
Predgovor. 


U želji, da našim kolegama, koji se sastaju ove godine 
u Splitu na glavnu skupštinu Udruženja jugoslavenskih in¬ 
ženjera i arhitekta, omogućimo bolje i lakše upoznanje ove 
zemlje, i njima tako drage, naumismo, da im ovom spomen- 
knjigom Dalmacije prikažemo u općenitim crtama njezine 
prirodne, povijesne, privredne, tehničke i kulturne prilike. 
Zanos, kojim oni na lanjskom kongresu u Sarajevu prihva- 
tiše naš poziv, da dođu na naše more, eda ga još jače 
zavole i uvide važnost ove lijepe obale za opstanak i bu¬ 
dućnost države, daje nam nade, da će primajući ovo djelo, 
imati pred očima sve one teškoće, s kojima je izdavanje 
knjige bilo vezano. 

Svijesni smo o mnogim njezinim nedostacima, koji su 
nastali radi kratkoće vremena i žurbe u štampanju, skupoće 
i uopće teških sadašnjih prilika. Knjiga nije ni potpuna, jer 
su mnoge radnje, koje su bile prvotno predviđene, morale 
zbog istih razloga izostati. Sasvim tim želimo, da ona bude 
i u javnosti primljena s razumijevanjem i da koristi upo¬ 
znavanju zemlje i unapređenju njezinih ekonomskih interesa. 

Ovom prilikom moramo da zahvalimo suradnicima i 
svima, koji su nas materijalno i moralno pomogli u izda¬ 
vanju ili pridonijeli opremi i ukrasu knjige. Neka nam se 
ne zamjeri, što ih ovdje poimence ne spominjemo, nego na 
ovom mjestu svima od srca zahvaljujemo. 

Split, u junu 1923 . 


Sekcija Split 

Udruženja jugoslavenskih inženjera i arhitekta. 

Zemljopis i pučanstvo. 

Već u doba rimsko dobile su zemlje na sjeveroistoku 
Jadranskog mora ime Dalmacije po ilirskom plemenu 
Dalmata, koji stanovaše između Krke i Neretve,.a središte 
mu bijaše grad Delminium kod Duvna u Bosni. Dok su se 
pak Dalmacijom zvale za rimske vladavine sve one zemlje, 
što se steru od istarske rijeke Raše do rijeke Drima, gornjeg 
toka zapadne Morave i Kolubare, te od Jadrana do & Posa- 
vine, za vlade hrvatskih kraljeva domaće krvi (u 10. i 11. 
stoljeću) Dalmacijom su se zvali samo gradovi: Zadar, 
Trogir, Split, Dubrovnik i Kotor, te otoci Rab, Krk, Cres 
i Lošinj. U doba kad se je mletačka vlast ustalila na sje¬ 
veroistočnoj obali Jadrana (početkom 15. stoljeća), Dalma¬ 
cijom su zvali mletački posjed u našim krajevima od sjevernih 
naših otoka do rijeke Neretve. Kakogod se je mletačka 
vlast širila po našoj obali i po njezinom bližem zaleđu, 
tako se je proširivalo i ime Dalmacije. Od god. 1409. do 
god. 1421L Mlečani osvojiše sve primorske gradove i otoke. 
U karlovačkom (1699. god.) i požarevačkom miru (1718 g.) 
dobiše od Turaka sve krajeve dalmatinskog zagorja, koje 
su lurci bili osvojili u prvoj polovini 16. stoljeća, pa 

tako postade granicom Dalmacije prama Turskoj Velebit 
i Dinara. 

Na jugu mletačke Dalmacije uz obalu sterao se je 
teritorij Dubrovačke republike, kojoj su pripadali i otoci 
tljet i Lastovo. Od požarevačkog mira (1718. god.) dijelila 
su dva uzana komada zemlišta, kojima je Turska dopirala 
do mora, — Klek na sjeveru, Sutorina na jugu — 
Dubrovačku republiku od mletačke Dalmacije i od mletačke 
ihamje, kojim se je imenom tada zvala Boka Kotorska. 

Početkom prošlog stoljeća, kad je Bečki kongres 
uieuvao prilike u Evropi poslije velikih napoleonovih ra- 
a bila je mletačka Dalmacija s teritorijem Dubrovačke 

republike i mletačke Albanije predana Austriji. Godine 1816. 
ujedinila je Austrija ove zemlje u „Kraljevinu Dalmaciju 11 , 
koja je ostala u sklopu austrijskih zemalja do 1918. godine. 
Poslije našeg narodnog ujedinjenje cijela je Dalmacija osim 
Zadra i najbliže mu okolice te otoka Lastova postala dio 
Jugoslavije. 


Današnja je sjeverna Dalmacija uzak pojas primorskih 
gorskih kosa Dinarskoga spleta, što se viju između mora, 
Velebita i Dinare, dok je južna Dalmacija samo okrajak 
hercegovačkog i crnogorskog visočja. 

Po obličju tla Dalmacija je uglavnome borano visočje, 
kojemu se usporedne bore prostiru u smjeru od sjevero¬ 
zapada k jugoistoku. Dok je visina onih gorskih kosa, koje 
se pružaju po Kotarima tek kojih 100 do 200 m, dižu se 
planine nad Planinskim kanalom i u južnoj Dalmaciji do 
1700 i 1900 m. Bore su dalmatinskog visočja većinom 
oniske i široke, a presijecaju ih doline rijeka, koje gdjegdje 
teku i dugodolinama. 

Dalmatinsko je gorje građeno većinom od vapnenca, 
u kojem ima ponešto uklopljena škriljevca. Ovo je kamenje 
ponajviše kredne, jurske i triaske formacije, ali u koruti- 
nama nalazimo šire ili uže pojase mekog, laporastog i 
pješćanog eocenskog kamenja. Sjevernu i srednju Dalmaciju 
djelomice ispunja kamenje tzv. prominske formacije, koja 
je uvelike rasprostranjena od Novigradskog mora do Sinj- 
skog polja. Uz ove pretežnije formaci e na nekim mjestima 
ima i kvarterne formac je; kod ušća Neretve, na jugu Sinja, 
kod Ostrovice, na sjeverozapadu Vranskog jezera, kod Nina. 

Dalmatinsko je otočje posvema iste geološke građe 
kao i dalmatinsko kopno. 

Kako je dalmatinsko gorje građeno od vapnenca, koji 
se lako topi u vodi, u kojoj ima ugljične kiseline, to je 
voda na tom gorju izgradila sve one oblike, koje držimo 
karakterističnim za Kras. Karakteristika je Krasa: krševito 
i goletno gorje puno ponora i podzemnih špilja, rijeke, 
ponornice, vrulje, kraška jezera, polja, vrtače ili dolci i 
oskudica obradljive zemlje. 

Rijeke su sjeverne Dalmacije u kraškom visočju usjekle 
jako duboko svoja korita, pa teku dubokim riječnim kanjo¬ 
nima. Slaz im je dosta jak, a na mnogim mjestima prave 
riječne slapove, od kojih su neki od veoma velike važnosti 
po razvitak industrije u Dalmaciji. U kraju, gdje se Velebit 
približio Dinari povirje je Zrmanje, Krke i Cetine, odakle 
divergentno teku prama zapadu, jugu i jugo-istoku. Prema 
zapadu teče Zrmanja (56 km), koja je plovna od Obrovca, 
a koja se izlijeva u Novigradsko more. Prama jugu teče 
Krka (58 km), koja pravi slapove Bilušić, Manojlovac, Ronči 
i Skradinski Buk, kod Skradina postaje plovnom i protječe 
kroz Prokljansko jezero, te se niže Šibenika izlijeva u more. 
Prama jugoistoku teče Cetina (100 km), koja kod Zadvarja 
pravi slap Gubavice, a kod Omiša utječe u more. Iz Her¬ 
cegovine dolazi u Dalmaciju Neretva (230 km), koja je 
plovna od Metkovića i za parobrode do 800 tona, a niže 
se Opuzena širokom i barovitom deltom izlijeva u more. 
Veoma je kratka toka Rijeka kod Dubrovnika, kojoj pri¬ 
tječu vode s Trebinjega polja. 

Geografska dioba dalmatinskog visočja nije baš naj¬ 
lakša, jer je cijela Dalmacija uglavnome visočje, koje pro- 
sjecaju samo malobrojne rijeke u uskim popriječnim doli¬ 
nama. Ove riječne doline dijele dalmatinsko gorje, što se 
razgranalo između Velebita (1798 m), Dinare (1913 m) i 
Jadranskoga mora u tri skupa: Kotarsko humlje, Svilajski 
skup i Biokovski skup. Kotarsko se je humlje razgranalo 
između Zrmanje i Krke; visina mu je u blizini Zadra tek 
kojih 100 m, u unutarnjosti 150 do 200 m, a u Bukovici 
mu se diže najviši vrh Jurašinka (674 m). Gore su se Svi- 
lajskoga skupa razgranile između Krke i Cetine. U ovome 
je skupu najviša gora Svilaja (1510 m), što se pruža među 
Čikolom, pritokom Krke, i Cetinom. Na sjeverozapadu je 
Svilaji kamenim ugljenom bogata Promina (1150 m). Ovdje 
je u porječju Krke Kninsko polje, a ovome je na jugu 
Kosovo polje; Svilaji je na sjeveroistoku i na istoku Vrličko 
i Sinjsko polje. Paralelno sa Svilajom a s lijeve strane 
Čikole pruža se Moseć, kojemu je na sjeveru Petrovo polje. 
Kaštelanski je zaliv ogradio sa sjeverne strane Kozjak. 

Moseću se i Kozjaku na zapadu prostire goletno i brego¬ 
vito dalmatinsko Zagorje, a na istočnoj ih se strani hvata 
Mosor (1340 m), što se pruža sve do Cetine. Od Cetine 
do Neretve viju se planine Blokovskog skupa, Biokovo 
(1760 m) i Bilić. Na sjeveru je ovim planinama Imotsko polje. 

Na jugu se Neretve dižu Dubrovačke *i Kotorske pla¬ 
nine, koje nijesu drugo nego primorska strana hercego¬ 
vačkog i crnogorskog visočja. Najviši im je vrh Orjen 
(1900 m) na dalmatinsko-hercegovačko-crnogorskoj tromeđi. 

Od dalmatinskih kraških jezera neka trajno imadu 
vode, kao što Vransko jezero, Frokljan, jtzero Blato i Ba- 
činsko jezero, neka su pak periodična jezera, koja ljeti 
ostaju bez vode, Bokanjačko, Nadinsko, Rastok, jezero 
kod Vrgorca. 

Dalmatinsko se visočje u zatavancima spušta prama 
kotlini Jadrana, za koji ni danas sigurno ne znamo, u koje 
je geološko doba poslao. Sigurno pak znamo da je Jadran¬ 
ska naša obala dobila svoj bogati razvoj uslijed sekularnog 
poniranja kopna. Za kojih 90 m. spustilo se je laganim 
poniranjem kopno na sjeveroistočnoj obali Jadrana pod 
površinu mora; more je ušlo u negdašnje doline jugozapad¬ 
nog okrajka Dinarskoga spleta, a samo najviši dijelovi po- 
morenih planina dižu se nad morem kao otoci i otočići. 
Na ovaj je način nastala naša obala, koja je izraziti tip 
tzv. kanalske obale. Dugoljasti otoci i otočići u redove po¬ 
redani (do 150), negdašnji gornji dijelovi kraških planina, 
i dugoljati kanali, negdašnje dugodoline, daju našoj obali 
glavno obilježje. Uz brojne kanale karakteristični su za našu 
obalu i brojni zalivi i drage, od kojih su najvažniji: Beka, 
Kaštelanski zaliv, Novigradsko i Karinsko more. Današnji 
svoj oblik nije naša obala dobila samo od sekularnog po¬ 
niranja kopna, na tome su radile i druge sile, mlatanje 
mora, naplov itd. 

Od brojnih dalmatinskih otoka najvažniji su: 

Brač 395 km 2 Rab 103 km- 


Hvar 

312 „ 

Vis 

101 

Pag 

295 „ 

Mljet 

99 

Korčula 

276 „ 

Pašman 

55 

Dugi otok 

185 „ 

Ugljan 

53 

Dalmacija ima 12.829 km 2 , od toga otpada na Zadar 
i okolicu te na Lastovo i susjedne otoke 98 km 2 . 

Broj se žitelja znatno povećava, iako Dalmacija daje 
svake godine znatan broj periodičkih i trajnih iseljenika u 
prekooceanske krajeve. Tome je uzrok i zgodan zemljopisni 
položaj zemlje i blaga klima, kao što i životna snaga i 
otpornost našeg naroda te dobar obiteljski život. Premda 
još nemamo tačna poratna popisa pučanstva za cijelu 
Dalmaciju, jer je velik dio zemlje bio donedavna pod ta¬ 
lijanskom okupacijom, ipak po popisu od 1920 god., koji 
se obavio u južnim dijelovima Dalmacije možemo suditi, 
da pučanstvo Dalmacije nije brojem mnogo nazadovalo ni 
za velikog svijetskog rata ni uslijed haranja ,,španjolske 
kunjavice". Iako su rat i kunjavica odnijeli svoje brojne 
žrtve, poratna je regeneiacija nadoknadila brojem mnoge 
gubitke. 

U god. 1880 imala je Dalmacija 476.101 stanovnika 
„ 1890 „ „ „ 524.107 

„ 1900 „ „ „ 593.784 

1910 „ „ ,. 645.666 *) 

Ogromna većina dalmatinskog žiteljstva stanuje po 
manjim naseljima, selima i zaselcima; samo malen postotak 
stanuje u primorskim gradićima i u zagorskim varošicama. 
Ovome je uzrok, što je Dalmacija još i danas većinom 
agrarna zemlja, u kojoj se tek u zadnje doba počela opa¬ 
žati neka jača migracija seoskog obično u veća gradska 
naselja. 

Po narodnosti su stanovnici Dalmacije danas gotovo 
sami Hrvati i Srbi, a jako malene skupine Talijana žive po 
primorskim gradovima. U prošlosti pak u današnjoj su 
Dalmaciji živili razni narodi. K starim Ilirima, najstarijim 
poznatim nam stanovnicima Dalmacije, veoma rano počeli 
su dolaziti Feničani, koji su podizali svoje kolonije na 
otocima i na obali. U 4. stoljeću dolaze u Dalmaciju Grci, 
koji podižu brojne kolonije na otocima: Visu, Hvaru, Kor- 


*) Od toga u Zadru i okolici, što je pripala Italiji 18.529, a na 
Lastovu 1.417 žitelja. 

čuli, Mljetu, Lastovu, Braču i Šolti, zatim podižu na mjestu, 
gdje je danas Trogir, svoju koloniju Tragurion, a na mjestu, 
gdje je danas Stobreć, koloniju Epetion. Izmedju prvog i 
drugog punskog rata (229/228. god. pr K.) počinje rimsko 
osvajanje Dalmacije. Konačno su Iliri na sjeveroistočnoj 
obali Jadrana bili pokoreni 12. god. po *K., a Dalmacija, 
pošto je bila uredjena kao rimska pokrajina, poprimala je 
sve to više latinsko obilježje, jer se je u Dalmaciju d ’seljivalo 
mnogo Latina i polatinjenog svijeta, a i sami Iliri po¬ 
primali su jezik latinski. Latinskom ostade Dalmacija sve 
do seobe naroda, kad su preko njezine teritorije prolazili 
manji narodi, od kojih su se najduže ovdje zadržali Istočni 
Goti i Avari. Za vladanja avarskog u većem su se broju 
uselili u Dalmaciju Slaveni, koji su se valjda u manjem 
broju useljavali i prije i tako je u 6. i 7. stoljeću dobila Dal¬ 
macija svoje slavensko stanovništvo, koje se je tu očuvalo 
do dana današnjega. Ostatci starih Latina povukli su se 
djelomice na otoke i u primorske gradove, a djelomice na 
visoke planine. Latine po dalmatinskim gradovima zamjenili 
su u novije doba male skupine doseljenih Talijana; Latini, 
što su poslije seobe naroda živili po dalmatinskim planinama, 
poprimili su jezik hrvatski, kao što su se pohrvatili i oni 
romanski pribjezi (Maurovalahi, Vlasi), koji su za turskih 
provala na Balkanski poluotok bježali prama zapadu. 

Po austrijskoj statistici, koja u popisu stanovništva 
uzimala u obzir „jezik općenja", bilo je 1910. god. od 
634.855 stanovnika austrijskog državljanstva 

Hrvata i Srba 610.669 96 - 2°/ 0 

Talijana 18.028 2 8 c / 0 

Ostalih 6.158 T0% 

Broj Talijana 1910. god. bio je znatno manji od 
18.028, što ga navodi austrijska službena statistika. U tom 
broju među ostalim bili su uvršteni svi oni Arbanasi iz Ar¬ 
banasa kod Zadra, koji nisu kao svoj „jezik općenja" 
naznačili hrvatski ili srpski (1913 od ukupnog žiteljstva 
Arbanasa 3.087). Od 14.056 žitelja, što je 1910. god. imao 
grad Zadar po službenoj statistici navedeni su kao Talijani 
9.318, a kao Hrvati i Srbi 3.532. Kad se uzme u obzir da 

je samih učenika i učenica hrvatske i srpske narodnosti u 
raznim zadarskim školama školske godine 1910.-1911. 
bilo preko 1.000 onda je jasno, da je broj Hrvata i Srba 
u gradu Zadru morao biti nešto veći, odnosno da je broj 
Talijana morao biti nešto manji. Ova sama dva primjera 
jasno pokazuju, na koji je način austrijska uprava podr¬ 
žavala „dvojezičnost" Dalmacije. 

U novim prilikama, pošto je od Dalmacije ocijepljen 
Zadar i pošto su neki Talijani, osobito činovnici, ostavili 
dalmatinske gradove i preselili se u Italiju, relativan je broj 
Hrvata i Srba znatno ojačao. Danas se može računati, da 
u Dalmaciji ima po narodnosti gotovo do 99% Hrvata i 
Srba. Prama tome ona je u narodnom pogledu veoma 
jedinstvena, kao takova se ona ističe ne samo u Jugoslaviji 
već i u čitavom Slavenstvu. 

Po vjeroispovjesti bilo je 1910. god. u Dalmaciji 
Katolika 538.101 83 35% 

Pravoslavnih 105.335 1631% 

Ostalih 2.230 0.347« 

Pravoslavni su brojem jače zastupani u zagorskim 
krajevima sjeverne Dalmacije i u Boki. U benkovačkom 
političkom kotaru prama 42 317« katolika ima 57 - 687o pra¬ 
voslavnih, u kninskom prama 46 - 047o katolika ima 53'787o 
pravoslavnih, u kotorskom prama 35 797« katolika ima 
6T097o pravoslavnih. U cijelom ostalom primorju, po svim 
otocima i zagorju srednje dalmacije žive gotovo isključivo 
katolici (kotar Zadar 94'877«, Šibenik 86-397«, Split 98’537» 
Sinj 93-997«, Makarska 99'907» Metković 96-85%, Imotski 
96.567«, Supetar 99 937«, Hvar 99-797 «, Korčula 99 797«, 
Dubrovnik 96.55o/°). 

Po zanimanju žiteljstvo se Dalmacije bavi najviše 
poljodjelstvom. U zadnje doba opaža se osobito u okolici 
Splita i Šibenika velika industrijska djelatnost, pa uslijed 
toga raste i broj onih, kojima je obrt glavno zanimanje. 
Znatan je i broj onih, koji se zanimaju ponajviše trgovinom 
i prometom. 

Po zanimanju dijelilo se je žiteljstvo Dalmacije zadnjih 
popisa ovako: 

god. 1890 

Poljodjelstvo i šumarstvo 454 214 8642% 
Obrt 24.166 4.58% 

Trgovina i promet 21.496 4'08% 

Držav. služ. i bez zanim. 27.550 5'22% 


god. 1900 
497.397 83-77% 
30.734 548% 
24.714 446% 
40.939 6-89" " 


Od svih dalmatinskih gradova najvažniji je Split 
(27.400 žit.) i leži na malenom poluotočiću Marjan na 
mjestu, gdje put iz nutarnjosti Balkanskog poluotoka preko 
kliske prevale silazi na more. Njegov geografski položaj i 
razvoj obale u njegovoj neposrednoj blizini, gdje ima ne¬ 
koliko prirodnih luka, jamstvom su mu, da će u ujedinjenoj 
domovini biti velevažan trgovački emporij. Velike naslage 
tupine u okolici daju obilato materijala velikoj cementnoj 
industriji. Na zapadu je Splita veoma stari grad Trogir sa 
jako razvijenom trgovinom bajama, aromatičkih i ljekovitih 
bilki. Nad utokom Krke u more diže se Šibenik (12.600 žit. 
1910. god.) s razvijenom industrijom. Preko Šibenika se 
većinom izvozi ugljen i bauxit iz zagorskih rudnika. Šibeniku 
je na sjeverozapadu lijepa varošica Biograd na moru, 
negdašnja prijestolnica hrvatskih kraljeva. U zagorskoj su 
Dalmaciji važnija ekonomska središta svoje najbliže okolice: 
Benkovac. Knin, Drniš Sinj, Imotski. U sjevernoj je Dal¬ 
maciji najvažnije naselje Zadar (14.000 žit. 1910. god.), koji 
je rapalskim ugovorom pripao Italiji. Danas Zadar ne može 
da vrši u svojoj okolici funkcije gospodarskog i kulturnog 
središta, pa tako sretamo tu grad bez okolice a veći 
teritorij bež zgodnog gradskog središta. Nedaleko je ušća 
Zrmanje varošica Obrovac. Na velikim je otocima sjeverne 
Dalmacije grad Pag s velikim solanama i grad Rab, važno 
mjesto za promet stranaca. Na većim su otocima srednje 
Dalmacije gradići i varošice: Supetar, Hvar, lječilište s 
vanredno blagom klimom (naša Madeira), Vis i Korčula. 
Na ušća je Cetine Omiš s veoma jakom industrijom, kojoj 
daju eneržiju električne naprave na slapu Gubavice. Na 
podnožju je Biokova Makarska. Na Neretvi je Metković, 
važno prometno mjesto, gdje svršava jedan krak bosansko- 
hercegovačkih željeznica. Dubrovnik (13.400 žit.) je najvažniji 
grad u južnoj Dalmaciji. Još u srednjem vijeku nedaleko 

su Dubrovnika dolinom Neretve i dolinom Drima silazila 
k moru dva vrlo važna trgovačka puta iz sredine Balkanskog 
poluotoka. Trgovini, koja je išla tim putevima, mora stari 
Dubrovnik da zahvali svoju veličinu i svoje blagostanje. 
I danas je Dubrovnik jedina dalmatinska luka, koja je nešto 
bolje modernim trgovačkim putevima, željeznicom spojena 
sa svojini zaleđem, pa je stoga u dubrovačkoj luci pomorska 
trgovina veoma živa. Radi njegove blage klime posjećuju 
Dubrovnik svake godine brojni stranci. Na ulazu se u Boku 
diže Ercegnovi, a pod Lovćenom je glavni grad Boke Kotor. 

Po svojem zemljopisnom položaju i po razvoju svojih 
gora Dalmacija je nešto osebujnog. Ona je uzani okrajak 
na zapadu Jugoslavije, na zapadu istočne Evrope i na 
zapadu onog prostranog teritorija, što se širi od Jadrana 
sve do Pacifika (a koji je naseljen Slavenima). Taj je 
uzani pojas primorja odijeljen od prostranog svog zaleđa, 
od širokog slavenskog svijeta, teško prohodnim Velebitom 
i Dinarom. Otvoreno more spaja ga na drugoj strani sa 
zemljama zapada, s Ita'ijom i s drugim romanskim državama, 
a preko Gibraltara i Atlantika s jednom i s drugom Amerikom 
Ovaj osobiti zemljopisni položaj i osobiti razvoj goia 
zrcali se u razvitku Dalmacije i u prošlosti, a zrcali se 
i danas u onim snagama, koje daju ovoj zemlji nešto spe¬ 
cifično dalmatinsko. Romanska kultura na slavenskim oba 
lama Jadrana, a čisti Slaveni gotovo pred vratima onog 
Rima, koji je svojom jakom asimilatornom snagom poro- 
manio mnoge jake narode raznih plemena, daju Dalmaciji 
osobito obilježje u kulturnom i etnografskom pogledu. Njezino 
prostrano slavensko zaleđe, s kojim i danas Dalmacija 
nema dobrih prometnih veza, pa široko more, koje ju spaja 
s najudaljenijim krajevima svijeta, daju joj osobite obilježje 
u trgovačkom i gospodarskom pogledu. Prama tome je 
Dalmacija, koja prima svoje etničke snage od svog sla¬ 
venskog zaleđa, kulturne većinom od zapada a ekonomske 
od širokog mora i bližeg zaleđa, u mnogom pogledu veoma 
zanimiva zemlja. 


Prof. IVO JURAS 


















2. Geologija. 

(Stratigrafički pregled.) 

U izgradnji kopnene i otočke Dalmacije prevladava 
gotovo isključivo sedimentarno kamenje trijaske, jurske, 
kredne i eocenske formacije, koje se sastoji petrografski 
većinom od raznih vrsti vapnenaca, lapora i dolomita. Ovdje 
ondje pojavljuju se inače i morske tvorevine karbona i 
perma, a podjedno i obalne te slatkovodne naslage miocena 
i pliocena, no uvijek samo u tako ograničenom opsegu, da 
bitno ne sudjeluju pri izgradnji Dalmacije. Sporadično se 
napokon pomalja i nešto eruptivnoga kamenja, koje po 
svojoj starosti pripada trijasu. Eda se uzmogne prikazati 
opseg, petrografsku i paleontološku narav važnijih naslaga 
nužno je, da pojedine formacije zasebno promotrimo. 

I. Formacija Karbona. 

Ova je formacija najslabije razvijena, a pojavljuje se 
gotovo pretežno kao morska, dotično obalna tvorevina te 
izbija između naslaga trijadijske starosti. Geološki se i 
petrografski mogu razlikovati dvije vrste kamenougljenih 
naslaga u Dalmaciji, i to starije i mlađe naslage. Starije se 
naslage sastoje od kremenih kršnika, kremenih konglomerata, 
pješčenika, pjeskovito-glinenih lapora i laporasto-pjeskovitih 
škriljevaca U mlađim naprotiv naslagama prevlađuju crni 
vapnenci, vapneni škriljevci i svjetlosivi ili smeđi dolomiti, 
donapokon pak i tanki slojevi ugljevitih tvari. Sve je spo¬ 
menuto kamenje na okaminama uopće bogato. Od bilina 
su značajne vapnenačke alge (Mizzia velebiiiand), a od 
životinja foraminifere {Neoschwagerina), brachiopodi ( Produc - 
tus), gastropodi i krinoidi. U nekim se glinastim vapnen¬ 
cima starijega karbona pojavljuje katkad bezbroj foraminifera, 
vretenastoga ili stapčastog oblika, ,,fusulina“ zvanih. U 

karbonu se pak Velebita pojavljuju također i ostaci savrše¬ 
nijih bilina, i to katkad u takvoj množini, da stvaraju mje¬ 
stimice tanke naslage ugljena. 

Starije naslage karbona izbijaju isključivo u južnoj 
Dalmaciji, i to kod Budve, kod Boreta te napokon između 
Kaluđerca i Pošmina. Mlađih naslaga ima u Velebitu uzduž 
gornjega tijeka Velike Paklenice i u blizini izvora Male 
Paklenice. 


II. Permska formacija. 

Dok se prije mislilo, da se naslage perma u Dalmaciji 
uopće ne ukazuju, dotle se danas zasigurno drži, da takvoj 
starosti pripadaju razne vrste vapnenaca i dolomita, koje 
se pojavljuju u Velebitu između gornjega karbona i donjega 
trijasa. Između spomenutih naslaga uložena je obično uska 
zona crvenkasto - bijelih pješčenika. Formaciji bi perma 
imali također pripadati nekoji tamni vapnenci, dolomiti, 
opučnjaci kao i trupine sadre srednje Dalmacije, no kako 
je to kamenje na fosilima uopće jako oskudno, to nije baš 
ni određivanje njihove starosti potpuno sigurno. 

III. Trijaska formacija. 

Naslage su trijaska u Dalmaciji mnogo jaće razvijene 
nego one karbona i perma. U sjevernoj se Dalmaciji poja¬ 
vljuju u velikom opsegu na Velebitu, pa oko Knina, Drniša, 
Muća, Sinja i Vrlike. Južno se od potonjih varoši ne zapažaju 
naslage trijasa sve do Boke Kotorske, odatle se onda pružaju 
do najjužnije točke Dalmacije. Trijasu pripadaju također 
naslage sadre otoka Visa, a jednako i eruptivno kamenje 
kopnene i otočke Dalmacije. 

a). D o n j i trijas. 

Donji se trijas (verfenske naslage) razvio osobito lijepo 
u Velebitu, zatim uzduž gornjega tijeka Krke te nadalje po 
Kninskome, Kosovom" i Petrovom polju. Naslage se te 
pojavljuju i u okolici Muća, Sinja, Vrlike, a ima ih napokon 
i u području Budve i Spiča. Dok u verfenskim naslagama 

sjeverne i srednje Dalmacije prevlađuju rumeni škriljevci, 
pjeskoviti i tinjčasti laporasti škriljevci te pločasti pješčenici 
raznih boja, dotle su naslage južne Dalmacije sastavljene 
od jasno uslojenih sivih ili crvenih dolomita. Verfenske su 
naslage bogate na okaminama, osobito na školjkašima, pu¬ 
ževima, arnonitima i koraljima. Kao značajni se fosili mogu 
navesti: Anodontophora fassaensis, gervilleia socialis, Nati- 
cella costata, Tisolites illyricus, Dinariies dalmaticus, Rizo- 
corallium jenense. 

b). S r e d n j i trijas. 

Naslage se srednjega trijasa pojavljuju u okolici Knina, 
Sinja te u Svilaji planini, a sastoje se sad od gromadastih 
bijelih vapnenaca, a sad opet od svjetlosivih dolomita ili tamno- 
sivih vapnenaca. Značajna je okamina za naslage srednjega 
trijasa srednje Damacije vapnenačka algi gyroporella an- 
A nullata. 

Srednji se trijas javlja također i u južnoj Dalmaciji 
(okolica Budve i Spiča), no bitno se razlikuje petrografski 
i paleontološki od onoga srednje Damac'je. U južnoj je naime 
Dalmaciji kamenje srednjega trijasa većinom laporasto-pje- 
skovito i sadrži mnogo okamina, od kojih su osobito 
značajne: Miophoria elegans, M. vulgaris, gervilleia mytiloides, 
Spiriferina fragilis, S. Mentzelii, Spirigera trigonela, Tere- 
bratula vulgaris, T. Bukomki, Rhynconella Piromana. 

K najmlađim se naslagama ovoga odsjeka imaju ubra¬ 
jati škriljevci i vapnenci s pršincima (pietra verde), koji su 
se osobito lijepo razvili u blizini Muća. Na spomenutom se 
kamenju pojavljuje onđe vapneno i dolomitno kamenje, koje 
stoji na prijelazu između srednjega i gornjeg trijasa. Značajna 
je okamina toga kamenja školjkaš Daonella Lommeli. 

c). G o r n j i trijas. 

Tvorevine se ovoga odsjeka pojavFuju samo u sjevernoj 
i južnoj Dalmaciji. U srednjoj ih Dalmaciji nema, pa mo¬ 
žemo prema tomu zaključiti, da je ova za gornjega trijasa 
bila kopnom. 

Naslage gornjega trijasa s,everne Dalmacije (Velebit) 
većinom su sastavljene od šarenih lapora i vapnenaca 

s ulošcima jaspisa i hematita. Nad ovim su pak naslagama 
uslojeni svjetlosivi dolomiti. 

Gornji se trijaski materijal južne Dalmacije sastoji 
naprotiv od sivih, bijelih i crvenih vapnenačkih naslaga, 
izmijenjenih s kremenom, na kojima opet leže gromadasti 
vapnenci i dolomiti koraljnoga postanka. 

* 

*j» Sj4 

Za tercijarne formacije, a ponajpače pak za srednjega 
trijasa, bijahu nekoji krajevi Dalmacije pozorištem velikih 
vulkanskih erupcija. Vulkanskoga kamenja nalazimo najviše 
u južnoj Dalmaciji, i to baš oko Golubovića, Budve i Spiča. 
Petrografski se sastoji ono od glinenca i žućkastosmeđih 
augitnih ledaca (noritni porfirit). U manjem se opsegu po¬ 
javljuje eruptivno kamenje također i u srednjoj Dalmaciji, 
i to kod Sinja kao zrnati diabaz, a kod Knina kao diorit.' 
Dok drugih nalazišta eruptivnoga kamenja na kopnenoj 
. Dalmaciji ne poznajemo, dotle se školj Brusnik, blizu otoka 
Sv. Andrije, sastoji od diallagita. Taj se kamen javlja inače 
i na otoku Visu, južno od Komiže. Treba napokon istaknuti 
da je i samacki otočić Jabuka sastavljen od vulkanskoga 
kamenja, koje predstavlja mješavinu vapn. natr. glinenca, 
điallaga i amfibola (augitni diorit). 


IV. Jurska formacija. 

Premda se kamenje ove formacije ne pojavljuje nigdje 
u Dalmaciji u velikom opsegu, ipak je ono dosta često. 
Najstarije se naslage jure (donji lias) pojavljuju obično kao 
sivi vapnenci, zamijenjeni često s dolomitima gotovo bez 
okamina. Na njima slijedi pak srednji lias sa sivim vapnen¬ 
cima i tamnim škriljevcima, bogatim na fosilima, osobito na 
Lithiotis problematica. Gornji se napokon lias javlja u obliku 
pjegastih lapora. Spomenute su jurske tvorevine osobito 
lijepo razvijene u Velebitu, kod Knina i Sinja. 

U okolici se Dubrovnika pojavljuju mlađe naslage 
jurske formacije, koje se sastoje od tamnih vapnenaca i 

dolomita sa značajnim koralom Gladoropsis mirabilis te svi¬ 
jetlim vapnencima s Nerineama. Sjeveroistočno se pak od 
Knina javljaju napokon najmlađe naslage ove formacije, 
takozvane „Lemeš“ naslage. To su većinom skriljevi i plo¬ 
časti vapnenci, u kojima se nalazi jasnih vapnenaca s dre- 
zvom. U pločastim vapnencima lemeškoga gorja nalazimo 
brojno amonita, aptihima, belemnita i riba. Treba napokon 
istaći, da podlogu krednih vapnenaca Dinare sačinjavaju 
kremenasti škriljevci lemeš-naslaga. 

5. Kredna formacija. 

Glavna je masa kopnene i otočke Dalmacije sastavljena 
od naslaga kredne formacije, čija je petrografska i paleon¬ 
tološka narav veoma jednolična. Naslage su te naime sa¬ 
stavljene većinom od rudistnoga vapnenca, koji se obično 
pojavljuje u razlučenim tavanima i pločama. Uz rudistni 
vapnenac dolaze također kršnici, dolomitni pješčenjaci i 
bituminozni dolomiti, potonji kadkad u velikoj množini. 

Rudistni je vapnenac svjetložućkaste do sive boje, 
kadšto pak šaren a guste je do polukristaline strukture. 
Po rudistima, koji se osobito u gornjim naslagama brojno 
pojavljuju, karakterisan ie kao obalna tvorevina. Značajnije 
su mu okamine: Radiolites bicornis, R. angeoides, R. turbi- 
nata, R. Baylei, Hippurites bioculata, H. sulcatus, H. intricata, 
Biradiolites angulosus. Uz spomenute rudiste nađeno je u 
naslagama krede također i drugih zoo- i fitofosila. Od zoo- 
fosila poznato je do 30 vrsti riba, više vrsti guštera i ku¬ 
kaca. 1 bilina se našlo dosta vrsti, a kao karakterističnu za 
krednu formaciju otoka Hvara spomenut ću četinjaču Cun- 
ninghcimia elegans. 

Formaciji krede pripada cijela otočka Dalmacija te 
pretežni dio srednje kopnene Dalmacije (osim obalne zone). 
I planine su Biokovo, Svilaja, Dinara, pak i Velebit također 
pretežno izgrađene od rudistnoga vapnenca. U južnoj se 
Dalmaciji (od Dubrovnika do Budve) pojavljuje kreda ve¬ 
ćinom kao primorska zona. 

VI. Starija tercijarna formacija. 

a) Donji eocen. 

Kako je za donjeg eocena bio veći d : o današnje Dal¬ 
macije kopnom, pojavljuju se tako i tvorevine toga odsjeka 
samo u stanovitim krajevima, i to većinom u ograničenom 
opsegu. Te su tvorevine pretežno slatkovodnoga porijetla 
a sastavljene su od glinenasto laporastih vapnenaca. One 
se odlikuju velikom množinom Pachyotus, Megalomastoma, 
Leptopoma, Siphlostoma. U nekojim se pak naslagama po¬ 
javljuju i fitofosili, osobito Cliaraceae. 

Na spomenutim se slatkovodnim naslagama pojavljuju 
morske tvorevine s morskim i brakičnim foreminiferama 
(Miliolide, Peneroplis). One se imaju smatrati kao prijelaz 
između donjega i srednjeg eocena. 

Donji se eocen pojavljuje na otoku Lošinju, Ugljanu, 
Pašmanu i Braču te na raznim mjestima u srednjoj Dalma¬ 
ciji, a najljepše je razvijen u području Šibenika te u Župi, 
u južnoj Dalmaciji. 

b) Srednji i gornji eocen. 

Početkom je srednjega eocena prikrilo more ponovno 
današnju Dalmaciju i omogućilo tako taloženje ogromnih 
naslaga morskih vapnenaca, prepunih foraminiferama. Najsta¬ 
rije su naslage ovoga odsjeka predstavljene imperforantnim 
vapnencem bogatim na foraminiferama, kojima kućice nisu 
luknjičave Na ovim slijede pak naslage alveolinskoga a 
napokon i numulitnog vapnenca, s kojim se zapravo zavr- 
šuje vapnenasti razvoj dalmatinskih naslaga. 

Nakon taloženja glavnoga numulitnog vapnenca po¬ 
stajalo je more sve to pliće, zbog čega se počeše nasla- 
gavati kremenasti vapnenci i pjeskovito laporasto kamenje, 
što osobito vrijedi za sjevernu Dalmaciiu. U okolici se pak 
Splita pojavljuju nad glavnim numulitnim vapnencem pje¬ 
skovito vapnovite naslage, ,,fliš“ nazvane, veoma siromašne 
na okaminama. 

U sjevernoj se i srednjoj Dalmaciji pojavljuju nad 
pjeskovito laporastima naslagama pločasti lapori, gromače, 

gline i pješćenici, koji se nazivlju skupnim imenom „promina 
naslage “. U njima su glavna nalazišta ugljena u Dalmaciji. 



kršnici s ostacima diluvijalnih životinja. Staroga kvarternar- 

VI. Starija tercijarna formacija. 


U sjevernoj se i srednjoj Dalmaciji pojavljuju nad 
pjeskovito Iaporastima naslagama pločasti lapori, gromače, 

gline i pješćenici, koji se nazivlju skupnim imenom „promina 
naslage 1 '. U njima su glavna nalazišta ugljena u Dalmaciji. 
Kako se naime bilo povuklo more pri koncu srednjega 
eocena sve do podine Velebita i Dinare, bila je sjeverna i 
srednja Dalmacija prikrita plitkim, slabo slanim vodama. 
Na obalama tih jezera uspijevala je bujna vegetacija, koja je 
podala gradivo za tvorbu naslaga mrkoga ugljena Siverića 
i Velušića. U tomu je oligocenskom ugljenu nađeno oko 
100 vrsti većinom kopnenih bilina. 

Donji i srednji eocen razvijeni su u dosta velikom 
opsegu u sjevernoj Dalmaciji. U području između srednjega 
tijeka Zrmanje i Krke pružaju se uglavnom „promina naslage “. 
Eocenske se naslage protežu nadalje od Splita do Budve, 
i to kao obalna zona. 

VII. Mladotercijarna formacija. 

Materijal ove f' rmacije jest čisto slatkovodna tvorevina, 
a sastoji se od naslaga kršnika ili crvene gline, na kojima 
leže modrušasti ili žućkasti lapori, gline i škriljevci. Potonje 
su naslage bogate na puževima i školjkašima, a nalazi se 
u njima također vodenih i kopnenih bilina, koje stvaraju 
kadšto ugljenonosnih nas'aga (neogenski ugljen) u obliku 
gorivih škr.ljevaca, ligniti i lignitu sličnog mrkog ugljena, 
kao što je to slučaj kod Kolane na otoku Pagu, kod Lu- 
čana u području Sinja, kod Miočića, Strmice, Knina i t. d. 

Morskih naslaga mlado tercijarne formacije poznajemo 
samo s Pelagruža. One sastoje od 1—2 m debelih žućka¬ 
stih vapnenačkih kršnika (nuliporno vapno), u kojima na¬ 
lazimo mnoštvo vapnenačkih alga ( Lithothamnium ) uz razne 
vrste mekušaca. 

VIII. Kvarterna formacija. 

Tvorevine ove formacije možemo dijeliti na stare i na 
mlade. Starim tvorevinama pripada valuće slijepljeno u 
gromače na koncu glacijalnoga doba, pijesak i ilovina, 
nastali pretežno djelovanjem vjetrova, te napokon koštani 
kršnici s ostacima diluvijalnih životinja. Staroga kvarternar- 

noga slijepljenog valuća nalazimo pogotovo uzduž gornjih 
tijekova dalmatinskih rijeka. Prapor se javlja naprotiv samo 
u području otoka i obala, kadšto u moćnim naslagama, a 
koštani kršnici na raznim mjestima kopnene i otočke Dal¬ 
macije (Starig ad pod Velebitom, Vrana, Trogir, Drniš, Vrlika, 
Labin, Prugovo, Muć, Hvar, Šolta, Brač i t. d.). Fauna se 
koštanih kršnika sastoji poglavito od biljožderaca, kao: 
Equus caballus fossilis, E. c. minor, Asinus sp., Cervus 
elaphus, C. dama, Capra ibex, Bos brachyceros, Bos primi- 
genius, Sus pallustris fossilis, Elephas sp., te k tomu još 
Felis fera, Ursus spelaeus i t. d. 

U mlade tvorevine kvarterne formacije ubrajamo šljunak 
obronačno kršje, ilovaču, „terra rossa“ i vapnene sedre. 
Dok se ilovača poglavito javlja u području iaporastih 
tvorba, dotle se pojavljuje „terra rossa“ isključivo u pod¬ 
ručju vapnenaca te se ima smatrati kao njihov nerastopivi 
ostatak. Vapnene sedre nalazimo pog'avito u dolini Bu- 
tišnice kod Golubića te u području slapova Zrmanje Krke 
i Cetine. 


Prof. U. GIROMETTA. 




3. Klimatske prilike. 

Ovaj je predmet, nažalost, još neobrađen. O klimi 
Dalmacije ili pojedinih mjesta govori se u raznim djelima 
klimatologije, rnetereologije i geografije, ali sistematski obra¬ 
đene klimatografije Dalmacije još nema, i ako bi do sada 
sabrani materijal posmatranja bio dovoljan. U Hann-ovoj 
klimatologiji, izdanoj 1911.*), gdje se spominje veliko služ¬ 
beno djelo o klimi Austrije, govori se da će do skora 
izaći „Klima Dalmacije". Rat je jamačno pretekao izdanje 
toga djela i tako je za sada izostala jedna lijepa i u mno¬ 
gom pogledu korisna radnja. 

Ovdje će klima Dalmacije biti prikazana samo u 
glavnim potezima, pošto već i ograničeni prostor za ovu 
raspravu više ne dopušta, no zato će se nastojati da se 
podade potpuna slika. A da to bude moguće, mjesto pro¬ 
stog opisa klimatskih faktora, uz navađanje brojčanih po¬ 
dataka, pretresat će se specijalne klimatske prilike ovog 
kraja u uskoj vezi s njihovim glavnim uzrocima, te donekle 
uz poređivanje s klimatskim prilikama unutrašnjosti države, 
kao i onima Italije i francuske Rivijere, u koliko ovo po- 
ređenje može da olakoti prosuđivanje naše klime. 

Utjecaj Jadrana na klimu jugoslavenskog 
primorja. 

Pošto je kroz hladno doba godine Jadransko more 
toplije od okolnog kopna, postoji nad njim relativna ba- 
rometrička depresija sa najnižim tlakom u predjelu oko 
Palagruže. Uslijed te depresije uzduh teži da struji protivno 
kazaljki sata oko Jadrana, tako da je u Dalmaciji kroz 
hladno doba godine popriječna uzdušna struja sa jugo- 


*) Dr. Hann J.: Handbuch der Klimatologie. 1911. 

istoka, više sjeverno sa istoka, do sjeveroistoka, a na tali¬ 
janskoj obali sa sjeverozapada. Tako biva da se kroz 
hladno doba godine uzduh prenaša u Dalmaciji popriječno 
iz toplijih (južnijih) krajeva, dok na talijanskoj jadranskoj 
obali iz hladnijih (sjevernih) krajeva, a od toga razlika u 
temperaturi dalmatinske i talijanske obale zimi. Dalmatinska 
je obala zimi toplija 2—4° od prekomorske talijanske 
obale. 

Ovoj jugoistočnoj uzdušnoj struji ima primorska 
Dalmacija u prvom redu da zahvali svoju blagu zimsku 
klimu, radi koje su nekoja mjesta na moru glasovita-kao 
klimatska zimovališta. 

Ista ova uzdušna struja uzrokom je morskoj struji, i 
ako ne jakoj, uzduž obale, pravcem od jugoistoka prama 
sjeverozapadu, koja prenaša i toplije more prama sjeveru. 

Ljeti, kada je more nešto hladnije od kopna, tlak uz- 
duha popriječno raste od Dalmacije prama Jadranu. Tome 
odgovara i popriječna uzdušna struja pretežno od SZ, |iz 
hladnijih predjela, a od toga i ublaženje ljetne topline. 

Tako je razdioba uzdušnog tlaka, dana od Jadrana, 
uzrokom relativno malenog kolebanja temperature tekom 
godine u Dalmaciji. 

Klima Dalmacije pokazuje velike raznolikosti u poje¬ 
dinim svojim čimbenicima. To je za to, što uz osobitu 
orografsku konfiguraciju, u Dalmaciji leže granice između 
blage morske klime i oštre, već potpuno kontinentalne 
klime unutrašnjosti balkanskog poluotoka. 

Ovdje će se pretresati pojedini klimatski faktori po¬ 
sebno. 


Temperatura. 

Normalne srednje temperature za sve mjesece i go¬ 
dinu od 17 mjesla u Dalmaciji nalaze se u tablici 1. 

Primorja se uopće ističu blagom klimom, ali u Dal¬ 
maciji vrijedi to jedino za otoke i uski pojas kopna u 
prisoju primorskih gora. Iza bila tih planina nalaze se ter¬ 
mičke prilike, koje sjećaju već na kontinentalnu klimu. 

Za primjer nek služi: 

Split na moru ima temperaturu Siječnja 7°, a Sinj 
samo 27 km. u upravnoj crti od mora, skoro u jednakoj 
zemljopisnoj širini (11’sjevernije), ima temperaturu siječnja 
samo 2.8°; dapače i na raz mora svedena temperatura iz¬ 
nosi samo 4.4°, t. j. za 2.6° manje nego u Splitu. Godišnje 
kolebanje temperature iznosi na otocima oko 16° (Palagruž 
14°), u primorju oko 18°, a u Zagorju, i ako nedaleko od 
mora, već preko 20°. Vrgorac naprimjer, kojemu je morski 
uzduh zatvoren od visoke Biokovske kose, ima već 22.6°. 

Da se vidi koja je razlika između ovih termičkih pri¬ 
lika i onih nutrašnjosti države, gdje vlada već potpuno 
kontinentalna klima, navada se: 


Tem peratura Godišnje 

siječnja [ srpnja kolebanje 


Beograd 

-1.6 

22 

23.6 

Zagreb 

—0.6 

21.6 

21.2 

Sarajevo 

-2.6 

19.4 

22 

Ljubljana 

-2.5 

19.6 

22.1 


Suvišno je reći da je i godišnje i dnevno kolebanje 
temperature na moru mnogo manje nego li na kopnu. 

Pošto nema dovoljno podataka o ekstremnim dnevnim 
temperaturama, nije moguće ovdje navesti, koja su popri- 
ječna dnevna kolebanja temperature u raznim krajevima, 
pak se iznašaju samo razlike između popodnevne i jutarnje 
temperature, te popodnevne i večernje, za tri mjesta. 

Ovdje prednji brojevi znače razliku temperature od 2 
sata popodne i one od 7 sati jutra, a drugi brojevi razliku 
temperature od 2 sata popodne i temperature od 9 sati 
uvečer. 



jutr. 

pop. 

Split 

3.75 

3.62 

Šibenik 

4.80 

3.47 

Imotski 

4.85 

4.85 

Ovi brojevi daju neki pojam o blagosti primorske 
klime prama oštrini zagorske, osabito ako se promatraju 
skupa sa onima table I., iz koje se uviđa i slična oprijeka 
između primorja i zagorja u godišnjem toku temperature. 

U klimatskom pogledu znameniti su i brojevi, koji 
kažu u kojem se razmaku mijenja srednja mjesečna tempe¬ 
ratura. Za primjer navada se ovdje to mijenjanje u nizu 
od 12, dotično 15 godina (Šibenik) za 3 mjesta. 



S 

V 

0 

T 

S 

L 

S 

K 

R 

L 

S 

P 


Vrlika 

6.3 

7.0 

6.9 

6 

10.1 

2.5 

8.4 

6.8 

5.8 

8.2 

6.4 

2.2 


Šibenik 

6.4 

6.2 

5.6 

3.8 

4.6 

3.8 

4.4 

4.8 

3.3 

7.0 

5.9 

6.1 


Praznice 

54 

8.0 

8.4 

6.6 

6.8 

4.6 

6.3 

5.9 

5.6 

6.6 

4.4 

4.3 



Ovi brojevi bi bili, naravno, nešto veći da je mjesto 
12 dotično 15 godina uzet dulji niz godina, no razlika bi 
bila ipak vrlo malena. 

Više značenja za klimu ima broj, koji kaže koji je 
srednji odklon mjesečne temperature od normalne. To je 
naime broj, koji se nađe, ako se iz oduljeg niza godišta 
pronađe „aritmetička srednja" od svih razlika između mje¬ 
sečne popriječne temperature, i odnosne normalne tempe¬ 
rature, bez obzira na predznak. U karakteristike blage klime 
spadaju maleni mjesečni odkloni. 

Evo nekojih podataka iz Hann-ove klimatologije za 
neke predjele Evrope i dalmatinsko otočje za poredbu. 



zimi 

ljeti 

srednje 

Sjeverna Njemačka 

2.02 

0.93 

1.28 

Sjeverna strana Alpa 

2.28 

1.06 

1.56 

Južne Alpe 

1.56 

1.02 

1.25 

Italija 

1.35 

1.00 

1.19 

Dalmatinski otoci 

1.30 

0.81 

1.17 


1 srednji mjesečni razmak, u kojemu se temperatura 
mijenja, znači dosta, a osobito u t. zv. klimatskim lječili¬ 
štima. Taj razmak ima da bude što manji, da se o klimi 
može reći, da je „konstantna". 

Ovdje se za primjer navada taj razmak za Hvar kao 
zimsko klimatsko lječilište u poredbi s drugim takovim lje¬ 
čilištima, i to za 5 hladnijih mjeseci: 



Stud. 

Pros. 

Siječ. 

Veljača 

Ožujak 

Hvar 

14.1 

14.6 

14 

13 

14 

Cannes 

17.4 

16 

15.4 

17.5 

17 

Krf 

13.4 

13.7 

14 

13.6 

15 

Malaga 

18.9 

17.6 

17.7 

17.5 

18.2 

Kairo 

15.6 

16.2 

15.8 

19.4 

23 5 


Kako se vidi, najkonstantniju zimsku klimu ima Hvar. 

Zanimljivo je da se vidi koliko ima popriječno dana 
studeni, t. j. dana, u kojima temperatura pada ispod ništice, 
zatim koliko ima „zimskih dana" ili dana, u kojima tempe¬ 
ratura ostaje čitav dan ispod ništice. 

Iznašaju se ovi podatci za 14 zgodno izabranih mje¬ 
sta. Spomenuti je ipak da niz godina, na kojemu se osni¬ 
vaju ovi podatci, nije dovoljno dug, pak prama tome i 
ovim brojevima ne pripada onaj stupanj tačnosti, što ga 
imaju ostali do sada izneseni: 



Otočje 

St. 

z. 

Primorje 

St. 

z. 

Zagora 

St. 

Z. 



Rab 

6.1 

2.6 

Zadar 

11 

3 

Knin 

28 

9.1 



Hvar 

4.3 

1.5 

Tkon 

11.7 

3.2 

Sinj 

44.2 

4.6 



Vis 

2.4 

0.9 

Šibenik 

9.6 

2.7 

Imotski 

25 

4 






Split 

5.1 

2 

Vrgorac 

245 

4.7 






Dubrovnik 

37 

2 









Kotor 

4.5 

0.5 






Po ovim brojevima možemo dovoljno pojmiti oštrinu 
zime u raznim krajevima Dalmacije. Osobito upada u oči 
velika razlika u broju dana studeni u primorju između Ši¬ 
benika i Splita. Dok u Splitu nema nego 1.4 dana studeni 
više nego u Dubrovniku koji je 53’ južnije, u Šibeniku, 

-samo 12’ sjevernije, ima već 4.5 dana studeni više nego u 
Splitu. Dok obala južno Planke broji popriječno 4.5 dana 
studeni, ona sjeverno Planke ima ih preko 11. Svakako 
ovi brojevi ne zavise jedino od zemljopisne širine. 

Slična opreka izmedju tih dviju obala postoji i kod 
nekih drugih klimatskih faktora, što će se niže vidjeti. 

Kako se iz podataka razabire, golema je razlika u 
broju dana studeni i zime između zagorja i primorja. 

Zaključuje se ovaj članak s nekoliko brojeva, koji kažu, 
kojoj se minimalnoj temperaturi možemo nadati svake zime 
i koj j maksimalnoj svakog ljeta, t. j. koji su srednji go¬ 
dišnji ekstremi temperature. 

Pošto nema dovoljno opažanja, navađaju se ovi 
podatci samo za Hvar i Dubrovnik a u poredbi sa nekim 
svjetskim klimatskim lječilištima. 

Hvar (43° 10’ z. šir.) — 1*8 i 33 

Dubrovnik (42° 38’ „ „ ) — 11 i 31.1 

Napulj (40" 37’ „ „ ) — 4-5 i 37-3 

Nizza (43° 42’ „ „ ) — 36 i 32 8 

Dodaju se ovomn srednji ekstremi, na temelju poda¬ 
taka od 13 godina opažanja za Split (43° 31’): — 2 - 3 
33 8 i Šibenik (43° 43’): — 3’4 i 33. 

Kako se razabire odovde, što se tiče ekstrema tem¬ 
perature, dalmatinska mjesta na moru pokazuju se umjere¬ 
nijima od Nizze i Napulja, a Dubrovnik, glasovito klimatsko 
lječilište, prednjači. U Dubrovniku je razmak ekstrema da¬ 
pače manji nego u samom Hvaru, na otoku, također kli¬ 
matskom lječilištu (32.2° prama 34.8°). Valjda se umjerenost 
u ekstremima temperature u Dubrovniku ima pripisati otvo¬ 
renom moru s jedne strane a brdu Srgj s druge. Prvo 
ublažuje skokove temperature a drugi priječi nagla prodiranja 
kontinentalnog uzduha. 


Vlaga. 

U pomanjkanju drugih podataka, navada se popri- 
ječna relativna vlaga u Hvaru. Ta je zimi 68%, ljeti 63%, 
a 2 odis nje 66%. To jamačno vrijedi za otočje, dočim pri¬ 
morje bi imalo biti nešto suhije, a tako i Zagorje. 

Spomenuti je ipak da se relativna vlaga vrlo mijenja. 
Za južine je visoka, za bure preniska. 

Sjeverna Dalmacija ima nešto veću popriječnu rela¬ 
tivnu vlagu od južne. 

Uopće prilike vlage u Dalmaciji su vrlo povoljne i 
odgovaraju onima francuske rivijere. 


Naoblaka. 


Popriječni stupanj naoblake proizlazi iz ove tablice, 
nekom vrsti interpoliranja, pošto pobližih podataka nema. 



Pulj 

Lošinj 

Hvar 

Cetinje 

zimi 

5.6 

4.9 

5.2 

5.3 

ljeti 

3.6 

2.6 

2 

1.6 

godišnje 

4.8 

4 

3.7 

4.1 


Može se po ovim podatcima zaključiti, da u Dalmaciji 
ima zimi popriječno 5 stupanja a ljeti 2 stupnja naoblake; 


godišnje 3.5*. 

Naoblaka ide u ostalom prilično upored s brojem 
dana sa oborinom, o kojemu će kasnije biti govora. Pra- 
ma tome u ljetno doba predvladava naoblaka u gorovitim 
predjelima, dočim zimi više u primorju i otocima. Najmanje 
naoblake ima mjesec rujan, manje nego lipanj. 

Magla je vrlo rijedak pojav u primorju i otocima, ali 
kada nastane, tad je gusta, obično kao „morska magla“. U 
Zagorju je magle na poljima i u dolinama proljećem i je¬ 
seni; no svakako nije čest pojav. 

Dalmatinsko nebo se ističe modrom čistom vedrinom 
kao i „talijansko nebo“. 


Oborine. 

U porazdijelbi oborina postoje vanredne raznolikosti. 
Dalmacija, radi svog položaja prama jadranskoj popriječno} 


*) vedro 0, naoblačno 10. 

barometričkoj depresiji, ima uopće prilično mnogo oborine, 
ali su količine u maloj daljini vTlo različite radi orografske 
građe tla. Na primjer, krajnja je oprijeka između količine 
od samih 98 cm godišnje na Oštrom Ratu i peterostruke 
količine od 463 cm godišnje u Crkvicama (1050 m nad mo¬ 
rem) u nedalekim Krivošijama, gdje rekbi da pada više obo¬ 
rine nego igdje u Europi. 

Tablica II daje normalne mjesečne i godišnju oborinu 
u cm visine u nekoliko mjesta. 

Kako već iz tablice proizlazi, najmanje oborine pada 
u kolovozu i srpnju, dočim maksimum je u listopadu ili u 
prosincu. Uopće oprijeka je između zimskog i ljetnog doba 
godine u pogledu oborina u Dalmaciji vanredno velika. 
Ljeto je vrlo suho, zima kišna. 

Evo primjera za tri mjesta: Hvar, Split i Sinj, o obo¬ 
rini, što pada popriječno svakog mjeseca u postotcima go¬ 
dišnje količine: 



L 

2. 

3. 

4. 

5. 

6. 

7. 

8. 

9. 

10. 

11. 

12. 

Hvar 

11*5 

8-2 

9-2 

8-8 

6-4 

4-5 

34 

34 

77 

12*2 

12 6 

13*5 

Split 

8*6 

7-1 

8*7 

9*7 

7-8 

6*3 

3*4 

4-8 

8-4 

127 

12*1 

10*5 

Sinj 

7*0 

7*5 

9 

7*8 

82 

72 

4-8 

550 

8-8 

11*6 

10*8 

12*1 


Kako se odavle razabire, najveća mjesečna količina je 
u Hvaru 4 puta, u Splitu 3‘/a a u Sinju 2 1 / 2 puta tolika 
koliko najmanja. K tomu treba uzeti u obzir da male ljetne 
količine padaju kroz kratko vrijeme kao pljusci, dočim je 
zimi podijeljena veća količina u mnogo duljem razmaku 
vremena. Možda je više nego količina oborina od značenja, 
11 kl matskom pogledu, broj dana s oborinom, pak se 
°vdje iznašaju odnosni podatci za nekoliko mjesta prama 
dobama i za godinu, izračunani na podlozi od 15 godina 
opažanja u oblim ciframa. 

Tablica II. 

Količine oborine u cm visine. 

Broj dana s oborinom: 



Proljeće 

Ljeto 

Jeseni 

Zima 

Godina 


Rab 

23 

16 

24 

24 

87 


Hvar 

27 

14 

27 

36 

105 


Split 

27 

17 

25 

33 

101 


Sinj 

33 

23 

30 

33 

119 


Dubrovnik 

29 

14 

26 

37 

106 



Kako se poređenjem ovih podataka zaključuje, broj 
dana s oborinom u godini raste od sjevera k jugu a tako 
isto od mora prama kopnu. Uopće je broj kišnih dana 
zimi skoro dvaput toliki koliko ljeti. 

Prednost je klimatski voljenih krajeva, kad imaju što 
manje kišnih dana zimi a što više ljeti. Gornji podatci po¬ 
kazuju kako n. pr. primorje srednje Dalmacije (Split) ima 
povoljnije te prilike od južne Dalmacije (Dubrovnik). 

S ovim u vezi stoje periode bez kiše. Ovdje su brojevi 
koji daju srednje trajanje najduljih perioda bez kiše u da¬ 
nima za tri mjesta, izračunani iz spomenutog niza od 15 
godina. 



Proljeće 

Ljeto 

Jeseni 

Zima 

Split 

14 

17 

15 

13 

Sinj 

13 

17 

16 

15 

Dubrovnik 

15 

m 

28 

16 

16 


Kako se vidi i ovdje, osobito je velika oprijeka ljeti 
između Splita i Dubrovnika, (oba na moru). Sušne periode 
ljeti su u Dubrovniku mnogo dulje nego u Splitu, gotovo 
dvostruko dulje. 

Što se tiče same razdiobe oborina u Dalmaciji, vri¬ 
jedi slijedeće:*). 

*) po F. v. Kerner: „Regenprofile durch Dalmatien" u „Meteo- 
rologische Zeitschrift" br. 9/10, 1918. 

Godišnja je 

količina oborina najmanja 

na otocima a 

raste poviše kopna. Za primjer nek služe 
podataka od mora prama kopnu: 

ova dva niza 

Sale 

829 Vis 

583 

Tkon 

831 Hvar 

792 

Benkovac 

980 Supetar 

901 

Kistanje 

1115 Split 

920 

Knin 

1085 Sinj 

1247 


Sjeverna Dalmacija ima popriječno nešto manje obo¬ 
rine od južne, no ne može se dati kakovo pravilo, pošto 
relijefni oblik tla mnogo utiče na količinu. U predjelima 
visokih gora, po pravilu, ima uopće više oborine nego u 
nizini i na moru. U tome se ističu Krivošije i Biokovo pri 
moru. U Krivošijama padaju goleme količine, kako je već 
spomenuto, najveće u Evropi. Za primjer: Crkvice 463 cm, 
Jankov vrh 397 cm, Goli vrh 267 cm, Risan 314 cm. 

Što se tiče snijega, ovoga ima u Zagorju prilično 
često i mnogo svake zime, dočim na moru je snijeg rijedak 
pojav. U Hvaru n. pr. ima snijega popriječno samo jedan 
dan u godini i to bi imalo biti pravilo za mjesta na moru 
u većem dijelu Dalmacije. 

Nevera ima u Dalmaciji na moru 21 (Hvar) godišnje, 
na kopnu oko 30, jedan dio s tučom. 

Vjetrovi. 

U Dalmaciji predvladavaju veći dio godine smjerovi 
JI i SI Jugoistočni vjetar nosi ime južina ili šilok (sirocco) 
a sjeveroistočni bura. Ova dva vjetra, osobito kroz hladno 
doba godine, daju karakter vremenu u Dalmaciji. Oni iz¬ 
mjenjuju svoje uloge: sad duva južina a vrijeme je vlažno, 
oblačno i kišovito, a sada opet bura sa pretežno vedrim i 
suhim vremenom. 1 kada vlada tišina ili samo slab vjetar, 
karakter vremena je „po južini“ ili „po buri", prama tomu 
da li je opća struja, pak bila i najslabija, s mora ili je s kopna. 

Jugoistočnjak duva smjerom obale i donaša topliji i 
vlažniji uzduh iz južnijih krajeva. Osobito jeseni i počet¬ 
kom zime je ovaj vjetar topao. To je zato, što je u ono 

doba more znafno toplije od kopna. Ovaj vjetar spada 
istočnoj strani barometričkih depresija, koje su s onu stranu 
Jadrana ili na Jadranu samomu; a pošto ove rijetko prođu 
preko kopna dalmatinskoga, već pretežno se kreću prama 
jugoistoku ili lutaju na Jadranu, te im dalmatinska obala 
ostaje dulje vremena istočno, vjetar pridržava dugo vre¬ 
mena svoj smjer i duva po više dana zasebice. 

U ljetno doba godine, osobito u najtoplijim mjese¬ 
cima, južina rijetko kada duva i kratkog je života. 

Za duvanja jugoistočnjaka, u hladno doba godine tem¬ 
peratura je obično viša od normalne, a vlaga nije najviša. 
Ona bude radije oko 65—75%, dočim je viša, ako je vrijeme 
„po južini“, ali južina ne duva. 

Južina duva izuzetno kada kao slab vjetar. Većinom 
je to jak vjetar, no rijetko kada prejak i olujan. Svakako 
je u primorju i na otocima dvaput jači nego u zagorju. On 
diže i dosta visoke valove, osobito na otvorenom moru, a 
u konalima između otoka pobudi jaku morsku struju. Mor¬ 
ski raz je za duvanja južine prilično visok, osobito na sje¬ 
vernoj dalmatinskoj obali. Ako za duvanja južine ima nešto 
vedra neba, ono je pretežno takovo u južnom i jugoistoč¬ 
nom dijelu, dočim sjeverno nebo ima kompaktniju naoblaku. 

Sa južinom pada kiša pretežno u kratkim vremenskim 
razmacima kao pljusci ili škropci, a postane li kiša plaha, 
južina padne. 

Južina počne duvati redovito nakon tišine, a prestane 
ili tako da okrene na lijevo preko I. u SI, buru, ili pako 
tako da pređe u J i J Z. U ovom slučaju visoki valovi od 
južine okrenu prama obali i mogu da nanesu štete bro¬ 
dovima i radnjama u lukama, koje su više ili manje otvo¬ 
rene prama onoj strani. 

Rijetko zamijeni južinu potpuna tišina. 

Sasma oprečni karakter ima sjeveroistočnjak, bura. 
Glavna karakteristika bure je niska relativna vlaga, zatim 
niska temperatura, ispod normalne, te malen stupanj nao¬ 
blake ; pretežno vedro vrijeme i vrlo malo oborina. 

Kao što je neugodan t. zv. Mistral (S Z) na francu¬ 
skoj Rivijeri u zimsko doba godine, tako je neugodna i 

bura u Dalmaciji zimi. To je studen vjetar, koji duva obično 
u jakim mahovima od kopna k moru kao što biva i kod 
mistrala sredozemske francuske obale. 

Uzrok mu je redovito visoki uzdušni tlak u središnjoj 
Evropi, koji čini da se na istočnoj i sjevernoj obali Jadra¬ 
na namjesti strm tlačni gradijent prama moru. Pošto je 
zimi zagorje i uopće unutrašnjost balkanskog poluotoka 
mnogo studenija od primorja, to vjetar donaša od onamo 
nisko temperirani uzduh. Prava sreća što taj uzduh ,,pada“ 
sa bila primorskih gora, jer se u tom padanju dinamički 
ugrije za 1° na svako 100 m. I tako biva rijetko da bura 
snizi temperaturu ispod ništice. 

Nešto zato što je središte zimske depresije .tlaka na 
Jadranu u predjelu oko Palagruže (42° i 32’ šir). dakle više 
južnije, a nešto radi konformacije samog dalmatinskog tla, 
bura je češća u sjevernoj negoli u srednjoj i južnoj Dal¬ 
maciji gdje prevladava jugoistočnjak. 

Srednja i južna Dalmacija ima visoke primorske pla¬ 
nine, koje priječe donekle studenom uzduhu zagorja, da 
prodre do mora, dočim to nebiva u sjevernoj Dalmaciji, 
gdje pri moru nema visokih planina. I tako je bura u sje¬ 
vernoj Dalmaciji češća, studenija i jača negoli u srednjoj 
i južnoj. 

Pomorci drže rt Ploča (Planka) nekim medjašem iz- 
medju južine i bure na Jadranu, jer se vrlo često događa 
da dok do Planke brodovi plove sa jugoistočnjakom ili 
istočnjakom, iza Planke ih zateče sjeveroistočnjak i niža 
temperatura. 

Ovaj je pojav pravilo kod t. zv. „mračne bure “, naime 
bure sa naoblačemm nebom, kad se oblaci obično kreću sa 
J 1 a barometar je nizak. Naprotiv, kad vlada bura uz ve¬ 
drinu i visoki barometar, tad je ona više općenita i duva 
u čitavoj Dalmaciji, dotično na čitavoj sjevernoj i istočnoj 
obali Jadrana. 

Jakost i smjer bure različiti su prama predjelima. Bura 
se može držati izlijevom hladnog uzduha, koji je zimi sa¬ 
kupljen, jer teži, u dolinama iza bila primorskih planina. 
Prama tomu je bura najjača i najstudenija na gorskim se¬ 


— 33 — 


dlima, jer tud prolazi veći dio sakupljenog studenog uzduha. 
Na glasu je u Dalmaciji Vrulja, sedlo izmedju Rogoznice 
i Makarske. Tu su brodovi za bure u opasnosti i česte su 
nesreće. Svakako najstrašnija je bura na Senjskom Prolazu 
i uopće ispod Velebita. Ondje pak gdje bura polazi od 
bila visokih planina, takodjer je jaka radi pospješnosti što 
postigne taj teži zrak u padanju, ali za to u tim predjelima 
nije bura tako studena, jer se u spuštanju zrak ugrije, kako 
je već spomenuto, za 1° na svako 100 m. Tako je u Ma- 
karskoj bura vrlo jaka, nu radi visine Biokova (preko 
1300 m.) uzduh se u padanju znatno ugrije i ne može da 
snizi mnogo temperaturu u Primorju. 

U ljetno doba godine nema više oprijeke u tempera¬ 
turi primorja i zagorja; zato je i bura rijetka, a sni¬ 
ženje temperature radi bure i ne osjeća se. 

U ovo doba prevladava SZ, poznat pod imenom 
maištar, maestral, mištral *). Kada se naime kopno u 
proljeću ugrije i razdijelba tlaka već je takova da je tlak 
niži prama jugoistoku, uzduh naginje da struji u tom smjeru 
Osobito popodne, kad je dalmatinsko kopno najviše od 
sunca ugrijano, duva maištar. Za lijepih, protežno vedrih 
dana, maištar redovito ne izostane. Počne da duva jutrom 
oko 9-10 sati kao slab povjetarac, pak ojača do po podne, 
tako da diže katkada i visoke valove, a prestane duvati 
oko zapada sunca ili još prije. Nije nikada opasan za po¬ 
morce, jer duva jednolično, bez mahova inedune iznenada 
kako to često biva kod bure. Maištar je u Dalmaciji voljen 
vjetar: on ublažuje popodnevnu žegu i znak je trajnog li¬ 
jepog vremena. 

Svi ostali vjetrovi su više prelazni vjetrovi, kratkog 
trajanja i nepokazuju nikakova spomena vrijedne karakte¬ 
ristike u klimatskom pogledu. 

Svakako je maištar skoro samo vjetar primorja. Za¬ 
gorje ga redovito nema, jer je to uopće vjetar nižih slojeva 
uzduha. Zato, kada su u primorju dani sa maištrom, u 
zagorju vlada tišina i žega ili samo lokalni vjetrovi. **) 

*) od vento maestro. 

**) Vjetar s brda i vjetar s doline. 


3 

U toplo doba godine ima i na moru mnogo dana 
tišine, a takovih bude i kasne jeseni i zime. U Zagorju je, 
naravno, mnogo više tišine negoli na moru. 

Da se pojmi čestoća raznih smjerova jakih i olujnih 
vjetrova, neka služi slijedeći primjer. 

U Hvaru otpada oko 86% na južinu (IJI do JJI), oko 
7°/o ua buru (SSI do I), nešto 4 1 / 2 °/o na J do JZ a samo 
17 2 % na sve ostale vjetrove. 

Spomenuti je još da od listopada do uklj. svibnja 
najtiši je mjesec veljača. 

Glavni tipovi vremena u Dalmaciji. 

Brojni gornji podatci prestavljaju samo popriječne ili 
srednje prilike pojedinih meteorološko-klimatskih čimbenika 
ali nedaju realnu sliku naše klime dok se nepromotre za¬ 
jedno sa podatcima koji se tiču karaktera vremena i nje¬ 
govih promjena. 

Radi toga ne može da izostane ovdje kratak opis 
glavnijih tipova vremena u Dalmaciji. I. Tip mjenjivog 
vlažnog vremena. 

Razlikuju se dva oblika: jedan je onaj kod kojega 
vjetar mijenja izmedju JI preko J do SZ, rijetko i do S, a 
drugi, kod kojega smjer vjetra igra izmedju JI i SI. 

U prvom obliku, koji redovito počne iza tišine, dune 
najprije ojači jugoistočnjak, uz padajući barometar, naobla¬ 
či se i dođe brzo do kiše. Ova je obično nagla i krepka. 
Zatim, uz naglo poboljšanje, okrene obično jaki jugoistoč¬ 
njak u južnjak i napokon u slabiji zapadnjak uz pretežno 
vedro vrijeme. Ovo je vrijeme kratkog trajanja, obično od 
po do jednog dana, pak nakom ponovnog utišanja, dune 
opet jugoistočnjak, te je slika vremena opet ona prijašnja. 

Ova se igra ponavlja više puta, dok napokon jednom 
okrene vjetar preko SZ na S ili u samu buru, a onda se 
obično vedro vrijeme ustali. 

Glede opisanog vremenskog karaktera treba spome¬ 
nuti, da je naoblaka redovito gušća prama sjeveru a rjeđa 
prama jugu, te da temperatura, koja je obično viša od 

normalne, ne čini velikih skokova dok vjetar ne okrene do 
S ili SI. Radi toga, u hladno doba godine, kada je sunce 
uopće nisko, ovakovo se vrijeme u Dalmaciji lako podnosi 
jer osim što je temperatura blaga, ima mnogo sunca, u 
prkos mokrom vremenu. 

Ovak prvi oblik vremena je češći u južnoj Dalmaciji 
negoli u sjevernoj. Kod ovog oblika biva, što gore spo¬ 
menuto o udaranju jakih valova o dalmatinsku obalu, kad 
vjetar okrene na desno, često sa ne malom štetom za 
brodove i pristaništa. 

Drugi oblik se razlikuje od prvoga u tomu što južina 
duva više kao IJI negoli kao JI, te nije tako jaka kao u 
prvom slučaju, a hladna je, vlažna i neprijatna u hladno 
doba godine, kad je ovakovo vrijeme i mnogo češće. Nebo 
je sasma zastrto, kiša tanka, ali za to, što no se veli, do¬ 
sadna. Kada, uz malko rastući barometar, vjetar, okrene 
na SI, više ili manje postepeno izgled se neba ipak ne 
poboljša, osim valjda nešto na sjeverozapadu ili sjeveru; 
temperatura znatno padne, sunca nema vidjeti, a i ako se 
pomoli, blijedo je. Bura koja tako dune, redovito kratko 
traje, (mračna bura) a vedrina isto tako. Uz ponovni pad 
barometra, okrene vjetar iznova u IJI i vrijeme je opet ono 
staro. Katkada se ovaj proces po više puta zbiva, pak i 
bez kiše, osobito u zagorju. 

Ovakovo je vrijeme vrlo često u hladno doba go¬ 
dine, te češće u sjevernoj nego u južnoj Dalmaciji. Ovo 
su ona vremena bez sunca, tamna hladna i neprijatna, što 
u studenim mjesecima neugodno raspolaže svakoga navitkla 
podneblju gdje modro nebo i sjaj sunca obično jača živce. 

Opisana dva oblika vremena prvog tipa su donosioci 
oborina. Tamo opisani ciklusi vremena, dakle okretanje 
vjetra i time skopčane promjeme u vremenu, redovito se 
ponavljaju više puta, pak i do 10 puta; rijetko kada da 
je samo jedan ciklus. Prvi oblik ovog tipa prouzrokovan 
je od barometričkih depresija, obično sekundernih minima, koje 
najobičnije prelaze od sjevernog Jadrana na kopno balkan¬ 
skog poluotoka, dočim drugi oblik daju minime koje idu 
više prama jugoistoku po samom Jadranu; rijetko prodru 

u kopno a i to obično južno Dalmacije, ili su to minime 
koje se na Jadranu dulje vremena zadržavaju, ili lutaju bez 
stalnog pravca. Jedan dio tih minima spada daljem jugo¬ 
zapadu t. j. Apeninskom poluotoku ili Tirenskom moru. 
Mnoge minime se stvaraju na Jadranu a tada započne ne¬ 
vrijeme u Dalmaciji sa burom uz padajući barometar; neba 
se sa jugozapada i juga naoblači i karakter vremena dru¬ 
gog oblika je brzo tu. Toli u prvom koli u drugom obliku 
vremena mnogo je oborine i nagle su promjene u vjetru 
ondje, gdje centar oluje preblizu prođe. Između prvog i 
drugog oblika postoji još razlika da kod prvog oblika, kad 
vjetar okreće na desno, biva slabiji, dočim kod drugog 
oblika, kad okreće na lijevo, vjetar redovito ojača. Toj 
opreči se ima tražiti uzrok u popriječnoj razdjel bi uzdušnog 
tlaka u primorju kroz hladno doba godine. Biva naime da 
se u prvom slučaju gradient koji spada barometričkoj de¬ 
presiji umanji za postojeći poprečni gradijent, dočim u 
drugom slučaju ovaj se poprečni gradijent prvomu pribroji. 
Ovako ne biva u ostaloj Evropi kod prelaza barometričkih 
minima. lamo biva normalan pojav; naime vjetar ojača u 
prvom slučaju a u drugom rade oslabi, baš obratno nego 
u nas u Dalmaciji. 

Što se tiče razdijeble prvog tipa prama dobama godine 
spomenuti je, da od svih dobro razvijenih barometričkih mi¬ 
nima, koje odlučuju vremenom u jugoslavenskom primorju 
uopće, a ima ih oko stotinjak, 3/5 otpada na hladno doba 
(listopad do ožujka) a 2/5 u toplo doba (travanj do rujna). 

Kao neka sprdnja krasnoj klimi Dalmacije su vanredno 
veliki skokovi u vremenskim faktorima, koji nastupe kada 
ovaj tip vremena prijeđe u suhi tip; a već i kod pojedinih 
ciklusa, promijene tih faktora prilično su oštre. Mjesto 
pobližeg opisa ovdje je u formi diagrama prestavljen tok 
svih meteoroloških faktora kroz razmak od 11/12. do 29/12 
god. 1915 u Splitu, tabla III. 

Ovdje upada osobito u oči nagli i duboki pad tem¬ 
perature od 8 sati jutra (koja je ovdje uzeta kao najbliža 
srednjoj dnevnoj temperaturi), a još veći pad rosišta, do- 

tično relativne vlage. Od 20. do 22. pala je srednja tempe¬ 
ratura dana za 11° a rosišta 16°. 

Ovakove su prenagle i oštre promjene kod nas na 
žalost vrlo obične, kao što uopće u svim onim primorskim 
predjelima gdje postoji prestrm termički gradijent. Jednake 
skokove temperature i vlage ima i francuska Rivijera kod 
promjene vremena od kišovita na suho, kada morski topao 
i vlažan vjetar naglo zamijeni suhi i studeni mistral. 


II. Tip trajne južine. 

Kada je razdioba uzdušnog tlaka takova da tlak raste 
od sjeverozapadne, sjeverne ili zapadne Evrope u protivnom 
pravcu, te barometričke minime prolaze s onu stranu Alpa, 
daleko, tako da ne odlučuju direktno vremenom kod nas, 
a izobare su gotovo pravocrtne u južnoj Evropi sa prilično 
jakim gradijentom, duva kod nas nesnosna jaka južina, 
bez oborina ili možda samo mjestimičnim škropcima, sa 
tmurnim oblačinama između kojih se gdjegdje vidi nebo. 
Uzduh je vanredno mutan, a gdje prodire sunčana svjetlost 
vide se svijetle divergirajuće zrake. Vjetar je jak, te duva 
danju i noću, sad jenja a sad jača; more je vrlo uzburkano, 
a morska struja jaka. 

Nakon nekoliko dana gotovo neprekidna duvanja, i to 
uvijek jednim smjerom uz gotovo nepomičan barometar 
oko sr. dnjeg položaja, i prilično sušan uzduh, vjetar od¬ 
jednom popusti, uz naglo rastući barometar i razvedrenje, 
dok napokon potpuno utiša. 

Rijetko biva da ova južina prijeđe u vrijeme prvog 
tipa; većinom umre. Ovaj tip vremena pripada proljeću i 
jeseni, te nema godine da ne bude barem jedna takova 
južina bez kiše. 

Opisana južina nosi u Dalmaciji razna imena, kao 
,,palac“, jer da pali biline; pošto je zrak za duvanja ove 
jugovine suh a kiše ne nosi; također „gnjila južina" ili 
„suha južina" 

Suha južina prestane kada se u sjevernoj Evropi si¬ 
tuacija vremena promijeni, te oprijeke u tlaku uzduha više 

ili manje nestane. Ako prijedje u kišovito vrijeme, znak je 
da su ili minime sa sjeverozapada prodrle južnije u Evropu, 
ili da se je u Sredozemnom moru ili na Jadranu stvorila 
koja barometrička depresija. Takovu promjenu najavi redo¬ 
vito pad barometra. 

III. Tip trajne bure. 

Kada je u Evropi tlak uzduha visok, na našoj se obali 
redovito ojača gradijent što obično postoji od kopna moru 
pak duva u čitavoj Dalmaciji jaka bura uz vedro hladno 
vrijeme. Bura je osobito studena ako uz to na jugozapadu 
ili na jugu postoji i lagana barometrička depresija. 

0 postojanju ove svjedoče razderani oblačići na juž¬ 
nom mutno-sivom obzorju. Ovo su redovito u dalmatin¬ 
skom primorju i otocima zimi najstudeniji dani. 

Ovaj tip vremena pripada hladnoj dobi godine. Traje 
redovito tri dana do jedne sedmice, rijetko dulje, a svrši 
obično tako da bura prestane duvati i nastupi vrijeme 
zadnjeg tipa t. j. vedro, tiho. To biva kada se maksimum 
tlaka uzduha primakne Jadranu ili se raširi tako, da naše 
primorje stupi u oblast visokog tlaka i nestane jakog gra¬ 
dijenta koji buru prouzrokuje. 


IV. Tip stalno vedrog vremena. 

Kada je tlak zraka u južnoj Evropi visok i pojenako 
razdijeljen na velikoj daljini, vlada u Dalmaciji vedro vrijeme 
više dana, pak i sedmica. U zimsko doba nema uopće 
vjetra, a u Zagorju su česte jutarnje magle u dolovima. 
U proljeću pak bude, i ako rijetko kada i „morska magla" 
na moru. U toplo doba godine, a osobito u proljeću, ima 
primorje i otočje svakodnevni maištar, a katkada ranim 
jutrom i predvečer nešto slabe bure, ili istočnjaka, dočim 
u zagorju je pretežno tiho ili duvaju samo slabi lokalni 
vjetrovi i vlada nesnosna žega. 

Ovaj tip vremena donaša zimi najveću dnevnu ampli¬ 
tudu temperature u zagorju. Noći su vrlo hladne a po 

danu je ugodno toplo; nu dan za danom sve hladnije biva. 
U Primorju vlada kod ovakova vremena obično normalna 
temperatura, a radi prekrasnih sunčanih dana, ovo su oso¬ 
bito voljeni, zimski dani, kad ljudi oponašaju gušterice te 
se sunčaju po toplim našim obalama. 

Ovaj tip vremena prestane najobičnije tako. da uz 
postepeno padajući barometar vlaga zraka od dana na dan 
raste, dok se pokažu prvi oblaci i dune južina, istočnjak 
ili bura tako da ovaj lip prijeđe pomalo u jedan od gore 
opisanih tipova vremena. 


SPLIT, 13. 1923. 


Ing. E. MARKI. 



4. Balneologija. 

Važni preduvjeti za obogaćenje jedne zemlje jesu 
ugodne klimatske prilike, kupališta i izvori ljekovitih voda 
pojedinih krajeva. 

Radi liječenja raznih bolesti ili za odmaranje poslije 
napornih i teških poslova, povoljna klimatska mjesta i ku¬ 
pališta u zadnje doba mnogo se u tom smislu iskorišćuju. 
Dalmacija poznata je kao takova, koja u svojim krasnim 
zaljevima bilo na kopnu ili na otocima ima divnih položaja, 
koji su već od prirode za to zgodno udešeni. 

Same prirodne ljepote pojedinih predjela Dalmacije 
zainteresovale su uvijek strani svijet, a danas poslije rata 
opaža se dolazak stranaca u sve to većem broju u ove 
krajeve, ne samo u proljetno ili ljetno doba, već i u 
zimno, buduć Dalmacija posjeduje mjesta sa povoljnom 
zimskom klimom. Posjećivanje Dalmacije olakšano je i time, 
što je na našoj dalmatinskoj rivijeri redovit i dnevan sao¬ 
braćaj udobnim parobrodima, koli među manjim mjestima, 
toli među istim i glavnim centrumima, kao Šibenika, Splita, 
Dubrovnika i Kotora. 

Pohađanje kupališta i motrenje prirodnih ljepota 
Dalmacije strancu je udobnije time, što je pučanstvo po¬ 
krajine gostoljubljivo, te će svaki stranac po svoj Dalmaciji 
naći sporazumijevanja skoro u svim svijetskim jezicima. Od 
velikog je značenja i koristi, da se upoznaju znamenitosti 
mjesta naše pokrajine, radi njihovih dobrih klimatskih 
prilika, kupališta ili ljekovitih vodenih izvora. 

Dalmacija ne obiluje mnogo ljekovitim vodama, ali 
zato je bogata klimatskim mjestima i morskim kupalištima. 

Pojedince ću barem spomenuti sva mjesta Dalmacije, 
koja imaju najugodniju klimu, kupališta ili ljekovite izvore. 

Kao prvo na sjeveru jest mjesto Rab na otoku Rabu. 
Varoš od kojih 1000 stanovnika leži na 10 m. nadmorske 

visine. Usred otoka je planina Tinjaro 400 m. visoka, oko¬ 
lica kao i otok cijeli je šumovit i posjeduje divnih spome¬ 
nika. Klima je ugodna; planina Tinjaro brani mjesto od 
bure, a ostrva ga zaštićuju od juzine. Palme i agave su 
poznate na otoku Rabu. Mjesto je zimsko klimatsko, ljeto¬ 
valište i kupa'ište morsko (Sv. Eufemija i Lopa). Osim 
morskih poznata su na Rabu sunčana i pješčana kupa¬ 
lišta. Mjesto je opskrbljeno dobro živom pitkom vodom, 
osim toga bunarima i cisternama, električnom rasvjetom, 
parkovima i šetalištima, zboz čega ga prilično pohađaju 
stranci, osobito rekonvalescenti i oni koji trpe od živčanih 
bolesti. 

Kao zabave su ribolov, lov, veslanje i izleti turistički. 
Stanarine su također poznate, kao stolna crkva iz XIII. 
stoljeća, te razni drugi građevni spomenici i umjetničke 
slike. Dugo se već radi oko uređenja tog mjesta, osobito 
sada Ministarstvo narodnog zdravlja nastoji tamo pobolj¬ 
šati prilike za rekonvalescente. 

Šibenik grad od kojih 12.000 stanovnika ima paro¬ 
brodarski spoj sa svim okolišnim otocima. Klimatsko je 
mjesto i ljetovalište. Hoteli udobni, novograđeno moderno 
kupalište ,,Jadrija“ na ulazu luke. s kojim postoji dnevni 
češći saobraćaj iz grada. Sam grad ima divnih umjetničkih 
građevina, kao poznatu stolnu crkvu. Usred perivoja se 
nalazi i spomenik pjesnika Nikole Tommasea. Zabave su 
također ribolov, lov, veslanje i turistički izleti. Spomenuti 
je izlet na Slapu kod Skradina, gdje se pruža krasan po¬ 
gled posljednjeg vodopada Krke. Dolazak u Šibenik po 
želji može biti i kopnenim putem iz unutrašnjosti naše dr¬ 
žave, i to preko Sunje-Prijedora, te privatnom uskotračnom 
željeznicom (Steinbeisova) na Drvar-Knin i normalnom do 
Šibenika. Okolica šibenska je isto poznata za kupališta, 
kao Zlarin, Rogoznica, poznata radi krasne prirodne luke 
i borove šume, Primošten i t. d. 

Među Kninom i Sinjom nalazi se Vrlika, varoš od 
cca. 900 stanovnika. Leži u predjelu Dinarskih Alpa kod 
malog Kozjaka nedaleko rijeke Cetine. Podneblje varoši 
je zdravo. Ovo mjestance važno je spomenuti radi mine- 

ralnc vtličke vode, koja je bez mirisa, bistra, hladna. Ista 
se upotrebljava za piće, jer je na glasu za liječenje bolesti 
bubrega, te se piju početkom dvije, a konačno dvanaest 
čaša dnevno. Imade udobnih stanova za posjetioce. Oko¬ 
lica je lijepa radi krasnih prostranih gajeva i zgodna je za 
turistiku. Stranci posjećuju Vrliku ne samo zbog njene mi¬ 
neralne vode, već i kao ljetovalište. 

Iz Šibenika normalnom dalmatinskom do sada lokal¬ 
nom željeznicom ili parobrodom može se putovati za Split. 
Vožnja traje bilo jednim ili drugim sredstvom poprečno 
3 sata. 

Split ima oko 29.000 stanovnika. Visina nadmorska 
od 3—60 m., leži na poluostrvu; okolica njegova je jedna 
od najproduktivnijih predjela dalmatinske obale. Brdo Mar- 
jan, 178 m. visok, leži gradu na zapadu, pruža divan po¬ 
gled na Kaštelansku rivijeru i na srednje Jadransko ostrvlje, 
te je vidjeti čak sve do otoka Visa. Isti je šumovit i ure¬ 
đen na najmoderniji način, što je zahvaliti inicijativi dru¬ 
štva ,,Marjan“. Šetališta su na Marjanu par kilometara 
duga; na vrhu je restauracija sa dobrim konfortima. Na 
prvom vrhu je i spomenik splitskog pjesnika Luke Botića 
od Meštrovića. Jedna od najljepših gradskih obala to je 
splitska, osobito poslije rata, najmodernije uređena, posa¬ 
đena palmama s obe strane, te kao i cijelo mjesto elek¬ 
trično rasvjetljena. Grad je opskrbljen dobrom pitkom 
vodom sa vrela Jadra, dovedena starim rimskim vodovo¬ 
dom i l dobe Dioklecijana. Klima je blaga. Split posjeduje 
razna morska kupališta, koja su poznata radi krasnih pri¬ 
rodnih uvala, kojim obala splitska obiluje, kao Bačvice, 
Firule, Glavičine, Špinut, Sustjepanska obala, kupalište 
Polo, Meje i t. d. Ljeti broj posjetioca splitskih morskih 
kupališta nadmašuje 5000. Sezona morskih kupanja je od 
maja do oktobra. 

Ne samo radi morskih kupališta Split je svijetski poznat 
nego i radi njegove ljekovite vode i to sumporne vode, Splitske 
Toplice. Kupalište je uređeno moderno sa svim konfortima, te 
navlastito udešenim kabinama. Izvor je ove ljekovite vode 
nedaleko kupališta, a dovađa se u kupatilo posebnim ka- 

nalom. Sumporno kupalište u Splitu je dobro godišrje 
posjećeno, najviše od rekonvalescenta, bolesnih od reuma¬ 
tizma, živčane bolest', anemi e, katara na organima za d sanje 
i t. d. Preko 1000 bolesnika izmjenično pohađa Splitske 
Toplice. Glavna je kupališna sezona od maja do septembra. 
Split posjeduje sanatorium za kirurgiju Dr. Račića, medi¬ 
cinski moderno uređen. Život u Splitu je veseo, što je 
pripisati temperamentu istih Splićana. Zabave su u Splitu 
stalno narodno pozorište, muzike, tenis, nogomet, veslački 
klubovi, ribolov i lov. Bogata je gradska biblioteka. Premda 
Split ima veliki broj svratišta, kavana i hotela, ipak u ljetnoj 
sezoni ne dostaju ovi velikom saobraćaju stranaca. Okolišna 
brda Splita, Mosor i Kozjak, podesna su za turistiku. Hi¬ 
storijske znamenitosti Splita jesu velike, naročito iz Diokle¬ 
cijanove dobe, te u blizini Splita znamenite iskopine Solina. 
Saobraćaj u Splitu je veoma živahan, onaj sa otoka je 
dnevan; zagorom je spojen i to Kninom normalnom želje¬ 
znicom, a Sinjom uskotračnom. Vožnja kolnim putem uz 
more Kaštelanskom rivijerom do Trogira je jedan od naj¬ 
ljepših izleta u okolici Splita. 

Kaštelanska Rivijera sa svojih sedam Kaštela: 
Sućurac, Gomilica, Kambelovac, Lukšić, Stari, Novi i Sta- 
filić, divna je i neopisiva. Pojedina Kaštela imaju ugodno 
zimsko klimatsko podneblje i morska kupališta sa krasnim 
žalom. 

Trogir klimatski zimski, starodrevni grad, sa svojim 
umjetninama, lijepim parkom, ima i morsko kupalište. Ho¬ 
teli udobni. Zabave su lov, ribolov, veslanje. 

Srednje Dalmatinsko ostrvlje ima također dobro k ! i- 
matsko podneblje, kupališta i ljetovališta. 

Otok Brač sa mjestima Supetar, Sutivan, Postire, 
Milna, Povje, obiluje krasnim prirodnim uvalama i mor¬ 
skim kupalištima. 

Otok Hvar, na kojem je istaknuti starodrevni grad 
Hvar — našu Madeiru — ima ugodno podneblje, te po¬ 
znato ne samo lan ljetno, već i zimsko oporavilište i lje¬ 
čilište. Mjesto od 2.300 stanovnika sa nadmorskom visinom 
od 2—50 m. sa okolnim brdima od 600 m. visine, ima 

klimu blažu od Napuljske ili Atinske okolice. Kupanje 
morsko, vazdušno i sunčano. Prvorazredni hotel (Grand 
Hotel Palače) sa svim konforima i toplim kupeljima. o- 
znato je na otocima a osobito na Hvaru liječenje grožđem. 
Pitka dobra voda iz vrela Vrbe dovedena je baš ovih dana 
do mjesta. Parkovi i šetališta Hvara jesu prekrasna. U 
Hvaru je građevnih znamenitosti i starina. Zabave jesu : 
kazalište (prvo u Dalmaciji sagrađeno, ali sada nestalno), 
veslanje, jedrenje, ribolov i lov. Izleti sa lađama do kra¬ 
snih okolnih otoka - Malog Arcipelaga - t. j. Paklenih 
otoka, mogu se dnevno praviti, jer za to u luci stoje lađe 
na raspoloženju. Bližnja mjesta jesu: Starigrad, poznat 
radi svojih ljepota, Vrbanj, Vrboska (znamenite shke u 
stolnoj crkvi) i Jelša, koja je zgodna radi udobnog hotela 
i uvale Mina, podesne za kupanje, lijepe šumice i ubave 

Hvaru na zapadu leži otok Vis. Varoš Vis, okolo 
5.000 stanovnika, leži na obali širokog viškog kanaia, nad¬ 
morskom visinom 2-20 m. sa okolnim brdima do 600 m. 
visine Češća je parobrodarska veza sa Splitom, Bakrom, 
Dubrovnikom i Kotorom. Mjesto je sa blagom klimom i 
kupalištem. Hotel, gostine i privatni stanovi. Zabave su 
također veslanje, ribanje i izlet', od kojih je danost spo¬ 
menuti izlet do na daleko poznate „Modre špilje Biševo , 
koja je veoma slična špilji na otoku Capri, radi raznoboj¬ 
nih refleksija u moru, sa jednog omanjeg otvora na spilju. 
Špilja je okolo 30 m. duga i 16 m. š roka, sa dubinom 
morskom od 16 do 18 m. Znamenitosti Visa jesu rimske sta¬ 
rine i spomenici pomorskih bitaka (Francusko-engleska 
bitka 1811 i među Italije i bivše Austro-Ugarske 1866). 
Spomenuti je, da na Visu postoji poznati rasadnik palma, 
koji izvanredno uspijeva radi blage klime; palme se expor- 
tiraju i u inozemstvo. Nekih godina bilo ih je i preko 
20.000 posađenih. 

Na istom otoku je varoš Komiža, sa jako ugodnom 
klimom i prikladnom uvalom za morsko kupalište. Sta¬ 
novnici ovih otoka živu najviše proizvodom vina. daleko 
poznata i ribolovom. 

Jugoistočno Splita leži Poljička okolica sa svojom 
rivijerom i ubavnim mjestima Krilo-Jesenice. Osim nje spo¬ 
menuti je Omišku okolicu, a dalje Makarsko primorje, 
koje obiluje sa krasnim žalom i uvalama od prirode ude- 
šenih za morska kupališta. Grad Makarska sa cca 2.000 
stanovnika ima lijepo kupalište uz borovu šumicu. U gradu 
je među znamenitostima spomenik Kačića, narodnog pje¬ 
snika. Baškavoda-Brela ima borovu šumu sve do mor¬ 
skog žala i za to je podesna za morsko kupanje. 

Mjesto Korčula, na otoku Korčuli, ima također ugo¬ 
dnu i blagu klimu; vazduh je čist, ljeti bez žege. Grad od 
cca 2.500 stanovnika ima moderno uređeni hotel, pjeskovito 
kupalište. Na stranca ugodno djeluju starinska stolna crkva 
i ostale građevne znamenitosti tog ubavnog gradića. 

Okolišni otoci kao Šipan, Mljet te poluotok Pelješac 
sa varošima Trstenik i Žuljana imaju blago podneblje i 
krasne morske uvale za kupanje. Izleti, ribabanje, veslanje 
i lov jesu dnevne zabave. 

Dubrovačka okolica bogata je uvalama i pjeskovitim 
kupalištima. Grad Dubrovnik broji 8.000 stanovnika; leži 
na obali jadranskog mora na podnožju Srđa. Ima od 4 do 
30 m. nadmorske visine. Veza sa Dubrovnikom je paro¬ 
brodima ili uskotračnom željeznicom preko Bosne i Herce¬ 
govine. Grad je opasan velikim utvrđenim zidinama i ku¬ 
lama. a ukrašen pravilnim ulicama, cvjetnim predjelima i 
parkovima, kojima se svak divi. U gradu je električna 
rasvjeta, električni tramvaj, koji vrši osobni promet među 
gradom i njegove glavne luke Gruž. Klima je blaga, topla 
i usred zime. Morska kupališta, dva u Dubrovniku, neko¬ 
liko na susjednom poluotoku Lapadu, te sumporno kupa¬ 
lište MokoŠice, 6 kilometara daleko od Dubrovnika, gdje 
se liječi reumatizam, kožne i spolne bolesti, a podobno je 
za rekonvalescenciju. Ujedno je i hidroterapijski zavod. U 
gradu je među ostalima udobni prvorazredni ,,Hotel Impe- 
rial“ sa svim konfortima. Ima hotela u Gružu i na Lapadu. 
Zabave su glazba, kazalište, nogomet, veslanje, ribolov i 
izleti u okolišna mjesta ili u brda podesna za turistiku. 
Grad je opskrbljen dobrom pitkom vodom, čiji se vodovod 

baš sada rekonstruira. Arhitektura Dubrovnika je također 
bogata; ističe se starinski ,,Dvor“ rektora bivše Dubro¬ 
vačke republike, sagrađen u XIV. i XV. vijeku, sada ude- 
šen za Kraljevski dvorac. Na slavu velikog dubrovačkog 
pjesnika diže se usred grada lijep spomenik neumrlom 
Gunduliću. Ubavan dubrovački otočić Lokrum preudešava 
se za oporavilište sa strane Ministarstva narodnog zdravlja. 

U blizini južno Dubrovnika leži Kupari-Srebrno, 
uvala sa krasnim kupalištem i lijepo mjestance Cavtat (stari 
Dubrovnik), također sa blagom klimom, zaklonjen od vje¬ 
trova i lijepim morskim kupalištem. Ovo mjestance može 
da se diči mauzeleom obitelji kap. Račića, novom radnjom 
Meštrovića. 

Iz Cavtata u Boku Kotorsku ide se parobrodima ili 
željeznicom, a putujuć željeznicom iza Sutorine otvara se 
krasan pogled na divnu i neopisivu ljepotu Boke. 

Boka-Kotorska puna je lijepih zaljeva, draga i uvala. 
Prvi je Hercegnovski zaljev, do njega odmah Tivatski, a 
prelazeć uski tjesnac Verige otvara nam se Risanski, Pe- 
ratski i posljednji Kotorski zaljev. 

Hercegnovi, varoš od 1.500 stanovnika, leži na 5—55 
m. nadmorske visine. Ima blagu zimsku klimu, krasne morske 
kupališne zaljeve. Od hotela istaknuti je hotel u Zeleniku 
sa krasnim morskim kupalištem. Vazdušna, sunčana kupa¬ 
lišta i liječenje grožđem. Mjesto je opskrbljeno živom 
pitkom vodom, te posjeduje lijepa šetališta. Poznat je ra¬ 
sadnik palma u Hercegnovom. Kupališna sezona je od po¬ 
lovice juna do početka septembra. 

Od Zelenike do Bijele duž cijele obale imamo šumice 
tik do mora, osobito prikladne za oveći razvitak udobnih 
kupališta. 

Perast je udobno zimsko klimatsko mjesto, u historiji 
Boke nekad znamenito. Stanovnici su poznati po svijetu po¬ 
morci, te o negdašnjem bogatstvu i danas govore veličan¬ 
stvene njihove palače. Zato, jer svoju trgovinu nijesu znali 
skrenuti od jedrenjača na parobrode, danas od velike 
bokeljske mornarice, koju je u starija vremena Boka posje¬ 
dovala, (Bokeljska mornarica, za čiji se opstanak znade od 

god. 809., sada obstoji samo historično u tome, što otmeniji 
građani Kotora i okolice svojom starinskom uresnom 
nošnjom sa skupocjenim oružjem korporativno istupaju sa¬ 
mo na dan Sv, Tripuna, pokrovitelja Kotora, ili još u slu¬ 
čaju dolaska kojeg člana kraljevske kuće) nema nego ne¬ 
koliko manjih parobroda, koji drže saobraćaj u divnom 
bokokotorskom zaljevu. Pred Perastom stoje krasni otočići 
Sv. Juraj i Gospa od Škrpjela. Kao Perast tako i na su¬ 
sjednoj obali mjesta Stoliv i Prčanj imaju lijepu obalu 
za kupanje. Uzduž cijele bokeljske rivijere redaju se karak¬ 
teristično mjesta uz obalu i zrcale se u bistrom bokokotor¬ 
skom moru, tako da je čaroban pogled sa susjednih viso¬ 
kih bližnjih brda. Veslanje, glazbe, izleti u okolicu sa udo¬ 
bnim saobraćajnim sredstvima, ribolov, lov i turistiVa obi¬ 
čne su zabave. Iz Kotora, centruma Boke, vodi znamenita 
cesta preko Lovćena u Crnugoru. Južno od Rta Oštra na¬ 
lazimo posljednja dalmatinska morska kupališta i to Budvu 
i Sv. Stjepan. 

Veliki broj posjetioca, koji u posljednje vrijeme po- 
hadjaju dalmatinsku rivijeru (god. 1922 preko 40.000 zadr- 
žavajuć se poprečno do 15 dana, većinom iz unutraš¬ 
njosti naše države, a bilo je Francuza, Talijana, Čehoslo- 
vaka, Engleza, Poljaka i stranaca vaneuropeskih država), 
najbolji je dokaz koliko Dalmacija pobuđuje interes u 
stranom svijetu. 

Kad bi se posvetilo veće pažnje sa strane odlučujućih 
faktora za ovu krasnu obalu, a osobito za željeznički spoj 
Dalmacije sa unutrašnjosti države, posjećivanje ove naše 
rivijere bi se umnožalo, jer bi time bilo olakšano i ubrženo 
putovanje posjetiocu, a to bi doprinijelo većem blagostanju 
cijele Dalmacije. 


Ing. T. E. VUKOVIĆ. 


5. Osvrt na dalmatinsku povijest. 

i. 

Jadran je geografski veoma zgodno položen. Nedaleko 
kolijevka najstarijih uljudba Egipta, Asiro-Babilonije i njihove 
posrednice Fenicije; u središtu romansko-helenske kulture, 
izmedju Bospora i Gibraltara najbliži srednjoj Evropi; pun 
ljepota, sa bezbroj otoka i pristupačnih zaljeva te blagom 
klimom privlačio je Jadran u najdavnije doba razne narode, 
pitome i divlje. Tu je bilo poprište Ilira, Feničana, Helena, 
Romana, Gota, Huna, Avara, Slovena, Saracena, Normana, 
Franaka, Tatara itd. 

Prirodna je posljedica, da se u ovakovom privlačivom 
geografskom položaju već u predhistoričko doba razvije 
promet, trgovina i naseljavanje. 

Prvi historički narod na obalama Jadranskog mora 
bili su Iliri, koji bijahu zaposjeli cijelo jadransko primorje 
i osnovali mnogo današnjih naselja. Na našem Primorju 
stanovalo je ilirsko pleme Liburna, od Raše do Krke; 
Dalmata, od Krke do Neretve, a Ardijejaca, od Neretve do 
Bojane. 

Čini se, da su najstariji kolonizatori bili Feničani. Za 
njima su slijedili vjerojatno Grci iz Male Azije i Jonskih 
otoka. No sigurnijih vijesti imamo tek na početku IV. vijeka 
prije Krista za Dioniza Sirakuškog, koji je u trgovačke 
svrhe osnovao Lissos (Lješ), Pharos (Hvar) i Issos (Vis), 
a ovi su opet gradovi naselili obalu, gdje su procvali gra¬ 
dovi Tragurion (Trogir), Epition (Stobreč) i Epidauron 
(Cavtat). 

Nakon raspada ogromne države Aleksandra Velikoga, 
grčke su naseobine stradale od navala gusarskih Ilira. 
Oslabljena Grčka u gradjanskim ratovima nije uzmogla 
priteći u pomoć svojim suplemenjacima. To je izrabila 


4 



— 50 — 


rimska država, koja se postepeno snažila na Apeninskom 
poluostrvu i primicala Jadranu. Da zaštiti tobože te grčke 
kolonije zametnuo je Rim dugotrajan rat s Ilirima. Ogorčene 
su se borbe vodile između Rimljana te Ardijejaca i Dalmata 
oko dva vijeka i po. Najslavnije rimske vojvode, pa i sami 
carevi morali su osobno voditi te ratove. Tek na početku 
I. vijeka poslije Krista bila je uredjena rimska provincija 
Dalmacija. Ona se proširila do podkraj I. vijeka od rijeke 
Raše do Mati u Albaniji, a na istoku do Kolubare i Ibrau 
Srbiji. 

Rimljani, poznati kao realni državnici, uvidjeli su odmah 
da gospodarstveni procvat Dalmacije, njezina jedinstvenost 
i romanizacija ovisi o dobrim putevima prema balkanskom 
zaleđu. Oni su s toga sagradili mnoge ceste s glavnim 
pravcem prema Posavlju i Beogradu (Singidunum), odakle 
je vodio najglavniji balkanski put u Carigrad. 

Osobito je evala Dalmacija i njezin glavni grad Solin 
(Salona) za vrijeme Dioklecijana. On je dapače svoje zadnje 
godine života proboravio nedaleko Solina, u palači, pravom 
uzoru skladne cjeline, gdje se grli jakost i ljepota, borbeni 
Zapad i istančani Istok. U toj je palači bio ubijen poslje¬ 
dnji rimski car, Julije Nepos 480. 

Tada je Dalmacija slovila na daleko i radi bogatstva 
i uma, davajući svijetu careve, književnike i mučenike, po¬ 
znate svim kulturnim narodima. Dovoljno je među njima 
spomenuti Dioklecijana, sv. Jeronima i sv. Domnija. Dal¬ 
macija se bijaše popela do vrhunca svog blagostanja. Za 
gotskog vladanja već se opaža opadanje. 

II. 

Na početku srednjega vijeka i Balkansko poluostrvo, 
kao uopće Evropa, pretrpjelo je mnogo od navala nomad¬ 
skih naroda. Ceste su bile zanemarene i rušene, te je ne¬ 
stalo blagodatnog prometa i trgovine. Osobito su teška 
vremena nastala u drugoj polovici šestoga i početkom 
sedmoga vijeka. 

Nakon što je avarski vođa Bajan, kojemu su podložni 
bili podunavski Sloveni, god. 582. osvojio Syrmium (Mi- 

trovicu), ključ Jadranskog primorja, a 584. Singidunum 
(Beograd), kretali su Sloveni iz Podunavlja prema Jadran¬ 
skom moru. Oni su već tada naseljavali krajeve današnje 
Slovenije, Hrvatske, Istre, Bosne i Hercegovine. 

U to nemirno vrijeme provodio se lagodan život u 
glavnijim dalmatinskim gradovima. Te su pojave kolektivna 
veselja česte u povijesti, osobito pred velikim nesrećama. 

Na početku VII. vijeka, za nesposobnog cara Fokasa, 
provalili su Avari, a s njima i Sloveni iz Podunavlja i sa 
Dinarida prema Jadranu. Tada su razoreni Epidaurum 
(Cavtat), Narona (Vid), Delminium (Duvno), Salona (Solin), 
Scardona (Skradin) itd. Avari obilnim plijenom vraćali se 
većinom u Podunavlje, dok su Slaveni ostali, ponajviše 
kao stočari i poljodjelci u osvojenim zemljama. Romani u 
strahu pred avarsko-slovenskom najezdom, napustiše dijelom 
i neozleđene gradove, te prebjegoše na otoke i Apeninsko 
poluostrvo. Nešto kasnije, za krštavanja Slovena, bit će 
nastale prve miroljubive veze između Slovena i ostataka 
Romana u Dalmaciji. U to doba osniva se Dubrovnik i 
počinje se razvijati Split. 

III. 

Na sjevernom rubu Jadrana leži plodna zemlja, gdje 
su nekad stanovali Veneti, pleme Ilirsko. U najstarija vre¬ 
mena evala su na tom tlu znamenita trgovačka mjesta, kao 
Hatrija, što je dala ime Jadranu, te Padova, Akvileja, Altin, 
Ravena itd. Riječno zasipavanje upropastilo je te primorske 
gradove. Jedino je ustrajnim Mlečanima uspjelo da u Mle¬ 
cima postave temelj svojoj trgovačkoj velesili. 

U ranom srednjem vijeku, pod upravom bizantinskog 
carstva, spala je veličina Dalmacije na nekoliko gradova 
(Zadar, Trogir, Split, Dubrovnik i Kotor) i otoka (Cres, 
Krk i Raty. K tome je doseljenje Slovena promijenilo posve 
političku sliku u rimskoj Dalmaciji. 

Bizant je bdio do IX. vijeka nad Mlečanima, dalma¬ 
tinskim gradovima i južnim Slovenima. Čim je oslabilo 
bizantinsko carstvo radi unutrašnjih nemira, oslobodiše se 
južni Sloveni, dalmatinski gradovi i Mlečani. 

Dalmacija stajaše kao lijepa i željkovana nevjesta 
između Mlečana i Slovena. Sukob je bio neizbježiv. 

Mlečanima je bila nužna istočna obala i Jadrana' radi 
trgovačkih veza s Carigradom, jer je ona bila mnogo zgodnija 
i sigurnija za plovidbu negoli zapadna. Osim toga su po¬ 
trebovati mletački trgovci jakih momaka sa neretljanskih 
žala, koje su prodavali u roblje Arapima. Trgovački uzroci 
prouzročili su dakle prve borbe između Mlečana i južnih 
Slovena. 

Kroz IX. vijek bili su Mlečani višeput poraženi od 
Neretljana i dalmatinsko-hrv. knezova Mislava, Domagoja 
i Branimira. Jedino bi privremeno pomirila neprijatelje 
zajednička pogibao od Saracena. Kad su Mlečani uvidjeli, 
da im nije moguće odoljeti Hrvatima na moru, odlučili su 
da im plaćaju danak, da u mirnom trgovanju uzmognu 
ojačati. Oni su odsele nastojali da više diplomatski negoli 
oružjem oslabe Hrvate. S toga im je uspjelo za dužda 
Petra II. Orseola god. 1000. da prime u posjed Zadar, 
Split Trogir i Dubrovnik, a morali su osvojiti Biograd, 
Korčulu i Lastovo. 

Ovo je slavlje mletačko bilo kratkotrajno. Naskoro je 
toliko ojačala Dalm. Hrvatska, da je kralj Petar Krešimir 
IV. mogao sjediniti s njom Dalmaciju. Ali neprestane unu¬ 
trašnje borbe upropastile su hrv. državu, te je ona izgubila 
i svoju samostalnost (1102). 

Ugri su zavladali Hrvatskom i uzeli u zaštitu Dalmaciju. 
Sada su Mlečani sve to jače težili da zauzmu dalm. gradove, 
jer su im postajali potrebiti ne samo zbog uzdužnog već i 
zbog poprečnog unutarnjeg balkanskog prometa. To su 
bile još slabe niti, ali vještome mletačkom oku nijesu mogle 
da izbjegnu. To je bila misao vodilja Rimljana, u novom 
vijeku Napoleona, a dandanas Talijana. 

S toga je XII. vijek ispunjen borbama za dalm. gra¬ 
dove. U to su doba i Normani plijenili našu obalu. 

Na koncu XII. i tijekom XIII. vijeka počela se razvijati 
u nutrini Balkana srpska država pod vrsnim Nemanjićima. 
U srcu Balkana raslo je blagostanje i težnja za tvorevinama 

zapadne kulture. Tad je uprla republika sv. Marka sve sile, 
da osvoji dalm. gradove. 

Svojim trgovačkim duhom bili su Mlečani pretvorili 
četvrtu krštašku vojnu u trgovačku ekspediciju. Tom su 
prilikom zagospodovali Zadrom (1202). Uzalud se je Zadar 
višeput bunio za XIII. i XIV. vijeka, potpomagan od hrvat¬ 
skih velikaša, osobito od moćnog Pavla Šubića. Sin Pavlov 
Mladen II. prepustio ga Mlečanima 1313. 

Oko polovice XIV. vijeka popeo se na ugarsko- 
hrvatsko prijestolje znameniti vladar, Ljudevit Veliki. Ovaj 
je Anžuvinac podigao Ugarsku do velevlasti. On naumi 
uspostaviti ugarsko-hrvatsku vlast na Jadranu. Nakon sretne 
vojne prisili Mlečane god. 1358. mirom u Zadru, da mu 
predadu jadransko primorje od Kvarnera do Drača. 

Veličina je Ugarske ovisila o vrlinama kralja Ljudevita. 
Iza njegove smrti nestalo je snage i reda u državi. Ugarska 
je i Hrvatska postala krvavo razbojište u prijestolnim bor¬ 
bama. To su izrabili budni Mlečani. Oni su zaokupili La- 
dislava Napuljskog, ugarsko-hrvatskog kralja, da im proda 
Dalmaciju. Nakon oduljeg pogađanja ovaj to i učini god. 
1409. 

U kasnom srednjem vijeku većina je dalm. gradova 
uživala relativnu slobodu i veliko blagostanje. Tad su ti 
gradići pokazali neizrecivu snagu stvaranja. Dizale su se u 
primorju, originalnim stilom zadahnute, divne katedrale, iz 
kojih odsijeva kroz vijekove duboki osjećaj vjere, natjecanje, 
slavohleplje, te ljubav i smisao za veliko i lijepo. O zlatne 
ruke Buvine i Radovana! Pred vašim drvenim i mramornim 
biblijama u Splitu i Trogiru i danas s ushitom zastaje 
čovječja noga i dah! 

IV. 

Na početku XV. vijeka osvojila je Mletačka republika 
skoro sve dalmatinske gradove. No kratko vrijeme imala 
su počinuti od teških borba jadranska pokoljenja. Već prije 
pada tih gradova žario se istok, ne od cjelova mironosnih 
zora, već od odsjeva osmanlijskih požara. 

U drugoj polovici XV. vijeka pala je Bosna i Herce¬ 
govina, a i Hrvatsku je stigao ljuti poraz kod Udbine (1493). 

Plima turske moći dizala se i širila sve to više. Naskoro 
su osvanuli Osmanlije na visinama jadranskih planina. I njih 
je kao i Avare vukla želja za plijenom na naše Primorje. 
Zauzećem Knina i Skradina god. 1522. primakli se Turci 
Zadru i Šibeniku, a 1537. Splitu, osvojenjem proslavljenog 
Klisa. 

Već prije pada Klisa spuštali se Turci preko Zagore 
u plodno polje ispod Kozjaka. Sućurac i Gomilica, srednje- 
vjekovna sela iz dobe vladara hrvatske dinastije, bila su u 
neprestanoj borbi s Turcima. Tad su trogirski plemići podigli 
mnoga kaštela na obranu od Turaka, kao Kaštel Dragazzo, 
Quarco, Lodi, Stafilić, Novi (sagradio Pavao Cipico), Andreis, 
Čega, Stari (Korijolan Cipico), Rosani i Vitturi. Neki su 
sagradjeni prije, a neki poslije pada Klisa. U to je doba 
i obitelj Cambj, postankom iz Firence, podigla svoj kaštel. 
Nekoje od tih kaštela vrijeme je razgradilo. 

Turci su već davno bili pregazili Makarsku s krajinom, 
a i Bokelji ne uzmogli obraniti Ercegnovi i Risan. Dubrovnik 
se od Turaka, kao prije i od Mlečana, spasio zlatom, 
umom i snagom. 

Dok se je krv lila na obranu krsta na istoku, dotle 
su dani slave grijali dušu naroda na zapadu Evrope. Mnogi 
neumrli umjetnici i književnici resili su dvorove kraljeva, 
knezova, papa i biskupa. Među tim umjetnicima istakli se 
Zadrani Orsini, Medulić, braća Laurana, Skradinjanin Ču- 
linović, Trogiranin Duknović (Dalmata) i Dubrovčanin Bo- 
židarević. I slovenska vila sa jadranskih žala pohodila je 
bašte sretnog zapada, pak se vratila u naše primorje i 
propjevala na svoj način, osobito u Dubrovniku, Splitu, 
Hvaru i Zadru. Pročuo se onda glas o Dubrovčanima 
Šišku Menčetiću, Đori Đržiću, Čubranoviću i Vetranoviću, 
o Splićaninu Maruliću, o Hvaranima Hektoroviću i Lučiću, 
te o Zadraninu Zoraniću. 

Nakon omanjih okršaja kroz XVI. vijek planula je krvava 
borba izmedju Mlečana i Turaka radi Cipra (1570. 
1571.) Kršćanska se mornarica proslavila pomorskom po¬ 
bjedom kod Lepanta (1571.), gdje su se odlikovale mnoge 
dalmatinske lađe. 

Zapadne su države uvidjele, da je najvažnija i najpo- 
gibeljnija turska tvrđava Klis, te su nastojale da ga preotmu. 
Mlečani su se nalazili u teškom položaju, jer su zbog mira 
s Turcima morali osujećivati svako poduzeće protiv Klisa. 
Osim toga njihovi trgovački probici bili su im preči negoli 
kršćanska misao. Ta i duždevi i biskupi mletački bili su 
izvrsni trgovci! Nije dakle čudo, što je propao pothvat 
protiv Klisa, poduzet od fra Andjela Trogiranina i uskočkog 
vodje Jurja Daničića 1583., te onaj drugi 1596., za kojeg 
je poginuo Ivan Alberti, splitski plemić i mnogo Poljičana, 
a jedva iznio živu glavu general karlovački Lenković. 

Oko polovice XVII. vijeka zaratili se Mlečani s Turcima 
radi otoka Kandije. Duž cijele Dalmacije rasplamsale se 
žestoke borbe. Tad su se u obrani svog grada odlikovali 
Šibenčani i Splićani; Poljica se oslobodila, a Perast se 
toliko odlikovao, da mu je Petar Zrinjski poslao sablju na 
dar. Istodobno je bio i Klis preosvojen. 

God. 1683. pretrpili su Turci osudan poraz pod 
Bečom. Poslije toga poraza gonili su Turke iz Ugarske, 
Hrvatske i Dalmacije. Tad su se borili s Mlečanima u 
Dalmaciji mnogi opjevani junaci, kao Stojan Janković, Ilija 
Smiljanić i Frano Posedarski. Preosvojilo se u to doba 
Knin, Drniš, Sinj, Ercegnovi i Risan. U to vrijeme, a i prije, 
spuštalo se bezbroj južnoslovenskih porodica prema Po- 
moravlju, Podunavlju, Posavlju i Podravlju, te prema 
Jadranskom moru. U Porječju Krke naselilo se mnogo 
Srba za turske vladavine. Pomiješala se tako naša krv, 
vjera i jezik. Prema tome tursko je nasilje jače sjedinilo 
Slovene i proširilo međe njihovih zemalja. Narodima je 
sudjeno da požive crnih dana, ako li će da dožive svijetlih. 
Historički su dogadjaji kao valovi na pučini s izmjenom 
visa i udoline. 

Nakon turskih ratova proširio se je stari posjed Mle¬ 
tačke Dalmacije novim, u Karlovačkom (1699.) i najnovijim, 
u Požarevačkom miru (1718.), te su zahvaćene današnje 
granice prema istoku od Velebita i Dinare do Kleka i Boka 
Kotorska. 

V. 

U vrijeme turskih ratova vile tiijesu zapustile Dal¬ 
maciju. Ali radi sve to jačeg potalijančivanja naših gradova 
nijesu se uzmogli razviti snažniji pjesnici već marljivi imi¬ 
tatori. Ipak se tada pojavio na utjehu jugoslovenskog 
naroda, nadahnuvši se na nepresušnim izvorima narodne 
poezije, neumrli fra Andrija Kačić. Tadašnje ozbiljno doba 
dalo je čuvenih junaka, učenjaka i državnika. Cijeloj Evropi 
bili su poznati Trogirani Petar Berislavić, ban hrvatski i 
historik Lucius, zatim Rabljanin Markantonije Dominis te 
Juraj Utišenić, rodom iz Šibenske okolice. 

Malena se republika sv. Vlaha podigla u to doba do 
neviđena sjaja. Ugri i Turci, zasjenuti zlatnim dukatima, 
ostavili su Dubrovniku potpunu samostalnost. 

Dubrovčani su kao i Feničani imali pred sobom ne- 
doglednu pučinu, a za sobom neplodno zemljište, te su iz 
nužde postali glasoviti mornari. Dubrovnik se je neprestano 
jačao za srednjega vijeka, te je u teškim prilikama za 
svoje održanje morao da razvije sve svoje diplomatske 
sposobnosti, koje bijaše za rana stekao od nedostiživih 
učitelja Bizantinaca, Mlečana i papinskih poslanika. U prvoj 
polovici XV. vijeka grad je imao 300 trgovačkih brodova, 
koji su plovili po svim sredozemnim morima i oceanima. 
I Kolumbov genij privukao je dubrovačke mornare na 
svoja daleka putovanja. 

U doba blagostanja razvila se u Dubrovniku znatna 
civilizacija. 

Mnoge umjetničke građevine, kulturne ustanove i razne 
tvornice kitile su malu republiku. Srbi su duboko osjećali 
„Slovinsku Atinu“, tu milu viziju ljepote i počinka na strmim 
klisurama pred beskrajnim morem. 

U XVI. vijeku i na početku XVII. nastalo je zlatno 
doba dubrovačke književnosti. 

Filozof Nikola Gučetić, historik Mavro Orbini, pjesnici 
Gundulić, Marin Držić, Ranjina i Zlatarić bili su na diku 
cijelom slovenskom svijetu. 

Dubrovnik bijaše stigao do zenita svoje moći. Sudbina 
mu je spremala jakih udaraca. 

Strahovit potres od 1667. i prelaz trgovine iz Sredo¬ 
zemnog mora prema Atlantiku uništi većinu izvora dubro¬ 
vačkog blagostanja. Ipak vile ne ostaviše nesretnu republiku. 
Još nije bila zamrla slava njezina poslednjeg velikog dra¬ 
matičara Junija Palmotića, kad se nakon katastrofe pojavi 
snažan lirik, IgnJat Dordić. 

U XVIII. vijeku imao je također Dubrovnik mnogo \ 
znamenitih ljudi, među kojima bijaše najslavniji, na daleko 
poznati matematik, Ruđero Bošković. 

VI. 

Primirjem u Ljubnu 1797. bili su izbrojeni dani života 
„Kraljici Jadranskog mora“. Njezin pad uskomešao je dal¬ 
matinski puk. Povratak dalmatinske soldateske i proglas 
fra Andrije Dorotića još su jače uzburkali već ustalasale 
strasti protiv „bezbožnih jakobinaca“. Anarhija zavlada u 
primorskim gradovima, osobito u Splitu, Trogiru i Šibeniku. 

Poražena Austrija primila je nezasluženo Dalmaciju, 
Istru i Mletačku do Adiže. Ona je uistinu uvela mir u Dal¬ 
maciji 1797., ali njezina daljnja osmogodišnja uprava bila 
je uprav jadna. Njezini komesari Thurn, Rinna, Corneo Ste- 
faneo, Goess i Brady ostavili su uspomenu dobrih policista. 

U to se doba Napoleonova životna linija dizala sve 
to viže. Duh vremena, njegov genij i sreća uzdigla ga kao 
malo kojeg smrtnika u povijesti. Nakon Požunskog mira 
1805. oduzeo je, između ostalog, Austriji Dalmaciju, koju 
je povjerio odličnom upravljaču Mlečaninu Visku Dandolo. 

Ovaj je providur kroz majo godina od Dalmacije 
stvorio uzor moderne provincije. I dandanas dugujemo 
mnoga dobročinstva tim vremenima. 

God. 1806. i 1808. ogriješili se Francuzi teško o re¬ 
publiku sv. Vlaha. Pod nogom nesmiljenog Napoleona bio 
je pogažen taj cvijet, što se uvijek okretao prema Suncu 
Slobode. I Poljica osjetiše god. 1807., kako je pogibeljno 
sanjati o starim sloboštinama u doba svemoćnog diktatora. 

God. 1809. bila je Napoleonova sreća na zenitu. Mirom 
u Schonbrunnu osakatio je on Austriju i osnovao „Ilirske 
pokrajine". Maršal Marmont, vojvoda dubrovački, upravljao 

je njima uzorno. Ali nove prilike pokvarile su njegov rad, 
jer je svu brigu morao posvetiti vojništvu. Moć Francuske 
počela se tada tresti. Njezina linija bila je u padanju. U 
tom slučaju nema genija da državu spasi, pa makar se zvao 
Napoleon, jer je u veličini pojedinca ili naroda i njihov pad, 
a jedino kraće ili dulje vrijeme dijeli zenit od nadira. Vojna 
na Rusiju (1812.) i bitka kod Lipskog (1813.) ubrzale su 
propast Napoleona i Francuske. Austrijanci nijesu čekali 
njihov potpuni slom, već su 1813. pod Tomašićem zauzeli 
sjevernu, a 1814. pod Milutinovićem južnu Dalmaciju. Time 
se ime Dalmacije proširilo na svu zemlju od Zrmanje do 
Budve. Zalud su nakon odlaska Marmonta njegovi nasljed¬ 
nici general Bertrand, maršal Junot i glasoviti policist Fouche 
kušali da je spase. Morali su je ostaviti mračnoj reakciji. 
Kad su i Englezi 1816. ostavili Vis, gdje su 1811. izvojštili 
pomorsku pobjedu nad Francuzima i Talijanima, Austrija 
je postala gospodaricom cijelog Jadrana. 

Doba francuske uprave bilo je blagoslovno ne samo 
za Dalmaciju, već i za cijeli jugoslovenski narod. Ilirske 
pokrajine, kasnije rastrgnute, osjećale su uvijek čarobnu 
moć jedinstva. Gvozdena reakcija nije uzmogla da ubije 
narodnu dušu, te se je naskoro razbuktio plamen ilirskog 
pokreta u Hrvatskoj, a odsjev njegova žara zahvatio je i 
Dalmaciju. Kuzmanićeva „Zora Dalmatinska" spremala je 
duhove na borbu za narodnu svijest. Misao sjedinjenja 
s Hrvatskom, pokrenuta još 1797. od Bakotića i Dorotića, 
obuzimala je osobito inteligenciju. Glasoviti Strosmajerov 
govor u Beču 1860. o historičkom pravu jedinstva troimene 
kraljevine prouzročio je osnutak narodne hrvatske stranke 
u Dalmaciji. Nakon toga razvila se žestoka borba s pro¬ 
tivnicima, koji su tražili autonomiju zemlje. Oni su imali 
jakih predstavnika, kao Tommasea (auktor „Iskrica"), Borellia, 
Lapennu, Bajamontia itd. Ali i na hrvatskoj strani pojavili 
se karakteri, učenjaci i govornici, dostojni svog vremena. 
Klaić, Pavlinović, Nodilo, Bulat, Vojnović i čitava plejada 
njima ravnih zašli'su neustrašivo u kreševo. 

Zaključak dalmatinskog sabora od 1861., u kojem je 
zabačen izbor izaslanika za hrvatski sabor, potresao je du¬ 

boko Hrvate, ali ih nije slomio. God. 1862. bio je osnovan 
,,I1 Nazionale" sa hrvatskim prilogom, da brani narodne 
interese. Nakon dugotrajne borbe osvanuo je dan narodne 
pobjede 1870. U sabor je ušlo 25 Hrvata, a 16 autonomaša. 
Ovoj je pobjedi djelomično pridonio težak vanjski i unu¬ 
trašnji položaj Austrije i slom Italije na moru god. 1866. 
Sad su redomice padale dalmatinske općine u hrvatske ruke 
i time je napredovala narodna svijest. 

Nakon Berlinskog kongresa 1878. protegla se Dalma¬ 
cija do Spiča, naime do današnje južne granice. S okupa¬ 
cijom Bosne i Hercegovine činilo se, da su se Dalmatinci 
primakli bliže braći preko Drine. Iza toga rasla je sve to 
više ljubav i osjećaj zajedničkog udesa među Hrvatima i 
Srbima. Protivnici su dulje vremena trovali tu bratsku ljubav, 
ali im Riječka i Zadarska resolucija 1905. omete osnove. 
To je najbolje pokazao balkanski i svjetski rat, u kojima 
je mnogo života i sa našeg Primorja žrtvovano, da se ispuni 
stara zavjetna misao o ujedinjenju Jugoslovena. Nakon 
sloma Austro-Ugarske, u valu oduševljenja, pridružila se 
Dalmacija posestrimi Srbiji. 

Dalmatinski su gradovi dali u XIX. i XX. vijeku i u 
književnosti, te umjetnosti slavnih imena, koja su postala 
svojinom prosvijetljenih naroda. Nije čudo, jer su ti velikani 
na peru, dlijetu i kistu plod pradavne istočno-jadranske 
kulture, gdje se dodirao Istok i Zapad. Od rastave rimskog 
carstva 395., pa do danas, Dalmacija nije mogla da se pot¬ 
puno smiri. Ali ovo raskršće, najprije bizantinsko-romanske, 
pak slovensko-romanske uljudbe, dalo je originalnu crtu 
tim malim kulturnim gradovima, koje prodahnjuje slovenski 
duh kao odraz ružičaste zore. 

Naša je ujedinjena država mlada. Ona je tek na po¬ 
četku svoje uzlazne linije. Divna je cijela naša Jugoslavija, 
ali njezin najljepši ures jesu dalmatinski gradovi na sunča¬ 
nom Jadranu, koji je rese kao đerdan krasnu i bogatu 
djevojku. Na đerdanu je, žalibože, otrgnut jedan od naj¬ 
ljepših alemova. 


Prof. A. IVAČIĆ. 











6. Arheologija 

osobitim obzirom na solinske ruševine i Dioklecijanovu 
Palaču u Splitu. 

Opći pregled. 

Na prve tragove ljudskog naselja i kulture nailazimo 
u Dalmaciji u daleko neolitsko ili mlađe kameno doba. Na 
više mjesta kopna, u Gjeverskam kraj Kistanja, u Ražancu 
na podvelebitskom zalivu i td., i na mnogim otocima, na 
Ugljanu, Kornatu, Braču, Hvaru, Visu, Korčuli, pače i na 
dalekoj Palagruži našlo se raznovrsnog oruđa i oružja, 
sjekira, nožića, svrdla, igala, vršaka kopalja i strjelica i 
td. iz skresanog i brušenog kamena, a k tome pokatkad 
i hrbina prostih, slabo pečenih glinenih posuda. 

Ovi nalazi u Dalmaciji zaostaju u bogatstvu*i raz¬ 
nolikosti za poznatim nalazima istovremenih, neolitskih 
štacija susjedne Bosne (Butmir kod Ilidža). Regbi, da je 
u ovo doba, kada se je čovjek još jedva odvaživao 
na morske puteve, balkanska kopnena unutrašnjost — 
obratno od svih kasnijih perijoda — daleko prednjačila 
u kulturi obalam. Neolitska našašća u Bosni odavaju 
nam, naime, kulturna središta visokog stepena, pitomog 
poljoprivrednog žiteljstva, dočim je dalmatinsko primorje 
bilo u ovo doba tek udaljena, periferijska zona ove unu- 
trašnjo-balkanske kulturne oblasti. Nema, naime, dosada u 
neolitskim nahođajima Dalmacije traga krasnim glinenim 
posudama sa bogatom ornamentikom spirale i meandra 
kao što u Bosni. Nije se u Dalmaciji iz ovog doba našlo 
ni zemljanih kipića ni idola, tih prvih tragova religijoznog 
umovanja prethistorijskog čovjeka, poznatih nam sa bosan¬ 
skih neolitskih štacija. Neolitsko doba Dalmacije, koje vre¬ 
menski ide do oko gcdine 2000 prije Krista odaje nam 
uopće egzistenciju jednog primitivnog žiteljstva lovaca ne- 

poznate rasne i narodne pripadnosti, koje se je hranilo i 
odijevalo isključivo proizvodom lova, a stanovalo bilo u 
prirodnim pećinama, kako se moglo konstatovati po našim 
otocima, bilo u iskopanim zemljanim jamama, na brzu ruku 
prekritim granjem i ilovačom, kako moramo nagađati za 
neolitičkog čovjeka u ravnom kraju sjeverne Dalmacije. 

Oblo oko godine 2000 prije Krista upozna i Dalma¬ 
cija priugotavljanje kovina. Od te dobe redaju se i u nas 
nalazi metalnih kulturnih perijoda; brončanogdoba u drugom 
tisućljeću, a starijeg željeznog ili halštatskog doba i mlađeg 
željeznog ili latenskog doba u prvom tisućljeću prije Krista. 
Našašća su i ovih doba u Dalmaciji većinom slučajna: 
istraživaoce čeka još zadaća sistematskog iskapanja i prou¬ 
čavanja prethistorijskih perijoda u Dalmaciji. 

Možemo ipak već danas zabilježiti nalaz brončane 
dobe u Sitnom (Poljica kod Splita), te obilata otkrića u 
nekropolam halštatske periode u Ninu, staroj Aseriji (Pod- 
građe kraj Benkovca), Stonu, Podstranju kod Imotskog i 
td., gdje je u grobovim došlo na vidjelo mnoštvo metalnog 
oružja, nakita, toaletnih predmeta i td., što su ih ondašnji 
obitavaoci Dalmacije, kao plod vjere u život iza smrti, no¬ 
sili sobom u grob. A mnogobrojne gomile iz ove dobe, 
po svoj prilici primitivni grobni humci (tumulus) nastali 
nasipanjem kamenja nad grobovim pokojnika, i gradine - 
narod ih negdje zove i „zbjegovi" - u obliku okruglih kamenih 
nasipa nagomilanih na odabranim uzvisinam tla na obranu 
od neprijatelja, još neistražene, a svugdje razasute i vidljive 
po čitavoj Dalmaciji, obećavaju obilate rezultate budućim 
ispitivaocima. Ove gradine možemo dovesti u savez i pri¬ 
pisati ih jakom vjerojatnošću najstarijim historički utvrđenim 
obitavaocima Dalmacije t. j. Ilirima. 1) 


1) Da li su ovima u Dalmaciji i sjeverozapadnom Balkanu 
prethodila tračka plemena, kako neki nagađaju na temelju stanovitih 
toponomastičkih analogija sa istočnim Balkanom, gdje u historijsko 
doba nalazimo Tračane, dokazati će buduća istraživanja. U historijsko 
doba spominju se u Dalmaciji osobito Liburni između Zrmanje i 
Krke, poznati sa svojih brzih lađa, liburna; Dalmati, žilavo i rato¬ 
borno pleme između Krke i Neretve; Ardiejci Neretvi na jugu, koje 
kralj Agron i Teuta udružiše u moćnu državu (111 vijek pr. Kr.) 

To je bio snažan i otporan, u vrlo brojna plemena 
rascjepkan indoevropski narod stočara i primitivnih po¬ 
ljodjelaca, koji je u najstarije doba osim sjeverozapadnog 
djela Balkana naseljavao i suprotnu talijansku obalu (Mesapi, 
Japigi, Veneti). Današnji su mu potomci, u jezičnom a i u 
mnogom kulturnom i duševnom pogledu, Arbanasi (Ski- 
petari). A poznata je teorija, da bi i dio našeg naroda 
sačinjavao s Ilirima i Arbanasima jednu rasnu zajednicu 
naime dinarsku rasu okarakterisanu plavim tipom, visokim 
stasom i brahikefalnom lubanjom. 

Više kulturne forme upoznaše Iliri prodiranjem na jug 
naprednijih keltskih plemena u IV stoljeću prije Krista. 
Uopće je u ovo doba Dalmacija otvorena kulturnom uplivu 
s raznih strana, s kopna i s mora. Trajno podržavanje kul¬ 
turnog dodira s ilirskim zaleđem svjedoči nam, pored 
ostalog, poseban tip ilirske kacige iz bronca našast u više 
primjeraka u Dalmaciji, a inače poznat po čitavoj seriji iz 
Bosne, gdje nam halštatska nekropola u Glasincu odaje 
razvijenu i osebujnu kulturu balkanskog zaleđa u ovo doba. 
Vezu sa zapadom t. j. s kulturom sjeverne Italije pred¬ 
stavljaju nam oblici raznih u Dalmaciji našastih predmeta 
osobito fibula. A upliv sa sjevera predočuje nam presizanje 
u Dalmaciju latenske kulture, čije je središte bilo na sjeveru 
Alapa, pa već spomenuto prodiranje Kelta i česti nahođaji 
jantara, svjedoci razvijene trgovine sa sjeverom (jantar je 
dolazio sa baltijskog mora). 

Od većih i trajnijih posljedica bilo je prodiranje Grka 
s juga u Jadransko more. Daleko prije kolonizacije IV vijeka 
dolaze grčki trgovci, najprije Jonjani, ti pioniri grčke 
trgovine i kulture, u Jadransko more, da dobave jantar sa 
sjevera, a po svoj prilici da nađu prođu svojoj industriji 
u zamjenu za ilirske sirovine. Ovo naslućujemo, osim što po 
fragmentarnim vijestima historičara, po pričama grčkih junaka, 
čije su peripetije ispreplitane s imenima mjesta i plemena sa 
istočne obale Jadrana, i po pojedinim inportiranim grčkim 
umjetninama (primjerice rano-korintska vaza arhajskog 
stila iz VII stoljeća našašta u staroj Saloni, današnjem 
Solinu kraj Splita). Ali tekar početkom IV vijeka prije 

Krista organizuju Grci, većinom dorska plemena, snažno u 
tome poduprti od sirakuškog tirana Dionizija Starijeg čitav 
niz stalnih kolonija. 

Kao grčke kolonije u Dalmaciji spominju se na oto¬ 
cima Jssa (Vis), Pharos (Starigrad na Hvaru), Corcyra 
Melaina (Lpmbarda na Korčuli); a na kopnu isejske na¬ 
seobine Epetion (Stobreč kod Splita) i Tragurion (Trogir), 
pa trgovački emporij na ušću Neretve (Narona) i po svoj prilici 
Epidauron (Cavtat). Dapače i u unutrašnjosti Dalmacije 
nalazimo tragova grčkih naselja na pr. u Aseriji (Podgradje 
kod Benkovca). Život i kulturu ovih kolonista predočuje 
nam lijepi broj natpisa, koji nam pričaju o osnutku, o 
autonomnom ustrojstvu i međusobnim odnošajima ovih 
kolonija, o sretnim pobjedama nad barbarskim urođenicima 
(n. p. Hvarana nad liburnskim žiteljima Zadra, Jader); o 
tijesnoj vezi s materom zemljom i s delfskim proročištem, 
kojemu se primjerice Pharos utiče za savjet itd. Kolo¬ 
nije Vis, Hvar i Korčula kovale su posebne novce 1 ), 
svjedoke blagostanju i živahnoj trgovini njihovih građana. 
A u grobovima iz grčke dobe u Dalmaciji našlo se je, i 
sveudilj se još nalazi, umjetno izdjelanih metalnih predmeta 
grčke provenijencije, pa išaranih glinenih kipića (tako zvane 
statuete iz Tanagre), i nadasve glinenih posuda, industrij¬ 
skih produkata južno-italskih grćkih naseobina. A sačuvaše 
nam se i ostaci graditeljstva grčko-ilirskog doba u zidovlju 
velikih učetvorenih balvana, kakvo nalazimo u Starigradu i 
u gradini ,,Tor“ kraj Jelse na Hvaru, u Stobreću i Solinu 
kod Splita, u Podgradju kraj Benkovca, u ,,gradini“ u Bribiru 
Ovo zidovlje pripada dijelom utvrdam podignutim protiv 
borbenih plemena Ilira, koji svojim gusarenjem i osvaja- 
lačkim težnjama svojih vladara zaprijetiše u III vijeku trgo- 
gini i slobodi grčkih kolonija. Ove naime — skoro po 
svom utemeljenju prepuštene same sebi zbog vječitih ne- 

1) Osim toga nahodimo u nas grčki novac kolonije Herakleje 
i novac s natpisom At--. Međuto još nije pošlo za rukom sa sigur¬ 
nošću odrediti položaj dalmatinske obale, gdje su ova mjesta bila. 
Grčki su novac kovale i neke autonomne ilirske općine: Rhizon 
(Risan u Boci Kotorskoj), kralj Balaios i pleme Daorsa. 

mira u materi zemlji i zaštitnici Sirakuzi, kao što i zbog 
promijenjenog pretežnog pravca helenske ekspanzivnosti, 
kojoj je vojna Aleksandra Velikog rastvorila novi svijet 
Istoka — jedva mogoše odoljeti surovoj snazi Ilira. Sukobi 
ovih zadnjih i grčkih kolonista na Jadranu, intervencija 
Rimljana na korist kulturno im bližih Grka, dugotrajne borbe 
i bune ilirskih plemena i nadasve žilavi otpor dalmatskog 
plemena medju Krkom i Neretvom do konačnog upokorenja 
Dalmacije *) sa strane Rimljana god. 6-9 po Kristu poznata 
su poglavlja opće povjesti. 

Rimskom okupacijom započinje za Dalmaciju nova 
era mira, reda i blagostanja. Latinski jezik i rimska civi¬ 
lizacija potiskuju u pozadinu i upliv grčkih doseljenika i 
patrijarhalnu kulturu urođenika, te pretvaraju Dalmaciju u 
cvatući kraj, bogat brojnim, velikim naseljima. Poučeni 
iskustvom pregoše Rimljani oprezno i sistematično, da 
sebi privežu i asimiliraju novu provinciju. Gradovima, koji 
se za zadnjih borba istakoše vjernošću Rimu, podijeliše 
oni naslov i ustav ravnopravnih rimskih gradova, kolonija, 
i obdariše ih zidinama, vodovodima i javnim zgradama, 2 ) 
Rimski su legijonari od sada stalno prebivali u Dalmaciji. 
Osobito se spominju dvije legije rekrutovane u dalekim 
pokrajinam carstva — česti su osobito vojnici rodom iz 
gornje Italije i Male Azije — koje su sve do godine 66 
odnosno 69 po Kristu stajale u logorima Garduna - Del- 
miniuma (?) (legio VII) i Ivoševaca kraj Kistanja - Burnuma 
(legio XI), dočim je ilirska mladež smještena u dugogodišnju, 
asimilirajuću vojničku službu van pokrajine. Čitava mreža 
cesta, podignuta već za Augusta i Tiberija — ističemo 


1 ) Granice rimske pokrajine Dalmacije, organizovane u pro¬ 
vinciju tek oko god. 10 po Kristu, protezale su se do rijeke Mata u 
Albaniji na jugu, do preko Drine na istoku, južno od Save na sjeveru 
i rijeke Raše u Istri na zapadu. 

2 ) Poznata su kao kolonije ova mjesta: Jader (Zadar), Salona 
(Solin), Narona (Vid kraj Metkovića;, Epidaurum (Cavtat), Aequum 
(Čitluk kraj Sinja). Kolonije Salona, Narona i Epidaurum su ute¬ 
meljene prije 27 pr. Krista na čast Cezaru. Odatle col. Juliae; Jader 
je col. Augusta, a Aequum col. Claudia. 


5 

djelatnost namjesnika P. Kornelija Dolabela u ovom pravcu 
— spajala je sva poveća mesta i služila, pored prometu, 
i za brzo prebacivanje vojske i vojnog materijala iz jednog 
mjesta u drugo. Glavno ishodište ovih cesta bio je glavni 
grad Salona (Solin), odakle su se ceste razgranjavale u 
svim pravcima: prema sjeveru, uzduž obale do Akvileje, 
gdje se stjecale ceste iz Italije i s Dunava; prema jugu s 
daljnim priključkom na zapadno-balkansku obalnu cestu, 
Via Egnatia; prema istoku, gdje je više ogranaka vodilo u 
unutrašnjost provincije 1 ). 

Na čelu provincije stajaše carski namjesnik, legatus 
Augusti pro praetore, u čijim je rukama bila usredotočena 
sva vojnička, upravna i sudbena vlast. Tek koncem III 
vijeka postavljen je jedan praeses kao civilni namjesnik 
provincije a dux illyriciani limitis kao vojni zapovijednik. 
Za rukovođenje financija bio je namjesniku dodijeljen 
financijski direktor, procurator Augusti. Glavni grad po¬ 
krajine i sijelo središnjih vlasti bila je, kako rečeno, Salona. 
U pogledu jurisdikcije dijelila se je pokrajina u tri sudbena 
kotara sa stalnim sastancima (conventus iuridicus) u Saloni, 
Scardoni (Skradin kraj Šibenika) i Naroni 2 ). Još jedna 
institucija jačala je smisao provincijalne i državne zajednice, 
naime sabor, concilium, kojemu je glavna zadaća bila 

’) Mi se i danas divimo čvrstoći rimskih cesta, kojih su tra¬ 
govi još u naše doba amo tamo vidljivi, i njihovu sretnom trasiranju, 
pogotovo, pomislimo Ii, da Rimljanin nije imao ni terenskih karata 
ni naša hipsometrična pomagala. Moramo ipak napomenuti, da 
njihove ceste — bar u rimskoj Dalmaciji — daleko zaostaju u udob¬ 
nosti za modernim zahtjevima. Rimljaninu je, regbi, glavno bilo pri- 
štednja novca kod gradnje i prištednja vremena kod putovanja, pa je 
redovito odabirao najkraću vezu bez puno obzira na teren. Usponi 
cesta su jaki, mjestimice do 20%; prosječna širina cesta je samo 5 
metara. U našem kršnom terenu neravni su jednostavno kako tako 
izjednačene nasipanjem — dinamita za odalečenje većih stršećih gre¬ 
bena nije bilo — a za kolesa su, namjerno ili po sebi tokom vremena, 
izdubene kolotečine (slika 1). 

2 ) Ova imena s dočetkom na — ona, u našem jeziku pretvorena 
često u — in, tipična su staro-ilirska. Napominjemo još u rimskoj 
Dalmaciji: Flanona (Plomin u Istri, Albona (Labin u Istri), Promona 
(Promina), Blandona (Vrana), Aenona (Nin), Sidrona (Medvidje). 

skupno obavljanje kulta cara i božice Romae. U političko- 
administrativnom pogledu sastojala se je provincija, kao 
i čitava država, od skupa gradskih općina. Ove su se 
dijelile na kolonije, koje prije spomenusmo, municipija, 
gradove u kojima je regbi prevladao urođenički živalj, i 
civitates, plemenske općine, koje još dugo zadržaše svoju 
slobodnu plemensku organizaciju i stanovanje van gradskih 
naselja. Na čelu ovih plemenskih općina spominje se jedan 
poglavica praefectus ili praepositus, kome su uz bok ple¬ 
menski boljari, principes; na čelu kolonija i municipija stoje 
dva godišnja načelnika, dumviri iure dicundo, a njima uz 
bok dva edila, nadglednika tržišta i javnih gradnja. Ova 
četvorica, quattuorviri iure dicundo upravljaju gradom uz 
suradnju gradskog vijeća, ordo decurionum. I u vjerskom 
pogledu izjednačiše se urođenici rimskim kolonizatorima: 
staro, domaće vjerovanje i štovanje prirode poprima formu 
i likove srodnih grčko-rimskih božanstva. Širokogrudni 
rimski Olimp tolerirao je dapače i po koje novo ime re¬ 
gionalnog božanstva, kao što je otvarao vrata uvlačenju 
orijentalnih kulta (perzijski kult Mitrasa, koji simboliše 
iskonsku borbu svjetla i tmine): ovo zadnje osobito po¬ 
sredstvom vojske. I inače u svim granama javnog i pri • 
vatnog života, u običajima, nazorima, nošnji opažamo us¬ 
vajanje rimskih forma sa strane urođenika, preuzimanje 
sistema i tipova rimskog graditeljstva, uvažanje umjetnina 
i produkata rimske umjetne industrije ili podražavanje istih 
u ponešto teškoj provincijalnoj formi. J ) To sve čitamo iz 


') Moramo ovdje upozoriti na stanovita pretjerivanja, po kojima 
bi Dalmacija bila tobože pretvorena, jezično i etnički, u čisto latinsku 
pokrajinu poput raznih krajeva Italije. Istina je naprotiv, da grčki 
elemenat na primorju i ilirsko pučanstvo Dalmacije, iako zasjenjeno 
od službene latinštine, nije u starom vijeku nikada netragom iščezlo. 
Ono izbija na površinu u vrlo brojnim natpisnim imenima grčkim i 
ilirskim, i ako su ova imena redovito sa latinskom dočetnom formom 
(natpisa u ilirskom jeziku nema, jer Iliri nijesu imali svoje pismo, 
dočim se grčkih sporadično nahodi do u najzadnje doba starog 
vijeka); ono se očituje u često iskrivljenoj latinštini natpisa jamačno 
urezanih od klesara nevještih latinskom jeziku; u rustikalnom ka¬ 
rakteru čitave domaće umjetničke i obrtne produkcije u Dalmaciji; 

bezbroja otkrivenih natpisa ili razabiremo po sačuvanim, 
odnosno otkopanim ostacima gradova i njihovih hramova, 
foruma, teatra, amfiteatra, terma, nekropola, nadgrobnih 
spomenika, statua, relijefa itd. Glavna nalazišta i zbirke 
rimskih starina u Dalmaciji ćemo samo letimice napomenuti, 
da život i umjetnost u rimskoj Dalmaciji sebi predočimo 
potanjim osvrtom na ruševine stare Salone i na Palaču 
cara Dioklecijana u Splitu. 

Kolonija Jader (Zadar) čuva još ostatke rimskih 
gradskih vrata, dijelom uklopljene u kasnijim pregradnjam; 
na dvjema plokatama vide se, osim toga, dva krasna, 
kasnije na tim mjestima postavljena, korinlska stupa, koja 
nam predočuju sjaj rimskog Zadra. U crkvi Sv. Donata 
iz IX vijeka po Kristu, preudešenoj u Muzej čuva se lijepa 
zbirka antiknih umjetnina i predmeta iz Zadra, te iz ne¬ 
daleke Aenonae i Asseriae (Podgradje kraj Benkovca). U 
Ninu - Aenoni vide se ostaci rimskih zidina i temelji 
hrama iz dobe Flavijevaca. U Podgradju - Asserii mogao 
se ne samo ustanoviti gotovo čitav perimetar gradskih 
zidina, već su otkrivena i gradska vrata iz god. 113 po Kr., 
podignuta u obliku slavoluka po svoj prilici u vezi s pro¬ 
lazom cara Trajana kroz Dalmaciju prigodom njegova po¬ 
hoda na Daciju; unutar grada dođoše na vidjelo i ostaci 
gradskog trga ili foruma iz iste dobe. Asseria nam po 
svom smještaju na uzvisini, jednako kao i nedaleka Sidrona 
(Medvidje) Nedinum (Nadin), Corinium (Karin), Clambetae 
(Cvijina glavica kraj Obrovca, sa nedavno otkopanim te¬ 
meljima jednog Jupitrova hrama, terma, kuća itd.), pred¬ 
stavlja tip naselja karakterističan za sjevernu Dalmaciju, 
gdje rimska mjesta neposredno nadovezuju i nastavljaju 
naselja prethistoričkih uzvisinskih gradišća ili gradina. U 
Argyruntumu, na mjestu današnjeg Starigrada sjeverozapadno 


napokon u činjenici, da Dalmacija kroz toliko vijekova rimske vlade 
nije dala — osim Sv. Jeronima rođenog Dalmatinca, koji je po 
vlastitom priznanju, tek mukom i željeznom voljom došao do svoje 
probrane književne latinštine — ni ciglog latinskog pjesnika ni nau- 
čenjaka, kao što su dale Galija, Španija ili Afrika. Ilirija je dala Rimu 
samo niz careva, vojnika i reorganizatora (Probo, Karo, Dioklecijan itd.) 

od Obrovca, otkrivena je van grada, s obiju strana ceste, 
nekropola iz prvih vijekova po Kr.: bogati grobišni nalazi 
iz bronca, terakote, stakla itd. čuvaju se u Općinskom 
Muzeju u Obrovcu. U Ivoševcima kraj Kistanja strše usred 
polja dvije visoke arkade od naroda zvane „šuplja crkva“ ; 
kako je nedavnim iskopinama ustanovljeno to su ostaci 
praetoriuma velikog rimskog logora Burnum iz I i II vijeka 
po Kr. Aequum, kolonija cara Klaudija, danas selo Čitluk kraj 
Sinja, otkrio rtam je temelje svog foruma; sjajna Heraklova 
glava, kopija umjetnika Lizipove škole, šte se čuva u 
franjevačkoj zbirci antiknih predmeta u Sinju, potječe odatle. 
Starinarsko društvo u Kninu, koje ima u istom mjestu i zbirku 
starohrvatskih i rimskih starina, započelo je iskapanjem na 
bribirskoj gradini, mjestu stare Varvariae. Starinarska 
društva u Kotoru i Cavtatu sakupljaju starine iz Boke 
odnosno iz starog Epidauruma. Vid kiaj Metkovića, Narona, 
također je važno nalazište starina. Spomenuti nam je još 
na otocima ostatke teatra i terma na Visu, kao što tamošnje 
privatne zbirke antiknih predmeta; ogroman kip Herakla 
isklesan u živoj hridi kraj Škripa na Braču kod rimskih 
kamenoloma; još ne istražene ruševine jedne palače na 
Mljetu itd. 


Stara Salona. 

Najvažnije i najbogatije iskopine u Dalmaciji su one 
stare Salone, današnjeg Solina, 6 km daleko od Splita. 
Salona, o kojoj je prvi put spomen god. 119 pr. Kr., kada 
je konsul Cecilije Metello za ilirskih ratova u njoj prezimio, 
razvijala se, pogodovana sretnim smještajem u dnu pro¬ 
stranog i zaštićenog zalijeva u sredini istočne obale Ja¬ 
drana, po zauzeću i razorenju glavne utvrde plemena Dal- 
mata, Delminium (god. 155 pr. Kr.), kao novo središte 
ovog važnog plemena, pa kao naseobina grčkih doseljenika 
s Isse-Visa. K ovom starijem ilirsko grčkom življu rano 
je pridošao nov živalj rimskih trgovaca i kolonizatora. Zato 
već za građanskih ratova vidimo, gdje Salona, odvojiv se 
od svoje matice Isse, koja je prigrlila Pompejevu stranku, 

pristaje svom dušom uz Cezara, i složnim otporom svojih 
ljudi, žena, pače i oslobođenih robova junački se odupire 
opsjedanju Pompejeve vojske. Iz zahvalnosti bi Salona, 
valjda još za života Cezarova, a svakako prije g. 27 pr. 
Kr. podignuta na koloniju: Colotiia Martia Julia Salona 
ili u pluralnoj formi Salonae. Odsada se je grad stalno 
razvijao i kao sijelo pokrajinskih vlasti i kao trgovačko 
središte. Kroz Salonu se naime izvažale surovine sa bal¬ 
kanskog zaleđa kao živo blago, koža, vuna, drvo iz bosan¬ 
skih prašuma i proizvodi bogatih bosanskih rudokopa, a 
unašali u unutrašnjost artikli finije i luksusne industrije 
grčko-rimskog svijeta, kao staklarije, predmeti iz terakote, 
iz bronca itd. Inače tvornica, istina većinom za surovije 
fabrikate, bilo je i u samoj Saloni. Imamo vijesti o solin¬ 
skim tvornicama i mastionicama tkanina 1 ). Poveći komad 
nebrušenog ahata našast u Solinu jamči nam dapače, 
da se je ovaj materijal, inače u Dalmaciji u naravnom stanju 
nepoznat, uvažao iz vani, e da se obradi u solinskim ra- 
dionicam dragog kamenja; jedan natpis spominje opeta ne¬ 
kog Pascasius vitrarius t. j. staklara itd. Poznate su nam 
nadalje opeke i crijepovi domaćih tvornica sa žigom Solo- 
nas, odnosno Dalmati. Ogroman broj nadgrobnih natpisa i 
spomenika, sarkofaga, žrtvenika itd. sa ponešto nedotjera- 
nom ornamentikom i skulpturom odaje nam napokon egzi¬ 
stenciju lokalnih klesarskih radionica, koje su sve to ne- 
marnijim, stereotipnim opetovanjem poprimljenih uzoraka 
udovoljavale brojnim naručbam i potrebam svagdašnjeg 
života solinskog provincijalnog ambijenta. 

Razvitak Salone ogleda se u porastu njena opsega, u 
proširenju gradskih perimetralnih zidina i u njezinim 
građevinama. Starije naselje raširilo se je prema 
istoku i doseglo u II vijeku po Kr. 4080 m perimetra, 
te brojilo od 40.000 do 60.000 stanovnika. Nepravilan 
oblik Salone, gotovo nalik na elipsu sa osima od oblo 

') Uopće mora da je tekstilna industrija bila razvijena u staroj 
Dalmaciji. Svjedokom nam je tome naziv „Dalmatica" za tuniku du¬ 
gih rukava u porabi u carsko rimsko doba, te za svećeničko odijelo 
starokršćanske crkve. 

1590 m X 700 m '), odaje nam postepeni razvitak grada 
(obratno od geometrijske, pravilne osnove, koju ćemo sresti 
u Dioklecijanovoj Palači u Splitu, kao što u svakom gradu 
podignutom odjednom po stalnoj osnovi). Stariji grčko- 
ilirski gradić bio je, po pričanju Cezara, prvotno opasan 
samo prostim zidinam bez osobitih utvrda, na koje su So- 
linjani za opsjedanja Pompejeve vojske prislonili provizorne 
drvene kule. Ostatke ovih najstarijih zidina iz republikanske 
dobe vidimo još u predjelu stare gradske akropole neda¬ 
leko od vrata Porta Caesarea (vidi dolje). Tek u doba 
Marka Aurela g. 170 po Kr. za markomanskih provala opa¬ 
sana je stara akropola i novi istočni dio grada jednim za¬ 
jedničkim zidom, ojačanim u čestim razmacima četveroku- 
tnim kulama, — nabrojilo ih se do 88 — i jarkom isko¬ 
panim ispred zidina. Radnje su, prema našastim natpisima, 
izveli razni vojnički odjeli. Zidine gradske su i u poznije 
doba učvršćene i popravljene, tako oko g. 400 po Kr. za 
provala Gota, pa kasnije u doba Justinijanovo (VI vijek), 
kada su četverokutnim kulama pridodani masivni irokutni 
bridnjaci poput bastijona. Zidine raznih doba razlikuju se i 
zidarskom tehnikom; pomno učetvorene velike tesance sta¬ 
rije dobe zamijenjuje kasnije sitan i nepiavilan materijal. 

Od sačuvanih građevina pripada još zadnjoj dobi re¬ 
publike Porta Caesarea, negdašnja glavna istočfia vrata 
grada, ostavljena i kod kasnijeg proširenja grada, da mar¬ 
kiraju monumentalan prilaz iz istočnog Solina carske dobe 
u stari dio grada. Vrata sastoje od triju arkada: dvije po¬ 
bočne, niže, 1.30 m široke za pješake i srednja, viša, oko 
4 m široka, za kola. U pločniku sastavljenom kao obično 
od velikih nepravilnih krševa razab.ru se izdubene kolote¬ 
čine. U blizini je nađen i 0.80 m visok kamen u obliku 
piramide postavljen pri ukrštavanju ulica za regulisanje 

') U mašti sredovječnih pisaca poprimile su monumentalne 
ruševine Salone mnogo veće dimenzije. Bizantijski car Konstantin 
Porfirogenet (X vijek) piše, da je Solin bio velik kao po Carigrada, 
a domaći historičar iz XIII vijeka, Toma Arcidjakon, kaže, da se je 
Solin protezao u duljinu za 6000 passusa t. j. 9 km; i mnogi kasniji 
pisac poveo se je bez razloga za njima. 

kolnog prometa i uklonjenje sraza. Vrata su flankirana od 
dvaju jakih osmokutnih obrambenih kula. 

Iza utvrđivanja grada prva je briga bila Rimljaninu 
opskrba grada vodom. Solin je već u Augustovo doba 
dobio vodu sa 3 km dalekog izvora riječice Jadra. Vodu 
je dovađao glavni konao obzidan jakim i velikim kamenim 
pločama. Konao je išao čas podzemno, čas nadzemno, a 
tekao dijelom paralelno s gradskim zidom, dijelom unutar 
debljine gradskih zidina. Promjer mu se je putem primje¬ 
reno suživao, kako je u stanovitim razmacima razdavao 
vodu četverokutnim basenima, castella divisoria, odakle su 
olovne cijevi x ) odvađale vodu pojedinim zgradama u gradu. 
Sistematski je bila provedena i kanalizacija za otjecanje ne¬ 
čiste, upotrebljene vode (Abvvasser): četiri glavna, također 
skroz obzidana, konala sabirala su pomoću velikog broja 
manjih konalića svu vodu i vodila je prema jugu t. j. pre¬ 
ma nedalekom moru. Pomoću prosječnog profila i prosje¬ 
čnog naklona dna glavnog vodovoda izračunano je, da je 
Solin dobivao 12.000 m 8 vode na dan. -) 

Prvom vijeku po Kr. pripada i amfiteatar (slika 2), 
smješten u skrajnom sjeverozapadnom kutu grada, i kao 
u Pompejim naslonjen na gradske zidine. Amfiteatar je naj¬ 
većim dijelom otkopan. Prilično je sačuvan podgradak gle¬ 
dališta, cavea, na jugu, dočim su postepeno se dižuća, 
koncentrična sjedala za gledaoce (gradationes) i vanjski 
zidni perimetar sasvim propali. Ostala je svakako još impo¬ 
zantna masa zidova, arkada i pilona od pomno izdjelanog 
kamena, a jasno se još razabire ovalna arena, gdje su se 
gladijatori borili između sebe ili s divljom zvjeradi ( vena- 
tiones), pa istočna ulazna vrata, ograda arene, lože za do¬ 
stojanstvenike, vanjski i nutarnji hodnici ( itinera ), te temelji 

perimetralnog zida (piloni sa polustupovima). Osi amfiteatra 

# 

’) Ove su cijevi 2 do 3 m duge, 6 do 8 mm debele, a sa 5 do 
12 cm promjera. Neke od ovih cijevi nosile su imena fabrikanata iz 
Augustove dobe, što je također poslužilo za datiranje vodovoda. 

-) Računa se obično, da je prosječni Rimljanin trošio dnevno 
mnogo vode, do 300 litara na dan; prema tome bi glavni vodovod 
Solina bio dostajao za potrebe od 40.000 stanovnika. 

mjerile su iznutra 65x47 m, izvani 126x102 m. Amfiteatar 
je regbi bio na tri poda, a bilo je u njemu mjesta za oko 
18.000 gledaoca. Ove je moglo štititi od sunca veliko 
platno ( velum ), koje se razapinjalo na kocima zabivenim u 
zidu kod najgornjih sjedala. Okolo amfiteatra našlo se je 
natpisa secuiora t. j. gladijatora oboružanih bodežem i šti¬ 
tom i retiariusa oboružanih mrežom, kojom su nastojali 
uloviti protivnika. Krvavim ljudskim borbama, na koje nas 
ovi natpisi podsjećaju, uspjelo je kršćanstvo tek u VI vi¬ 
jeku stati na put. U ovo je doba valjda jedna loža u amfi¬ 
teatru na južnoj strani pretvorena u pobožnu kapelicu: na 
ožbuki zida se još vide tragovi svetačkih likova u afresku. 

Solin je imao i svoj teatar, koji također potječe još 
iz prvoga vijeka po Kr. Tik uz cestu, što vodi iz Solina u 
Trogir, sa sjeverne strane vide se ruševine gledališta {ca¬ 
vea), orhestre i pozornice ( skene). Raspored odgovara po¬ 
znatom tipu rimskog teatra: cavea i orhestra ne prelaze 
polukrug, a drvena skene ( logeion , pulpitum), na kojoj se 
— obratno od prizemne igre u Grka — predstavljalo, niska 
je i duboka. Njezina zidna pozadina, scenae frons, ima 
oblu nišu u sredini, a dvije pravokutne niše sa strana po¬ 
put teatra u Pompejim, u Duggi, Djemili i Orange-u. U 
ovim su nišam bila vrata {regia i hospitalia), u sredini i sa 
strana, kroz koja su glumci iz stražnje garderobe dolazili na 
pozornicu; dvoja vrata vodila su još sa pobočnih paraske- 
nija na pozornicu. Četverokutne velike rupe u tlu na mjestu 
pročelja pozornice služile su za sprave, kojima se zastor 
na početku predstave spuštao u dubinu, a po koncu pred¬ 
stave dizao opet u vis. I same kazališne predstave promi¬ 
jenile su se u rimsko doba; klasičnu tragediju i komediju 
istiskuje u carsko doba sve to više raspojasani, bezvrijedni 
mimus, u svemu nalik našem variete-u. Preko ceste s južne 
strane otkrili su se temelji male četverokutne zgrade, po 
svoj prilici hrama. 

Istočno od toga, također tik uz cestu, viri iz zemlje 
više arkada. Neki nagađaju, da su to ostaci substrukcija, 
što su podržavale obalu (quai) stare Salone proti odronji- 

vanju zemlje i mlaćenju mora. *) Zidine, što se južno od 
toga vide, u tom bi slučaju bile ostaci mula (pristana). Cio 
okoliš južno i istočno od teatra nasut je naime kasnijim 
naplovom, a jednom je sačinjavao unutrašnju luku Salone. 
Tu mora da je bio i svjetionik za noćnu plovidbu, na koji 
se vjerojatno odnosi natpis, što spominje praefectura pha- 
riaca salonitana, nadstojništvo solinskog svjetionika ili po 
našu lučko poglavarstvo. 

Ispod spomenutih arkada otjecala je vjerojatno u more 
voda, što je dolazila sa sjevera iz grada. Nekoliko stotina 
koračaja daleko odatle, ravno u pravcu prema sjeveru, 
otkrilo se je naime pet lukova na pilonima — narod ih zove 
pet mostova — i konala, koji su regulisali otjecanje voda, 
što se u onom niskom okolišu sakupljale s raznih strana. 
U kasnije doba te su vode, kojih je osobito zimi moralo 
biti obilato, upotrebljene — sudeć po obliku i građi ostataka 
raznih zgrada, te po nalazu velikog broja glinenih posuda 
našastih tu na okupu, kao što i po kolesim usječenim u 
kamenu — barem privremeno za pogon malih obrta (lončara, 
mlinara itd.). Tu imamo dakle kvartir male industrije i 
predio radničkih stanova stare Salone. 

U antiknom gradu nijesu smjele manjkati ni terme ili 
kupke. Terme naime nijesu udovoljavale samo zahtjevima 
čistoće i higijene starih Rimljana, već su služile uopće za 
razonodu tijela i duše: u njima su se ljudi sastajali, gimnasti- 
cirali, čitali pjesme itd. Osim više privatnih malih kupelji 
bile su do sada otkrivene u Solinu tri javne kupke. Dvije 
su kasnije zatrpane, dočim su treće, nedavno otkrivene 
kraj sjevernih zidina, najbolje sačuvana građevina u Solinu. 
U ove terme ulazilo se je kroz malu sobicu, u kojoj je 
capsarius primao u pohranu dragocjenosti gosti i pobirao 


') Na potkrepu ovog mnijenja navada se jedna slika sa trium- 
falnog stupa Trajana u Rimu, koji u relijefnim predstavam reproducira 
carevu vojnu na Daciju. U toj slici prikazan je prizor na obali, po¬ 
državanoj od arkada, u neposrednoj blizini jednog teatra i hrama; 
sve se to podudara s topografijom ove točke stare Salone, u koju 
bi se car bio iskrcao s vojskom prigodom pohoda na Daciju. 

Slika 3. TERME U SOLINU 

ulaznu marku (tessera). Odatle se je dolazilo u palaesiru 
za tjelesne vježbe, veliko središnje četverokutno otkriveno 
dvorište svud naokolo opkoljeno trijemovima na stupove. 
U sjevernom, do prilične visine sačuvanom dijelu redaju 
se obične, po opisu Vitruva poznate prostorije kupka. 
Slijeva su dva apodyteria, prostorije za svlačenje; uzduž 
zidova vide se niske kamene klupe sa četverokutnim rupama 
za smještenje odijela gosti. U srednjoj prostoriji je veliki 
udubljeni basen za plivanje (piscina). Desno je tepidarium, 
umjereno ugrijana soba, gdje se je tijelo tralo i mazalo 
uljem, pa frigidarium sa dva kamena kupatila za hladnu 
vodu još na mjestu. Južno od toga je najinteresantniji dio 
kupka caldarium i laconicum (slika 3), prostor za tople 
kupke i proslor sa vrućom parom za znojenje. Tu vidimo 
funkcijonisanje hypokausta, rimskog centralnog grijanja. 
Stupici od oblih glinenih opeka podržavaju velike opeke i 
na ovima pod (suspensura) prekrit mramornim pločama. 
Između ovih stupića mogao je topao zrak, koji je dolazio iz 
pracfurniunia, gdje su bili smješteni kotlovi i namještaj za 
grijanje vode i zraka, slobodno strujati ispod poda soba. 
Preko probušenih pravokutnih glinenih cijevi (tubuli), pri¬ 
lijepljenih svud okolo zidova caldariuma i laconicuma dizao 
se je topao zrak također i u visinu. Stepen topline u ovim 
se je sobama odmjerivao jednostavno tako, da su prostori 
bliži praefurniumu bili naravno topliji. Na kamenim dovra- 
tnicima vrata, što vode iz caldariuma u tepidarium, vide se 
s jedne i druge strane žlijebovi koso usječeni za automat¬ 
sko zatvaranje dvostrukih vratnica; na ovaj jednostavan 
način podržavala se soba toplom. Nekoliko malih sobica 
reservisano je za kupelji za jednu osobu. Nutarnja dekora¬ 
cija ovih terma bila je vrlo prosta; zidovi iz sitnrg mate¬ 
rijala prekriveni su bojadisanom žbukom, a podni pločnici 
sastavljeni su od ploča vapnenca, od kojih su načinjena i 
jednostavna kupatila. S orijaškim luksurijoznim građevinam 
iste vrsti u Rimu ne mogu se ove solinske terme ni iz 
daleka takmiti; interesantne su pak baš kao vjerna slika 
načina i mjere, u kojoj je provincija podražavala prestolnicu. 

Ali glas Salone raznijele su po naučnom svijetu u 

prvom redu iskopine kršćanskih bazilika i grobišta važnih 
za historiju umjetnosti i historiju crkve Kristove u prvim 
vijekovima kršćanstva. Ove nam iskopine omogućuju, da 
pratimo razne faze čednih početaka, progona i triumfa 
kršćanstva u Solinu. Solinsko kršćanstvo organizovano u 
crkvenu općinu u drugoj polovici III vijeka pod biskupom 
Venancijem, posvećeno krvlju mučenika Dujma, Staša i 
sudrugova im za progona cara Dioklecijana (304), brzo se 
je i snažno razvilo iza proglašenja slobode vjere po milan¬ 
skom ediktu (313). Solinska je biskupija podignuta pod 
Hesihijem na metropohju (414); a god. 530 i 533 obdržavani 
su u Solinu provincijalni crkveni sabori, u kojima su 
ustanovljene mnoge pomanje biskupije u Dalmaciji i potči- 
njene metropoliji solinskoj. 

Crkveni predio Salone ležao je u sjeverozapadnom 
kutu novog dijela grada (slika 4). Tu danas vidimo samo 
veliku i na prvi mah konfuznu masu isprekrižanih niskih 
zidića i temelja raznog nivoa i visine te povaljenih ulomaka 
stupova, baza, kapitela itd. Nego točnim mjerenjem, dova- 
đanjem u savez i spajanjem u jednu cjelinu svih ostataka, 
koji su jednake gradnje i nivoa i odgovaraju si položajem 
dala se rekonstruisati neprekinuta serija susljednih crkvenih 
zgrada tekom triju vijekova na istom mjestu. Najniži i po 
tome najstariji sloj (na jugu) predstavljaju nam tragovi 
bogoštovne zgrade nejasnog oblika valjda još iz vremena 
zatišja progona u III vijeku po Kr. Nad ovima je temeljno 
zidovlje prve gradske bazilike na tri broda podignute po 
proglašenju slobodnog vjeroispovjedanja u IV v. (na bazi 
jednog stupa stoji još ime: Constant). V v. sagradiše biskupi 
Simferije i Hesihije — svjedok nam dug mozaični natpis u 
apsidi — novu baziliku na tri broda (58.20 m x 28.50 m) 
sjeverno a dijelom i nad spomenutom zgradom IV v., koja 
je s nepoznatih razloga porušena ili napuštena. U VI v. 
napokon podiže se na mjestu porušene prve bazilike IV v. 
a pokraj još opstojeće Hesihijeve bazilike i ostajući s ovom 
u vezi, nova bazilika s interesantnom i rijetkom osnovom 
na latinski križ (f), koji se u stršećem zidovlju još dobro 
raspoznaje: više ulomaka s monogramom Honorius odaje 

nam utemeljitelja, doba i prigodu gradnje ove crkve, naime 
biskupa Honorija II, pod kojim se cdržali spomenuti crkveni 
koncili u Solinu. 

Najviše je ostalo od gradske bazilike V v. i njezinih 
akcesornih zgrada. Ističemo i svraćamo pozornost na pločnik 
narteksa ili predvorja, koji je zajednički i susjednoj mlađoj 
crkvi; na nerazmjernu širinu srednjeg broda, triput veću od 
one pobočnih brodova; na oblu ogradu u svetištu iza 
oltara, koja je služila za postavljanje svećeničkih klupa 
(subsellia), motiv, iz kojeg se je kasnije razvio sredovječni 
hodnik za procesije u svetištu crkve (deambulatorium); sa 
strane svetišta desno, na diaconicon, prostor koji je služio 
za presvlačenje svećenstva, a bio ovdje odijeljen od crkve 
tek naknadno; jer mu je ogradni zid prema crkvi (naos) 
položen nad mozaičnim podom crkve; a lijevo od svetišta, 
prislonjen uz baziliku s vanjske strane, prostor za prinašanje 
hlijebova, protesis, sa kamenim stolom za oblacije vjernika 
još na mjestu. Sjeverno od bazilike redaju se njezine akce- 
sorne zgrade: lijevo pravokutni consignatorium ili krizmao- 
nica negda s krasnim mozaikom su dva jelena, što se na¬ 
pajaju iz vaze, simboličkom aluzijom na svetu krizmu; po 
sredini, baptisterium ili krstionica, nepravilan osmokut ukra¬ 
šen s nutarnjim nišama i stupovima, a podom i zidovima 
oblijepljenim mramorom, te s kamenicom u rijetkom obliku 
križa, u kojoj se krštenici prema ondašnjem običaju često i 
u odrasloj dobi uronjavali čitavim tijelom (immersio) ; na¬ 
pokon pravokutni catechumeneum ili škola za pripravnike, 
koje se prije krštenja nije puštalo u crkvu. Svugdje zemlja 
prekriva lijepe mozaike; najstariji njihov sloj potječe iz 
zgrade poganske dobe ispod Hezihijeve bazilike i prikazuje 
9 Muza. 

Moramo ješ napomenuti oratorij sjeverozapadno od 
bazilika. Jedna pravokutna dvorana privatnih terrra pretvo¬ 
rena je u kršćanski oratorij, u kojemu je onda podignuta 
nutarnja obla ograda (exedra) za svećenstvo; time je do¬ 
bivena jednobrodna, pravokutna bogoštovna zgrada bez 
apside, kakovu i drugovdje tipično susretamo prije nego li 
je prevladao razvijeniji tip trobrodne bazilikalne crkve. Inače u 

neposrednoj okolini solinskih bazilika vide se svud naokolo te¬ 
melji zgrada, koje su po ondašnjem običaju bile dijelom 
namijenjene kleru, školama, njezi siromaha i bolesnika itd. 
a dijelom su privatni dućani i privatne kuće. Ove zadnje 
su interesantne time, što svojom slobodnijom tlorisnom 
osnovom odvajaju od simetrične grupacije odaja oko sre¬ 
dišnjeg dvorišta, kakovu poznamo iz Pompeja. Inače se 
novijim rezultatima istraživanja sve to više ispostavlja či¬ 
njenica, da se starokršćansko graditeljstvo u Solinu u prvim 
vijekovima podudara u osnovnim obilježjima s crkvenom 
arhitekturom krajeva, koji su stajali pod uplivom velikog 
crkvenog centra, Akvileje. Tek u šestom vijeku, saglasno 
s ondašnjim političkim događajima možemo zapažati i utje¬ 
caj Ravene i Bizanta. 

Da upotpunimo sliku današnjih solinskih ruševina '), 
moramo još spomenuti grobišta, koja su sva van grada, 
jer je pokapanje unutar gradskih zidina u antikno doba 
bilo zabranjeno. Najstarije je pogansko grobište iz prvog 
do četvrtog vijeka po Kr. po jednom natpisu prozvanom 
„in horio Metrodori “, koje se je — poput grobišta na via 
Appia u Rimu — steralo uzduž ceste, što je vodila iz 
grada prama Traguriumu. Ova je cesta podignuta već u 
zadnje doba republike, a za njezino učvršćenje kroz moč¬ 
varno tlo postavljene su jake substrukcije velikih učetvo- 
renih balvana (via munita), koji su u neko doba dali maha 
svakakvim fantastičnim nagađanjima o „gradnji kiklopa 1 ' i 
o „gradu Heraklova sina Hila“ i t. d. 

Iz kršćanske dobe imamo četiri prostrana grobišta 
pod vedrim nebom (sub divo). Na njima su na počast tu 
ukopanih mučenika podignute cemeterijalne bazilike: u 
Manastirinam,, Marusincu, Kapljuču i Crikvinam među So¬ 
linom i selom Vranjicem. Najvažnije je grobište u Mana¬ 
stirinam „legis sanctae cristianae coemeterium u (si. 5). 

') Pod gomilam solinskog polja leži još neotkopan veći dio 
stare Salone: curia (gradska vijećnica), forum (trg), hramovi i druge 
zgrade, bez kojih nije mogao biti nikakav grad u rimskom carstvu, a 
za neke od kojih nam je pače zajamčen položaj po otkrivenim nat¬ 
pisima. 

Neko 120 m sjeverno od grada na privatnom gospodar¬ 
skom imanju — jednom obitelji Ulpija — od kojeg se još 
nalaze na mjestu preša za vino (torcular) i toč za ulje 
(trapetum), pokopani su mučenici Dioklecijanove dobe: 
nadgrobni spomenici tu našasti spominju svetog Dujma, 
Septimija, svećenika Asterija, četiri vojnika careve tjelesne 
straže i ranije mučenog biskupa Venancija. Vremenom se je 
sve naokolo razvilo prostrano grobište; svako je želio po¬ 
čivati što bliže ostacima svetih mučenika (ad martyres). Od- 
ličniji podigoše svud naokolo mučenikovih grobova za Solin 
karakteristične malene jednobrodne mauzoleje s apsidom (me- 
moriae, basiliculae) ili oble eksedre za postavljanje sarkofaga 
ili dadoše sebi barem izdjelati kameni sarkofag s natpisom 1 ). 
Siromašniji pak nađoše mjesta u podzemnim grobnicama na 
svod — kadikad urešenim prostim slikarijam u stilu kata¬ 
komba — u koje se mrtvaci spuštahu kroz četverokutna 
pomična kamena vratašca; u grobnicam od opeka u obliku 
kućnog krova; u prepilanim glinenim posudam (dolium) ili 
u olovnim škrinjama. Za provala barbarskih naroda u pe¬ 
tom vijeku ovo je grobište, jer van dosega obrane gradskih 
zidina, opljačkano i za više je decenija pokapanje u njemu 
napušteno. Tek nastupom boljih vremena za Justinijana 
(VI v.) podiže se na ruševinam grobišta i mauzoleja bazi- 
zilika, u čijoj su konfesiji t. j. prostoru ispod oltara polo¬ 
ženi sarkofazi s kostima mučenika sv. Dujma i drugih. 
Kroz male otvore (fenestellae) mogli su vjernici vidjeti i 
rubcima se dotaći grobova mučenika. Bazilika ima 3 broda, 
narteks, svetište što se produžuje u hram ograđenim 
prostorom (schola cantorum) te transversalan brod ispred 
apside. Pokapanjem oko bazilike nastavilo se je do prvih 


') Između ovih natpisa ima ih lijepih s čuvstvenom posvetom u 
metričkim stihovima; važnih radi imena pokojnika tu ukopanih ili 
interesantnih, što je na njima klesar bezazleno urezao kraj Kristova 
monograma običajne poganske sigle D(is) M(anibus), Manima, t. j. 
podzemnim bogovima i t. d. . Sami su sarkofazi većinom prosti i 
glomazni, svedeni na tektonsku jezgru jednog kamenog kovčega. Sa- 
žiganje mrtvaca, koje je od doba Antonina (II v.) i kod pogana po¬ 
stalo sve to rjeđe, kršćanstvo je od uvijek zabranjivalo. 




















Slika 2. AMFITEATAR U SOLINU (I. v. po Kr.) 



























Slika 4. STAROKRŠĆANSKE BAZILIKE U SOLINU 

Slika 7. 


TABULA PEUTING ER1ANA — geografska karta rimskog carstva iz I. v. po Kristu. 

Slika 8. Tlorls Palače u današnje dcba. 

Slika 9. Tloris Palače u rimsko doba. 

































Slika 10, Rekonstrukcija Palače po arhitektu Hčbrardu, 













Slika 12. PERISTIL I MAUZOLEJ DIOKLECIJANOVE PALAČE 

(po rekonstrukciji arhitekt Niemanna) 

decenija VII. vijeka l ). Zadnji datirani natpis je iz god. 612 
neke opatice Ivane iz Srijema, po svoj prilici pribjegle u 
Solin iza rasapa rodnog joj grada (582). Ali već par godina 
kasnije stiže ista sudbina i Salonu: ona pade oko god. 615 
pod udarcima Avara i Slavena. 

Za to vidimo danas u Solinu samo gomilu ruševina. 
Od preko 150 sarkofaga našastih u Manastirinam jedva ih 
je nekoliko ostalo netaknuto. Što ne poharaše Avari, dovrši 
zub vremena i daljne generacije. Vijekovima su solinske 
ruševine služile kao kamenolomi, odakle se je vadio dobar 
građevni materijal. God. 1647 dadoše Mlečani nalog, da se 
obore na tle svi vidljivi ostaci stare Salone, e da se u 
njima Turci ne ugnijezde. Tekar dvadesetih godina prošlog 
stoljeća započe otkapanje ruševina, koje su naplovine s 
obronaka brda Kozjaka, mjestimice do 3 in debele, otele 
posvemašnjoj propasti. Od god. 1883 vode se sistematske 
iskopine pod upravom Msgr. Bulića, ravnatelja splitskog 
Arheološkog Muzeja. 

Predodžbu o životu u staroj Saloni upotpuniti će nam 
posjet ovog Muzeja sa gotovo 6000 natpisa, oko 5000 
kovinskih predmeta, oko 1350 arhitektonskih i skulpturalnih 
fragmenata, oko 1000 svjetiljaka iz terakote, oko 1500 ko¬ 
mada staklarije, preko 2500 gema, oko 30.000 komada 
novca i t. d. Upozoravamo osobito na četiri sjajna sarko¬ 
faga s relijefnim predstavama, dva poganska (Hipolit i Fedra, 

') Slično se je razvilo grobište i kasnija bazilika VI v. u Maru- 
rusincu: pobožna kršćanka Asklepija dala je tu na svom imanju 
pokopati tijelo sv. Staša mučenika. U Kapljuču je pak prošle godine 
dansko društvo Rask Orsted Fondet, nedaleko 16 sarkofaga davno otkri¬ 
venih u jarku kraj ceste, otkopalo grobište i temelje cemeterijalne trobro- 
dne bazilike s mozaičnim natpisima, što spominju ukapanje vjernika 
kraj sv. Asterija i Antijohijana. Ova su dva mučenika, prema našastom 
natpisu, najprije ležala u Manastirinam, a potom mora da su njihove 
kosti prenešene u konfesiju bazilike u Kapljuču, e da prema onda¬ 
šnjim propisima crkve i općoj želji vjernika i ta crkva ne bude bez 
svetačkih moći. God. 641 po Kr. dao je pak Dalmatinac papa Ivan 
IV otkupiti od onda još poganih Slavena tjelesa svih mučenika so¬ 
linskih i prenijeti u Rim i tu ih sahranio u oratoriju sv. Venancija kod 
s. Giovanni in Laterano; tu je i danas krasan mozaik s njihovim 
likovima. 


6 

Slika 6, Lov na kaledonskog vepra) i dva kršćanska (Dobar 
Pastir), Prelaz preko crvenog mora). A ne smijemo mimoići 
ni zbirku društva „ Bihaća“ smještenu u istom Muzeju s 
kamenim fragmentima pleterne ornamentike našastim kod 
dvoraca i crkava hrvatskih knezova u okolici Splita i Tro¬ 
gira. Tu je natpis kneza Trpimira (845-869) našast u Riži- 
nicam između Klisa i Solina i natpis Kraljice Jelene iz god. 

76 našast kod iskopina crkve svete Marije od Otoka u 
Solinu. Isto je društvo otkrilo u solinskoj Gradini ostatke 
sv. Petra u Solinu, vjerojatno krunidbene crkve kralja 
Zvonimira (1076). 

Dioklecijanova palača u Splitu. 

Car Dioklecijan, rođen u vrlo čednim prilikama u 
neposrednoj okolici stare Salone, povukao se je iza dva- 
desetgodišnjeg vladanja, sit vlasti i moći, a uvjeren da je 
čvrsto reorganizirao carstvo, u Palaču, što ju je godine 
295—305 dao sagraditi u rodnom kraju, 6 km južno 
od stare Salone, kraj malog naselja, koje se je po nekoj 
mirisavoj travi zvalo Aspalathos, odatle tal. Spalato, hrv. 
Split (vidi si. 7). Time je Dioklecijan udario temelj i da¬ 
našnjem Splitu. Solinjani, naime, po rasapu grada god. 615 
razbježaše se najprije po bližnjim otocima, pa se po tom 
koncem VIII v. skloniše u pustu Palaču, — koja je po 
carevoj smrti kao državno dobro služila za smještenje 
tkalačke tvornice vojničkih odijela, u kojoj su radile žene 
(gynaeceum ioviense) i za privremeni boravak više carskih 
prognanika V. v. po Kristu, — da tu unutar čvrstih zidina 
Palače reorganizuju svoju gradsku i crkvenu općinu. Ovoj 
okolnosti imamo zahvaliti, što su do danas sačuvani neki 
dijelovi Palače, i to baš oni, koji su mogli služiti novim 
obitavaocima: vrata i zidine gradske, koje su dostajale 
splitskom sredovječnom municipiju sve do u XIII vijek; 
carev Mauzolej, koji bi pretvoren u Stolnu Crkvu; Hram 
Palače, koji bi adaptiran za Krstionicu (slika 8 i 9). Na 
arealu Palače od oko 30.000 m 2 nalazi i danas mjesta do 
4.000 stanovnika splitskog „Starog grada“. 


* 

Palača Dioklecijanova je po svojoj namjeni i karak¬ 
teru, kao i po dobi svog postanka, skroz drugačija od 
poznatih carskih palača na palatinskom brežuljku u Rimu 
ili vile cara Hadrijana u Tivoli-u. Prve su, naime, sjajni 
privatni stanovi za članove carske obitelji usred drevnog 
grada Rima, a druga je skup raznovrsnih zgrada, dvorišta, 
vrtcva i t. d., na široko razasutih u mirnom ladanjskom 
kraju, a sagrađenih za privremeni boravak i razonodu ro¬ 
mantičnog cara Hadrijana ; Split je, naprotiv, mala, trajna 
residencija carskog penzionirca, osamljena i utvrđena u 
burno vrijeme političkih i vjerskih borba, a u kojoj je po¬ 
red careva doma bilo mjesta i za brojnu pratnju dvorja- 
nika, vojske i služinčadi. Stoga je Dioklecijanov Split — 
kako ćemo vidjeti — bio u neku ruku tvrđava, a u drugu 
opet grad i zaselak. 

Palača u Splitu sagrađena je u obliku četverokuta, 
malne pravokutnika (slika 10) ’), u kojem se glavne ulice 
(i cardo i decumanus) presijecaju u pravom kutu. Ovo je 
običajna, geometrijsko-pravilna shema svih gradova, koji 
se dižu odjednom po određenoj osnovi. Susretamo je u 
staro doba kod velikih helenističkih prestolnica Istoka, kao 
i kod rimskih logora ( castra ) i novo utemeljenih gradova, 
pače i u daleko vrijeme egipatskih faraona (grad Kahun) i 
kod moderne gradnje gradova (Amerika). 

Palača je opasana preko 2 m debelim i jakim zidinam, 
utvrđenim u stalnim razmacima obrambenim kulama. Na 
četiri su ugla jake četverokutne kule, od kojih se tri još 
vide — dvije su danas pretvorene u stanove, a jedna je, 
i to baš ona, što je najbolje sačuvala izvorni oblik, u po¬ 
sjedu splitskog Muzeja — dočim je četvrta (J. Z.) poru¬ 
šena u XVI vijeku, kako se kaže, pod udarima mora, koje 
je izvorno dosizalo do podnožja Palače. Posred svake 
pročeljne strane — osim južne — probivena su široka 
vrata flankirana osmokutnim kulama; između ovih kula i 
onih na uglovima bila je još po jedna manja četverokutna 


‘) Istočna i zapadna fasada Palače 
fasada 151 m, a južna fasada 157 m. 


duge su 191 m, sjeverna 

kula. Od svih ovih kula jedva se još vide tragovi, jer su 
s vojničkih razloga god. 1629—1632 od Mlečana većinom 
porušene, a njihov je materijal otposlan u Mletke za gradnju 
crkve S. Maria della Salute. Fortifikacijoni sistem perime- 
tralnog zidovlja Palače s ovim vanjskim kulama i ostalim 
svojim uređajem odgovorao je potpunoma običajnom obram¬ 
benom uređaju rimskih kaštila i gradova (sr. kaštio Mo- 
gorjelo u Hercegovini; Aurelijanove zidine u Rimu itd.) 
Perimetralne zidine Palače imale su s vanjske strane u 
prizemlju glatku zatvorenu zidnu površinu, dočim se u 
gornjem spratu svud naokolo otvarao dugim redovima ši¬ 
rokih arkada trijem za uvijek budnu stražu. S unutrašnje 
strane bio je naprotiv u prizemlju niz prostorija, koje su 
se, također velikim arkadama na pilonima, otvarale na ulicu 
(ostataka ima u Pretorijanskoj ulici, slika 8 Vili.); ove su 
prostorije služile za smještenje vojske i za magaze. 

Ulazi u Palaču na sjeveru, zapadu i istoku imali su, u svrhu 
jače obrane, po jedno četverokutno dvorište (propugnacu- 
lum ) između dvostrukih vrata. Neprijatelj, koji bi prodro 
kroz glavna gradska vrata našao bi se tako, brzim spušta¬ 
njem spustne vratne rešetke (Fallgatter, saracinesca), u za¬ 
tvorenom prostoru izložen udarcima vojske porazmještene 
u gornjim obrambenim trijemovima propugnaculuma. Naj¬ 
sjajnije dekorirana vrata bila su sjeverna (slika 11) — u 
srednjem vijeku zvana Porta Romae, a od XVI vijeka 
Porta Aurea — gdje je dospijevao put iz Salone. Široki 
ulaz, danas još za dva metra pod zemljom, nadvišen je bo¬ 
gato dekoriranim otvorenim rasleretnim lukom, motivom u 
antiki rijetkim, a od kojeg se kasnije razvio romanički 
portal s oblim timpanom J ). Sa strane ulaza su dvije pila- 
strima zaokvirene niše, a poviše toga bio je niz od sedam 
slijepih visećih arkada, koje su počivale na konzolicama, 
što vire iz zida; također motiv karakterističan za sredo¬ 
vječnu arhitekturu, a, koji se u rimskom graditeljstvu u 

') Rimsko graditeljstvo rabilo je od vajkada rasteretili luk kao 
tehničko sredstvo gradnje, ali ga ono obično nije estetski iskorišći- 
valo; luk je, naime, ostajao redovito spolja nevidljiv i utopljen u 
ziđevini, kao nad ulazom Vestibula u istoj Palači. 

ovoj formi ovdje po prvi put javlja. Upozoravamo i na 
arhitrav vrata sa tesancima, što zupčastim profilom zahva¬ 
ćaju jedan u drugi, čime je njihovo klizanje otešćano J ). 
Dobro su sačuvana i zapadna vrata, Porta Ferrea\ ona 
opetuju uz jednostavniju dekoraciju opću strukturu sjevernih. 
S vanjske strane na ključu arhitrava vide se tragovi krilate 
Viktorije, božice Pobjede, otučene, kada su Vili stoljeća 
Splićani zamijenili ovu pogansku predstavu s kršćanskim 
križem. Istočna vrata Porta Aenea, na mjestu sadašnje 
crkve Dušica, naprotiv, odavna su nestala. Južno pročelje 
imalo je napokon izvorno samo malen izlaz na more, 
Porta Argentea , s platformom za pristajanje lađa. 

Nutarnji raspored Palače određivale su u glavnom 
dvije široke ravne ulice, koje su se usred Palače ukrštavale 
a izlazile na spomenuta vrata. Smjer ovih ulica vidljiv je 
i očuvan do danas u uličnom tlorisu sadašnjeg splitskog 
starog grada. Ove su ulice — poput ulica helenističkih 
gradova sačuvanih nam u ruševinam Palmire, Geraze, Apa- 
meje u Siriji, Tiingada u Africi i t. d. — bile s obiju strana 
flankirane neprekidnim dugim portikatima, u čijoj se je sjeni, 
u zaštiti od žege, prašine i kiše, razvijao aniikni gradski i 
poslovni život. Ostaci ovih portikata sačuvani su nam u 
fragmentima stupovlja i arhitrava uzidanim u zgradi stare 
Biskupije nasuprot Stolne Crkve. 

Sjeverno od ulice, što je spajala zapadna i istočna 
vrata, sve su zgrade Palače gotovo netragom iščezle; na¬ 
gađamo ipak, da su ovdje bila pomješća za osobnu stražu 
carevu, pa za služinčad, staje, pekarne i t. d. Južno od ove 
ulice bile su zgrade sakralnog karaktera, careva grobnica i 
bogomolja, i sjajno predvorje ispred odaja careva stana. 
Ovaj je stan dominirao u općem rasporedu Palače i svojim 
smještajem i veličanstvenim pristupom. Pred njim su se, 
naime, sa triju strana stjecale tri glavne ulice i širile u kratke 

ali veličanstvene propileje, kao što u Dioklecijanovoj Palači 

_ : _ 

l ) Nad ovim vratima, a u debljini rimskog zida ugnijezdila se 
je u IX vijeku po Kristu crkvica Sv. Martina sagrađena od svećenika 
Dominika, po svoj prilici kapelana kneza Trpimira; kamena ograda 
iz te dobe još je na mjestu. 

na otočiću Orontesu u Antijohiji poznatoj nam po opisima 
retora Libanija, i kao što valjda i u drugim carskim resi- 
dencijama one dobe, koje su propale. 

Uzduž zapadne i istočne strane ovog predvorja, tako¬ 
zvanog Peristila (si. 12 i 8 1), reda se po šest visokih stu¬ 
pova iz mramora i granita; korintski kapiteli stupova nose 
neposredno oble lukove. S juga zatvara ovo predvorje i 
monumentalno označuje ulaz u carevu palaču Protiron, što 
počiva na četirim stupovima. Arhitrav zabata protirona je 
u sredini savijen u luk: motiv karakterističan za splitsku 
Palaču, a koji se je ponavljao kod Mauzoleja i u južnom pro¬ 
čelju Palače prama moru. Zabat protirona krunila je jednom 
plastična grupa, vjerojatno kvadriga, čija se baza još raza- 
bire. Kroz interkolumnije Peristila, jednom ograđene kame¬ 
nim rešetkama, gledalo se s jedne i druge strane u četve¬ 
rokutna dvorišta — temenos — u kojima su stajali Hram 
Palače (zapadno) i carev Mauzolej (istočno); zidovi ovog 
istočnog dvorišta, ukrašeni nišama, djelomično su još vidljivi. 

U širokom prostoru pred Hramom (slika 8 VI) stajao 
je po svoj prilici žrtvenik. Sam hram bio je pravokutna 
cella sa prostazom, koju podržavaše šest stupova (4 u fronti 
a 2 između ove i celle). Cellu prekriva još danas sačuvani 
kasetirani bačvasti svod iz velikih kamenih ploča; prostaze, 
prekrivene ravnom tavanicom, naprotiv, je nestalo. Hram je 
stajao na visokom podiiumu, u čijem je stražnjem dijelu iz 
konstruktivnih uzroka ostavljena prazna posvođena prosto¬ 
rija, kripta. Spomena vrijedne su još skulpture vanjskog re- 
lijefiranog friza, pa krasan portal, u kojemu je zastupana 
gotovo čitava tradicionalna ornamentika antike u baroknoj 
preradbi, koju karakteriše gomilanje ornamenata, bogati 
dekorativni efekat, te virtuozna ali u detalju često okrupna 
izvedba. Ova barokna tendencija, tipična za arhitekturu 
rimskog carstva kasnijih stoljeća osobito u pokrajinam Istoka 
(sr. portal u Baalbeku), ispoljava se i inače u Palači, sad 
u već spomenutom motivu arhitrava, što se u luk lomi ili 
u ispupčenom frizu, koji kao da se pod teretom savija, a 
sad u proizvoljnom preinačivanju tradicijonalnih oblika i 
razmjera klasične trabeacije (u Splitu je arhitrav redovito 








— 88 


povećan na račun niskog friza, đočim je donji dio korniže, 
gejzon, gotovo iščezao). Hram Palače, rituelno pravilno 
orijentiran prama istoku, općenito se pripisuje bogu Jupitru, 
koga je Dioklecijan i sam Jovius t. j. Jupitrov, osobito 
štovao. 1 ) 

Nasuprot Hrama, istočno od Peristila stajao je, tako¬ 
đer na visokom podgratku, a u tijesnom temenosu, osmo- 
kutni carev Mauzolej, od konca VIII stoljeća Stolna Crkva 
grada Splita (si. 12 i si. 8 V). Strogu arhitekturu ovog 
masivnog oktogona oživljavao je jednom još dijelom saču¬ 
vani peripteros, koji je su 24 stupa išao okolo oktogona i 
prostaza, koja je u XIII vijeku morala ustupiti mjesto ro¬ 
manskom zvoniku, nedavno iz temelja obnovljenom. Pred 
ulazom u Mauzolej stajale su na dvama pilonima dvije 
sfinge donešene iz Egipta.' 2 ) Kroz lijepo skulptirani portal 
ulazilo se u slabo rasvijetljenu unutrašnjost grobnice. 3 ) Ova 
je bila iznutra okrugla oblika sa četiri polukružne i četiri 
pravokutne izdubine ili niše. 4 ) Promjer grobnice mjerio je 

’) Usred Hrama, danas Krstionici, stoji sada kamenica za kršte¬ 
nje složena od ornamentiranih pluteja uzetih sa kakvog spomenika iz 
dobe naših narodnih vladara (IX v. do početka XII v. po Kr.) Uza 
zid su prislonjena dva sarkofaga dvaju splitskih nadbiskupa također 
iz dobe ranog srednjeg vijeka. 

2 ) Ona na Peristilu pripadala je izvorno po svoj prilici kralju 
Totmesu III (oko 1400 pr. Kr.), pa je po tom ponovno upotrebljena 
od Ramsesa II ili Seti I (XIII v. pr. Kr.), koji je na njezinom pod¬ 
nožju, na uspomenu svojih osvajanja, dao urezati imena osvojenih 
mjesta nošenih od niza zarobljenika vezanih zajedničkim užetom 
oko vrata. 

3 ) Kripta ispod grobnice, tamna, golih zidina i pristupna samo 
kroz tijesan hodnik, nastala i ovdje iz konstruktivnih razloga gradnje, 
dala je u starije doba povoda maštanijam o tamnicam kršćanskih 
mučenika, pače i u novije doba neispravnom nagađanju, da bi tu bio 
stajao grob Dioklecijana (Durm). 

4 ) U dvama istočnim polukružnim izdubinama postavljena su 
u XV vijeku dva gotska oltara (desno: Bonino iz Milana 1427; lijevo: 
Juraj Orsini 1448). Pravokutna izdubina na istoku probijena je u XVII 
vijeku, kada je tu postavljen glavni oltar i pridodan kor od biskupa 
Markantonija Dominis. Sjeverna izdubina pretvorena je u XVIII vijeku 
u kapelicu sv. Dujma, dočim su kroz južnu nišu već u prvom srednjem 

13’35 m, a visina njezina 21'70 m. Pred tri metra debelim 
obimnim zidom dizao se, lih u dekorativne svrhe, dvostruki 
red granitnih i porfirnih stupova korintskih i kompozitnih 
kapitela. Poviše ovih dizala se kupola, čija interesantna 
konstrukcija, jednom vjerojatno pokrivena mozaikom, danas 
je još vidljiva. Kupola je bila izidana po metodi skroz raz¬ 
ličitoj od konstrukcije običajne u Rimu i antiknom Zapadu. 
Rimljanin je, naime, obično gradio svod od opeka ili dru¬ 
gog lagljeg materijala, koji je on utapljao u obilati klak, 
pa podržavao ovu masu drvenim svodnim skelama (Lehr- 
geriist), dok bi ona otvrdnula i pretvorila se u masivan 
monolit. Mauzolejeva kupola u Splitu izidana je naprotiv 
bez drvenih skela, kao što je od davnine bio običaj u Ori- 
jentu. 1 ) I ova nas okolnost ovlaštuje na nagađanje, da je 
Dioklecijan odabrao sebi arhitekta u istočnim pokrajinama 
carstva, na što nas upućuju i grčki klesarski znakovi ure¬ 
zani na balvanima Palače, kao što napokon i carevo dugo 
bavljenje na istoku, gdje je on sebi podigao palače u Ni- 
komediji (Mala Azija) i Antiohiji (Sirija). Višestoljetna tra¬ 
dicija držala je splitsku Stolnu Crkvu za negdašnji Jupitrov 
hram Palače, no van sumnje je ipak, da je to bila careva 
grobnica. Zamjena je valjda nastala pometnjom templum 
Jovis s hramom ili heroonom apoteozovanog Dioklecijana 
t. Jovii. Da je splitski oktogon grobnica a ne hram, svje¬ 
doči nam carski bizantinski pisac Konstantin Porfirogenit 
(X v. po Kr.), koji kaže, da je katedralka u Splitu negdašnji 
carev zorccov t. j. počivalište ili grobnica. Za to govori i 
relijefirani friz unutra Mauzoleja, u kojem su prizori lova i 
utrka erota, pa eroti koji drže vijence, u kojima su Hermes 

vijeku probijena pokrajna vrata crkve. Vrijedna su spomena u Stolnoj 
Crkvi još drvena vrata sa skulptiranim predstavama evanđelja od 
splitskog majstora Andrije Buvine (1214), romanska propovjedaonica 
(XIII vijek) i drvena sjedala u koru (XIII vijek). 

') Postepeno, u visinu penjuće se zidanje kupole omogućeno 
je u Splitu ingenijoznim rasporedom opeka: ove su najprije složene 
u obliku lepezastih obrazaca, koji se nižu jedni poviše drugih do */» 
visine kupole, a tek odavde slijede do vrha kolutasti slojevi vodo¬ 
ravno položenih opeka. Slično je i kod nekih kupola u Maloj Aziji 
(Dioklecijanove terme u Nikomediji), u Solunu i Macedoniji. 







psychopompos (vodič duša u podzemni svijet) i dva portreta, 1 ) 
sve same predstave poznate nam sa pogrebnih sarkofaga. 
U prilog pogrebnog karaktera oktogona Palače govori na¬ 
pokon i sličnost njegova u osnovi s ostalim carskim grobnicama 
onog doba u Rimu i Carigradu. Po analogiji s ovim carskim 
grobnicama možemo također nagađati, da je Dioklecijanovo 
tijelo počivalo usred Mauzoleja u porfirnom sarkofagu. 

Careve odaje bile su, kako rečeno, u južnom dijelu 
Palače (si. 9). Kako se teren na kojemu je bila sazidana 
Palača primjetljivo dizao od mora prema unutrašnjosti a 
perimetralni zidovi dopirali svugdje do iste visine, to je u 
ovom južnom dijelu mogao naći mjesta još jedan podzemni 
sprat ispod glavnog sprata Palače. Debeli zidovi donjeg 
podzemnog sprata, služili su kao substrukcije gornjem; a 
danas, po evakuaciji souterraina od vijekovima tu nagomi¬ 
lane nečisti, ovi nam zidovi pomažu do rekonstrukcije carevih 
odaja nad njima, od kojih nam se je inače jedva što sačuvalo. 
Tako rekonstruisani carev stan odgovara potpunoma u svojoj 
tlorisnoj osnovi, kao što u dispoziciji svoje prilično sačuvane 
fasade, običajnom tipu kasno-antiknih zaselaka. Carev je 
stan u Splitu po svojoj osnovi, naime, skroz drugačiji od 
pompejanskih kuća i palatinskih palača, gdje se odaje ti¬ 
pično grupišu oko središnjeg dvorišta. U Splitu nalazimo 
jedan zatvoreni i kompaktni pravokutni građevni blok, 
čija je fasada utisnuta između dviju ugaonih kula, koje 
spaja dugi fasadni trijem: tipični raspored rimskih la¬ 
danjskih zaselaka' kasnijeg carstva poznat nam osobito sa 
slika afrikanskih mozaika. Južna fasada Palače u Splitu je 
u prizemlju zatvorena, a u gornjem spratu otvorena dugim 
nizom velikih arkada, kriptoportik ; tri veličanstvene loggie 
na uglovima i u sredini prekidaju i uljepšavaju ove arkade. 

Jedina odaja careva stana, od koje su nam bar zidovi 
dobrim dijelom sačuvani je okrugli vestibul (si. 8. 11) iza 

') Pobliže identifikovanje ovih portreta jednog muškarca i jedne 
ženske sa Dioklecijanom i ženom mu Priskom oteščano je s jedne 
strane time, što su ovi portreti naokrupno izvedeni, a s druge strane 
sam Dioklecijanov lik jedva nam je poznat po skroz konvencionalno 
izrađenim novcima, po sumarnom opisu jednog historičara, a nikakvom 
sačuvanom njegovu kipu. 

protirona, predsoblje palače. Kupola ove odaje jednom 
i spolja vidljiva, obratno od mauzolejeve kupole, koju je 
pokrivao šatorasti krov (Zeltdach) — bila je iznutra obli¬ 
jepljena mozaikom, od kojeg se pred nekoliko godina našli 
još tragovi na mjestu; ostali dio zida bio je iznutra pre¬ 
kriven štukaturam ili inkrustiran mramorom. U svudini kupole 
probijena su dva prozora; ovo zadnje kao i mozaik na 
kupoli, motiv je, koji već nagoviješta bizantinsku umjetnost 
sa njezinim kupolam urešenim mozaikom, a podržavanim 
od tambura sa čitavim nizom prozora. Iz vestibula dolazilo 
se je u veliku 31 m dugu i 11 m široku dvoranu, koja je 
vjerojatno služila za reprezentacione svrhe, tablinum. Vrata 
ove dvorane, čiji je okvir još uzidan u jednoj kući Severove 
ulice vodila su izravno u prije spomenuti prekriveni trijem, 
kriptoportik, s pogledom na more za carevu šetnju. S jedne 
i s druge strane tablinuma redale su se malene četvero¬ 
kutne odaje, vjerojatno sobe za goste. U daljnim pro¬ 
storijama možemo nagađati carevu biblijoteku, kupke, bla¬ 
govaonicu, spavaću sobu i t. d. (si. 9). 

Da upotpunimo opis Palače moramo još spomenuti 
vodovod, koji je dovađao vodu u Palaču s izvora riječice 
Jadra iz daljine od 9 km a s visine od 33 m. Rimljani 
nijesu se kod gradnje vodovoda poput Grka služili s prin¬ 
cipom spojenih posuda, po kojemu se voda može po volji 
dizati i spuštati do visine ishodne točke vodovoda, već su 
oni naprotiv dovađali vodu do određenog mjesta poste¬ 
penim jednoličnim spuštanjem sa više položenog izvora. 
Zato je Dioklecijanov vodovod, kraj neravnosti splitskog 
polja, morao sad radi ispona tla biti usječen u živcu ka¬ 
menu duboko pod zemljom (do 20 m), a sada opeta kod 
uvala biti podržavan u potrebitoj visini dugim arkadama na 
pilonima; ove još danas strše na više mjesta posred split¬ 
skog polja. Sam konao imao je profil 1.60 X 0.75 m, a 
bio je obzidan kamenjem slijepljenim cementom. Godine 
1878 Dioklecijanov je vodovod restauriran, da služi za 
ospkrbu vodom današnjeg Splita. 

Gradnju ogromne Palače u relativno kratko vrijeme 
od 10 godina možemo razumjeti predočenjem posebnih pri- 







— 92 


lika rimskog carstva onog doba. Vladaru je naime stajalo 
na slobodno raspolaganje sve, što se iziskuje za gradnju: 
novac, materijal i radna sila. Glavni građevni materijal Pa¬ 
lače, kamen vapnenac liferovali su erarski kamenoloni s 
otoka Brača i sv. Ilije kraj Trogira. Finiji materijal stupova 
jednostavno se je grabio sa starijih spomenika bogatih po¬ 
krajina Istoka, Egipta, Grčke i t. d. Izvježbane majstore za 
razne i jako specijalizovane radnje pružali su brojni zana- 
tlijski cehovi ( collegia ), u kojih je baš u ovo doba po na¬ 
redbi careva postalo obligatorno naslijedstvo od oca na 
sina, e da se tako taman pod silu uzdrži tradicija i rutina 
u obrtu. Radnu snagu za niže pomoćne službe davalo je 
do potrebe svekoliko ladanjsko pučanstvo podvrgnuto 
besplatnim robotnim radnjama (munera sordida). Najniže i 
najteže poslove, kao one u kamenolomina, obavljali su pak 
robovi i osuđenici; da je između ovih zadnjih bilo i kr¬ 
šćana, naslućujemo po boljnom odjeku, što njihove patnje 
nađoše u Laktancijevim opisima progona kršćana za dobe 
Dioklecijana. 

Graditelji splitske Palače upotrebiše kod gradnje raz¬ 
novrsni materijal i različite tehničke procedure saglasno s 
građevnim običajima svoje dobe. U Palači susretamo ravnih 
tavanica, kupola, bačvastih i unakrsnih svodova; svodova 
od opeka, od čvrstog vapnenca i od lake sadre. Opeka leži 
u karakteristično debelom sloju klaka ili maltera pomiješana 
s komadićima smrvljenih opeka (opeka: 3.5 do 4 cm; 
malter 2 do 4 cm). Kamen je ili pravilno učetvoren ili 
lomljen u malene, nepravilno nabacane krševe, koje u stal¬ 
nim razmacima uravnotežuje nekoliko horizontalnih slojeva 
opeka; ovo zadnje je tipična procedura kasne antike, koju 
je osobito bizantinsko graditeljstvo pridržalo i iskoristilo u 
dekorativne svrhe. 

Dioklecijanova Palača je od doba, kada ju je engleski 
arhitekt Adam po prvi put naučno snimio (1764) i tako 
rekuć otkrio arheološkom svijetu, pa sve do najnovije dobe, 
iz koje imamo monumentalne publikacije o Palači Nijemca 
Niemann-a (1910) i Francuza Hebrard-a i Zeiller-a (1912'', 
opetovano bila predmetom studija i rasprava. U ovima je 

Palača sada prikazana kao tipična faza dekadence i izopa- 
čenja klasičnog graditeljstva, a sada su u njoj naprotiv 
zapaženi novi putevi, kojim je kasna antika udarila utirući 
put bizantinskoj i sredovječnoj umjetnosti. Dekadence u 
splilskoj palači, istina, ima, ali samo u smislu popuštanja 
znanatljisko-graditeljske stege i točnosti: u mnogom je de¬ 
talju izvedba Palače površna i zanemarena (njezina osnova 
odaje mnogo odstupanje od geometrijske pravilnosti; visina 
stupova i njihovih česti, zijevovi arkada, razmaci interko- 
lumnijasu često nejednaki; osi odgovarajućih arhitektonskih 
dijelova više puta se razmimoilaze; arhitektonska dekoracija 
nije podgjegdje dovršena, a čvorovi balvana, kojima su se ovi 
pomoću užeta dizali, nijesu svugdje naknadno otučeni). Ali 
gradnja Palače je ipak skroz solidna; njeno očuvanje do 
danas opravdava riječ, da su Rimljani gradili za vječnost. 
A njezine stilske osebine, ožigosane kao dekadenca i nemoć, 
zapravo su većinom svijesno odalečenje od drugačijih ideala 
klasične umjetnosti. Tako je primjerice brižljiva i precizno 
izvedena detaljna dekoracija, koja fali Palači, postala zapravo 
sporednom i donekle suvišnom u umjetnosti, koja je stala 
računati na promatranje iz veće daljine i koja je u prvom 
redu tražila skladan i jak efekat cjeline, volila krupne 
efikasne crte i djelovala kontrastima širokih masa: odatle 
stroga i jednostavna kompozicija vanjskih fasada Palače, 
odatle njezini glomazni kapiteli u obliku preokrenutog zvona 
u stupovlju kriptoportika, odatle glatki stupovi bez kanelira 
i td. I plastična dekoracija ide novim putevima. Klasični 
akantus i tradicionalno ornamentalno lišće poprima sp)o- 
šteniji, antinaturalistički geometrijski izgled; davno poznati 
motiv pletenice zauzimlje u ornamentici sve to više maha 
pače i čisto geometrijski cik-cak se javlja, nagoviještajući 
stil pleterne' ornamentike seobe naroda, dočim virtuozna 
uporaba svrdla (sr. konzolice portala Hrama, gornje kapitele 
unutra Mauzoleja) podsjeća već na rano bizantinsku dekora¬ 
tivnu plastiku baziranu na kontrastu tamnih i svijetlih ploha 
i točaka. Istina nijesu sve to apsolutne novosti. Nije Palača 
kako se jednom tvrdilo, „kolijevkom sve kasnije umjetnosti 
i polaznom točkom najvećeg preokreta u graditeljstvu". A 

nije to mogla ni biti, toliko obzirom na položaj Splita u 
provinciji daleko od vodećih centara kulture i umjetnosti 
koliko i obzirom na okolnost, što se rimska umjetnost nije 
razvijala na preskoke. Preokret u umjetnosti antike odavna 
se je postepeno spremao u širokom rimskom carstvu, oso¬ 
bito u naprednijim i aktivnijim pokrajinama helenističkog 
Istoka. Za to se je i za većinu tobožnjih ,,izuma“ Diokle¬ 
cijanovih arhitekata moglo naći po koji primjer stariji od 
splitske Palače; tako za uporabu mozaika u kupoli, za 
uporabu stupova na konzolicama, za cik-cak i td. Dapače 
i pojava arhikolonata t. j. lukova, što počivaju izravno na 
stupovima, konstatovan je već u privatnoj arhitekturi prvog 
v. pr. Kr. u Pompejim, i ako je, istina, ovaj karakteristični i 
elegantan motiv mogao iz tehničkih razloga općenito zavladati 
graditeljstvom tekar onda, kada je teška svodovna gradnja 
Rimljana u četvrtom vijeku po Kr. napuštena i ustupila mjesto 
ravnoj drvenoj tavanici starokršćanskih bazilika, kojoj je 
dostajala potpora tankih stupova. 

Činjenica ostaje ipak, da su sve ove nove tendencije 
i novi motivi, koje do tada susretamo samo sporadično ili 
u nerazvijenom zametku, u Splitu upotrebljeni skupnije, 
intenzivnije, konsekventnije i time prave Palaču tipičnim 
primjerom umjetnosti kasne antike. Ovo osigurava Palači, 
osobito obzirom na oskudnost savremenih sličnih spomenika 
trajan interes nauke, dočim jedinstvena sraslost njezinih 
ostataka s građevnom djelatnošću i životom kasnijih pokoljenja 
u jednu slikovitu cjelinu jamči joj divljenje svih ljubitelja 
lijepoga i poezije vijekova. 


Dr. LJUBO KARAMAN. 


7. Stolna crkva u Šibeniku 

i šibenska građevna škola. 

Poslije samostana u dubokom srednjem vijeku, preu¬ 
zele su t. zv. građevne škole ulogu žarišta umjeća i pro¬ 
svjete. Kao nasljednice vjerskih tradicija, te graditeljske 
škole razvijale se okolo crkava, a osobito oko onih crkava, 
koje su se gradile ne samo kroz decenije, već i kroz sto¬ 
ljeća, te nadmašuju tako kako veličinom, tako i opremom 
sve ostale gradnje bez razlike. Više je generacija gradilo 
na tim zgradama, pa ipak su najvećim dijelom te zgrade 
cjelokupne i jedinstvene. Da se to postigne, nisu samo 
potrebiti nacrti i modeli, već se unaprijed mora utanačiti 
kako konstrukcija tako i uporaba gradjevnog materijala. 
Svim tim zahtjevima udovoljavale su te gradjevne udruge, 
ili kako ih bolje i ispravnije nazivlju gradjevnim školama. 

Usprkos vanrednoj važnosti tih škola ipak se malo, 
dapače veoma malo pisalo a i piše o njima, o njihovim 
zadaćama i uspjesima, a još se manje proučava sadržina i 
praktična i teoretska naobrazba kako pojedinih članova 
tako i čitavih grupa tih građevnih škola ili bolje zadruga. 
Kako to kod drugih tako je dakako to i kod nas bilo, te 
neće biti zgorega ako se u takovoj prigodi upozori na či¬ 
njenicu, da se je i u Šibeniku u XV stoljeću oko gradnje 
tamošnje stolne crkve malo po malo razvila jedna jaka i 
odlična gradjevna škola, koja je po nekim svojim člano¬ 
vima uplivala dapače i na tok svjetskog umjeća. 

O stolnoj se šibenskoj crkvi već veoma mnogo pi¬ 
salo, kako u stranom tako i u domaćem svijetu. Ali se na 
svemoguće načine natezalo i krojilo, jer svatko je htio, da 
svoj rad dovrši, a kad tamo opeta svaka nova godina do¬ 
nijela je nešto novog i još nepoznatog materijala, te su 
sve te radnje i uz najbolju volju ostale fragmentarne i ne- 

dovršene. Tako i ova radnja nije drugo nego samo poče¬ 
tak, u kojemu se prikupilo sve ono, što je do sada po¬ 
znato bilo, ostavljajuć dakako konačni zaključak onima, 
koji će biti tako sretni te moći prikupiti sav potrebiti i do¬ 
sele još nepoznati materijal. 

Da se stvar iz temelja prosuditi može, navesti će se u 
kratkim crtama ponajprije povjest stolne crkve šibenske, njene 
gradnje, kao što i njezinih majstora, a tek na temelju tih 
podataka upozoriti će se na mnoge i važne činjenice, koje, 
i ako bijahu poznate, to ne bijahu uvažene onako, kako 
bi to morale biti. 

Šibenik, izim Biograda na moru, jedina je^ slavenska 
varoš na morskim žalima i to od iskona. Kao župa trogir¬ 
ske biskupije spominje se g. 1045 i to već kao grad Ca- 
strum. Bijaše to kraljevski grad, u kojem stanovahu hrvatski 
kraljevi i izdavali često ovdje svoje povelje, kako n. pr. 
Petar Krešimir g. 1066 i Stjepan g. 1089. 

Bijaše,to čvrst grad ,,inexpugnabile“, kako ga nazivlje 
mletački kronista, pišuć o razorenju njegovom po duždu 
Ordelafu Falieru g. 1116, nakon kojeg se nanovo podiže i ojača. 
Kada je dužd Dominik Michieli g. 1116 osvojio i razorio 
Biograd, skloniše se bijedni bjegunci pod tvrd grad Šiben¬ 
ski, a biskup u Skradin. Tako postane ispod tvrdog grada 
oveća naseobina, varoš, koja dobi g. 1167. povlastice od 
Stjepana Arpadovića kao i drugi gradovi. 

Ali to ne pomogne ništa, jer tada bilo je priznato gra¬ 
dom samo ono mjesto, koje je imalo i svog biskupa. I 
tako započe borba za postignuće vlastite^ biskupije, te us¬ 
prkos protivštini biskupa i nadbiskupa Šibenčani izabraše 
za svog prvog biskupa g. 1252 nekog Stjepana. Ali ni to 
nije pomoglo, dok se nije hrvatski velmoža Juraj Šubić 
preko kraljice Marije zauzeo kod pape Bonifacija VIII,^ koji 
svojom bulom 1. svibnja 1298 ustanovi biskupiju u Šibe¬ 
niku, te bi izabran za tu čast fratar Martin rodom iz Raba 
i ustoličen 28. lipnja iste godine. 

Kroz čitavo XIV stoljeće bijahu većim dijelom stranci 
kao biskupi, sa kojima je živjelo i gradjanstvo i domaće 
svećenstvo u velikoj opreci, tako da je papa Bonifacije IX 

Slika br. 5, 



STOLNA CRKVA U ŠIBENIKU 
(Kapitel ispod Kupole) 

Slika br. 9. STOLNA CRKVA U ŠIBENIKU (Lije/i pobočni brod.) 




































Slika X. STOLNA CRKVA U ŠIBENIKU — Krstionica. 

biskupa Antuna de Ponte radi toga premjestio na biskupsku 
stolicu u Concordiji. 

Naravno je i razumljivo, da se radi ovih raspra nije 
moglo ni promisliti na povećanje stare stolne crkve sv. 
Jakova, koja bijaše prije toga župna, a kamoli pak na 
gradnju nove. Netom naslijedi tudjinca de Ponte-a g. 1402 
domaći sin Bogdan Pulšić, već se iste godine 7. travnja 
zaključilo, da će se stara stolna crkva popraviti i povećati, i 
u to ime se počelo i s okupljanjem gradjevnog materijala. 
Nu silne ove političke trzavice, koje su nastale u Dalmaciji 
poslije prodaje Kraljevskih prava g. 1408 Mlečanima, za¬ 
priječile su ne samo gradnju te crkve, već su u opće 
ugrožavale sav javni život. Tek g. 1428 zaključilo se, da 
se imade podignuti i sagraditi nova stolna crkva, te se sa 
gradnjom započelo početkom g. 1431. Radi oskudice sred¬ 
stava lagano se gradilo i više puta se uopće čitava gradnja 
obustavila. 

Tko je započeo i osnovao tu crkvu, ne zna se za 
stalno, jer se tek g. 1435-10. svibnja spominje magistar 
Antonio qn. Petri Pauli lapicida de Venetia nunc habitator 
Sebenici et magister St. Jacobi in Sibenico kao prvi gradi¬ 
telj. Mletački je dakle to klesar, koji je sjegurno izvadjao . 
svoje djelo samo u mletačkoj gotici, kako se to vanredno 
dobro vidi na zgradi samoj (slika 2 i 3). Ne bijaše on sam 
tudjinac, koji je radio na toj crkvi, uz njega se spominju 
još Lovre Pincinus de Placentia, Boninus lapicida da Mi¬ 
lano, a kasnije Joh. Boni i Antonio Busato, klesari iz Mle¬ 
taka. Ovo su bili ujedno i jedini strani majstori, koji se 
spominju u Šibeniku tekom čitavog XV stoljeća uopće, 
ako se još izuzme Ivan Petar de Monte, koji je kao šurjak 
Jurja Matijevića došao u Šibenik. Svi ostali majstori bez 
iznimke bili su domaći ljudi ili iz Šibenika samog, ili iz 
Dalmacije uopće, a osobito pako pada u oči veliki broj 
majstora klesara iz Zadra. 

Ovi strani majstori nisu bili bog zna kakovi strukov- 
njaci i vještaci, jei su gradnju stolne crkve u Šibeniku, 
radi raznih nedostataka i pogriješaka, oko g. 1440 posvema 
obustavili. Žalibože nam se ne spominju ti nedostatci, koje 

je većim dijelom odstranio i ispravio slijedeći majstor. To 
bijaše glasoviti Juraj Matijević iz Zadra, ili kako se on 
ocem zove „ Georgius qm. Mattel de Jadra u , koji je preuzeo 
tu gradnju ugovorom 23. travnja 1441, te je vodio sve do 
svoje smrti oko g. 1475. (po Kukuljeviću). 

Samo se izmedju g. 1454 i 1468 malo ili nimalo gra¬ 
dilo, i to radi pomanjkanja sredstava, a za koje je vrijeme 
naš Juraj izvadjao svoje glasovite radnje u Jakinu. Jurja 
naslijedi ugovorom od 1. srpnja 1477 Nikola Ivanović 
florentinac (ili kako u ugovoru glasi, da se pogodba sklapa: 
pro prothomagistro fabricae dictae ecclesiae sancti Jacobi, 
discretum et prudentem magistrum Nicolaum Johannis flo- 
rentinum lapicidam....), te je dovršio crkvu i g. 1499 zatvorio 
veliku kupolu. Nutarnji radovi ali nisu bili još dovršeni, 
kao što i nekoji drugi manji dijelovi iz vana. Tako se po¬ 
pločala crkva do g. 1502, kada se u crkvi služila prva sv. 
Misa, a radnje na koru (slika 4) izvadjao je majstor Nikola 
do g. 1505, koje se godine on po zadnjih puta spominje 
u Šibeniku. G. 1517 preuze majstor Bartol iz Mestre do¬ 
vršenje dviju kapela, te je na njima radio do g. 1525, a 
naslijedi ga njegov sin Jakov. G. 1536 izradio je veliku 
ružu na glavnom pročelju majstor Ivan Mesticević iz Zadra, 

* a g. 1547 preuzimlje klesar Kokus iz Padove dovršenje 
pločnika. Crkva bi g. 1555-28. travnja potpuno dovršena 
i posvećena. 

Nas zanima gradnja crkve same, a ne unutarnje uređenje. 
Za ove radnje imademo, kako se gori vidi, 3 majstora i to: 
prvi bi bio Anton iz Mletaka od g. 1431 do 1440; drugi 
je Juraj Matijević do g. 1475, a treći Nikola Ivanović flo¬ 
rentinac do g. 1503. Prvi je majstor bio mlećanin, drugi 
je bio naš čovjek, a za trećega se ne zna za stalno odakle 
je. Talijani ga dakako svojataju, jer da nadimak florentinac 
dovoljno dokazuje njegovo porijetlo, a Šibenčani ga opet 
svojataju, jer da je on potekao od šibenske obitelji Aldo- 
brandi de florentia. Prvi ga smatraju za učenika Donatelijeva 
a drugi za Matijevićeva. Prvo nije moguće, jer se majstor 
Nikola još. g. 1505 spominje, a bio bi premlad za to, a 
drugo je ne samo moguće već i vjerovatno. Nikola je naime 

ne samo u principu izveo stolnu crkvu do kraja, kako ju 
je Juraj zamislio, već pokazuju njegova sva^ djela izravno 
upliv tog velikog majstora, a to tim više, što je baš naš 
Juraj stvorio svoju posebnu umjetničku školu, iz koje 
su proizašli mnogi i veliki umjetnici. 

Ovo valja da se dokaže, te ćemo radi toga ući u 

proučavanje tog pitanja. 

Što je radio prvi graditelj Antun, to se vidi točno po 
izvedenim radnjama na crkvi. Obična je to gotika, kako se 
početkom XV stoljeća uvriježila u Mlecima i koja je ušla 
pod zaštitom lava sv. Marka i u dalmatinske gradove, ali 
se nije nigdje mogla ni ustaliti niti zagrijati šire krugove. 
Ne samo narodu, već i građanima bilo je to nešto tuđega 
i oporog, te se može mirne duše reći, da štogod je go¬ 
tičkoga u Dalmaciji, da je to poteklo izravno ili neizravno 
pod uplivom mletačke vlasti. Ne bi se moglo reći, da bi 
baš radi toga bila oduzeta ta radnja mletačkom majstoru, 
već će biti po svoj prilici, kako rečeno, tehničko neznanje 
njegovo povod izmjeni graditelja. Zašto i kako su došli 
crkovinari i građani šibenski baš na tog Jurja Matijevića, 
to će po svoj prilici ostati za uvjek tajnom, ali da je 

morao biti već onda na glasu i poznat, to je sasma ne¬ 
dvojbeno. Taj novi graditelj nije samo ispravio sve pogrješke, 
već je unio i posve novi duh u tu gradnju, a to je duh, 
koji se je baš u ono doba počeo razvijati u Firenci, 
naime renaisansa. Kada je Matijević preuzeo gradnju stolne 
crkve u Šibeniku, u Mlecima je bila gotika još u punom 
jeku, baš su bile još u gradnji dvije glasovite gradnje i to 
palača Ca d’ oro na Kanalu i Porta della Carta duždeve 

palače. Odakle dakle Matijeviću renaisansa! Da je u Mlecima 
došao Matijević do renaisansa imade samo jedna jedina 
mogućnost, a to je da bi bio on došao izravno u doticaj 
s arhitektom i kiparom Michellozzo Michellozziem, koji je 
sa Cosimom Medici g. 1433 došao u Mletke i koji je 

tamo nešto radio u tom novom duhu, a što, to se ne zna 

za stalno. Michellozzo bio je tamo veoma kratko vrijeme, 
jer već slijedeće godine gradi on glasovitu palaču Medici 
(sada Ricardi) u Firenci za svog gospodara Cosima. Tu 


101 


nije dakle mogao osobito mnogo naš Juraj dobiti, te se 
stoga moramo drugamo obratiti. Jedna jedina vijest bi nam 
u tu svrhu mogla služiti, a ta je Vasarijeva napomena na 
koncu životopisa Brunelleschijeva, gdje navada među nje¬ 
govim učenicima slijedeće: „furono ancora suoi discepoli 
Domenico del lago di Lugano, Geremia da Cremona, che 
lavoro di bronzo benissimo, insieme con uno Schiavone 
che fece assai cose in Venezia 

Ovo ne može za nikoga drugoga biti nego samo 
za našeg Jurja, jer je baš on bio najstariji među našim 
umjetnicima, koji se spominju da su bili u Italiji. Pa da 
i nije ove napomene, već bi i druga činjenica govorila za 
to. Na Michellozziev naime savjet dubrovačko je vijeće 
g. 1464 povjerilo izgradnju rektorove palače našemu Jurju, 
koji je imao istu radnju izvesti po Michellozziev im osnovama 
i koje su radnje očito izvedene u duhu same renaisanse. 
Dakle Michellozzi i Juraj poznavali su se jur veoma dobro, 
a to poznanstvo nije se moglo u toliko razviti samo u 
Mlecima i za ono kratko vrijeme, već je Juraj morao biti 
stariji Michellozziev drug i to kao učenik majstora Filipa 
Brunelleschi-la dvadesetih godina XV. stoljeća. 

Sve govori jasno, kao što i vrijeme, da je ta teza 
najvjerovatnija, te bismo na taj način došli još i do nečesa 
drugoga; a to bi bilo, da je i otac Nikole fiorentinca Ivan 
morao poznavati već u Firenci dobro našega Jurja, koji 
ga je tada uzeo u Šibenik za svoju radnju, gdje je ujedno 
odgojio i izobrazio njegovog sina Nikolu za majstora. Šteta 
samo što ne imademo nikakovih drugih tačnih vijesti o 
Ivanu fiorentincii, koje bi nama to mogle dokumentirati. 
Ali ta tvrdnja stoji, da je bio Nikola Ivanović Jurjev učenik, 
jer ne samo Nikola već i mnogi drugi bili su njegovi 
učenici, medju kojima i Andrija Dračanin, koji je ponajprije 
sam godine 1457 sagradio Krstionicu kod stolne crkve u 
rogiru a tek g. 1468 zajedno s Nikolom Kapelu Sv. 
vana. Tom prigodom one godine dolazi Nikola po prvi 
put na vidjelo, te ne može nikako onda stajati tvrdnja 
entuneva i drugih, da je bio Nikola učenik Donatelov i 
a je radio pod njegovim nadzorom u Padovi, a niti se 





102 — 


može dovesti u sklad s kiparom „Nicold di Giovanni 
fiorentino", jer je taj umro u Mlecima već g. 1453, a poznat 
je pod imenom Baroncelli. Jasnije pako nego li svi ovi do¬ 
kumenti govore njihove radnje. Neka se usporede radnje, 
koje je neosporivo izveo naš Juraj, kako su to n. pr. glave 
naokolo podnožja apside (slika 5), kapitel ispod kupole 
(slika 6.), glavna apsida (prozori i vijenci, slika 7.), ulazna 
vrata Jurjeve kuće (slika 8.) a osobito pako vanjština po¬ 
bočnog lijevog krila stolne crkve (slika 9.), sa radnjama 
Andrije Dračanina i Nikole Ivanovića (osobito sa njihovim 
zajedničkim radnjama u Kapeli Sv. Ivana u Trogiru), te 
očito će proizaći, da su to majstori jedne škole i učenici 
jednog učitelja. Da je bio Juraj majstor na glasu, vidi se iz 
toga, što je za vrijeme svog boravka u Šibeniku od^ god. 
1441 do 1451 i od 1463 do svoje smrti preuzeo 17 učenika 
i to po ugovorima, koji su unešeni u bilježničke spise i 
koji su se obvezali 4 — 8 godina učiti kod njega. 

A gdje su tek oni majstori kalfe i šegrti, koji su kroz čitavo 
ono vrijeme radili ne samo pod izravnim nadzorom Jurjevim, 
već i po točnim nacrtom njegovim? Tako n. pr. g. 1447 
obvezuje se Lovro Pincino i Andrija Bučić za Nikolu 
Draganića učiniti sarkofag „facere ipsam sepolturam de 
bono lapide albo skulptam et excisam in muro - ad sa- 
gonam mensuram setum et modum, prout eisdem magistiis 
ordinabit et dićet magister Georgius prothomagisler eccl. 
seli Jacobi de Sebenico ; a iste godine jamči i za majstora 
Marka de ^ppalea i Jurja iz Zadra, koji izvadjaše veliki bu¬ 
nar u blizini stolne crkve i mnogo drugih. Ta škola Jurja 
Matijevića u Šibeniku kao da je usredotočila sve gradjevne 
sile Dalmacije od g. 1440 pa sve do 1505, koji su isklju¬ 
čivo radili u duhu tako zvane rane renaisanse, u kojoj do¬ 
lazi osobito do izražaja slavenska nježnost i preciznost i 
koja se temeljna žica iznaša kod svih tadanjih majstora 
naše krvi, koji su se proslavili u tudjini, kao što je to n. 
pr. Giovanni Dalmata, Lucijan i Franjo Delaurana i mnogi 

drugi. 

Da je Juraj Matijević i u svojim čisto gotskim rado¬ 
vima pokazivao tu domaću žicu, koja je toliko suprotna 

geometrijskoj ukočenosti gotike, vidi se ne samo iz kasnijih 
njegovih djela u Jakinu, već je dovoljno si pogledati kapi- 
tol ispod Kupole (slika 6) i Krstionicu stolne crkve u Ši¬ 
beniku (slika 10) t. j. one radnje, koje je on izveo prije 
nego li su mletačke gradnje Ca d oro i Porta della Carta 
djelovale na njega. U ranijim njegovim radnjama u Šibe¬ 
niku pokazuje se očito pokušaj razbiti matematičnu oštrinu 
gotike sa slobodnim oblicima, dok je na radnjama u Jakinu 
ipak stajao pod uplivom gore navedenih radnja u Mlecima, 
te se na očigled sustezao pružiti svojoj mašti slobodno 
polje. 

Ta slavenska žica nježnosti, mirnog i slobodnog shva¬ 
ćanja života zrcali se u svim radnjama Matijevićevim, kao 
što i u svim radnjama njegovih učenika, dapače i sam 
Fiorentinac Nikola nije se mogao otresti tog upliva. Bez 
obzira na to, što je Nikola nastavio radnju točno u duhu 
i smislu osnove Jurjeve, te ju dovršio u potpunom skladu 
tako, da se ne može nigdje naći ni tračak kakovoj razlici, 
i da ne ima pojedinih grbova i vijesti, ne bi se u opće ni 
znalo, da je tko naslijedio Jurja. 

Šteta je samo, što Jurjeva škola nije u konstruktivnom 
smislu našla nasljednika, jer je Juraj ovdje učinio jedan 
unikum, kome treba para tražiti samo u Kamenoj Siriji i to 
u Hauranu. Čitava je crkva izvedena naime samo iz kamena 
i to bez traga opeki, željezu ili drvu, ti su stropovi i 
krovovi iz kamenih ploča kao što i sve stijene. Tu ideju 
su uzeli i nje'govi učenici Andrija Dračanin u Krstionici, te 
onda on sa Nikolom Florentincem u Kapeli Sv. lv,ana 
kod stolne crkve u Trogiru, ali to su i jedini pokušaji ove 
škole. Po tome se vidi dakle, da je već pod konac gradnje 
stolne crkve u Šibeniku bio upliv iz susjedne Italije takav, 
da su domaće škole potpunoma izgubile svoj upliv, te domaći 
elemenat podlegao sasvim tudjemu. Kao dokaz tome nava- 
djamo činjenicu, da su 6 siječnja 1499-22 šibenska klesara 
zamolila da smiju osnovati svoju vlastitu bratovštinu, a od 
ovih samo četvorici (arebar magister Georgius ejus pater 

magister Nicolaus.magister Joannes de Sebenico, 

magister Vincentius de Sibenico) nesvršavaju prezi¬ 

mena na . . ić, dok g. 1517 nalazimo već tudjince, koji 
preuzimaju radnje. To je već znak, da su naši ili zaposta¬ 
vljeni ili ih je nestalo . . . 

Po radovima i po značaju radnja moramo i Lucijana 
i Franju Vranjatiina (de Laurana) ubrajati medju Jurjeve 
učenike, jer ako se prispodobe značajke i pojedini oblici 
radova Lucijanovih na palači u Urbino, sa isto takovima na 
crkvi šibenskoj (Korintski stupići na Kanelurama, si. 7) te 
onima na dvoru dubrovačkom (prozori i arhivolte), to se 
očito vidi, da potječu iz iste škole. A i pismenih dokaza 
imademo za to: g. 1444-5 srpnja ugovara se sa Magistrum 
Martinum qn. Petri de Jadra lapicidam, et Pauli qn. Mi- 
chelis de Jadra eius mag. Martini dissipulum ... da će 
raditi pod nadzorom Jurjevim, a otac Lucijanov i Franjin 
bio je Martin pok. Petra iz Zadra. Sjegurno je, da su obo¬ 
jica prve svoje nauke u kiparstvu i graditeljstvu imali kod 
Jurja Matijevića u Šibeniku, koji ih je uzeo sa sobom na 
svoje radnje u Italiji, a odande došli po svojoj prilici obo¬ 
jica u Napulj, a odatle Lucijan došao prije g. 1465 na 
dvor u Pezaru, a kasnije na urbinatski dvor, gdje je umro. 

Istaknuti valja još i činjenicu, da Lucian Vranjanin, 
i ako nije bio izravan učitelj, sjegurno je vanredno djelovao 
na mladoga Bramante i to od g. 1468 pa sve do Braman- 
tovog odlaska u Milan g. 1476. 

A što je bio Bramante za talijansku renaisansu, to se 
može vidjeti iz svake knjige, koja se bavi umjetnošću i 
prosvjetom. 

Ovim bi bila u veoma kratkim crtama ocrtana važnost 
proučavanja tih i sličnih pitanja, a to smo mi Jugoslaveni 

— mislim — ponajprije dužni i učiniti. 

schichte der Architektur und Plastik des XV. Jahr. in Dal- 
matien — Wien 1914. 

spominjem ovdje samo kao djelo tendencijozno i površno, 
jer n. pr. za natpise na tornju u Trogiru od g. 1427, koje 
sam ja na licu mjesta snimio, kaže on: Trotz aufmerksamen 
Suchens konnte ich diese Inschrift nicht finden, ... a stoji 
još na svom mjestu, i t. d.) 

Arch. Ć. M. 1VEKOV1Ć. 





8. ŠkolsKe prilike. 

Kad se hoće da govori o školskim i kulturnim prili¬ 
kama u Dalmaciji, nije moguće ne sjetiti se izvještaja i 
prijedloga, koje je francuski proveditur Dandolo prikazao 
svojoj vladi, kad je godine 1807. preuzeo u svoje ruke 
upravu naše lijepe pokrajine. 

Koja li sličnost izmedju stanja prosvjete, koje je onda 
primila francuska vlast u nasljedstvo od mletačke uprave i 
onoga, koje je zatekla naša uprava, kad je poslije sloma 
habzburške monarhije preuzela Dalmaciju u svoj zakoniti 
posjed! 

U spomenutom izvještaju zabilježio je Dandolo, da je 
prosvjeta u Dalmaciji silno zaostala; da broj nepismenih 
dopire do kakvih devedeset od sto; da nema potrebitih 
osnovnih ni zanatlijskih škola i da manjkaju ili da su sas¬ 
vim zanemarene sve one istitucije, koje bi imale poslužiti 
podizanju kulture. 

Sto i jedanaest godina poslije ovoga Dandolova iz¬ 
vještaja Jugoslavija preuzima od austrijske oblasti Dalma¬ 
ciju i u kulturnom pogledu nalazi, da se je broj osnovnih 
škola kroz ono vrijeme, koje je Dalmacija bila pod austrij¬ 
skim gospodstvom, povećao za više stotina i da se je pu¬ 
čanstvo podiglo za više nego dvostruko, a da je broj 
analfabeta razmjerno ostao skoro isti, jer još uvijek odnosi, 
ako i ne devedeset, a to sedamdeset od sto. Škola dakle 
pod Austrijom nije donijela željeni plod, i ako je ona od 
mletačkih gradića bila pošla u gorske predijele i na otoke. 
Neuspjeh pak ove austrijske škole ne smijemo potražiti 
drugdje nego u sistemu, koji je Austrija provodila kroz 
čitavi vijek svojega vladanja u Dalmaciji. Ona mjesto da 
podje tragom Francuske, voljela je u prosvjetnoj politici 
proslijediti odanle, gdje je Venecija bila ostavila dalmatinsko 

školstvo u času, kad je neumrli Napoleon učinio kraj ne- 
liberalnom i nekulturnom njenom vladanju u Dalmaciji. 

Austrija je posvema prisvojila metod i načelo uprave 
mletačke, po kojemu Slavena se mora držati bez prosvjete, 
ako ga se želi imati poslušna i vjerna. Na temelju ovoga 
načela Venecija je dopuštala škole i druge kulturne usta¬ 
nove samo svojim službenicima i plemićima, u vjernost 
kojih se je mogla pouzdati. Ovako se može shvatiti i či¬ 
njenica, da je vrlo plodna hrvatska literatura u Dalmaciji 
zastupana maldane sasvim od plemića po krvi ili od onih, 
koji su bili u službi dužda mletačkog. Kako je pak oštro 
na ovo pazila mletačka vlast, dokazuje nam sudbina puča- 
nina fratra Grabovca. Ovaj je u svojim stihovima stao da 
se žali, što je Dalmatinac radi pomanjkanja škole toliko 
zaostao u kulturi, te je tražio, da se i Dalmaciji dade mo¬ 
gućnost, da putem izobrazbe pokaže svoje velike umne 
sposobnosti, koje da ne zaostaju za onima gradjana kra¬ 
ljice Jadrana. Ali — jada se pjesnik — vlada neće da 
Dalmatinac bude pismen! Radi ovoga usklika pjesnik je 
kao zločinac bio poveden u Veneciju, gdje je u zloglasnoj tam¬ 
nici „Ai Piombi" platio životom svoje zauzimanje za dal¬ 
matinske škole. 

Naravski da slobodouma Francuska nije mogla slije¬ 
diti ovakovu venecijansku kulturnu politiku i ona je odmah 
odlučila, da priskoči u pomoć Dalmatincima. I kao poslje¬ 
dica te odluke dolazi osnova proveditura Dandola o podi¬ 
zanju prosvjete u Dalmaciji. 

U ovoj osnovi Dandolo predlaže svojoj vladi, da se u 
Dalmaciji otvore ovi zavodi: 1) licej u Zadru s internatom 
za dvadeset pitomaca; 2) po jedna gimnazija u Zadru, Ši¬ 
beniku, Trogiru, Splitu, Makarskoj, Hvaru i u Krku; 3) de¬ 
vetnaest osnovnih škola za dječake i četrnaest za djevojčice; 
4) četiri seminara za izobrazbu svećenika; 5) poljodjelska 
škola s uzornim vrtom u Zadru i 6) osam škola za učenje 
zanata svake vrsti, u prvom redu za kovački i drvodjelski 
zanat, koji su u ono doba bili u Dalmaciji najpotrebitiji. 

Nadodamo li svemu ovome, da je po dalmatinskim 
gradovima bilo osnovano više zavoda i akademija, u ko¬ 

jima su učeni ljudi raspravljali o važnijim pitanjima iz ži¬ 
vota, znanosti i umjetnosti i da se je i tim putem išlo za 
promicanjem prosvjete i gospodarstva i za poboljšanje 
društvenih prilika u Dalmaciji, pa spomenemo li još, da je 
službeni list „Kraljski Dalmatin" imao da donosi sastavke 
u narodnom jeziku, da tako bude pristupačan i širim pučkim 
slojevima, morati će se priznati, da je Francuska uprava 
bila shvatila pitanje podizanja Dalmacije onako, kako to 
nije znala ili nije htjela Austrija za više nego sto godina 
svoje vladavine. 

Na žalost Francuskoj nije bilo sudjeno, da ostane u 
Dalmaciji tako dugo, dok bi bila mogla provesti do kraja 
kulturni program dalekovidnog Dandola. Austrija naprotiv 
vjerna svojoj tradiciji mržnje napretka slavenskih naroda 
kao i protivljenja svemu onome, što je dolazilo iz liberalne 
i demokratske Francuske, odmah je zabacila francusku osnovu 
o podizanju Dalmacije i vratila se je na mletačku metodu 
upravljanja, koja joj je kao antinacionalna i nazadna naj¬ 
bolje odgovarala. 1 tako Dalmacija nije mogla doći do 
jedne škole u vlastitom jez ku za više decenija, te je morala 
trošiti svoje najbolje sile u borbi, ne samo za izvojštenje 
gradjanskih slobodština, nego i za ono prava narodnoga 
jezika u školama. Posljedica ove borbe bio je zastoj pučke 
prosvjete, koja bez škola pristupačnih pučkim masama 
nije mogla poći dalje odanle, gdje ju je bila ostavila pro¬ 
svjetna politika mletačke vladavine. 

Kad je pak Austrija bila usljed ustrajne borbe narodnih 
nam ljudi i stranaka, prisiljena da popusti u svom otporu 
protiv narodnih škola, nije se sjetila francuskog kulturnog 
programa, nego je u Dalmaciji počela otvarati zavode, koji 
su morali odgovarati njezinim svrhama, a ne potrebama 
naroda. U tom nastojanju ona je prelazila preko potrebe 
stručnih, zanatskih i poljodjelskih zavoda, a otvarala nam 
je klasične škole, koje su joj imale da stvaraju potrebito 
osoblje za mnogobrojne urede. Tekar zadnjih godina, kad 
je morala nešto popustiti pravednim zahtjevima narodnosti 
i demokracije, sjetila se je Austrija i nekih stručnih zavoda. 

Ovako je naša država, preuzevši Dalmaciju, baštinila 
od Austrije ove zavode: l.)višu gimnaziju u Splitu, koja je 
bila osnovana još godine 1817, i koja ima 400 učenika i 
18 učitelja; 2.) višu realku u Splitu, utemeljenu god. 1862. 
i koja sada broji 735 učenika u 18 odijeljenja sa 29 na¬ 
stavnika; 3.) višu gimnaziju u Kotoru, koja je osnovana go¬ 
dine 1864. kao realna, a godine 1880. bila pretvorena u 
čistu gimnaziju. Ona ima 177 učenika i 18 nastavnika; 4.) 
višu gimnaziju u Dubrovniku, koju su godine 1658. osno¬ 
vali jezuiti i koja je od ovih bila preuzeta od austrijske 
države. Ova gimnazija je brojila za rata 307 učenika i 17 
nastavnika; 5.) realnu gimnaziju u Šibeniku, osnovanu 1913. 
godine; 6.) nautičku školu u Kotoru, osnovanu god. 1850. 
sa dva pripravna tečaja i dva stručna razreda. Godine 1914. 
imala 82 učenika i 9 učitelja; 7.) nautičku školu u Dubrov¬ 
niku, koja je bila otvorena 1852. godine, a za sloma je 
brojila 116 učenika i 8 nastavnika; 8.) učiteljsku školu u 
Arbanasima, otvorenu za uzgajanje učiteljskog pomlatka g. 
1865. i odavde u zadnje vrijeme prenešenu u Šibenik. Prije 
propasti Austrije ovaj je zavod imao 155 učenika i 14 na¬ 
stavnika; 9.) učiteljište za djevojke, otvoreno u Dubrovniku 
godine 1875. Ono je u zadnje doba imalo 183 učenika; 
10.) teologiju za katoličke svećenike kandidate, koja je ute¬ 
meljena godine 1826. i koja je imala prije svršetka velikog 
rata 56 pitomaca. Iz Zadra je ovaj zavod prenešen g. 1922. 
u Split; 11.) teologiju za pravoslavne, koja je bila osnovana 
godine 1832. u Šibeniku i odavle godine 1838. prenešena 
u Zadar, odakle se je opet povratila u Šibenik; 12.) dvo- 
razrednu trgovačku školu u Splitu, otvorenu godine 1905. 
za dječake sa 8 nastavnika i 74 učenika; 13.) dvorazrednu 
trgovačku školu za djevojke otvorenu godine 1908. u Splitu 
sa 8 nastavnika i 76 učenica; 14.) dvorazrednu trgovačku 
školu u Dubrovniku, koja je otvorena godine 1908. i koja 
je imala 52 učenika i 7 nastavnika; 15.) dvorazrednu trgo¬ 
vačku školu u Kotoru, koja je bila otvorena kao privatna 
te u početku bila podržavana od općine, trgovačke komore 
i drugih institucija, a kasnije bila preuzeta od države. Škola 
je brojila kojih 40 učenica sa pet nastavnika; 16.) obrtnu 

školu u Splitu, koja je u mnogim svojim tečajima priprav¬ 
ljala više stotina dječaka i djevojčica za obrte, zanate i 
umjetnost i koja u svojoj sredini čuva upravo uzorni etno¬ 
grafski muzej. Nastavnika i nastavnica je djelovalo na za¬ 
vodu oko četrdeset, a školu je redovito posjećivalo kojih 
piet stotina učenika i učenica; 17.) poljodjelsku školu s in¬ 
ternatom u Splitu za 24 učenika i sa 6 nastavnika. 

Svi su ovi zavodi bili podržavani od države i u svim 
je bio nastavni jezik hrvatski ili srpski. Sa tudjim nastavnim 
jezikom podržavala je Austrija u Dalmaciji jednu realku i 
jednu gimnaziju s talijanskim nastavnim jezikom u Zadru, 
i u istome gradu jednu osnovnu školu sa njemačkim na¬ 
stavnim jezikom. 

Osim spomenutih državnih škola naša je država po¬ 
primila u svoj posjed i 453 osnovne škole i 5 gradjanskih, 
broj koji nikako ne odgovara potrebama zemlje od šesto 
tisuća duša. 

Ovu su manjkavost odmah opazile naše vlasti. Zato 
su se odmah i dale na posao, kako bi pitanje pučke pro¬ 
svjete i škole riješile prema zahtjevima vremena i potrebama 
primorske zemlje, a u doba tehnike i trgovine. 

U tu svrhu je naša šk. uprava odmah u početku svoje 
uprave uz dvorazrednu školu u Splitu podigla trgovačku 
akademiju sa četiri razreda, koji je zavod naišao na dobar 
prijem i sada broji 164 učenika i učenica te 18 učitelja. 

Osim ove u Splitu otvorena je i akademija u Dubrov¬ 
niku, koju pohađa stotinjak učenika i koja se može pohvaliti 
dobrim uspjehom. 

Naša je uprava i dvije nautičke škole pretvorila u po¬ 
morske akademije, koje bolje odgovaraju zahtjevima vre¬ 
mena i onima pomorstva i na kojima se uči više ođ dvije 
stotine đaka. 

I reorganizaciju obrtne škole nametnuo je duh vremena, 
koji se ističe u napretku moderne tehnike. Ovako je postala 
u Splitu srednja tehnička škola, od koje se naši zanati i 
umjeća mogu mnogome nadati, jer će ona znati našem pri¬ 
vrednom životu nadomjestiti tolike sile, koje smo na žalost 
morali tražiti u tudjini. 

Kad su naše vlasti podigle trgovačke akademije i 
srednju tehničku školu, morale su ići i dalje, te podati 
Dalmaoiji još nekoliko nižih pomorskih škola za naše mor¬ 
nare i ribare, te stručnih trgovačkih, zanatlijskih i zemljo¬ 
radničkih, kakovih se sve jače osjeća potreba. I osnivanje 
zanatlijske škole u Sinju bilo je dobrim znakom, ali se je 
na žalost samo pri tome i ostalo. Izgleda kao da je duh 
klasicizma zarazio i savremene upravnike. Mjesto spome¬ 
nutih škola otvara se gimnazija u Sinju, onda još jedna u 
Kninu, pa da ne bi i to bilo malo, diže se gimnazija i u 
Hercegnovome. Niko da je opazio, da se ovakove škole 
nigdje ne mogu s uspjehom podržavati, ako manjkaju glavni 
uslovi, kaošto su nastavnici, školske zgrade i učila. Potražba 
za klasičnim zavodima postala je u nekim dalmatinskim 
mjestima upravo epidemičnom, tako da bi ih se moralo 
otvoriti još nekoliko desetaka, a da se zadovolji svim mje¬ 
stima, te političkim strankama i ljudima, koji ih zagovaraju. 

Ovo neshvaćanje potrebe pravih zavoda skrivilo je, 
da je Dalmacija ostala bez jedine poljodjelske škole, kaošto 
je pomoglo, da se mjesto zanatlijskih i trgovačkih te po¬ 
morskih osnivaju u Benkovcu, u Imotskome, u Trogiru, u 
Jelsi, u Staromgradu, u Komiži, na Visu i drugdje gradjanske 
škole, za koje treba oduzimati nastavnike osnovnim ško¬ 
lama. Na ovaj način Dalmacija ne može doći ni do potre¬ 
bitog broja osnovnih škola, niti može očekivati željeni 
uspjeh od onih, koje već imade, kad je dužna da učitelje 
sa seoskih osnovnih škola poklanja gradjanskim po grado¬ 
vima i varošima. 

Na temelju svega ovoga može se ustvrditi, da je Dal¬ 
macija od dana oslobodjenja vidila u velike poboljšane 
svoje školske prilike, ali još uvijek ne u takovoj mjeri, da 
bi se moglo reći, da njezino školstvo odgovara zahtjevima 
vremena, trgovine i tehnike, te potrebama poljodjelske i 
pomorske zemlje. 

Naša je država u pet godina učinila za naše školstvo 
više nego Austrija u zadnjih pedeset godina. Ali to još nije 
sve. Obradjivanje zemlje, kopnena i pomorska trgovina. 

industrija i zanati, uopće sva naša privreda traži novih, 
savremenih škola. 

Kad sudbina nije dala Francuskoj da ispuni kulturni 
i ekonomski program svoga prvoga namjesnika Dandola, 
neka to podje za rukom našoj narodnoj državi! 

Prof. JURAJ GUIĆ. 










9. Poljoprivreda. *) 


Općeniti dio. 


Dalmacija je eminentno poljoprivredna pokrajina naše 
države, jer se preko 83% pučanstva bavi isključivim obra- 
djivanjem zemlje u cilju proizvodnje poljoprivrednih dobara. 
Vrijednost poljoprivrednih proizvoda daleko nadmašuje 
vrijednost proizlazeću iz zanimanja ostalog dijela pučanstva 
(obrt, industrija, pomorstvo, trgovina i javna služba). 
Stranac, prolazeć duž našega primorja i otoka, čudit će se 
gornjoj tvrdnji, jer ono što vidi na svom putu, daje slutiti 
prije na sve, nego na to, da bi poljoprivreda bila od tolike 
znamenitosti za pokrajinu. Ćudjenje prestaje, ako se predje 
preko primorskih kosa ili obadje nehotične masive nekojih 
naših planina. Iza istih vide se lijepa i prostrana polja, 
velike visoravni i kada čovjek sve to vidi, mora se čuditi, 
da ova naša lijepa zemlja ne proizvodi toliko poljoprivrednih 
dobara, koliko je potrebito za prehranu pučanstva u istoj 
nastanjena. 

Čudjenje prestaje, kada se potanje uoče prilike, pod 
kojima se kod nas radi. 

Površina pokrajine podijeljena je ovako: 


Oranice 

ha 

137.167 

Vinogradi 

i) 

89.101 

Maslinjaci 

n 

33.460 

Vrtovi 

n 

4.860 

Livade 

v 

10.823 

Pašnjaci 


584.964 

Šume 

n 

380.884 


skupa ha 

1241.259 


*) Za sastav upotrebljeno 
Dalmaciji od 1848-1898, od pl. Zotti 


djelu: O razvitku poljodjelstva u 
-a i razne statističke radnje. 

Sve ovo imala bi biti produktivna površina, ali za 
pravo proizvodnji putem ljudske ruke privedene su samo 
površine oranica, vinograda, maslinjaka, vrtova i livada, što 
iznaša u sve ha 275421. Sva ostala površina otpada na pa¬ 
šnjake i šume, posjed svačiji, a kako narod kaže i ničiji, 
što od dana do dana biva manje vrijedan. 

Uzme li se svu površinu kao produktivnu, tada otpada 
na sijanice samo 11%, vinograde samo 7%, maslinjake 
samo 3%. vrtove niti 1/2%, livade niti cijeli 1%, dočim 
na pašnjake otpada 46%. a na šume oko 30%- Prema 
navedenome od ukupne površine obrađuje se u sve samo 22%. 

Obradjivanje i te male površine oteščano je zbog 
velike rascjepkanosti posjeda. Cijepanjem posjeda ide se 
tako daleko, da već imamo zemljišnih čestica, čije se obra¬ 
djivanje ne isplaćuje. Cijeli obradivi prostor dijeli se na 
kojih 120000 ratarskih obitelji, od kojih većina živi isklju¬ 
čivo od prihoda sa svoje zemlje. Poljoprivreda je kod 
nas nazadna napram poljoprivredi u nekim ostalim pokra- 
nama naše države. Nije tomu kriva samo narav našega 
težaka, nego je krivicu pripisati cijelom nizu nepovoljnih 
povjesnih i političkih dogodjaja, koji su usudno djelovali 
na naše ljude. Najvažniji uzroci stagnacije u poljoprivredi 
pokrajine bili bi ovi: 

1) Nesredjeni agrarni odnosi. 

2) Rascjepkanost posjeda. 

3) Oskudice kapitala i pomanjkanje po¬ 
ljoprivrednih kredita. 

4) Pomanjkanje saobraćajnih sredstava. 

5) Mnogobrojni blagdani. 

6) Nerazmjer u skrbi države za gradove 
i sela. 

Upozna li se naše terenske i klimatske prilike, uvidja 
se, da je i na njima krivice današnjem i prijašnjem stanju 
naše poljoprivrede. Zemlje su nam ili krševite i plitke ili 
teške gnjilače, podložne suši. Intenzivno i češće obrađivanje 
pomoglo bi, ali za to dobrim dijelom manjkaju i ruke i 
pare, što je unatoč nekim povoljnim prilikama dovelo do 
nesigurne proizvodnje, a po ovoj do nestalnosti u cijelom 

poljoprivrednom radu. Po statistici bečkog Ministarstva 
prosječni prihod po hektaru u desetgodištu 1903—1913 
bio je : 


za cijelu Austrij 

u 

u Dalmaciji 

pšenica 

13.3 

q 

7.-q 

raž 

13.— 

11 

6.- „ 

napulisa 

14.— 

11 

4.3 „ 

ječam 

14.— 

ti 

5.7 „ 

zob 

11.5 

11 

4.5 „ 

kukuruz 

12.1 

11 

8.2 „ 

krumpir 102.7 

t) 

48.8 „ 

vino 

19.9 

ft 

12.3 „ 

ulje 

—.— 

11 

1.- „ 


1 ako se navedene brojke ne mogu smatrati kao pot¬ 
puno istinite radi nastojanja, da se obzirom na pasivnost 
pokrajine istuku što veće pomoći za prehranu pučanstva 
uvozom žita bez carine, doznačivanjem oskudičnih pripo¬ 
moći itd., to iste brojke ipak nisu puno daleke od istine; 
pa nije čudo da težak rado mijenja kulturu, vidi li ili čuje, 
da se ova ili ona kultura bolje isplaćuje. 

Za doba živahne trgovine vina sa Francuskom krčilo 
se maslinjake i voćnjake, a sadilo lozu. Višnje poskočile u 
cijeni, pa se sadi višnje na vas mah. Tako je sa buhačem, 
pa i s nekim drugim kulturama. Sada se najviše nastoji posaditi 
što moguće više višanja. Ima težaka, koji su ove godine 
posadili preko 1000 stabalaca, više nego mogu držati u 
redu, pa javi li se kakov nametnik, zbog nemogućnosti 
obradjivanja i obrane bit će sadanji trud uzaludan. Ne 
računa se! Nije čudo da je tako! Narod vidi, da ovako 
ne može, pa traži i pipa, kako bi došao do boljega, ali 
put, kojim je pošao, nije najzgodniji. Nestalnost u vodjenju 
gospodarstva uvjetovana je malim površinama zemljišta, 
kao i tim, da pojedinci goje plodine za prodaju i na račun 
istih živu. Proda li robu dobro, živi se, ne proda li, ku¬ 
buri se. Uz ovakove okolnosti naravno je, da o stalnosti 
nema govora, a za pravo reći, ni o tom, da bi se prilike 
tako lako temeljito poboljšale. Mnogo, mnogo rada po¬ 
trebno je, da se napredak poluči. Sama poljoprivredna 

akcija pomaže nešto, ali prava i vidljiva korist poljopri¬ 
vredne akcije nastupit će stopro onda, kada se riješi pi¬ 
tanje agrarnih odnosa, pitanje nasljednog prava, pitanje 
diobe općinskih zemalja, te pitanje komasacije i kada se 
proširi zadrugarstvo, bez kojega za maloproizvodnju, kakova • 
je kod nas, nema napretka. Uz nestalnost, niski prihod i 
sve drugo zlo mora se istaknuti i to, da naš težak zlopati, 
dok dodje do proizvoda i baš onda, kada bi trebalo naj¬ 
veće pomnje, ostavlja ga strpljivost i bolje prosudjivanje. 
Vinogradi naši daju groždje vanredne kakvoće, a ako vino 
ne valja, krivica je na težaku. Naše masline daju ulje, što 
se može takmiti sa najfinijim uljima iz Francuske i Italije, 
pa ipak kod nas se silom prilika proizvodi ulje manje po¬ 
dobno za konzum i u samoj našoj državi i to opet silom 
prilika, ali takodjer i krivnjom i nepomnjom težaka. Naše 
smokve odlikuju se finim okusom, ali koja hasna, kad te¬ 
žak neće da se prihvati racionalnijeg postupka pri sušenju 
i opremanju. Mjesto u kutijama naše se smokve prodaju 
u vrećama. 

* 

* * 

Nijedna grana ljudskoga zanimanja nije u prošlom 
vijeku toliko napredovala kao poljoprivreda. Napredovanje 
znanosti, napredovanje tehnike, usavršenje prometnih sred¬ 
stava olakotili su i olakšali izmjenu dobara, dižuć vrijednost 
poljoprivrednom radu. Nama u našoj lijepoj pokrajini taj 
silni napredak nije donio puno. Naša poljoprivreda i naprijed 
živi svojim tromim životom, nesposobna da se odupre 
utakmici, kojoj je izložena sa svijuh strana, jer proizvodi skupo 
i polako, a u cijenama odvisna je od zemalja, koje proizvode 
puno i jeftino. 

Uzme li se k tome još u obzir i to, da u zadnje vri¬ 
jeme nema kulturne biljke, koja ne bi trpila ne od jednoga 
nego od više nametnika, od kojih odbrana iziskuje i truda 
i troška, rečeno je sve. 

Unatoč svemu do sada navedenom, još nije potreba 
zdvajati o opstanku poljoprivrede u pokrajini i ako se kod 
nas više nego drugdje osjeća u težačkim masama doduše 


119 — 


ne općenito, ali se ipak osjeća neko gubljenje vjere u 
mogućnost opstanka baveći se poljoprivredom. Imamo više 
nego drugdje slučaja iseljivanja u prekooceanske predjele, 
a i na kontinent sam. Iseljenici zarađuju i šalju zarade kući. 
Nekoji se i sasvim odsele, da se nekim dijelom s vremenom 
narodno izgube. Drugi se vraćaju kućama, donesu slobo¬ 
darskoga duha, ali upliv njihov na poljoprivredu iščezava. 
Više skrbi zadaje bježanje mladosti sa sela u gradove, no 
i to nije od odsudne znamenitosti baš zato, što imamo 
malo, jako malo obradive zemlje i više je nego stalno, da 
bi se stvari preokrenule, kada bi se provele sprijeda na¬ 
vedene reforme, a ozdravili predjeli, podložni malariji, pre- 
sušenjem polja i močvara, pa narodu tako omogućio i 
osigurao opstanak na rodnoj grudi. 

POSEBNI DIO. 

Unapredjenje poljoprivrede. 

Austrijska uprava kasno se sjetila, da u njezinom sklopu 
bitiše čisto poljoprivredna pokrajina Dajmacija. Do god. 
1875 trošilo se je na unapređenje poljoprivrednih interesa 
godišnje oko 2000 austr. forinti. 

Godine 1868 osnovano je u Beču Ministarstvo za 
poljoprivredu. Nastojanja oko unapređenja naše poljoprivrede 
počela su god. 1874 imenovanjem jednog učitelja poljo¬ 
privrede, koji se je poglavito imao baviti vinogradarstvom 
i vinarstvom. Tako je bilo sve do god. 1891. Tada su imeno¬ 
vali još jednog učitelja poljoprivrede i odredili, da jedan od 
te dvojice nastoji na otocima i primorju, a drugi u zagorskom 
dijelu Dalmacije. Prvi imao se je baviti vinogradarstvom, 
vinarstvom, maslinarstvom i uljarstvom, dočim je drugomu 
bila zadaća, da nastoji oko unapređenja ratarstva i stočarstva. 

Uz ova dva obilazna učitelja djelovao je i poseban 
referent, u krilu namjesništva, za poljoprivredu, ali su mu 
zbog oskudnih sredstava ruke bile vezane. Tim smo dobili 
začetak organizacije poljoprivredne službe, koja je god. 1895 
na zahtjev naših zastupnika popunjena, te su imenovali 
posebnog, stručno naobraženog pokr. poljodjelskog nadzor- 

nika i 6 učitelja poljoprivrede. To je već bilo nešto, ali 
ni iz daleka ono, što je trebalo obzirom na zapuštenost 
domaće poljoprivrede. 

Osim ove organizacije službe vidilo se i drugo, ali 
nedostatno nastojanje državne vlasti, da barem po imenu 
bude nešto. I ako je Dalmacija onda bila još u većoj mjeri 
poljoprivredna pokrajina nego danas, ipak nije imala ni 
jednu poljoprivrednu školu i na sramotu tadanje državne 
uprave mora se istaknuti, da je osnovanje poljodjelske 
škole prepustila privatnoj inicijativi. Nastojao je u tom 
pravcu ponajviše blagopokojni baron Gondola, predsjednik 
gospodarske zadruge u Dubrovniku. Ponajviše nastojanju 
njegovom pa i drugih čimbenika zahvalit je, da se je 1. 
januara 1887 otvorilo prvu poljoprivrednu školu u Gružu, 
ali troškom rečenog gospodarskog društva. Ministarstvo 
je pridržalo nadzor nad školom, davajuć godišnje 5000 for. 
pripomoći za uzdržavanje iste. Nakon 6 godina preuzela 
je pokrajina tu školu u svoju upravu, primajuć i ona za 
izdržavanje 5000 for. pripomoći godišnje. 

Istodobno osnovani su ratarski tečaji u Trogiru i Ši¬ 
beniku, te pridruženi tamošnjim građanskim školama. Prvi 
postoji još i danas, drugi napušten je još prije rata. 

Ovako je bilo do dolaska stručno izobraženog po¬ 
krajinskog poljodjelskog nadzornika prof. I. pl. Zotti. Njegov 
„Nacrt osnove za promicanje poljodjelstva u Dalmaciji' 1 
nije zadovoljavao našu javnost, koja je tražila, da se od 
nacrta osnove pređe definitivnoj izradi osnove za rad oko 
pridizanja poljoprivrede. Ovo je prva osnova, koja je ozbiljno 
vodila računa sa svima poljopr. potrebama pokrajine i 
baš tom osnovom utrt je put za kasnije izgrađivanje same 
djelatnosti za unapređenje poljoprivrede. God. 1906 sastavio 
se je novi prošireni program za pridizanje poljoprivrede u 
Dalmaciji, a pristupilo se je konačnoj organizaciji poljo¬ 
privredne službe. Svaki je kotar dobio učitelja poljoprivrede, 
za vinogradarstvo i vinarstvo bili su postavljeni posebni 
stručnjaci, počelo se intenzivnije raditi o unapređenju poljopr. 
obrta, pa su imenovani posebni stručnjaci za uljarstvo, za 
mljekarstvo, sirarstvo i voćarstvo, a i za svilogojstvo. 

Međutim je bila napuštena škola u Gružu i mjesto 
nje osnovana škola u Splitu uz kemičku kušaonicu. Školsko 
gospodarstvo bilo je djelomično uređeno u Splitu, a potpuno 
gospodarstvo* osnovano je na Glavici kod Knina, ostavštini 
blagopokojnog dobrotvora Dra Lovre Montia. Pokrajina 
Dalmacija nije htjela, da u skrbi za narodno dobro ostane 
samo pasivni promatrač, nego je za tu novu školu odredila 
24 štipendija i tako omogućila polazak u školu i sinovima 
najsiromašnijih poljoprivrednika u pokrajini. 

Jedna škola za Dalmaciju nije dostatna, da udovolji 
svima potrebama poljoprivredne prosvjete. Nedostatku po¬ 
magalo se je tada, a i sada, dovoljnim brojem obilaznih 
učitelja poljoprivrede za prosvjetljivanje težaka i u najza- 
bitnijim mjestima pokrajine. Kad se je jedanput rad uputio, 
ukazale su se potrebe, što i nisu bile tačno predviđene u 
osnovi i tako je došlo do osnovanja raznih rasadnika 
ponajviše za voćke i loze, dok nije konačno bio osnovan i 
rasadnik za masline, prvi u državi. 

Nastupom svjetskog rata djelatnost je zakrkla sa 
strane države, ali nije sa strane naroda. Narod je upro ioš 
jače osvjedočen, da se samo sam može pomoći. Još prije 
rata proširila se je upotreba raznih strojeva, osobito pako 
plugova, brana, a za vrijeme rata nije se pitalo za cijenu, 
samo da se može dobiti i radnju poboljšati. 

U času narodnog ujedinjenja narod je odahnuo i 
neko vrijeme kao da je promatrao svoj neočekivani polo¬ 
žaj, pa slobodan u svojoj slobodnoj državi dao se još 
življe na posao. Da ga nije zaustavila nerodna 1921 i 1922 
godina, bio bi se lijepo okrpo, a ovako opet upao u borbu 
sa svojom istrošenom zemljom, sa povećanim dugom i 
prorijeđenim stanjem stoke. Uz to zlo nametnula se i borba 
oko riješenja agrarnih odnosa, koja je na koncu jače oštetila 
težaka nego posjednika. 

Spor oko riješenja agrarnih odnosa silno je oštetio 
našu poljoprivredu, a koje će se još štete javiti, nitko ne 
zna, ali je stalno da će ih biti, ako se pitanje ne riješi brzo 
i pravedno, a u duhu modernog shvaćanja. U času narod- 

nog ujedinjenja djelovalo je u pokrajini 14 učitelja, 3 vi- 
nogr. nadzornika, 2 vinarska nadzornika, mljekarski konzu- 
lent, referent za stočarstvo, nadzornik za biljogojstvo, pred¬ 
stojnik i pristav poljopr. odsjeka, poljodjelska škola u 
Splitu sa upraviteljem i 3 stručne sile u Splitu, te nužnim 
personalom pri filiaii na Glavici. Od poljoprivrednih obje¬ 
kata postojali su: praktična poljoprivredna škola, uredjena uz 
rasadnike u Arbanasima, državni rasadnici amer. loze u 
Šibeniku, Sućurcu i Čibači, voćni rasadnik u Čibači, drž. 
gospodarstvo u Gjenoviću. Odmah nakon ujedinjenja i gub¬ 
ljena je škola u Arbanasima, jer pripala Talijanima, a na 
žalost napuštena i škola u Splitu, da se zgrada poljopr. 
škole dade obrtnoj školi, čime se onemogućilo ili barem 
jako oteščalo osnovanje znanstvenog zavoda za južne kul¬ 
ture i usavršenje s njima spojenih industrija. 

Preostaje sada, da se pozabimo sa pojedinom granom 
poljoprivrede i uočimo njenu znamenitost za pokrajinu i 
mogućnost njenog un3predjenja i usavršenja. 

Ratarstvo. 

Ratarstvo, biva gojenje žitarica, krumpira, duhana, bu- 
hača itd., od veće je znamenitosti nego se misli. — Ratar¬ 
stvom bave se težaci u svima predjelima pokrajine, nu do 
svoga pravoga izražaja dolazi ono u zagorskim i brdskim 
predjelima, gdje su smještena naša najljepša polja i najveće 
doline, a gdje zbog podnebnih prilika nije proširena go¬ 
jidba masline, a i lozu se goji manje, dočim se u znatnijoj 
mjeri goji stoku. 

Površina zemljišta, posvećena ratarstvu, iznaša 137167 
ha. Od toga je otpadalo u razdoblju od god. 1907—1916 na: 


žitarice 

109015 

ha 

krumpir 

5521 

n 

sočivnjače 

4529 

n 

povrće u polju 

2032 

n 

duhan 

1381 

ii 

buhač 

1240 

ii 

krmnu repu 

314 

ii 

djetelinu i ljekaricu 3636 „ 

te na ledine (ugar) 9491 „ 

S obzirom na samo obradjivanje polja mora se istak¬ 
nuti, da se je do pred 20 godina obradjivalo polja ralom 
i drvenim plugom. Oralo se plitko, zemlju slabo preokre¬ 
talo, pa uopće radilo površno. Uzme li se još u obzir, da 
je kod nas običajno dvopoljsko gospodarstvo i to jedne 
godine žitarice (pšenica ili ječam), druge godine kukuruz ili 
opet i druge godine žitarice, lasno je vidjeti, da se plitko 
orana naslaga morala iscrpsti i da se zbog takovog sjetve- 
nog reda morao razvili korov u najvećoj mjeri. Valja uzeti 
u obzir i to, da je težak videć slabi žetveni prinos nasto¬ 
jao da zasije što više, kako bi i unatoč slabom žetvenom 
prinosu mogao proizvesti, što mu treba, pa nije računao, 
da veće površine trebaju više radne snage i više gnoja. 
Tako je i sam dotjerao do površne i manjkave radnje i do 
slabog ili nikakvog gnojenja. Ma nije samo to. Kad se je 
uvela gojidba duhana, narod je istu prigrlio, jer mu pro¬ 
daja bila osigurana. Za duhan trošio je i troši veći dio 
gnoja, sijanice i ostalo polje ostaje negnojeno, pa nije ču¬ 
do, da žetveni prinos mjesto rasti unatoč boljeg rada, 
kao i prije nazaduje. A i ne može da bude drugačije. Ono 
malo stoke, što je imamo, izgoni se na pašu, gnoj se na 
taj način gubi i većinom spremaju samo izmetine izbačene 
noću, pa i tu se ne postupa, kako bi se moralo. Napomene 
li se još, da je postupak sa gnojem vanredno manjkav, va¬ 
ljano uredjena gnojišta vrlo rijetka, razumije se sve spri¬ 
jeda navedeno. 

Ovako je bilo do pred 20 godina. Ni danas nije po¬ 
svuda puno bolje unatoč tome, da se je svojski radilo oko 
popravka tih slabih odnošaja u radnji samoj. 

Uvozom modernih plugova, kojih je uvezeno preko 
7000 komada, uvozom brana i kultivatora ide se postepeno 
i polako za popravkom obradjivanja zemlje. Narod vidi, da 
je dublja radnja bolja i potrebita, pa imamo slučajeva, da 
se zemlju za ljekaricu na pr. počelo krčiti isto kao za lozu. 
Tu se je upalo iz jedne skrajnosti u drugu. Odnosno na 
bolju izmjenu sjetve teško se ide naprijed zbog pomanj- 



124 — 


kanja zemlje. Stotine pokušajnih polja, mnogobrojne na¬ 
grade za sjetvu djetelina pod žitarice, e da se za koju go¬ 
dinu u taj komad zemlje ne dira, slabo je pomoglo. Kruta 
potreba, da se zasije, što više osujećuje svako nastojanje. 
Podizanjem uzornih gnojišta polako se popravljaju prilike 
za čuvanje gnoja, ali smo još daleko od uspjeha u tom 
pravcu. Priječi neukost, neuputnost i siromaštvo, a sa tri 
faktora borba je teška. 

Pomanjkanju stajskoga gnoja nastoji se doskočiti 
upotrebom kemičkoga gnoja. U tom pravcu polučen je 
potpuno uspjeh. Narod ga traži i kupuje unatoč današnjoj 
visokoj cijeni, samo kad bi ga bilo, jer je o koristi upotrebe 
istoga potpuno osvjedočen. Uredjenjem saobraćajnih prilika 
i tu će se krenuti na bolje. 

Uz istaknute okolnosti napomenuti je, da je u prija¬ 
šnje vrijeme malo tko mario da upotrebljuje odabrano 
sjeme. Danas je u tom pravcu nešto bolje, ali ni iz daleka 
onako, kako bi moralo biti. Uvozom vrstala za žito (trieur) 
radi se na popravku, ali još imamo dosta sela u pokrajini, 
kojima je taj stroj nepoznat, pa nikakvo čudo, da u žitu 
dosta ljulja, kukolja i grahorice. 

Promatramo li prosječne prihode žitarica i drugih plo¬ 
dina, vidimo da su odviše niski i nije daleko pitanje, ne bi 
li bolje bilo nekoje od tih gojidba napustiti. Pogledajmo 
ih redom. Pšenice dobiva se prosječno, kako je uvodno 
navedeno, oko 7 q na ha. Ima zemalja i položaja, gdje se 
dobije i više, ma rjeđi su. Krševite sijanice u Zagori i br¬ 
dima ne radjaju redovno ni toliko. 

Kako je sa pšenicom tako je i sa ostalim žitaricama, 
a ipak napustiti te gojidbe ne bi bilo uputno i bez obzira 
na zrno radi produkcije slame i radi odgovarajućeg plodo- 
reda. Skroz slabe zemlje trebalo bi od tih gojidba izlučiti 
sijuć radje krmiva kao Ijekaricu ili esparzetu. To bi za za¬ 
gorske predjele trebalo kao kora kruha, e da se povisi 
proizvodnja krme, a s njom i produkcija gnoja, toli potre¬ 
bita za osvježenje istrošenih zemalja. 

Isto tako moralo bi se ograničiti gojidbu kukuruza u 
svim mjestima, gdje je produkcija niska, a mjesto kukuruza 

gojiti krmiva. Postupajuć ovako došlo bi se i do popravka 
istrošenih zemalja, uz naravno i nešto dublju radnju. Samim 
stajskim i umjetnim gnojem dade se zemlju popraviti, ali 
temeljiti i jeftin popravak moguć je samo gojidbom dubo- 
kožiljnih sočivnjača uz podavanje fosfornog i pepelnatog 
gnojiva e da se te sočivnjače mogu snažnije razvijati. Us¬ 
pjeh u ovom pravcu preobrazio bi naše ratarstvo i zato se 
ovoj vrsti djelatnosti mora posvetiti najveću pasku, ne ža- 


leć troška, jer će nositi obilate 

kamate. 




Površina i 

prosječni rod 

žitarica po 

ha u 

razdoblju 

od godine 1907- 

— 1916 iznašao 

je: 




Pšenice 

29307 ha 

po 780 kg na 

1 

ha 

Pira 

35 „ 

„ 140 „ 

i) 

1 


Raži 

6300 „ 

„ 630 „ 

> » 

1 


Ječma 

22644 „ 

„ 580 „ 

> » 

1 


Zobi 

3856 „ 

„ 380 „ 

) f) 

1 

» 

Nespolice 

2942 „ 

„ 620 „ 

1 » 

1 

n 

Kukuruza 

40906 „ 

„ 910 „ 

i n 

1 

n 

Prosa i sirka 3025 „ 

„ 740 „ 

» n 

1 

n 


Dubljim oranjem i obilatijim gnojenjem mogla bi se 
polučiti povišica od 3—4 q po ha, u kojem se slučaju ne 
bi moglo govoriti, da je gojidba pasivna. 

Proizvodnja djetelina gojenih na površini od 3636 ha 
iznaša q 174356, što odgovara prosječnom prinosu od 48 q 
po ha. 

Gojidba sočivnjača. Za istu upotrebljena je 
površina od 4529 ha. Prosječni prinos iznašao je 960 kg 
po 1 ha. Gojidba je za potrebe pokrajine nedostatna i 
bilo bi poželjno, da se poveća, što bi se moglo upotre- 
bljujuć za to ledine, no niti je ruku, a niti sredstva, da se 
to izvede. 

Gojidba krumpira. Površina 5521 ha. Prosječni 
prinos iznašao je 59 q po ha. 

Proizvodnja nedostatna je, da se namiri domaću po¬ 
trebu, a moglo bi se proizvoditi i više kao u primorju tako 
i po Zagori, kada bi narod toj gojidbi posvećivao više 
paske i kada bi se raspolagalo sa više gnoja i dovoljnim 

količinama sjemenskog krumpira, nu ovdje baš najviše 
zapinje. 

Gojidba duhana. Godine 1884 dozvolilo se je, 
dafse»duhan goji i u Dalmaciji, gdje su uvjeti za proizvod- 
njuSfinih vrsti duhana skoro isto takovi kao u bližnjoj Her¬ 
cegovini, čiji je duhan na glasu za svoje kakvoće. Od tada 
gojidba se je širila najprije po zagori, dok konačno nije 
dozvoljena po primorju i otocima. Za vrijeme rata i sve 
do ove godine gojidba duhana nalazila se je u stalnom 
opadanju jedno zbog nemogućnosti provadjanja odnosnih 
radova, a u zadnje vrijeme zbog slabe cijene. Lani su ci¬ 
jene povišene do 40 dinara za kg, što je gojitelje potaklo 
da se opet tom gojidbom bave u većoj mjeri. Ove će go¬ 
dine sigurno biti posadjeno barem 3 puta toliko kao lani. 

Prosječna proizvodnja prije rata bila je 25000 q, a 
gojidbena površina bila je oko 1400 ha. Vrijednost prema 
današnjim cijenama iznosi oko 100 mil. dinara. Nisu rijetki 
slučajevi, da pojedini gojitelj ukesa i do 25000 dinara za 
svoj duhan. Prosječni prihod po ha izražen u novcu iznaša 
oko 25000 dinara. Kada bi raspolagali dovoljnim količinama 
gnoja bilo bi samo poželjno, da se ta gojidba proširi što 
više. Uz današnje prilike i prilično slabo kalkuliranje sa 
strane težaka bit će slučajeva, da će na jednoj strani do¬ 
bivati, na drugoj gubiti. 

Gojidba buhača, proširuje se sve to više unatoč 
bojazni, da će konkurenca iz Japana, Perzije i Amerike tu 
gojitbu učiniti kod nas nemoguĆGm. Kušali su i drugdje 
da gojidbu prošire, ali uspjeh nije bio prema očekivanju. 
Naš buhač odlikuje se pred ostalima i radi toga je cijenjen 
i tražen. Za ovogodišnju berbu nude Amerikanci do 1 do¬ 
lar za kg osušenog cvijeta. 

Pošto se buhač može gojiti i u položajima i tlima, 
što za druge gojidbe nisu podesne, pa još isplaćuje radnju, 
jasno je, da će u boljoj zemlji dati veći plod. Nije čudo, 
da se gojidba sve to više proširuje, kada se promisli, da 
pojedinci navlastito u kotaru dubrovačkom ukesaju za svoj 
proizvod i preko 50000 dinara. Za mnoge je krajeve buhač 
od veće znamenitosti nego i samo loza. Industrijalnim 

iskorišćenjem buhača za insekticide u formi sapuna, pasta 
itd. potražnja će nesumnjivo porasti, a tim će ova gojidba 
postati stalnija. Buhač uzgajao se na površini od ha 1248. 
Srednja proizvodnja bila je oko 410 kg po ha. U vrijeme 
rata umanjila se je površina opredijeljena za gojidbu bu¬ 
hača, ali ove godine posadjene su silne površine, pa će 
proizvodnja iduće godine biti znatno viša. 

Vinogradarstvo. 

Gojidba loze najvažnije je zanimanje primoraca i oto¬ 
čana u pokrajini, a proširena je djelomično i u Zagori. 
Znamenitost loze za poljoprivredu Dalmacije vidi se po¬ 
najbolje iz toga, što je od ukupne obradive površine, koja 
iznaša 275421 ha na lozu otpadalo 89111 ha, dakle nešto 
preko 32%- Na početku prošlog vijeka gojilo se je lozu 
skoro isključivo u primorju i na otocima, a i tu u znatno, 
znatno manjoj mjeri nego danas. Bilo je više maslina i 
više šume, više sijanica i pašnjaka. Proizvodnja služila je 
većinom samo za namirenje potrebe u pokrajini. Kada se 
je god. 1858 pojavio lug (Oidium Tuckeri) na lozi u Italiji 
i počeo uništavati tamošnje vinograde, porasla je potražnja 
za dalmatinskim vinom. U Mletcima prodavalo se tada 
dalm. vino po 30 for. hl, što je za ono doba bila vanredna 
cijena, jer se u Dalmaciji prodavalo po 3-4 for. hl. To je 
dalo povoda vinogradarima, da gojidbu loze prošire. Krčilo 
se maslinjake, krčilo šume, napustilo sijanice, svaki slobodni 
komadić zemlje bio je zasadjen lozom. Onda se moglo 
tako, jer je radnja bila laka. Ne bi danas! Živahna radnja 
trajala je desetak godina. Vinogradari ukesali su u to vri¬ 
jeme puste milijune za svoje vino. Čim se u Italiji počeo 
upotrebljavati sumpor proti Oidiumu, trgovina sa Italijom 
počela opadati. Medjuto se Oidium uvukao i u dalm. vi¬ 
nograde, pa je počela opadati i proizvodnja. Položaj vi¬ 
nogradara postao kukavan. Uporaba sumpora udomaćila se 
i kod nas, no utaman proizvodnja, kada prodaje nije bilo. 
Pomoć došla sama od sebe. U Francuskoj filoksera harala 
vinograde i smanjila proizvodnju vina tako, da su Francuzi 
bili prisiljeni uvažati vino iz vana koliko za potrebu u kući 

toliko za očuvanje svoje izvozne trgovine. Posebna svojstva 
dalm. vina odgovarala su francuskoj trgovini u velike. 
Uputila se je trgovina sa Francuskom god. 1874 i potrajala 
tako do god. 1885, kada je počela opadati. Izvažalo se je 
godimice oko 600-700000 hl. Naravno je, da je živahna 
trgovina djelovala na proširenje vinograda i sadnju onakovih 
vrsti, kakove su Francuzi zahtjevali, dakle najviše vrsti za 
proizvodnju jakih vina sa puno boje i ekstrakta. 

Medjuto bila se uputila i trgovina u Magjarsku, Nje¬ 
mačku, pa se već nekako izlazilo kraju, sve dok nije stu¬ 
pila na snagu zloglasna klauzula o vinu k trgovinskom 
ugovoru sa Italijom. Naša vinska trgovina bila je izložena 
nemilosrdnoj utakmici sa strane Talijana; uvažali su svoje 
vino dapače i u Dalmaciju. Sjećam se, da je god. 1908 u oko¬ 
lici splitskoj bilo moguće kupiti hl vina za hl. bačve. 

Napomene li se jošte, da se je pojavila i peronospora, 
te mnogog vinogradara zavila u crno, samo je upopunjen 
broj zgoda i nezgoda dalm. vinogradarstva, ali nije završen. 
Najgore imalo je stopro doći i došlo je. Godine 1894 po¬ 
javila se je filoksera, srećom u sjevernoj Dalmaciji. Da je 
u srednjoj ili južnoj, bilo bi zlo i naopako. Sa otoka Silbe 
i iz vinograda sela Donji Biljani širila se je zaraza poste¬ 
peno prema jugu i danas je obuhvatila već 12 kotara u 
pokrajini, a po svoj prilici ušla i u 13. kotar. 

Filoksera širila se je brže nego je napredovala obnova 
vinograda i ako se je u svim kotarima srednje i južne 
Dalmacije američku lozu i obnovu vinograda pomoću iste 
propagiralo još prije pojavljenja filoksere u istima. Dje¬ 
latnost bila se je lijepo uputila, ali ju omeo svjetski rat. 
Površina vinograda po kotarima bila je prije zaraze ovako 
razdijeljena: 

Zadar 
Benkovac 
Šibenik 
Knin 
Split 
Sinj 

Makarska 


12146.22 ha 

2853.89 
15435.29 
4821.20 
13838.21 
872.95 
3263.52 

Imotski 1303.49 „ 

Metković 1670.45 „ 

Supetar 12156.76 „ 

Hvar 9606.25 „ 

Korčula 7870.72 

Dubrovnik 3100.16 „ 

Kotor 1072.92 _ „ 

Skupa 90118.97 „ 

Razlika izmedju ove i sprijeda navedene površine ot¬ 

pada na teritorij izgubljen sa Zadrom. 

Od naznačene površine propalo je što uslijed žiloždere, 
što zbog starosti, a takodjer zbog rata kako slijedi: 


Zadar 

Propalo 

12146-22 

Još u rodu 

obnovljeno 

8700 

Benkovac 

2853-89 

— 

2050 

Šibenik 

15435 29 

34 

8200 

Knin 

4821-20 

21 ■ 

1800 

Split 

13458-21 

380 

5600 

Sinj 

812-95 

60 

180 

Makarska 

1860 52 

1400 

780 

Imotski 

883 49 

420 

960 

Metković 

2-45 

1668 

19 

Supetar 

11956-76 

200 

1800 

Hvar 

7306-25 

2300 

2800 

Korčula 

387072 

4000 

2800 

Dubrovnik 

1747-16 

1353 

200 

Kotor 

732-72 

340 

32 


12176 33921 ha 


I ako se ove brojke ne mogu smatrati skroz točnima, 
ma blizu su istini, te je prema tomu žiloždera uništila za¬ 
jedno sa neradom oko 78000 ha a obnovjeno je i još stoji 
na rodu polovica nekadanjih naših vinograda. Računamo li 
ha vinograda prosječno samo po 25000 dinara, izgubila je 
pokrajina 1950 milijuna dinara od svoga imetka, dočim je 
osnovanje novih vinograda zapalo preko 800 milijuna Din. 
Ogromne vrijednosti obzirom na našu malenu pokrajinu! 


9 

Vinogradi zapremaju i najbolje i najgore zemlje. Biva 
slučajeva, da su osnovani medju samim pećinama kao n. 
pr. u Seocu i Koštanju u općini poljičkoj, a ima ih u izra¬ 
zito močvarnom zemljištu kao na pr. u Neretvanskoj dolini. 
Svuda loza napreduje, pa nije čudo, da ju je narod od 
prije toliko zavolio i za mnogog i mnogog Dalmatinca se 
može reći da je rodjen vinogradar. Daj mu drugu kulturu, 
radit će, ali o lozi najradje. Primjer za to ubava Kaštela, 
Šibensko donje polje, pa mnogi drugi predjeli. 

Službena statistika tvrdi, da se u Dalmaciji proizvodi 
prosječno 15 hl vina na 1 ha, što po mom sudu i dosadanjim 
bilješkama nikako nije ni blizu istini o našoj proizvodnji. 
Na otoku Braču računalo se je vazda da ima 120.000 vriti 
(po 870 m 2 ) vinograda i 120.000 hl vina, što bi odgovaralo 
količini od 12 hl na 1 ha. Splitsko polje računa popriječno 
3 hl na vrit, 36 hl na ha. Kaštela idu dalje pa računaju i 
5 hl na vrit (a ima položaja sa dvostrukim radom), 60 hl 
na 1 ha, a tako i Šibenik, da ne govorim o Neretvi, konav- 
skom polju i mnogim drugim vinorodnim predjelima pokra¬ 
jine. Uzme li se stoga dvostruki rod, kako ga naznačuje 
službena statistika, bliže je istine. 

Kakogod se Dalmacija u poljoprivrednom pogledu 
dade razdijeliti u dva područja — primorje i Zagoru, tako 
je nekako sa vinom. Primorska vina krcata boje i ekstrakta, 
vrlo jaka, dočim su vina iz Zagore laganija sa manje boje 
i ekstrakta pa redovno i manje alkohola. Zagorsko vino 
služi više za lokalni konzum, dočim su teška crna vina pri¬ 
morska bila temelj dalm. trgovine sa vinom. Do pred rat 
zastupali su mnogi vidjeniji trgovci i posjednici mišljenje, 
da se naša vinska trgovina mora bazirati na teškim vinima 
za sljubljivanje (križanje) prepuštajuć izvanjim trgovcima, 
da ga manipulišu i sljubljujuć sa svojim vinom dotjeraju 
za potrošak. To je mišljenje tada možda bilo i ispravno, 
danas nije. Prema tome mišljenju odabiralo se je i lozu, 
tražeć vrsti što daju puno boje, puno ekstrakta uz odgo¬ 
varajuću količinu alkohola. Danas treba slati gotov produkt 
za konzum, pa prema tome i vina priredjivati. Sigurno je, 
da bi u tom pravcu uspjeli, stvarajuć tipove kakove se traži 

u potrošnim centrima, što ulaze u obzir za naša vina. 
Glavne vrsti, od kojih zavisi dobrota naših vina, jesu Plavina, 
Plavac mali i Ninčuša, u sjevernoj i srednjoj Dalmaciji. U 
kotaru dubrovačkom i kotorskom okrugu glavna je vrst 
,,Kadarma“, ali nije za preporučiti. Ove vrsti odabrali su 
vinogradari sami slijedeć svoje dugotrajno iskustvo. Izbor 
izvršen je prema posebnim prilikama tla i podneblja i prema 
dosadanjim zahtjevima vinske trgovine. Uz to se ove vrsti 
odlikuju i dosta redovitom rodnosti. 

Bijele vrsti. 

Proizvodnja bijelih vina kretat će se izmedju 10—15% 
sveukupne današnje proizvodnje. 

Glavne bijele vrsti bile su i danas su: 

Kurtelaška na Visu, Bogdanuša na Hvaru, 
Maraština u kotaru šibenskom, zadarskom i benkovač¬ 
kom, a ima je i na Korčuli, Mljetu, Visu i u kotaru metkov- 
skom, Trebljan najviše u Šibeniku. Grk goji se najviše 
na otoku Korčuli, V u g a v a najviše se gojila u Komiži na 
Visu, pa na otoku Braču. Pulježanac rasprostranjen je 
u kotaru šibenskom i zadarskom. 

Osim vrsti loza za pravljenje vina imamo i vrsti za 
zobanje. Takove su: Muškat mali žuti, Ranac silbanjski, 
Ča uš budvanski, Razaglija rumena, D i li par, Miha- 
ljuša, Sultanina, brački Tritigrad, Samonik si- 
banjski, Rano i dril, Cibib muškatani, P a g a d e b i t 
splitski, Kr i val ja bijela i crna, Romanija, Rumenka, 
Trojka, Solin crni, Cibib crni i bijeli i t. d. 

Tipovi dalmatinskih vina. 

Glavni tipovi dalm. vina jesu: 

a) crna vina za sljubljivanje 

b) Opoli (šiler) 

c) Dolinska vina te 

d) bijela vina. 

a) Crna vina za križanje. 

Za izravni konzum nisu osobita, služe za križanje a 
proizvode se u području od ušća Neretve do nešto podalje 
od Trogira pa na suprotnim otocima Braču, Hvaru, Šolti i 

Čiovu. Najbolje takovo vino proizvodilo se je u kotaru 
splitskom izmedju Omiša i Kaštela. 

b) O p o 1 i su crna vina umjerene boje poput bordo- 
škog vina ili još jasnija. Priredjuju se od istih vrsti groždja 
kao i crna vina, ali se cidja ne pušta na dropu više od 
1—2 dana, a često ni toliko. 

c) Tanka dolinska vina. Medju ove spadaju 
vina iz neretvanskog i konavskog polja sa 8—10°/° pa i 
više alkohola, sa malo boje i malo ekstrakta. 

d) Bijela vina. Prvenstvo imaju bijela vina s otoka 
Visa, zatim ona iz Plaža na otoku Hvaru. Poznata su i 
bijela vina iz Sučurja na Hvaru. 

* 

* * 

Usporedo sa unapredjenjem vinogradarstva nastoji se 
oko popravka i našega vinarstva. Kako je do sada naša 
vinska trgovina većinom znala samo za vina za sljubljivanje, 
slabo se je nastojalo, da se odgovarajućom manipulacijom 
vina dotjeravaju za izravni potrošak ravnajuć se pri tom 
na ukus potrošača, te je naša vinska trgovina ostala na 
prvom stepenu razvitka, izvažajuć većinom sirovinu, na 
kojoj su drugi zasluživali grdne pare, a naši vinogradari 
kuburili. O trgovini vina u bocama kod nas malo se što 
znade, pa nas je u tom pogledu daleko pretekla susjedna 
Hercegovina sa svojih 6000 ha vinograda. Njezinog je vina 
svugda naći, a našeg jedino po krčmama ili nižim gostio¬ 
nama i ako je naše groždje bolje, a proizvodi iz istoga su 
zbilja proizvodi prvoklasni. Dosta je spomenuti naš crljenak, 
Dingač, Maraštinu, Plaško vino (od palaruše), viško bijelo 
od kurtelaške, Grk i razne druge tipove. Valjanom mani¬ 
pulacijom dala bi se učiniti čudesa, ali žalibože nema toga 
i taj smjer rada čeka na svog začetnika. Težak sam po sebi 
ne može i nije zato spreman. Bio bi to posao ili većih 
vinskih trgovaca ili vinarskih zadruga. 

Unatoč navedenom u vinarstvu se je ipak lijepo pošlo 
naprijed. Pred 20 godina teško je bilo ljeti naći zdrava 
vina. Danas rijedje su točionice, u kojima se dobije po¬ 

kvareno vino. Polučilo bi se i više, da su nam konobe 
drugačije i treba još puno puno nastojanja, upućivanja i 
inog rada, da se učini što treba. Lijep i velik zadatak ko¬ 
liko javnim stručnjacima toliko i vinarskim zadrugama. 

Voćarstvo. 

Glavno voće dalmatinsko jesu: smokve, bajami (bademi), 
višnje (maraške), rogači, zatim kajsije, praskve, trešnje, 
orasi, kruške, ponešto naranče, limuni, jabuke, dunje, osko¬ 
ruše, te konačno čičindra (žižola), kesten i japanska muš¬ 
mula, murve, maline, (maginje), pa ovdje ondje po koji ,,kaki“. 
Obzirom na svoje zemljište i podnebne prilike Dalmacija 
zvana je, da barem u našoj državi preuzme na se pro¬ 
izvodnju ranog voća uopće, zatim južnog voća (trešnje, 
bajami, smokve, rogači, naranče i limuni) napose. 


Stanje voćarstva u Dalmaciji. 



Broj stabala: 

Godišnja proizvodnja: 

Smokve 

490022 

oko 

52067 

q 

Bajami 

257851 

99 

20655 

99 

Višnje i trešnje 

260228 

99 

12047 

99 

Rogači 

53452 

99 

9981 

99 

Praskve i kajsije 

35000 

99 

2400 

19 

Orasi 

32600 

99 

3014 

99 

Oskoruše 

5000 

99 

400 

99 

Šljive 

53800 

99 

3658 

99 

Jabuke 

42000 

99 

2400 

19 

Kruške 

30200 

99 

1849 

99 

Dunje 

9000 

99 

512 

99 

Kesteni 

2600 

99 

916 

99 

Naranče i limuni 

9600 

99 

1000 

99 


U sve imamo 1281133 voćna stabla od gornjih vrsti. 
Računamo li k tomu još stabla čičindre, japanske mušmule 
i kaki u najviše sa 2000 stabala, konačni broj bio bi 
1283000 stabala. 

Narav sama i prirodni položaj zemlje upućuju, da se 
više pomnje posveti voćkama, što podnose našu šušu, pa 

ako ćemo i mršavost, pa krševitost naše zemlje, a to je 
smokva, bajam, višnja. Te voćke uspijevaju kod nas sigurno 
kao što u Štajerskoj i drugdje uspijevaju jabuke, a zapravo 
izgleda čudo, da se mi bavimo jabukama i kruškama, dok 
toga voća u našem zaledju dosta, a bajami, smokve rogači 
tamo ne uspijevaju. Za proizvodnju voćkica osnovan je 
1912 rasadnik u Čibači kraj Dubrovnika. Taj opstoji još 
danas i uredjuje se za veću proizvodnju stabala. 

Osim rasadnika u Čibači osnovan je ove godine ve¬ 
liki rasadnik u Sokoluši kod Vrane, površine kojih 30 ha. 

Maslinarstvo. 

Koncem prošlog stoljeća računalo se je da se maslinu 
goji kod nas na površini od kojih 50000 ha. Taj račun 
temeljio se je na podatcima katastralne revizije preduzete 
god. 1897. Uredjenje katastra preduzeto je u našoj pokra¬ 
jini 1852 u cilju da se naplata poreza odredi prema čistomu 
katastralnom prihodu. Godine 1880 preduzeta je prva, a 
god. 1897 druga revizija. 

Od spomenutog doba do danas površina maslinjaka 
djelomično je snižena krčenjem maslinjaka za druge kulture. 
Današrija statistika navadja da se masline goje na površini 
od samo 33460 ha što može odgovarati, a može i ne od¬ 
govarati pravom stanju, jer masline se je krčilo, ali se je i 
mlade masline sadilo. Preuzetim brojenjem maslinovih sta¬ 
bala ustanovljeno je, da pojedini kotari poje masline, kako 


dolazi: 

kotar zadarski 

870.000 

stabala 

„ benkovački 

40.000 

99 

„ kninski 

2.000 

99 

„ šibenski 

517.700 

9 ) 

„ splitski 

442.000 

99 

„ imotski 

1.250 

99 

„ makarski 

332.000 


„ brački 

500.000 

99 

„ hvarski 

143.000 

99 

„ metkovski 

18.000 

99 

,, korčulanski 234.000 „ 

„ dubrovački 797.000 „ 

kotorski _ 476.000 _ 

Skupa 4,373.270 „ 

Bio taj konačni broj točan ili netočan, pa radilo se o 
pogriješci za milijun stabala u više ili manje, jedno je stalno, 
da taj veliki broj stabala obzirom na našu pokrajinu doka¬ 
zuje sam po sebi, da je maslinarstvo od velike znameni¬ 
tosti za pokrajinu. Tu znamenitost najbolje je dokazala mi¬ 
nula nerodna godina. Da ne bude maslina i njihova ploda, 
primorci i otočani umirali bi od gladi, jer sve drugo osim 
buhača izdalo, dočim maslina ponijela dobro. 

Da je maslina u rodu nestalna, stara je stvar. Nigdje 
ona ne radja redovito, čim predje stanovitu dobu života, a 
radja tim neredovitije, ako se ne radi i ne njeguje kao 
voćka. Stari naši maslinjaci bili su prave šume. Težak je 
smatrao da je sve učinio, kad bi maslinu posadio. K njoj 
se je navraćao da ju uskopa. Često ni to, nego da obere 
plod i da ubere kića za stoku, drva za kuću. Maslinov plod 
preradjivao se je u ulje na način primitivan i sa malo 
pomnje tako, te je konačni proizvod bio slabe kakvoće, 
slabo podesan za začinu i prodavao se je u bescijenje 
tršćanskim trgovcima, da ga isti na svoj način iskoriste 
nama na štetu. 

Maslina kao i svako drugo pitomo stablo podložna je 
navali raznih štetnika i navali raznih bolesti. Najgori štetnik 
do sada je: „maslinova mušica“, koja uništava plod i kvari 
u njemu proizvedeno ulje. U toku su pokusi za pobijanje 
te nedaće. Sudeć po dosadanjim ispadcima pokusa, pobi¬ 
janje moguće je, ali je spojeno sa stanovitim troškom. Kada 
bi maslina redovito radjala još bi nekako išlo. Ma ovako 
kako je, teško je organizovati zajedničku obranu, a ako 
obrana nije zajednička, uspjeh će izostati. 

U nizu radova smjerajućih na poboljšanje prilika nije 
se pustilo po strani pitanje proučavanja naših vrsti maslina. 
Troškom pokr. uprave izdana je študija stručnjaka Bulića 
o istima i tim stvorena podloga za daljnje proučavanje i 

selekciju, što bi takodjer moglo doprinijeti, da se postigne 
veća stalnost u rodu, a umanje štete od mušice. Ustanov¬ 
ljeno je da se u pokrajini goji 25 posebnih vrsti maslina, 
od kojih sama vrst oblica zaprema 9/10 nasada. 

Uljarstvo. 

Sve mjere preduzimane za unapređenje maslinarstva 
bez vrijednosti su, ako se istodobno ne poradi oko una¬ 
pređenja uljarstva, jer cijene konačnog proizvoda najjače 
upliva na proširenje ove ili one kulture. Ako je cijena niska, 
kultura nazaduje, ako je cijena odgovarajuća, bolje se pazi, 
a ako je cijena visoka, kultura se bez dvojbe proširuje i 
unapređuje; jer na koncu konca sva ljudska nastojanja 
izražuju se odnosno na vrijednost u novcu. Kod nas se na 
to gleda više nego drugdje, jer oskudni zemljom moramo 
nastojati istući što višu dobit iz naših truda ili seliti. 

Konačni proizvod gojidbe inaslina-ulje-priredjivano 
po starinsku i sa malo pomnje vrijedilo je i za rasvjetu, 
dok se nije počelo uporabom petroleja i plina. Čim je došlo 
do toga, cijene su počele padati. Tršćanski trgovci, u čijim 
je rukama bila trgovina našim uljem, ružno su postupali 
miješajuć svakakovo smeće u naše ulje i šiljajuć to smeće 
pod imenom „dalmatinskog ulja“ u promet. Tim su postigli 
za čim su išli. Naše ulje došlo je do slaba glasa. Niko nije 
za nj mario. Kad je zbog toga nastupila kriza, ustanovili 
su cijenu nisku, da nisu mogli nižu 27 tor 100 kg. Pro- 
izvadjači morali se i s tim zadovoljiti. Ovo je prouzrokovalo 
da se maslinjake krčilo, jer se vidilo da priređivanje ulja 
po stannsku nije od koristi. Napredniji posjednici dubrovački 
uvidili su, da će se maslinjaci održati jedino tada, ako se 
pomnijom priredbom ulja, istomu povisi cijena. Državna 
uprava nije se u početku s tim slagala, jer se oslanjala na 
mnijenje tršćanskih trgovaca, a ti su vazda tvrdili, da je 
dalm. ulie slabo, i ne može da bude bolje. Kad je pok. 
Zotti otpočeo upućivanjem djelatnosti, poprimio je mišljenje 
dubrovačke vlastele i državnim pripomoćima pomogao po¬ 
dizanje modernih uljarnica za pravljenje finog jestivog ulja. 
Da osvjedoči i bečku vladu, da se može proizvoditi ulje 

iste kakvoće kao u Italiji i Francuskoj, upriličio je g. 1896 
kušnju ulja u Splitu. Istoj kušnji sudjelovao je znameniti 
talijanski stručnjak prof Mingioli. Bila su kušana naša, 
talijanska i francuska fina ulja. Od 20 uzoraka: 10 naših i 
10 inozemnih dobila su nagradu sama 3 uzorka, a sva tri 
naša. Kušnji sudjelovao je i odaslanik tršćanske trgovačke 
komore. Proti istini nije se mogao boriti i tako su i oni 
u Trstu i oni u Beču bili osvjedočeni, da Dalmacija može 
davati i najfinija ulja. Austrijsko Ministarstvo počelo je 
zbog toga izdašnije podupirati akciju smjerajuću na po¬ 
boljšanje uljarstva. Počele se dizati moderne uljarnice. 
Išlo tako nekoliko godina, ali prave koristi nije bilo, 
jer zaludu proizvodnja, ako nije trgovački organizovana, 
a po gotovo mala proizvodnja. Ista se gubi i konačni 
efekat svega nastojanja ostaje ispod očekivanja. Bilo 
tako i sa našim finim uljem. Pojedine uljarnice pro¬ 
izvodile su fino ulje, ali ne toliko, da bi mogle uputiti 
reklamu i sve što treba za upoznavanje zanimanih trgovaca 
sa našom robom. Odlučujući čimbenici uvidili su, da uz 
proizvodnju treba i organizacija producenata za zajedničku 
prodaju vlastitih proizvoda. Dijeljenjem pripomoći pojedin¬ 
cima prestalo se je. Bio je imenovan poseban i trgovački 
usposobljen stručnjak u cilju da naše uljare okupi u uljar- 
ske zadruge i uputi zajedničku prodaju ulja. Isti stručnjak 
otpočeo je svojim radom 1907 i za kratko vrijeme uputilo 
se je osnivanje zadruga. Svjetski rat je omeo lijepo upućen 
i bez sumnje vrlo korisni zadrugarski posao. Od cijelog 
zadružnog pokreta ostale su samo zadružne uljarnice, a 
prestalo se praviti fino ulje. Nešto neukost poslovača, nešto 
poteškoće pri dobavi potrebština dovele su dotle, da su 
strojevi u nekim uljarnicama bili pokvareni, pa je sav rad 
počeo zapinjati. 

Pokrajina proizvodila je nekada više ulja nego danas. 
Godine 1806 bilo je u pokrajini isključiv dubr. republiku 
700 mlinova za meljavu maslina, dok broj presa za tještenje 
nije bio zabilježen. Danas imamo u sve preko 700 uljarnica 
sa mlinovima i prešama starinskog sustava a po napose 
nekoliko samih mlinova za meljavu maslina, dočim se mješte 

prešama, ulje iscjedjiva pod nogama u vrećam. Uljarnica, 
vlasništvo posebnika, sa mašinerijom novijeg sustava i 
motornim pogonom imade dvadesetak. Posebno pak imade 
i njekoliko uljarskih zadruga, sa najmodernijom mašinerijom 
i uređajima za zajedničku proizvodnju finoga ulja, koje su 
opskrbljene sa motorima. Svaka od ovih može da dnevno 
proizvodi 15-30 kvintala ulja a ona u Murteru do 70 
kvintala. 

Proizvodnja ulja nestalna je kao i rodnost maslina. 
Biva slučajeva potpune nerodice, a takodjer i slučajeva, 
da se grane savijaju pod plodom. 

Oblo računano treba pokrajina za svoje namirenje 
oko 3000 vaguna ulja. Prosječni proizvod ulja iznaša te¬ 
meljem bilježenja tečajem 60 godina 1.8 po stablu, prema 
čemu bi prosječni rod bio oko 650—700 vaguna ulja. 

Lanjske godine na pr. sudio se je prosječni rod ma¬ 
slina oko 26 kg. po stablu. Računajuć ne 18 ili 20% nego 
samo 10% ulja, dalo bi svako stablo 2 kg 60 dkg ulja, a 
to bi prema broju stabala, kada bi sva rodila, predposta- 
vljalo proizvodnju od 113 vaguna ulja. 

Plod maslina zelen ili zreo dade se prirediti, konzer¬ 
virati za jelo. Priredba takovih maslina nema još industri- 
jalnog karaktera, već je ograničena na sami potrošak za 
kućanstvo. 

Prigodom priredjivanja ulja ostaju uljne komine (pać- 
ke). Istih je obzirom na okolnost da masline sadrže oko 
40% vode obično dva puta toliko koliko se proizvede ulja, 
a može ih biti više, kao što je bio slučaj lani. Komine 
služile su za prehranu krmadi i za gorivo. Sadrže od 9 do 
13% ulja, koje se ni najjačim tjeskovima ne da istištiti. Ti 
ostatci ulja dadu se ipak izlučiti mehaničkim putem po¬ 
moću izapiranja vodom i kemičkim putem pomoću ben¬ 
zina ili sumporougljika. Kod nas u Dalmaciji dugo se je 
raspravljalo i razmišljalo o vadjenju ulja iz komina, ali ni¬ 
komu nije palo na pamet da investira kapital u takovo 
poduzeće. Došli su braća Česi i izveli što smo zapravo 
sami odavna morali učiniti. U Makarskoj podignuta je 
tvornica za ekstrakciju zadnjih ostataka ulja. Dnevno može 

preraditi oko 1 vagun komina. Količina komina u rodnoj 
godini iznosi i 2000 vaguna. Razloga dosta, da se još ta¬ 
kove tvornice podignu u pokrajini i to po jedna u sjevernoj 
i južnoj Dalmaciji. 

Estrahirano ulje služi za pravljanje zelenog sapuna itd. 
Jaki savez uljarskih zadruga mogao bi i pitanje ekstrakcija 
ulja iz komina riješiti na korist svojih članova i čitave po¬ 
krajine. Tvornice za rafinovanje lošijih kvaliteta ulja, 
odnosno za oduzimanje prejake boje (dekolorisanje), nepo¬ 
ćudna mirisa ili neugodna zadaha (deodirisanje) i oduzi¬ 
manje suvišnih kiselina (dizacidiranje) u pokrajini još nema 
niti jedne, već se lošija ulja izvoze i rafiniraju u inozemstvu 
poimence u Italiji i Francuskoj. 

Livadarstvo. 

Livade (naravne) zapremaju površinu od 10823 ha, a 
nalaze se najviše u onim kotarima pokrajine, u kojima su 
i naša najveća polja, pa baš u Sinju, Kninu, Zadru, Imot¬ 
skom, Benkovcu, Kotoru (Risan), Šibeniku (Skradin). Pro¬ 
sječna godišnja proizvodnja iznaša 162345 q, što odgovara 
prosječnoj proizvodnji od 15 q na 1 ha. 

Osim naravnih livada imamo i umjetne livade zasijane 
skoro isključivo Ijekaricom. Površina istih iznosi danas oko 
3500 ha, a proizvodnja sijena je oko 40 q na ha, prema 
čemu ukupna proizvodnja iznosi 140000 q. 

Za produkciju krme ulaze nadalje u obzir općinski 
pašnjaci. Isti zapremaju površinu od 584964 ha; obzirom 
na slabo stanje tih pašnjačkih prostorija ne može se raču¬ 
nati više od 10 q trave na ha, što reducirano na sijeno 
daje najviše 2 % 9 sijena na ha, prema tomu ukupna 
proizvodnja krme na tim ogromnim prostorijama iznaša 
1462410 q. 

Uz ovo ulaze u obzir i sijanice sa proizvodnjom 
slame, ledine sa proizvodnjom trave. Površina 122000 ha. 
Računa li se, da što slame što trave reducirano na vrijed¬ 
nost sijena, bude oko 8 q na ha, ima se i ovdje proizvodnju 
od 976000 q sijena. 

Računajuć gornje moramo računati i krmu što nam 
daju šumske prostorije sa svojom travom, lišćem i granči¬ 
cama. Nije pretjerano, ako se tu krmu reduciranu na vri¬ 
jednost sijena računa oko 7 q na ha. Šumske prostorije 
zapremaju površinu od 380884 ha, pa bi prema tomu pro¬ 
izvodnja krme u istima iznašala 2666188 q. 

U pokrajini dakle proizvodimo: 
a) sijena na naravnim livadama 


b) 


umjetnim 


c) krme na pašnjacima 

d) „ „ sijanicam i ledinama 

e) u šumama 


162.345 
140 000 
1462.410 
976.000 
2666.188 


Skupa q 5406.943 


Prema ovoj proizvodnji stoji potrošak ovako: 

U pokrajini imamo oko 927.747 ovaca, 230.896 koza, 
100.716 goveda, 8412 mazaga, 26.963 konja, 28.268 magaradi, 
dakle velike stoke 164.361 grlo, sitne stoke 1,158.623 grla. 
Računajuć 250 kg životne težine za grlo krupne stoke, 
50 kg životne težine za koze i 25 kg. za ovce, to životna 
težina naše stoke iznaša 758.837 q. Računajuć 3 kg sijena 
za 100 kg žive vage i dan treba 

za krupnu stoku 4,499.376 q sijena i slame 

„ sitnu „_ 3,777.915 „ „ 

Skupa 8,277.291 q 

a raspolaže se sa 5.406.943 „ prema čemu se 
ukazuje manjak od 2,870.348 q. 

Manjak dokazuje da imamo stoke više nego je valjano 
možemo prehraniti. Ovaj manjak snižuje se izgonom naše 
stoke na ličke, bosanske i hercegovačke pašnjake, na koje 
se je godimice izgonilo oko 500.000 stoke sitnog i 10.000 
grla krupnog zuba za vrijeme od juna do augusta. Raču¬ 
namo li kao i prije 3 kg na 100 kg životne težine i tra¬ 
janje paše oko 3 1 / 2 —4 mjeseca, potroši ta stoka tamo 
hrane što bi odgovaralo količini od 600.000 q. 

Manjak nadoknadjuje se i pašom na livadama. Naše 
livade kosi se samo jedanput, o otavi ni govora. Poslije 
košnje izgoni se stoku na livade, pa krma, što je tu nadju, 

prestavljat će vrijednost od najviše 4 q sijena na ha ilj 
ukupno 43.292 q, skupa sa gornjim 643.292 q. Usporedi 
li se ovo sa iskazanim manjkom, proizlazi da se imamo 
boriti sa manjkom od preko 2 milijuna kvintala krme. 

Uvozom sijena iz vana nastoji se manjku doskočiti, 
ali ga se nikada sasvim ne pokrije, a to se vidi na našoj 
stoci. Za hladnog zimskog vremena naša stoka životari, a 
neimajuć težak spremljene krme za zimu, prepušta stoku 
sudbini, pa nije čudo da pogotovo sitna stoka zimi crkava 
u vas mah od leda i glada, a krupna stoka ulazi u pro¬ 
ljeće u formi živih skeleta nesposobna za radnju i inu 
proizvodnju, dok se proljetnom pašom ne okrijepi. Radi 
toga se mnoge poljske radnje obave prekasno, pa trud i 
muka uzalud. 

Gornji računi, računi su vjerojatosti, a drugačije i 
nemože da bude; ali i ako računi vjerojatnosti, ipak daju 
približnu sliku onoga, što se u pokrajini skoro svake go¬ 
dine opetuje : prodaja stoke zimi u bescijenje, jer se ne 
može prehraniti. 

Vidimo evo, da Dalmacija čisto pasnička zemlja nema 
dosta paše, da prehrani svoju stoku. Osnivanjem umjetnih 
livada nastoji se zlu doskočiti, ma i to ima svoje granice, 
jer zemljom oskudijevamo, pa ne preostaje drugo nego uz 
širenje gojidbe krmnoga bilja nastojati energično oko po¬ 
pravka općinskih pašnjaka. 

Stočarstvo 

je nesumnjivo od velike gospodarske važnosti u pokrajini. 
U nekojim brdskim predjelima pokrajine ono je glavno 
vrelo prihoda i da nije stoke, ti bi krajevi opustili. 

Uopće posmatrano dalmatinsko stočarstvo na niskom 
je stepenu razvitka; jer naš stočar više je pastir nego sto¬ 
čar. Ima stočara kod nas, koji posjeduju i po nekoliko 
stotina ovaca, a da za iste nemaju niti zakloništa, a kamo 
li staje. Ljeti kad pripeče sunce, trave se po pašnjacima 
većinom posuše, stoka omršavi i skapavala bi od gladi, da 
u svoje vrijeme nisu posebnim ugovorima osigurani paš¬ 
njaci na hrvatskoj, bosanskoj i hercegovačkoj granici. Nu 

ni ova sigurnost nije danas sigurno jamstvo za izgon iz¬ 
vjesnog broja stoke na pašu preko granice. I tamo se 
stoka umnožuje, pa dotično vlade nastoje, da sve to više 
ograničuju broj stoke, što se tamo izgoni na pašu. Ogra¬ 
ničenje paše na granici, težak je udarac za naše stočarstvo, 
a popravit se dade jedino izdašnom gojidbom krmnoga 
bilja i popravkom naših općinskih pašnjaka. 

Što su prijašnje vlade učinile za unapredjenje stočar¬ 
stva, lako je nabrojiti. Za Dioklecijana uvožena je u Dal¬ 
maciju lagana vrst konja Ponia. Tragovi te pasmine opa¬ 
žali su se dosta dugo. Kad su Turci došli u susjedstvo 
pokrajine, pa dapače i zauzeli neke predjele iste, djelovali 
su i nehoteć, da se već postojeća vrst konja križala sa 
istočnim pasminama. Tragova ima još i danas. Austrija nije 
u prvo vrijeme glede stočartsva ništa preduzimala. Stopro 
iza godine 1868, kada je bilo osnovano Ministarstvo poljo¬ 
privrede, počelo se nešto raditi, ali skoro bez vidnog us¬ 
pjeha. Ima iznimaka, ali nisu mnogobrojne. Najbolje viditi 
ćemo to, ako se na svaku vrst stoke posebice, i ako u 
kratko, osvrnemo. 


Konji. 

Sve do okupacije Dalmacije po Napoleonovim četama 
nije bilo u Dalmaciji kolnih puteva u današnjem smislu. 
Prenos robe obavljao se je u većini mazgama i magarcima. 
Zbog toga bio je broj konja u Dalmaciji u to doba vrlo 
nizak. Godine 1781 bilo je u svoj pokrajini, izuzev repu¬ 
bliku dubrovačku, u sve 1384 konja. Godine 1880 nabro¬ 
jeno je u istom području 19.678 konja, a prema zadnjem 
popisu imamo u svoj pokrajini 26.965 konja i to 5128 grla 
ždrebadi, 7016 kobila, 588 pastuha i 14.406 konja preko 
3 godine. Od kobila mogu se 2 / 5 računati za pr : goj, dočim 
3 / 5 služe kao teretni konji. 

Poznavaoci konja vide u dalmatinskom konju odliku 
Pony-a sa posebnim svojstvima. Dobar je i ustrajan kao 
samarna životinja za prenos olakših tereta, za teški teret 
nije i sva potreba na konjima za teže radnje podmiruje se 

uvozom iz vana. Videć da naši konji nisu za teže terete, 
počelo se je već god. 1858 provadjati križanje sa arapskom 
i turskom pasminom. Od godine 1888 ustanovljena je fi- 
liala pastuharne u Sinju. Ista i ako radila u sporazumu sa 
posebnom komisijom za konjogojstvo u pokrajini, nije do¬ 
nijela one koristi, što se je očekivalo. Uporabom težih 
konja proizvelo se je konje visoka i kratka trupa, manje 
sposobne i za teret i za trk. Nešto ta okolnost, nešto po¬ 
manjkanje odgovarajućih staja i valjane njege, djelovalo je, 
da je nekako cijela djelatnost hramala. 

Proizvod jedva dosiže za naše potrebe i kada se ne bi 
neprestano uvažalo konje iz vana, ne bi mogli namiriti svedj 
rastuću potrebu u pokrajini. Do osobite važnosti teško da 
se digne naše konjogojstvo, jer dobrim dijelom manjkaju 
potrebiti uvjeti za razvitak te djelatnosti. 

Magarci i mazge. 

U pokrajini drži se sada oko 28268 magaradi, skoro 
za 8000 grla više nego god. 1890. Domaća proizvodnja 
podmiruje potrebe pokrajine pa preostane štogod i za izvoz. 
Medju domaćim magarcima razlikuje se tip afrički i evro- 
pejski: prvi tip je manjeg i vitkijeg tijela, ali dobroćudniji. 

Za unapredjenje gojidbe magaraca nije se preduzimalo 
ništa sa strane javne uprave. Po nekoji privatnici dobav¬ 
ljali bi pastuhe magarce iz Italije ili i sa otoka Cipra, ali 
korist od toga nastojanja mala je ili nikakova, jer manjka 
i njege i hrane. 1 najbolji tip mora zakržljaviti, kad ga se 
hrani lozovinom. 

Za nošenje težih tereta pa i za teglenje upotrebljuje 
se u pokrajini mazge. lste su ustrajnije i jače, pa ih narod 
bolje drži. Krševiti naši otoci teško bi, da nemaju mazge. 

Mazge nastaju parenjem kobile sa magarcem. U pok¬ 
rajini drži se 8412 mazaga. Dobar dio odgoji se u pokra¬ 
jini, ali ne dostaje za potrebe, pa se manjkajući dio za skupe 
pare uvaža iz susjedne Bosne i Istre. 

U početku uvažali su talijanske magarce za parenje 
sa kobilama, kasnije dala se prednost magarcima sa otoka 

Cipra. Godine 1897 uvezena su iz Larnace sa istog otoka 
4 pastuha i 1 magarica, pa su istima bile uredjene postaje 
za opasanje kobila u Novalji na Pagu, u Zadru, u Novom 
kod Trogira i Dolu na otoku Braču. Držaoci tih magaraca 
primali su stalnu godišnju pripomoć za držanje magarca, 
odredjenu pristojbinu za opasanje, a nakon 4 godine ma¬ 
garac bi prešao u vlasnost držaoca. 

Goveda. 

1 ako prilike nisu najbolje drži se u Dalmaciji dosta 
• goveda. Prema zadnjim popisima bio bi broj goveda ovaj: 
Telad ispod jedne godine 11697 grla 

Junad od 1-2 godine 10940 „ 

Junice i krave 31077 „ 

Bikovi 2091 „ 

Volovi __44911_„ 

Skupa 100716 „ 

Usporedi li se gornje brojke sa sličnim u ostalim 
pokrajinama vidi se, da je obzirom na površinu zemlje kod 
nas goveda manje nego drugdje, baš radi pomanjkanja 
uvjeta za opstanak. Poboljšica u ovom pravcu mogla bi 
nastupiti samo u slučaju izdašnije proizvodnje krme i po¬ 
pravka naših pašnjaka. 

Odnosno na pasminu'prevladjuje sitna buša, a opažaju 
se tragovi raznih drugih pasmina. Držanje stoke primitivno 
je, pogotovo držanje krava. Volove drži se nešto bolje, ali 
ni iz daleka onako, kako bi se moralo. I goveda prehra¬ 
njuju se pašom, zbog čega je držanje stoke ipak dosta 
unosno. Mlijeko prodaje se skuplje nego drugdje, a kada 
goveđe, koje bilo, nije za gospodarsko iskorišćenje spo¬ 
sobno, skupo se proda mesaru. Mljekatost domaćih krava 
nije osobita, a to je dalo povoda, da se počelo uvažati 
krave boljih pasmina. Uvažanjem stranih pasmina bavili su 
se sve do godine 1869 isključivo privatnici. Uspjeh izostao 
je, jer krava ne daje na vime nego na gubicu. Nije bilo 
odgovarajuće krme, a njega bih primitivna, pa se je samo 
neuspjeh mogao polučiti. 

Od god 1869 počela se i austrijska vlada baviti una- 
predjenjem govedarstva u Dalmaciji. Iste godine uvezeno 
je nekoliko bikova i krava meltalske i algavske pasmine, 
lste se je dijelom dalo pojedincima besplatno dijelom pro¬ 
dalo na javnoj dražbi. Dvije godine kasnije osnovana je 
stanica za prigoj goveda u Drnišu, ali je naskoro zatim 
bila napuštena i vladina djelatnost nekako je zaspala sve 
do godine 1894, navodno radi slabog odaziva sa strane 
zanimanika. Te godine opet se djelatnost uputila nabavkom 
bikova meltalske pasmine u cilju osnovanja postaja za 
opasanje krava u Kotoru, Konjskom kod Splita, Prkosu 
kod Zadra i u Čitluku kod Sinja. 

U prošiienoj djelatnosti na temeliu osnove nadzornika 
pl. Zottia nastavilo se je tim radom upotrebljujuć gornjo- 
intalsku pasminu. Za više godina dobavljalo se je i krave 
ibikove te pasmine, osnovalo preko 30 postaja'za opasanje 
krava. Uvoz stoke iz Tirola bio je spojen sa velikim tro¬ 
škovima, pak se je promišljalo, kako bi se u pokrajini 
udesilo gojidbu te pasmine. Početak učinjen je na Glavici 
kod Knina, a godine 1909 osnovana je veća postaja sa 60 
krava za čistokrvnu gojidbu u Vrani kod Biograda. 

Ovčarstvo. 

Ogromne pašnjačke prostorije sa mršavom proizvod¬ 
njom paše dadu se iskoristiti jedino držanjem ovaca. U 
pokrajini drži se prema zadnjim brojenjima oko 927000 
ovaca. Iste nalaze se u stanju degeneracije koliko zbog 
slabe paše i njege toliko i zbog nehaja da se pasminu 
poboljša osvježenjem krvi, uvažajuć barem bolje ovnove. 
Unatoč tomu ovce su od velike važnosti za pokrajinu, jer 
je trošak sarazmjerno dosta nizak a korist znatna. Računa 
se da u ovčarstvo uloženi kapital odbacuje godišnje 60-80°/ 0 
dobiti. Ovčarstvu zahvaliti je, da je i gradjanin i seljak 
opskrbljen jeftinim mesom, jeftinijim mlijekom i sirom. Sve 
do god. 1868 nije austrijska vlada učinila ništa, da sto¬ 
čarstvo unapredi, a ni privatnici nisu preduzimali, što su 
morali, da si stada poboljšaju. Istina je, da su neki imućniji 

posjednici početkom prošloga vijeka uvezli čistokrvnih 
ovaca i ovnova merino pasmine glatke vune, ali uspjeh 
nije bio prema očekivanju izuzev otok Pag, gdje se je sa¬ 
čuvalo križanaca izmedju Merinosa i naše ovce, pa je tamo 
postojalo i stado čistih Merinosa. Godine 1370 vlada je 
uvela 245 grla Merinos Negretti i uz to kupila nekoliko 
ovnova križanaca odgojenih u pokrajini. 

Križančad iste sa našim ovcama daje kud i kamo 
bolju vunu nego domaća ovca i ako nešto manje. Mljeka- 
tost križanaca nešto je veća nego od domaće ovce. 

Sa netom istaknutim mjerama nije djelatnost bila za¬ 
ključena. Godine 1895 nabavila je vlada 3 ovna Merinosa 
za samostan trapista u Zemuniku, koji je bio nabavio iz¬ 
vjestan broj ovaca u Pagu. I ovnovi i ovce uginule su od 
metilja, kojim su zaraženi svi pašnjaci u Zemuniku. 

Pošto zanimanici žele nešto veće ovce i veću proiz¬ 
vodnju mesa, nabavilo se je god. 1897 — 13 ovnova i 
12 ovaca Bergamaske pasmine, te podijelilo raznim gojite- 
ljima u pokrajini, e da se ustanovi, da li bi se ta pasmina 
mogla priučiti na naše prilike tla, paše i podneblja. Izgleda 
sigurno da se nisu polučili povoljni rezultati zbog slabe 
paše i daljnjim se uvozom prestalo, pa se u želji, da se 
ipak nešto učini, počelo uvažati Ramazskan pasminu na¬ 
vlastito za našu Zagoru. S tom pasminom polučili su se 
mjestimično bolji uspjesi, ali buduć su te ovce podložne 
sušici, čim se amo dopreme, prestalo se je daljnjim uvozom. 

Križanci Merinos Negretti sa našom ovcom uspijevaju 
dobro po svim našim otocima, daju vunu, s kojom su suk- 
nari zadovoljni više nego sa bilo kojom drugom vunom, pa 
bi u interesu našeg ovčarstva bilo, da se opet nabavi iz¬ 
vjestan broj ovnova Merinos Negretti i podijeli na Pagu i 
drugim otocima, a za budućnost bilo gdje uredi čistokrvnu 
gojidbu tih ovaca. Ne bi bilo na odmet pokušati osnovati 
jedno stado istočno-frizijskih ovaca. Križanci izmedju te i 
naše pasmine odgovarali bi za našu Zagoru. 

Gojidba koza. 

O gojidbi koza nerado se govori, jer korist, što ju 
pojedinci imaju od nje, daleko nadmašuju štete, što ju opće¬ 

nitost trpi radi držanja koza, pošto ista uništava šume, ali 
kada se pitanje držanja koza pogleda sa sviju strana, dolazi 
se do zaključka, da je ona u nekojim predjelima od prijeke 
potrebe za opstanak pučanstva, i da se danas utamani, bilo 
bi bijede dosta ako i ne svuda, gdje se drži, ali u dosta 
mjesta. S druge strane opet nema govora o podizanju šuma, 
dok se kozu goji u većoj mjeri, i dok naši stočari vide 
pred sobom samo sebe 1 svoj interes, pa ne paze da sa 
svojih 10 koza unište na hiljade i hiljade dinara vrijednosti 
u mladim šumama i voćnjacima. 

Imamo ljudi i sela, gdje se na sav glas viče protiv 
koze, a sve ostaje pri starome, pa koze nemilice uništavaju 
šume. Najljepši primjer za to je gordo Biokovo. Do pred 
nedavno bilo ie na njemu i prašuma, a danas je strana 
prama Župi i Raštanima i redom dalje gola golet, a uzročnik 
iste je koza. Kako je na Biokovu i drugdje je tako, te je 
zadnji čas, da se unatoč gospodarskoj vrijednosti koze, broj 
istih počne ograničavati što moguće više, dok se ne po¬ 
dignu branjevine. Za 6 ili 8 godina mogu se opet držati 
u ograničenom broju. 

U pokrajini drži se 230.896 koza obične pasmine. 
Okušava se uvažanjem sanskih koza. Uvoz ograničen je 
većinom samo na gradove. Dok domaća koza daje do dvije 
litre mlijeka dnevno, sanska daje i do 4 1 i u prehrani 
nije toliko upućena na brst kao naša koza. Proširenjem 
iste mogao bi se broj koza znatno sniziti i umanjiti štete, 
što je sada prouzročuju. 

Gojidba krmadi. 

U pokrajini imamo 60.849 krmadi pretežno domaće 
pasmine različitih odlika. Usporedi li se ovaj broj sa brojem 
krmadi godine 1890(40730), vidi se, da se je broj iste po¬ 
visio za čitavih 20.000 grla. Ovo je utješliiv pojav i dokaz, 
da je narod dobro shvatio važnost odgoja krmadi. 

Domaće svinje nisu osobito plodne. Rijetko da krmača 
oprasi više od 4 prasadi. Daljnja im je mana, da se teško 
tove, meso im je tvrdo ali ukusno, a slanina dosta čvrsta. 

Da se odgoji plodniju pasminu, koja bi se uz to dala 
lakše toviti, uvažalo se je od 1870. amo nerastove i krmače 
Jorkshire, Berkshire i Suffolk pasmine, a na koncu uvažalo 
se i vestfalsku plemenitu svinju. Do jedna od ovih djelovala 
je povoljno na domaću pasminu, križančad bila je bolja, 
nu najviše se rasprostranila Jorkshire i vestfalska pasmina. 
Kao križanci tako i čistokrvne gojidbe podnašaju naše kli¬ 
matske i ine prilike. Uvažalo se i talijansku pasminu, koja 
se nije mogla udomaćiti kao Jorkshire pasmina. 

Uvozom svježih nerasta i krmača, osnovanjem ovećeg 
krda za odgoj rasplodnjaka u brzo bi se povećala gojidba, 
a to je potrebito, e da možemo vlastitom proizvodnjom 
podmirivat svoje potrebe. 

Pčelarstvo. 

U pokrajini imamo 36.340 ulišta pčela, od toga oko 
4000 modernih ulišta, oko 100 mješovitih ulišta, a sva 
ostala su primitivna ulišta, zbijena od dasaka ili od izdub¬ 
ljenog debla, naravno sa nepomičnim sačem, iz kojih se 
med vadi gušenjem pčela, bolje rečeno, uništavanjem svoje 
temeljne glavnice. Da je tako, krivo je neznanje i najprimi¬ 
tivnijih zasada o toj struci, a djelomično i to, što je za 
gojidbu pčela potrebito stanovito nagnuće, a ako toga nije, 
zaludu i znanje. 

Preduzimane su razne mjere, da se i u pogledu pče¬ 
larstva podje naprijed. Odašiljani su naši pčelari na teča¬ 
jeve u Italiju i u Austriju, obdržavani su tečajevi na Glavici 
kod Knina, a sada se upriličuju pri državnom pčelinjaku 
u Čibači kraj Dubrovnika. Osim toga dijeljene su i pčelarske 
potrebštine, što besplatno što uz popust, pa ipak unatoč 
svemu tomu nismo dotjerali dalje od 4000 modernih ulišta. 
Pogranični kotar Ljubuški u Hercegovini sam imade preko 
10.000 modernih ulišta, a kad su Hercegovci mogli, mo¬ 
žemo i mi tim prije, što je kvaliteta našega meda na glasu. 
Šoltanski med, pa med iz Boke kotorske bili su u svoje 
vrijeme traženi i dobro plaćani. 

Uz djelatnost, provadjanu sa strane vlasti, pojavila se 
je djelatnost udruženja ono malo osvjedočenih pčelara, okup¬ 
ljenih u centralnoj pčelarskoj zadruzi. 

Svilogojstvo. 

Odavna se svilobuba goji u Dalmaciji. Znade se, da 
su Rabljani god. 1018 prisegom zajamčili duždu mletačke 
republike Arseolu, da će postojeći danak plaćati u zlatu ili 
u svili. Do pred 50 godina gojilo se je svilobubu u svim 
kotarima u dosta znatnoj mjeri. U to vrijeme postojale su 
male predionice svile u Zadru, Splitu, Dubrovniku, Kotoru, 
Skradinu i Prčanju. Kada se je u zapadnoj Evropi pojavila 
bolest pjegavca, naši su se gojitelji u Šibeniku, Splitu i 
Kotoru dali na proizvodnju sjemena svilobuba i tim radom 
dosta zasluživali prodavajuć unču jajašaca po 5-6 for. 
Zbog unosne proizvodnje jajašaca svilogojstvo se je tada 
bilo vrlo raširilo, ali ne za dugo. Čim se u zapadnu Europu 
počelo uvažati jajašca iz Japana, gojidba je nešto spala, 
a skoro sasvim prestala nakon pojavljenja pjegavice i u 
Dalmaciji. 

Slijedeć nastojanje ostalih država i kod nas je državna 
vlast nastojala, da tu granu poljopr. zanimanja sačuvamo 
od propasti. Godine 1870 poslano je nekoliko zanimanika 
na tečaj o svilarstvu, pa su nakon toga osnovane svilarske 
stanice u Rabu, Šibeniku, Skradinu, Makarskoj, Hvaru, 
Kotoru, Zadru, Dubrovniku, Splitu i Korčuli. Iste providilo 
se je potrebnim aparatima i odpočelo radom za proizvodnju 
zdravih jajašaca. Istodobno nastojalo se je oko sadnje mu- 
rava, dajuć murve besplatno, a dajuć i izvjesne nagrade za 
stanoviti broj posadjenih murava. 

Priznat se mora, da je tada učinjeno, što se je moglo, 
ali skoro uzalud. Pjegavica činila je gojidbe nesigurnima, a 
uz to se je pojavila i konkurenca iz Azije. 

Cijene su pale i rad se nije više isplaćivao za one, 
koji su radili u većoj mjeri služeć se i radnicima. Bilo je tako 
u Francuskoj i drugdje i industrija gojidbe svilaca spala je 
na kućni obrt. Prošlo je dosta vremena, dok se je to uvi- 

dilo i došlo do uvjerenja, da se pučanstvo svilogojstvom 
ipak može i nadalje baviti i ako u ograničenoj mjeri. 

Godine 1896 ponovno se počelo provoditi akciju, da 
se gojidbu svilaca oživi. Dijelilo se sjeme besplatno, a da¬ 
vale se i nagrade. Radom proslijedjeno je sve do pred 
svjetski rat i postiglo se, da se u pokrajini proizvodilo 
do 25000 kg čahurica. Zbog rata gojidba je skoro opće¬ 
nito bila prestala. 

Nakon narodnog ujedinjenja opet je odnosni rad 
upućen. Lani je podijeljeno 150, a ove godine 227 unača 
jajašaca svilobube. Uz to osnovana su tri rasadnika za 
gojidbu murava, te će se do dvije godine moći podijeliti 
oko 50000 stabalaca, a zatim godišnje po 20-30000 staba- 
laca. Sada u pokrajini imamo 78000 murvinih stabala, 
s kojih lišća dosta, da se odgoje svilobube iz 3000 unača 
jajašaca. Za sada se gojidbom svilobuba izdašno bave u 
kotaru imotskom, nešto u metkovskom, dubrovačkom i 
kotorskom, u ostalim kotarima malo ili ništa. 

Daljnji napredak ove sporedne, ali ipak korisne grane 
gospodarstva zavisit će o cijenama čahurica. Lani su se 
suhe čahurice plaćale po 54 dinara kg, a s tom cijenom 
gojitelji nisu sporazumni. 


S ovim bi bio završen prikaz onih grana poljoprivrede, 
gdje je naš poljoprivrednik upućen da proizvodnju provo¬ 
cira svojim radom. Ostaje još, da se osvrnemo na prirod¬ 
nu proizvodnju, što poljoprivredniku stoje na raspoloženju 
samo da ju ubere i njom se koristi. 

Kao prvo dolazi na red: 

Aromatično bilje. 

Prostrane šumske prostorije obiluju aromatičnim bilj¬ 
kama, a najvažniji od istih su ružmarin i kadulja. 

Ružmarinom obrasle su velike šumske prostorije na 
Hvaru, Visu i Šćedru. Ima ga dosta na otoku Šolti i na Dugom 
otoku, pa na poluotoku Pelješcu. Nalazi ga se i drugdje 
samonikla, ali u manjoj mjeri. Na godinu ubere se oko 150 
vagona suhog lišća, koje se ili destiluje u pokrajini ili pak 
izvaža u inozemstvo (Austrija i Njemačka). Izveze se godi¬ 
šnje prosječno 15-20 vaguna, rijetko više. Ostalo destiluje 

se u pokrajini. Iz 100 kg suhog lišća dobije se oko 1*5-1 *8 
kg ružmarinovog ulja. Destilacijom u većoj mjeri bave se 
ružmarinske zadruge u Brusju i Grablju. Za vrijeme desti¬ 
lacije čitav okoliš miriši po ružmarinovu ulju, siguran dokaz 
da je destilacija manjkava i da ulje, što se dobije, nikako 
nije prvoklasno, a to se očituje i u cijeni prigodom pro¬ 
daje ulja. 

Ružmarinska zadruga u Grablju proizvodi oko 3000 
kg, a ona u Brusju i do 7000 kg ružmarinova ulja. I jedna 
i druga osnovane su god. 1899, a svojim su radom otpo¬ 
čele 3 godine kasnije. 

Ružmarinska zadruga u Sv. Nedjelji na otoku Hvaru 
još ne radi poput svojih družica u Brusju i Grablju. 

Ružmarinovo ulje proizvodi se i u nekim drugim 
mjestima otoka Hvara,pana Visu, nešto na Pelješcu i u Boki. 
U pokrajini proizvode se u sve oko 200 q. . 

Proizvedeno ulje izvozi se u Češku, Njemačku, Tursku, 
te Francusku i Holandiju. 

Kadulja raste samonikla po cijeloj Dalmaciji. Osu¬ 
šene proizvodi se oko 130 vaguna, od čega u području 
trgovačke komore splitske oko 30, a iz područja komore 
dubrovačke nešto preko 100. Središta trgovine za kadulju 
su Trogir i Slano. Izvozi se u Englesku, Ameriku i Nje¬ 
mačku u većoj, a u Francusku i Rusiju u manjoj mjeri. 

Lovor. Lovorova lišća ubere se i izveze oko 40 va¬ 
guna, ponajviše iz Boke Kotorske. Izvaža se najviše u zemlje 
bivše monarhije i u Njemačku. 

Osim napomenute tri mirodijske biljke raste u Dal¬ 
maciji samoniklo i u velikoj mjeri smilje (Helichrysum an- 
gustifolium). Odlikuje se jakim mirisom. Iskorišćavanjem 
istoga kod nas se nije počelo, i ako su pokusi, provedeni 
pred desetak godina, dali neloše rezultate. 

Kod nas sjajno uspijeva despik, te se odlikuje većim 
postotkom ulja nego despik u Francuskoj, a to vrijedi i za 
ostale aromatične biljke, navlastito za metvicu (Mentha pi- 
perita). Razvitkom industrije pravljenja eteričnih ulja uputila 
bi se i kultura nekojih aromatičnih biljaka, kao što se je 
uputila kultura buhača. Početci takovog nastojanja na po- 

molu su i već bi se rad uputio, nu opće poratne prilike 
još koče živahan pokret u tom pravcu. 

Osim spomenutih naravnih proizvoda još je jedan za 
spomenuti, a to je proizvodnja smrečaka. 

Smreka (Juniperus oxycedrus, Juniperus macrocarpa 
i Juniperus phoenicea) raste po cijeloj Dalmaciji. Svuda je 
naći bilo koju od pomenutih vrsti. Plod upotrebljuje se u 
pokrajini za pravljenje rakije smrekovače, a izvaža se u 
ostale zemlje. Smrečke skupljaju se najviše u okolici šiben¬ 
skoj i na šibenskim otocima. Nabere se godimice oko 40 
vaguna. Što se ne izveze, destiluje se kod kuće. Manje ko¬ 
ličine smrečaka skupljaju se na Hvaru (oko 10 vaguna), u 
Trogiru (5), u okolici zadarskoj (oko 9), na Korčuli (oko 
2—3), u ostaloj Dalmaciji oko 15. Izvozi se u svemu oko 70 
vaguna smrečaka. 

% 

Poljoprivredni kredit. 

Iz sprijeda navedenog prikaza općeg stanja naše po¬ 
ljoprivrede i njom spojenih industrija razabire se dosta ja¬ 
sno, da baš ne stojimo najbolje i da je potrebito još mnogo 
rada u samom agrarnom pogledu, da se prilike poboljšaju. 
Uz to potrebita je i trgovačka organizacija proizvodnje (vino, 
ulje, buhač itd.) 

Pridizanje naše poljoprivrede i jadnog ekonomskog 
stanja u pokrajini ne da se ni zamisliti bez potrebitih nov¬ 
čanih sredstava, a istima oskudijevamo i oskudijevat ćemo, 
dok se ne uredi pitanje odgovarajućeg poljoprivrednog 
kredita. 

U krilu vlade izradjuje se projekt zakona o poljopr. 
kreditu, koji predvidja izdašno sudjelovanje u davanju kre¬ 
dita državnim sredstvima. Bilo u 100 dobrih časa, samo da 
podjemo naprijed i poljoprivredi pomognemo. 

Zaključak. 

Naša poljoprivreda malena je, jer nam ie zemlja ma¬ 
lena. Zaostali smo, jer smo bili, a i danas smo siromašni 
i još i danas od svijeta odsječeni. Još ni danas nismo spo¬ 

jeni sa svijetom izravnom željezničkom prugom. Naši pro¬ 
izvodi moraju se prekrcavati ili u Bakru ili u Brodu. Pro¬ 
izvodimo skupo, skuplje nego drugdje pa još trošak na 
prekrcavanje, što onemogućuje utakmicu sa drugima. Sma¬ 
trani od Mletaka reservoarom za vojnike i brodare, od 
Austrije kolonijom za njen velevlasni položaj bili smo pre¬ 
pušteni sami sebi i izrabljivanju sa strane svakoga, koji je 
do nas došao, pa nije čudo, da smo zaostali. Uzme li se 
još u obzir srednjovjekovni sustav u agrarnim odnošajima, 
i ako ublažen, rečeno je sve. Tko će da prosudjuje našu 
poljoprivredu, valja da gornje uzme u obzir. 

Žita nećemo nikada imati toliko, da bi i ostala braća 
u državi morala stim računati, ali ćemo imati koješta drugo, 
što oni nemaju, a mnogo proizvoda dospijeva kod nas ra¬ 
nije nego kod njih. Neka nam olakšaju proturiti na tržište 
u državi i izvan granice naše rane proizvode: v-oće, povrće, 
grcždje, već su nam puno pomogli. Našim južnim voćem: 
smokve i bajami, možemo podmiriti svu potrebu istoga u 
državi. Isto je i sa uljem. Buhač naš je Specijalitet, koji još 
čeka poduzetnu dušu, da u formi praška, sapuna itd. isturi 
sa naših tržišta tudje produkte pravljene od našega buhača. 
Ogromne šumske prostorije obiluju različitim aromatičnim 
biljkama. Iste se priredjuju u maloj mjeri, a većinom izvoze, 
da drugima, poduzetnijima od nas budu oslon za opstanak 
( obogaćenje. Grdne pare odlaze iz naše države za parfeme 
i ostale kosmetičke predmete, a svega toga moglo bi se 
kod nas proizvoditi u dovoljnoj mjeri. Tim bi se pomoglo 
nama. ali i državi, jer bi manje našega novca odlazilo u 
južnu Francusku, sjevernu Italiju i Njemačku. Sve što oni 
mogu, možemo i mi, samo da senadje poduzetan duh, koji 
bi se stavio na čelo pokreta za napredak i u ovom pravcu. 
Narod koji je sagradio prezide u primorju i na otocima, 
bit će valjda u stanju da poput buhača goji mentu, lavan- 
dulu, salviju i druge biljke, što za to trebaju. 

Naše južno nebo pruža nam mogućnost izdašne go¬ 
jidbe zimskoga cvijeća za rezanje, ruža i ostalog uresnog 
bilja. Čine se čedni pokusi sa strane pokr. uprave, da se 
gojidba istoga uputi i proširi. Jaka privatna inicijativa spo- 

jena sa netom spomenutom djelatnosti vlade, polučila bi, 
da se čitav južni dio pokrajine zaodije cvijećem i takovo 
izvaža u naše potrošne centre, Sarajevo, Zagreb, Beograd, 
Ljubljanu itd., čim bi se ne samo priječio uvoz izvana, nego 
dapače moglo stupiti u utakmicu sa ligurskim ijužno-fran- 
cuskim gojiteljima na tržištima u susjedstvu. Dosta bi bilo 
osvojiti bečko tržište. 

Danas smo u poljoprivredi pasivna pokrajina, a kada 
bi se uputilo sve, što sam gore napomenuo, pasivnosti bi 
nestalo i mogli bi biti potpuno aktivni. Uvjeti su tu, samo 
treba poduzetnosti, volje i rada. 

; STANKO OŽANIĆ. 



10. Ribolov i ribarska industrija 

na Jadranskom moru. 

Onaj dio Jadranskoga mora, koji pripada našoj do¬ 
movini, jest jedini predjel, koji je u pravom smislu bogat 
sa raznovrsnim ribama, a to zbog mnogobrojnih otoka, 
koji obiluju, kao i sama obala, sa mnogim zaljevima i 
uvalama, što je baš prikladno za množenje i razvoj ribe. 

U Jadranu ima oko 320 vrsti riba, od kojih je po 
prilici 100 vrsti za hranu. Ove potonje se dijele na: 

ribe selice, t. j. ljetna ili plava riba: sardele, inćuni, 
skuše, lokarde, tunji, palamide, trupi, iglice, šnjuri itd. 

plemenita riba: lubini, zubaci, komarče, cipli, trlje, 
ušate, barbuni, sargi, kovači, moli, salpe, listi, kantare, 
škrpine, kanjci, ugori, murine, tabinje, jegulje, bukve, gere, 
glamoči itd. 

divlja riba: morski psi, mačke, raže, golubovi, ko¬ 
koti itd. 

glavonošci: lignje, sipe, hobotnice itd. 

morski puževi i školjke: kamenice, dagnje, mušul, pri- 
lipak, puževi, prstaci, kapice itd. 

korepnjaci : razovi, jastozi, škampi, kozice, raci itd. 

Ribolov se dijeli na ljetni i zimski. 

O zimskom ribolovu malo je što navesti, jer je isti 
sasma primitivan. 

Ribar, kad mu vrijeme i more dozvoli, izadje ladjom 
nedaleko obale, da malom mrežom ulovi dnevnu hranu i 
štogod za mjesno tržište. 

U ljetno doba u martu do oktobra izadje na more 
oko 4000 ladia ribarica sa raznim ribarskim spravama-mre- 
žama; ove su slijedeće: ljetna trata, plivarica, vojga, tunara, 
polandara, ciplara, gavunara, bukvara, ušatara, lokardara; 
razne potezačice: migavica, braganja, šabaka, kogol, koča, 

grip, kunkara itd.; pak raznovrsni parangali, vrše i napo¬ 
kon ostve, panule, odmeti i povrasi. 

Glavni prihod ribarstvu daje sardela; ona je pre- 
stavnik sjeverne haringe, pak se ljeti ribolov najviše razvija 
oko ribanja ove. Love se sa ljetnom tratom, plivaricom i 
sa vojgom. 

Ljetna trata je velika mreža potezačica, kojom se noću 
zapaše i dovuče do kraja titrajuću i bljeskajuću množinu 
sardela, koja je vještački u jato okupljena sa naročitim fe¬ 
njerima. Plivarica obratno zapaše i na mjesto sakupi rečenu 
ribu. Ovim se mrežama može najednom da ulovi do deset 
hiljada kg. Istom se mrežom love još skuše, lokarde i 
šnjuri. 

Vojga je jedna takva mreža prostrica, koja, razapeta 
u visokom moru, plovi sa strujom poput jedra. U ovu se 
zadiju sardele, kada plivaju proti struji. Ovu mrežu upo¬ 
trebljavaju, jer mnogo manje košta, a pri tom se dobro 
koriste. 

Lov sardela nadmašuje domaću potrebu, pak su se 
uz primorje osnovale razne tvornice za konzerviranje riba, 
a gdje ovih nema, tu isti ribar soli ribu za izvoz na bolja 
tržišta. O ribarskoj industriji ćemo se kasnije opširnije po¬ 
zabaviti. 

U hrvatskom primorju razvio se je ribolov na tune 
sa mrežama tunovkama, koje stoje razapete na nekojim 
poznatim mjestima i kad posmatrač opazi, da se je jato 
tuna uvuklo u polukrug mreže, ribari ju zatvore i tako 
ulove. Jedna ovakva lovina može da isplati mrežu i cijele 
troškove ribanja one sezone. Po Dalmaciji se tunolov 
obavlja sa velikim 5—600 metara dugačkom potezačicom 
„Šabakom", kojom se zapašu tuni, kad se pojave u blizini 
kraja i na prikladnom mjestu za lovljenje. Kad je tun do¬ 
vučen na pličinu, uz kraj ribari zagaze u more i prituku 
ili nožima pokolju tune, koji teže obično do 40 kg po 
komadu. 

Ribolov sa mrežama potezačicama, vučenim sa brodi¬ 
cama na jedro ili na motor, nije se razvio na našem pri¬ 
morju, jer je naš ribar u prvom redu siromašan i ne može 

da samostalno nabavi skupe brodice i alate, a drugo što 
se libanje većinom tjera ne profesijonalno, već kao nu- 
zanat u manjim udrugama, pak nema jačih kolektivnih 
udruženja, koja bi samo ribanje industrijski tjerala, što je 
proti tradicijama, običajima i naravi naših ribara. 

Pod Austrijom je bilo dozvoljeno talijanskim ribarima, 
da ovim sredstvom iskorišćavaju naša mora, čime su 
se oni bogato i koristili. 

Medju poglavitim prihodima ribarstva ubrojiti je još 
i ribogojstvo, ali ovo, osim kojeg gojilišta kamenica, nije 
razvijeno, jer naš ribar neuk i siromašan, ne može da čeka 
duže vremena na uspjeh i koristi duljeg sistematskog 
gojenja. 

Druga sredstva za ribarenje, koja su od manje vrijed¬ 
nosti, nijesu zato od manje važnosti, jer se sa istima lovi 
bolja i ukusnija riba, kao: trlja, lubin, zubatac; komarča itd. 

Ribarenje bi se s parangalima u visokom moru na 
divlju ribu i mrluce (moli) isplatilo obilno, kad bi bilo 
prikladnog načina za izvoz iste u svježem stanju, ali ipak 
se i sada na domaćim tržištima lijepo naplaćuje. 

Lov na jastoge i hlape lijepo je razvijen, jer se ovi 
mogu u suhim sanducima izvažati u živom stanju, a vrše 
i mreže za ove nijesu skupe. Usljed pomanjkanja saobra¬ 
ćajnih puteva sa našom državom, izvaža se i ovo kao i 
ostala riba, koja može da podnese prevoz (tuni), najčešće 
na tršćansko tržište, gdje jastozi bivaju rasprodani do 15 
lira po kilogramu. 

Spužarska i koralska zadruga u Šibeniku, koje su 
po vještim Krapanjcima crpili bogastvo spuga i koralja iz 
našeg Jadrana, propale su silom ratnih prilika, a teška će 
biti njihova obnova u današnjim prilikama. Žalibože fale nam 
i na ovom polju noviji i tačni statistički podaci, bez kojih 
je nemoguće proučavanje ove važne privredne grane, na 
našem primorju, stoga je navesti ovdje još nekoje statisti¬ 
čke podatke iz godine 1910, koji su bili približno tačni. 

U austrijskom morskom predjelu bilo je god. 1910 
ladja ribarica 5288 sa 16879 ribara, koji su ulovili kilograma 
12.500.000 ribe. Ondašnja vrijednost bila je za alate i ladje 

od 5 miljuna kruna, dočim je vrijednost lovine iznašala oko 
9 i pol miljuna kruna. Po ovom se vidi, da kad bi ribolov 
bio intezivnije i racionalnije obavljen, da bi renta bila vrlo 
povoljna. 

Minuli rat doveo je nevolju i medju ribare, jer su 
momci bili pozvani na vojničku dužnost, a starci i nejačad, 
koja je kući ostala, derali su alate, da se prehrane, dočim 
im nije sa ovom skupoćom preostajalo za nabavu novih 
alata, niti je bilo načina, da se uvaža iz inozemstva pamuč¬ 
ni konac i mreže za obnovu istih. Tako je naš ribar ostao 
nakon rata potpuno bez alata, što osjetljivo upliva na poratne 
rezultate ribolova. Sad je obnova alata skoro nemoguća, jer je 
siromaštvo našeg ribara takovo, da ne može niti pomisliti 
na kupnju mreža, koje su postigle bajnoslovne cijene. Pred¬ 
ratna vrijednost na primjer od jednoga kilograma mreže 
bila je od 5-10 kruna, dočim je sada od 800-1200 kruna. 

U svrhu obnove i pridignuća našeg ribarstva, bile su 
poduzete razne akcije sa strane Ministarstva Poljoprivrede 
i Voda, od Pomorske Oblasti u Bakru i od Zadružnog 
Saveza u Splitu, ali sve u mjerama, koje su vrlo čedne 
prema potrebama. 

Zbog svih tih razloga i prilika spalo je ribarstvo na 
vrlo niski stepen, jer se ono vrši samo bezobzirnim 
iskorišćavanjem mora i riba, a ne vodi se računa o racionalnom 
čuvanju i gojenju riba, bez čega se moderno i napredno 
ribarstvo ne može ni zamisliti. 

„Zadružni Savez" u Splitu preuzeo je na sebe po¬ 
hvalnu zadaću i ustrojio je svoj posebni ribarski odsjek, 
koji vodi brigu, da materijalno potpomogne ribarski stalež 
i da kod ribara pobudi smisao za unapredjenje ribarstva, 
što će zastalno uroditi dobrim plodom, jer će opustjele 
uvalice nesmetanim množenjem i strogim zabranama uporabe 
protuzakonitih sredstava ponovno oživjeti i pružati redovitu 
zaradu za prehranu pučanstva. 

❖ 

* * 

Velike količine lova i vanredna kvaliteta potakle su 
podizanje tvornica za konzerviranje ribe, tako da smo 

ih do god. 1907 mogli nabrojiti uzduž naše obale 24, od 
kojih 9 domaćih, a 15 stranih, i baš: u Komiži (na Visu) 7, 
u Visu 2, u Boki-Kotorskoj 2, na Šipanu 1, u Rogoznici 1, 
u Vrboskoj 1, u Trpnju 1, u Velojluci 1, u Makarskoj 1, 
u Postirama 1, u Salima 1, u Silbi 1, u Rukavcu 1 (otok 
Vis), u Bolu 1, u Milni 1, u Trogiru 1. Skoro 2/3 gornjih 
tvornica pripadale su strancima, dok je dobar dio nakon 
sloma Austrije uspjelo nacijonalizirati. 

Od 22 fabrike, što danas još postoje, nalaze se u 
stranim rukama danas slijedeće tvornice: 

„Societe Generale francaise" (Anglo-osterr. bank u 
Beču) 5 tvornica (Muo, Šipan, Vrboska, Komiža, Rogoznica). 

G. Degrassi 3, (Komiža, Vis, Silba). 

Klink & Lauer 1, u Salima, 

ukupno 9 tvornica, dočim domaćim poduzećima pri¬ 
padaju sada 8 predratnih tvornica, te 4 C. Warhanekove i 
1 Sanguinetti-ova (ex Warhanek), koje su u 1921. god. 
nacijonalizovane, ukupno 13. 

Naša su poduzeća: 

„Sardina" d. d. za konzerviranje morske ribe u Splitu 
6 tvornica (Komiža, Velaluka, Trpanj, Makarska, Postire, 
Drvenik). 

Braća Mardešić u Komiži 3 tvornice (Komiža, Vis, 
Bijela). 

Frano Mardešić i dr. u Visu, 2 tvornice (Rukavac, 

Bol). 

Mardešić & Cie u Komiži, 2 tvornice (Komiža, Milna). 

Od ukupnog broja domaćih i stranih tvornica posluje 
ih zadnjih godina samo 8, i to: 

„Sardina" d. d. 5, 

Braća Mardešić 1, 

Mardešić & Cie 1, 

„Societe" 1, 

dok ostale zbog pomanjkanja sirovine ili radi neriješenih 
pitanja njihove pripadnosti ne posluju. 

Riba se u ovim fabrikama na razne načine preparira, 
a najobičnije je ,,A la Nantes". 

Postupak konzerviranja riba ,,a la Nantes“, sastoji se 
poglavito u tom, da se očišćena i u rasoli oprana, a na 
suncu ili na umjetnoj promaji (ventilaciji) prosušena riba, 
friga (prži) u kotlovima napunjenim čistim maslinovim uljem. 
Pržena se riba na to polaže u naročite limene kutije, fabri¬ 
cirane u istim tvornicama, koje se ispune najfinijim masli¬ 
novim uljem. Limari zatvaraju potpuno ispunjene kutije, a 
ove se zatim za dulje vremena u naročitim kotlovima ste- 
riliziraju, pak uslijed toga može da više godina ostane sa¬ 
držaj tih kutija neiskvaren. Nakon pregledanja, čišćenja, 
polaganja ključeva, etiketiranja i embalaže, produkt je gotov 
za ekspediciju. 

Kapacitet svih jadranskih fabrika je skoro jednak, 
a ukupna njihova produkcija sardina i skuša kod povoljnih 
prilika lova može da dosegne do 20 miljuna kutija. 

Tvornice se bave takodjer soljenjem raznih podesnih 
riba, koje preko zime prerađuju u filete pružene, filete 
smotane, očišćene srdjele u ulju i rasoli, te riblju pastu u 
tubima. Na taj način i izradom praznih kutija zaposluju 
dobar dio radnica i radnika preko cijele zime, te produci¬ 
raju oko 500.000 do 800.000 kutija t. zv. „slanih produkata". 
Ta produkcija sastoji se u tome, da se slanim srdjelama i 
inćunima, koji su za taj posao najpodesniji, očiste ljuske i 
koža od glave prema repu, da im se ne ošteti meso i po¬ 
stavlja ih se u kutije, u ulju ili rasoli. Za finiji konsum 
raspolovi se riba u filete i odstrani se drača, te se ovako 
izrezane pruge ribljeg slanog mesa (fileti), pružene postave 
u kutije napunjene sa najfinijim uljem ili se smotaju oko 
jednog zrna kapara (ringlice). 

U novije vrijeme, radi slabijeg lova srdjela i smanjene pro¬ 
dukcije sardina, bavile su se neke domaće fabrike sušenjem 
nekih riba na dimu prema običaju u zemljama sjevernih 
mora, marinadama u octu, kuhanjem na brodet po dalma¬ 
tinskom i francuskom načinu. Ovaj način proizvadjanja 
ribljih konzerva prakticira se u malenom opsegu, jer pro¬ 
dukti služe kao surogati, razmjerno jeftiniji od sardina i 
skuša. 

Tako na pr. proizvadja poduzeće „Sardina" d. d. sli¬ 
jedeće specijalitete: sardine bez drače u ulju sa konzervom 
od rajčica, skuše u ulju sa konservom od rajčica, tunjevinu 
u ulju i palamidu u ulju. 

U zadnjim se je godinama produkcija ribljih konzerva 
radi smanjenog lova reducirala na minimum, tako da posve 
malene količine dolaze u obzir za eksport; ovogodišnji lov 
obećava bolje rezultate. 


Prijeratni 

eksport gotovih 

produkata 

i polufabrikata 

kretao se je ovako: 




k g 

Italija 

ostale zemlje 

godine 1908. 

576.003 

507.180 

68.623 

„ 1909. 

676.426 

656.988 

19.438 

„ 1910. 

972.141 

717.606 

254.535 

„ 1911. 

447.123 

393.099 

54.524 


Iz toga proizlazi, da su naši prekomorski susjedi bili 
najglavniji konsumenti (Italija). Osim što nam je Italija bila 
najbliži potrošač, istaknuti je, da su naši ribari u smislu 
trgovačkog ugovora, sklopljenog izmedju bivše Austro-Ugar- 
ske monarhije i Italije u g. 1878 mogli importirati u Italiju 
slobodno od carine svake godine 500.000 kg konzervirane 
ribe. Po jakosti drugi konsument bila je do god. 1914 
Grčka, dok je danas skoro potpuno opao eksport u 
spomenute dvije zemlje, jer se najviše poso'jene ribe izvaža 
u Čehoslovačku i Sjevernu Ameriku, a gotove produkte u 
Njemačku Austriju, Rumunjsku, obe Amerike i New-Zeeland. 

Cehoslovački fabrikanti su zadnjih godina iskoristili 
svoju bolju valutu i pokupovali velike količine posoljene 
ribe, koju oni u svojim tvornicama preradjuju u slane pro¬ 
dukte ,,filete“, a to im je tim lakše moguće, što na izvoz 
naše posoljene ribe ne plaćaju izvoznu carinu. Ali to isto¬ 
vremeno škodi našoj domaćoi industriji, kojoj stranci (Če- 
hoslovačka i Italija) usljed svoje bolje valute odnašaju do¬ 
maći polufabrikat, bez kojega ona ne može da radi, a usljed 
povlastica, koje strane firme uživaju od svojih država, mogu 
da uspješno suzbijaju našu konkurencu gotovih fabrikata 
na svjetskom tržištu. 


n 

Povećanjem lova i sklapanjem povoljnih trgovačkih 
ugovora sa susjednim državama, porastao bi zastalno da¬ 
našnji eksport svih vrsti konzerva, na korist naše narodne 
privrede. Ova naša čisto domaća industrija ne uživa nika- 
kove potpore a gotovo nikakove zaštite državne, dočim bi 
država sa svojom carinskom politikom i odgovarajućim 
trgovačkim ugovorima sa susjednim i stranim državama 
mogla uvelike da olakša i promiče ovu industriju, koja u 
svojoj fabrikaciji upotrebljava i preradjuje skoro isključivo 
privredne produkte naše zemlje i našeg mora (riba i ulje) 
sa isključivo domaćom radnom snagom najširih i najsiro¬ 
mašnijih slojeva pučanstva (ribari i seoske radnice u fabri¬ 
kama). 

Neiscrpivo vrelo bogatstva, koje se nalazi u našem 
moru, može se bez tereta za državu sa samim razboritim 
■ administrativnim mjerama iskoristiti za našu narodnu pri¬ 
vredu na najuspješniji način promicanjem već postojeće 
domaće ribarske industrije. 


A. TORRE. 



11. Osvrt na razvitak katastra 
u Dalmaciji. 

Katastar od latinskog „Capitastrum" (porezni registar 
po osobi), danas je jedna od najvažnijih ustanova, koju 
pojedini kulturni narodi nastoje da što više usavrše. 

U starije doba katastar je služio vlastodršcima odnosno 
povlaštenoj vlasteli, da bezdušno i nepravedno isisavaju 
ogromnu masu težačkog puka raznim teškim nametima, 
radi kojih je uvek bio odvisan od svojih nezasitnih gospodara. 

Razvijanjem socijalnih prilika, razni omraženi oblici 
davanja poreza, postepeno iščezavaju, a nameće se impul- 
sivno princip što pravednijeg oporezovanja prama realnom 
prihodu. U prvom redu imale su se bataliti privilegija 
posebnih kasta i uvesti jednolično i pravedno oporezovanje 
svih slojeva bez razlike. 

Proporcijonalni zasebni porez na čisti prihod svih 
produktivnih zemalja može da dovede navedenom cilju, ali 
bez dobro uređenog katastra svaki bi rad bio uzaludan. 

1 mi vidimo kako se sve države u Evropi, koncem 
XVIII. i početkom XIX. veka, žure da provedu novu izmeru 
zemlje a sve u svrhu što pravednijeg razređenja zemljarinfc 
koja ima da prestavlja određeni proporcijonalni dio zem¬ 
ljišnih prihoda. 

U ovome pothvatu prednjače Francuska i Bavarska. 
Prva zato što, imajući uvek pred očima jasnu i bistru sliku 
razvitka katastra, nastoji da ga što više dotjera, a druga 
sto se je odmah na početku svog zadatka postavila na 
znanstvenu podlogu. Njihove su izvedene radnje služile kao 
uzor drugim državama. 

Nijedna ustanova ne može da toliko zainteresuje naj¬ 
šire slojeve naroda kao katastar, koji je generalni inventar 
bogatstva zemlje. 

Po njemu se opisuju i procjenjuju pojedine parcele, 
te vredi kao čvrsta baza za odmerivanje zetnljarine. Ispravan 
i precizan katastar služi pak poglavito kao pravna podloga 
za tačno ustanovljenje nekretne imovine. 

Dobro shvaćena važnost ove upravne grane, koja 
zaseca u najvitalnije interese celokupnog pučanstva, obave¬ 
zuje pojedinca na najintezivniju suradnju sa odnosnim dr¬ 
žavnim organima e da katastar uzmogne odgovarati svojem 
lepom i korisnom zadatku. 

U pojedinim državama, odnosno čestima njihovim, nije 
se katastar jednakim stopama razvijao. Razni razlozi, opće¬ 
nitog ili lokalnog karaktera, uplivisali su u pojedinim zemljama 
na nejednaki njegov razvitak. 

Nije mi namera da u tako opširnom obliku prikažem 
historiju katastra, dapače naprotiv, hoću da budem što 
kraćim i da se suzim samo na razvoj katastra u Dalmaciji. 

Za vreme mletačke vladavine u Dalmaciji, pobirao se 
je porez na osnovi neracijonalne i nepravedne procene. 

O pravilnom katastru poseda govori se prvi put 1420. 
god., kada ga osniva kancelar zadarske općine Prendini 
Teodoro i to za tadanji Zadarski, Vranski, Ninski, Ljubski 
i Novigradski kotar. 

1452. godine osniva se pak katastar svih zemalja i 
zgrada na otoku Pagu. 

1588. godine Venecijanski Senat određuje da i posjed¬ 
nici u Dalmaciji moraju odsle unapred najdalje svake desete 
godine ponoviti opis svojih posjeda radi taćnc evidencije. 

1756. godine osniva se katastar za teritoriji Klisa i 
okolicu Splita i to sa odnosnim topografskim nacrtima. 

Opazit mi je da tačnih nacrta nije bilo, nego su po¬ 
stojale neke prostoručne skice ovećih kompleksa parcela, 
izmerenih po koracima. U svakoj parceli bilo je označeno 
ime posednika, vrst obrađivanja i njena odgovarajuća po¬ 
vršina. Ova bi se proračunavala direktnim izmerama na 
terenu. 

U arhivu bivšeg namesništva u Zadru sačuvane su 
takozvane Grimanieve mape. Bile su sastavljene za vrijeme 

upravljanja ,,proveditora“ Grimani, po kojemu su imenu i 
danas u našem narodu poznate. 

Ove mape ("skice) imale su do nedavna svoju vrednost 
i to u pogledu pograničnih sporova. 

Ako se zavagjeni nisu mogli da nagode, tada bi 
tražili da im se sudi na temelju „Grimanievih mapa“, jer 
„što one reknu, bit će i nama sveto". 

Slepo poverenje našeg puka u Grimanieve mape nije 
bez temelja. U njima su opisane sa najsitnijim detaljima 
pojedine povučene granice izmegju varoši i varoši, sela i 
sela it.d. te su veoma dodro pomagale konačnom rešenju 
i dokončanju dugih i ubitačnih parnica. 

Ove će se „mape" i dalje tražit’, kada nam budu izru¬ 
čene pri podeli navedenog arhiva u Zadru. 

Mere koje su označene u ovim nacrtima, odgovaraju 
većinom onim, koje su se u odnosnim predjelima upotreb¬ 
ljavale. 

Svako je oveće mesto imalo svoje posebne jedinice 
za površinu, za dužinu, za težinu it.d. 

Dalmacija se je tada delila u tri velike teritorijalne 
zone, a zvale su se ,,il vecchio, ii nuovo e ii nuovissimo 
acquisto“. 

Za svaku su zonu bile odregjene službene jedinice 
odnosnih mera, ali bi narod volio svoje lokalne upotreb¬ 
ljavati. 

Daleko bi pošao kada bi hteo da sve tadanje mere 
usporedim sa današnjim. Osvrnuću se samo na nekoje 
glavne i to: 

za dužine 

mletačka stopa = 0-3477 m (i 0-3297 m) 
mletački korak = 1-738 m 
mletačka pertika * = 2-4339 m 
padovanska pertika = 2-0865 m 
za površine 

Campo Veneziano = 36 566 a 
Campo Padovano = 38'53 „ 

za nov*r5in?, rtike l u u . nekim predjelima Italije važile kao jedinice i 
a površinu a u drugim i za volunem. 

1797. g. ugovorom u Campoformiu prestaje mletačko 
gospodstvo u Dalmaciji. 

Nova austrijska uprava podržaje dotadanje Veneci¬ 
janske propise u pogledu katastra, koje niti Francuzi nisu 
menjali, kada su 1806. g. zaposeli Dalmaciju. 

Od 1806—1813. g. t. j. za vreme vladanja Francuza u 
Dalmaciji vredno da se istakne, da je Francuska vlada 
proglasila desetinu javnim porezom. 

Niti ponovnim osvojenjem Dalmacije, Austrija nije na 
nju proširila „Jozefinski katastar", koji je bila uvela na 
ćelom svom teritoriju već od 1785. g. 

Dalmacija dolazi u obzir tekar uvegjenjem stabilnog 
katastra u Austriji. 

Rad okolo stabilnog katastra počima već godine 1806, 
kada je sjedinjenim dvorskim kancelarijama saopćeno Ka- 
binetsko naregjenje, da se započme sa pripremama jedno¬ 
obraznog sistema zemljarine. Da se ubrza ovaj opsežni i 
komplicirani rad, ustanovljuje se kabinetskim spisom od 
21 augusta 1810 posebna dvorska komisija za uregjenje 
zemljarine. 

Delovanje je ove komisije bilo megjutim prekinuto 
radi tadanjih ratova, te je nastavljeno 1815. god., a Carskim 
ukazom od 23/12 1817 uvagja se konačno stabilni katastar. 

U tu svrhu bi naregjena posvemašnja premera ćele 
zemlje. 

Dalmacija je došla na red istom 1823. god. 

Trigonometrička triangulacija Dalmacije započela je od 
severa prama jugu a kao baza upotrebljen je pravac, koji 
spaja tačku „Tignarossa" (našeg naziva nema) na otoku 
Rabu sa tačkom ,,Kaivarij“ na otoku Lošinju. 

Ove trigonometričke tačke prvoga reda bile su odre- 
gjene još 1818 god. sa odgovarajućom megjusobnom da¬ 
ljinom od 19605-0 klf. = 37180-6 m. i orijentacijonim 
uglom a od 39° 49’ 12’2”. a je ugao što ga pravi pravac 
„Tignarossa" — „Kalvarij" sa pravcem, koji ide kroz tačku 
,,Tignarossa“ a paralelan je sa meridianom zvonika Sv. 
Stevana u Beču, koji je bio ishodište (polazna tačka) koor¬ 
dinata trigonometričkih točaka za Dalmaciju. 

Poručnik Han, kojemu je god. 1823 bila poverena 
triangulacija Dalmacije, mešte da podigne značku na Kal¬ 
variju, podigao ju je na brdu Gargošćak, koji se nalazi 
1465 m. od Kalvarija u jugo-zapadnom smeru. 

Ovijem se je pri observacijama upotrebila druga, ra¬ 
zličita baza od one, što se je upotrebila pri proračunavanju. 

Dužina nove baze ,,Tignarossa“ — Gargoščak iznašala 
je 19769-51 klf. = 37492 - 5 m. a njezina orijentacija a = 
37° 41’ 5 - 0”. Proistekla je dakle pogreška u bazi od 
— J-164'51 klf. = 311.98 m. a u orijentaciji od 2° 8’ 7-2”. 

Kad se je ova pogreška ustanovila, već je bilo dovr¬ 
šeno detaljno snimanje celog Zadarskog okružja, a njeno 
otkriće pomoglo je, da se nije tom pogreškom snimio i 
ostali dio Dalmacije. 

Radi spomenute pogreške, sekcijone linije, koje idu od 
severa k jugu, nisu paralelne sa meridianom. Sv. Stevana 
u Beču, nego su naklonjene prema zapadu za 2° 8’ 7.2”; a 
detalj Zadarskog okružja nije snimljen u razmeru 1:2880, 
kako je imao da bude, nego u razmeru 1:2904-17, što će 
nam slijedeće računanje i dokazati na temelju slike br. 1. 

Logaritam stranice 
Tignarossa-Kalvarij = 4.2923668 
Tignarossa-Gargošćak = 4-2659959 
Razlika = 0*0036291 

Pripadajući broj ove razlike logaritma = L0083914, 
što znači, da je stranica Tignarosa - Gargošćak 1-0083914 
puta veća od stranice Tignarossa-Kalvarij, sa kojom se je 
držalo da se triangulacija obavlja. Slijedi dakle da je raz¬ 
mjer Zadarskog okru/ja: 

1: (2880 x 1-0083914) = 1:2904-16723 okruglo 1:2904-17. 

Iz navedenog proistječe da će se mere iz mapa Za¬ 
darskog okružja, uzete razmjernikom 1:2880 morati pomno¬ 
žiti sa P0083914, da se dobije odnosna prava dužina. 

Konsekvetno i dužina sekcije (mape) Zadarskog ko¬ 
tara nije od 1000 Klf. = 1896-484 m. nego 1008-3914 Klf. 
= 1912-398 m. kao što i njena visina nije 800 Klf=15! 7*187 
im nego 806 71312 klf. = 1529-92 m. i ako je dužina od 
25 a visina od 20 palaca. 

Površina će pak biti veća za (P0083914) 2 = P01685, 
što znači, da će se sve površine Zadarskog okružja, pro¬ 
računate planimetrom za razmer 1:2880, morati pomnožiti 
sa 1 - 01685. 

I upravo ove se godine navršava stogodišnjica, da je 
Dalmacija dobila na čudnovati način još čudnovatiji razmjer 
za mane bivšeg Zadarskog okružja, koji odgovara sadaš¬ 
njem Šibenskom, Kninskom, Benkovačkom i bivšem Zadar¬ 
skom političkom kotaru. 

Observacije trajale su od 1823 — 1829 g. a bilo je 
485 trigonometričkih tačaka. 

Detaljno snimanje obavljeno je u dva navrata i to od 
1823—1830 g. i od 1834—1837 g. 

Bilo je snimljeno 6725 mapskih listova sa 2381495 
parcela, a celokupni trošak triangulacije i detaljnog snimanje 
iznašao je 690000 Fr. 

Ovijem dovršen je prvi tehnički premer Dalmacije, 
koja je u ono doba brojila 744 katastarske općine. 

1850. g. ukida se u Dubrovačkom okružju i po oto¬ 
cima splitskoga još važeća desetina, a uvadja sezemljarina 
na bazi već postojećeg stabinog katastra, a godinu dana 
zatim ukida se desetina i u kopnenom delu Splitskog okru¬ 
žja i u celokupnom Zadarskome bez iznimke tako, da se 
početkom 1852. g. uvadja u celoj Dalmaciji zemljarina, da 
zameni posvema desetinu. 

Direkcija katastra u Beču 3/10 1850 god. ukida u 
Dalmaciji travarinu (dazio erbatico) odregjujući kao državni 
posed ona zemljišta, koja su se nalazila u zonama „Del 
nuovo e del nuovissimo acquisto“, a koja su se u to doba 
obragjivala na državni trošak. 

Nakon što bijaše obavljen prije navedeni premer ćele 
Dalmacije, dozvoljene su bile reklamacije interesiranih stra¬ 
naka radi eventualnih nastalih pogrešaka u katastarskim ope- 
ratima, koji su se mogli slobodno da razgledaju. 

Sve su reklamacije uzete u pretres, konstatirane po¬ 
greške ispravljene i time postignuta suglasnost sa faktičnim 
stanjem. 



Slika br. 1. 

U poznijim godinama popravljali su se katastrarski 
operati samo u toliko u koliko su odnosni organi bili o 
izvedenim promenama obavešteni. 

Tadanja organizacija katastra bila je vrlo jednostavna. 

Dalmacija je bila razdelena u četiri okružja, t. j. Za¬ 
darski, Splitski, Dubrovački i Kotorski. Svakim okružjem 
upravljao je samo jedan geometar sa uredovnim sedištem 
u istoimenoj varoši. Pojmljivo je, da u takovim prilikama 
nije moglo biti govora o ikakovome vogjenju evidencije, 
tim više, što je uz to postojalo kod ogromnog dela naroda 
potpuno nerazumijevanje i neshvaćanje ove ustanove. 

Broj neprovedenih promena u katastra" danomice se 
sve to više povećavao. 

Kada je 24. maja 1869. g. izdan zakon o odmerivanju 
zemljarine na čisti prihod zemlje, osetila se je baš radi 
toga potreba, da se obavi posvemašnji pregled faktičnog 
stanja poseda u Dalmaciji, a za to je bila naregjena opće¬ 
nita reambulacija katastra. 

Za ovaj rad, koji je trajao od 1873—1879. g., bilo je 
angažovano preko 100 osoba svih mogućih narodnosti i 
zanata. 

Bilo je Čeha, Nemaca, Talijana, Poljaka i Rumunja; 
apsolvenata filozofije, trgovačke škole, ispitanih pomorskih 
kapetana, ljudi sa jedva kojim razredom nižih srednjih 
škola, a čak i takovih, koji nijesu imali niti potpunu pučku 
školu. 

Izvedbom reambulacije upravljali su vrsni stručnjaci, 
a od angažiranog personala nekoji su se baš istakli bistrim 
shvaćanjem i potpunim razumijevanjem predmeta. 

Ovdje mi je ugodna dužnost spomenuti mladog Ši- 
benčanina, apsolventa tehnike i bivšeg suptenta kod Itali- 
janske realne gimnazije u Šibeniku, Inchiostri Aleksandra, 
koji se izvanrednim svojim sposobnostima ističe megju pr¬ 
vima, a njegovim je imenom usko spojen najnoviji jaki 
napredak tehničkog dela dalmatinskoga katastra. 

Spomenutim raznovrsnim personalom dobar dio radnja 
izvedenih pri reambulaciji nije mogao da odgovara zahtje¬ 
vanim tehničkim uslovima. 

Osim toga krivi su tehničkom nedostatku i tadanji 
upravnici, koji su zahtjevali da se što više posla obavi, 
dajući više važnosti kvantitetu nego li kvalitetu radnje. 
Ograničavali su izvedbu odnosnog terenskog rada na odre- 
gjeno vrijeme bez obzira na eventualne zapreke, koje bi 
pri izvedbi mogle da nastupe. 

Bile su dapače predvigjene i globe za nedovršene 
radnje u odregjenome roku. Posledica je svega toga bila, 
da su pojedinci morali i preko volje da ma kako dostignu 
odregjeni bioj parcela i površine samo da izbegnu nemi¬ 
novnoj kazni, koja bi katkada svršavala i otpustom iz 
službe. 

Preveć brzo osetile su se teške posledice ovih bes¬ 
mislenih odredaba, koje su u protimbi sa slobodnom ak¬ 
cijom kojeg mu drago tehničkog pothvata. 

Krupnih je pogrešaka bilo i u označivanju pojedinih 
predela i popisivanju posednika. 

Kako sam prije spomenuo, reambulaciju su izveli 
ogromnom većinom sami stranci, koji nijesu poznavali naš 
jezik. Nijedno ime, bilo predela ili posednika, ne bi dobro 
shvatili. Ovako iskrivljena imena unosila bi se u mape od¬ 
nosno u posebne listove. A ako se k tome još nadoda 
da je svaki pisao ortografijom svojeg jezika, tada će biti 
jasna slika zbrke, koja je nastala u ovome pogledu. 

Vrijedi istaknuti, da smo imali posedovnih listova 
upisanih na „Vrag ti ga zna". Općinski pouzdanik zapitan 
za posednika parcele, a neznajući ga, slegnuo bi ramenima 
i odvratio bi ,,a vrag ti ga zna“, što bi činovnik stranac 
shvatio kao ime posednika i ubeležio. 

Bilo je i drugih slučajeva. Pri kancelarijskim radnjama, 
kada ne bi iz nijedne beleške proistekao posednik jedne 
parcele, tada bi činovnik, samo da radnju popuni, upisao 
sebe. Na ovaj je način bio postao upravo legendaran neki 
geometar Rusian, koji je imao raštrkanog poseda po celoj 
Dalmaciji. 

Ove su se manjkavosti satno delomično odstranile 
poznijim reklamacijama nakon što su 1881 g. katastarski 
operati bili izloženi na uvid strankama. 


— 171 — 


Kada je 10. februara 1881 g. bio izdan zakon o osni¬ 
vanju zemljišnika (gruntovnice) u Dalmaciji a katastarska 
mapa postala sastavni dio gruntovnice, osetili su se u još 
pojačanoj meri svi neispravljeni nedostaci. 

Zemljišnik za to što prikazuje pravno stanje i što su 
u njemu upisani vlasnici čestica traži, da mapa bude re¬ 
zultanta znanstvene i pravilne izmere što se do sada nije 
baš tražilo radi fiskalne svrhe kojoj je jedino služila. 

Zakon 23. maja 1883. g. (1. d. z. br. 83) o eviden¬ 
ciji zemljarinskog katastra upućuje kako da se mape i 
ostali katastarski operati isprave i poprave i dovedu u 
sklad sa potrebama zemljišnika. 

Svrha je ovoga zakona da se svi nedostaci uklone i 
uzdrži daljna stroga evidencija budućih izmena i promena 
a time postigne što veća suglasnost između katastra i 
zemljišnika. 

Ali niti ovoga puta ogromna masa naroda ne shvaća¬ 
jući vrednost i svrhu ove ustanove nepokazuje nikakovog 
interesa da olakoti evidenciju katastra. Obavljene izmene 
delidbe ili promene poseda prešućuje iz raznih razloga. 
Ovakovo se shvaćanje žalibože još i danas u ne manjoj 
meri podržava. 

Spomenuti zakon za katastarsku evidenciju predviđa¬ 
jući sve ove zapreke određuje da se periodski od 15 do 
15 godina preduzima generalna revizija katastra osobitim 
obzirom na promenjenu vrst obrađivanja i odnosnu kvali¬ 
fikaciju zemljišta. 

Ovakova je revizija bila obavljena i u Dalmaciji 
1896 g. 

Rad je bio ogroman i opsežan a rezultat veoma do¬ 
bar što se ima da zahvali savesti i veštini odnosnih općin¬ 
skih pouzdanika a nikako zainteresiranju dotično prisu- 
stovanju pozvanih posednika. 

Uvedenjem zakona o evidenciji zemljarinskog katastra 
Dalmacija se deli u više merničkih kotara a ukidaju se do¬ 
sadašnji okruži. 

Prva je podela bila u 12 kotara a broj se je ovih 
kasnije prama potrebi i želji pučanstva, sve to više pove- 

čavao, tako da je Dalmacija na početku svetskog rata bro¬ 
jila 21 mernički kotar. 

Osnivanje zemljišnika, što sam prije spomenuo, sledilo 
je redovito usprkos svih nedostataka katastarskih operata. 
Ali ipak za neke poreske općine radi nikakovog nepodu¬ 
daranja između faktičnog stanja i onog prikazanog u ope- 
ratima katastra a pogotovo u odnosnim mapama, rad oko 
osnivanja zemljišnika nije se mogao niti da započne. 

Potrebno je bilo sastaviti potpuno novi ćeli katastar¬ 
ski operat na osnovi nove mape koja se imala iznova da 
snimi. 

I za to 1898. g. osniva se u Dalmaciji sekcija novih 
izmera sa zadatkom da se provede triangulacija i nova 
izmera svih katastarskih općina, gde još nije osnovan 
zemljišnik. 

U onim katastarskim općinama gde je samo djelomično 
bila potrebna nova izmera, izvršila bi se i reanbulacija 
preostalog dela općine. 

Sekcija novih izmera osniva se u čednim granicama. 
Vodi ju i upravlja direktor Inchiostri posvetivši ovome radu 
sve svoje umne sposobnosti. 

Kasnije, delatnost ove sekcije sve to više se razvija 
i izvađa savršenih i preciznih radnja bilo u pogledu taian- 
gulacije kao i u pogledu detaljnog snimanja. 

Triangulaciju proveli su samo geometri Dalmacije koji 
su svoju potpunu teoretsku izobrazbu znali u svim tanči¬ 
nama u praksi da primene. 

Dalmacija je bila jedina pokrajina u bivšof Austriji u 
kojoj, triangulaciju katastra, nijesu izvršili triangolatori Ge¬ 
neralne Direkcije Katastra n Beču, jer su ih mogli potpuno 
da zamene naši mladi geodeti. 

Potpuna nova izmera izvedena je u 13 a nova izmera 
sa reanbulacijom u 7 katastarskih (poreskih) općina. U 3 
katastarskim općinama izvršena je triangulacija, a detaljno 
snimanje i ako započeto, nije još dovršeno, jer je 1917. g. 
bio obustavljen svaki terenski rad. 

Kod svih ovih radnja detaljno je snimanje izvršeno 
bez iznimke geodetskim stolom u razmeru 1:2880 (1:1440) 
i 1:2500 (1:1250). 

Poligonalna izmera sledila je samo za varoši: Split, 
Ercegnovi i za iskopine u Solinu u razmeru 1:1000 i 1:500. 

Izmeru za Split izveli su geometri „Triangulierungs 
und Kalkulbureau" u Wienu, a za Frcegnovi i iskopine 
Solina opet geometri Dalmatinske sekcije novih izmera. 

Radnje su u svim tančinama precizne i tačne a treba 
istaknuti u prvome redu sitan i ogroman rad okolo sni¬ 
manja starina u Solinu. 

Kada se je 1907. g. počelo u Dalmaciji sa asanacijom 
već postojećeg zemljišnika, osniva se kod katastra nova 
sekcija za reanbulacije. 

Rad ove sekcije sastajao se je u popravljanju starih 
već postojećih mapa. Poreske su općine bile potpunoma 
pantljikom premerene a odnosne maoe ispravljene. Bilo je 
pojedinih listova mapa, koji su bili sasma isprekrižani no¬ 
vim crvenim linijama. 

Tehnička tačnost ovoga rada veoma je problematična ali 
je za to sregjeno prvašnje pobrkano stanje poseda. 

Geometri dodeleni sekciji reambulacije pridružili bi se 
sudskoj komisiji da obave potrebiti terenski rad. Reambu- 
lacija je obavljena u 35 katastarskih općina dok je u dve 
započeta ali ne dovršena. 

1 ova je sekcija prekinula svojim delovanjem god. 
1917. kada je, kako sam spomenuo, obustavljen svaki te¬ 
renski rad. 

Nakon sloma radi raznih političkih prilika fukcionisalo 
je u Dalmaciji samo 11 kotarskih katastralnih ureda. Eva¬ 
kuacijom 1. i II. zone broj se je ovih povećao za još 7. 
Sada se pak otvara ured katastra u Rabu a evekuacijom 
III zone onaj u Biogradu na moru i u Prekome. 

Na ovaj će se način uzdržati i opet isti broj merničkih 
kotara u Dalmaciji, t. j. 21 i ako se je opseg nekojih znatno 
promenio a nekoji se sasma na novo ustanovili rad i otpatka 
Zadra. 

Sekcija novih izmera počet će na novo da funkcioniše 
ove godine. 

Redoviti terenski rad po merničkim kotarima takodjer 
će ponovno započeti početkom maja ove godine a koji je 

rad bio obustavljen od 1914. g. t. j. od početka svjetskog 
rata. 

Sekcija reanbulacije nije se ponovila većinom radi 
budžetarnih razloga. 

Od dve godine provedene su u Dalmaciji nekoje 
izmene u administrativnom unutarnjem poslovanju katastar¬ 
skih ureda s osobitim obzirom na statističke podatke, bez 
kojih ured katastra nije mogao da bude pristupačan i dru¬ 
gim granama državne uprave. 

Ako se nijesam još podrobnije osvrnuo na razvitak 
katastra u Dalmaciji uzrok je tome, što nijesam bio u sta¬ 
nju da pabirčim po pokrajinskim arhivima, koji se još uvek 
nalaze u Zakru. 


Ini. KAMILO IVON 

inšpektor katastra za Dalmaciju. 

12. Melioracije. 

Dalmacija ptipada u hidrografskom pogledu isključivo 
jadranskom basenu. Hrptenjaču joj tvore gorski lanci, koji 
se proštiru duž bosansko-hercegovačke granice ili teku 
s njom usporedno, a ove prekidaju rijeke Zrmanja, Cetina 
i Neretva. 

Duž ovih rijeka i njihovih pritočića nalaze se najpro¬ 
stranija polja, kojima u ostalom Dalmacija nije preobilno 
obdarena. Ovamo spadaju Zegarsko Polje, Erveničko Polje, 
Polja Morpolače i Trolokava, Kninsko Polje, Petrovo Polje, 
Cetinjsko, Vrličko, Hrvatačko i Sinjsko Polje, Neretvanska 
Blatija, Grbaljsko i Mrčevo Polje. 

Drugu vrst polja sačinjavaju zatvorene kraške kotline 
od najmanjih dimenzija do veličine Vrgorskog jezera, koje 
zaprema 30 km 2 . Megju njima su najvažnija: Malo i veliko 
Blato na Pagu, BokanjaČko Blato kod Zadra, Nadinsko 
Blato, Vransko Blato, Blato na Korčuli, Rastok, Vrgorsko 
Jezero, Jezerac, Bačinsko Blato i Konavosko Polje. 

Tla, koje se intenzivno kultivira, ima u Dalmaciji samo 
20‘8°/ 0 , a od toga 10'7°/ 0 oranica, 6 - 4% vinograda, 2'9% 
vrtova, te 0 - 8°/ o livada. Većinom su to male čestice, osobito 
one, koje su u ravnicama. Posjedi su osim toga raštrkani 
i razmjerno prilično udaljeni od naseljenih mjesta. 

Upravo radi oskudice plodne zemlje proučavale su 
razne vlade, osobito Mlečani, Francuzi te Austrijanci načine, 
kojima bi se pomoću hidrotehničkih radova dala podići 
poljoprivreda. Austrijska je vladavina tek zadnjih decenija 
pred slomom obratila veću pažnju poljoprivrednom podi¬ 
zanju zemlje. Ovdje možemo lučiti tri razna perioda. 

U prvom periodu, koji svršava godinom 1897 izvagjale 
su se radnje uz znatan doprinos interesenata. Za svaku 
radnju ovog perioda stvoren je po jedan posebni pokra¬ 
jinski zakon, koji je uregjivao megju ostalim i doprinos 

interesenata. Radnje su se izvagjale pod vodstvom organa 
državne gragjevinske službe, ali pod nadležnošću ministar¬ 
stva poljodjelstva. Amo spada melioracija državne domene 
Vranskoga Blata, izvedena isključivo u interesu državnog 
erara, uregjenje Krke, te sudjelovanje posebnim doprinosom 
za uregjenje potoka Mlade u Hercegovini u ime interesa 
Dalmacije i više manjih radnja. 

U drugom periodu od godine 1897 do 1907 povećan 
je bio doprinos Ministarstva poljodjelstva do 50°/ 0 a do- 
prinašala su i druga Ministarstva u interesu asanacije, plo¬ 
vidbe i t. d. Tehničkomelioraciona služba se je odcijepila 
od gragjevinske, te je osnovan posebni ured za poljodjelske 
poboljšice, koji je bio podregjen XI administrativnom od¬ 
sjeku namjesništva. Veće izvedene melioracione radnje ovog 
perioda jesu: Prosušenje Konavoskog polja, asanacija Stona 
Velikoga, melioracija Buljaričkoga Polja. 

Napokon je godine 1907 nastupio treći period, u ko¬ 
jemu je megjuministarstveno povjerenstvo u sporazumu sa 
predstavnicima pokrajine zasnovalo posebnu obširniju akciju 
za gospodarstveno podignuće Dalmacije, u kojoj je imalo 
najviše udjela Ministarstvo poljoprivrede, a koja se je na¬ 
mjeravala provagjati za 20 godina. Najveći je dio troškova 
pao na teret države i pokrajine. Državna je uprava sutje- 
cala doprinosom do 90% (ministarstvo poljoprivrede radi 
podizanja poljoprivredne vrijednosti, ministarstvo unutarnjih 
posala iz zdravstvenih interesa), pokrajina redovito doprino¬ 
som od 10%, a općine doprinosom od 5%. Mnoge od započetih 
radnja ovoga perioda bile su početkom rata prekinute. Radnje 
većega obsega su prosušenje Polja Morpolače-Trolokava, 
uregjenje Zrmanje kod Ervenika, uregjenje Čikole u Petro¬ 
vom Polju, prosušenje Blata na Korčuli, prosušenje Bačin- 
skog Blata, nastavak prosušenja Buljaričkog Polja, te jedina 
radnja svoje vrsti u pokrajini natapanje Rastoka. 

Površina svih ovih melioracionih radova prvoga, dru¬ 
goga i trećega perioda zaprema oko 7000 ha, a ukupni trošak 
u predratnim krunama oko 4,650.000. 

Uzdržavanje izvedenih melioracionih radova teretilo je 
isprva interesente, a za radnje izvedene u trećem periodu 

poslije godine 1907 bio je stvoren fond za uzdržavanje, 
kojim je upravljalo namjesništvo. U taj fond su uplaćivale 
država i pokrajina svaka po 5% cjelokupne godišnje inve¬ 
sticije, a sticali su se i prihodi od zemljišnih posjeda. Radnje 
su se imale uzdržavati iz dobiti glavnice, koja se nije smjela 
umanjivati, a u slučaju veće potrebe iz posebnoga dopri¬ 
nosa države i pokrajine. 

Osobito je važno spomenuti, da je u Dalmaciji skoro 
vazda skopčana sa melioracijom i asanacija od malarije, u 
koliko se ova osobito razvija u krajevima sa plitkom leže- 
ćom vodom, močvarama, lokvama ili plitkim zdencima. 
Mnogo je takovih radnja izvedeno jedino iz zdravstvenih 
interesa, jer je njihova melioraciona vrijednost minimalna. 

Za vrijeme rata nije se uzdržavanje radnja redovito 
provagjalo. Uslijed toga se skoro sve radnje nalaze u za¬ 
puštenom stanju. 

Poslije sloma postala su opet sva pitanja aktuelna, 
jer se narod obraća Vlastima, da mu država priskoči u 
pomoć. Vrlo ograničena sredstva dozvoljavaju samo sku¬ 
čenu djelatnost. Inicijativom Generalne Direkcije Voda čine 
se prvi koraci oko osnivanja vodenih zadruga. Izvedenje 
radova pada na teret interesenata zadrugara. Državna pri¬ 
pomoć sastoji se od pozajmice u granicama rentabilnosti, 
koja će se otplaćivati tek nakon dovršenih radnja iz pove¬ 
ćanih prihoda. Izradu tehničkih osnova preuzela je na se 
država, te će se u tu svrhu poduzeti opsežni prethodni ra¬ 
dovi, u koliko ne postoje već gotove osnove. 

Glavne radnje, koje se imadu nastaviti i dovršiti jesu: 
melioracija Morpolače-Trolokava, asanacija Rivine Jaruge, 
uregjenje Čikole, uregjenje Krke sa pritocima. 

Nove radnje jesu slijedeće: Uregjenje Zrmanje kod 
Žegara, melioracija Sinjskoga, Hrvatačkoga, Vrličkoga i Ce¬ 
tinskoga polja, presušenje i natapanje Imotskoga Polja, pre- 
sušenje i natapanje Vrgorskoga Jezera, presušenje Nere¬ 
tvanskih Blatija, presušenje Konavoskoga Polja, melioracije 
Grbaljskoga i Mrčevoga Polja. 

U slijedećim opisima prikazano je današnje stanje gla¬ 
vnih melioracionih objekata bez obzira, da li njihovo izve¬ 
denje pripada prošlosti ili budućnosti. 

1) Polja na Zrmanji jesu: Erveničko, Žegarsko, 
te Luke Bilišanske i Muškovačke. Sva ova polja po¬ 
dložna su poplavama nabujale Zrmanje. Godine 1904 bila 
jeluregjena Zrmanja kroz Erveničko polje produbljenjem 
korita u duljini od 2,2 km sa 50000 nadnica. Poplave su 
se umanjile ali se nisu posve odstranile. Istodobno bili su 
začepljeni ponori u samom koritu rijeke povrh Ervenika, e 
da se suzbije oskudica ljetne vode. U Žegarskom polju 
poplavljuje Zrmanja oko 60 ha plodne zemlje, a to uslijed 
nepovoljnih prilika oticanja voda. Na Žegarskom mostu je 
oborinsko područje 404 km 2 . Osim preplitkoga korita naj¬ 
veća je zapreka čvrsta brana mlina Čeberke. Snimanje te¬ 
rena obavljeno je već prije rata. Luke Bilišanske i Muško¬ 
vačke dale bi se braniti od poplave sniženjem tamošnjega 
Buka, ali bi se radi očuvanja vodnih prava imala postaviti 
pokretna brana. 

2) Asanacija Nina polučena je uregjenjem Ri¬ 
či ne, čiji je donji tok od 1,0 km duljine bio odvrnut od 
močvare, koja je sada samo u komunikaciji sa morem. 
Radnja je izvedena godine 1908 i 1909. 

3) Polja Morpolače i Trolokava izložena su pro¬ 
laznim poplavama mnogobrojnih bujica. Dijelovi polja su 
močvarni. Predratni melioracioni projekat predvigjao je ure- 
gjenje glavnih vodotoka, te izvedenje odvodnih jaruga kroz 
močvare, da se poboljša oko 600 ha zemljišta. Radnje, koje 
su bile prilično napredovale, obustavljene su tekom rata. 

4) Asanacija Skradina na ušću Rivine Jaruge u 
Prokljansko jezero namjeravala se je postići odalečenjem 
Rivine Jaruge na sjeverni obronak polja, te uregjenjem pli- 
čina na ušću produbljenjem i podizanjem obale. Novo ko¬ 
rito Rivine Jaruge imalo je biti skroz popločano, da se 
izbjegne ležećim vodama, koje se smatraju leglom malarije. 
Radnje su bile upućene iskopom nove jaruge, kojoj je bila 
zadaća, da ujedno odvrati poplavne vode od Skradina. Do¬ 
sadašnja iskustva su pokazala, da su poplavne vode puno 
veće nego li se je mislilo, te da je nastupilo jako kretanje 
prugja, koje ugrožava polja, podiže dno novoiskopane ja¬ 
ruge, uslijed čega se nemože za sada računati, da će dno 

ostati ravno. Radnje koje su bile ratom prekinute bile su 
odmah nakon evakuacije nastavljene skromnim državnim 
doprinosom. 

5) Uređenje Krke. Polja u gornjem toku Krke 
oko Knina od Topolja do Bilušića Buka trpe često od po¬ 
plavnih voda Krke ili njenih pritoka. Osobito je ugrožena 
varoš Knin. Katastrofalne povodnje u godinama 1846 te 
1882 bile su povodom kasnijim radnjama uređenja. Prvo 
je uređenje izvedeno u godinama 1850 do 1860, drugo u 
godinama 1892 do 1896. Zakonom od 17 juna 1888 bilo 
je proglašeno uređenje Krke od Topolja do Bilušića Buka 
kao pokrajinsko poduzeće uz primjereni doprinos države i 
vodene zadruge. Uzdržavanje izvedenih radnja imalo je te¬ 
retiti isključivo vodenu zadrugu. Produbljenjem dna Krke 
osobito od ušća Butišnice do Bobodola, snizile su se po¬ 
plavne vode u Kninu za 80 cm, ali uspjeh nije ostao tra¬ 
jan poradi postepenoga ali stalnoga slegnuća terena u po¬ 
ljima naročito kod Knina i kod Matasa, koje je slegnuće 
skoro posve paralizovaio uspjeh u poljoprivrednom pogledu. 
Pritok Butišnica bio je odvrnut od Krke pomoću diobenog 
nasipa, tako da je novo ušće postavljeno 2,5 km daleko 
od Kninskoga mosta. Zadaća je ovoga nasipa, da odvraća 
poplavne vode Butišnice od Knina. Ovaj se je diobeni nasip 
pokazao nedovoljnim, jer je bio češće oštećen, a napokon 
katastrofalnim povodnjem godine 1915 u korijenu razvaljen. 
Poplavne vode Butišnice podižu donesenim prugjem korito 
Krke, te oteščavaju otjek vodama iz Kninskoga Polja. Vo¬ 
dena zadruga borila se je od svoga postanka sa financijal- 
nim poteškoćama, te nije bila u stanju, da radove uzdržava 
u dobrom stanju. Ovu zadrugu tvore interesenti poreznih 
općina Knin, Kninsko polje, Biskupija, Vrbnik, Žagrović, 
Očestovo, Matase i Radučić. 

Na temelju konstatovanih većih množina otjeka i po¬ 
novne snimke terenske bila je za vrijeme rata izrađena 
osnova trećega uređenja Krke. Ova predviđa povećanje 
otočnoga profila Butišnice za najveće vode, zatim proširenje 
Krke kod Knina zadržavajući naravni pad, te produbljenje 
r e od ušća Butišnice do Bilušića Buka. Vodena snaga 

Butišnice u najdonjem toku imala se je iskoristiti. Trebo- 
vanje za sve ove radnje iznosi oko 1,600,000 predratnih 
kruna. 

6) Uregjenje Čikole u Petrovom Polju. Či- 
kola prouzrokuje poplave radi nedovoljnoga korita. Projekat 
iz god. 1908 predvigja uregjenje Čikole od Drniškog mosta 
na više u duljini od 19 km sa trebovnikom od 1,400.000 
predratnih kruna. Radnja započeta god. 1908 bila je ratom 
prekinuta, nakon što je bilo izvedeno u svemu nešto više 
od jedne četvrtine cjelokupnih radnja. Poslije sloma nije se 
još pristupilo nastavku radnja. 

7) Duž Cetine redaju se Cetinsko (348 ha), Vrličko 
(427 ha), Hrvatačko (512 ha) i Sirijsko Polje (4522 ha). 
Kultura svih ovih polja su skoro isključivo livade, manji 
je dio močvaran. Polja trpe koli od poplava toli od ljetnih 
suša uza svu obilatost vode u koritu rijeke. Samo vrelo 
Cetine daje minimalno 2 do 4 m a vode u sekundi, osim 
ovoga imade još cio niz vrela na lijevoj obali od izvora 
pa do Trilja u ukupnoj duljini od 52 km, tako da su mi¬ 
nimalne vode kod Trilja već 18 do 19 m a u sekundi. Ova 
vrela potječu od podzemnih pritoka sa bosansko-hercego- 
vačkih polja (Grahovo, Marinkovce, Pribelj, Hrbljine, Ku- 
preško Polje, Glamočko Polje, Livanjsko Polje, Voknoško 
Polje, Duvanjsko Polje, Buško Blato, Roško Polje), koja 
svojom veličinom nadmašuju vlastito uže oborinsko područje. 
Cjelokupno oborinsko područje kod Trilja iznosi 5216 km-. 
Nakon daljnjih51 km toka utječe Cetina kod Omiša umore. 

Poznato je, da je već u god. 1808 postojala namisao 
prosušenja Sinjskoga polja, koja se do danas nije još ostva¬ 
rila. Poplave zapremaju do 5000 ha, a traju do 6 mjeseci. 
Prosušenje dalo bi se postići sniženjem korita Cetine kod 
Trilja, ali se ne preporuča ako se istodobno ne izvede i 
natapanje. Poljoprivredni interesi bili su teško ugroženi 
svojedobnom koncesijom društva ,,Sufid“ na Zadvarju, koja 
je bila izdata, a da se nisu dovoljno uvažile potrebe do¬ 
maćeg pučanstva. Neposredno prije rata pristupilo se je 
snimanju Sinjskoga, Cetinjskoga i Vrličkoga Polja. Snimanja 

bi bila dovršena, da nije nastupio rat. Poslije sloma su 
interesenti potakli nanovo ovo pitanje, te će se ove go¬ 
dine snimanja nastaviti. Sav dosadašnji materijal snimanja 
zadržale su talijanske vlasti u Zadru. 

8. Neretvanska Blatija svojom prostranošću nadma¬ 
šuju sva ostala polja. Dalmatinski dio zaprema 12.250 ha, 
od kojih se jedva 2000 ha obragjuje. Sve ostalo su nezdrave 
močvare i jezera. Radi niskog položaja ova su blata teško 
pristupačna. Rijeka Neretva poplavljuje ih slivom od 7572 km 2 
na dalmatinskoj granici, a isto tako i vrela, koja su u pod¬ 
zemnoj vezi sa više ležećim poljima, te izviru na rubovima 
polja. 

Već godine 1701 bavili su se mletački inženjeri na¬ 
mjerom uregjenja Neretve. Za Austrijske vlade bilo je Mi¬ 
nistarstvo trgovine obratilo pažnju ovoj rijeci. Molinov pro¬ 
jekat iz godine 1865 te Gillhuber-Waniekov iz god. 1869 
obragjuje doduše i bonifikaciju blatija, ali tek u drugom 
redu. Ministarstvo je usvojilo projekat Waniekov, te je g. 
1875 stvoren zakon o uregjenju Neretve i presušenju bla¬ 
tija, a država je imala investirati oko 3,6 milijuna kruna u 
svrhe uregjenja Neretve radi plovnosti na dubinu od 5 m. 

U pogledu bonifikacije vrijedno je spomenuti Molinov 
projekat, koji predvigja potpuno zatvorenje blatija od po¬ 
plavnih voda, te umjetno dizanje vode pomoću parnih 
strojeva. Waniek zatvara blatija samo nepotpuno, ostavlja¬ 
jući 16 mostova i nekoliko manjih otvora u nasipima. Nade 
u obilatu kolmaciju nisu se ispunile, a niti je došlo do 
umjetnoga jaružanja i povisivanja zemljišta, niti do drugoga 
načina melioracije. Svakako je stalno po općem tamošnjem 
glasu, da su izvedene radnje bile prije na štetu nego na 
korist bonifikacije. 

U vezi sa bonifikacijom ustupile su općine Metković 
i Opuzen državi po dvije trećine od svojih močvarnih 
zemljišta uz uvjet, da država provede presušenje. Opu- 
zenska je općina stavila rok od 29 godina, koji je istekao 
godine 1910, nakon česa je općina povela parnicu za po¬ 
vratak ustupljenog zemljišta, ali je parnica bila prekinuta 
novim pregovorima sa državom. Ninistarstvo poljoprivrede 

cijenilo je naknadni trošak melioracionih radova na 9 milijuna 
predratnih kruna. 

Poslije sloma poveo je kotarski poglavar Aničin ak¬ 
ciju, da se ustanovi vodena zadruga, koja će izvesti bo- 
nifikaciju. Pošto ne postoji još nikakav projekat, ustanov¬ 
ljena je u Metkoviću posebna ekspozitura pod nadležnošću 
Generalne Inspekcije Voda u Sarajevu, koja će obaviti po¬ 
trebite prethodne radove. 

9) Grbaljsko Polje (400 ha) i Mrčevo Polje 
(300 ha) izmegju Kotora i Budve od velike su važnosti za 
tamošnje pučanstvo. Ova polja trpe od prolaznih poplava 
poradi nedovoljnoga otjeka, a djelomično i od zatrpavanja 
bujičnim materijalom. Oba su polja potrebita asanacije 
poradi jake malarije. Grbaljsko je Polje već odavno 
snimljeno, te je pokojni generalni inspektor voda inž. 
Mialjević bio sastavio melioracionu osnovu u konceptu. 
Mrčevo je polje snimljeno tek djelomično. 

10) Buljaričko Polje na jugu Dalmacije trpi od 
nanosa bujičnog materijala, a najniži dio polja imade nizak 
položaj prema moru (oko 40 ha), koje ga pod uolivom 
valova zatvara, te priječi u oticanju, da je posve močvarno 
i malarično. Radnje su se izvodile u dva navrata, prvi put 
na temelju zakona od god. 1895 u razdobljn 1897 do 1901, 
te drugi put u godinama 1909 do 1911. Probiven je umjetni 
konao u more, a pritoci u nastavku bujica uregjivani su na 
način, da bi se bujični materijal kretao k močvari. 

11) Nadinsko Blato oko 500 ha nema otvorena 
otjeka, te je stoga poplavljeno. Pitanje presušenja nije se 
još dotaljno proučavalo. Postoji mogućnost izvedenja pro¬ 
kopa prema Vranskom Blatu, ali u tom slučaju imali bi se 
tamošnji vodotoci primjereno proširiti. 

12) Bokanjačko Blato zaprema oko 200 ha, zimi 
je poplavljeno, jer nema otvorenog otjeka. Budući da je 
Jezero do polovice dodijeljeno talijanskoj državi, te bi se 
njegovim potpunim presušenjem mogla eventualno pojaviti 
nestašica vode u zdencima zadarskog vodovoda, nema iz¬ 
gleda da bi se ova radnja izvela. 

13) Vransko Blato graniči na Vransko jezero. 
Melioracija ove državne domene izvedena je u godinama 
1897 do 1903 po osnovi iz godine 1888. Probijen je konao 
za ctjek iz jezera u more tako zvana Prosika duljine 850 m 
te širine 4 m. Oborinsko je područje 167 km 2 . Posebnom 
mrežom konala od 70 km te cesta od 11,5 km duljine po¬ 
boljšano je oko 2000 ha močvara i 250 ha mokrih livada. 
U ove je radnje utrošeno preko 450,000 nadnica. 

Održavanje ovih radnja u sporazumu sa melioracionim 
organima bilo je stalno u programu domenske uprave, no 
za vrijeme rata, a naročito za vrijeme talijanske okupacije 
bile su radnje posvema napuštene. Poljoprivredno odjeljenje 
pokrajinske uprave poduzelo je već uz pomoć organa Ge¬ 
neralne Inspekcije Voda korake za uspostavljenje redovi¬ 
toga stanja. 

14) Konavsko Polje sa oborinskim područjem od 
151 km 2 nema otvorena otijeka, te je podvrgnuto perio¬ 
dičkim poplavama do 700 ha najplodnijega zemljišta. Polje 
zasagjeno većinom vinogradima odvodnjava se jedino po¬ 
norima. Radnje, koje su bile izvedene u godinama 1897 do 
1901 sastojale su se u čišćenju, otvaranju, proširenju i iz¬ 
gradnji glavnih ponora, njihovom ogradjenju nasipima, u 
kojima su bile predvidjene pokretne zatvornice za reguli- 
sanje otjeka, te prelijevi za sigurnost. Ovim se je načinom 
namjeravala omogućiti zimska poplava, koja se ne smatra 
štetne m nego korisnom za lozu. 

No usprkos izvedenim radnjama nastupile su ipak 
štetne poplave, te se je na temelju zavedenih vodomjernih 
opažanja proučavalo presušenje pomoću rova u pravcu 
k moru. Duljina bi ovoga rova iznosila oko 2000 m. Cje¬ 
lokupni materijal nalazi se još uvijek kod talijanskih vlasti 
u Zadru. 

15) Blato na otoku Korčuli zatvoreno je polje 
od 178 ha, zasagjeno u većini vinogradima. Radi nedovolj¬ 
noga otj°ka ponorima nastupale su česte poplave. U godi¬ 
nama 1910 i 1911 probušen je rov u smjeru k zaljevu Pri- 
gradica do mora u duljini od 2,24 km. Ovo je prva radnja 

ove vrsti u Dalmaciji. Radnju je izvelo poduzeće Redlich i 
Berger sa pneumatičnim bušenjem. 

16) Imotsko Polje, koje se nastavlja u Hercego¬ 
vinu kao Bijelo iliti Bekijsko polje, trpi od periodičnih 
poplava uslijed toga, što vodotoci nemaju otvorena otjeka, 
te se cijelo područje od 621 km 2 odvodnjava ponorima, 
koji gutaju oko 10 m 3 u sekundi. Najveće poplave zapre¬ 
maju na dalmatinskoj strani blizu 2000 ha. 

Koli bosanskohercegovačka vlada toli dalmatinska izra¬ 
dile su na temelju dogovora svaka za svoj teritorij po jedan 
projekat. Presušenje se je zamišljalo provesti pomoću rova 
kroz brdo Petnik, koji bi odvadjao 30 do 40 m 3 u sekundi. 
Megjutim su nastale nesuglasice u pitanju odvagjanja po¬ 
plavnih voda poljem. Dok je projekat na dalmatinskoj 
strani predvigjao zatvoreno odvagjanje poplavnih voda 
megju nasipima, hrcegovački se je ograničio na manje vode, 
dočim bi se veće vode kao i prije razlijevale poljem. 
Premda su osnove bile izragjene već godine 1909. ipak 
radi nesuglasica projektanata nije došlo do izvedenja. 

Poslije sloma zatražio je jedan konzorcij koncesiju za 
izrabljivanje vodene snage rijeke Vrlike. Projekat konzorcija, 
koji se obazire i na poljoprivredne interese, zaslužuje uva- 
ženje, pošto se u glavnom drži istih načela, koja su te¬ 
meljem osnovama presušivanja. 

17) Vrgorsko jezero (veličine2963 ha)si. 1 i 2 ,Bacinsko 
Blato (254 ha) i Bara (8 ha) zatvorene su kotline, te za¬ 
premaju u svemu 3225 ha sa orografskim oborinskim 
područjem od 384 km 2 . No vjerojatno je, da primaju pod¬ 
zemnim putem, i dio voda susjednog sjeverozapadnog 
područja. 

Poslije obilatih jesenskih i zimskih kiša uslijed ne¬ 
dovoljnog otjeka ponorima ostaju polja do kasno u pro¬ 
ljeće ili do ljeta pod vodom, te je često nemoguće uzorati 
polje, a često se dogagja, da sjetva ili žetva propadne. 
U deset godina računaju na dvije dobre i dvije oskudne 
žetve, dočim ostalih šest ide u štetu. Ovo je stanje uzro¬ 
kom siromaštvu tamošnjega pučanstva oko 10.000 duša, 

jer se osim toga radi nesigurnosti obradjuje samo manji 
dio polja, te se sije kukuruz, s : rak i proso. 

Projekat presušenja od godine 1911 predvigja probi¬ 
janje rova kroz brdo Planu prema Bačinskom jezeru, kojim 
bi moglo oticati oko 20 m 3 u sekundi. Ponori sami prema 
dnevnom opadanju vode od 10 cm gutaju oko 34 m 3 u 
sekundi. Bačinsko je Blato već svedeno preko Bare rovom 
i zasjecima do mora. Ova je radnja izvedena u režiji države 
neposredno prije rata. Radnja glavnoga rova izmegju Vrgor- 
skog jezera i Bačinskoga bila je već data u zakup, ali je 
izvedenje omeo rat. 

Prema 25 godišnjim hidrografskim studijama projekta, 
izvedenjem radnje ostalo bi polje početkom svibnja suho, 
samo u četiri najpovoljnije godine presušilo bi nešto ka¬ 
snije oko polovice svibnja. Rov za odvagjanje vode upo¬ 
trebljava cjelokupni raspoloživi pad od 8%. 



Umanjenjem ovoga pada te glatkim obloženjem rova 
ostala bi raspoloživa i vodena snaga do 3400 HP. Ovaj 
maksimum trajao bi poprečno samo 73 dana (najdulje 158 
dana). Radi promjenljivosti ove vodene snage trebalo bi 
predvidjeti i kaloričnu rezervu. Iskorišćenjem vode od 34 m 3 , 

koju danas gutaju ponori, dobilo bi se još 5780 HP kroz 
poprečno 136 dana u godini (najdulje 281 dan). 

Po intencijama Generalne Direkcije Voda osnovana je 
u proljeću ove godine vodena zadruga, kojoj će biti zadaća, 
da uz pripomoć države izvede radnje presušenja. Uz ovo 
imalo bi se kasnije provesti još i natapanje polja iz vrela 
pod Dusinom, koja daju minimalno oko 2-3 m 3 u sekundi. 

Vodena je zadruga uvjerena o visokoj rentabilnosti 
ovoga poduzeća, te se nada, da će kroz desetak godina 
moći isplatiti zajam, koji očekuje od državnih ustanova. 
Vrijednost cjelokupnog Jezera cijeni se danas na 160 mi- 
Ijuna dinara, a radnje presusušenja proračunate su prije 
rata na 870.000 zlatnih kruna. Jednogodišnji brutto-prihod 
poslije uredjenja računaju na 12 miljuna dinara. 

Poslije sloma nije se radnja rova mogla nastaviti u 
državnoj režiji, ali se je izveo put sa Dusine na Jezero. 

18) Dalmatinski Rastok od 510 ha površine 
zatvorena je kotlina, koja trpi od periodičkih poplava, ali 
u manjoj mjeri negoli niže Vrgorsko Jezero. U godinama 
1910 i 1911 bile su izvedene radnje za natapanje u vezi 
sa natapanjem Hercegovačkog Rastoka vodom iz rijeke 
Mlade. Naprave su pretrpjele za vrijeme rata dosta štete 
zapuštanjem i uništavanjem. Pošto natapanje jednoga dijela 
t. j. Podprologa nije bilo još dovršeno, nastavile su se 
ove radnje nakon sloma. 




Ing. ČIRIL ŽNIDARŠIĆ. 







13. Opskrba pitkom vodom. 

Opskrba vodom naseljenijih mjesta po Dalmaciji bila 
je već od pamtivijeka predmetom raznolikih proučavanja, 
koja su urodila mnogovrsnim građevinama u pojedinim 
kulturnim epokama. 

Splitu služi još i danas rimski vodovod sa izvora 
Jadra obnovljen po općini godine 1878. Između Biograda 
i Zadra nailazimo na ostatke rimskoga vodovoda sa vrela 
Bibe u Vrani. U Novalji na otoku Pagu bio je pred dva¬ 
naest godina očišćen dobro uščuvan rimski rov od jednoga 
kilometra duljine, koji je jamačno služio dovagjanju vode. 

Iz vremena mletačke vladavine potječu neki vodovodi 
od kamenitih cijevi, kaošto vodovodi u Zadru, Stonu, 
Gradcu, te veći broj čatrnja, u podobi zdenaca od kojih 
navode obično one u Rabu, Zadru, Šibeniku i Hvaru. Ove 
nakapnice bijahu pune pijeska, te se je voda skupljala samo 
u pješčanim porama. 

Dubrovnik se opskrbljuje još danas vodovodom sagra- 
gjenim u vrijeme republike. Ova se gragjevina danas obnavlja 
radi trošnoga stanja. 

Narod po pokrajini, koji je bio više manje upućen 
sam na se, sagradio je kroz vjekove iskoristivši podzemnu 
vodu i vrela nekoliko hiljada manjih objekata, koji služe 
javnoj opskrbi, ponajviše zdenaca i zahvata vrela, a gdje 
nije bilo podzemne vode, iskopao i utvrdio je lokve. Imuć¬ 
nije kuće imadu obično posebne nakapnice u vezi sa kućnim 
krovom. 

Po pokrajinskom zakonu od 5. kolovoza 1892 bila je 
općinama nametnuta dužnost brinuti se za javnu opskrbu 
pitkom vodom u slučaju pomanjkanja. Općine su dužne 
voditi evidenciju svih javnih naprava o stanju gragjevine, 







190 — 


dostatnosti i kakvoći vode. Odlomcima je bio nametnut 
najveći teret, ali im je dozvoljeno, da namaknu u naravi: 
kamen, pijesak, crljenicu i vapno namjesto doprinosa u novcu, 
dok bi općina imala doprinijeti 10 do 20% u novcu. 

Očevidnost iskazana po općinama u godinama 1893 
do 1899 pokazala je, da se mnogo naprava ne nalazi u 
dobrom stanju, da u mnogim predjelima vlada pomanjkanje 
pitke vode, da je kakvoća vode osobito u lokvama veoma 
slaba, mnogo puta i štetna po zdravlje, te da narod često 
dobavlja vodu iz znatne daljine. 

Pošto općine nisu bile kadre, da u doglednom roku 
izvrše volju zakona, to je slijedećih godina država u do¬ 
govoru sa pokrajinom posebnom akcijom za opskrbu pitkom 
vodom rasteretila općine preuzevši na se država do 
85% a pokrajina 10% investicijonih troškova. 

Veliki dio Dalmacije trpi od posvemašnje oskudice vode. 
Voda, koju je narod primoran da pije, često je najslabije 
kakvoće. Ovamo spada većina otoka, te zagorski predjeli 
naročito u splitskom, sinjskom i šibenskom kotaru. 

U ovakovim krajevima bila je tivedena javna opskrba 
čatrnjama ili nakapnicama, koje se razlikuju od mletačkih 
tim, što imadu samo razmjerno maleni filtar, dočim je pre¬ 
ostali prostor sahranjač za vodu. Svaka se čatrnja sastoji 
od dvaju bitnih dijelova: prvi je naplov, koji je obično 
popločan kamenom ili cementnim nabojem, kojemu je svrha 
da sakuplja oborine, a veličina mu se ravna prema godi¬ 
šnjoj oborini uzevši u obzir gubitke uslijed isparivanja i 
upijanja; drugi je dio zatvoreni sahranjač, iz kojega se crpi 
sakupljena voda kroz sušno doba, a veličina mu je primje¬ 
rena trajanju suše. 

Odsjek poboljšica u Zadru, kojemu su bili povjereni 
poslovi opskrbe vodom, bijaše do godine 1909 pod upravom 
gragjevnoga nadsavjetnika inženjera Tamina, koji je izradio 
tipove tih čatrnja, po kojima se je radilo do zadnjih vremena. 
Više manje sve su nakapnice gragjene šematično, što je u 

velike olakšalo posao oko projektovanja, nakon što je 
prethodno bio snimljen teren namijenjen gradnji. 

Izvedenje nakapnica bilo je kratkim putem povjereno 
raznim ponajviše domaćim poduzetnicima. Napredovanje 
radnja nije se često nadzirale, ali se je zahtijevalo od po¬ 
duzetnika, da uzdržava gragjevinu kroz prve tri godine na¬ 
kon dovršenja i obavljene pohvalbe u dobrom stanju. Nekoji 
su objekti gragjeni u režiji. 

Ova je akcija potrajala desetak godina, ali je povodom 
rata bila stegnuta na najnužnije radnje osobito one vojni¬ 
čkoga interesa. 

Za trajanja te akcije bilo je posagragjeno u pokrajini 
oko 125 čatrnja razne veličine od 50 m 3 sadržaja od 1000 
m s . Poprečno iznosi sadržaj jedne čatrnje 225 m 3 što je 
relativno velik broj, jer je prevladao nazor, da se iz razloga 
ekonomije gradi po jedna veća nakapnica mjesto više ma¬ 
njih, kako je to običajno u drugim pokrajinama. Ukupan 
je sadržaj čatrnja 28.000 m 3 , te se njima služi oko 70.000 
pučanstva. Za gradnju čatrnja je potrošeno preko dva 
milijuna predratnih kruna. Na svaki kubični metar sadržaja 
otpada 75 kruna. Manje čatrnje su razmjerno skuplje. Čatrnja 
od 50 m 3 zapadala je poprečno oko 110 kruna po kubičnom 
metru sadržaja, dočim je ova cijena za čatrnju od 1000 m 3 
iznosila tek 50 kruna. 

Za odmjerivanje veličine objekata b'jahu mjerodavne 
uredovne norme za potrošak vode, te se je računalo za 
jednu osobu godišnje 1000 litara, za malo živinče 100 lit. 
a za veliko 600 litara godišnje. Ove norme zaostaju daleko 
za normama, koje su na snazi u drugim pokrajinama, te 
po njima otpada na jednu osobu samo 0,40 m 3 sadržaja 
čatrnje, i ako su oborinske prilike u Dalmaciji nepovoljnije. 
Tek nakon sloma pristala je Generalna Direkcija Vuda, da 
se ove norme mogu podvostručiti. 

Još prije rata postojala je namjera, da se obalna 
mjesta osobito ona po otocima opskrbe dobrom pitkom 
vodom, dovezenom vodonosnim brodom, koji je imao biti 
opskrbljen motornom sisaljkom i cijevima za umjetno na- 

punjivanje čatrnja. Voda bi se uzimala iz postojećih vodo¬ 
voda na kopnu. Ova je namjera ostala neizvršena poradi 
rata. 

Drugu granu opskrbe vodom sačinjava hvatanje i vo- 
gjenje podzemne vode. Izvedenje vodovoda teklo je uspo¬ 
redno sa gradnjom čatrnja po istom ključu sudjelovanja. 
Poslijednjih je pak godina akcija posvetila veću pažnju iz¬ 
gradnji vodovoda za gradove sudjelovanjem zanimanih op¬ 
ćina, te inih čimbenika državne uprave. Pokrajina je sudje¬ 
lovala dosljedno sa 10% doprinosa, opčine sa 10 do 20%r 
ministarstvo poljodjelstva sa 25 do 50%> a ostalo je. na¬ 
maknuto od minitarstva unutarnjih posala. odnosno mini¬ 
starstva rata iz zdravstvenih ili pak vojničkih razloga. 

Vodovodi su gragjeni načelno ongje, gdje imade obi¬ 
late žive vode u ne prevelikoj daljini, gdje je dotjek vode 
naravan (gravitacijom) ili pak gdje ne treba znatnih tro¬ 
škova za podizanje vode, to jest gdje je raspoloživa snaga 
vode kao u Ražancu, Kistanjim, Šibeniku, Sinju i Imotskom, 
a iznimno i snaga vjetra, kao u Novalji i Luci Salskoj. Za 
slučaj suše predvidjeni su obično kalorični motori kao re¬ 
zerva ili iznimno električni. Sastavni dijelovi vodovoda su 
zidane naprave (zahvati vrela, filtri, sahranjači, zgrade itd.), 
te cijevovod sa armaturama te eventualno stojevima za di¬ 
zanje vode. Iz početka su se upotrebljavale cijevi iz ljevana 
željeza, kasnije većinom čelične tagane cijevi (tvornica: 
Mannesmannrohrenwerke Komotau) koje su veće čvrstoće, 
a relativno tanjih stijena. Njihova je prednost, što su mnogo 
dulje i laganije, te polaganje brzo napreduje, ali im trajnost 
i otpor protiv kemičnog istrošenja nije još neosporivo 
utvrgjen. Zadnjih su godina opet češće upotrebljavane 
cijevi od ljevanoga željeza. Armature, koje se ne proizvode 
kod nas, dobavljane su većinom iz Austrije. 

Gradnja vodovoda provagjala se je dijelom pomoću po¬ 
duzetnika, a dijelom u režiji odsjeka poboljšica. Duljina sve¬ 
ukupnih vodovoda je preko 100 km, a potrošak oko 2,000.000 
predratnih kruna. Ovim je vodovodima opskrbljeno oko 30.000 
pučanstva. Uvedenjem vode u kuće zasebnika dolaze op¬ 

čine do prihoda za uzdržavanje vodovoda. Ovi prihodi 
nijesu uvijek dostatni za redovito uzdržavanje vodovoda. 
Uzdržavanje strojeva je često skopčano sa većim poteško¬ 
ćama, pošto u pokrajini nema do sada tvornica, kojima bi 
se slični popravci mogli povjeravati. 

Obzirom na maleni doprinos interesenata gragjeni su 
vodovodi u Dalmaciji pogledom na dotaciju, izmjere, ras- 
poregjaj i prostranost gragjevina, velikom štednjom. Dota¬ 
cija rijetko kada prelazi 100 litara dnevno na osobu. Po 
kapacitetu zapadaju vodovodi poprečno 40.000 kruna za 
1 litar vode u sekundi. 

Riješenje pitanja opskrbe vodom iz vazdušnih oborina 
skopčano je sa mnogogodišnjim registracijama motrenja 
oborina. Slične baze za opskrbu podzemnom vodom, na¬ 
ročito vodom iz vrela još nemamo. Stoga bi bilo poželjno, 
da se pristupi stvaranju potpunoga katastra svih vrela, ob¬ 
zirom na situaciju, nadmorsku visinu i promjenljivu količinu 
vode. Opažanja bi se imala prilagoditi važnosti vrela za 
buduću opskrbu. Ovakav katastar vrela u velike bi olakšao 
smotreno riješenje buduće opskrbe pitkom vodom. 

1 ako se u Dalmaciji poradi prostranosti vodooskudnih 
predjela osjeća potreba obilnog dovagjanja vode, ipak se 
do sada nije pomišljalo na izgradnju regionalnih vodovoda, 
kojima nalazimo primjere u inozemstvu. Investicija za iz¬ 
gradnju čatrnja u svim oskudnim naseljima nije znatno 
manja od investicije vodovodne mreže, pogotovo, ako se 
uzme u obzir velika razlika u množini vode. Nedostatak 
potrebitih sredstava za ostvarenje, kao što i pomanjkanje 
interesa skupnosti uzrokom su, da se je pitanje riješavalo 
vazda pojedinačno u prilog postepenoga izgradjivanja ča¬ 
trnja. 

U slijedećoj tablici prikazano je stanje opskrbe vodom 
u mjestima sa većim brojem stanovništva. 

Br. 

Mjesto 

Općina 

Broj pučan¬ 

stva god. 
1900-1910 

Stanje opskrbe vodom 



1 

Split 

* 

18.547 

21.407 

Rimski vodovod sa vre¬ 

la Jadra iz trećega sto¬ 
ljeća obnovljen po općini 
god. 1878, te izgradjena 
gradska mreža. Uslijed ni¬ 
skoga položaja vrela od¬ 
nosno rezervara ostaje ve¬ 
liki dio grada neopskrbljen 
uza svu obilatost vode. 

Postoji namjera filtracije 
i dizanja vode za kućnu 
upotrebu. 



i5 r> 

2 

Zadar 

(Italija) 

13.016 

14.056 

U gradu imade 9 javnih 
bunara na mletačkim ča- 
trnjama u koje se slijeva 
i voda iz staroga mletač¬ 
koga vodovoda iz doline 
Crno sa kamenim cijevima. 
Novijega je datuma vodo¬ 
vod snabdijevan vodom 
podzemnicom iz Bokanjačke 
kotline, koja se diže kalo¬ 
ričnim strojevima. Sagra- 
djen po poduzeću Schwartz. 

Vodovod je bio nakna¬ 
dno produljen doMikulina 
rata. 

• 


3 

Šibenik 

10.072 

12.588 

Osim gradske čatrnje sa- 
gradjen je god. 1878. po 
željezničkom eraru vodo¬ 
vod za potrebe željeznice 
i grada iz vrela pod sla¬ 
pom Krke povrh Skradina. 
Za vrijeme rata bijahu 
postavljeni jači strojevi, po¬ 
jačana gradska mreža te 
sagradjeni ogranci do Cr¬ 
nice i Mandaline, ali je 
vodljivost cijevovoda ma¬ 
ksimalno 16 l/s. obično 
13 1/sek. za današnje po- 

Br. 

Mjesto 

Općina 

Broj pučan¬ 
stva god. 
1900-1910 

Stanje opskrbe vodom 





trebe nedostatna. Dovodni 
je cjevovod dug 10 km, 
prečnika 150 i 110 m/m 
gradska mreža oko 10 km. 
Prečnika 250 do 40 m/m. 

Postoji namjera polaganja 
novoga dovodnoga cijevo¬ 
voda. 


4 

Dubrovnik 

8.437 

8.958 

Postoji zidani vodovod 12 
kilometara duljine iz vremena 
republike, iz vrela Slavjan, ko¬ 
ja daju minimalno 7 1/sek. Za 
vrijeme suše diže se umjetno 
voda sa izvora Rijeke oko 11 
1/sek. Vodovod služi medju 
ostalim i Gružu. 

Poradi trošnoga stanja gra- 
djevina izvadjaju se radnje 
obnovljenja. 


5 

Blato 

na Korčuli 

7.337 

6.837 

U blizini varoši postoji 
zdenac obilne vode sagra- 
djen godine 1790., koja 
služi za pranje i marvu, 
te vrelo u Krtinjici. 

Namisao podizanja vode 
cjevovodom ili gradnja ja¬ 
vne čatrnje nije još ostva¬ 
rena. 


6 

Vis 

4.321 

4.651 

Dvije čatrnje, sedam bo- 
čatnih zdenaca, jedna lokva. 


7 

Komiža 

4.657 

4.651 

Dva vrela, četiri zdenca, 

jedna čatrnja, jedna lokva. 
Postoji namjera da se sa¬ 
gradi vodovod iz „Lo¬ 
kvice". 


8 

Vela Luka 

3.555 

4.334 

Zdenac „Vruja" sa obi¬ 
latom ali bočatnom vodom 
bio je pred nekih dva¬ 
deset godina obnovljen. 

Varoš je dobro opskrb¬ 
ljena privatnim čatrnjama, 
postoje dvije lokve. 

Br. 

Mjesto 

Općina 

3roj pučan¬ 

stva god. 
1900-1919 

Stanje opskrbe vodom 

9 

Pag 

3.966 

3.717 

Sagradjen je vodovod sa 

željeznim cijevima iz obil¬ 
nog vrela, prvi u Dalma¬ 
ciji. U Košljunu čatrnja 
od 40 m 3 sadržaja. 

10 

Trogir 

3.420 

3.514 

Dva zdenca obilne podze¬ 
mne vode. Poslije sloma 
započelo se je u svrhu 
pronalaska obilate vode 
povrh Povića mlinice bu¬ 
šenjem po naputcima rab- 
domanta Kalčića, ali bez¬ 
uspješno. 

Postoji mogućnost, da se 
Trogir pripoji na namje¬ 
ravam Kaštelanski vodovod 
sa izvora Jadra 

11 

Podbablje 
opć. Imotski 

3.002 

3.410 

Vlada oskudica vode, 
postoje dvije lokve i dva 
zdenca. Potreba je graditi 
čatrnju. 

12 

Runović 

opć. Imotski 

2.490 

3.296 

Oskudica je pitke vode, 
postoji jedna lokva, po¬ 
treba je graditi čatrnju 

13 

3.021 

3.178 

3.021 

3.178 

Za vrijeme rata sagradjen 
je gravitacioni vonovod iz 
vrela Ubao gornji Sišićim 
koji obskrbljuje Sišić, Su- 
tvaru, Dub i Škaljare. Du¬ 
ljina cjevovoda oko 12 
kilometara prečnika 100 
do 30 m/m. Glavni sa- 
hranjač 300 m 3 . 

14 

Arbanasi 

(Italija) 

2.588 

3.087 

Tri zdenca. 

15 

Primošten 

opć. 

Šibenik 

2.739 

2.807 

Sagradjena je čatrnja od 
215 m 3 . 


! ’S 

16 

Vodice 

2.628 

2.771 

Postoji više zdenaca od 
kojih je bio jedan obno¬ 
vljen i providjen sisaljkama, 
koje su za vrijeme rata 
uništene. 

17 

Sinj 

2.384 

2.708 

Tri zdenca, tri lokve, 
šest vrela. Godine 1912. 
sagradjen je vodovod iz 
vrela Kosinac sa umjetnim 
dizanjem vode, vodenom 
snagom ili benzinovim mo¬ 
torom. 

Duljina cjevovoda 10.3 
km, glavni sahranjač 200 
m 3 sadržaja. 

18 

Zagvozd 

opć. 

Imotski 

2.352 

2.671 

Deset zdenaca, pet loka¬ 
va. Godine 1900 započela 
je općina gradnju čatrnje, 
koja 1913 drž. pripomoći 
dovršena. 

Njezin je sadržaj 300 m 3 
a naplov 1510 mr. 

19 

Vinjani 

opć. • 

Imotski 

2.282 

2.654 

Dvadesetijedanzdenac, če¬ 
tiri pojilišta i sedam lo¬ 
kava. Godime 1912. sa¬ 
gradjena je čatrnja od 
251 m 3 sadržaja sa 1784 
m 2 naplova. 

20 

Starigrad 
na Hvaru 

3.120 

2.469 

Tri zdenca. 

21 

Studenci 

opć. 

Imotski 

2.006 

2.301 

Osam zdenaca i četiri 
lokve. God. 19l3sagradjen 
je zdenac ,,Ševar“. 

22 

Plavno 
opć. Knin 

2.059 

2.294 

Obilje zdenca i vrela. 

23 

Milna 
na Braču 

2.579 

2.293 

Tri lokve od ukupno 
1600 m 3 sadržaja i čatrnja. 

24 

Pučišće 

na Braču 

2.260 

2.273 

Tri lokve. Godine 1908. 

preuredjena je lokva Dunaj 
u čatrnju. Sadržajem od 
1000 m 3 a naplov 5150 
m 2 te sagradjen cjevovod 
duljine 500 m i 30 m/m 
prečnika. 

Postoji namjera, da se 
lokva Lučića pretvori u 
čatrnju 

25 

Slivno opć. 
Metković 

2.247 

1.971 

Devet vrela 

_ 

26 

Solin 
opć. Split 

1.667 

2.221 

Četiri zdenca sa dva sa- 
hranjača. 

27 

Glavice 
opć. Sinj. 

1.650 

2.187 

Tri zdenca i jedno vrelo. 

28 

Poljicaopć. 

Imotski 

1.446 

2.175 

Jedan zdenac i jedna 
lokva. 

29 

Korčula 

2.068 

2.157 

Čatrnja donja sa tri puča 
i čatrnja u kuli Barbarigo. 
Namjerava se graditi ča¬ 
trnja u jednoj kuli. 

30 

Gruž opć. 
Dubrovnik 

, 1.546 
2.138 

Priključen je stari dubro¬ 
vački vodovod. 

31 

Dugopolje 

opć. Klis 

1.889 

2.127 

Tri zdenca i dvije lokve. 
Čatrnja sagradjena godine 
1911 od 438 m 3 sadržaja 
i 1500 m 2 naplova, pro¬ 
pušta vodu. 

32 

Kijevo 

Vrlika 

1.836 

2.125 

Dva zdenca i dva vreta. 

33 

Preko 

1.916 

2.123 

Čatrnja, tri bočatna osku¬ 
dna zdenca, tri lokve. Po¬ 
radi sjedišta oblasti biće 
potrebno sagraditi veću 
čatrnju. 

34 

Podgora 

opć. 

Makarska 

1.962 

2.101 

Obilni zdenci i lokve. 


35 

Kistanje 

1.876 

2.078 

Godine 1912-13. sagra¬ 
djen je vodovod iz vrela 
Miljačke kod Krke sa u- 
mjetnim dizanjem vode vo¬ 
denom snagom Krke. Vo¬ 
dovod obskrbljuje i selo 
Ivoševci. Duljina cjevovoda 
m 9500, prečnika 90 do 40 
m/m. Sahranjač u Ivošev- 
cima 70 m 3 sadržaja. 


36 

Hvar 

♦ 

2.138 

2.054 

Pred ratom obnovljene 
su odnosno preuredjene 
mletačke čatrnje u gradu 
745 m 3 sadržaja sa kro¬ 
vovima od 1700 m 2 i na 
tvrdjavi od 330 m 3 i 3930 
m 2 naplova, te položeni 
cjevovodi od čelika od 
700 m duljine 40 m/m pre¬ 
čnika u grad. Započeta je 
gradnja vodovoda sa vrela 
Vrbe. Poslije sloma nasta¬ 
vljene su gradnje, te će 
vodovod skoro biti dogra- 
djen. Poradi velike osku¬ 
dice vrela u ljetno doba 
biće potrebito sagraditi 
veće reservare. Duljine 
cjevovoda od ljevanog že¬ 
ljeza 2000 m prečnika 80 
i 60 m/m. 


37 

Vrbnik 
opć. Knin 

1.746 

2.049 

Jedno vrelo i više zdena¬ 
ca, koji ljeti presušuju. 
Rijeka Krka. 


38 

Metković 

1.710 

2.034 

Rijeka Neretva. Namje¬ 
rava se graditi vodovod 
sa filtriranom vodom. 

39 

Koljane 

opć. Vrlika 

1.821 

2.028 

Jedna lokva, ljeti vlada 
oskudica, potrebita je gra¬ 
dnja čatrnje u Bravčevom 
Docu. 

40 

Golubić 
opć. Knin 

1.878 

2.020 

Mnogo zdenaca i vrela. 

41 

3esne opć. 
Opuzen 

1.923 

2.019 

Sedam vrela i jedan 
zdenac. 

42 

Klis 

1.704 

2.018 

Tri zdenca i pet vrela. 
Postoji namjera gradnje 
vodovoda. 

43 

44 

Vrgorac 

1.792 

2.013 

Čatrnje i zdenci, ljeti vlada 
oskudica. Potreba je grad¬ 
nja čatrnje ili vodovoda. 

Makarska 

1.805 

1.963 

/ 

Općina je sagradila vodo¬ 
vod sa vrela „Vrutak" di¬ 
jelom sa kamenim a dije¬ 
lom sa željeznim cijevima. 
Vrelo je obilno te daje 
najmanje 7,5 litara u sek. 

45 

Selca 

na Braču 

1.780 

1.963 

Četiri lokve, oskudi¬ 
ca je velika, te se u 
potrebi dovaža voda iz 
Baške vode. Godine 1909 
preuredjena je lokva Trtor 
u sahranjač, kojemu bi se 
morao još nadodati naplov. 
Godine 1911 pronadjenaje 
živa voda. 

46 

Cista 

opć. 

Imotski 

1.826 

1.957 

Osam zdenaca i tri lokve. 
Godine 1908 sagradjena je 
čatrnja od 100 m 3 sadržaja. 
Potreba je graditi čatrnju 
na mjestu Covrljica. 

47 

1 

Hrvače 
opć. Sinj 

1.545 

1.957 

Tri vrela, dva zdenca i 
četiri lokve. 

48 

Proložac 

opć. 

Imotski 

1.644 

1.951 

Sedam zdenaca i osam 
lokava. Poslije sloma sa¬ 
građena je u Podima ča¬ 
trnja od 212 m 3 sadržine 
i 1965 m 2 naplova. 

49 

Slivno opć. 

Imotski 

1.971 

1.948 

Dvije lokve i jedan zdenac 
Godine 1880 sagradjena 
čatrnja na 400 m 3 sadržaja. 

50 

Otišić 

opć. Vrlika 

1.657 

1.924 

Četiri zdenca jedna lokva 
i jedno vrelo. Godine 1912 
sagradjena je čatrnja od 
335 m 3 i 2321 m 2 po po¬ 
duzetniku Primetica. Po¬ 
trebita je gradnja jedne 
čatrnje u Otišiću gornjem. 

51 

Tijesno 

1.851 

1.921 

Dva oskudna zdenca bo- 
čatne vode, prije rata za¬ 
početa je gradnja čatrnje, 
koja je ostala nedovršena. 

52 

Lokvičić 

1.617 

1.919 

Četiri zdenca i pet po- 
jilišta. Godine 1911/12 sa¬ 
gradjena je po poduzetniku 
Joriću čatrnja od 150 m 3 
sadržaja i 1800 m 2 naplova. 

53 

Bol 

na Braču 

1.901 

1.894 

Dva zdenca, kojima je pri¬ 
lično obskrbljeno mjesto. 

54 

55 

Murter 

opć. 

Tijesno 

1.665 

1.894 

Tri oskudna zdenca bo- 
čatne vode. Sagradjena je 
javna čatrnja. 

Tivat 

1.073 

1.882 

Vojnički je erar sagradio 
vodovod. 

56 

Zlarin 

1.829 

1.846 

Dva zdenca. Sagradjena 
je javna čatrnja od 500 
m 3 sadržaja. 

57 

Lovreč opć. 
Imotski 

1.614 

1.826 

Četiri lokve i šest zde¬ 
naca. 

Sagradjena je čatrnja od 
600 m s sadržaja. 

58 

Žegar opć. 
Obrovac 

1.645 

1.817 

Dvanaest zdenaca, osam 
vrela i dvije lokve. 

59 

Seget 

opć. Trogir 

1.509 

1.781 

Dva zdenca četiri lokve 
i dva vrela. 

60 

Žrnovoopć. 

Korčula 

1.606 

1.781 

Jedanaest lokava, ljeti 
vlada oskudica. 

61 

Kruševo 

opć. 

Obrovac 

1.600 

1.775 

Petnaest zdenaca i jedna 
lokva. 

62 

Katuni 

opć. 

Krajiška 

1.529 

1.771 

Jedna lokva, oskudica 
ljeti, potreba gradnje ča- 
trnje. 

63 

Otok 
opć. Sinj 

1.273 

1.769 

Dva vrela dvije lokve, 
služe se Cetinom. 

64 

Supetar 
na Braču 

1.829 

1.757 

Tri lokve. Sagradjena je 
čatrnja od 650 m 3 sadržaja 
i 4808 m 2 naplova sa cje¬ 
vovodom dugim 200 m. 

65 

Postranje 

opć. 

Imotski 

1.589 

1.730 

Dvije lokve i dvanaest 
zdenaca. 

66 

Mokro polje 
opć. Knin 

1.663 

1.727 

Četiri zdenca. 

67 

Zemunik 

1.510 

1.714 

Jedanaest zdenaca. 

68 

Prvić Šepu¬ 
ri ne 

opć. Zlarin 

1.576 

1.699 

Jedan bočatni zdenac. Sa¬ 
gradjena je čatrnja od 500 
m* sadržine. 

69 

Tučepi 

1.494 

1.693 

Obilni zdenci i lokve. 
Sagradjen je vodovod za 
Podpeč. 

70 

Karin opć. 
Obrovac 

1.423 

1.686 

Šest zdenaca. 

71 

Novalja 

na Pagu 

1.361 

1.680 

Dva zdenca pred crkvom 
sv. Ante. Vodovod kroz 
rimski rov sa pogonom 
na vjetar. Duljina cjevo¬ 
voda oko 2 km. Poradi 
jake bure potrebiti su česti 
popravci na vjetrenjači. U 
staroj Novalji čatrnja 96 m 3 
sadržine. 

72 

Drniš 

1.665 

1.673 

Vrelo. Vodovod ispod Pro- 
mine sagradjen 1908, du¬ 
ljina cjevovoda 12 km 
prečnika 80 m/m. 

Drugi vodovod, sagradjen 
za talijanske okupacije. 
Duljina cjevovoda 1.5 km 
prečnika 80 m/m. 

73 

Rogoznica 

kod 

Šibenika 

1.539 

1.664 

Sagradjena javna čatrnja 
od 350 m 3 sadržaja. 

74 

Marina 

opć. Trogir 

1.385 

1.646 

Sedam zdenaca šesnaest 
lokava. 

Sagradjena je javna ča¬ 
trnja 150 m 3 sadržaja i 
1561 m 2 naplova. 

75 

Sukošan 

1.592 

1.614 

Sagradjen zdenac sa si- 
saljkom dubok 10 m pro¬ 
mjera 2 m. 

76 

Jelsa 

1.645 

1.616 

Tri lokve, dva vrela. Sa¬ 
gradjen je javni vodovod. 

77 

Potravlje 
opć. Sinj 

1.501 

1.604 

Sedam zdenaca, tri lokve, 
jedno vrelo i rijeka Cetina. 

78 

Ervenik 

gor. 

1.476 

1.602 

Dva zdenca četiri lokve, 
ljeti vlada oskudica. 

79 

Sućurac 

1.584 

1.581 

Oko pedeset privatnih 
zdenaca. Postoji namjera 
izgradnje vodovoda u pri¬ 
ključku na rimski vodovod 
za Split. 

80 

Polača 
opć. Knin 

1.343 

1.579 

Dvije ozidane lokve. Ljeti 
je oskudica. 



81 

Bast-Baška 

voda opć. 
Makarska 

1.365 

1.548 

Obilni zdenci, jedna lokva. 
Sagradjen vodovod od¬ 
lomka Bratuš-Krvavica.Sa- 
gradjen vodovod odlomka 
Topići. 



82 

Ercegnovi 

1.484 

1.535 

Godine 1909 i 1910 sa¬ 
gradjen vodovod po tvrtci 
Rumpel sa vrela Crnice, 
koje daje u suši najmanje 
2, 8 litara u sekundi. Du¬ 
ljina cjevovoda 3. 5 km 
prečnika 100 do 30 mm. 
Sadržaj sahranjača 145 m 3 
Aktuelno je pitanje gradnje 
novoga sahranjača. 



83 

Zavojane 

opć. 

Vrgorac 

1.456 

1.528 

Živa voda Pištetak osku¬ 
dna u suši. 

Godine 1906 i 1907 sa¬ 
gradjen sahranjač vrela od 
108 m 3 na mjesto zdenca 
Cista. 



84 

Imotski 

1.446 

1.511 

Tri zdenca. 

Godine 1910 i 1911 sa¬ 
gradjen je vodovod po 
tvrtci Rumpel sa vrela 
Opačac. Vrelo daje mini¬ 
malno 2800 litara, te se 
voda diže snagom vode. 
Predvidjene su dvije tur¬ 
bine po 8 konjskih snaga. 
Na staroj tvrdjavi sagra¬ 
djen je sahranjač od 200 
m 3 . Duljina cjevovoda je 
5900 m prečnika 100 do 
40 mm. 

85 

Sutivan 

na Braču 

1.746 

1.505 

Četiri lokve. 

Sagradjena je čatrnja od 
531 ni 3 sadržaja i 3656 
m 2 naplova. 

86 

Grabovac 

opć. 

Imotski 

1.382 

1.487 

Pet lokava i šest zdenaca. 
Sagradjen je vodovod. 

87 

Rašćane 

opć. 

Imotski 

1.362 

1.483 

Tri lokve šest zdenaca. 

88 

Kale 

opć. Preko 

1.221 

1.482 

Jedna čatrnja, oskudica 
ljeti. 

89 

Zlasela 

opć. 

Tijesno 

1.324 

1.466 

Dva zdenca jedna čatrnja. 

90 

Stfuge 

opć. 

Opuzen 

1.325 

1.455 

1.342 

1.452 

Dva vrela, matica u jezeru. 

91 

Tijarica 
opć. Sinj 

Tijarica gornja imade op¬ 
ćinsku čatrniu. Dva zdenca 
i lokva Bradarića. 

Potreba je sagraditi čatrnju 
u Tijarici donjoj. 

92 

Veliki Iž 
opć. Preko 

1.318 

1.431 

Zdenac sa slabom osku¬ 
dnom podzemnom vodom. 

93 

94 

Nerežišće 

1.620 

1.425 

Postoje dvije oveće lokve. 
Namjeravano je pokriće 
lokava i gradnja vodovoda 
iz njih. 

Strmica 
opć. Knin 

1.313 

1.423 

Obilna vrela i zdenci. 

95 

Lastovo 

(Italija) 

1.384 

1.417 

Postoje lokve i puči. 

Tri zdenca. 

96 

1 

Jesenice 

opć. 

Poljička 

1.273 

1.409 

97 

Maovice 

opć. Vrlika 

1.262 

1.406 

Pet zdenaca i jedna lokva. 

U Maovicama gornjim sa- 
gradjena čatrnja od 310 m 3 
sadržaja i 2160 m 2 naplo- 
va. U Maovicama donjim 
sagradjena čatrnja od 335 
m 3 sadržine i 2321 m 2 na- 
plova. 

98 

Ričice 

opć. 

Imotski 

1.177 

1.406 

Četiri zdenca, 20 pojilišta. 
Sagradjena čatrnja u Ceri 
sadržaja 102 m 3 i naplova 
856 m 2 - 

99 

Ražance 

opć. Nin 

1.219 

1.403 

Jedna lokva. 

Sagradjen vodovod sa 
umjetnim dizanjem vode 
pomoću Peltonova motora. 

Vodovod je u slabom 
stanju. * 

100 

Postire 
na Braču 

1.526 

1.402 

Tri lokve. 

101 

Brnaze 
opć. Sinj 

1.126 

1.400 

Jedna lokva Kukuruzovac, 
ljeti vlada oskudica, na- 
doknadjuje se varoškom 
lokvom. 

102 

Biskupija 
opć. Knin 

1.290 

1.285 

Pet zdenaca. 

103 

Jesenice 

opć. 

Obrovac 

1.127 

1.376 

Pet zdenaca i šest lokava. 

104 

Betina 

opć. 

Tijesno 

1.244 

1.371 

Tri zdenca. 

105 

Lumbarda 

opć. 

Korčula 

1.197 

1.349 

Lokva donje blato i vrelo 
Krmača. Sagradjena je 
čatrnja od 360 m 3 sadržaja. 

106 

Ugljane 
opć Sinj 

1.351 

1.346 

Jedan zdenac i jedna 
lokva. 

Čatrnja od 330 nv* sadr¬ 
žaja ostala je nedovršena. 

107 

Kukljica 
opć. Preko 

1.310 

1.345 

Jedan zdenac. 

108 

Plina 

opć. 

Opuzen 

1.238 

1.336 

Matica u Jezeru, Crna 
rijeka ljeti slana. 

109 

Bilišane 

opć. 

Obrovac 

1.249 

1.332 

Osam zdenaca, sedam lo¬ 
kava. 

110 

Olib 

opć. Silba 

1.495 

1.331 

Jedan zdenac i dvije lo¬ 
kve. Godine 1914 sagra¬ 
djena javna čatrnja do 
župske crkve. 

Nadjena je podzemna vo¬ 
da u dubini od 15 m. 

111 

Opanci 

opć. 

Krajiška 

1.163 

1.327 

Jedna lokva, ljeti vlada 
okudica. Potreba je grad¬ 
nja čatrnje. 

112 

Novigrad 

1.132 

1.323 

Zdenac u Paljuhu. 

Za vrijeme rata sagradjen 
je vodovod. 

113 

Uljan 

opć. Preko 

1.154 

1.322 

Dva zdenca i jedna lokva. 

114 

Žeževica 
gor. opć. 
Krajiška 

1.318 

Jednalokva, oskudica ljeti. 
Namjeravana je gradnja 
čatrnje. 

115 

Rogoznica 
opć. Omiš 

1.200 

131 

Jedna lokva. 

Sagradjena je čatrnja od 
200 m 3 sadržaja. 


Ing. ĆIRIL ŽNIDARŠIĆ 





























































14. Vodene snage i njihovo 
eksploatisanje. 

Današnje privredno stanje zahtijeva, da se što hitnije 
pristupi intenzivnom iskorišćavanju prirodnih bogastva 
zemlje, koja može da dodje do svoje obnove i blagostanja 
jedino produktivnim radom. 

Svakome je jasno, da učinak mehaničke radnje ima 
prvenstveno značenje u tom produktivnom životu. I ako je 
u prošlosti pri financijskoj kalkulaciji nekog privrednog pot¬ 
hvata moglo da dodje katkada u pretres pitanje, koji je 
način proizvodn e te potrebite sile rentabilniji, danas, po¬ 
slije svjetskog rata i pri svim njegovim posljedicama na 
privrednom polju, nema mjesta takovim razmatranjima, jer 
je opće priznato, pa vodena snaga predstavlja izvor jefti- 
tinije eneržije. Produkcijoni troškovi i cijene ugljena, nei- 
manje sposobnih i pouzdanih rudarskih radnika, poteškoće 
u prevozu — uzrokom su, daje pitanje rentabilnosti pro¬ 
izvodnje eneržije kaloričnim centralama potisnuto u pozadinu 
svugdje, gdje je dana mogućnost izgradnje jedne vodene 
snage ili priključenja na ovaj izvor sile. 

Razumljivo je, da se u svrhu dobivanja vodenih snaga 
obraća tražeći pogled ponajprije onim područjima rijeka, 
gdje je koncentrisanje pada dano od prirode, kao kod sla¬ 
pova i brzica, ili se dade lako postignuti, kao kod vodo¬ 
toka visokog i srednjeg gorja sa njihovim znatnim padom. 
Tako sve postojeće hidroelektrične centrale u Dalmaciji 
iskorišćuju prirodne riječne slapove doduše na način, da 
je njihovom izgradnjom nastalo nemilosrdno rasparčanje i 
pada i količine vode tako, da su neke ušle u stručnu lite¬ 
raturu pod karakteristične pojave „otimačine" u vodnom 
gospodarstvu. Ali to su smjeli pothvati nastali u doba, koje 
se danas može označiti početkom jačeg iskorišćenja vode- 

nih snaga, a kojima je opseg izgradnje najpovoljnijih ste¬ 
penica bio zadan već odredjenom potrebom enerzije i ra¬ 
spoloživim kapitalom. Pri tome nije vodjeno računa, da one 
predstavljaju sistem neracijonalnog iskorišćavanja vodenih 
snaga, čije će se posljedice teško osjetiti, kad privredni 
razvitak zemlje, do kojeg mora ipak da dodje, jer su mu 
svi preduvjeti od prirode dani, bude imao veći po re 

* Geološke i hidrološke prilike dalmatinskih vodotoka, 
čija je opća karakteristika: kratki i strmi tok s poznatim 
podzemnim poniranjem vode, danas su već detaljno prou¬ 
čene na način, da odnosne študije sačinjavaju sigurne po¬ 
dloge za moguću izgradnju postojećih vodenih snaga. 

^ Slijedeći kratki opis tih vodotoka nek posluži jednoj 
orijentaciji, koje su vodene snage podesne i vrijedne za 
izgradnju i u koliko su do danas iskorišćene. 

Zrmanja. 

Izvire na istočnom obronku Velebitskog gorja u Hr¬ 
vatskoj na visini od 400 m nad morem. Dužina toka od 
izvora do ušća iznaša km 68, a površina riječnog sliva 
851.5 km-. Jedini joj je pritok Krupa, takodjer s Vekb.tske 
strane, dužinom toka od 8 km, a površinom sliva od 164.6 km . 

U svom najgornjem toku protječe trijasove slojeve 
(Verfenove škriljevce), a 3 km niže dalmatinske granice ulazi 
u kredin vapnenac, u kojoj formaciji ostaje sve do usca 
duboko usjekavši svoje korito u dolinski kanon. Samo kod 
Ervenika i Žegara razvija se riječna kotlina u 2 dosta pro¬ 
strana poplavna polja. 

U najdonjem toku do Obrovca plovna je za manje 
parobrode. Utiče u plitko novigradsko more, koje brdskim 

kanalom komunicira s Jadranom. 

Količina vode izvornog područja rijeke iznaša pri ni¬ 
skom god. vodostanju 280 1/ sek.; u dijelu korita od Mokrog 
polja (km 46) do Ervenika (km 39.5) ona se gubi po - 
zemnim poniranjem, isto tako i količina od 200 1/ sek. sto 
je donaša vrelo Crnog bunara (km 34.7). Niže mlimca u 

Žegaru pojavlja se izgubljena voda, te količina vode pri 
istom vodostanju naraste prije utoka Krupe (km 23) na 
840 1/ sek. Dotjekom Krupe i vrela kod Ogara (km 20.5) 
povisuje se količina oticanja pri niskom god. vodostanju 
na 1060 1/ sek. Desetmjesečna količina vode iznaša pri 
izvoru 440 1/ sek., prije utoka Krupe 1200 1/ sek., nakon 
primanja vode vrela kod Ogara 1820 1/ sek. Za 8 mjeseci 
ima od ove količine 209^, za 6 mjeseci 310«^. 

Pri desetmjesečnom vodostanju i u pretpostavci, da 
se ponori u koritu ograde, iznaša zbroj ukupne vodene 
snage Zrmanje 3335 brutto KS, od kojih je iskorišćeno po¬ 
stojećim primitivnim vodenicama i valjavicama (25 objekta) 
oko 228 KS s neznatnim gubitkom pada u kratkim jažama, 
tako da ostaje neiskorišćeno 3107 KS. Pri vodostanju od 
osam mjeseci neiskorišćeno je — uzimajuć u obzir samo 
znatnije riječne padove — oko 6650 KS. 

Kaskada od Ogara (27 m) je najpodesnija i najvre¬ 
dnija za izgradnju, zatim koncentrisani padovi kod utoka 
Krupe — 7.20 m, u Žegaru kod mlina Šernaderjeva — 
23 30 m, kod Ivankovićeva mlina — 17 m, u Erveniku kod 
Kovačevića mlina — 50.40 m, u Mokrom polju kod Popo- 
vićeva mlina — 23 m, te na Hrvatskom teritoriju pri izvoru 
na 1 km koncentrisani pad od 100 m. 

Krka. 

Izvire 4 km istočno od Knina u visini 223 m nad morem, 
ispod 20 m visokog vodopada u Topolju, preko kojeg 
pada s desnog obronka Dinarske planine dolazeći pritok 
Krčić, koji ljeti redovno presuši. Vrelo je u podzemnoj vezi 
s gornjim bosanskim poljima Grahova i Marinkovca. 

U kninskom polju prima pritoke Kosovčicu i Orašnicu, 
a 2.5 km niže Knina Radljevac i Butišnicu, koji se pri vi¬ 
sokom vodostanju slijevaju uzvodno Krke u Kninsko polje, 
izvrsni retensijoni bazen površine 600 ha. U dalnjem toku 
od 8 km usjekla se je Krka dubokim kanonom neznatnog 
slaza (0.60%o)> koji se kod Marasovina raširuje u prostrano 
Bobodolsko jezero, eda se prelije preko prvog slapa Bi- 

lušića buka od 19.6 m visine (km 42.6), Nakon ponovnog 
raširenja u jezero pada preko 4 slapa grupe Manojlovac 
koncentrisanih na 3.5 km (Brljan 15 m Manojlovac 52 3 
m Rošnjak 8.4 m i Miljačka 23.8 m), eda u uskom nj - 
čnom kanonu, duboko usjeklom u plato sjevero-d^maUn¬ 
skog krasa proteče „brzičkom stranom od 13 km duljine. 

U ovom dijelu gubi se voda Krke u ponorima i spiljama. 

postavljenim u koritu i na obalama, za n '® ' ! 

srednjih voda, dočim nakon kiša većina njih, kao i bezbroj 
obalnih vrela izbacuje znatne količine vode. Dubina je vode 
u ovoj strani mjestimice preko 40 m. Izgubl t ena se voda 
ponovno pojavlja na Roškom slapu, koji Krka tvori pri 
fzlazu iz spomenutog kanona. Kaskada od ukupne visine 
25.5 m koncentrisana je na duljim od 400 m. a on 
km toka šireg profila rijeka tvori svoju posljednju kaskadu 
Skradinski stap od 45.7 m visine na 450 m duljine ispred 
kojeg prima pritok Čikolu, što protječe Petrovo polje kod 
Drniša. Nizvodno slapa rijeka teče uskom kotlinom, koja 
se ponešto kod Skradina rastvara, te se vrlo neznatnim 

slazom izlijeva u Prokljansko jezero, čiji je nivo jednak 

ražu mora. Jezero komunicira s Jadranom jednim kana¬ 
lom, što još nosi ime Krke i što se kod Šibenika rasiruje 
u prostrani lučki zalijev. Rijeka je do Skradina plovna. 

Cjelokupna dužina toka od ušća u Prokljansko jezero 
do izvora u Topolju iznaša 60.5 km. Orografski sliv Krke 
sa svim pritocima obuhvaća površinu od 2136.5 km«, ali u 
hidrografskom pogledu pripada rijeci i jedan dio gornju 

bosanskih polja znatne površine. 

Od Topolja do Bilušića buka rijeka protječe kredin 
rudistni vapnenac, do Roškog slapa fluviatilne Prominske 
slojeve gornjeg eocenskog doba, a do Prokljanskog jezera 
izmjenične slojeve krede i eocenskih naslaga Kaskade su 
izgradjene od vapnenaste sedre. Dolina Butišmce-Radljevca 
nalazi se u triasovoj formaciji, a bazen Kninskog polja 
ispunjen je djelomično neogenom a djelomično aluvijalnim 

tal ° g °Količine vode izračunanegod. 1912 navodomieruuBobo- 
dolu ispred Bilušića buka za 15-godišnju periodu opažanja 

iznašaju: pri srednjem godišnjem vodostanju 10 m 3 / sek, 
pri katastrofalnoj najnižoj vodi 5 m 3 / sek, pri niskom go¬ 
dišnjem vodostanju 6 m 3 / sek, a pri najvišem vodostanju 
160 m 3 / sek. Ova je zadnja količina bila medjutim preko¬ 
račena u povodju god. 1915 za 34 m 3 / sek. No obzirom 
na veličinu sliva i ostale postojeće preduvjete moguć je i 
katastrofalni povodanj od 240 m 9 / sek protjecanja u ovom 
profilu. Za 8 mjeseci ima 144%. a za 6 mjeseci 199% 
srednjeg godišnjeg vodostanja. Vodomjer pri izvoru Krke 
u Topolju daja 3.6 m 3 / sek, pri niskom godišjem vodo¬ 
stanju (pri apsolutno najnižem 2.32 m 3 / sek.), pri 10-mje- 
sečnom 6.3 m 3 / sek Količine vode na Skradinskom slapu 
iznašaju: pri apsolutnom najnižem vodostanju 4.6 m 3 / sek., 
pri niskoj vodi 7.48 m 3 / sek., za 10 mjeseci 15.2 m»/ sek., 
a za 8 mjeseci 145%, za 6 mjeseci 181% od toga. Buti- 
šnica nosi najmanje 2.43 m 3 / sek., za 10 mjeseci 2.65m 3 / sek., 
za 8 mjeseci 183%, a za 6 mjeseci 244% od toga. 

Zbroj ukupne vodene snage Krke iznaša pri niskoj 
vodi 17896.4 brutto KS, od kojih je iskorišćeno više ili 
manje primitivnim mlinicama i valjavicama (46 objekata), te 
turbinama za pogon pumpa Šibenskog i Kistanjskog vodo¬ 
voda 1996.1 KS s utrošenjem od 1268.1 KS na gubitku pada, 
zatim u tri hidroelektrična postrojenja 6832 KS više 42.4 KS 
na gubitku pada, tako da je još neiskorišćeno 7757.8 KS. 
Pri 10-mjesečnom vodostanju ima 32236 5 brutto KS, od 
kojih je iskorišćeno 15273 KS + 2032 KS utrošenih na 
gubitku pada, te preostaje još neiskorišćeno 14931.5 KS. 

Racijonalnija izgradnja vodenih snaga Krke osobito na 
padovima može se postići napuštanjem postojećih manjih 
postrojenja, te jedinstvenim zahvatom i vode i kaskada. 
Današnje iskorišćenje predstavlja tipičan primjer rasparčanja 
vodene eneržije. 

Na temelju koncesija iz god. 1901 i 1904. izgradilo je 
god. 1907. društvo „Sufid“ svoju centralu Manojlovac, ko¬ 
jom su iskorišćena sva 4 pada grupe Manojlovac. Konce- 
disani pad iznosi 107.3 m, a koncedisana maks. količina 
vode 16 m 8 / sek. Voda se iz uspornog bazena dovadja u 
vodnu komoru 840 m dugim tunelom, te 870 m dugim 

otvorenim konalom. U centrali su postavljena 4 agregata 
s efektom svaki od 6000 KS, ukupno 24.000 KS. Pri najni¬ 
žoj vodi centrala može da producira samo 6000 KS ; po 
uslovima koncesije mora biti pri zahvatu vode propušteno 
u korito rijeke 1.5 m 3 / sek za pogon postojećih mlinica i 
valjavica, postavljenih ispod ili u sredini pojedinih padova. 

Eneržija je dovedena do Šibenika, gdje je utrošena u 
društvenoj tvornici karbida i cianamida u Crnici. Radi 
svjetske krize u produkciji karbida tvornica je reducirala 
svoj rad, te se je eneržija iz ove centrale počela razdavati 

1 privatnicima u Šibeniku za svrhe motorne snage. Iz isko- 
rišćenja po ovoj centrali isključen je pad Bilušića buka, 
koji ostaje 3 km uzvodno današnje brane, a čijom bi se 
jedinstvenom izgradnjom bilo eliminiralo poniranje vode 
Krke, koje se baš na tom buku i ispod njega zbiva u do¬ 
statnoj mjeri. Koncesija traje do god. 1947. 

Spomenuto društvo posjeduje i drugu hidroelektranu 
centralu na Krči i to na Skradinskom Slapu, izgradjenu god. 
1904. na temelju koncesije iz god. 1893 odnosno 1903. 
Koncedisani pad iznaša 25.2 m; u centrali su postavljene 

2 turbine s ukupnim efektom od 7000 KS. I ova se ener¬ 
žija troši u tvornici Crnice, osim količine od 450 KS, koje 
društvo daje tvrtki Šupuk u Šibeniku u ime u Sufidovoj 
centrali preradjene, a Šupuku koncedisane količine vode 
3.20 m 8 / sek. Ova je eneržija potpuno utrošena u Šibeniku 

za rasvjetu i motornu silu. v- . 

Prema privatno-pravnoj pogodb', koja ne sačinjava 
sastavni dio vodopravne koncesije, imala bi ova centrala 
nakon stanovitog roka preći u vlasnost Šupuka, koji je 
ustupio Sufidu veći dio njemu prvotno koncedisane koli¬ 
čine vode. . 

Prema ugovoru skopljenom izmedju Sufida i austrij¬ 
ske uprave drž. željeznica god. 1912, koji sačinjava sasta¬ 
vni dio Sufidove koncesije na Cetini, pridržano je upravi 
željeznica pravo opcije do 350 KW električne enerzije, koju 
društvo ima ustupiti u svojoj centrali u Šibeniku za po¬ 
trebe raznih grana državne uprave, specijalno ratne mor¬ 
narice, po cijeni od 0.45 predratnog austrijskog helera. 

Nadalje se je društvo obvezalo, da će za slučaj jedinstvene 
izgradnje cjelokupnog skradinskog slapa ustupiti bez ikakva 
prigovora i oštete svoju, tu postojeću centralu uz naknadu 
efektivne eneržije u času ustupa. 

Nemilosrdno rasparčanje vode i pada na ovom slapu 
daje jasnu sliku postojećeg neracijonalnog iskoršćenja vo¬ 
denih snaga. 

Na Roškom slapu g. 1910 izgradjena centrala uglje- 
ničkih društava „Monte Promina" u Siveriću i „Dalmatia" 
u Velušiću iskorišćuje pad od 19 - 2 m visine na temelju 
koncesije iz god. 1903—1906. U centrali su postavljena dva 
agregata od 700 KS svaki, od kojih jedan služi samo za 
rezervu. Eneržija biva utrošena za svrhe društvenih rudo- 
kopnih namještaja, ali ne u potpunoj mjeri (najveći dosa¬ 
dašnji potrošak oko 230 KW), premda se blizu mjesta 
potrošnje nalazi varoš Drniš, te vadilišta bauxita. I ova je 
centrala uzela iz cjelokupnog pada i širine kaskade samo 
najunosniji dio. 

Osim označene mogućnosti racijonalnijeg iskorišćenja 
na već zauzetim riječnim padovima, vodena snaga Krke 
dade se još na raznim mjestima izgraditi. Najvrjednija je 
izgradnja Bilušića buka (pad 19*5—21 - 85 m), koja bi mogla 
dati pri 22 m 3 /sek 4450 KS, srednje godišnje 2450 KS. 
Postoji i mogućnost omanjih izgradnja unutra pojedinih 
padova, u koliko nijesu zauzeti postojećim postrojenjima. 
Tako na Miljačkoj pri konstantnoj količini od P5 m 3 /sek, 
što je centrala Manojlovac mora ostaviti u koritu, dade se 
iskoristiti 150—200 KS, isto tako i na vrelu Krke u Topolju 
uzvodno od mosta 150—230 KS. 

Zbroj ukupne vodene snage pritoka Butišnice, koja 
izvire 410 m nad morem kod Crnog vrha u Hrvatskoj, 
iznaša pri srednjem niskom vodostanju 3638 4 brutto KS, 
od kojih je iskorišćeno od 8 primitivnih mlinica i stupa 
157 7 KS + 71'8 KS utrošenih na gubitku pada, tako da 
ostaje još neiskorišćeno 3408.9 KS. Za 10 mjeseci iznaša 
zbroj ukupne snage 4756 brutto KS, od kojih iskorišćeno 
195 + 88 KS utrošenih na gubitku pada: potom je neisko¬ 
rišćeno 4473 KS. Za izgradnju je osobito podesan pad na 

slapu kod Golubića od ukupne visine 64 m na 1-9 km, 
zatim stepenica pri ušću Butišnice u Krku. 

Jadro. 

Izvire pod planinom Mosora 8 km sjeveroistočno od 
orada Splita u visini 33 m nad Jadranskim morem, u koje 
utiče kod Solina. Svojim 4'5 km dugim tokom protječe sve 
tri eocenske naslage fliša. Prima 2 kratka pritoka, koji do- 
lazeć s gromača Klisa prolaze kroz skupinu gornjeg fliša. 
Glavni se pad nalazi pri izvoru, gdje je na daljinu od 200 m 
koncentrisan skok od 14 m, ili na daljini od 1080 m ukupno 
18 60 m. U donjem toku radi postojećih mlinica dijeli se 
rijeka u 3 rukava, koji se nanovo spajaju više solinskog 
mosta. Najdonji je dio regulisan. 

Rezultati mnogih mjerenja daju kao apsolutno najnižu 
vodu 315 m :i /sek, nisku vodu sa 43 m 3 /sek, desetmjesečnu 
sa 5-2 nP/sek, srednju godišnju sa 12 nT/sek, najvišu sa 
32 nT/sek. 

Zbroj ukupne vodene snage Jadra pri 10-mjesecnom 
vodostanju iznaša 2378 brutto KS; od ovih je iskorišćeno: 
od 7 primitivnih mlinica u donjem toku, od kojih nekoje 
od godina nijesu u pogonu, oko 406 KS + 57 KS utroše¬ 
nih na gubitku pada, od dva hidroelektrična postrojenja 
pri izvoru 928 KS više 50 KS utrošenih na gubitku pada; 
potom je neiskorišćeno 941 brutto KS. 

Na izvoru rijeke postoji pravo općine Splita g'ede 
oduzimanja potrebne količine vode za opskrbu gradskog 
vodovoda. Dotacija po koncesiji iz godine 1891 iznaša 
60—120 1/sek, faktično danas oko 240 1/sek, ali je obzi¬ 
rom na buduće potrebe po predvidljivom razvitku grada i 
opskrbu okolice reservisana količina do ukupno 800 1/sek. 

God. 1908 izgradilo je dion. društvo „Split" za cement 
Portland svoje hidroelektrično postrojenje, za koje je već 
god. 1897 bila zatražena koncesija. Po naknadno odijelje¬ 
noj koncesiji iz god. 1921 iznaša koncedirani pad 14 m, 
maks. količina vode iskorišćenja 6 m 3 /sek uz ograničenje 
pri nižem vodostanju sfanovitih množina vode, reservisanih 

za općinski vodovod, plakanje korita i ruševine nekadašnjih 
kliških mlinica. 

U centrali su smještene 2 Francis-turbine od 600 KS 
svaka, ukupno 1200 KS. Za drugu tnrbinu ima vode za 
230 dana u godini. Producirana se eneržija troši za svrhe 
društvene tvornice cementa na Majdanu, uključivo pogon 
elektr. željeznice i dizala u vranjičkoj luci. 

Isto društvo iskorišćuje za iste svrhe i eneržiju druge 
centrale smještene oko 780 m nizvodno prve, a izgradjene 
od koncesijonera Vidovića na temelju dozvole iz g. 1880 
za mlinicu. Koncesijonisani pad iznaša 3'9 m. Turbina pro- 
izvadja 130 KS. 

Radi prigovora javnopravne prirode, koje je splitska 
općina podigla proti prvo označenoj koncesiji društva, u 
cilju reservisanja vode na izvoru, potrebite za proizvadjanje 
električne eneržije, kojom bi se podigla voda u Splitu eda 
se istom uzmognu opskrbiti više ležeći gradski predjeli, a 
koji su prigovori naknadno pronadjeni opravdanim prema 
riješenju vrhovnog upravnog sudišta, — došlo je do pri- 
vatno-pravne pogodbe, koja sačinjava sastavni dio konce¬ 
sije, a po kojoj društvo ustupa općini u svojoj centrali na 
Majdanu besplatno 100 KS. Ova je eneržija utrošena u 
Splitu za rasvjetu i motornu silu. 

Racijonalnije biše iskorišćenje vodene snage najadru 
postiglo izgradnjom jedne jedinstvene centrale, koja bi pre¬ 
radila svu količinu vode uključivo reservisanih, a ne upo- 
trebljenih množina vode pri cjelokupnom postojećem padu 
na 1080 m duljine. 


Cetina. 

Izvire južno od glavnog brda dinarskih Alpa iz dva jaka 
vrela 380 m nad Jadranom. U cetinskom, 6 km dugačkom 
polju, koje je uleglo u kredinom vapnencu, a sastoji se iz 
formacije aluvijuma, prima oticanja više manjih vrela. 

Napustivši polje prodire s jakim slazom, tvoreć sliko¬ 
vite kaskade Garjaka, kroz 4 km široki sloj kredinog vap¬ 
nenca, te kod Koljana (km 91) ulazi u široku dolinu, koja 

se niže Hana (km 65) rastvara u Sinjsko polje, 12 km 
dugačko, čije su strane prevučene mladotercijarnim nasla¬ 
gama, dočim mu niže ležeći dijelovi pripadaju aluvijumu. 
Kod Trilja (km 50) ostavlja polje, te s jakim slazom pro¬ 
dire duboko usjeklom kotlinom kroz prostranu ravan kre- 
dinog vapnenca, tvoreć impozantan kanon, na kraju kojeg 
se nalaze poznati vodopadi Velike i Male Gubavice kod 
Zadvarja (km 21). Ovdje naišavši ponovno na boru donjeg 
eocena i numulitnih vapnenaca ostavlja pravac svog dosa¬ 
dašnjeg toka prema jugoistoku, naglo zaokreće prema za¬ 
padu, da se kod Omiša izlije u Jadransko more. Dosta 
prostrani defile nizvodno od Zadvarja probija se kod „tisnih 
stina" (km 9) kroz usku i duboku guduru. 

Ukupna dužina vodotoka iznosi 103 km. Orografski 
omedjašeni sliv Cetine zaokružuje površinu od 1969 km 2 , 
no njemu pripada hidrografski jedno kudikamo veće infil— 
tracijono područje. Tako odvodnjava Cetina svu silu bo- 
sansko-hercegovačkih polja znatnih površina, te joj hidro¬ 
grafski sliv od izvora do ušća iznaša 6135 km Oticanja 
ovih polja pojavljuju se kao jaka vrela, ponajviše nepo¬ 
sredno na lijevoj obali Cetine u dijelu rijeke između Gar- 
jaka i Trilja (km 93 51). Najznatniji su pritoci s desne 
obale Karakašica (km 69.7j, a s lijeve Ruda-Grab (km 51). 

Količine vode izračunane na Triljskom vodomjeru, 
iznašaju pri srednjem godišnjem vodostanju 75 m 3 / sek, 
pri niskom godišnjem vodostanju 27 m 3 / sek; apsolutni 
je minimum 16 m 3 / sek. Prema podacima, dobivenim na 
Sufidovoin postrojenju u Zadvarju, iznaša količina vode, 
koja otječe u tom dijelu: 

za 365 dana 25-30 m 3 / sek, za 300 dana 30-40 m 3 / sek, 
„231 „ 40-50 „ „199 „ 50-60 

„ 174 „ 60-75 „ „156 „ preko 75 

Međutim je tu utvrđena i količina od 12 m 2 / sek kao 
apsolutni minimum (10 m 3 /' sek turbinam, a 2 m 3 / sek koritom). 

Kao najviša dosad opažena visoka voda uzima se 
količina od 1200m 3 /sek. 

Ističe se retenzijona važnost spomenutih polja. 

Prema podacima katastra iz god. 1909 iznaša zbroj 
ukupne vodene snage od izvora do km 50 (Trilj) pri deset- 
mjesečnom vodostanju 5667, 5 brutto KS, od kojih je is- 
korišćeno postojećim primitivnim mlinicama i valjavicama 
(23 objekta) 675.5 KS s neznatnim gubitkom pada u 
kratkim jažama, tako da ostaje neiskorišćeno 4992 K S. 
Uzimajuć u obzir samo znatnije padove rijeke, neiskori¬ 
šćeno je pri vodostanju od 8 mjeseci 9746 KS. Kaskade 
od Garjaka (ukupno 32 m na 3.8 km) su najpodesniji i 
najvrjedniji za izgradnju, zatim stepenice kod Zasijoka i 
kod Koljana. Vodena snaga pritoka Rude-Graba iznaša oko 
660 KS. 

Od Trilja do ispod Blata-Kreševa (km 25) iznaša 
zbroj ukupne vodene snage pri 10-mjesečnom vodostanju 
33504 brutto KS, od kojih je iskorišćeno postojećim mli¬ 
nicama i valjavicama (15 objekata) 323.5 KS bez znatnog 
gubitka pada, tako da ostaje neiskorišćeno 33180.5 KS. 
Pri količini vode za 8 mjeseci povisuje se zbroj za 167 % 
t. j. na 55951, a za 6 mjeseci za 367%, t. j. na 122.296 
KS. Za iskorišćenje najznatniji su raspoloživi padovi kod 
Kreševa-Blata 16.20 m, kod Novih sela 14.58 m i 6.53 m, 
kod Srijana-Dolac 21.96 m, kod Biskog 12.49 m. 

Mješte omanjih izgradnja dao bi se ovaj dio iskoristiti 
racionalnije jednom velikom centralom (65 m pada i 12 
km dovodnog konala ponajviše tunela). 

Stepenica niža Trilja od ukupne visme 10 m (km 47 
i 49) kao i brzica niže Hana imaju se upotrebiti za prove- 
denje melioracije Sinjskog polja (odvodnja i navodnjavanje). 

Od km 25 do km 5.5 (daljni dio ne dolazi u obzir 
za izgradnju radi upliva mora) iznaša zbroj ukupne vodene 
snage pri istom vodostanju za 10 mjeseci 59840 brutto 
KS, od kojih je iskorišćeno po 9 postojećih primitivnih 
mlinica oko 230 KS, više 15 KS gubitka na padu, po¬ 
nešto modernijom Radmanovom mlinicom (km 6) oko 98 
KS, više 8 KS gubitka na padu, te hidroelektričnim po¬ 
strojenjem društva Sufida na Gubavici 35200 KS, više 
640 K S gubitka na padu. Potom ostaje još neiskorišćeno 
23649 KS, a za 8 mjeseci 167%, za 6 mjeseci 367%, od 

toga i to poglavito na još raspoliživim znatnijim padovima 
kod Žeževice iznad Sufida i kod „Tisnih stina“. 

Cjelokupan pad izmedju Sufidove centrale i mora 
mogao bi se iskoristiti izravnim odvodom Cetine na more 
u uvali Vrulja (50 m pada i 3' km tunela). 

Izgradnjom Sufidove centrale onemogućeno je izve- 
denje u vodnom gospodarstvu kudikamo racijonalnije Mar- 
chet-ove osnove, koja je predvidjala oduzimanje vode po¬ 
više Novih sela i odvadjanje pomoću jednog tunela od 
8.3 km duljine do Zakučca blizu ušća Cetine u more sa 
ukupnim padom od 228 m, a s iskorišćenjem od 55000 
KS na osi turbina pri 10-mjesečnom vodostanju, dotično 
159.000 KS pri srednjem godišnjem vodostanju od 70 
nF/sek. Sufidovo iskorišćenje uzelo je iz tog cjelokupnog 
pada najunosniji koncentrisani skok vode na Gubavicama, 
čime su preostali dijelovi vodenog pada uzvodno od brane do 
Trilja i nizvodno od Gubavice do Omiša nepovoljniji za svrhe 
izgradnje. Koncesija je za ovo postrojenje bila dana god. 
1904 društvu ,,Wasserwerke“ i to za maksimalnu količinu 
vode od 25 nv’/sek i pad od 87 m. Sufid, koji je naslijedio 
to društvo, zatražio je god. 1909 proširenje koncesije na 
75 nv’/sek i 110 m pada, te preudešenje prvotno projekti¬ 
ranog namještaja prema sasvim novoj osnovi. Izgradnja je 
bila već započeta god. 1908, a dovršena god. 1912, tako 
da je centrala počela funkcionisati god. 1913. Zatražena 
koncesija udijeljena je bila tek god. 1915, nakon što je 
Sufid (dion. društvo za iskorišćenje vodenih snaga Dalma¬ 
cije), inače italijansko društvo elektrokemičkih industrija, 
prepustilo 55% svoga kapitala austrijskom kreditnom za¬ 
vodu, te pristalo na stanovite uvjete postavljene od au¬ 
strijskih ministarstva rata i željeznice. Javno- i privatno¬ 
pravni zahtjevi, podignuti od interesenata pri povjerenstvenoj 
raspravi za ovu koncesiju (pitanje melioracije Sinjskog 
polja i pitanje Balušine mlinice), nijesu uzeti u obzir. Riješenje 
ministarstva poljodjelstva iz god. 1917 opunovažilo je po¬ 
bijanu koncesiju. 

Hidraulički dio postrojenja izgradjen je da posluži 
cjelokupnom koncesijonisanom iskoriščeriju od maks. 83.000 

KS, a i preko toga do 100 000 KS. U centrali su sada 
postavljena 2 agregata, svaki sa 2 spiralne turbine si¬ 
stema Francis, koji pri potrošnji vode od 15 m 3 /sek daju 
efekt svaki od 18.000 KS, ukupno 36.000 KS. Za proši¬ 
renje centrale potrebno je samo postaviti još 2 cjevo¬ 
voda s odnosnim agregatima, koji će, kako je predvidjeno, 
pri potrošnji od 25 m 3 /sek vode davati svaki 30.000 KS, 
skupa dakle još 60.000 KS, čime bi se uz već izgradjenih 
36.000 KS iskoristilo ukupno 96.000 KS. 

Žicovodom od 23 km duljine dovedena je eneržija 
društvenim tvornicama u Dugomratu kod Omiša u svrhu 
fabrikacije karbida i cianamida. Dosad izgradjeni tvornički 
namještaj može da konsumira maksimalno polovicn isko- 
rišćene eneržije. 

Oko 510 KW dava se Omišu i Zadvarju za ras¬ 
vjetu i motornu snagu, kojom se tjeraju namještaji 
industrijske Zajednice u Omišu i Ravnicama. Po oslobo- 
djenju tvornice u Dugomratu ne rade i iskorišćena eneržija 
ne biva utrošena. Postoji nastojanje općine Splita, da sklopi 
pogodbu za ustup električne eneržije do 4000 KW, koju 
da prenese i upotrebi za rasvjetu i motornu snagu u 
Splitu i Solinu-Sućurcu. Pregovori, započeti prije rata, po¬ 
novno su preduzeti. 

Ugovorom 1912 izmedju Suf da i austrijskog mini¬ 
starstva željeznica, koji sačinjava sastavni dio koncesije, 
osigurano je Upravi državnih željeznica pravo opcije na 
izvjesni kvantum električne eneržije, koji se ima ustupiti na 
sabirnoj sprovodnici u centrali za cijelo vrijeme trajanja kon¬ 
cesije (do god. 1973), i to 6 mjeseci nakon započimanja 
rada u centrali 2200 KW, a 10 godina nakon započimanja 
rada u centrali 5000 KW. Mješte te eneržije slobodno je 
Upravi državnih željeznica uzimati besplatno iz vodne ko¬ 
more Sufidove centrale odgovarajuću količinu vode za 
proizvodnju spomenutih kvantuma eneržije, a kad Sufidu 
bude omogućeno iskorišćenje čitave koncesijonisane vode 
do maks. 75 m 8 /sek, onda može oduzimati stalno 9 m t: /sek 
eda ih preradi u vlastitoj centrali, posluživši se takodjer 
besplatno Sufidovim zemljištem i odvodnim konalom. 

Ustupljena ili dobivena eneržija ima se prvenstveno utrošiti 
za svrhe drž. željeznica, ali može da bude upotrebljena i 
za kojemudrago druge državne ili privatne svrhe. Isključena 
je jedino upotreba od Sufida ustupljene električne eneržije 
za svrhe privatne rasvjete i elektrohemičkih industrija, kon- 
kurirajućih Sufidu. Ustanovljena je cijena od 0.45 predrat¬ 
nog austr. helera za efektivno preuzeti KW-sat za svrhe 
željeznica i državnih upravnih grana, a od 85 predratnih 
austr. kruna za svaki godišnji KW razdan drugim privatni¬ 
cima od uprave drž. željeznica. 

Predvidjene su sankcije za sporazumnu gradnju postro¬ 
jenja, redoviti pogon i potrebiti nadzor, kao i odredbe u 
pogledu besplatnog prelaza hidrauličkog dijela postrojenja 
i zgrade centrale u vlasnost uprave drž. željeznica po isteku 
roka koncesije. 

Po uslovima koncesije poduzeće je podvrgnuto jakom 
uplivu i kontroli države. 


Vrlika. 

Izvor joj je u visini od 280 m nad morem pod sje¬ 
vernim obronkom imotskog polja, koje se na hercegovačkom 
teritoriju nastavlja kao Bijelo ili Bekijsko polje. Ovo se sa¬ 
stoji iz naslaga aluvijuma i diluvijuma, ispod kojih se na¬ 
lazi propusni kredin vapnenac. Nadzemnog otjecanja vode 
rijeke i s polja, koje je većim dijelom poplavno, nema, već 
se čitavo odnosno područje od 621.5 km 2 odvodnjava po¬ 
norima (20 m7 sek) i ishlapljivanjem. Uzima se, da voda, 
koja ponire u jezeru Nuge i u ponorima na južnom dijelu 
polja (kota 248—253 m), izlazi kao vrelo Tihaljine, pritoka 
Neretve, koje se nalazi pod južnom kosom brda Petnik, što 
zatvara spomenuto polje. Vrlika prima vodu i drugih izvora 
smještenih na strani polja, kao i pritoka Suvaje, koja do¬ 
nosi vodu iz Posušjeg polja, te k tome otjecanje iz jezera 
Blato. 

Srednja količina vode Vrlike mjerena na vodomjeru u 
Podbablju iznaša za 23 god. opašanja: pri apsolutno naj¬ 
nižem vodostanju 1 m 8 / sek, pri niskom vodostanju 2 m 8 / 

sek, pri srednjem vodostanju circa 18 m 8 / sek. Maksimalno 
bi vodostanje iznašalo oko 130 m 8 / sek. 

Iskorišćenje ove rijeke vrši se samo u najgornjem di¬ 
jelu. Ukupni zbroj vodene snage u tom dijelu pri 10-mje- 
sečnom vodostanju iznaša 1050 brutto KS; od toga je isko- 
rišćeno od 8 mlinica i od postrojenja za tjeranje pumpe 
za imotski vodovod (2 turbine) 650 KS; potom je neisko- 
rišćeno još 400 KS. 

Daljnje iskorišćenje vode Vrlike, koje je od osobite 
važnosti za zasnovanu melioraciju polja, dade se postignuti 
odvodom vode (maks. 30 m 8 / sek radi Tihaljine) kroz brdo 
Petnik do iznad Tihaljine (104-113 m pada — tunel 1550 
m). Po projektu, već prikazanom vlastima u cilju udijelje- 
nja koncesije, ta bi izgradjena vodena snaga dala za suho 
doba godine 1000-5000 KS, a za doba, kad polje može biti 
pod vodom, 10000-34000 KS. Svi objekti postrojenja na¬ 
laze se na hercegovačkoj teritoriji. 

Vrgorsko jezero. 

Vrijedno je spomenuti mogućnost iskorišćenja vodene 
snage ovog jezera, koje je u vezi s gornjim poljima (Imotsko- 
Bijelo, Rastok) odnosno Mladom. Ovo je jezero periodično, 
jer je ljeti djelomično suho. Poplavna mu površina iznaša 
oko 3000 ha. Odvodnjava se ponorima (oko 34 nr/ sek) 
i ishlapljivanjem. Naslage kvarterne formacije, iz kojih polje 
sastoji, počivaju na kredinom vapnencu odnosno sa sjeverne 
strane na eocenu. Protječe ga potok Matica, koji uvjek nosi 
vode (minimalno 2 m 3 / sek.). U vezi s izvedenjem projekta 
za prosušenje jezera dala bi se izgraditi njegova vodena 
snaga. To će se postići odvodom vode jezera (maks. 
20 m 3 / sek, što ne može da otječe ponorima) kroz brdo 
Plane (tunel 2150 m) do iznad konstantnog Bačinskog je¬ 
zera, koje komunicira preko već izgrađenog prosjeka s Ja^ 
dranom, te iskorišćenjem stvorenog pada od 20 m. Izgrađena 
bi eneržija iznašala od minimalnih 350 KS do maks. 3600 
KS, a odvodom i množine vode. koja otječe ponorima, do 
maks. 9300 KS. 

Rijeka dubrovačka. 

Izvor joj sačinjavaju 4 vrela, koja se nalaze na dnu 
kotline riječkog zaljeva. Dva su periodična (kota + 4.30 
i + 4.02), a dva konstantna (kota 14.80 i — 0.80). Dočim 
je zaljev, koji se u Gruškoj luci spaja s Jadranom, izgradjen 
u eocenskoj formaciji, nalaze se vrela na rubu zone fliša 
u triadijskom vapnencu. Količine vode Rijeke iznašaju mi¬ 
nimalno 3.1 m7 sek (apsolutno najniža 2 3 / sek), za 10 mje¬ 
seci 5.5 m7 sek, za 8 mjeseci 10.2 m 3 / sek. a za 6 mjeseci 
23 m 3 / sek. Maksimalno je vodostanje oko 50 m 3 / sek, traje 
nekoliko dana, te je ovisno o jakim oborinama u više ležećim 
područjima u Hercegovini, poglavito o vodostanju Trebiš- 
njice, s kojom su izvori Rijeke u vezi. 

Branom podignutom 60 m nizvodno od izvora omogu¬ 
ćeno je iskorišćenje vodene snage izvornog bazena. Posto¬ 
jeće postrojenje tvrtke Kisića iskorišćuje time stvoreni pad 
ođ 2.18 m. U namještaju su postavljene 2 turbine sistema 
Lejeune za pogon mlina za žitija i strojeva za pravljenje 
tjestenine, te 1 turbina istog sistema za pogon sisaljke za 
tlačni dubrovački vodovod i strojeva za pravljenje leda. 
Producirana eneržija iznaša oko 120 KS. Kao reserva po¬ 
stavljen je i 1 eksplozijoni motor od 30 KS. 

Projektovana je daljna izgradnja ove vodene snage 
time, da se brana podigne na aps. kotu 4.75 m, čime bi 
se postigao korisni pad od 4.50 m, ne uzimajuć u obzir 
abnormalne oscilacije plime i osjeke mora od + 1.15 m. 
Tako bi se dobila eneržija: za 12 mjeseci 150 KS (apso¬ 
lutno minimalno 90 KS), za 10 mjeseci 250 KS, za 8 
mjeseci 500 KS, za 6 mjeseci 1100 KS. 

Racijonalno iskorišćenje ove vodene eneržije uvjetuje 
svakako i jednu kaloričnu centralu. 

Položena u neposrednoj blizini Gruža-Dubrovnika ona 
ima veliko značenje za razvitak luke i grada, čijim potre¬ 
bama mora iz općih i javnih interesa da posluži. 

Zavrelje. 

Izvor Zavrelja u Župi Dubrovačkoj predstavlja poput 
Rijeke dubrovačke prirodno otjecanje voda više ležećih 

područja u Hercegovini. Izvor se nalazi na pograničnoj 
zoni izmedju eocenskog fliša i trijadijsklh dolomita, u vi¬ 
sini od 53 m nad morem, u koje se nakon kratkog toka 
izlijeva. On presuši za 3 ljetna mjeseca; za daljna 3 mje¬ 
seca nosi srednje 8 m 3 / sek, a za ostalih 6 mjeseci do 
20 m a / sek. Danas je vodena snaga samo neznatno isko- 
rišćena od 4 primitivne mlinice. 


Popis vodenih snaga u glavnijim vodotocima Dalma¬ 
cije (tablica 1) daje nam ukupni zbroj od 144. 186 brutto 
KS pri 10-mjesečnom vodostanju, od kojih je iskorišćeno 
37 %. 

Ovdje nije ubrojena vodena snaga mnogih omanjih 
vodotoka, potoka, koji većinom ljeti presuše, a čija je 
eneržija inače iskorišćena od izgradjenih primitivnih mli- 
nicama. Dalmatinski dio Neretve ne dolazi u obzir za iz¬ 
gradnju vodene snage radi održanja plovnosti u regulisanom 
koritu do Metkovića. 

Svi su vodotoci u Dalmaciji javno dobro, s kojim 
disponira državna upravna vlast prema odredbama još va¬ 
žećeg pokrajinskog zakova o vodnom pravu 9/3. 1873. 1. 
p. z. br. 32. Prema dobi kad je postao, ovaj zakon vodi 
računa poglavito o dotada uobičavanoj upotrebi vode za 
poljoprivredne i obrtne svrhe, te na osobiti način zaštićuje 
postojeća prava upotrebe vode pred novim postrojenjima 
i tada, kad ova predstavljaju za narodnu privredu, te opće 
i javne interese kudikamo važnije, racijonalnije i veće pot¬ 
hvate nego li su postojeći. Pod zaštitom ovog zakona može 
n. pr. posjednik jedne najprimitivnije mlinice ili valjavice, 
postavljene ispod ili na sredini najvrjednije stepenice, svojim 
prigovorom radi smetanja njegovog „prava" ili svojim zah¬ 
tjevima po predmetu ustupa tog prava bitno oteščati iz¬ 
gradnju čitavog pada, a katkad i onemogućiti iskorišćenje 
odnosne vodene snage. Najgore je pak s t. zv. vjekovitim 
„pravima", koja su se zatekla prije stupanja u život spo¬ 
menutog zakona, ili su nastala poslije, a da im rok trajanja 
nije odredjen. Ova su ponajviše nekoncensijonisana, ali ih 
taj zakon uzima u većini slučajeva kao zakonski postojeća. 

Iskaz vodenih snaga 

Tabl. 2. najpodesnijih i najvrednijih za izgradnju 




Iskorišćenje pri 


Vodotok 

Mjesto izgradnje 

srednjem god. 
vodostanju u 

Primjedba 



KS (10 Q. h.) 


ZRMANJA 

Bijedovi-Mokro polje 

1.600 


n 

Kovačević mlin-Ervenik 

2.100 


ff 

Šernaderjev mlin-Žegar 

2.800 

postoji studija 

ft 

Zekanović-Ogar 

2.800 


KRUPA, pri¬ 
tok Zrmanje 

Žegar 

1.100 


KRKA 

Topolje-izvor 

230 

izradjen projekt 

n 

Miljačka-Ivoševci 

150 

zatražena koncesija 

ff 

Bilušić buk-Sondovjeli 
Samostan Sv. Arkandjela 

2.450 

1.230 

izradjen projekt 

ff 

- Kistanje 


ff 

Roški slap 

1.600 

postoji studija 

ff 

Skradinski slap 

10.000 

izradjen projekt 

ČIKOLA, 
pritok Krke 

Drniš 

1.900 

ljeti za neko vri¬ 
jeme presuši 

BUTIŠNICA 

Golubić 

5.000 

koncesija udijelje- 
na za gornji dio 


pada od 33 m 

ff 

Knin 

120 

projekt izradjen 

JADRO 

Majdan 

400 


CETINA 

Garjak 

2.200 

postoji studija 

ff 

Koljane 

800 


ff 

Zasijok 

Bisko-Novasela 

1.000 

31.200 

14 km-69.5 m pada 
projekt. Mjesto to¬ 

ff 

ga varijante sa 3 
manje centrale 



ff 

Tisne Stine 

10.000 

izradjen projekt. 
Mjesto toga: va- 




rijaete na Vrulju 

ff 

Zadvarje - Vrulja 

— — 

17500 KS izradjeti 

RUDA, pri¬ 
tok Cetine 

Ruda 

450 

projekt 

postoji studija 

VRLIKA 

Ti haljina 

10.000 

zatražena koncesija 

VRGOR- 

SKO 

Bačina 

1.800 

postoji studija 

jezero 




rijeka du¬ 
brovačka 

Izvor-Komolac 

645 

koncesija zatražena 

Razumljivo je, đa ovakove prilike predstavljaju bitne 
zapreke za iskorišćenje vodenih snaga u smislu modernih 
nastojanja, kad n. pr. jedna centrala ima da zahvati riječne 
dijelove od mnogo km, tako da je broj prigovaratelja u 
ime postojećih vodenih prava znatan, a njihovi su zahtjevi 
za ustup ili opterećenje tog prava financijski nepodnosivi. 

U posljedici takovih neprilika povedena je oko 1908. 
god. sa strane industrijskih i tehničkih krugova u bivšoj 
Austriji borba, da se postojeće pokrajinske zakone o vod¬ 
nom pravu reformiše na način, da bude vodjeno računa i 
o novim nastojanjima za racijonalnu izgradnju vodenih 
snaga. 

Nakon nužnog pretresanja u svim odlučujućim indu¬ 
strijskim, poljoprivrednim, znanstvenim i privrednim orga¬ 
nizacijama podnijela je bila bivša austrijska vlada god. 1911. 
svim pokrajinskim saborima na prihvat jedinstven nacrt 
novog zakona o vodnom pravu. Radi nedovoljne stilisticke 
redakcije ovaj zakon nije mogao biti na vrijeme pretresan 
i prihvaćen u pokrajinskom saboru Dalmacije, čiji je rad 
bio prekinut svjetskim ratom. 

Nema dvojbe, da mi žurno trebamo što skorijeg do¬ 
nošenja novog zakona o vodnom pravu uopće, koji će 
pitanje iskorišćivanja vodenih snaga postaviti na što mo¬ 
derniji zakonski temelj. 

Pregled vodenih snaga, podesnih i vrijednih za izgrad¬ 
nju (tablica 2), iz kojeg je izlučeno već koncesijonisano 
iskorišćenje vodene snage vode s Popova polja u Herce¬ 
govini, s centralom od 192000 KS u luci Bistrine nedaleko od 
Dubrovnika opravdava nadu, da će do privrednog razvitka 
zemlje, koja obiluje dosada neiskorišćenim bogastvima, 
prije ili kasnije ipak doći, jer su mu od prirode dani svi 
preduvjeti. 


Ing. A. CELEGIN. 


15. Industrija. 

U doba cvjetanja Venecije i dubrovačke republike 
trgovina je i u dalmatinskim lukama bila dosegla zamjerni 
razvitak, ali je već stala propadati, kad je Dalmacija pot¬ 
pala pod austrijsko gospodstvo. Poslije u XIX. stoljeću je 
Dalmacija ekonomski sve više nazadovala. Razvitkom pa- 
robrodarstva, a osobito željeznica, nije Dalmacija uporedo 
napredovala. Željezničke pruge mimoišle su ovu obalu pa 
je ona ostala odsječena od zaledja. Parobrodi pak, osim 
lokalnih, unašali su život u one jadranske luke, koje su 
bile vezane željezničkim putevima. Radi tih žalosnih saobra¬ 
ćajnih prilika s jedne strane, a pomanjkanjem pobuda od 
strane tudjinske državne uprave i nikakove inicijative do¬ 
maćih ljudi, industrija Dalmacije je počela da se razvija tek 
pred dvadesetak godina. Kroz desetak godina prije svjetskog 
rata podignute su u Dalmaciji danas najveće postojeće 
tvornice, t. j. one cementa i karbida. Gotovo svi ti pothvati 
su osnovani od stranih ljudi, a i danas su još pretežnim 
dijelom u rukama stranog, poglavito talijanskoga kapitala. 

U posljednje vrijeme, nakon našeg narodnog oslobo- 
djenja, opaža se i na industrijskom polju tendencija da se 
postavimo na vlastite noge. Podiže se dosta novih, iako 
ne velikih industrija, ali se nažalost počinjaju pri tome i 
mnoge pogrješke. Jedna od glavnih je ta, da ljudi bez do¬ 
voljne spreme, a da se prije i ne posavjetuju sa stručnja¬ 
cima, stvaraju na laku ruku nove industrijske pothvate, 
obmanjujući se, da će lako i unosno uspjeti. Stoga se do- 
gadja, da neke tvornice još prije negoli su započele da 
žive, već umiru. 

U Dalmaciji ima dostatno naravnih vrela za podizanje 
i postepeni razvitak zdravih i unosnih industrija, samo treba 
da se ta vrela iskoriste racionalno i stručnjački. 

U prvom redu dolazi u obzir onaj materijal, kojega 
Dalmacija ima i napretek: razno kamenje. 0 rudama (u 
rudarsko-stručnom smislu riječi) govori se na drugom mjestu 
ovog pregleda. Za industriju je najvažnije ovo kamenje; 
cementni lapor, koji je temelj znatnoj industriji cementa, 
čije se ogromne naslage protežu uz morsku obalu splitske 
okolice; rašireniji je pak dobro poznati, izvrsni bijeli gra- 
djevni kamen, osobito na otocima : Korčuli, Braču te u oko¬ 
lici Trogira; zatim razne vrsti mramora, kojeg ima pogla¬ 
vito u blizini Sinja, Drniša, Muća, Lećevice, Strmice i t. d. 
i konačno sadra, koja se nalazi u okolici Sinja, Knina 
Drniša te na otoku Visu. 

Naše more pak daje također mnogo vrela za razvitak 
raznih industrija. U prvom je redu tu ribarstvo, koje je 
omogućilo razvitak znatne industrije konserviranja ribe; 
produkcija morske soli po sebi predstavlja važnu privrednu 
granu, a sama so je važna sirovina za razvitak elektroke- 
mične industrije. Još se iz mora vade spužve i koral. 

Blago sunčano podneblje omogućuje gojenje 
cvijeća, iz kojeg se dadu praviti parfumi. Dalmatinska su 
brda obrasla aromatičnim travama, podesnim za destilaciju 
eteričnih ulja. 

O znatnim vodenim snagama zemlje govori se u po¬ 
sebnom poglavlju. 

I. Industrija kamenja i zemlje. 

a) Bijeli gradjevni kamen 
vadi se poglavito iz brojnih kamenoloma na otocima Braču, 
Korčuli, Hvaru te kod Trogira (u Segetu). Ova se mnogo¬ 
brojna poduzeća bave još odavna gotovo ručnim radom, a 
mnogi imaju karakter kućnog obrta. U ovim se kamenolo¬ 
mima dobiveno kamenje odmah i obradjuje za gradjevne i 
dekorativne svrhe. 

U Selcima i Pučišću na otoku Braču osnovane su 
1906 g. zadruge, u koje je stupilo više malih poduzetnika 
i koje imaju bolje uredjene kamenolome. Jedna od tih za¬ 
druga, Prva dalmatinska klesarska zadruga u Pučišću, po¬ 
digla je 1907 g. klesarnicu opskrbljenu strojevima. 

Korčulanski i brački bijeli kamen bio je zbog svojih 
izvrsnih svojstava već Rimljanima poznat, te su ga oni kao 
i kasnije Mlečani upotrebljavali za izgradnju mnogih mo¬ 
numentalnih zgrada. 

Manjih kamenoloma ima još u mnogim dalmatinskim 
mjestima. 

b) Mramor. 

Naslaga mramora ima, kako je već spomenuto, u raz¬ 
nim predjelima Dalmacije u velikoj količini. 

Eksploatisanjem i obradbom mramora bave se ova 
domaća poduzeća : Dalmatinska industrija mramora d. d. 
u Drnišu, koja raspolaže sa oko 400 km 2 površine u opći¬ 
nama Muća, Lećevice i Drniša. U kamenolomima ovoga 
poduzeća imade oko 60 raznih vrsti mramora. Za obradji- 
vanje mramora u trgovačke svrhe, društvo je u zadnje 
vrijeme pod'glo u Solinu vrlo lijepu modernu pilanu i la- 
štionu na parni pogon, koja je opskrbljena svim potrebitim 
mehaničkim sredstvima za obradbu mramora. Ova će ra¬ 
dionica skoro početi da djeluje i moći će da izradi do 
25.000 m 2 mramornih ploča na godinu, a osim toga će 
društvo proizvadjati i prodavati mramor u blokovima. 

Mramorno društvo Lučane u Sinju posjeduje u blizini 
Sinja 5 kamenoloma, iz kojih dobiva razne vrsti vrlo lije¬ 
pog mramora, a u Sinju ima takodjer mehaničku pilanu i 
laštionicu. Sada može da producira oko 600 m 3 poluobra- 
djenih blokova i do 6000 m 2 gotovih ploča godišnje. 

Na otoku Hvaru ima ini. S. Sponza kamenolom mra¬ 
mora u blizini grada Hvara. 

Obradjivanjem mramora bave se još mnoge kle- 
sarnice. 

c) Sadra. 

U sinjskoj okolici, pak u Butišnici kod Knina, oko 
Drniša te na otoku Visu ima obilnih naslaga sadre. Ovaj 
materijal leži obično otkriven na površini zemljišta. U većoj 
su mjeri dosada eksploatisane samo naslage u okolici Sinja,, 
te je osnovano d. s. o. j. „Sadra" u Sinju, koje je prošle 

godine (1922.) podiglo jednu tvornicu gipsa sa godišnjom 
produkcijom od 300 vagona. 

U Komizi na otoku Visu gosp. B. Zekan podigao je 
takodjer jednu malu tvornicu gipsa. 

Sirovu sadru upotrebljavaju u većim količinama tvor¬ 
nice cementa kao primjesu portlandskom cementu. 

d) Vapno (k r e č). 

dobiva se pečenjem kamena vapnenca. Najveći dio vapna 
potrebnog za gradjevinarstvo proizvadjaju naši seljaci u 
primitivnim poljskim pećima (klačinama). Ali imade i in¬ 
dustrijskih poduzeća, koja se bave ovom produkcijom, kao: 
Possi & Battigelli u Crnici kod Šibenika ; - T. Lukavac u 
Tepljuhu ; - N. Detoni u Mokošici; -1. Pače u Petrovuselu kod 
Dubrovnika i P. Cviličević (A. Galasso) na Korčuli. Osim 
toga imadu obe tvornice karbida ,,Sufid“ u Dugomratu i 
Šibeniku velike moderne klačare za vlastitu opskrbu. 

e) Cementni lapor. 

Tupina, kako u Dalmaciji narod naziva cementni lapor, 
jest kamen, koji se sastoji od vapnikova karbonata i gline. 
Nalazi li se vapnikov karbonat u razmjeru od 70-80% u 
tupini, ona je upotrebljiva za proizvodnju naravnog cementa. 
Tupina, koja sadržava 74-76% vapnikova karbonata daje 
najbolje vrsti cementa. 

Ogromni slojeni tupine, koji se protežu oko Splita, od 
Kaštela prama jugu preko Omiša, sadržavaju većim dije¬ 
lom materijal podesan za pravljenje izvrsnog naravnog 
portlandskog cementa. Ovim materijalom opskrbljuju se 
sve dalmatinske tvornice cementa, a osim toga se isti izvaža 
u sirovom stanju i u velikim količinama u Italiju, Egipat i 
Ameriku. 

Najveća poduzeća koja izvažaju tupinu su ova: 

Campos & Bulić, Split ima veliki lijepo uredjeni tupi- 
no'om i vlastito pristanište u Vranjicu. Pogon je mehanički, 
uposluje do 160 radnika. — „Jadran" d. s. o. j. Split, ima 
takodjer veliki kamenolom i pristanište, uposluje oko 100 
radnika. — „ Tupina “ Split, (Udruženje tupinoloma) ima više 

tupinoloma u Splitu i okolici. — „ Pape “ d. s. o. j. Omiš, 
otvara tupinolom sa vlastitim pristaništem u Rogoznici 
(Omiš); — Nikola Palaveršić u Omišu, Cindro & Maggio 
u Stobreću i drugi još manji kamenolomi bave se kopanjem 
i izvozom tupine. — Talijanski pothvat „Jadransko anonim. 
društvo za cement portland “ izvaža takodjer tupinu iz svog 
tvorničkog kamenoloma kod Sv. Kaja (Solin). 

f) Cement. 

Velike količine lapora prikladnog za fabrikaciju ce¬ 
menta, podlogom su na kojoj se je razvila ova najvažnija 
industrija u Dalmaciji. Njeno je sjedište Split. 

Jednostavnim pečenjem tupine do 1500°C temperature 
i daljnim mljevenjem pečenog materijala dobiva se prvo¬ 
klasni portlandski cement. Jedina primjesa, koju se tako 
dobivenom cementu pridodaje, jest 2-3% sadre, kojom se 
reguliše vrijeme otvrdnuća (Bindezeit) cementa. 

U Dalmaciji — u Splitu i njegovoj okolici — ima 5 
tvornica cementa, koje mogu ukupno da produciraju do 
50,000 vagona cementa godišnje. Samo se jedan maleni dio 
toga (p. pr. 10%) troši u našoj državi, a sve ostalo izvaža. 

Sve tvornice imaju vlastite kamenolome cementnog 
lapora. 

Poduzeća su ova: 

„Gilardi & Bettiza“ d. d. u Splitu, najstarija je tvor¬ 
nica osnovana 1870. g. sa skromnim kapitalom od 6,000 
for. Danas ova tvornica ima 12 peći Dietsch, može da 
proizvadja 40,000 tona porti, cementa godišnje a dion. ka¬ 
pital iznaša 5,000.000 Din, od česa je otprilike 1/5 u na¬ 
rodnim rukama. Pogonska snaga iznaša 300 HP. — jadran¬ 
sko anom. društvo za cement portland d. d. Bergamo“ (Ita¬ 
lija), tvornica u Sv. Kaju (Solin) osnovana 1903. g. Ima 
20 peći Dietsch ; proizvadja godišnje do 80,000 tona. Pogon 
je parni 620 HP. Kapital od Lit: 2,330.000 sav je talijanski. 
Uposluje do 600 radnika. - Industrijska Zajednica d. d. tvo¬ 
rnica cementa u Ravnicama (Omiš). Osnovana 1908. g. od 
d. s. o. j. „Cement". Ima 4 peći Schneider i može da pro¬ 
ducira 35.000 t porti, cementa godišnje. Pogon je elektri- 

čni 500 HP (i 40 HP reserve na naftu). Uposluje oko 150 
radnika. Ovo je jedino čisto domaće poduzeće ove vrsti. 
- „Split' d. d. tvornica cementa na Majdanu kod Klisa naj¬ 
veća je u Dalmaciji. Osnovana je 1908. g. Ulož. kapital 
iznaša Din. 20,000.000: djelimice u domaćim a djelimice u 
talijanskim rukama. Ima 62 peći i producira do 200.000 tona 
godišnje. Vlastite hydroelektrične centale daju joj 1330 HP , 
a dva Dieselmotora daljn'h 640 HP pogonske snage. Upo¬ 
sluje pri punom pogonu 1100 radnika. - „ Dalmatia" d. d. 
tvornica cementa u K. Sućurcu osnovana je 1912. g. Ima 
32 peći Dietscn i može da proizvadja 150.000 t porti, ce- 
meta na godinu. Uposluje 900 radnika. Pogon je od 3100 
HP (2 turbine a 1500 HP) i jedan Dieselov motor od 100 
HP. Današnji dion. kapital iznaša 6,500 000 Din., koji je 
pretežnim dijelom u talijanskim i francuskim rukama. 

g) Umjetni škriljevac. 

„Split" d. d.. koje posjeduje gorespomenutu tvornicu 
cementa, podiglo je 1920. g. tvornicu umjetnog škriljevca 
„ Salonit “ u Vranjicu (kod Splita). Ovaj škriljevac, jednak 
poznatom Eternitu, pravi se iz smjese od 85% cementa i 
15% asbesta sa pridodatkom vode presiranjem u hydr. 
tiskovima. Tvornica može da producira 1,000.000 m 2 škri¬ 
ljevca godišnje. Pogon je električni 140 HP, a uposluje 75 
radnika. 

Opeke, pločice i drugo cementno gradivo proizvađaju: 
Gilardi & Bettiza u tvornici u Splitu, osnovanoj uz tvornicu 
cementa 1885. g. te Industrijska Zajednica d. d. u tvornici, 
osnovanoj 1921. g. u Omišu. 

Ima još po raznim mjestima mal'h obrtnika, koji na 
ručnim tiskovima prave cementne crepove. 

h) Industrija gline. 

U sinjskoj okolici i baš u selima Zelovu i Potravlju 
ima oko 70 obitelji, koje se od davnine bave pravljenjem 
lula, lonaca i ostalog glinenog posudja. 

Industrijska su poduzeća ove vrsti ova: 

„Prva bokeska glinena industrija", Krtole (Boka ko¬ 
torska) ciglana, osnovana god. 1907. Može da proizvadja 

2,500.000 crepova i 2,000.000 opeka godišnje, a uposluje 
do 300 radnika. Pogon je parni od 70 HP. — „ Račića *• 
d. s. o. j. Tivat (Boka kotorska) ciglana, osnovana god. 
1908. Godišnja produkcija iznaša od 2,500 000 do 3,000.000 
komada cigla, crepova, a može da zaposli do 200 radnika. 
Pogon je na upojni plin (180 HP). — U Siveriču ima 
ugljenokop „Monte Promina" vlastitu ciglanu za opskrbu 
ugljenokopa; producira 600.000 opeka godišnje; pogon je 
električni od 30 HP. — U Strmici kod Knina podiglo je 
d. s. o. j. ,, Strmica “ 1921. g. jednu malu ciglanu. 


II. Kovinarska industrija. 

nema u Dalmaciji velikih predstavnika. Ona je ograničena 
na mali obrt, nekoliko većih mehaničarskih radiona i jednu 
lijevaonicu zvona. Najveće poduzeće ove vrsti je Pomorsko- 
industrijsko i tehničko poduzeće Braća Matijević & Komp. 
Split, osnovano 1922. g., koje raspolaže velikom strojar¬ 
skom, kovačkom i kotlarskom radionicom te lijevaonicom 
kovina. 

Spomena vrijedna su još ove radionice: JosipJelaska 
i dr. u Splitu, koja redovno uposlu'e 30-35 radnika. - Indu¬ 
strijska Zajednica d. d. u Omišu ima mehaničarsku radionu 
koja u glavnom služi uzdržavanju ostalih namještaja istog 
poduzeća. — P. Rossi, metalurgična tvornica u Splitu; 
„Motorija “ mehanička i elektrotehnička radiona u Gruzu. 

Od god. 1875. postoji u Splitu lijevaonica zvona 
Cukrov. 


III. Brodogradnja. 

Od davnine znamenita korčulanska brodogradilišta ra 
koj ma su se gradile mletačke galije i naše domaće jedre- 
njače, razvitkom parobroda reducirala su svoj rad sve više 
i više. Jedino još danas izvrsna izvedba radnje svjedoči da 
je zanat korčulanskih brodograditelja jedna tradicija, a opseg 
brodogradilišta nije nego sjena nekadašnje njihove veličine. 

Danas ima još na Korčuli 16 škvera, čija se radnja 
visoko cijeni. Većinom su to mala poduzeća, koja nose 

karakter domaće industrije. Nešto su veći škveri: L. Depolo, 
Mihovil Depolo i Marin Smrkinić. 

Brodograditeljstvo na Korčuli, obzirom na relativno 
znatni broj dobrih zanatlija, dalo bi se ponovno podići i 
modernim prilikama prilagoditi, samo bi trebalo inicijative 
sa strane ljudi ekonomski jakih. 

Malih brodogradilišta ima još u Trogiru a i po drugim 
mjestima Dalmacije. 

Pečttak moderne brodogradnje u Dalmaciji predstav¬ 
ljaju dva preduzeća: 

,.Jug“ d. s. o j. brodogradilište Split. Zauzima preko 
3000 m 2 ; uposluje oko 50 radnika, gradi čamce i veće dr¬ 
vene brodove a popravlja i male parobrode. - „Pomorsko- 
industrijsko i tehničko poduzeće Braće Matijević & Komp“ 
Split, o kojemu je već bilo govora, ima vlastiti plutajući 
,,dok“ za ladje do 2000 tona, a u svojim radionicama može 
da izvrši sve pa i najznatnije popravke parobroda, njihovih 
kotlova i strojeva. 

IV. Industrija drva. 

Ova grana industrije ograničena je na izradbu pokuć¬ 
stva i gradjevine stolarije. — Veća poduzeća ove vrste su 
ova: Josip Pijević, tvornica pokućstva, Split. Izradjuje sve 
vrsti pokućstva i gradjevnih potrepština. Uposluje do 50 
radnika. - Industrijska Zajednica d. d. tvornica pokućstva u 
Omišu Stavljena je u pogon 1921. g. Izradjuje pokućstvo 
i gradjevne konstrukcije. Uposluje do 50 radnika. Pogon 
je električni 60 HP. — Mirko Zec, tvornica pokućstva Du¬ 
brovnik (prije G. Gramegna) opsega je otprilike kao već 
spomenute. Uposluje do 60 radnika. Pogon je električni. 

Istom produkcijom bavi se takodjer: 

Kajo Jelaska, mehanička drvodjelska radiona u Splitu 
te Šimun Stanić, tvornica pokućstva u Omišu. 

V. Industrija kože. 

Ova je industrija (kao i mnoge druge) još u povoji¬ 
ma, iako ima u Dalmaciji dovoljno sirovina za njezin ra¬ 
zvitak. 


— 237 — 


Samo se jedan maleni pothvat bavi tvorničkom pre¬ 
radbom koža, a jedna se veća tvornica ove vrsti nalazi u 
gradnji. Prva je: Braća Buj, dalmatinska tvornica koze, 
Split. Postoji od god. 1879. Može da producira 2—3 va¬ 
gona razne kože (djona, tabanice, kravlje, teleće i sitne 
kože) godišnje. Uposluje do 15 radnika. Drugo preduzeće 
je „Industrijska Zajednica “ d. d. tvornica kože u Omišu. 
Nalazi se u gradnji, a odmjerena je za produkciju od 300,000 
komada kože na godinu. Bit će opskrbljena modernim stro¬ 
jevima na električni pogon od 60 HP., a uposlivati će 
50—60 radnika. 

U Makarskoj ima 9 malih poduzeća, koja se bave 
sušenjem i preradbom sirovih amerikanskih koža za opanke-, 
u svakom su od njih zaposlena 2—4 radnika. 

U Omišu je 1922 g. Milan Marušić uredio jednu malu 
tvornicu četaka. 


VI. Tekstilna industrija. 

Ova je industrija predstavljena sa nekoliko poduzeća 
tvorničkog karaktera te više konoparnica, koje rade rukama. 
To su: „Prva dalmatinska tvornica Prediva i Tkala “ u Ši¬ 
beniku, osnovana 1911 g. Producira razne vrsti sukna (do 
20,000 met. godišnje) i vunene pokrivače (gunjeve) do 1500 
komada godišnje). Ima predionicu sa 300 vretena. Tvornica 
ima vlastitu bojadisaonu. Pogon je električni (30 HP) a 
uposluje 25 radnika. — „Industrijska Zajednica “ u Omišu 
ima tvornicu konopa i tvornicu mreža. — Tvornica konopa 
uredjena je za proizvadjanje svih vrsti konopa: od najta¬ 
njih pa do najtežih brodskih užeta od manile, konoplje i si¬ 
sala. Može da proizvađa 150,000 kg. na godinu, a da uposli 
30 radnika. Pogon je električni 65 HP, Ova je tvornica 
pokušala da pravi konope od brnistre, ali su rezultati bili 
nepovoljni. — Tvornica mreža nije započela proizvodnjom, 
uredjena je za 50—60 kg raznih mreža dnevno. 

U Makarskoj je u zadnje vrijeme osnovao g. G. Ivani- 
šević malu mehaničku tkaonica pamučne robe. 

Ručnom izradbom konopa bave se mnoga manja pre- 
duzeća osobito u Splitu, zatim Korčuli i nekim drugim pri¬ 
morskim mjestima. 

VII. Industrija hrane i poslastica. 

Najrazvijenija industrija ove grupe je konserviranje 
riba, o čemu će se opširnije govoriti u poglavlju o „ribar¬ 
skoj industriji". 

Maslinovo ulje je jedan od najvažnijih faktora narodne 
prehrane i privrede u Dalmaciji. Maslina se goji nzduž ci¬ 
jele dalmatinske obale te po otocima. Godišnja produkcija 
ulja varira, prema rodu m sline, koji je vrlo nestalan. Imade 
godina, kada rod masline gotovo posvema izostane, a dru¬ 
gih je godina opet vrlo obilan. Za najboljih godina Dalma¬ 
cija može da producira preko 60.000 q maslinovog ulja. — 
Do konca prošlog stoljeća produkcija je ulja b : la primitivna 
i neracijonalna. Ipak je dalmatinska maslina podesna i za 
proizvadjanje finih ulja, te je za to osnovano još prije rata 
u Dalmaciji do 30 privatnih i zadružnih uljarnica na stro¬ 
jeve. Svaka od ovih može da producira 15—30 q ulja 
dnevno. Najveća je uljarnica Uljarske Zadruga u Murteru, 
sa parnim pogonom od 50 HP za dnevnu proizvodnju od 
60 q. 

U svim ovim uljarnicama vrši se ekstrakcija ulja samo 
mehaničkim sredstvima, zbog čega u otpacima ostaje još 
10—12^ ulja. Prošle su godine pak osnovana 2 poduzeća, 
koja će se baviti racijonalnim iskorišćivanjem masline i ra¬ 
finiranjem ulja. To je: „ Panek Oil Company“ d. s. o. j., 
koje je podiglo vlastitu modernu tvornicu u Makarskoj, a 
osim toga stupilo u zajednicu sa Uljarskom Zadrugom u 
Povlju, a drugo-je: - Josip Jurca, tvornica vegetabilnog ulja u 
Omišu, koja se sada gradi, a moći će da producira 3—4000 
kg ulja dnevno sa pogonom od 150 HP. 

Fabrikacija finog ulja bila bi od najveće važnosti za 
industriju konserviranja ribe, za koje se do sada veliki dio 
ulja mora uvažati iz inostransva. 

Tjestenina je u Dalmaciji vrlo obljubljena hrana pa se 
troši u znatnim količinama. Do početka rata se ona pre¬ 
težnim dijelom uvažala iz Italije. Nakon rata je podignuto 
više industrijskih poduzeća ove vrsti, tako da će ona moći 
i za izvoz doći u obzir. Najznatnija su: „ Cetina“ d. s. o. 
j. Split-Omiš. Podiglo je 1922 g. veliku modernu Ivornicu 
u Omišu za produkciju od 750 vagona godišnje sa elektri¬ 
čnim pogonom od 130 HP, a osim toga ima u Splitu tvor¬ 
nicu za 150 vagona na godinu. — „Vlasta“ d. d. u Splitu 
podiglo je ove godine takodjer modernu tvornicu za 90 
vagona godišnje produkcije na električnim pogonom od 40 
HP; — V. Inchiostri i sinovi u Šibeniku, ima još 1900 g. 
osnovanu tvornicu za 50 vagona tjestenine godišnje; — 
,,Aster“ tvornica tjestenina u Splitu, prošle godine osnovana, 
može da proizvadja godišnje 45 vagona; — Stipe Šare u 
Šibeniku ima tvornicu za godišnju produkciju od 40 va¬ 
gona; — Forno Rolland, Komolac (Dubrovnik) može da 
proizvadja 24 vagona godišnje;- M. Sez, Dubrovnik ima od 
1875 g. tvornicu tjestenine, koja producira 15 vagona go¬ 
dišnje kao i one Ante Zorič, Šibenik i „ Marija “ tvornica 
tjestenine u Makarskoj. Osim ovih ima još mnogo manjih 
obrtišta, koja se bave pravljenjem tjestenine. 

Mlinarska industrija u Dajmaciji, koja je siromašna 
žitom, nije razvijena. Ima doduše mnogo mlinica razasutih 
po pokrajini, ali su to većim dijelom mala poduzeća, koja 
rade samo za podmiru lokalnih potreba. Samo je nekoliko 
većih obrtišta ove vrsti, a to su: - Prvi cetinski mlin na valjke 
Braće Buljan u Sinju, osnovan 1912 g. Producira brašna 
br. 1. 3. u količini od 1200—1300 vagona godišnje. Ima 
namještaj za proizvadjanje krupice i Ijuštenje ječma. Pogon 
je od 50 HP na naftu. - Grgo Vidović, mlin i tvornica leda 
u Splitu, može da samelje 300 vagona žita godišnje. U 
pridruženoj Iedari može proizvesti godišnje 120 vagona 
leda. Pogon je parni od 54 HP. - Braća Truccolo, Imotski, 
podigli su 1911 g. mlinicu sa pogonom na naftu od 70 HP, 
koja može da samelje 150—160 vagona na god : nu. - Vid 
Glušcevic u Metkoviću podigao je 1906 mlinicu, koja danas 
može da samelje 150 vagona žita godišnje. Još ima firma 

Orepić i Kisić u Rijeci Dubrovačkoj s ovećom mlinicom 
na vodeni pogon. 

Likeri. Industrija dalmatinskih likera, koji uživaju svjet¬ 
ski glas, osniva se u glavnome na maraski. Maraška je vrst 
višnje, samo je nešto sitnija od nje, a imade više šećera i 
vrlo je aromantična. Prosječno Dalmacija daje godišnje oko 
500 vagona marašaka. Sva ta količina ne preradjuje se u 
zemlji, već se veliki dio osušen izvaža uz vrlo visoke cijene. 
Do konca rata središtem dalmatinske industrije likera bio 
je Zadar, ali se sve onamošnje tvornice (osim 2—3 vrlo 
male) nalaze u rukama Talijana. Buduć da su te tvornice sada 
u Italiji, ne mogu više da se opskrbljuju maraškama, pa će 
biti do nas, da li će ova specilalno dalmatinska industrija 
preći potpuno u naše ruke. Do danas postoje samo ova 
znatnija domaća poduzeća ove vrsti: Prva odlikovana parna 
destilerija V. Morpurgo, Split;-Prva jugoslavenska odlikovana 
tvornica maraskina i likera, - kr. dvorski dobavljač Buzolić 
& Co, Split-, - G. S. Matavulj, kr. dvorski liferant, Šibenik-, 
- Odlikovana tvornica likera Ivan jelić, Šibenik; - Ivo Antić 
Poluš, Šibenik. 

Morska so. Ishlapljivanjem morske vode na suncu 
ona se zasićuje tako, da konačno so kristalizira. Taj se 
proces vrši na za to uredjenim poljanama — „solinama". 

U Dalmaciji opstoje 2 državne soline, i to na otoku 
Pagu i u Stonu (na Pelješcu). Solina na Pagu obuhvata 
1,128.000 nf površine, a mogla bi da proizvadja 600 va¬ 
gona soli na godinu; ona u Stonu obuhvata samo 450.000 nv 
i mogla bi proizvadjati do 200 vagona soli. Ovaj kapacitet 
obaju solina je samo teoretski, jer one uslijed neracijonalnog 
uredjenja produciraju daleko manje količine soli. 

Na otoku Rabu postoji jedna privatna solina, koja ne 
radi već mnogo godina. 

VIII. Kemijska industrija. 

Ova je industrija u Dalmaciji predstavljena poglavito 
po velikim tvornicama karbida i vapnikova dušika, te jed¬ 
nom tvornicom uljenih boja. Osim ovih ima više mahh 
poduzeća, koja spadaju u ovu grupu. 



TVORNICA CEMENTAiD. D. „DALMATIA" U K. SUĆURCU 

VODNA KOMORA U KRALJEVCU TVORNICA KARBIDA SUFID, DUGIRAT 

,,Sufid“ d. d. Trst (Dion. društvo za iskorišćivanje 
vodenih sila Dalmacije) utemeljeno 1902. g. Današnji dion. 
kapital iznaša Lit. 21,000.000, od čega je od prilike samo 
15°/ 0 u domaćim, a sve ostalo u talijanskim rukama. Dru¬ 
štvo posjeduje u Dalmaciji dvije velike tvornice karbida i 
cyanamida sa 3 h : droelektrične centrale. Najmanja centrala 
je u Jarugi na Krči kod Skradina; iskorišćen je pad od 
24.40 m; ima 2 Francisturbine sa odnosnim generatorima 
po 3500 HP: ukupno dakle 7000 HP. Druga je centrala 
takodjer na Krči kod Manojlovca, gdje je visina pada 
100.0 m, a namještene su 4 turbine sa generatorima po 
6000 HP; ukupna je snaga po tome od 24,000 HP. Ove 
dvije centrale sagradjene su 1902—1907. g., a opskrbljuju 
energijom tvornicu u Crnici (Šibenik). Treća je velika mo¬ 
derna centrala podignuta 1908—1912. g. na Cetini u Kra¬ 
ljevcu i najveća je u Jugoslaviji; iskorišćeni pad iznaša 
104.0 m. U centrali su postavljena dva agregata svaki sa 
dvije turbine po 9000 HP. koje okreću zajednički dynamo: 
ukupna je snaga 36,000 HP. Sve su gradnje izvedene 
za dalnje iskorišćenje vodene sile, do 100.000 HP. Ova 
centrala daje energiju tvornici u Dugomratu. 

Tvornice karbiaa i vapnikova dušika nalaze se u Cr¬ 
nici (Šibenik) i Dugomratu. Ona u Crnici je starija i manja, 
a ima 32 električne peći, u kojima se pri temperaturi od 
3500—4000° C mješavina od vapna i ugljena tali i pre¬ 
tvara u karbid; ima zatim Linde-ov namještaj za tekući 
zrak, odnosno za proizvadjanje dušika iz vazduha te elek¬ 
trične peći (retorte) za pretvaranje samljevenog karbida, 
pod utjecajem dušika, u vapnikov dušik ili vapnikov cya- 
namid (umjetno gnojivo). Može da producira godišnje 
ukupno 18.000 tona karbida i cyananiida i da uposli do 
1000 radnika. Tvornica u Dugomratu je modernija. Za 
pravljenje karbida ima 4 električne peći talijanskog sistema 
Morani, od kojih svaka daje 10 tona karbida dnevno i 2 
peći „Carlson", te svaka daje 20 tona karbida dnevno. 
Godišnja produkcija je prema tome oko 25.000 tona kar¬ 
bida, koje ista tvornica prema prilikama pretvara u cyana- 
mid sa 17—20°/ 0 porasta u težini. Za proizvadjanje po- 

trebnog dušika ima jedan njemački namještej ,,L ; nde“ i 
i jedan mnogo praktičniji francuski, sistem Claude. Ova 
tvornica može da uposli takodjer 1000 radnika. Obe tvor¬ 
nice imaju i vlastite velike švedske peći za proizvadjanje 
potrebnog vapna. 

Ove su dvije tvornice prije rata proizvadjale 7c ukupne 
svjetske produkcije karbida i radile su vrlo dobro. One se 
nalaze sada u krizi zbog osnivanja mnogih tvornica ove 
vrsti za vrijeme rata i zbog opadanja potroška karbida nakon 
svršetka rata. 

,,DUGA“ tvornica boja — Split, osnovana je g. 1921., 
a 1922. g. je znatno proširena i uloženi kapital povišen na 
750.000 — Din. — Proizvadja: uljene, podmorske i štam¬ 
parske boje u količini od 300 tona godišnje. Osobito je 
važno produciranje podmorskih i štamparskih boja, koje se 
u čitavu našu državu uvažaju iz inostranstva. Pogon je 
električni. Ovo će poduzeće što prije ponovno proširiti 
svoja postrojenja i započeti proizvadjanjem raznih laštila i 
lijepila. 

Prva dalmatinska tvornica ogledala i brusionica stakla 
Solin. Ovo je maleno poduzeće osnovano 1922. g., bavi se 
pretežno izradnjom malih ručnih ogledala, ali proizvadja i 
veća brušena zrcala. Pogon je na vodu. 

Produkcijom svijeća i sapuna bave se u Dalmaciji ova 
poduzeća: - ,,Irsis“, Split proizvadja sapun i svijeće; - Hektor 
Kargotić, Split pravi samo voštane svijeće. U Šibeniku pro- 
izvadjaju svijeće Vladimir Kulić, Š. Jurin i Lj. Manojiović, 
a sapun Josip Drezga i dr. — U Makarskoj pravi sapun P. 
Šulenta, a P. Lasnibat svijeće. Nijedno od ovih poduzeća 
nije tvorničkog opsega; to su manja obrtišta sa 2—5 rad¬ 
nika. 

Strogo uzevši ne bi išlo da ovdje spominjem neke 
vrsti medicinskog i inog bilja, koje se u Dalmaciji prera- 
djuje i izvaža. No ipak je Dalmacija vrlo bogata raznim 
ljekovitim i mirisnim biljem, ali je njegovo eksploatisanje 
ograničeno samo na nekoje vrsti, i vrši sc dosta primitivno 
i neracijonalno. Industrije ove vrsti, u pravom smislu riječi, 
malo i ima u Dalmaciji, ali je trgovina sa ovom robom 

razvijenija, premda ona dosada ide od nas u svijet indi¬ 
rektno od nas, i to većim dijelom po posrednicima u Trstu. 

U Dalmaciji se industrijski, a i to samo djelimice 
iskorišćuju: buhač i ružmarin. Buhač se rabi kao sredstvo 
za tamanjenje raznih parasita. Dalmacija ga producira 125 
do 150 vagona godišnje, a samo se l / 3 toga u zemlji melje 
i šalje u trgovinu kao gotov produkt, ostalo se pak izvaža 
osušeno. Mljevenje buhača vrše mlinovi S.Šare i V.Inchiostri 
i Sinovi u Šibeniku, Ivan Plenković u Jelsi, L. Milit u Sla- 
eome i V. Kisić u Rijeci, dubrovačkoj. 

Ružmarina ima najviše po otocima. Osušen izvaža se 
u Njemačku (20—40 vagona godišnje). U Dalmaciji se de¬ 
stilacijom ružmarina proizvodi ružmarinovo ulje. Nego na¬ 
žalost se i taj posao vrši primitivno i neracijonalno pomoću 
jednostavnih kotlova za rakiju. Nešto bolje tu destilaciju 
izvršivaju Ružmarinske Zadruge u Brusju i Groblju, na otoku 
Hvaru. Ove dvije zadruge produciraju 7—10.000 kg ulja 
godišnje, a cijela Dalmacija skupa do 20.000 kg. 

Kadulja je kao i ružmarin samonikla a ima je gdje više 
gdje manje po cijelom primorju. Osušene se kadulje izvozi 
oko 120 vagona godišnje. 

Lovorova lišća i bobica izvaža se oko 40 vagona go¬ 
dišnje. 


IX. Grafička industrija. 

Ova grana industrije broji u Dalmaciji 15 pothvata. 
Od tih su: 

U Splitu : Društvena tiskara koja je prva u Dalmaciji 
uredila 1922. g. vlastitu cinkografiju ; - Hrvatska Štamparija, 

- Narodna Tiskara, - Jugoslavenska Štamparija, - Leonova 
Tiskara i Trgovačka Tiskara ; 

u Dubrovniku : De Giulli i dr., — Srpska Štamparija 
i Hrvatska Tiskara-, 

u Šibeniku : Tiskara E. Vitaliani. — Zadružna Tiskara, 

— Nova Štamparija i mala tiskara B. Matačić; 

u Gružu : B. Rašica i u Kororu : Bokeška Štamparija. 

X. Električne centrale. 

Najveća centrala je ,.Sufidova“ na Cetini (Gubavici) 
u Kraljevcu, o kojoj je govor u opisu poduzeća „Sufid" 
(hemijska industrija) i koja je sa svojih 36,000 HP. ujedno 
najveća hydroelektrična centrala u našoj državi. Kako ci¬ 
jelu energiju ove centrale ne apsorbuje tvornica karbida za 
koju je ona bila podignuta, vjerojatno će jedan dio ener¬ 
gije biti doskora prenesen u Split, da upotpuni opskrbu 
grada el. energijom. — Po veličini je druga hydroelektrična 
centrala u M atiojlovcu na Krči (24,000 HP), koja skupa sa 
onom u Jarugi takodjer na Krči (7000 HP) daje energiju 
tvornici karbida u Crnici (Šibenik). O ovim je dvjema cen¬ 
tralama takodjer govora o opisu poduzeća ,,Sufid“, kojem 
one pripadaju. — ,,Split“ d. d. ima za opskrbu vlastite 
tvornice cementa na rječici Jadru jednu hydroelektričnu 
centralu sa dva agregata po 600 HP skupa 1200 HP. i 
jednu centralu sa Dieselovim motorima i to 2 agregata po 
320: skupa 640 HP.; osim toga ima još jednu malu hy- 
droelektričnu centralu na istoj rječici od 130 HP. koja 
prema ugovoru daje splitskoj općini 100 HP. 

Za opskrbu varoši svijetlom i energijom ima: u Gružu 
>,Električna centrala Dubrovnik-Gruz '* vlasništvo društva 
,,Elin“ u Beču. Pogon je parni te na naftu: svega 720 
HP. — U Splitu je d. d. „Električna Poduzeća “ 1922. g. 
podiglo centralu sa 2 Dieselova motora po 100 HP: ukupno 
dakle 200 HP. — „ Elektrana “ d. s. o. j. Sinj ima centralu 
od 50 HP. pogonom na upojni plin s upotrebom domaćeg 
lignita. 

Tvornice cementa ,,Dalmatia“ i „Jadransko an. društvo' 4 
imaju kalorične centrale za vlastite tvorničke potrebe. 


Inz. M. MLADINEO. 


16. Naše pomorske luke. 

Uvod. 

Mislimo da je suvišno isticati, od kolike je važnosti 
za ekonomsku neodvisnost jedne države posjed morske 
obale s prikladnim lukama, iz kojih ona može da slobodno 
podržava saobraćaj s čitavim svijetom. 

Nijedna država nije mogla da postane velikom i pot¬ 
puno neodvisnom, dok nije došla u posjed jednog komada 
vlastite morske obale i barem jedne veće uređene luke. 
Stoga je i pravi uzrok bezbrojnim ratovima u historiji čo¬ 
vječanstva bio skoro uvijek u borbi za slobodni izlaz na 
more. 

Karakteristična je ova epizoda, koja se pripovjeda o 
jednom lučkom mangupčiću, koji je umočivši svoj kažiprst 
u more, doviknuo jednom faljidžiji iz unutrašnjosti: „ima- 
dem spoj s čitavim svijetom!" 

I matica naše današnje ujedinjene države, predratna 
Srbija, teško je iskusila u prošlosti svoju ekonomsku pod¬ 
ložnost susjednim državama samo radi toga, što nije imala 
svog vlastitog izlaza na more. 

Opravdane su stoga nade primoraca, da će baš ljudi 
iz predratne Srbije uočiti najbolje, od kolike je važnosti 
uređenje naših prelijepih luka na Jadranu za ekonomski i 
politički napredak zajedničke nam države. 

I. O IDkama uopće. 

Pod oznakom „luka" podrazumijeva se jedna prirodna 
morska uvala ili zaliv, riječni rukav ili umjetno ograđeni i 
od talasa i vjetrova zaštićeni pristan za lađe, u kojemu 
ove mogu da se sklone pri svakom nevremenu i da bez 
pogibelji mirno istovaruju i utovaraju espap i putnike. 
Da ovaj saobraćaj robe i putnika bude olakšan, potrebita 

su u svim lukama prikladna pristaništa t. j. zidane obale i 
gotovi. 

Što su na primjer željeznicama štacije, to su za saobra¬ 
ćaj po vodi luke; a što peroni i rampe za vlakpve, to su 
za lađe pristaništa. 

Od prirode zaštićene uvale bez ikakovih pristaništa i 
lučkih naprava, koje služe samo lađama da se za vrijeme 
oluje sklone, zovu se „mrtve lude". 

Sve su važnije luke obično spojene željezničkom 
prugom i dobrim cestama sa kontinentalnom saobraćajnom 
mrežom, te po tome služe za uvoz, izvoz i tranzit. 

Uređene luke. 

Za jednu se luku tvrdi, da je ona dobra i uređena, 
ako u prvome redu zadovoljava svim nautičkim potrebama 
t. j. ako je lađama lako u nju uploviti i isploviti svakim 
vremenom, ako je njen unutarnji bazen zaštićen od sviju 
vjetrova i talasa, ako nije ni preplitka ni preduboka (5-25 met.) 
ako je sredina bazena dovoljno prostrana i duboka radi 
okretanja i manevrisanje lađa i ako je morsko dno pri¬ 
kladno za usidrenje. Da se saobraćajnim potrebama najbolje 
udovolji, potrebito je, da željezničke tračnice sižu do svih 
pristaništa kao također da i kolima bude prikladan pristup 
do samih lađa, da trgovini namjenjena pristaništa budu 
opskrbljena racionalnim mehaničkim dizalima i da u njiho¬ 
voj neposrednoj blizini bude dovoljno magazina, prekritih 
skladišta i ograđenih slagališta za čuvanje robe i podijelbu 
iste. 

Sve važnije luke moraju još biti snabdjeve mehaničkim 
radionicama i izgrađenim ili plivajućim dokovima za izvla¬ 
čenje lađa, koje nakon dužih prekomorskih putovanja treba 
čistiti i popravljati. 

Sva pristaništa moraju biti opskrbljena vodom (Hyd- 
rantima) i noću dobro osvjetljena. 

Generalni planovi. 

Sve su se svjetske luke postepeno razvijale naprama 
saobraćajnim prilikama, koje bi nastale uslijed novih želje¬ 

zničkih priključaka, podizanja raznih industrija, rudarskih 
preduzeća itd.; pa pošto u tome nema mogućnosti tačnog 
predviđenja, to se je uobičajilo, da se za sve luke naprave 
generalni planovi. U tim se generalnim planovima mora 
uzeti u obzir buduća maksimalna eksploatacija lučkog ba¬ 
zena, odnosno proširenje postojećih objekata i izvedba svih 
moguć h novih lučkih građevina i naprava. Ove se predvi¬ 
đene lučke radnje onda po redu prilagođuju i izvađaju 
naprama novonastalim potrebama. 

Postepena izgradnja jedne luke ide potpuno uporedo 
s razvitkom i izgradnjom varoši, kojoj ona pripada, te po 
tome ima ona isto kao i dotična varoš historiju svog ra¬ 
zvitka i svoje tradicije; pa je radi toga isto tako nerazbo¬ 
rito govoriti o izgradnji jedne čisto nove važnije luke, 
(Klek, Tolero), kao i o izgradnji jedne nove varoši. Jedna 
postojeća stara luka rapiezentira suviše i jedan vrlo veliki, 
teškim trudom kroz vjekove stečeni nacionalni kapital, koji 
se nikako ne smije upropašćivati. 

Uzdržavanje postojećih luka. 

Uz postepeno proširivanje i usavršavanje luka na¬ 
prama novonastalim potrebama, mora se bezuvjetno i trajno 
uzdržavati postojeće lučke objekte i naprave, koji raprezen- 
tiraju, kako rekosmo, jedan veliki nacionalni kapital, jer su 
ovi izloženi neprestanim učincima morskih talasa i hemičnom 
i biološkom razornom dejstvu. Može se desiti, da jedna 
zgodna i sjegurna luka postane odjednom nesigurnom pače 
i neuporabivom i da u nekoliko dana more poruši i uni¬ 
šti rad od nekoliko vijekova; pa se stoga mora požaliti i 
ovom prigodom, da naša odgovorna nadleštva nijesu obra¬ 
ćala nikakove pažnje uzdržavanju naših luka kroz svih ovih 
pet poratnih godina. To je tim više bilo neophodno potrebito 
obzirom na okolnost, da one i za dugog trajanja rata ni¬ 
jesu bile uzdržavane. 

II. O našim lukama u opće. 

Naša država je u posjedu jedne od najljepših i naj¬ 
zgodnijih obala, koja je duga oko 700 km, a siže od Ri- 

jeke do Bojane. Ova je istočna obala Jadrana prepuna 
uvala, zaliva i lijepih i sigurnih luka, pred kojom se po¬ 
redalo kao prirodna zaštita bezbroj ostrva od Sušaka do 
Gruža. 

Naše važnije luke bile bi slijedeće: Sušak, Bakar, 
Senj, Šibenik, Split, Metković, Gruž, Boka-Kotorska i Bar. 
Ove mogu da se podijele u tri grupe i to: u sjevernu 
grupu s lukama Sušak, Bakar i Senj; u srednju grupu, 
koja obuhvaća Šibenik i Split, a donekle i Metković; pak 
u južnu grupu, u koju spada Gruž, Boka-Kotorska i Bar. 

Od svih ovih luka spojena je normalnom željezničkom 
mrežnm na skrajnoj našoj granici sama luka Sušaka - koja 
je još uz Rijeku okupirana od talijanske vojske - i to vrlo 
nezgodno kroz jedan neprikladni tunel u špirali za prevoz 
drvlja, a istom preko štacije Rijeke (tuđeg teritorija) racio¬ 
nalno pripojena željezničkim tračničama u razini pristaništa. 
Uskotračnoj željezničkoj mreži priključene su luke Metković, 
Gruž i Boka-Kotorska, dok ostale naše luke nijesu željez¬ 
nicom spojene. 

Da se uzmogne ocijen ti važnost i kapacitet pojedinih 
naših luka, neka posluže stijedeći službeni statistični podaci 
o saobraćaju lađa u svim važnijim primorskim gradovima 
istočnog Jadrana, prije i poslije svjetskog rata: (Tabla I.) 

Iz ovih službenih podataka proizlazi, da je lučki sao¬ 
braćaj samoga Splita dostigao već prošle godine 3 / 4 nor- 
ma'nog saobraćaja Rijeke, a pribrojimo li Splitu još Šibenik, 
prelaze ga skupa za preko 500.000 tona, premda nije ni 
Split ni Šiben k priključen željezničkoj mreži. 

Sravnimo li međutim uređenost riječke luke 1913. g., 
duljinu njenih pristaništa, broj mehaničnih dizala i ostalih 
lučkih naprava, koje su sve kao i danas postojale već tada, 
s uređajem, duljinama i dubinama pristaništa u našim lu¬ 
kama; odmah ćemo uvidjeti, koliko smo griješili, što kroz 
čitavih pet godina od našeg ujedinjenja nijesmo a ma baš 
ništa učinili, da naše luke dotjeramo i usavršimo razmjerno 
njihovim potrebama. 

Uz potpuno pomanjkanje mehaničkih srestava za brzo 
i racionalno utovarivanje, istovarivanje i pretovarivanje, ni- 

jedno naše javno pristanište nije ni dovoljno doboko za 
prekomorski saobraćaj velikih lađa dubokoga gaza. 

Radi još bolje orijentacije o ekonomskoj važnosti na¬ 
ših pojedinih luka (kojima se nikako nije obraćala zaslužena 
pažnja), neka posluži i slijedeća tabla o državnim prihodima 
i poštanskom prometn u svim važnijim varošima na pri¬ 
morju, koji su prihodi u uskoj vezi s pomorsko-trgovačkim 
prometom, i to po službenim podacima za godinu 1922. 
u dinarima: (Tabla II.) 

Premda je za opremu jedne luke, odnosno za duljine 
i dubine njenih pristaništa mjerodavan broj lađa, koje u tu 
luku saobraćaju kao i njihova tonaža, bez obzira na koli¬ 
činu tereta, koje se mora istovariti i utovariti, iznijet ćemo 
i slijedeće statističke podatke o realnom pomorsko-trgo- 
vačkom prometu u lukama istočnog Jadrana prije i poslije 
rata : (Tabla 111.) 

Za pomorsko-trgovački promet u našim lukama kroz 
godinu 1922. nije nam bilo moguće dobiti službene po¬ 
datke o uvozu i izvozu napose, već ukupni t^oj tona. Isto 
tako nijesmo mogli imati ni podatke za Trst i Rijeku po¬ 
slije rata. 

Pošto se po godišnjem lučkom prometu i duljini pri¬ 
staništa dade izračunati opterećenje izgrađenog obalnog zida 
(bankine) u jednoj luci, odnosno koji promet u tonama 
pada na svaki linearni metar duljine pristaništa i godinu, 
biti će od koristi, da se iznese još i slijedeća tablica o is- 
korišćivanju naših luka, sravnjenom s onim u drugim važ¬ 
nijim evropejskim lukama. (Tabla IV.) 

Kako proizlazi iz ove posljednje tablice, pristanište je 
u Kotoru opterećeno nešto više od onoga u Trstu, ono 
Gruža nešto manje od onoga u Marseille, Šibenika više od 
Hamburga, a luka Splita (izuzev idealno opremljenu luku 
Antwerpena) najviše je opterećena od svih drugih luka u Evropi, 
a po svoj prilici i na svijetu. 

Mislimo da ne treba isticati, da se glede lučke opre¬ 
me, odnosno glede prikladnosti pristaništa, opskrbe ovih 
potrebitim mehaničkim dizalima i ostalim racionalnim lučkim 

napravama, naše luke ne mogu niti sravniti s drugim svjet¬ 
skim lukama. 

Srednje je opterećenje pristaništa u svim, u tablici 
navedenim lukama 600 tona na svaki linearni metar i go¬ 
dinu. To vrijedi za srednje opremljene luke, dok za naša 
nedovoljno opremljena pristaništa moramo uzeti kao mjerilo 
maksimalno opterećenje od 500 tona na 1 metar i godinu. 

Po tome proizlazi jasno, od kolike su prijeke nužde 
za našu državu lučke novogradnje u Šibeniku i Splitu i u 
kojem razmjeru. 

Neka nam se dozvoli ovom zgodom bez zamjerke sa- 
sma objektivna primjedba, da je malko čudnovato, da se 
je naša država najprije odlučila, da gradi prije druga ma¬ 
nje potrebita i dosta skupa pristaništa, dok neophodno 
nužne radnje za Šplit i Šibenik nije do danas raspisala, 
premda je i za ove bila opredijeljena svota od 15,000000 
dinara iz 7 % domaćeg zajma. 

Kriva je tome po svoj prilici u prvome redu nepot¬ 
punost i provizornost „Pomorske Oblasti", koja je baš u 
malome Bakru, na toj skrajnjoj periferiji, kukavno vegeti¬ 
rala, mješte da je ista, potpuna i dobro organizirana uspje¬ 
šno djelovala u jednom većem primorskom centrumu i na 
korist čitavog našeg primorja. 

Najnovijom pak neracionalnom i ekstremnom odlukom 
nadležnih, da se „Pomorska Oblast" uopće ukine, bojati se 
je da u buduće bude i još manje razumijevanja za pomor¬ 
ske potrebe. 

Željezničke veze. 

Obzirom na okolnost, da je glavni preduvjet za ra¬ 
zvitak jedne pomorske luke, njezina veza s kontinentalnim 
komunikacijama, nije moguće govoriti o našim lukama, a 
da se ne spomenu i naše željeznice. 

Naša današnja glavna normalna željeznička pruga ide 
skoro periferično uzduž sjeverne i istočne granice naše dr¬ 
žave, spajajući dvije najvažnije jadranske tuđe luke t. j. Trst 
i Rijeku (dodirujući pri tome baš tik Rijeke i preko ove i 
našu lučicu Sušaka), s grčkom lukom Soluna na Egejskom 
moru. 

U srednjem gorovitom dijelu naše države (Bosni i 
Srbiji), vrše glavnu saobraćajnu službu uskotračne želje¬ 
znice i to kao poseban sklop u Bosni sa tri izlaza na naše 
Jadransko more u Metkoviću, Gružu i Boki Kotorskoj, a 
poseban u Srbiji sa priključkom na glavnu normalnu prugu. 

Veza između ova dva uskotračna željeznička skloga 
od Užica do Vardišta sada se izgrađuje, kao što je također 
u gradnji i normalna željeznička veza ličkog kraka od Gra¬ 
čaca do Knina, čime će i naše normalne pruge, premda 
neracionalno, izlaziti na naše dvije najvažnije centralne luke 
Šibenik i Split. 

Kao najracionalniji program za izgradnju budućih no¬ 
vih željezničkih veza i time u uskoj vezi stojećih lučkih 
novogradnja, moramo uzeti zaključak prošlogodišnjeg inže- 
inženjerskog kongresa, pošto će ovaj, jer proučen, vedar i 
od općeg državnog interesa, morati konačno proti svim 
drugim sitnim razlozima iznijeti pobjedu. 

Po tome se može predvidjeti, da će u najbližoj bu¬ 
dućnosti biti racionalno priključena normalnom željezničkom 
vezom sjeverna grupa luka Sušak-Martinšćica- Bakar i Senj, 
srednja grupa Šibenik-Split normalno i uskotračno, a Metko¬ 
vić uskotračno te od južne grupe Giuž uskotračno a Boka 
normalno i uskotračno. 

Ovo bi bio tako zvani mali ili prešni program, koji 
nam mora biti mjerodavan, jer bi se po njemu morale izva- 
đati po redu hitnije lučke gradnje, da nas najbliža bu¬ 
dućnost ne zateče nepripravne, a može biti i prejudicirano 
odvisn». 


ili. O našim lukama napose. 

Luka Sušaka. 

Najsjevernija je naša luka ona Sušaka, koja obuhvaća 
ograđenu lučicu zvanu „Baroš", te otvorene i izložene obale 
Delte i Brajdice. Lučica Baroš, i ako malena, vrlo je racio¬ 
nalno izgrađena na vanjskoj strani riječkog lukobrana i 
njena su pristaništa opskrbljena dovoljnim brojem meha- 

ničkih dizala i drugih lučkih naprava. Ova je lučica izgra¬ 
đena u novije doba prigodom proširenja riječke luke, kojoj 
je također i priključena željezničkim tračnicama. 

Pošto ova luka Sušaka nije u stanju da sama preuzme 
čitavi promet i saobraćaj naše glavne normalne željezničke 
pruge, biti će od potrebe za našu ekonomsku neodvisnost 
da se ova prikladnije poveže sa bližnjom lukom Marti- 
ušćicom i zalivom Bakra. 

Luka Martinšćica. 

U ovoj se uvali nalazi veliki lazaret za kužne bolesti 
i na zapadnoj strani jedno privatno pristanište preduzeća 
,,Plumbuš“, koje je opskrbljeno mehaničkim dizalom. Ova 
je uvala otvorena i izložena opasnim talasima južnjaka, pa 
stoga je i saobraćaj u ovoj luci sada moguć samo za li¬ 
jepih vremena. Moguća je izvedba jednog prikladnijeg pri¬ 
staništa za veće lađe na bolje zaštićenoj istočnoj strani 
uvale, koje bi uz pristaništa Sušaka i Bakra ispunjavalo 
potpuno namijenjeni mu pomoćni zadatak. 

Luka Bakar. 

Bakarska luka odnosno čitavi bakarski zaliv krasan je 
bazen snautičkog gledišta, jedino je djelomično od smetnje 
prometu sjevero-istočni .vjetar (bura), koji tu češće vlada 
osobito zimi, nu za to je ovaj zaliv potpuno zaštićen od 
svih ostalih vjetrova. 

Prirodna su zaprjeka zamašnijem razvitku ove luke 
također njene vrlo strme i relativno preduboke obale, koje 
ne samo otešćavanju već i s Ino poskupljuju izvedbu pro¬ 
stranih pristaništa potrebitih za veći promet. Da se dobiju 
potrebite dosta velike površine za željezničku stanicu, ma¬ 
gazine, prekrita skladišta i slagališta, moralo bi se lagumati 
brda i nasipati duboke morske površine. 

Sasvim tim se dade izvanredno iskoristiti ova luka u 
vezi s Martiušćicom i Sušakom, jer Bakar imade potrebitu 
duljinu obale ža izvedbu dugih rubnih zidanih pristaništa, 
koja se mogu izvanredno iskoristiti, ako su opskrbljena 
uzdužnom željezničkom tračnicom, mehaničkim dizalima za 

brzo pretovarivanje; dok Martinšćica i Sušak nemaju po¬ 
trebitu duljinu obale, a imaju za to opeta široke i prostrane 
površine na kojima se mogn izgraditi skladišta i slagališta 
za veći promet. Dakle u kratko rečeno, Sušak i Martinšćica 
pružaju lučke površine, a Bakar duljinu pristaništa, radi 
čega i smatramo ove tri najsjevernije naše luke jednom 
organskom cjelinom, koja nam može potpuuo nadoknaditi 
gubitak Rijeke. 

Moramo još spomenuti, da se već sada gradi u Bakru 
jedno novo pristanište dugo 280 metara, pristupačno naj¬ 
većim prekomorskim lađama, koje će uz postojeće zidane 
obale biti potpuno dovoljno za tamošnji trgovačko-pomor- 
ski promet. 

Luka Senj. 

Dalje prema jugu niz hrvatsko primorje jedina je luka 
spomena vrijedna ona Senja. 

Senjska luka imade oblik polukruga i premda je ona 
zaštićena od vjetrova I. i II. kvadranta, izložena je žestokom 
sjeveroistočnjaku (buri), tako da je za vrijeme trajanja tog 
vjetra, osobito zimi, nepristupačna, a često pogibeljna i za 
same lađe, koje su u luci usidrene. 

Ova luka, koja je u prošlosti bila znamenita radi nje¬ 
zinog pomorskog prometa osobito drvljom, potpuno je za¬ 
mrla nakon izgradnje željezničke veze s Rijekom i riječke 
luke. Radi njezine važnosti u prošlosti posjeduje senjska 
luka lijepu duljinu pristaništa, među kojima je pristanište 
sv. Ambrozija pristupačno i većim lađama. 

Kad bi i Senj bio željeznicom vezan ili obalom niz 
primorje kroz krasna i poznata kupališta hrvatske rivijere. 
Kraljevicu, Crkvenicu, Selca i Novi, ili jednim priključkom 
na ličku prugu, njegova bi luka ponovno oživila i procvala. 

Moguće je prema potrebi i proširenje ove luke prema 
sjeveru izgradnjom jednog novog prostranijeg lukobrana 
na sjevernoj strani, po prilici sto metara vanije od dana¬ 
šnjega, koji bi istodobno s unutarnje strane mogao služiti 
kao pristanište za najveće prekomorske lađe, kao i izvedba 
nove zidane obale do njega. Naravno je da bi se u ovome 

slučaju moralo svakako produžiti i južni postojeći lukobran 
radi obrane novih pristaništa od talasa s juga. * 

Luka Šibenika. 

Između Senja i Šibenika, na ovome velikom komadu 
naše obale, leži luka Zadra, koju nam je Italija otela, pa 
će radi toga biti od potrebe, da se za onaj prostrani te¬ 
ritorij zaleđa, koji na taj dio obale gravitira, podigne sva¬ 
kako jedna nova važnija luka na podesnome mjestu u oko¬ 
lini Zadra. U tu svrhu raspolažemo sa nekoliko prikladnih 
vlastitih, a dosada manje važnih luka, od kojih treba iza¬ 
brati najzgodniju i pristupiti radu. 

Luka Šibenika leži u prekrasnom i prostranom šiben¬ 
skom zalivu i posjeduje sve preduvjete za najveći razvitak. 
Od prirode je zaštićena sa svih strana od svih opasnih 
vjetrova i talasa, te je pristupačna kroz dosta uzani, ali 
duboki ulazni konal najvećim lađama. 

Pomorski je promet Šibenika, već danas vrlo važan, 
osobito bauxitom, drvljem i ugljenom, a on će još znatno 
narasti, kad i ova luka bude priključena željeznicom kon¬ 
tinentalnoj saobraćajnoj mreži, odnosno kad bude dovršena 
lička i unska pruga. 

Premda u luci Šibenika postoje i posebna pristaništa 
za izvoz drva šumsko-industrijskog preduzeća „Steinbeiss" 
i za tvornicu karbida i cijanamida ,,Sufid“ te premda je 
pristanište za utovarivanje ugljena opskrbljeno mehaničkim 
dizalom, to je ipak ukupna duljina postojećih pristaništa 
nedostatna i za današnji promet, kako smo to istakli i u 
općem dijelu, sravnivši je s duljinom pristaništa u ostalim 
evropskim lukama. 

Od neophodne je stoga nužde, da se čim prije iz¬ 
gradi nova potrebita veća pristaništa za lokalni i preko¬ 
morski saobraćaj. 

U priloženom je planu prikazana jedna študija mo¬ 
gućnosti proširenja šibenske luke, odnosno njezinih budu¬ 
ćih lučkih gradnja, koje bi se postepeno i naprama potrebi 
morale izvršiti. 

Pošto je luka Šibenika, kako već spomenusmo pro¬ 
strana, dosta duboka i zaštićena sa svih strana, a imade 
i mogućnost proširenja i za najveći saobraćaj, koji se na¬ 
kon željezničke veze može iščekivati, to nam izgleda ne¬ 
opravdanom namisao, da se izvanšibenskog zaliva podigne 
koja nova luka. 

Današnja je luka Šibenika po važnosti i saobraćaju i 
bez željezničkog spoja naša druga luka po redu poslije 
one Splita, kojom ona skupa sačinjava centralnu grupu 
jadranskih luka. 

Luka je Šibenika istodobno i naša druga ratna luka, 
u kojoj boravi stalno jedno odjeljenje naših ratnih lađa. 

Luka Splita. 

Na mjestu, gdje je stajala jednom slavna „Salona", 
najvažnija rimska luka, stoji sada Split, naša najveća i naj¬ 
važnija luka. 

Po svom položaju, važnosti i neograničenoj mogućnosti 
razvoja, smatrana je ona od davnine najpodesnijom lukom 
na Jadranu. 

Split leži na korenu Marjanskog poluostrva, opkoljen 
prostranom ravnicom od kakovih 100 kim 2 površine (dok 
je čitava naša jadranska obala više ili manje strma), te po¬ 
sjeduje zapravo dvije luke: sjevernu, uključivši u ovu i 
uvalu Poljuda, i južnu ili gradsku luku. Radi toga smo 
razloga u svim računima i tablicama ovog prikaza pod 
splitsku luku ubrajali uvijek i Vranjičko-Solinsku luku, koju 
se sasma neopravdano i na štetu Splita napose bilježi, jer 
je ova u neposrednoj blizini grada, a pripada -istoj općini, 
istom lučkom uredu i istoj carinarnici. 

Splitska se je luka već prije rata radi njezinog saobra¬ 
ćaja, premda zapostavljana i bez željezničke veze i dubokih 
pristaništa za veće lađe, smatrala najozbiljnijim takmacem 
favoriziranih glavnih jadranskih luka Trsta i Rijeke. Njezin 
je saobraćaj lađa već godine 1913 bio za samu J / 4 manji 
od onog idealno željeznicom povezane i uzorno izgrađene 
i opremljene riječke luke, pa je s tog razloga i očevidno, 

koji će golemi razvoj imati ova luka, čim budu izgrađene 
njezine prirodne željezničke veze prema sjeveru i prema 
istoku. 

Trgovački je promet splitske luke i danas jednak pro¬ 
metu svih ostalih naših važnijih luka skupa, premda su 
neke od njih povezane željezničkom mrežom. 

Pristaništa su splitske luke preopterećena sa 1077 to¬ 
na na svaki linearni metar i godinu, dok je srednje opte¬ 
rećenje, koje otpada na svaki metar i godinu u svim va¬ 
žnijim i uzorno opremljenim svjetskim lukama od samih 
600 tona (Trst 485, a Rijeka samih 321), kako se to vidi 
u tablici navedenoj u općem dijelu; po tome bi bilo od 
neodgodive nužde, da se već za današnji saobraćaj u split¬ 
skoj luci podvostruči duljina pristaništa. 

Neshvatljivo je stoga, što mjerodavni čimbenici nijesu 
dosada posvetili nikakove pažnje ovoj našoj najvažnijoj i 
najživljoj luci, premda je pomoć ovdje najhitnija i premda 
Split svojim lučkim prometom plaća državi više prihoda, 
negoli sve ostale naše luke skupa. 

Najpreče i neotklonive potrebe današnje luke Splita 
svakako su: izgradnja jednog pristaništa za velike preko¬ 
morske lađe dubokoga gaza opskrbljeno mehaničkim diza¬ 
lima, kao i vrlo nužna izgradnja trgovačkih magazina u 
gradskoj luci. 

Donašamo u prilogu jednu Studiju mogućnosti izgra¬ 
đuje jedne i druge splitske luke, koja sadržava u sebi sve 
do sada poznate projekte, kao i jedan plan čitavog kašte¬ 
lanskog zativa. 

Naravno da je ovo jedna studija maksimalnog razvitka 
daleke budućrtosti, kad bi tako rekuć Split postao što je 
danas Hamburg, ali ova osnova može svakako poslužiti kao 
podloga za postepenu izvedbu potrebitih lučkih radnja na¬ 
prama zahtjevima saobraćaja i vremena. Poznato je, da se 
je pomorski promet i u samome Splitu u posljednje doba 
i bez željezničkog priključka silno povećao uslijed razvitka 
same cementne industrije i izvoza cementnog lapora. Ka¬ 
pacitet je produkcija svih pet tvornica cementa oko 50000 
vagona godišnje, ali one privremeno produciraju manje, 

dok je ukupni izvoz cementnog lapora (tupine) prije rata 
iznosio također 50000 vagona. 

Ne može se stoga ni stalno predviditi, što će sve 
ovoj luci donijeti buduće njene željezničke veze sa sjevera 
i istoka. Samo omogućenje željezničkom dovoza našeg naj¬ 
boljeg ugljena iz kotline Županjca, željezne rudače iz Lju- 
bije i ostalih ruda iz unutrašnjosti, kombinirano s raznim 
industrijama, koje bi se lako mogle razviti, pogodovane od 
najveće naše hydroelektrične centrale u neposrednoj blizini 
Splita, moglo bi zbilja u kraćem roku negoli mi predviđa¬ 
mo napraviti iz Splita jednu veliku svjetsku luku. 

Svakako smo mišljenja, da se najprije potpuno izrabi 
postojeća uređena gradska luka, a onda da se pređe na 
izgradnju sjeverne luke, što naravno ne isključuje da bi 
saobraćajne i prometne potrebe ili koji drugi jači razlozi 
kao n. pr. veliki tranzit glomazne robe mogli nenadano dik¬ 
tirati nuždu da se taj red promjeni, kao što je to bio slučaj 
izgradnjom privatnih pristaništa triju tvornica cementa u 
sjevernoj luci. (Vidi 2 nacrta splitskih luka i kaštelanskog zaliva.) 

Nešto južnje od Splita dolazi po redu luka Omiša, 
koju treba spomenuti radi njezinih industrija, koje će se po 
svoj prilici još više razviti i umnožiti, radi raspoložive jef¬ 
tine električne energije. 

Južnije od Omiša leži lijepa i potpuno zaštićena luka 
Makarske, koja služi prometu najbližeg zagorja, a u nju se 
svraćaju i sve lađe, koje danomice saobraćaju između Splita 
i Metkovića. 

Luka Metković. 

Ova luka zapravo i nije čista pomorska luka, jer leži 
u rijeci Neretvi, udaljena 18 kilometara od morske obale, 
ali je važna radi toga, što je ona prva izlazna luka naše 
uskotračne željezničke mreže. Metković je spojen morem 
koritom rijeke Neretve, koje je do te tačke plovno za lađe 
od preko 1000 tona. 

Neretva je pred nekih četrdeset godina bila reguli- 
sana, ali sasma neracionalno, jer su joj obale ostavljene 
nezaštićene, a širine neizjednačene, pa doslijedno tome i 
dubine korita ostadoše različite. 

Čitava je okoliš močvarna i malarična, pa bi stoga 
uređenje jedne veće luke na tome mjestu i sanacija tog 
kraja zahtjevala silne investicije, uz trajno i skupo uzdrža¬ 
vanje potrebite dubine rijeke Neretve u čitavoj toj duljini 
od 18 kim, e da se omogući saobraćaj većim lađama. 

Također bi neopravdana bila izgradnja željezničke 
pruge do ušća Neretve ili strmoga Kleka. 

Ali obzirom na taj postojeći prirodni izlaz naših usko- 
tračnih pruga, osobito na izvoz drvlja, uglja i željezne ru- 
dače, koji će se svakako još i povećati nakon veze srbi¬ 
janskih i bosanskih uzanih pruga, te nakon sniženja tunela 
na Ivanu i ukinuća tog zubčanog dijela pruge, biti će po¬ 
trebito da se ipak izgradi na zgodnome mjestu jedno pro¬ 
strano pristanište za utovarivanje ove glomazne robe, koja 
ne može da podnese visoke tarife. 

I za ovaj je slučaj najracionalnija zlatna sredina. Va¬ 
ljalo bi naime produžiti željezničku prugu za nekih 10 kim. 
do položaja zvanog „Luke" nasuprot Opuzena, gđe bi se 
moglo izvesti samom uporabom glibodera prostrano pri¬ 
stanište za slaganje i utovarivanje spomenute gromadne 
robe. 

Preostali najniži dio korita Neretve bilo bi lakše pro¬ 
dubiti i jeftino ga uzdržavati dovoljno duboka, omogučivši 
tako i većim lađama pristup do pristaništa. 

Luka Gruž. 

Između Neretve i Gr'uža imade još veliki broj lijepih 
luka i uvala, nu sve su ove luke samo lokalnog interesa. 

Gruž je trgovačka luka Dubrovnika, premda i Dubro¬ 
vnik imade svoju posebnu malu luku sa jugo-istočne strane 
grada, ali je ova od nuzgredne važnosti, jer premalena i 
pogibeljna za južnih vjetrova. 

Gruška je luka od starine poznata radi starih dubro¬ 
vačkih brodogradilišta, a znatno se je podigla zadnjih go¬ 
dina, od kada je postala glavnim izlazom naše uskotračne 
željezničke mreže na more. Ova je lijepa luka dugoljastog 
oblika, prilično zaštićena od pogibeljnih vjetrova i talasa, a 
dovoljno izgrađena u čitavoj svojoj dužini za saobraćaj 

manjih i srednjih lađa; u predjelu ispred željezničke stanice 
snabdjevena je pristaništem i za veće lađe. Ovo je jedina 
naša luka, u kojoj se gradi i jedno veliko trgovačko skla¬ 
dište između željezničkih tračnica i glavnog pristaništa.- 

Neumjesna štednja i bojazan, da se ne bi previše su¬ 
zila luka, bile su uzrokom, da je novo pristanište pred 
željezničkom stanicom sagrađeno preusko i nedovoljno du¬ 
boko za još veći saobraćaj, koji će gruška luka sigurno i 
postignuti u najbližoj budućnosti, jer će ona biti glavni 
izlaz svih naših uskotračnih željeznica nakon spoja Užice- 
Vardište i sniženja tunela kroz Ivanplaninu. 

Prilažemo također jednu študiju za postepenu izgradnju 
buduće gruške luke do njenog maksimalnog potencijaliteta. 

I u ovoj prigodi držali smo se principa, da se najjeftinije 
i najracijonalnije proširenje i produženje pristaništa dade 
postignuti nasipom pličina, koje i onako ometaju pristup, 
a i pogibeljne su lađama dubljega gaza, vodeći pri tome 
uvijek računa o potrebitim širinama luke za slobodnu plo- 
vitbu i manevrisanje lađa. Za grušku luku napose ovo je i 
jedina mogućnost, da se dobiju prostrana pristaništa, jer je 
obala prilično strma, a proširenje sa strane brda, skopčano 
sa porušenjem kuća, skoro nemoguće. (Vidi nacrt luke Gruž.) 

Nekoliko milja južnije od Dubrovnika nalazi se luka 
Cavtat. 

Ova luka starog Dubrovnika porušenog od potresa 
u obliku polukruga, zaštićena je od svih vjetrova, izuzev 
zapadnjaka. 

Njezina je važnost lokalna, ali obzirom na blizinu že¬ 
ljezničke pruge, mogla bi se i ova luka upotrebiti za izvoz 
stoke. U tu bi svrhu trebalo izgraditi jedno novo pristanište 
za oveće lađe. 

Nastavljajuć put prema jugu otvorenom pučinom pri- 
spijemo do prekrasne Boke Kotorske. 

Boka Kotorska. 

Prelijepa je Boka. po svome obliku vrlo slična čuve¬ 
nim norveškim fjordima, a potpuno se razlikuje od ostalih 
primorskih panorama na Jadranskom moru. 

Taj jedinstveni morski zaliv, načičkan ubavim varošima 
i selima u neprekidnome lancu pri samoj razini morskoj, 
opasan je visokim brdima, koji se u čitavoj njihovoj gole¬ 
mosti bistro odrazuju u vedrom i dubokom moru čarobnog 
bokeškog konala. 

Svaki onaj koji plovi ovim zalivom, divi se ljepoti 
prirode, ja osjeća istodobno i neku tjeskobu gledajući te 
strme i goleme planine, koje mu izgledaju kao da bi se 
mogle odjednom srušiti te zatrpati i satrti sve one malene 
varošice zajedno s onom sićušnom lađicom na kojoj plovi. 

U Boki su Kotorskoj četiri važnije luke: Ercegnovi - 
Meljine - Zelenika - Tivat - Risan i Kotor, kako se to raza- 
bire iz priloženoga plana. 

Luka Ercegnovi. 

Grad Ercegnovi leži na strmome obronku 55 metara 
nad morskom razinom, a ravno dole pod njime nalazi se 
njegova mala luka zaštićena jednim lukobranom, koji sa 
njegove unutarnje strane služi kao pristanište manjim lađama. 
Ova je luka lokalne vrijednosti, a služi i saobraćaju lađa, 
koje dolaze iz sjevernog Jadrana. 

Tik do luke nalazi se malena stanica uskotračne bo¬ 
sanske željeznice, koja uzduž obale ide dalje do njezine 
nedaleke posljednje stanice Zelenike u uvali Meljine. 

U luci Meljine-Zelenika je izlaz naše postojeće 
uskotračne državne željeznice u Boku Kotorsku na more, i 
zato ova luka imade već danas svoju trgovačku važnost. 
Nakon pak već spomenutog priključka srbijanske uskotračne 
željezničke mreže bosanskoj i nakon sniženja tunela na Ivanu, 
ova će luka u buduće postati još važnijom za trgovački 
promet. 

Postoji mogućnost proširenja i usavršenja ove luke 
kao i one Ercegnovoga, kojom je ista u uskoj vezi. 

Luka Tivat. 

Kad se ostavi prostranu uvalu Ercegnovoga, kroz uski 
prolaz Gjenovića, doplovi se u drugu još prostraniju uvalu 
Tivta, koja izgleda kao veliko jezero. 

Uvala Tivta je ogromna naravna luka, u kojoj je na 
sjevernoj strani luka i stanica ratne mornarice, a istočno 
od nje malo nedovršeno pristanište za lokalni saobraćaj. 

Ova uvala koja privremeno služi skoro isključivo ratnoj 
mornarici, nema za sada nikakove veće važnosti za pomorski 
promet, izuzev utovarivanje industrijskih proizvoda dviju 
ciglana, koje su položene jedna na sjevero-istočnoj strani 
uvale a druga na južnoj. 

Tek nakon izgradnje normalne željezničke veze sa 
Srbijom preko bogate Metohije i Kosova, postao bi Tivat 
vrlo važna luka, jer bi po svoj prilici ovde silazila na more 
naša najglavnija željeznica širokog kolosjeka, budući da je 
ovaj izlaz najlakši i najprirodniji. 

Uvala je Tivta i zato najpodesnija od svih ostalih 
uvala u Boki Kotorskoj, da postane najvažnijom našom 
lukom na južnom Jadranu, jer je velika i nautički najzgod¬ 
nija, a i jer je njena okolina kopna, što je iznimka za Boku, 
prostrana i ravna. 

Ostavljajuć uvalu Tivta, plovimo kroz sve uži konal 
dok stignemo na najuže mjesto zvano Verige, i kad mislimo, 
da se dalje neće moći i da u suprotnom Perastu svršava 
Boka, rastvore nam se odjednom dvije velike uvale, na li¬ 
jevoj strani uvala od Risna a na desnoj ona od Kotora. 

Ove dvije uvale rastavljaju također dva ubava ostrvca 
pred Perastom, na prvome je podignuta zavjetna crkva Sv. 
Gjorgje, a na drugome ona od Gospe od Škrpelja. 

Luka Risan. 

U podanku risanske uvale nalazi se na podnožju vi¬ 
sokih krivošijskih brda luka Risan. 

Ova luka služi poglavito za opskrbu bližeg zaleđa 
zvanog Krivošije, i izmjenu proizvoda iz tog kraja sa dru¬ 
gima tuđega izvora. Luka je kao takova lokalnog prometnog 
značenja u koju pristaju i srednje lađe, te izuzev popravka 
porušenog pristaništa u ovoj luci, ne bi bilo potrebe, da 
se izvedu nikakove druge pomorske gradnje. 

Risanska je luka sjeverni završetak Boke Kotorske, 
kao što je kotorska luka njen skrajni južni završetak. 

.Luka Kotor. 

Kotorska je luka tako rekuć, tranzitna skela za Crnu 
Goru, te je uslijed toga već snabdjevena prilično dugim i 
za današnje prilike dovoljnim pristaništem, premda su i ove 
zidane obale, uslijed općeg neuzdržavanja luka, kao i dru- 
govđje u dosta trošnom stanju. 

Postoji i mogućnost, da u ovoj luci bude glavni izlaz 
takozvane jadranske željeznice, ili barem jeden ogranak iste. 
U tome bi slučaju valjalo onda graditi jedno novo prostra¬ 
nije pristanište, na čijem bi platonu mogla stajati i željez¬ 
nička stanica. Prikladan za tu svrhu bio bi predjel obale 
prema Dobroti, koji je dovoljno dug, dok bi se širina do¬ 
bila nasipom pličina tog dijela obale. 

Kako vidimo, sve su luke Boke Kotorske* neke više 
a neke manje sposobne, da se još razviju i povećaju, na¬ 
prama zahtjevima pred koje će ih postavljeti budućnost. 
(Vidi nacrt luke u Boci Kotorskoj.) 

Južnije od Boke Kotorske nalaze se još dvije manje 
dalmatinske luke Budve i Ulcinja, koje imaju samo lokalnu 
trgovačku važnost. Južnije od ovih na crnogorskom pri¬ 
morju leži još jedna važna pomorska luka a to je: 

Bar. ' . 

Ova je naša najjužnija luka bila uređena još prije rata 
od jednog koncesioniranog talijanskog trgovačkog društva, 
koje je bilo dobilo od tadašnje crnogorske vlade, koncesiju 
za izgradnju i iskorišćavanje ove luke i jedne uskotračne 
željeznice iz Bara do Virpazara. 

Luka se nalazi na južnoj strani barske velike otvorene 
uvale, a zaštićena je sa jednim cirka 250 metara dugim lu¬ 
kobranom, koji se pruža od juga prama sjeveru, a upora- 
biv je kao pristanište sa unutrašnje strane.. 

Pored toga je izgrađeno i cirka 750 metara zidane 
obale, tako da je duljina pristaništa kao i ostali postojeći 
lučki namještaj potpuno dovoljan za današnje saobraćajne 
potrebe Bara, kao i za mogući promet koji se može oče¬ 
kivati u bližoj budućnosti. 

Zaključak. 

Što su kući vrata, to su državi njene luke, i kao što 
sve kućne prostorije moraju imati zgodni pristup do vrata, 
tako moraju i sve države i javne komunikacije iz unutraš¬ 
njosti konvergirati prikladno vlastitim pomorskim izlazima 
radi slobodnog saobraćaja sa čitavim svijetom. 

A kao što se po urednosti kućne kapije odmah pro¬ 
suđuje kakova je kuća unutri, svijet ocjenjuje jednu državu 
po izgledu i vrijednosti njenih luka. 

Zgrada sa neurednim ulazom malo vrijedi, a da i ne 
govorimo o onoj koja i nema vlastitih vratiju, već samo 
podložno pravo služnosti kroz tuđa vrata. 

Od prevelike je dakle važnosti za konsolidovanje i 
ojačanje naše jedinstvene države, racionalno uređenje naših 
pomorskih luka, jer ćemo samo tako konačno postignuti 
potpunu ekonomsku i političku neodvisnost. 

Budućnost je naša u našim vlastitim rukama ! 

Naši državnici moraju stoga, svjesni svoje odgovor¬ 
nosti, da isto onakvom ljubavlju prouče kao i inženjeri 
naše saobraćajne prilike, pa da isto onako vedro, oslobo¬ 
đeni od svih političkih i regionalnih upliva, ocijene naše 
najpreče opće državne potrebe, te da onda bez oklijevanja 
pristupe već jednom realnom radu općeg državnog interesa. 



Ing. DANE MATOŠIĆ. 

17. Ceste. 

Već u starom vijeku, osobito za vrijeme Rimljana, 
bila je Dalmacija, radi svoga položaja i bogatog zaledja, u 
tijesnom dodiru sa zapadnim svijetom. Rimski naseljenici, 
koji su na obali Dalmacije osnovali razne gradove, imali 
su potrebu spoja sa svojim zaledjem. Pored toga je rimska 
ekspanzivnost tražila načina, da prenese svoju vlast i u 
nutrašnjost Balkanskog poluostrva, a najbolje je sredstvo 
bilo gradnja puteva. Tako su u Dalmaciji nastali već rano 
razni suhozemni spojevi rimskih naseobina sa svojim za¬ 
ledjem. 

Najglavnije rimske naseobine na obalama Jadranskoga 
Mora u Dalmaciji bijahu: Salonae, današnji Solin kod 
Splita: Narona na ušću Neretve, sadašnji sv. Vid kod 
Metkovića i Epidaurus, današnji Cavtat kod Dubrovnika. 
Ovi gradovi, centri rimske vlasti i trgovine, bili su ujedno 
i ishodišta rimskih cesta, koje su vodile u nutrašnjost 
Balkanskog poluostrva. Tako vidimo pod vlašću Rimljana 
u Dalmaciji slijedeće glavne drumove: 

1) . Od Salone išao je drum pokraj Sinja, preko Pro¬ 
loga, Livanjskog Polja, Glamočkog Polja i Banje Luke do 
Gradiške. 

2) . Drugi drum je vodio od Salone preko Aržana, 
sedla Prevale u Bosnu. 

3) . Treću vezu imala je Salona preko Imotskog i 
Ljubuškog sa Naronom. 

4) . Od Narona vodio je jedan drum dolinom Neretve, 
preko Mostara, Konjica i Sarajeva do Drine. 

5) . Od Epidaura išla je cesta preko Trebinja, Bileća, 
Gackog, po svoj prilici do Plevlja. 

Rimljani nastojali su da njihove ceste budu što kraće, 
pa stoga nalazimo kod ovih često 10—20% uzbrdice. U 
glavnome su se njihove ceste prilagodjivale terenu, a u 

koliko je bilo moguće izbjegavali su svako lomljenje stijene. 
Ako je koja cesta vodila kroz teren sastavljen od kom¬ 
paktne stijene, nijesu činili nikakove posebne podloge, nego 
se je na tim mjestima ostavljao goli kamen. Po nekim is- 
traživaocima rimskih starina, bili su u ovim kamenim ce¬ 
stama dlijetom udubljeni žljebovi u razmaku od 1.30-1.35 m, 
kao kolne brazde, dočim drugi tvrde, da su te brazde na¬ 
stale uslijed dugotrajnog i intenzivnog prometa kola. 

Posve drugojačija je bila konstrukcija cesta na mekoj 
podlozi. Ova je potpuno sličila današnjim šosiranim puto¬ 
vima. Imala je čvrstu sedlastu kamenu podlogu, na koju je 
došao sloj tucanika, koji je opet bio posut sitnim pijeskom. 

Glavni putevi bili su označeni miljašima u razmaku 
od jedne rimske milje, a pored cesta nalazili su se često 
razni spomenici. 

Propašću rimskog carstva i radi seobe naroda, pro- 
padoše i starovječni drumovi. Tek s naselenjem Južnih Sla¬ 
vena u današnje krajeve Balkanskog poluostrva, nastade 
opet potreba puteva. Blagodareći rimskim drumovima, čiji 
se ostaci još očuvaše, te se lako mogahu popraviti za on¬ 
dašnje potrebe, počela je već rano trgovina u ovim kraje¬ 
vima. Ova je trgovina bila pretežno upućena na Jadransko 
More, ne samo s razloga, što je trgovina i industrija u 
ondašnjem vremenu bila u Italiji vrlo razvijena, nego što 
su u tom smijeru vodili i stari rimski drumovi. 

Jedan od najvažnijih trgovačkih drumova u srednjem 
vijeku na Balkanskom poluostrvu bio je takozvani „dubro¬ 
vački drum", kojim se je za 15 dana iz Dubrovnika preko 
Trebinja, Foče, Prijepolja, Novog Pazara, Ibra i Toplicom 
stizalo u Niš. Njime su najviše prodirale: primorska i ta¬ 
lijanska trgovina i zapadna kultura u Srbiju. 

Velika važnost za to doba imao je takodjer drum, 
koji je vodio sa ušća Neretve (današnja Gabela) preko 
Mostara, Kreševa, Fojnice i Olova u Mitrovicu na Savi. 

Od važnosti bili su još putevi: iz Splita preko Klisa, 
Sinja, Prologa, Livna, Kupreša, Travnika do rijeke Bosne 
j iz Splita preko Duvanjskog Polja, Prozora, Vratne gore 

do majdana u Fojnici i Kreševu, i tako zvani „Zetski drum", 
koji je vodio iz Kotora preko Crne Gore, Novog Pazara, 
Čačka i Rudnika u Beograd. 

Kako se vidi, trase putova srednjeg vijeka bile su u 
glavnom iste kao kod starih Rimljana, samo su putovi bili 
mnogo primitivniji i zapušteniji, te su služili za karavanski 
promet. Tome su pridonijele i ondašnje političke prilike. 
Mletačka Republika hotimice nije uredjivala putova u Dal¬ 
maciji, da bi se tako osigurala od svojih ratobornih su¬ 
sjeda. Isto ovo vrijedi i za Dubrovačku Republiku, koja 
navlaš nije izgradjivala putova, da se nebi izložila navali 
Mletačke Republike, odnosnog Turskog Carstva. 

Ovo komunikaciono stanje u Dalmaciii održalo se je 
sve do osamnaestog stojeća. Kad je Austrija prvi put za¬ 
posjela Dalmaciju, našla je svega tri kolne ceste u ukupnoj 
dužini od 75 km, i to cestu od Splita do Trogira (km 25), 
od Splita do Sinja (35 km) i od Zadra do Zemunika 
(km 15). 

Od god. 1797. do 1801. izgradila ja austrijska uprava 
cestu od Zemunika preko Benkovca, Lišana do Knina 
(km 87), te od Knina preko Strmice do bosanske granice 
(18.6 km). Nadalje je spojila Knin sa kolskom cestom 
preko Drniša sa Šibenikom (55 km), i konačno Šibenik 
preko Boraje sa Trogirom (km 46), tako da je ovim ce¬ 
stama bio spojen glavni grad Zadar sa Splitom i sa Hr¬ 
vatskom. 

Kada su Francuzi početkom prošlog stoljeća zauzeli 
Dalmaciju, našli su svega 281.6 km kolskih cesta. Oni su 
odmah uvidjeli potrebu dalnjeg proširenja cestne mreže, jer 
je prevoz vojske i hrane po moru bio nemoguć radi engle¬ 
skih ratnih brodova, te se odmah latiše posla. Ondašnji zapo¬ 
vjednik francuskih četa maršal Marmont naredi odmah, da se 
izgradi cesta, koja bi prolazila cijelom Dalmacijom i spa¬ 
jala sva glavnija mjesta zemlje. Tako nastade današnja 
sredozemna cesta ili, kako se je prije zvala „Marmontova 
cesta“. Ova počinje kod Knina, vodi preko Topolja, Kijeva, 
Vrlike, Sinja, Trilja, gdje prelazi rijeku Cetinu, zatim pro¬ 
lazi Novasela, Katune, Zagvozd, Turiju, Župu, Kozicu, Vr- 

gorac i stiže u Metković, prelazi Neretvu, ide dalje kroz 
Dobranje do Novog puta na granici bivše Dubrovačke 
Republike. Po francuskoj osnovi imala je ta cesta dalje 
voditi preko Topola, Slana, Dubrovnika, Kotora do Budve, 
ali je uslijed odlaska francuskih četa ovaj dio ostao samo 
djelomice izgradjen i to od Trstenoga do Zatona (6.5 km), 
od Gruža do Hercegnovog (50 km) i od Kotora do Budve 
(26.8 km). Ukupna dužina od Francuza izgradjenih cesta 
iznašala je 298 km. 

Iza odlaska Francuza i nakon Bečkog Kongresa, dodje 
Dalmacija opet pod austrijsku upravu, koja se je u prvim 
godinama ograničila samo na popravak postojećih cesta. 
Tek godine 1832. pristupi gradnji velike ceste, koja je 
imala da spoji glavni grad Zadar najkraćim putem sa Hrvat¬ 
skom. Ova umjetnički izvedena cesta, dovršena god. 1841, 
sagradjena je od vojničkih inženjera Romano i Kneževića. 
Ista počinje kod Zemunika, vodi gotovo ravno preko Smil- 
čića do Karina, gdje prelazi rječicu istoga imena, te se 
penje na visoravan kod Kruševa i zatim se opet spušta do 
Obrovca (Kota 28 m). Ovdje prelazi rijeku Zrmanju i po¬ 
stepeno se penje u mnogobrojnim serpentinama uz obro¬ 
nak Velebita preko Podpraga (Kota 684 m) do Malog Ha- 
lana (Kota 1045 m) na hrvatskoj granici, gdje se spaja sa 
cestom, koja vodi preko Gospića u Hrvatsku. 

Dužina ove, 5 m široke i sa tehničkog gledišta sva¬ 
kako najinteresantnije ceste u Dalmaciji, iznaša 57.92 km. 

Poslije dogradnje ove tako važne ceste nastupila je 
opet stagnacija u gradnji novih cesta u Dalmaciji. Tek u 
pedesetim godinama prošlog stoljeća, pristupa se korekci¬ 
jama sredozemne ceste, izgradjene od francuskih okupator- 
nih četa, jer se je kolski promet sve više širio, a velike 
uzbrdice na toj cesti prometu smetale. U tim se godinama 
pregradjuje cesta izmedju Gruža i Dubrovnika i od Ploča 
preko Dubca u Konavle. Ove se korekcije nastavljaju po¬ 
stepeno u susljednim godinama, prema porastu prometa, 
tako da je ova cesta danas, sa malim izuzecima, potpuno 
pregradjena. Osobito u početku sadašnjeg stoljeća, kada je 
automobilski promet sve više uzeo maha, učestale su ove 

korekcije i od novijih je vrijedno spomenuti: korekciju 
izmedju Knina i Vrlike, gdje je cesta vodila preko Topolj- 
ske Strane i Sivih Brda sa usponom do 20^, a korekcijom 
je provedena uz Krčić, pritok rijeke Krke, preko Kijeva do 
Kolovrata (km 18), korekciju Bračke strane (25 km) god. 
1907-1910 i korekciju Malog i Velikog Zrnca (5 km) istih 
godina u kotaru Sinjskom. Nadalje korekciju Turije god. 
1906-1909 (2 km) u kotaru Imotskom i konačno korekcija 
Vukovklanca god. 1916 u kotaru Dubrovačkom. 

God. 1876. počinje se gradnja kolske ceste iz Kotora 
u Cetinje, pod upravom inženjera Brunatti-a. Ova cesta, 
dovršena godina 1881, vodi od raskrsnice kod sv. Trojice, 
penje se u mnogobrojnim serpentinama do granice kod 
Krstača, gdje se spaja sa crnogorskom cestom, koja ide 
preko Njeguša u Cetinje. Ova cesta ne samo da je sa teh¬ 
ničke strane vrlo interesantna, nego pruža putniku i pre¬ 
krasan vidik na cijelu Boku. 

Od novijih cesta, izvedenih pod austrijskom upravom, 
vrijedno je spomenuti slijedeće: 

1) . Cesta Omiš - Zadvarje, dovršena god. 1899, 
spaja cestu Split-Omiš, sa nekoliko godina prije sagradje- 
nom cestom Dubac-Šestanovac, te spoj Splita sa sredo¬ 
zemnom cestom. Troškovi ove 24 - 48 km duge i 5 m ši¬ 
roke ceste iznašali su 529.667 predratnih kruna, tako da 
je tekući metar ove ceste koštao prosječno 21 63 kr. 

2) . Cesta Šestanovac-Madunić, spaja sredo¬ 
zemnu cestu sa takozvanom Rimskom cestom, a dovršena 
je god. 1898, a ima dužinu od 8 28 km i širinu od 5 m. 
Njeni troškovi iznašali su ukupno 108,198 K ili 14 03 po t. m. 

3) . Cesta Slano-Dubravica prema Zavali, služi 
za spoj luke u Slanom sa željezničkom stanicom u Zavali; 
dovršena je god. 1902, i dijeli se u dva dijela: Prvi, 784 m 
dugi dio, vodi od luke u Slanom do sredozemne ceste, te 
ima širinu od 4*5 m. Drugi, 3 42 km dug,, a samo 4 m ši¬ 
roki dio, spaja sradozemnu cestu sa Dubravicom na herce¬ 
govačkoj granici, gdje se sastaje sa cestom, koja vodi do 
željezničke stanice Zavale. Troškovi ove ceste iznašali su 
66'068 K ili 15 62 K po t. m. 


18 

4) . Cesta oko Rijeke kod Dubrovnika, iz- 
gradjena je u tu svrhu, da spoji sredozemnu cestu, koja je 
ovdje bila prekinuta i gdje se je saobraćaj obavljao sa jednim 
trajektom (skelom). Ova cesta počinje kod Mirinova na 
desnoj obali Rijeke, vodi duž cijeloga zaljeva, prelazi izvor 
Rijeke pomoću željeznoga mosta, te se opet kod Batahovine 
na lijevoj obali spaja sa sredozemnom cestom. Prvi dio 
ove ceste na lijevoj obali Rijeke dogotovljen je god. 1900., 
a drugi je dio na desnoj obali predan prometu tek godine 
1906. Cesta je 9'92 km duga i 5 m široka, a ukupni tro¬ 
škovi iznašali su, isključiv troškove za dva željezna mosta 
i za otkup zemljišta, 370.990 K ili 37 40 K po t. m. 

5) . Cesta oko grada Dubrovnika izgradjena 
je god. 1900. te ima zadaću, da rastereti promet kroz grad 
Dubrovnik. Ista je izgradjena pod vrlo teškim okolnostima, 
jer se je većim dijelom morala iskopati u kamenu i što su 
se, zbog osiguranja tvrdjave Minčete, morali izvesti visoki 
potporni zidovi. Troškovi ove 792 m duge i 5 m široke 
monumentalne ceste, bili su sloga vrlo znatni, te su iznašali 
224.667 K ili 309 K po t. m. 

6) . Cesta Gjurić-Strp izgradjena je god. 1907. 
u nastavku već prije dogotovljene ceste Ercegnovi-Gjurić, 
gdje se je nalazio trajekt za prevoz osoba i kola, koji je 
spajao ovu cestu sa onom na drugoj obali za Kotor. Iz¬ 
gradnjom ove ceste i njezinih nastavaka išlo se je za tim, 
da se stvori jedna komunikacija duž cijele rivijere Boke 
Kotorske i da se sva mjesta na obali spoje medjusobno. 
Dužina ove 5 m široke ceste iznaša 7'43 km, a troškovi 
izgradnje iznašali su 266.000 K ili 35'80 K po t. m. 

7) . Cesta Risan-Perast-Orahovac, u na¬ 
stavku prije spomenute ceste, sačinjava takodjer jedan dio 
komunikacije duž rivijere zaljeva Kotorskog. Ova je dovr¬ 
šena god. 1912, te ima dužinu od 874 km a širinu od 5 m. 
Troškovi izgradnje su iznašali 326.442 K ili 37'35 K po t. m. 

8) . Cesta Orahovac-Kotor. Ovaj zadnji 8 75 km 
dugi dio komunikacije duž obale zaljeva Kotorskog, dovršen 
je g. 1905. sa troškom od 312.858 K ili K 35'80 K po t. m. 

9) . Cesta Lepetane-Prčanj, izgradjena je god. 
1900. u dužini od 5 08 km a u širini od 4‘5 m sa troškom 
od 191.168 K ili 37 60 K po t. m. 

10) . Cesta Budva-Petrovac-Željeznica 
na crnogorskoj granici. Ova cesta ima da spoji Kotor sa 
Crnom Gorom, odnosno Barom uzduž mora, i da tako 
omogući bolji promet izmedju Crne Gore i Dalmacije. Kako 
je već prije spomenuto, izgradjen je ogranak ceste, koji 
vodi od Kotora do Budve već za vrijeme Francuza. Ovaj 
je bio kasnije popravljen i rekonstruisan, te doveden do 
Bečića. Od ove tačke do Željeznice vodio je samo jahaći 
put. Početkom ovoga stoljeća odlučila je austrijska uprava, 
u glavnom zbog strateških razloga, da ovaj dio puta pre¬ 
radi i da do najjužnije granice države provede kolsku cestu. 
Pregradnja provadjala se je u više odlomaka i to: 

a) . Cesta Bečić-Pržno. Ovaj 4 5 m širok i 2'92 
km dugi komad, dovršen je god. 1901. sa troškom od K 
106.662 ili K 39‘59 po t. m. 

b) Cesta Nehaj-Sutomore, dovršena g. 1901. 
ima dužinu od 260 km; ukupni troškovi za izgradnju su 
iznašali 122.588 K ili 4775 K po t. m. 

c) . Cesta Nehaj-Buljarica dovršena g. 1907. 
ima dužinu od 6 42 km, izgradjena sa troškom od 167'879 K 
ili 2675 K po t. m. 

d) . Cesta Režević-Petrovac. Dužina ove ceste 
iznaša 4 86 km. Izgradjena je god. 1913. sa troškom od K 
219783 ili K 457 0 po t. m. 

e) Cesta Pržno-Režević. Ova 9 - 05 km duga 
cesta, nije bila god. 1914. još potpuno dovršena, nego je 
za vrijeme rata od vojništva dogotovljena, pa se stoga ne 
mogu navesti tačni podaci glede troškova. 

Da se cesta Budva-Petrovac-Željeznica potpuno do¬ 
gotovi, mora se još izgraditi oko 150 km puta, i to od 
Petrovca do Lišeg Potoka i od Sutomora do Željeznice. 
Prvi komad je za vrijeme rata od vojske popravljena ali 
nedovršen, dočim je drugi komad danas samo jahaći put 
od 2’5 m širine, ali za nuždu upotrebljiv i za kolski promet. 

11) . Cesta Risan-Ledenice-Grkavac imala 
je pod austrijskom upravom samo vojničku važnost, jer je 
spajala Risan sa utvrdama i kasarnom u Grkavcu. Ista je 
dovršena god. 1900. od vojničke uprave i predana civilnoj 
upravi na uzdržavanje. Troškovi ove 13*35 km i 3-3.5 m 
široke ceste iznašali su 190.965 K ii 14‘30 K po t. m. 

12) . Cesta Grkavac - Lup oglav - D ragal j - 
Ploče. Za vrijeme aneksije Bosne izgradila je austrijska 
vojna uprava ovaj put do crnogorske granice, kao šro se 
reče, na vrat i na nos, jer se gradnja nastavljala danju i 
noću i bez obzira na vremenske nepogode. Tako je ovaj 
12.579 km dugi i 35 m široki put izgradjen u g. 1912-1913 
sa troškom od 702.794 K ili 55'88 K po t. m. 

Ove dvije zadnje ceste imaju danas veliku važnost, 
jer su najkraći spoj Boke Kotorske sa Nikšićein. 

Osim ovdje nabrojenih cesta, koje bez izuzetka spa¬ 
daju pod državnu upravu, sagradjeno je, osobito u Boki 
Kotorskoj, još drugih cesta i jahaćih puteva. Ove komuni¬ 
kacije služile su gotovo isključivo vojničkim svrhama, jer 
su spajale pojedine strateške tačke, ili sa drugim komuni¬ 
kacijama. Veći broj ovih cesta i putova bio je predan ci¬ 
vilnoj upravi na uzdržavanje, te se je smatrao kao državna 
cesta, odnosno državni jahaći put. Medju ovim komunika¬ 
cijama najvažniji su: cesta Ercegnovi-Crkvice-Han ; cesta 
Crkvice-Orijenska Lokva i jahaći put Budva-Kosmać. 

Danas postoje u Dalmaciji slijedeće državne ceste: 



Redni 

broj 


Kilometara 




Naziv 

Kolska 

cesta 

Konjski 

put 

Primjedbe 



1 

sredozemna cesta: 







(Zadar)-Babin Dub-Ben- 
kovac-Knin-Sinj-Zagvozd 
- Vrgorac-Metković - Du- 
brovnik-Ercegnovi-Risan 
-Kotor-Budva-Petrovac- 
Željeznica 

508.212 

15.000 

Projektirano 
preuredjenje 
konjskog puta:i 
Petrovac - Liši 
Potok km 8.800 
Sutomore-Že- 
ljeznica km 

6.2 J0 

Kilometara 


Redni 





Naziv 

Kolska 

Konjski 

Primjedbe 

broj 


cesta 

put 


2 

Primorska cesta : 



Odobreno 


a) Bribirske Mostine - 
Skradin- Gulin - Šibenik - 



preuredjenje 
konjskog puta. 
Projektiran 


T rogir-Solin-Split-Omiš- 



nastavak ceste: 


Rogoznica 

140.600 


Podgora-Živo- 


b) Rogoznica - Greben 


10.500 

gošće-Nova 

Sela (km 63.043 


c) Greben - Makarska - 



sa ogrankom 


Podgora 

24,700 


Crni Vir - Mali 
Prolog (km 

3 

Trgovinska cesta: 
Zemunik- Obrovac -Mali 
Halan 

57.920 


6.930.) 

4 

Trgovinska cesta: 
Stara Straža - Padjene - 
Prevjes 

12.167 



5 

Trgovinska cesta: 
Gulin-Drniš-Knin-Grab 

63.084 



6 

Trgovinska cesta: 





Solin-Križice-Brnaze 

27.339 



7 

Trgovinska cesta : 





Sinj - Han - Bilibrig (bos. 
gran.) 

18.625 



8 

Trgovinska cesta: 

Omiš-Zadvarje- Šestano - 
vac - Madunić 

36.233 



9 

Trgovinska cesta: 
Greben-Zadvarje 

12.575 



10 

Trgovinska cesta: 
Metković - Unka 

1.070 



11 

Trgovinska cesta: 
Slano-bos. granica 

a) Slano-drž. sred. cesta 

b) Drž. sred. cesta-Lo- 

0.784 




znica 

3.424 

Redni 

broj 


Kilometara 


Naziv 

Kolska 

cesta 

Konjski 

put 

Primjedbe 

12 

Trgovinska cesta: 
Dubac - Carina 

4.948 



13 

Trgovinska cesta: 
Gruda-Mrcine-Grab 

14.788 



14 

Trgovinska cesta: 
Risan - Ledenice - Ploče 

25.929 



15 

Primorska cesta: 
Kotor - Lepetane 

11.236 



16 

Trgovinska cesta: 





Trojiea-Prčevo-Guvno 
(crnogorska granica) 

13.131 



17 

Trgovinska cesta: 
Meljine-Kameno-Crkvice 

27.800 



18 

Trgovinska cesta: 
Crkvice-Orjenska Lokva 

11.180 



19 

Konjski put: 
Smokovac-Knezlac - Cr¬ 
kvice - Han 


14.560 


20 

Konjski put: 

Grkovac - Knezlac 


4.840 


21 

Konjski put: 
Orahovac-Ledenice 


13.022 


22 

Konjski put: 

Budva - Kozmać 


8.600 


23 

Priključni put: 

Grkava c- Ubli- Vratio 


0.286 



Svega kolske ceste 
Svega konjkog puta 

1015.805 

66.808 



Ukupna duljina 


1082.613 

Osim državnih cesta ima u Dalmaciji još pokrajinskih 
općinskih. Ove ceste gradile su autonomne uprave t. j. 
pokrajina ili općina, uz sudjelovanje i doprinos države. 
Tako su sagradjene već od sedamdesetih godina prošlog 
stoljeća unaprijed razne pokrajinske ceste od kojih su naj¬ 
važnije: 

1). Cesta Zadar-Posedarje-Maslenica-Obrovac, 49 - 3Km 

2. Cesta Pakoštane-Benkovac-Karin 34*1 Km. Dio ove 
ceste od Benkovca do Karina, predložen je da se proglasi 
kao državna cesta. 

3) . Cesta Obrovac-Žegar-Ervenik-Kistanje, 68 Km. 

4) . Cesta Vodice-Bribirske Mostine 24'7 Km. 

5) . Cesta Gjeveske-Drniš-Muć-Sinj i ogranak Muć- 

Klis, 106- 2 Km. «* 

6) . Cesta Stobreć-Tugari-Blato, zvana Poljička cesta, 
izgradjena god. 1886, 3751 Km. duga, sa troškom od 
461.492 Kr. Troškovima gradnje ove ceste su doprinijeli: 
država 203.430 Kr; pokrajina 21.027 Kr; općina Split 122.612 
Kr. i konačno općina Omiš 126.419 Kr. 

7) . Cesta Obrovac-Gračac u glavnom je dovršena 
god. 1913. Dužina iste iznaša 17'169 Km, a njeni troškovi 
406.325 Kr. od kojih je snosila općina Obrovačka 60.947 
Kr; pokrajina 60.948 K a ostalo država. 

8) . Cesta Lovreć-Imotski-Posušje, tako zvana „Rimska 
cesta" 39'9 Km. 

9) . Cesta Zagvozd-Rimska cesta, zvana Škobaljuša 115 

Km. 

10) . Cesta Tučepi-Kozica, zvana Rodićeva cesta 24 Km. 

God. 1907 postavila je austrijska državna uprava jedan 

opsežan program za poboljšanje ekonomskih prilika u Dal¬ 
maciji, u kojem je, medju ostalim, bila predvidjena i izgrad¬ 
nja cesne mreže. Državne ceste, koje su bile u ovom pro¬ 
gramu obuhvaćene i za koie je bilo odobreno 2,470.000 
Kr., većinom su do nastupa rata dogotovljene. Pokrajinske 
ceste pako ovog programa, za koje je bilo odobreno 
2,470.000 Kr. nijesu se mogle do godine 1914 sve dovršiti, 
jer se je za ove ceste moralo tek pristupiti izradi dotičnih 
projekata i voditi pregovore sa zemaljskim Odborom, odno- 

sno sa općinskim upraviteljskima, glede visine sutjecaja. 
U principu je pokrajina morala za ove gradnje doprinijeti 
25 %, zainteresovane općine 15^, dočim je država snosila 
60^ ukupnih troškova. Takodjer je država preuzela sav 
tehnički dio ovog posla. 

Većina ovih pokrajinskih cesta imala se je izgraditi na 
poluotoku Pelješcu i na raznim dalmatinskim otocima. Sve 
su ove ceste do nastupa rata samo djelomice izgradjene, 
te će se morati u budućnosti dovršiti. 

Danas ima u Dalmaciji oko 470 Km dogotovljenih po¬ 
krajinskih cesta, dočim je projektovanih i djelomično izra- 
djenih oko 330 Km. 

Glavne pokrajinske ceste su projektovane, odnosno 
izvedene sa 4'50—5 00 m širine, a sporedne sa 300 m sa 
potrebitim proširenjima od 450 m. 

Sve novije pokrajinske ceste gradjene su od god. 
1908—1914, i to od državnih inženjera. 

Srednja cijena ovih novih cesta iznosila je po tekućem 
metru: 

za ceste od 3 - 00 m širine K 20‘— 

„ „ „ 4'50 „ „ „ 26- — 

» » » ^ 00 ,, ,, „ 36 

Najjeftinija, je bila cesta Orebić-Viganj sa 15 Kr. po 
t. m. dočim je najskuplja bila ona od Bola do Humca sa 
3865 Kr. po t. m. 

Općine imaju takodjer svoje općinske putove, ali su 
ovi većinom samo staze i služe za promet izmedju pojedinih 
odlomaka. Općinskih kolskih cesta ima relativno malo, te 
imaju samo lokalni karakter. 

Izrada državnih cesta obavljala se je redovito na te¬ 
melju detaljnih nacrta, te se je povjeravala najboljim i naj¬ 
pouzdanijim poduzetnicima, putem javne licitacije. Samo u 
iznimnim slučajevima provadjala se je gradnja u vlastitoj 
režiji. 

Najvažniji propisi za trasovanje i sastav projekta no¬ 
vijih cesta bili su slijedeći: Najveći uspon bio je po pravilu 
5%, ali se je u tom pogledu, u iznimnim slučajevima, do¬ 
zvoljavalo i uspone od 6 i 7%; ako je to bilo skopčano 

sa znatnom štednjom, ili ako su druge važne prilike zahtje- 
vale veće uspone. Svakako ti veći usponi nijesu smjeli biti 
dugi, niti su smjeli biti prometu štetni. 

Prilikom trasovanja moralo se je paziti, da se po 
mogućnosti, izbjegnu skupocijena zemljišta, kao n. pr. vi¬ 
nogradi, maslinjaci i t. d. i da trasa puta bude što kraća, 
a iskopi i nasipi, da se što više drže u ravnoteži. 

Širina cesta bila je u pravilu 4'5—5*5, ali se je u 
tom pogledu često išlo i ispod ove širine, ako ceste nijesu 
imale osobitog prometnog značaja. Ovo osobito vrijedi za 
one ceste, koje su izgradjene od vojništva i služile u glav¬ 
nom vojničkim potrebama. Tako nalazimo državnih cesta 
sa samo 3 m širine. Naravno da su se kod ovih cesta 
izvadjala cesta proširenja u svrhu- mimoilaženja kola. 

Pošto je u Dalmaciji većina cesta brdskog karaktera 
to sa vrlo malim iznimkama, nijesu se činili banketi. 

Ceste su redovito sa obijuh strana snabdjevene sa 
rubnim kamenom, izmedju kojih se je pravila sedlasta te¬ 
meljna naslaga, od 15-18 cm dugog, dobro složenog ka¬ 
mena. Na ovu naslagu dolazio je tucanik, obično u dva 
sloja: donji od krupnijeg, a gornji od sitnijeg tucanika. 
Debljina tucanika iznašala je 15-20 cm. 

Potporni zidovi izvadjali su se redovito u suho, a 
samo iznimno sa kamenom u malti. 

Ceste su morale biti sedlaste sa postraničnim padom 
od 3—5%. Za otok vode predvidjalo se je uvijek sa strane 
brda, jarke, obično 50 cm široke, a gdje je cesta bila u 
usjeku, bili su ti jarci sa obijuh strana ceste. 

Propusti i mali mostovi gradili su se obično od ka¬ 
mena, po odredjenim tipovima, dočim se za veće mostove 
preko 4 m u svijetlu, moralo sastavljati detaljne projekte, 
sa dotičnim statičkim računima. Samo u iznimnim sluča¬ 
jevima upotrebljavalo se je mostove od drva; a u zadnje 
doba nastojalo se je sve drvene mostove zamjeniti sa stal¬ 
nim, bilo od kamena, armiranog betona ili željeza. 

Briga za uzdržavanje državnih cesta vodile su prije 
sloma sekcije, pod nadzorom namjesništvenog gradjevnog 

odsjeka. Neposredni nadzor nad tim cestama bio je po¬ 
vjeren 25-ci nadcestara, kojima su bila podredjena 153 putara. 
Ovima je bila dužnost da ceste popravljaju i da sve ma¬ 
nje mane odmah odstranjuju. Veći popravci i nabava tu¬ 
canika većinom se je obavljala u režiji. 

Troškovi uzdržavanja državnih cesta iznašali su 1908 
god. 277.700 Kr. ili prosječno po kilometru ceste 253 Kr. 
U god. 1913 bio je taj trošak 299.700 Kr. ili 273 po t. km. 

Kada je nakon sloma austrijske monarhije cijela Dal¬ 
macija pala pod našu državu, nalazile su se sve ceste u 
vrlo rdjavom stanju, jer je njihov popravak za vrijeme 
rata bio vrlo manjkav, a uslijed ratnih operacija i teškog 
automobilskog saobraćaja ceste bile iskvarene. Sredstva za 
popravak cesta bila su s početka naše uprave vrlo skučena 
pa su stoga ceste sve više propadale. Tek od prošle go¬ 
dine pristupalo se je ozbiljnom popravku, ali do danas 
poradi relativno malih raspoloživih sredstava nije se 
moglo sve mane na cestama otstraniti. 

Nakon sloma, potpala je cijela tehnička uprava Dal¬ 
macije pod Tehničko Ravnateljstvo u Splitu, a od god. 
1920. pod Gradjevinsku Direkciju u Dubrovniku, koja da¬ 
nas vodi brigu o gradnji i uzdržavanju državnih cesta. 
Uslijed ukinuća Zemaljskog Odbora, koji je pod austrijskom 
upravom vodio brigu za uzdržavanje pokrajinskih cesta, 
podpale su i ove pod upravu Gradjevinske Direkcije. 

U ovogodišnjem budžetu predvidjeno je za državne 
i pokrajinske ceste, u redovitom i vanrednom rashodu, 
ukupno 2,335.000 Din. što bi odgovaralo po t. km. okruglo 
1500 Din. Naknadno je Ministarstvo Gradjevina, uvidjajući 
velike potrebe, odobrilo za popravak državnih i pokrajin¬ 
skih cesta, izvanredni kredit od 1,500.000 Din. tako, daće 
se kroz koji mjesec, ceste u glavnome moći urediti. Naravno 
da se ni sa ovim iznosom, neće ceste moći privesti u ono 
dobro stanje, u kojem su se nalazile prije nastupa rata, 
nego će za to trebati još nekoliko godina intenzivnoga 
rada. 

Prva zadaća naše uprave morati će u buduće biti, 
izgraditi cestovnu mrežu u Zadarskom i Benkovačkom 
srezu; jer su mnoge naše ceste vodile preko Zadra, koji 
je po Rappalskom ugovoru pripao Italiji. Uslijed toga su 
njeke ceste prekinute, pa će se morati tražiti drugih spojeva, 
da se izbjegne prelaženje talijanskog teritorija. 

Ing. ST. WULPE. 








* 



18 . Željeznice. 

Ova stranica morala bi da ostane prazna, neispisana, 
jer Dalmacija — nema željeznica. 

Mjesto željeznica postoji u Dalmaciji već blizu sedam¬ 
deset godina jedno veliko, životno pitanje, oko kojega se 
kroz decenije okreće čitav njen javni život, i u kojeg su se 
utrošile umne eneržije najboljih njenih sinova. Ovo se pi¬ 
tanje posvuda susreće, jer od odgovora na to pitanje zavisi 
ne samo udobnost i bogastvo, već sve potrebe života do 
najprimitivnije dnevne prehrane, a to je — željezničko pi¬ 
tanje. 

U Dalmaciji ima doduše par željezničkih nedovršenih 
lokalnih ogranaka, ali ne postoje željeznice, kao saobraćajno 
sredstvo sa svijetom, kao veza obale sa njenim vlastitim i 
naravnim zaleđem. 

Tkogod hoće danas da iz naše otadžbine dođe u srednju 
i sjevernu Dalmaciju, mora isto kao da se je uputio na 
jedno ostrvo, da putuje morem. On ne može da ide izrav¬ 
nim kratkim putem, već je prisiljen da na daleko zaobilazi 
dugim putevima dok dođe do svog cilja. 

Putnicima iz naše prestolnice, najobičniji i najbrži put 
preko Sušaka ili Bakra do srednje Dalmacije, isto je tako 
po kopnu i po moru dug, kao i onaj preko Soluna do 
obale Male Azije, a putnik iz Splita može preko Jadranskog 
mora i Italije, brže da stigne u Francusku negoli u Beograd. 

Sa današnjim prevoznim sredstvima stiže se iz Beo¬ 
grada u kraće vrijeme do Sjevernog ili Istočnog mora, bilo 
do Hamburga ili do Stettina negoli do Šibenika ili do 
Splita. 

Kada je pisac ovih redaka pod jesen god. 1911. išao 
na internacijonalni kongres željezničkih inženjera u Rimu, 
stigao je iz Splita, preko Ancone u Rim za jednog ljetnog 

dana — kroz 15 sati — dok naši kolege moraju da pu¬ 
tuju na kongres inženjera i arhitekta u Split, iz Beograda 
dva puna dana i noći, iz Zagreba dan i po, a iz Sarajeva, 
pri zračnom razmaku od samih 160 km čitav dan i noć. 

Kada k tome pomislimo, da je taj toli daleki i nepri¬ 
stupačni teritorij primorska obala čitave naše države, da 
su to vrata koja nas vode u beskrajni prekomorski svijet, 
da je to jedina naša otvorena granica preko koje možemo, 
a da ne prolazimo tuđim zemljištem, da slobodno ulazimo 
i izlazimo, onda nam mora biti jasno, koliki je gubitak po 
cijelu našu državu, za čitav naš narod, pomanjkanje izravne 
željezničke veze Dalmacije sa zaleđem. 

Između Rijeke, koja ne pripada nama a gdje, do da¬ 
nas silazi jedina naša normalna željeznica na more i Gruža- 
Zelenike, do kojih dopire bosanska uskotračnica (još uvijek 
ne povezana sa srbijanskom uskotračnom mrežom), prostire 
se blizu 400 kim dugačka dalmatinska obala, zaštićena broj¬ 
nim, napučenim i naprednim otočjem a opskrbljena najpo¬ 
voljnijim morskim pristaništima, razvijenim gradovima, po¬ 
loženim u geografskom središtu čitave istočne jadranske 
obale i odgovarajućeg dijela naše države, u stjecištu čitavog 
otočja i dalmatinske zagore. 

Čitav taj teritorij od Neretve do Zrmanje, odcijepljen 
je, usljed potpunog pomanjkanja željezničkih veza, na vje- 
štački način od svoje pozadine; stvoreno je usred kopna 
ovo veliko saobraćajno ostrvo, koje obuhvaća najvažniji dio 
naše jadranske obale, sa najljepšim i najprirodnijim lukama 
u Splitu i Šibeniku. 

Preko tih pristana i kroz te gradove, silazili su od 
najdaljih davnina, iz unutrašnjosti, putovi na more. 

Ovuda je rimsko carstvo prodiralo u Podunavlje i na 
Balkan u svoje pokrajine Dalmaciju, Panoniju, Meziju i 
Daciju; ovdje su se krstaške vojske krcale i kretale u svetu 
zemlju; ovdje se je razvio bujan samostalni kulturni i go¬ 
spodarstveni život naših gradova i municipija, na čijim se 
literalnim, građevnim i legislatornim tvorevinama još danas 
nadahnjujemo; ovuda su saobraćale najživlje naše na¬ 
rodne države sa prekomorskim zapadnim dvorovima i 

zemljama; ovuda je mletačka republika uspostavila i kroz 
stoljeća podržavala golemi svjetski saobraćaj i izmjenu do¬ 
bara sa Istokom, preko Splita, Sarajeva, Skoplja i Sofije, 
s Turskim carstvom, čak do Perzije i Indije, tako da se 
je prema savremenim spisateljima baš kroz ove — danas 
naše — primorske skele, provlačio „zlatni lanac između 
Istoka i Venecije". Preko ovih pristaništa i drumova snab- 
djevalo se je kroz vjekove, beskonačnim karavanama Tur¬ 
sko carstvo. Zenijalni Napoleonov Providur Dandolo i 
Maršal Marmont, usavršiše i posagradiše, golemim i smiš¬ 
ljenim radom kroz same dvije, tri godine čitavu mrežu ce¬ 
sta srednje Dalmacije u duljini od više stotina kilometara, 
koje su ceste već onda bile upućene u dva glavna tran¬ 
zitna smijera preko granice i to prema istoku u Bosnu 
(Vrlika-Glamoč, Sinj-Bilibrig) a prema sjeveru u Hrvatsku i 
Bosansku Krajinu (Knin-Rašković-Palanka). 

Ti kroz tisućljeća živi saobraćajni putevi s mora na 
kopno, danas su zamrli, a u koliko još postoje služe samo 
lokalnom malom saobraćaju, jer tranzitni promet na velike 
daljine, traži danas u vijeku željeznica makar višestruko 
dulja i obilazna ali brža i jeftinija saobraćajna sredstva. 

Čim su se pojavili prvi željeznički putevi na evrop¬ 
skom kontinentu, podigli su se već od god. 1856. glasovi 
odličnih umova iz Dalmacije, koji su tražili uspostavu že¬ 
ljezničkih veza u smijeru dotadašnjih tisućljetnih puteva, 
s mora iz srednje Dalmacije prema unutrašnjosti zemlje. 

Taj je zahtjev sticajem nesretnih političkih i privrednih 
prilika ostao kroz decenije evo do danas neispunjen. 

Najprije turska granica u bosanskoj Krajini priječila je 
da se provede dolinom Une najlakšim i najprirodnijim pu¬ 
tem željeznica sa sjevera na more u Šibenik i Split a isto 
tako ulaz željeznici s mora u Bosnu i dalje u Podunavlje 

bio je spriječavan Osmalijskim carstvom, koje je držalo te 
zemlje. 

Nakon odstupa Turaka i okupacije Bosne, spriječavali 
su i do svoje propasti spriječili su Madžari da se, bilo do¬ 
linom Une, ostvari veza Dalmacije sa Hrvatskom i zapadnom 

Bosnom, bilo đa se izravnom vezom Splita sa Sarajevom 
dade izlaz Bosni i Balkanu u njeno historično i najpode- 
snije pristanište, odvraćajuć te postojeće, vjekovima utrte 
puteve, protivnim smjerovima u druge, svoje krajeve. 

Kroz to dugo vriieme iskušenja, nije falilo nastojanja 
i napora, da se dođe do ostvarenja ovih željezničkih veza, 
ali nije falilo ni razočaranja. 

Taman ove godine u mjesecu aprilu navršilo je pe¬ 
deset godina da je u austrijskom parlamentu prihvaćen i 
od austrijskog cara sankcijonisan zakon o izgradnji želje¬ 
znice iz Splita i Šibenika prema sjeveru a minulo je pro- 
šaste godine dvadeset godina, da je zakonom bila zaključena 
gradnja željeznico iz Bosne na Split, pak i nakon toliko 
pustih godina evo do danas nijesu te veze dograđene. 

Ta bolna i tužna historija dalmatinskog željezniškog 
pitanja nije žalibože ni do danas završena. 


Paralelno našoj dalmatinskoj obali proteže se visoka 
planinska kosa Dinarskih alpi, koja dijeli obalu od zaleđa. 

Kao neophodan bedem uzdiže se taj planinski lanac 
sa minimalnim visinama od 1200 m nad morem. Na dva 
samo mjesta usječeni su između tih planina prirodni prolazi. 

Na sjeveru je taj prolaz obilježen dolinom rijeke Une, 
a u nastavku ove prema morskoj obali dolinom potoka 
Butišnice do Knina, odakle vodi postojeća željeznica u 
Split i Šibenik. 

Dolina Neretve drugi je takav prolaz između sjevernog 
i južnog dijela Dulmacije. 

Prema geografskom položaju naše države i njene ja¬ 
dranske obale, prirodno je, da veza središnjeg dijela te 
obale sa zaleđem pođe radijalno raznim smjerovima, koji 
se iz središta, uzduž gorispomenutih prirodnih prolaza, kao 
trakovi pružaju prema periferiji. Jedan dolinom Une, prema 
sjeveru za Slovenačku, Hrvatsku, Bos. Krajinu, Slavoniju i 
Vojvodinu, te za zemlje srednje Evrope, a drugi prema 
istoku u smijeru prema Sarajevu za Bosnu, Srbiju, Podu¬ 
navlje i Balkan. 

U pogledu veze prema sjeveru, pristali su Madžari — 
kada su napokon nagodbom 1907. bili prisiljeni — da se 
gradi željeznička veza sa Dalmacijom, ali ta veza na koju 
su oni pristali, nije bila ona saobraćajno i privredno naj¬ 
povoljnija Unska pruga, već druga, koja je opet odgova¬ 
rala njihovim interesima u pogledu Rijeke, naime — Lička 
pruga. 

Gradnja je te pruge započela god. 1912., uslijed rata 
prekidana i zavlačena; dovršena je danas do Gračaca, a 
nalazi se u gradnji još 60 km od Gračaca do Knina. 

Pošto je ova pruga započeta i djelomično dovršena, 
to treba da se nastavi, ali ona ne može da odgovara za¬ 
datku, kojemu bi imala da služi. Ona se prema madžarskim 
interesima odvaja od riječke pruge u Ogulinu, koji je samo 
120 km udaljen od Rijeke, dočim je 304 km udaljen od Ši¬ 
benika, a 330 km od Splita. Ova pruga dakle ne predstavlja 
izravni put sa dalmatinske obale u saobraćajno središte naše 
države (dolina Save) kao Unska pruga, već ona vodi gotovo 
paralelno s obalom prema jednom pobočnom teritoriju, koja 
već ima druge svoje puno bliže prirodne izlaze na more. 
Osim toga lička pruga ima nepovoljan uzdužni profil sa„ 
strmim dugim usponima i protuusponima, izgubljenim us¬ 
ponima i dvostrukom kulminacijom od blizu 800 i 900 m. 
nad morem. 

Lička pruga je jedan veliki saobraćajni anahronizam, 
jer je njena trasa u postanku bila diktirana ondašnjom bli¬ 
zinom turskog teritorija u Bosni, a nakon okupacije Bosne 
„državnom nuždom" da se izbjegne „zajednički" austro¬ 
ugarski teritorij u Bosni. (,,Zajednička" naime Bosna — 
kroz koju je inače morala da prolazi Unska pruga — nije 
smjela da snosi teret za gradnju pruge, koja je imala pre¬ 
težno da služi „austrijskom" teritoriju). Danas, kada svi ti 
izvještačeni odnošaji pripadaju prošlosti, ostaje lička pruga 
kao nesavremeni ostatak tih prošlih nama nepovoljnih 
zemana. 

Zbog svih tih razloga treba danas — i ako je dobrim 
dijelom izgrađena lička pruga — da se za potrebe naše 
države izgradi u svakom pogledu povoljnija Unska pruga, 

sa jednom kulminacijom od blizu 700 m nad morem. Da 
se prištedi na troškovima gradnje, može ova zadnja, mjesto 
da svojim naravnim putem dolinom Butišnice, proslijedi do 
Knina, da se priključi u štac ji Zrmanja-Popina, na ličku 
prugu i to 90 km dugim nastavkom iz Bihača (dokle je već 
djelomično izgradjena) do ličke pruge. U tom slučaju bio 
bi dio ličke pruge Zrmanja-Knin, koji se sada gradi, isto 
kao i postojeća pruga iz Knina do Splita i Šibenika, za¬ 
jednička i za unsku i za ličku. 

Za vezu obale prama istoku na Sarajevo najpovoljniji 
je u saobraćajnom i građevnom pogledu prolaz dolinom 
Neretve sve do blizu Mostara, da onda zakrene preko 
Imotskoga 1 splitskih Poljica, sa kulminacijom od 400-500 m 
nad morem na Split. Time bi se zaobišla visoka Kupreška 
visoravan, kojom bi morala inače da prolazi svaka druga 
pruga u neobičnoj visini od 1200 m nad morem. Ova bi 
visoka kulminacija, odnosni usponi i izgubljeni padovi 
onemogućili uslijed velikih transportnih troškova svaki 
tranzitni saobraćaj glomazne robe iz Bosne u luke srednje 
Dalmacije, pak se s toga po sebi nameće onaj drugi po¬ 
voljniji i ekonomičniji put, dolinom Neretve, mimo Mostara 
i Imotskoga na Split. 

Niko ne traži da ovo bude naša jedina veza iz Bosne 
i Srbije na more. Izvan svake je sumnje da naročito Srbija 
treba i drugih izlaza u južnije krajeve jadranske obale — 
osobito u Boku Kotorsku. Ali dok željeznička veza sa lu¬ 
kama južne Dalmacije (u Metkoviću, Gružu i Zelenici) 
kakova, takova ipak već danas postoji, to sa srednjom 
Dalmacijom nema ni s koje strane, sve do danas nika- 
kove veze. 


Željeznice, koje danas postoje u srednjoj Dalmaciji, 
samo su kusasti okrajci zasnovanih, a ne nastavljenih glav¬ 
nih željezničkih pruga. Tako postojeća pruga Split-Knin, 
dograđena god. 1877. od Splita do Siverića i od Perkovića 
do Šibenika, a god. 1888. od Siverića do Knina, pred¬ 
stavlja početni dio pruge, koja se je imala da iz Knina 
nastavi prema sjeveru dolinom Une. 

Ova je pruga duga od Splita do Knina 102 km, a 
ogranak Perković-Šibenik 2P5 km. Uzdužni profil ove pruge 
je najnepovoljniji što se dade zamisliti. U smijeru iz Knina 
prema Splitu pet je velikih pr tuuspona, sa četiri kulmi¬ 
nacije (Tepljuh 340 m, Moseć, Unešić 356 m i Lpbin 862 m) 
sa strmim, dugim, neprekinutim uzbrdicama od 25°/oo> tako 
da su zbog toga i zbog oskudnog snabdjevanja vodom, 
troškovi saobraćaja nerazmjerno visoki. Troškovi gradnje 
ovih pruga iznosili su za Split Siverić i Perković-Šibenik 
22 milijona kruna, za Siverić-Knin 3,360.000 K. 

Uskotračna željezn ca Split-Sinj također je samo dio 
započete a nenastavljene pruge prema Bosni. 

Izgrađena je ova pruga god. 1903. Duga je 45 km. 
Uzdužni profil i ove pruge je prilično nepovoljan, sa tri 
kulminacije (Grlo 358 m, Prosjek 380 m. Mojanka 386 m) 
s izgubljenim usponima i dugim strmim maksimalnim uz¬ 
brdicama od 25% 0 . Troškovi gradnje iznosili su 6 318.000 K. 

Obje ove pruge služe ponajviše lokalnom prometu 
osobito izvozu dalmatinskih ruda (bauxita, gypsa) i ugljena. 
Pruga Knin-Šibenik prima i prevaža osim toga u tranzitu 
znatne količine drva, koje u Knin stižu s uskotračnom t. 
zv. Steinbeisovom željeznicom iz šuma Šumsko-industrijskog 
preduzeća u Drvaru (Steinbeis), u predjelu izmedju Drvara, 
Prijedora i Jajca i k tome celulozu za izvoz, iz fabrike u 
Drvaru. 

Južno-dalmatinske željeznice su u vezi sa bosanskom 
uskotračnom željezničkom mrežom. Ovaj ogranak, koji po- 
čima u štaciji Gabela na pruzi Mosiar-Metkovič, vodi na 
Hum (odakle se odvaja ogranak Hum Trebinje), dalje na 
Uskoplje (90 km udaljeno od Gabele) a odatle jednim ogran¬ 
kom do Gruža a drugim preko Glavske do Zelenike u Boki 
Kotorskoj, silazi na more. 

Ove je pruge gradila Austrija iz strateških razloga, 
pak je i njihov saobraćajni kapacitet ograničen a eksploa¬ 
tacija neekonomiČRa. 

Ukupna duljina pruge Gabela-Gruž iznaša 107 km, a 
Uskoplje-Zelenika 65 km, dočim Gabela-Zelenika 156 km. 
Ove su pruge predane saobraćaju god. 1901. Zadnja je 

pruga u uzdužnom profilu nepovoljna, naročito u Konavlima, 
gdje je trasa zbog lokalnih ili strateških obzira u saobra¬ 
ćajnom pogledu vrlo neracijonalno provedena. 1 ovdje su 
na velikim duljinama upotrebljeni maksimalni usponi od 
25°/ 0 o» česti su izgubljeni usponi, do Gruža su dvije kul¬ 
minacije (319 i 350 m) a do Boke tri (319 m, 495 m, 185 m). 


Pitanje izgradnje željezničkih veza na dalmatinsko pri 
morje, nije pitanje lokalne ili regijonalne naravi. 

Važnost tih puteva nije u interlokalnom saobraćaju 
primorskih varoši, nije u kampanilističnom favoriziranju više 
ili manje opravdanih lokalnih ambicija. 

Važnost Dalmacije u prošlosti i sadašnjosti i buduć¬ 
nosti u njenom je obalnom položaju u prelaženju kopna na 
more, kontinenta na oceane, pak je prema tome i važnost 
željezničkih puteva na ovo primorje u njihovom tranzitnom 
karakteru, u izvoznom i uvoznom njihovom zadatku. 

Ti putevi, koji su od najdavnijih vjekova u svom 
primitivnom, surovom stanju služili najživljem svjetskom 
saobraćaju, dalekih zemalja i najraznoličnijih naroda, sa 
morem _ sa svijetom, ne smiju u današnjem vijeku sao¬ 
braćaja, u novoj našoj narodnoj državi, s ovom divnom 
razvijenom i velikom primorskom granicom, da ostanu mrtvi 
i pusti. 

To je ne samo zahtjev najvećih vlastitih privrednih 
interesa već i zahtjev svjetskog saobraćaja, a to znači svjet¬ 
ske civilizacije i napretka. 

Na onom najširem i najprolaznijem putu svjetske kul¬ 
ture i privrednog napretka, što ga more narodima i konti¬ 
nentima na zemaljskoj kugli otvara, ne smije naša zemlja 
u središtu Evrope, na granici između Istoka i Zapada po¬ 
ložena, da ostane neprohodna pustinja bez puteva i staza, 
koju svjetski saobraćaj mora da obilazi, jer ne može da 
preko nje piolazi. 


Ing. P. SENJANOVIĆ. 


19. Brodarstvo 
i pomorski saobraćaj. 

Primorskim narodima od pamtivijeka bi¬ 
jahu pomorski odnošaji mjerilom materijal¬ 
noga i kulturnoga napretka ili propadanja. 

(B. Popario) 

Ako pregledamo povijest čovječanstva, odmah ćemo 
se osvjedočiti o velikoj istini, da nijedan narod nikada nije 
mogao da postane trajno velikim i moćnim, ako nije po¬ 
sjedovao mora i na moru razvita brodarstva. Pače primor¬ 
skim narodima od pamtivijeka bijahu pomorski odnošaji 
mjerilom materijalnoga i kulturnoga napretka ili propadanja. 

Kako je pomorski saobraćaj nastavak kopnenog sa¬ 
obraćaja, to prije svega treba da ovaj posljednji eksistira i 
da bude savršen, a to isto vrijedi i za luke. Ali i sve to 
nije dosta, jer imade još mnogo drugih faktora, o kojima 
zavisi napredak brodarstva. 

Luke treba da su tako uredjene, da mogu što brže i 
što jeftinije izvoditi posao spajanja dvaju saobraćaja, pa 
treba da se pametnom carinskom, trgovačkom i saobraćaj¬ 
nom politikom otvaraju trgovački putevi. 

1 ratna mornarica je neki faktor. Ali mi ne možemo 
nikada ni da pomislimo, da ćemo moći štititi ratnom mor¬ 
naricom naše brodarstvo visokog mora, a za zaštitu obal¬ 
nog ne trebamo baš velikih ratnih ladja, jer imamo obalu 
otocima jako dobro zaštićenu. 

U Sredozemnom je moru spojna snaga mora došla do 
najvećeg izražaja, jer, dok su ponajviše kopneni prostori 
omedjeni morem, u Sredozemnom su moru kopneni pro¬ 
stori morem ujedinjeni u jednu cijelinu. Jadran je dio tog 
mora, a ono plače našu državu u duljini od 1700 km i po 

njemu je ona pomorska država, s otvorenim izlazom i slo¬ 
bodnim pristupom u cio svijet, a tako mi dobivamo pravo 
na udio u medjunarodnom prometu dobara. 


Prvi narod, kosi je bio u saobraćaju s tadašnjim či¬ 
tavim svijetom i našim obalama, bili su Grci. Njihova po¬ 
lazna tačka u ovim krajevima bila je Issa (Vis). Za rimsko 
doba glavna je luka bila Salona, u kojoj su se stjecale ceste 
što su dolazile s dolina Save i Dunava. Salonu je u VII. 
vijeku zamijenio Split. 

U IX. su vijeku Hrvati gospodovali s brodarstvom ovih 
obala, tako da su im u to doba Mlečani čak i danak plaćali 
za slobodnu plovidbu po Jadranu. 

U XII. i XIII. vijeku dalmatinski su gradovi imali sva 
obilježja sredovječnih gradova — svaki je po sebi sačinja¬ 
vao po jednu samostalnu državicu sa svojom ratnom i tr¬ 
govačkom mornaricom. U to doba počinje bitisa'i i samo¬ 
stalna dubrovačka republika. U XV. vijeku dubrovačka je 
pomorska trgovina obuhvatala 3/4 sveukupne trgovine Du¬ 
brovnika. U istom vijeku postojale su prve redovite pruge 
sa galijama medju Firencom i Dubrovnikom i medju Spli¬ 
tom i Venecijom. 

Petnaesti je vijek veoma važan u povijesti pomorstva. 
Do ovog vijeka, pa od vajkada putovalo se po moru na isti 
način: veslima ili na jedra vjetrom u krmu, te se jedrenje 
prama vjetru smatralo nemogućim. U ovom vijeku pronašli 
su Portugizi način kako da se dostigne jedrenjem cilj, koji 
je položen u nadvjetrici. Istodobno izumljeno je krmilo, 
koje je osnažilo način vladanja brodom. Flavio Gioia usa¬ 
vršio je kompas, a sve je to nagnalo Kristofora Kolomba i 
druge da se usude na veća putovanja. 

Ova velika putovanja i otkrića prouzrokovala su i u 
dalmatinskom brodarstvu silnu promjenu, jer je sada trgo¬ 
vina sa Istokom imala drugi tok, tako te su dalmatinski 
brodari ostali sa mnogo manje posla. 

God. 1871. bilo je u Dalmaciji: 

12 fregata, 41 polena, 1 marcilijana, 36 pandora, 99 
tartana i tartanela, 255 trabakola, 101 pielega i 2756 gaeta 
i manjih ladjica. 

Devetnaesti je vijek drugi važni vijek za povijest] po¬ 
morskog saobraćaja. U ovom je vijeku nastala druga gole¬ 
ma revolucija t. j. zamijenjen je materijal gradnje brodova 
i način pogona. 

Drveni se brodovi zamjenjuju željeznim, a to znači 
mnogo, jer 100 Reg. netto tona drvene gradnje nosi samo 
100 tona tereta, dok 100 Reg. netto tona ocjelne gradnje 
nosi 250-300 tona tereta. 

Jedro biva zamijenjeno parnim strojem i ne vlada više 
ladjom „vjetrova volja i valova bijeg“, nego volja čovjeka. 

Ove dvije novotarije donesoše sobom teških poslje¬ 
dica dalmatinskom brodarstvu. Škverovi su bili svi udešeni 
za drvenu brodogradnju, a željeznu su gradnju smatrali ne¬ 
kom utopijom, pa nisu na vrijeme preudesili svoje namje¬ 
štaje, tako da su ih u gornjem Jadranu u tome pretekli, a 
oni su ostali malo po malo bez posla. To se isto dogodilo 
i sa brodovlasnicima, koji nisu vjerovali u mogućnost na¬ 
pretka parobroda; ti su naime propali, a oni koji su brže 
bolje zamijenili jedrenjače sa parobrodima, ti su napredo¬ 
vali. Nažalost ovih posljednjih je bilo veoma malo. 

U ovom (XIX.) vijeku je i politička slika na Jadranu 
sasma drukčija no što je prije bila. Naime gospodar sje¬ 
vernog basena je ujedno i gospodar čitave istočne jadran¬ 
ske obale. Do ovog vijeka saobraćaj je tekao po Jadranu 
tranzversaln m smjerom, a sada počinje uzimati longitudi¬ 
nalni smjer, tako da je Trst postao jedina spojna tačka 
Dalmacije sa svijetom. 

Četrdesetih godina počeo je voziti L’oydov prvi pa¬ 
robrod „II Dalmata" redovitom prugom (svakog 5. i 20. u 
mjesecu) medju Trstom i Dalmacijom. Ovo je jedini sa¬ 
obraćajni put, kojim je Dalmacija bila spojena sa svijetom. 
Vožnja u tom parobrodu brzom prugom trajala je od Trsta 
do Kotora 5 dana (1914. samo 27 sati!) a brzina parobroda 
bila je 5 Mm, (1914. 17 Mm!) Parobrod je prenašao samo 

putnike, dok su robu prenašale još uvijek jedrenjače, koje 
su imale ove etape: Kotor (Portorose), Dubrovnik, Vis, Ro- 
goznica, Split i Šibenik. Vis je mnogo izgubio uvedenjem 
parobrodarstva, jer je do tada bio čvor saobraćaja sa je- 
drenjačama, ali je najviše izgubila Boka, jer Bokelji nisu 
htjeli ni da čuju o zamjeni jedra s parom. O njihovom 
bivšem sjaju govore one puste palače po Perastu i Dobroti. 

Godine 1845. Boka je brojila 34,000 stanovnika, a od 
tih je 3963 bilo pomoraca, i to: 

u službi bokeških ladja kapetana duge plov. 228 


skrivana „ ,, 218 

mornara „ „ 2621 

upravitelja kabot. 58 

mornara „ 380 

u tudjoj službi kapet. i skrivani 38 

mornari 420 

Svega 3963 


Ove brojke jasno govore koliko je još u prošlom 
vijeku bila velika bokeška mornarica, a danas na bokeškim 
ladjama ne plovi niti desetina onih pomoraca, koji su god. 
1845. plovili u tudjoj službi. 

Dubrovčani su naprotiv još najbolje prošli. Oni su 
kao pronicavi i lukavi trgovci nešto kasnije i postepeno 
zamijenili jedro s parom te osnovali nekoliko parobrodar¬ 
skih društava, koja danas mnogo važe u našem narodnom 
gospodarstvu. 

Pelješčani su pošli stopama Bokelja u bijedu. 

Pelješac je poslije Boke i Dubrovnika treće gnijezdo 
pomoraca, ali ne treće po redu. Ni jedne kuće nije bilo na 
Pelješcu, a da nije imala barem po jednog člana pomorca 
a u Orebićima jedna obitelj od oca i sedmero sinova, imala 
je osam kapetana duge plovidbe. 

Pelješčani su plovili prije Austrije pod zastavom sv. 
Vlaha. God. 1820. Mimbelli osniva u Odessi rusko-aust. 
brodarsko društvo. God. 1864-1880 bitiše pelješko brodar¬ 
sko društvo sa 36 velikih brodova duge plovidbe. Obitelj 
Bjelovučić imala je 6-7 velikih jedrenjača, te je bilo još 
nekoliko manjih brodovlasnika. 

Da se ilustrira pojimanje ondašnjeg doba, što je do¬ 
velo do propasti pomorstva, vrijedno je spomenuti slijedeće. 

Na jednoj sjednici Pelješkog društva diže se kap. 
Bogić i drži žestoki govor proti kupnji nekih parobroda, a 
prodaji jedrenjača, pa završi od prilike ovako: „Kako može 
pametan čovjek, koji nije s uma sašao, predlagati, da se 
kupi nešto (parobrod) za što treba kupovati pogon, dok 
imamo već nešto (jedrenjaču) za što imamo pogon badava. 

Ali anglo-saksonska rasa preko Okeana dovikuje usi¬ 
djelici Evropi: „Time is money“ i svi logični nazori ka¬ 
petana Bogića i njegovih sumišljenika rasplinuše se kao 
mjehuri od sapunice, tako i sva društva jedrenjača po 
Boki, Dubrovniku i Pelješcu. Skupi parobrod ipak pobijedi 
jeftinu jedrenjaču, jer je od nje brži, i jer je do tada u 
trgovini vrijeme bilo nepoznati faktor. 

Nažalost mnogi Bokelji (D. Tripcovich), Dubrovčani 
i Pelješčani (Kosović L. „Societa Arcadia", danas D. Trip¬ 
covich, T. Cossovich i M. Bijelić „Mrav") osnivaju paro¬ 
brodarska društva u Trstu koncem prošloga stoljeća. 

Pomorci Splita i srednje Dalmacije bavili su se od 
davnine najvećim dijelom samo obalnom plovidbom, a ni 
danas nisu u tome mnogo napredovali. 

God. 1845 bilo je u čitavoj Dalmaciji jedrenjača: 




Duge plov. 

Kabotaža i rib. 

Ukupno 



Ladja 

247 

1739 

1986 



Tona 

10,148 

9286 

19,434 



i nijedan parobrod, dok u Austriji ima već svega 20 paro¬ 
broda. (Lloydovih). 


God. 1852 ima ladja duge plovidbe: 



Okrug 

Nava 

Bar- 

kova 

Brigan- 

tina 

Brika 

Po- 

landa 

Svega 


Kotor 

4 

9 

44 

3 

— 

60 


Dubrovnik 

1 

4 

9 

6 

i 

21 


Pelješac 

6 

— 

10 

— 

i 

17 


Split 

— 

— 

— 

— 

— 

—■ 


Svega 

11 

13 

63 

9 

2 

98 

Godine 1866 ima ladja: 


Okrug 


Duge plov. 


Obiju kabotaža 


Meljine 

Dubrovnik 

Split 


38 

47 

3 


47 

142 

382 


Po ovim se tablicama vidi koliko je u pogledu po¬ 
morstva bolje stajala južna Dalmacija od srednje i kako se 
u Splitu nikako ne razvija pojam za dugu plovidbu. Tome 
ima više razloga i to jedan je povijesni, a drugi ekonomski. 
Povijesni je razlog što je srednja Dalmacija bila duže vre • 
mena pod Venecijom, koja nije Splitu dozvoljavala drugu 
plovidbu osim kabotaže. Ekonomski je razlog, što je od 
Pelješca na sjeveru bogatija zemlj i nego na jugu. Gdje 
zemlja ne dava toliko, da se svijet može prehraniti, tu se 
traži na moru zarada, i stoga bogato splitsko polje nije 
dalo ni jednog mornara. O tome imamo zgodan primjer u 
jeseničkoj mornarici. Kad je filoksera isisala lozu Jeseničani 
(inače težaci, aii radišan i oštrouman narod), da ne ogladne 
dali su se na more i danas imaju lijepi broj manjih ladja 
i dobro stoje. 

Kabotaža se razvija ondje gdje je obala razvijenija. 
Godine 1869. podigao se nešto splitski okrug, pa je bdo 
ladja i duge plovidbe. 


Duga plovidba 

Kabotaža 

Okrug 

Ladja 

Tona 

Ladja 

Tona 

Split 

8 

3337 

645 

8948 

Dubrovnik 

52 

24,546 

359 

4706 

Meljine 

46 

17,520 

46 

2673 

Svega 

106 

45,403 

1040 

16,327 


Ukupno 1146 ladja sa 61,730 tona. 

God. 1873. 


Sedamdesetih godina pojavljuju se u Dalmaciji prva 
parobrodarska društva. 

Tartaglia i drug u Splitu imaju prva dva parobroda: 
„Augusta" i ,,Giulia“, koji su podržavali saobraćaj izmedju 


Metkovića i Splita i izmedju Splita i Brača. 

Pripreme za okupac : ju Bosne dadoše povoda Braći 
Rismondo u Makarskoj, da nabave parobrod „Baron de 
Pino“, te malo po malo osnovaše jedno parobrodarsko 
društvo lokalnog značenja. 

Pregled ladja prema njihovoj lučkoj 
pripadnosti koncem god. 1896. 


(Krupno štampane brojke označuju parobrode i njihovu tonažu.) 


Mjesto 

pripadnosti 

Duga plovidba 

Velika obal. pl. 

Mala obal. pl. 

broj 

ladja 

tona 

broj 

ladja 

tona 

broj 

ladja 

tona 

Šibenik 

— 

— 

— 

— 

5 

5 

117 

37 

Split 

— * 

— 

— 

— 

20 

389 

Makarska 

— 

— 

— 

— 

1 

7 

18 

536 

Starigrad 

1 

85 

3 

146 

32 

381 

Hvar 

— 

— 

— 

— 

5 

32 

Jelsa 

— 

— 

2 

258 

11 

187 

Vis 

— 

— 

4 

803 

26 

1 

270 

69 

Orebić 

6 

2 

4374 

2201 

1 

142 

— 

— 

Kućište 

1 

973 

— 

— 

2 

75 

Gruž 

2 

1230 

— 

— 

— 

— 

Dubrovnik 

3 

2362 

— 

— 

24 

223 

Kotor 

— 

— 

— 

— 

4 

3 

95 

59 

Dobrota 

2 

1279 

— 

— 

— 

— 

Godine 189 8. 


Mjesto 

pripadnosti 

Duga plovidba 

Velika obal. pl. 

Maja obal. pl. 

broj 

ladja 

tona 

broj 

ladja 

tona 

broj 

ladja 

tona 

Split 

— 

— 

1 

33 

16 

249 

Dubrovnik 

8 

9480 

6 

1298 

* 

22 

191 

Makarska 

— 

— 

— 

— 

1 

7 

18 

539 

3 

637 

22 

2 

214 

202 

Vis 

— 

_ 

Šibenik 

— 

— 

— 

3 

6 

89 

143 

Orebić 

3 

1 

2682 

1186 

— 

— 

— 

— 

Godine 190 4. 

Split 

— 

— 

— 

— 

22 

1 

315 

33 

Šibenik 

— 

— 

1 

169 

3 

7 

98 

295 

Hvar 

1 

378 

— 

— 

— 

— 

Vis 

— 

— 

3 

694 

22 

3 

234 

321 

Dubrovnik 

14 

20321 

6 

1266 

16 

1 

144 

97 

Godine 1910. 

Split 

— 

— 

- 

— 

22 

5 

278 

331 

Dubrovnik 

21 

40164 

5 

1920 

6 

11 

47 

970 

Iz ovih se tablica razabira razvoj brodarstva u Dal¬ 
maciji u posljednjem deceniju XIX. vijeka i prvom deceniju 
XX. vijeka. God. 1910. imao je Dubrovnik 43,054 tona u 
parobrodima, a Split samo 331. Šta više, mi vidimo, da i 
manja mjesta, kao Vis i Makarska mnogo nadvisuju Split 
i brojem brodova i tonaže, i to u prvim godinama XX. 
vijeka, a da ni ne spominjemo zadnju četvrtinu XIX. vijeka 
kad su Orebić i Kućište u pomorskom pogledu cvali. 

U pogledu lučkog prometa slika je obrnuta i Split 
dolazi na prvo mjesto. Ako lučki promet poredamo po to¬ 
nama u čitavoj Austriji a Trstu damo broj 1, tada dobijemo 
slijedeću skrižaljku: 


Godina 

Split 

Dubrovnik 

Gruž 

Šibenik 

1895 

2 

37 

10 

5 

1903 

2 

28 

5 

7 

1904 

2 

31 

5 

6 

1906 

2 

33 

4 

7 

1908 

2 

32 

5 

7 

1911 

2 

39 

11 

7 

Lučki 

promet 

u Splitu 

i G r u ž u : 

Godina 

Split 

Gruž 

Ladja 

Tona 

Ladja 

Tona 

1890 

2817 

513.659 

839 

295,517 

1911 

6206 

1,544.923 

2,158 

985,372 


Godine 1891. postoje 
društva. 

„Serafino Topić i Co“ na Visu sa 
„Braća Rismondo" u Makarskoj „ 
„Pio Negri“ u Šibeniku „ 

„Radoničić Josip i dr.“ u Dobroti 


u Dalmaciji parobrodarska 


ukupno 

1228 tona, 

4 parobroda. 

» 

892 „ 

6 

V 

n 

146 „ 

3 

» 

n 

125 „ 

2 

» 

Godine 1896. društvo „Topić“ dobiva još jedan pa¬ 
robrod, ,,Negri“ 2, u Dubrovniku je novo društvo ,,Ragusea“ 
sa 6 parobroda, u Orebiću „Brailli Callisto & Co“ sa dva 
parobroda. 

Do godine 1911. razvila su se parobrodarska društva 
osobito u Dubrovniku, te nalazimo te godine društva: 
,,Račić“ sa 8 parobroda duge plovidbe i 2 male kabotaže, 
,,Marinović“ sa 7 parobroda duge plovidbe, „Unione" sa 4 
parobroda duge plovidbe, ,,Ragusea“ sa 4 velike i 4 male 
kabotaže, „Krunajević i Jeličić“ sa 2 parobroda male ka¬ 
botaže, „Obalna plovidba" i „Gračić" sa isto toliko paro¬ 
broda male kabotaže. 

Dok je te godine ovako lijepo bilo razvijeno brodar¬ 
stvo u Dubrovniku, Split je iste te godine imao samo 
„Hrvatsko par. društvo" sa dva parobroda male obalne 
plovidbe. 


Godine 1912. ima ladja u Dalmaciji: 


J e d r e n j a č a 

Parobroda 


velike 

male 

CS 

duge 

plovitbe 

velike 

male 

a 


obalne plo- 
vitbe 

&C 
<U 
> 
c n 

obalne plo¬ 
vitbe 

tuo 
<v 
> 
c n 

ladja 

2 

730 

732 

24 

7 

53 

84 

tona 

129 

7196 

7325 

49228 

2129 

3813 

55160 

momčadi 

9 

1553 

1562 

537 

82 

364 

983 


Ukupno ladja 816, tona 62.485, momčadi 2545, 
a ovoliko ima od prilike i danas. 

Promet u lukama godine 1912. u postocima sveukup¬ 
nog prometa u svim austrijskim lukama iznaša: 

Trst 18.39%, Split 6.41% (trećinu Trsta), Gruž 3.63% 
(od prilike šestinu Trsta), Šibenik 3.00%, Kotor 2.48%. 
Ukupno sva Dalmacija 52 64%. 

U Dalmaciji ima 329 luka, od kojih 168 pohadjaju 
redovite parobrodarske pruge, a od tih su pak 75 trgo¬ 
vačke luke, koje pohadjaju parobrodi glavnih pruga. 

Glavne pruge idu u slijedeće glavnije luke (sedmično) 
1914. g. 


Luka 

Lloyd 

Ragusea 

Dalmatia 

Ung-Croata 

Puglia 

Ukupno 

Šibenik 

3 

i 

5 

4 

1 

14 

Split 

6 

3 

4 

8 

2 

23 

Makarska 

1 

— 

3 

1 

— 

5 

Korčula 

2 

3 

1 

6 

1 

13 

Hvar 

1 

2 

1 

1 

— 

5 

Metković 

— 

— 

3 

1 

1 

5 

Gruž 

6 

3 

— 

7 

1 

17 

Kotor 

5 

2 

— 

6 

1 

14 

Godine 1922 (poslije rata) 

Šibenik 

3 

— 

4 

3 

1 

11 i 

Split 

4 

1 

4 

3 

1 

13 

j 

Makarska 

— 

— 

2 

1 

— 

3 

Korčula 

2 

1 

1 

2 

1 

7 

Hvar 

1 

— 

1 

1 

— 

3 

Metković 

— 

— 

2 

1 

— 

3 

Gruž 

2 

1 

— 

2 

1 

6 

Kotor 

2 

— 

— 

2 

— 

4 


Ova nam tablica pokazuje koliko su puta (samo u 
polasku) u jednoj sedmici zalazili u pojedine luke paro¬ 
brodi dotičnih društava i to od onih pruga, koje longitudi¬ 
nalno spajaju čitavu obalu. Iz nje se može razabrati, koja 
je interesna sfera pojedinih društava, koje su luke imale 

veći saobraćaj sa svijetom (jer ove pruge spajaju Dalma¬ 
ciju s Trstom ili Rijekom, dotično 1922. Bakrom) i našto je 
spao saobraćaj poslije rata: 

Središta lateralnih pruga (sedmično): 


godine 1914. 

godine 1922. 

Šibenik 

20 

22 

Split 

28 

45 

Makarska 

4 

4 

Korčula 

10 

9 

Gruž 

13 

10 

Kotor 

7 

7 

Brojevi ove 

skrižaljke 

pokazuju koliko je lateralnih 


pruga (u polasku) imalo ishodište u pojedinim lukama u 
jednoj sedmici. Kako se može razabrati Split je u regio¬ 
nalnom pogledu stekao mnogo veću važnost no što je imao 
prije rata. Šibenik je dobio dvije pruge više stoga što je 
izostao Zadar. 

Godine 1910. parobrodarska društva „Rismondo", 
,,Topić“, „Negri" i „Zaratina" fuzioniraju se u društvo 
„Dalmatia", koja 1914 broji 33 parobroda sa 9595 brutto 
tona i 11789 HP. To društvo broji 1922. 29 parobroda. 

Veliki svjetski rat poremetio je političku sliku na Ja¬ 
dranu i Dalmacija opet nije više istoga gospodara, komu 
pripadaju glavne velike luke sjevernog jadranskog basena. 
Pače nasljednik Venecije, slijedeći politiku svojih predja, 
otimlje nam i jedinu luku jcoja nam je morala pripasti: 
Rijeku. Tako mi danas ostajemo bez ijedne luke s prista¬ 
ništem od preko 23 stope dujaine, bez ijednog javnog skla¬ 
dišta, bez ijedne dizaljke za krčanje i iskrcavanje, te u pet 
godina nismo kadri da si u tome pomognemo zbog naše 
sitničavosti i političke nesloge. A medjutim nam neprijatelj 
zabija klin za klinom na ovim obalama. 

Poslije rata mi smo po zaključku Vijeća Četvorice 
imali dobiti samo parobrode ispod 2000 tona naših brodo¬ 
vlasnika, a ostatak bi imao bjti razdijeljen medju saveznicima, 
i to s razloga što Srbija nije posjedovala niti jedne ladje, 
a pravilo je vrijedilo „ton for ton", ali nam je Bertollini- 
Trumbićevim ugovorom uspjelo, da spasimo za sebe one 


20 

































— 306 — 


ladje, koje su pripadale našim podanicima, i tako smo do¬ 
bili od prilike svega kojih 150 hiljada tona brodskog pro¬ 
stora (točnih podataka još nema, jer nisu od nikoga bili 
izdati, a uopće vlada neka konfuzija u čitavom ovom pitanju). 

Uopće danas nemamo točnih statistika, pa tako ne 
može ni da bude nikakove baze za vodjenje carinske, trgo¬ 
vačke i pomorske politike. Trgovačko-Obrtnička komora 
u Splitu htjela je voditi statistiku o pomorskom saobraćaju 
po uzoru tršćanske komore, ali je vlada to osujetila. 

Godine 1922-1923 parobrodarsko društvo ,,Dalmatia“, 
„Ugarsko-Hrvatsko", „Austro-Hrvatsko", „Dubrovačka Obal¬ 
na", „Senjska" i neke manje skupine fuzioniraju se u „Ja¬ 
dransku plovidbu" sa sjedištem na Sušaku. U Boci se je 
osnovalo društvo ,,Boka“ sa 4 parobroda, a u Dubrovniku 
,,3raća Matijević“ sa dva parobroda. 

Za unapredjenje brodarstva treba stvarati trgovačke 
puteve, a ako negdje tih puteva sa naših obala imade, 
treba ih svakako, barem koliko je moguće, rezervirati za 
naše ladje. Izvoz tupine i njenog produkta — cementa — 
iz okolice Splita, kao i izvoz lijesa iz Šibenika i Gruža je 
dosta velik, ali se nažalost preko 8 / 10 od toga izvozi pod 
tudjom zastavom. 

Razlog tomu što naše ladje ne prenašaju našu robu 
stoji u načinu kako pojedini trgovci prodavaju robu. Sva 
se skoro roba prodaje ,,fob“ naše luke, tako da se svi 
zaključci za prevoz prave u domovini kupca, a kad bi naši 
trgovci prodavali isključivo ,,cif“, tada bi se morali prevozni 
ugovori praviti kod nas i naša bi zastava dobila prvenstvo. 
Nažalost tni nemamo još valjanih mešetara, pa i ako se 
nešto proda „cif“, radi se većim dijelom preko Trsta. 


Brodarstvo je najizloženiji dio našeg narodnog gospo¬ 
darstva, ono je naša Ahilova peta, pa mu s toga moramo 
posvetiti najveću pažnju. Nažalost moram konstatovati, da 
se za brodarstvo na ovim obalama više brinula Venecija i 
Austrija, no što se danas brine naša vlada. Austrija je u 
budgetu od 1914/15 predvidila redovitih subvencija kruna 
18,655.210 — a izvanrednih 4,867-200-—, dok u našim bud- 

getima nema o tome spomena, samo što je Jadranska Plo¬ 
vidba dobila potporu od 1 miliona Din za prevoz pošte. 
Dok je 1914. pri jačem prometu jedan putnik III. raz. plaćao za 
put iz Splita u Bakar vrijednost od 1 tone ugljena, danas 
za isti put ne plaća se ni 1 J i tone ugljena, a uvijek treba 
jednako ugljena za isti put. 

Kaldrmarina, koja se plaća pri uvozu i izvozu robe, 
ne upotrebljava se za popravak kaldrme, tako da je ona 
danas u lukama u derutnom stanju. Ukinuto je 55 lučkih 
ureda. Pomorska Oblast lebdi u zraku i od 1920. g. nema 
predsjednika. Jednom riječi vlada potpun nered, potpuna 
zapuštenost i silni nemar za naše brodarstvo. 

Svaki predmet ima nekakav centar, pa tako treba, da 
i naše pomorstvo ima negdje svoju centralnu luku. Kad bi 
Rijeka bila u našem posjedu, tad bi ona bila najprirodniji 
naš cenlar, ali pošto je ona izvan naših granica, ne može 
nikako njeno predgradje Sušak da postane centar našega 
pomorstva. 

Split bi bio najzgodniji pomorski centar u kojemu bi 
trebalo postaviti uredjenu Pomorsku Oblast, preseliti dubro¬ 
vačku maritimnost i osnovati slobodnu luku s javnim skla¬ 
dištima, ali izgraditi i Unsku željeznicu. 

Treba da vjerujemo u latentnu energiju naše rase, pa 
se možemo nadati da ćemo sve današnje zle poroke lasno 
prebrditi i da će i u ovom pogledu biti kod nas jednom 
bolje, što će nas sigurno dovesti do potpunog blagostanja. 

IVO GATTIN 
kapetan duge plovidbe. 







20. Rudarstvo. 


Dalmacija, pripašaj ili bolje pridvorje Bosne, nije 
zaista kao ova tako bogata raznim rudama, ali onim, čim 
ju je Providnost obdarila, obdarila ju je obilato. 

Tri su glavne vrsti ruda, kojih se u Dalmaciji u obi¬ 
lju nalazi, a te su: ugljen, boksit i asfalt, ali takodjer ima 
omanjih nalazišta: željezne rudače, manganove rudače, ru- 
menice, olovnog sjajnika, antimonovog sjajnika i bakrene 
rudače, čije su ali kolikoće neznatne. 


Ugljen. 


Ugljena se u Dalmaciji nalazi na više mjesta. 

Glavna su mu nalazišta u Gornjoj Dalmaciji u onom 
dijelu, što ga zatvaraju rijeke Krka, Čikola i Cetina i to 
naročito u brdu Promina (Siverić i Velušić), oko sinjskog 
polja (Ruda i Lučane), u Kljakama, te u skradinskoj uvali 
(Unešić. Radović, Konjovrate). 

Znatnije naslage ugljena, ali nezrelog (lignitskog) na¬ 
laze se i na otoku Pagu u laporu kolanske doline. 

Exploatacija ugljena u Dalmaciji vrši se skoro već 
100 godina. Ona je iznosila: 


God. 1905. 


1,331.480 q 
668.808 „ 
400.000 „ 


„ 1915. 

„ 1921. 


(spala zbog rata i štrajka radnika). 

Ugljen što se u Dalmaciji producira, troši se tek u 
neznatnom dijelu u samoj zemlji (akoprem je potreba na 
ugljenu znatna), a u većem dijelu se izvozi u susjednu Ita¬ 
liju stoga, što su obadva najglavnija dalmatinska ugljenika, 
koja rade, u tudjinačkim (talijanskim) rukama, te svoj ugljen 
(pa čak i prašinu istoga) izvoze u ugljenom siromašnu 
Italiju. 

Ugljenokopnih poduzeća i društava imade u Dalma¬ 
ciji oko dvanaest, ali većina njih ne posluje već dulji niz 
godina, dok drugi drže opet samo koncesije i ne iskoriš- 
ćuju ih. 

Mrki ugljen. Glavna su nalazišta Siverić i Velušić 
kod Drniša. Exploatacijom ovog ugljena bave se: 

U Siverić u: „Monte Promina“, talijansko ugljeno- 
kopno d. d. u Trstu, kome pripadaju nalazišta i rovovi u 
Siveriću. Početni dionički kapital ovog pri osnutku čisto 
talijanskog društva sa sijelom u Trstu bio je 2,512.000 Kr, 
dok danas iznosi 10,000.000 Lira. Siverički ugljen ima 4.500 
kalorija, te je smolinastog sjaja. Slojevi su ovog rova skoro 
posvema čisti, početne debljine 3 met., koji mjestimice 
prelaze i do 30 met., te su uloškom nečiste vrste razdije¬ 
ljeni u dva dijela. 

U Velušiću: d. d. „Dalmatia" (zapravo jedno druš¬ 
tvo sa društvom „Monte Promina") vrši exploataciju ugljena. 
Vrst ugljena je kao u Siveriću, ali ima nešto više sumpora 
i pepela. Ugljen je crnoga sjaja i ima 4.800 kalorija. No¬ 
vim bušenjem pronašle su se nove i izdašne naslage. 

Pogon ovih dvaju ugljenika (od kojih prvi nahodi se 
nedaleko Drniša) je električan, koji dobiva struju iz vlastite 
26 kim udaljene Hidrocentrale podignute kod Roškog slapa 
na rijeci Krki. U ovoj Centrali rade 2 Francis-turbine izrab- 
ljujuć 3.5 m 3 /sek. vode sa padom 18.3 met. proizvadjajuć 
660 HP. 

Oba ugljenika vezani su normalnom željezničkom 
prugom sa lukama Splita i Šibenika. Broj radnika zaposle¬ 
nih u oba ugljenika kretao se prije rata oko 740-800, a 
danas je nešto veći. 

Lignit. Mnogo manje praktične vrijednosti, nego li oli- 
gocenski ugljen ima dalmatinski neogenski ugljen. U više ili 
manje ili posve neporemećenim laporima srednje i sjeverne Dal¬ 
macije nalazi se na nekim mjestima, osobito na otoku Pagu 
(Kolane), Strmica, Sinj (Lučane, Ruduša, Košute) i t. d. 
gorivi škriljevci, lignit i lignitu sličan mrki ugljen, kojega 
su tu i tamo kopali. 

Danas pako exploatacijom tog ugljena bavi se: 

„Ruda" d. d. Split (prije Ruda ugljenik d. s. o. j.), 
domaće društvo, utemeljeno je god. 1918. sa dioničkim ka¬ 
pitalom od 1,000.000 Din., koji je kasnije uvećan na 1.750.000 
Din., te exploatiše dva ugljenika u sinjskom polju. 

Prvi rudokop nalazi se u selu Rudi, kojih 16 km sjevero¬ 
istočno od Sinja, gdje se vadi tako zvani bituminozni škriljevac 
(Oelschifer), koji je vrlo podesan za proizvadjanje gorivog 
plina. Ovaj škriljevac je doduše i ovdje gust, raspada se, 
a na zraku biva krhak i drobljiv. Izgaranjem bude smoli- 
nasto mekan. Ovaj mineral i ako vrlo dobro gori, ne rabi 
se kao gorivo, buduć da sadržaje u sebi veće količine 
lakših i teških mineralnih ulja, koja se dadu destilacijom vaditi. 

U smjeru brazdenja proteže se ovaj sloj 1.5 kim. 
Na površini je sloj nekoliko cm. debeo, ali prema dubljini 
bude sve deblji, pak je u dubljini od 20-25 met debeo do 
1.5 m. 

Zalihe ovog rudokopa računaju se na barem 3,000.000 

tona. 

Momentano rabi ovaj škriljevac samo splitska plinara, 
koja iz njega proizvodi rasvjetni plin i katran, dok se za 
kasniju njegovu racijonalnu exploataciju namjerava u Splitu 
podići velika moderna destilerija mineralnih ulja. 

God. 1921. izvezlo se je cca 22.000 q ovog škri- 
Ijevca. 

Drugi je ugljenik gornjeg poduzeća u Ruduši kod Sinja. 
Ovaj ugljen jest vrst mrkog ugljena sa 3000 do 3500 kalo¬ 
rija, koji bi se dao naročito vrlo dobro upotrebiti u formi 
briketa ali ga rabe i nepreradjena. 

God. 1921. stavila je „Ruda" u promet 39.000 q 
ovog lignita. 

U Strmici kod Knina — u najnovije vrijeme — exploa- 
tiše kameni ugljen jedno domaće poduzeće („Strmica" društvo 
za proizvodnju glinenih proizvoda), ali samo u količinama, 
koliko ga ono potrebuje. 

Boksit. 

Boksit je jedna od najraširenijih i najvažnijih surovina 
dalmatinskog flura. 

Njegova je važnost to veća s ova tri razloga: a) zbog 
kakvoće, b) zbog znatnih količina, c) zbog zgodnog polo¬ 
žaja. 

Neki dalmatinski boksiti imadu u sebi malene količine 
kremične kiseline, koja je za danas još od presudne važno¬ 
sti po ekonomsku vrijednost boksita. Postotak kremične 
kiseline u boksitima nekih ležaja u Dalmaciji kreće se izmedju 
0.25^-3.5^. Jednako je dalmatinski boksit i s obzira na 
sadržinu aluminija u sebi od prvovrsne kvalitete. Od dobrog 
se boksita zahtijeva naime, da imade u sebi barem 50^ 
aluminija, a u Dalmaciji imadu prosječno svi boksiti naj¬ 
manje taj kvantum aluminija u sebi (prosječno 48.66%), a 
ima dapače i takovih sa 70 postotaka. 

Boksit je u Dalmaciji vrlo raširen, te ga nalazimo u 
većim količinama sabranog u pukotinama i rasjeklinama go¬ 
tovo svih dalmatinskih planina. Glavni su ležaji boksita u 
Dalmaciji: 1) Novigrad-Obrovac (Slivnica, Vinjerac, Kru- 
ševo); 2) Ervenik; 3) Drniš (Kalun, Dili, Razvadje); 4) na 
Moseću (Žitnić, Ružić, Umljanović, Planjane); 5) oko Sinja 
(Visoka, Košute i Gala); 6) oko Imotskog (Ričice i Pođi); 
7) otocima Rab i Pag. 

Naročito su poznati ležaji oko Drniša, koji su zbog 
svoje neposredne blizine željezničke pruge Knin-Šibenik 
važniji od svih drugih, jer se bez većih poteškoća mogu 
da exploatišu. 

Kolika je približna količina dalmatinskih ležaja bok¬ 
sita, teško je reći, jer se njihovoj exploataciji tekar pri¬ 
stupilo i sve naslage stoje još tako rekuć netaknute. Ko¬ 
liko se pak po vanjskim znacima dade prosuditi, kolićine 
bi mogle biti ogromne; neki ih cijene na preko dvadesetak 
milijuna tona, što se medjutim bez stručnih i egzaktnih 
istraživanja ne može utvrditi. 

Kako je već naprvo spomenuto, boksit se u Dalmaciji 
prije rata nije exploatisao. Sa exploatacijom se počelo god. 

1915. na otoku Rabu u rovu sv. Grgura, gdje se je te go¬ 
dine sa 110 radnika explotiralo 134.000 q boksita. 

Slijedećih ratnih godina se eksploatacija nastavila, kao 
i proširila na neka nova nalazišta, no iskorišćivale su se 
samo najpovoljnije naslage uz morsku obalu i uz željezničku 
prugu. Tih ratnih godina (od 1915 do 1918) bilo je pro¬ 
ducirano boksita: 1.) kod Drniša 450.000 q; 2.) na Rabu 
400.000 q; 3.) na Pagu 100.000 q; 4.) na Krku 300.000 q; 
5.) na Cresu 100.000 q; 6 ) u Istri 300.000 q. Sveukupno 
oko 1,650.000 q bauxita. 

Za exploataciju boksitnih ležaja u Dalmaciji postoji 
više društava, što domaćih što stranih, neki pak privatnici 
drže samo rovna prava, dok se sa faktičnom exploatacijom 
boksita bave dva do tri društva. 

1. „ Aluminij “ rudarsko i industrijalno d. d. u Zagrebu, 
osnovano je god. 1917. sa 150.000 Din. Ovo društvo drži 
dosadašnja najbolja polja boksitna kod Drniša (Kalun, Žitnić, 
Moseć, Umljanović i Planjane). Društvo je za rata dalo u 
zakup exp!oataciju svojih boksita aluminijskoj tvornici Wolf- 
Netter u Ludwigshafenu, te je ova za ratnih godina izvukla 
oko 450.000 q boksita. 

2. ,,Adriabauxit“, rudarsko i industrijalno d. d. u Za¬ 
grebu, osnovano je godine 1920. sa kapitalom od 2,500.000 
dinara. Momentano producira godišnje oko 12.000 tona 
boksita. 

3. ,,Gea ‘, d. d. za iskorišcavanje ruda, Zagreb, osno¬ 
vano je godine 1921. ,,Gea“ i sada radi na ležajima t. zv. 
,,Dili“ kod Drniša, te je za prvih 10 mjeseci 1922. g. pro¬ 
ducirala 5853 tone boksita. 

4. ,, Jadranski boksiti “ d. d. Split, osnovano je godine 
1921. sa kapitalom od 200.000 Din. Društvo je nedavno 
exportiralo u Sjed. Države prvu količinu rudače (3500 tona). 

5. ..Jugoslavenski boksiti " d. d. Split, osnovano je god. 
1921. po sindikatu „Jugoslavenskih boksita*'i „Jugoslaven¬ 
ske industrijske banke" u Splitu sa dioničkom glavnicom 
od 3 milijuna Din. Društvo je nabavilo dva velika kompleksa 
boksitnih ležaja, prvi kod Širokog brijega Bukova-Kočerina 

(kod Mostara), a drugi kod Imotskoga. Danas te ležaje 
ne exploatiše. 

6. ,,Bauxit“ d. d., Rijeka, iza kojega društva stoje u 
glavnom braća Giulini. Braća Giulini imadu medjutim udijela 
kod nekih njemačkih tvornica aluminija, pak ,,Bauxit“ vrši 
za ove exploataciju nekih boksitnih ležaja u okolici Obrovca. 

7. ,,Montana“ d. s. o.j. Rijeka, „Societa per /’ utilizza- 
zione mineraria “ Rijeka, ,,Aluminium“ d. d. Trst (prije Bu- 
dapest, pa Rijeka) i ,,Promina“ d. d. Trst (prije Beč) po¬ 
sjeduju takodjer rovne dozvole, ali momentano ne vrše ex- 
ploatacije. 

Dalmatinski ležaji boksita, kako se iz svega dosele 
iznešenog jasno vidi, od velike su važnosti ne samo po 
Dalmaciju već i za cijelu Jugoslaviju. Kad bi se još taj 
boksit kod kuće priredjivao, ako za sada nije još u moguć¬ 
nosti u sam aluminij, a ono barem u njegove polufabrikate 
(aluminijev hidrat, oksid i sulfat), pak se ovi izvozili, do¬ 
bilo bi se mnogo više. Ovakovu tvornicu polupreradjivanja 
imademo u Mostima kod Ljubljane (državna svojina), ali 
ona kod današnjeg skupog transporta i transportnih po¬ 
teškoća ne dolazi u obzir. 

U zadnje vrijeme stali su se i Englezi zanimat kako 
bi kupili Hidrocentralu na Krči društva ,,Sufid“, a u svrhu 
da podignu u Dalmaciji tvornicu aluminija. Pregovori su 
u toku. 


Asfalt. 

Asfalt je crna, smolinasta tvar, koja nakon trvenja ili 
grijanja bituminozno miriše, lako se tali i upaljuje. Po svo¬ 
jem hemijskom sustavu to je smjesa raznih spojeva, i 
to od smolinastih ugljikovodika i kamenog ulja. Ugljika sa¬ 
držaje 75-88%. 

Glede postanka asfalta najlogičnije je mnijenje, da po¬ 
tječe od trulih životinjskih Iješina. 

Cijela svjetska literatura dijeli asfalte na tri grupe. 

Prof. Dr. Marcusson (,,Die natiirlichen und kiinstlichen 
Asphalte“. Leipzig 1921. Seite 3), Dr. H. Kohler i Dr. E. 
Graefe, te R. Kayser i t. d. dijele ih na slijedeće skupine: 

a) Zemne smole (Eigentliche Asphalte oder Erdpeche). 
Tipičan je predstavnik Trinidad-Asphalt (raf.) sa 56—57% 
bitumena. 

b ) Asphaltite (Glanzpeche). Tipičan je sirski asfalt sa 
91—99% bitumena i t. d. 

Oni su prosti od mineralnih substanca, dakle skoro 
čisti bitumen. 

Odlikuju se sjajem i tvrdoćom, a skuplji su od gornjih. 

c) Asfaltni kamen (Asphaltgestein). Karakteristično je 
za ove, da prevladava kamen, a bitumen je tek sporedna in¬ 
filtrirana ili impregnirana sastavina. 

I ovaj djelomično dijele na asfaltni vapnenac i asfaltni 
pijesak n. pr.: 

Asfaltni kamen bi bio: 

Val de Travers (Švicarska): sa KM % bitumena, 

Seyssel (Francuska): „ 84 „ „ 

Sicilija (Italija) : „ 8 9 „ „ 

Ovima pripada: 

Dalmatinsko asfaltno kamenje n. pr.: 

Vrgorski: sa 29 4—35'1 % bitumena 

Dolački: „ 10 1—210 „ 

Vinišće (Trogir): „ 9 2 

Brački: „ 7-1 

i t. d. 

Asfaltnog pijeska nemamo u Dalmaciji. 

Dr. R. Schubert u glavnom razlikuje u Dalmaciji ove 
vrsti asfalta obzirom na vrgorski: 

a) Gusti asfalt: strši poput sige u šupljine, utiskan je 
u pukotine, kadšto u najtanje pukotinice; 

b) Obični asfalt: sadržaje do 95% čista bitumena; 

c) Pijeskoviti asfalt ili zemljasti asfalt, koji sadržaje još 
uvijek mnogo bitumena, ali se za sada još ne upotrebljuje. 

Nalazišta asfaltnog kamena. 

A) Primorski Asfalti. 

/. Otok Čiovo — Trogir: 

1) Kotelja (Rogoznica) i 2) Vinišće (Otok Čiovo). 

II. Otok Brač : 

1) Škrip, 2) Mirce, 3) Humac donji, 4) Pučišće, 

5) Ogranak Mratinje i potok Dramotnik kod Povija i 

6) Sv. Martin. 

III. Otok Hvar : 

1) Sučuraj (na Hvaru). 

IV. Poluotok Pelješac: 

1) „Gnjili rat“ Općina Zabrdje (Ponikve). 

B) Srednjo-dalmatinski Asfalti. 

/. Promina, Svilaja, Sratok, Opor planina, 
a) Zrmanja: 

1) Zvonigrad (u dolini Zrmanje). 

ft) Prnmina itd. : 

1) Baljke, 2) Velušić i Siverić (kod Drniša), 4) Miri- 
lović polje kod Drniša, 5) Štihovo na Lemeš brdu (izmedju 
Drniša i Vrlike), 6) Kijevo (izmedju Knina i Vrlike), 

7) Drežnica kod izvora Čikole, 8) Ogorje (kod Muća) i 
9) Plišivica (Jelinek-Svilaja). 

c) Gorje povrh Trogira: 

1) Prapatnica, 2) Suhidol (kod Labina) i 3) Radošić 
(povrh Kaštela). 

II. Mosor planina, 
a) Sjeverna strana Mosora: 

1) Šušci kod Dicma, 2) Teržića glavica (Akrap-Ze¬ 
munica) kod Biska, 3) Rošci, 4) Mišetin-dolac, 5) Naprivaj: 
Matovac staje, 6) Okrugljice - Suhidol kod Doca donjeg, 
7) Srijane, 8) Skeić kod Čikotine ladje na Cetini. 

b) Južna strana Mosora. 

1) Sitno i 2) Smovo potok-Dubrava. 

III. Biokovo planina. 

1) Sudvid (jedan od mnogih nuzgrednih vrhunaca 
Biokova, 2) Župa (Imotski) 3) Buninov-dolac na podnožju 
brda Badonić-Kozica nedaleko Vrgorca (cca. 5 km), 4) Vr- 
gorac-Paklina. 

IV. Okolica Metkovića. 

1) Dračevo na pruzi Metković-Mostar i 2) Slivno. 

C) Dinarski Asfalti 

(Dalmat. bosanska granica). 
a) Sjeverozapadna Dinara: 

1) U Badnju,jugoistočno planine Šiljak (1299 m), za¬ 
padno od Jerebišnjaka (1206 m) na Dinari, sjeveroistočno 
od Knina na bosanskoj granici, (slojevi prodiru 1000 m 
nad morem). 2) Unišće u Dinari nedaleko Vrlike. 

b) Jugoistočna Dinara 
(Srednjo dalmat. bosanski klanac): 

1) Okolica Aržana. 

Množina bitumena kod dalmat. asfaltnog kamenja. 


A) Po prof. J. Dražojeviću Jelicu — Split, god. 1874. 


1) Vinišće (Trogir) 

2 ) „ 

3) Škrip : 

4) Humac donji: 

5) Vrgorac: 


I.a vrst: 10.240°/ 0 
11.a „ 8.320 °/ 0 

13.438% 
5.956% 
38.979 % 


Bitumena, 89.760% Kale. karb. 
„ 91.680% „ 

86.562% „ „ 

„ 96.044% „ 

61.021% „ 


B) Po Rudar. Nadsavj. Dr. F. Korneru — Beč, god. 1920. 

1) Vinišće (Trogir): 5.000% Bitumena 

2) Dolac donji 21.000% 

3) Promina: 29.000% „ 

4) Brač: 10.000 %— 40.000% 

5) Vrgorac: 7.000 %— 33.000% 


C) Po c. k. Agrarnom Institutu i Kušaonici u Splitu - Inž. Slaus 
Dne 24/V1I1. 1907. Br. 1744 i dne 3/V 1910. Br. 1,528. 

1) Dolac donji: 11.98% Bitumena 
„ „ 15.57% 


D) Po Rudar. Inž. S. Balabanu — Split, god. 1910. 

1) Dolac donji „offre une masse pure d’asphalte, qui 
cotien 15.77 % de pur asphalte goudron". 

E) Po prof. Iv. Mareku-Zagrebačka Tehn., dne 1411. 1923. 
1) Dolac donji I.a vrst: 10.620% Bitumena 
„ „ 11a „ 11.110% 

F) Po Kemickom laboratorij umu Kranjskog Industr. Društva 

Assling-Hutte: Ing. Heiser, dne 18/1. 1923. 

1) Vrgorac: 35.100% Bitumena. 

G) Po Kemickom laboratorijumu za Trgovinu i Industriju 

Dr. Robert Henriques Nachf. Berlin-. 

1) Vrgorac: 29.400% Bitumena. 


Usporedimo sada sadržinu bitumena dalmat. asfaltnog 
kamena s onim francuskim, švicarskim i talijanskim, e da 
još bolje iskoči važnost dalmat. asfaltnog kamena, naime: 

Najbolji francuski asfaltni kamen (koji se već u velike 
tvornički upotrebljava) nosi: 

Seysel (Pirymont): 8.1% Bitumena. 

Najbolji Švicarski: 

Val Travers : 10.1 % Bitumena. 

Najbolji Talijanskih 

H. & A. B. Aveline & C.ie Catane — Ragusa (Sicile): 
8.850%—10.850% Bitumena. 

Iz ovoga slijedi, da dalmat. asfaltno kamenje u ka¬ 
kvoći ni najmanje ne zaostaje — čak nadmašuje eto 
francusko, švicarsko i talijansko, pak prama tome zaslužuje 
taj naš asfaltni kamen, da mu se posveti najveća pažnja. 

Aproksimativna kolikoća dalmat. asfaltnog kamenja sa 
pomijesom bitumena od 5—15%, a vrijednog za exploataciju, 
iznaša cca. 2,000.000 tona. 


Od svih pako dalmatinskih nalazišta asfalta tri se ističu 
svojom vrsti, kolikoćom i expIoatacijom, pak ću se s istima 
malko pobliže pozabaviti, a ta su: 

a) Asfaltno nalazište prošlosti Vinišće kod Trogira-, 

b) „ „ sadašnjosti Paklina kod Vrgorca-, 

c) „ „ budućnostiBisko-DolacdonjiizaMosora. 

Ad a) Asfaltna nalazišta kod Vinišća (Mandoler) kod 

Trogira. 

Nalazište asfalta kod Vinišća nahodi se u blizini južne 
obale duboke uvale na sjevernom podnožju uzvisine, koja 
presjeca ovaj zaljev od kanala Drvenik. 

Vrhu kemičkog svojstva ovog bituminoznog kamena u 
Vinišću opaziti je, da ovaj vapnenac sadržaje 5% sa benzinom 
veoma lako topive smole, i da se on u kiselinama topi ostavlja¬ 
jući 1 % taloga gnjile. Suviše je ustanovljeno, da spomenuti 
kamen uslijed svoje malene sadržine na bitumenu pri zbi- 
janju ne prilepljuje se medjusobno, ali je za neke asfaltne 
radove uporabiv. 

Ipak je nalazište asfalta u Vinišću od svih spome¬ 
nutih jedino, koje je duže vremena bilo exploatisano. 
Isto tako je to nalazište jedno od malo njih u Dalmaciji, 
čiji jeftini prenos može veoma lako uslijediti, pošto obala 
t. j. pristanište leži u neposrednoj blizini jedne veoma dobro 
zaklonjene uvale (lučice). 

Iz nalazišta kod Vinišća dobiveni asfalt izvažao se je 
— uz onaj vrgorski i brački — u Veneciju k asfaltnoj tvor¬ 
nici u „Giudecca", koja je tada bila u živom radu obzirom 
na velike potrebe mletačke glasovite (drvene) mornarice. 

Ovo nalazište pobliže nam je opisao i naslikao već 
god. 1775 Alberto Fortis mlečanin prigodom svog putova¬ 
nja po Dalmaciji, a to zbog svoje ondašnje važnosti. 

Ad b) Asfaltna nalazišta kod Vrgorca. 

Najpoznatije od tih svih asfaltnih ležaja jest ono u 
Paklini kod Vrgorca, gdje se eksploatacija vrši već skoro 
200 godina. Već godine 1754. Vijeće Desetorice tadanje mle¬ 
tačke Republike, dalo je nekim osobama iz Dalmacije pravo, 
da kopaju ,,smolu“ (kako se u dozvoli veli) kod Pakline. 

Vrgorački odnosno paklinski asfalt kvalitetno je jedan 
od najboljih poznatih (bolji je samo trinidatski sa 57% bi¬ 
tumena kao naravni asfalt), jer dok rudače drugih asfaltnih 
nalazišta po Francuskoj, Njemačkoj i Italiji imadu u sebi 
tek 10—15% bitumena (talijanski asfalti dapače samo 7%) 
dotle ga vrgorački ima minim. 13%, a mjestimice i 35%. 

Vrgorački asfalt imade još i tu prednost, da ga ne 
treba mljeti, jer je mikroskopican i od čistog vapnenca. 

Asfalt u Vrgorcu ispunjava šupljine u krednom va¬ 
pnencu, te je danas pretražen i iskorišćen do 85 metara 
dubine. 

Produkcija asfalta u Vrgorcu, ma da su zalihe ondje 
vrlo bogate, a potraživanja za asfaltom dosta velika, nije 
mogla da se razvije više od 300 vagona godišnje, a to 
zbog toga što rudokop leži vrlo nezgodno i udaljeno od 
prometila, te se iskopana rudača mora da kolima izvaža 
najprije 5 kim do državne ceste Vrgorac—Metković, a onda 
još 25 kim do ovog potonjeg mjesta. 

Produkcija se asfalta u Vrgorcu zadnjih desetak pred¬ 
ratnih i ratnih godina kretala ovako: 

God. 1905: 38,940 q., 1910: 1,730 q., 1921—1922: 
5,000 q. 

Za ratnih godina je produkcija zbog raznih poteškoća 
bila obustavljena. 

Vlasnici vrgoračkih nalazišta asfalta L. K5nig i sin iz 
Beča prepustili su kasnije god. 1908 eksploataciju firmi 
,,Adrija“ d. s. o. j. Ovo je društvo postalo vlasnikom i ne¬ 
kih drugih dalmatinskih nalazišta dosta dobrog asfalta, tako 
onog u Mirilović polju kod Drniša. 

Vrgorski asfaltni rudnik, koji radi sa jednim strojem 
(benzin-motor) od 12 HP, zaposluje 30—50 radnika, već 
prema količini produkcije, te je prešao nedavno u vlasništvo 
d. d. ,,Ruda“ u Splitu. 

Na početku rata napuštena eksploatacija ponovno je 
počela u kolovozu 1921 godine, ali u ograničenom opsegu 
s razloga, što se rudnik kroz vrijeme mirovanja znatno 
oštetio, (potopila ga djelomično voda, a neke se galerije 
opet porušile), te je valjalo ponajprije uspostaviti rovove. 

Ad c.) Asfalno nalazište kod Doca Donjeg-Bisko. 

(Sjeverni Mosor-Poljica). 

U Docu donjem najbliže nalazište leži u terenu, koji 
uslijed brojnih dolina izgleda kao boginjast i leži oko sto¬ 
tinjak metara daleko od komšiluka Vulas-stana (položaj: 
Okrugljice). Drugo nalazište nalazi se kod komšiluka Puti- 
šić-stana. — Ostala važnija ležišta nahode se dalje prema 
sjeveru u doli izmedju strmo-padajućeg obronka Mosora i 
Teržića-glavice. Ta se zemljišta, odmah zapadno Gornjih 
Rožaca i položaja južno od Akrapa, pokazuju kao obilata 
nalazišta asfalta, odakle se je već nazad dvaestak godina 

izvažao za Hamburg itd. a prestalo se je exploatacijom 
zbog nikakovih komunikacija. Danas su komunikacije uspo¬ 
stavljene te su već pregovori u toku za ponovno exploa- 
tisanje istoga. Ovdje se nahode sve tri vrsti asfalta, koje 
je kako gori Geol. Dr. R. Schubert opisao. 

Naprama stručnoj procjeni totalna količina asfaltnog 
kamena iznaša 480.000 tona, potom čistog asfalta (goudrou) 
38.880 tona. Pošto bi tuda morala proći buduća željeznička 
pruga Dugopolje—Aržano—Sarajevo, to se ovi ležaji Doca 
mogu smatrati kao asfalti skore budućnosti. 


Rudače, 

Željezne rudače ima po cijeloj Dalmaciji, žalibog su 
sve takove, da ne imadu praktične vrijednosti. Jedno od naj¬ 
većih nalazišta željeza unutar kredne formacije je kod Ko- 
tlenice na sjevernom podnožju Mosora (Općina Klis). U 
dubljini od 136 m. sloj željezne rudače debeo je 1.3 m. sa 
55— 60% čista željeza. 

Manganove rudače ima u Dalmaciji na mnogim mje¬ 
stima (u okolici Budve, Turić kod Polače, Tribanj i kod 
Kotora, te kod Kaštel-Lastova). 

Rumenica. Ova ruda od koje se dobiva živa, otkrivena 
je god. 1900 kod Peroča u Špicu uz sjeveroistočni obronak 
kršnog Veligrada. Kasnije nadjena je rumenica još na ne¬ 
kim mjestima u blizini Peroča na pr. na Donjoj Glavici i 
u okolici Grabovika. Glavno rasprostranjenje rumenice u 
južnoj Dalmaciji je okolica Donje Glavice. Tamo dolazi u 
dolomitu verfenskih naslaga vrlo razgranjena mreža pukotina, 
koje su ispunjene tešcem (barit) i vapnencem, u kojima 
imade rumenice. Debljina ovih rudnih žica je 1—2 cm., pa 
do 1 met. U boljim kukancima rumenice bude 3.5— 16% 
žive, a u lošijim samo 0.18—1.3%. 

Olovni sjajnik. Kod izvora Došnice izmedju Plavna 
i Golubića (općine Knin) ustanovljene su 3—4 cm debele 
žice olovnog sjajnika u sivim vapnencima na dnu verfen¬ 
skih naslaga. 


21 

Antimonov sjajnik nađjen je do sada samo u nezna¬ 
tnoj količini kao pratioc žive (rumenice) u Spiću. 

Bakrene rudače ima u Dalmaciji takodjer samo u ma¬ 
lenoj množini, na jugozapadu Polja od Plavna a to izmedju 
Dubaića i Torbice. 

Bakrena rudača je ovdje uprskana u svjetlosivom va¬ 
pnencu triasa. 

Inž. F. BAUČIĆ. 



21. Trgovina. 

Trgovina svake zemlje stoji u uskoj međusobnoj svezi 
s napretkom i kulturom, jer je trgovina važna podloga 
blagostinji, a samo se bogat i dobrostojeći narod može 
da kulturno razvija i napreduje. Da se može dobro i u 
pravom svijetlu shvatiti u povijesti trgovačku ulogu koje 
države ili zemlje, potrebito je, da se uzme u razmatranje 
razne političke činjenice, lako je Dalmacija teritorijem naj¬ 
manja jugoslavenska zemlja, igrala je ipak u povijesti važnu 
trgovačku ulogu, koja joj po geografskom položaju i po 
razvijenosti obala faktično i pripada. Kod trgovine svake 
zemlje, pa i najvažnije, opaža se skoro ritmičko njezino 
podizanje i padanje. To se isto može primijetiti i za našu 
Dalmaciju. 

Dalmatinska se obala ubraja među najrazvedenije 
svjetske obale, zaštićena je dugim nizom otoka i otočića, 
te posjeduje bezbroj većih i manjih draga i zaliva. Tu je 
već od davnine pučanstvo bilo upućeno na more i vezano 
o nj, te od njega poput smjelih Norvežana crpilo veliku 
korist. Dalmatinska je obala od tako velike trgovačke važ¬ 
nosti, pa nije ni čudo, da su se za nju u prošlosti otimali 
veliki kulturni i trgovački narodi. Obale su Dalmacije ona 
vrata, kroz koja je vijekovima ne samo ulazila i izlazila tr¬ 
govina, već kultura i civilizacija. Ove će obale zastalno i 
u budućnosti igrati važnu trgovačku ulogu, kao centar ži¬ 
voga trgovačkog prometa. Tu će se vremenom da razvije 
glavno uporište našega izvoza i uvoza, 

Trgovačku važnost ovih jadranskih žala već su u 4. 
st. prije K. uvidjeli Grci, prvi svjetski kolonizatori. Oni 
baciše svoje vješto oko na mnoge važne tačke na našoj 
obali, te tu utemeljiše svoje kolonije, koje su vremenom 
postale rasadnici kulture i središta trgovine. Grčke su ko¬ 
lonije u Dalmaciji (Korčula, Vis, Hvar, Trogir i Stobreć) 

vršile posredničku ulogu između stanovnika ovih krajeva. 
Ilira te grčkog i rimskog kulturnog svijeta. Grci su izvozili 
sirovine, a stanovnike su ove obale opskrbljivali produktima 
svoje jako razvijene industrije. U ovom prvom početku 
stupanja naše obale u krug helenske kulture, bila je trgovina 
naravski slabo razvijena, jer su starosjedioci ovih pomor¬ 
skih krajeva po moru gusarili i napadali grčke trgovačke 
brodove, u čemu su se osobito isticali Liburnjani svojim 
brzim lađama. Ipak su ove grčke kolonije podržale trgo¬ 
vačke sveze i sa sjevernim dijelom Jadranskoga mora, a 
upliv se je grčke kulture zapažao i u unutrašnjosti (Her¬ 
cegovini). 

Brojem mali grčki narod nije bio kadar da ove kra¬ 
jeve politički ujedini i pokori, kao što su to uradili njihovi 
nasljednici, ponosni Rimljani. S rimskim gospodstvom počeo 
je da u Dalmactji struji živ trgovački promet, počeše se 
dizati velika trgovačka središta, koja postaše sijelom rimske 
kulture, odakle se ona, ali ne u punoj mjeri, širila i prema 
unutrašnjosti. Rimljani prvi počeše da grade strateške ceste 
koje su osiguravale njihovo gospodstvo, a koje su također 
postale glavno pomagalo za trgovinu i promet. Središte 
rimskih cesta u Dalmaciji bijaše Salonae, odakle se one 
razilažahu na sve strane, te spajahu međusobno sve pri¬ 
morske gradove. Iz Salone su vodile ceste na sjever uz 
primorje preko Senja (Senia) do Akvileje, preko Dinare u 
Posavinu, preko Livna u Bosnu, te uzduž same obale do 
Scardone i Epidaura. U to doba procvate i obrt, te se u 
Solinu podigoše i razne tvornice: kao sukna, bojadisanja, 
oružja i zlatarske radnje. Srednja je Dalmacija bila tim ce¬ 
stama ponapose isprekrižana, te je njima sva trgovina do¬ 
lazila u primorske luke, a odatle lađama u Italiju. Trgo¬ 
vački centrumi bijahu na sjeveru Jader (Zadar), zatim Scar- 
dona (Skradin), dočim grad Salonae postade na mjesto 
Delminiuma glavnim gradom Dalmacije i glavnom stanicom 
za brodovlje i prekomorsku trgovinu. Rimljani dobro uočiše 
važnost Solina i njegove okolice, koji svojim izvrsnim po¬ 
ložajem postade najvažnijim centrumom čitave obale, te 
preživi i propast zapadnoga rimskog carstva (476. posl. K.). 

Stoprv upadom Avara bude uništen i razoren. Na samom 
ušću Neretve još prije dolaska Rimljana cvao je trgovački 
grad Narona, odakle je vodila važna trgovačka cesta u 
unutrašnjosti. Južnije od Dubrovnika u lijepoj uvali cvao 
je Epidaurum (Cavtat), a u Boci Risinium. Rimljani su iz 
unutrašnjosti dovozili na obalu raznu robu, u prvom redu 
kovine i zlatne rude, zatim stoku, voće, žito, kože i robove, 
a iz Italije su dovažali kao nekoć i Grci, vino, ulje i razne 
industrijske produkte. Tako je Dalmacija za njihova go¬ 
spodstva po prvi put stupila u veći trgovački saobraćaj i 
preuzela onu posredničku ulogu, koju je i kasnije u povi¬ 
jesti vršila. U trgovini je Dalmacija zauzimala jedno od 
prvih mjesta među pokrajinama rimske imperije, te svagdje 
niknuše magazini i dućani, a trgovci se i obrtnici udruži¬ 
vahu u korporacije. 

Valovi seobe naroda početkom srednjega vijeka obo- 
riše trulu rimsku carevinu i uništiše ne samo političku or¬ 
ganizaciju, kulture i materijalno dobrostanje zapadnoga 
rimskog carstva, već prekinuše i trgovački saobraćaj na 
obalama Sredozemnoga i Jadranskoga mora. U pomanjkanju 
je jake državne vlasti dijelila i Dalmacija sudbinu ostalih 
rimskih provincija mijenjajući brzo svoje gospodare. Sve 
ono, što u Dalmaciji stvoriše napredni i kulturni Rimljani 
na polju trgovine i prometa ubrzo propade, te i važni tr¬ 
govački centrumi opustiše i pretvoriše se u same ruševine 
koje nam još i dandanas svjedoče o njihovoj veličini i 
sjaju. 

Veću važnost u trgovini opet zadobije Dalmacija za 
vladara iz narodne dinastije, kad se vlast hrvatskih kraljeva 
ojačala i kad oni zagospodovaše Jadranskim morem i pri¬ 
morskim gradovima. Jadransko je more vršilo jak uticaj na 
razvitak kulturnih prilika hrvatskoga naroda, te je bilo 
glavnim faktorima trgovačkoga razvitka Dalmacije i Du¬ 
brovnika u srednjem vijeku. Hrvati se na dalmatinskim 
obalama istakoše kao vrsni pomorci, a Nerećani kao gusari 
koji su često gusarili i plijenili po cijelom Jadranu. Kaošto 
je Sredozemno more u trgovini spajalo istok sa zapadom, 
tako su i dalmatinske obale srednje Evrope sa južnom. U 

početku su Mlečani plaćali Hrvatima godišnji danak za 
slobodno trgovanje i plovidbu po Jadranskom moru, čega 
se oni pomoću Bizanta pomalo oslobodiše i domogoše 
dalmatinskih gradova, što je zadalo težak udarac hrvatskoj 
premoći. Borba je za dalmatinske gradove bila teška i du¬ 
gotrajna, pa nije zbog tih političkih trzavica ni trgovina 
napredovala, jer su Mlečani činili mnogo neprilika hrvat¬ 
skim trgovcima i povisivali im razne daće. Obrt se u Dal¬ 
maciji za narodne dinastije lijepo razvio, te su i po dal¬ 
matinskim gradovima postojali razni cehovi za unapređivanje 
istoga. Tu se moglo naći svih raznih zanatlija i obrtnika, 
koji su po talijanskom uzoru izrađivali raznu robu. Kopnena 
je trgovina išla starim rimskim cestama, a kasnije su dal¬ 
matinski gradovi, osobito Dubrovnik stajali u živoj trgo¬ 
vačkoj svezi s gradovima cijele Italije i s prvim svjetskim 
tržištem — Carigradom. 

Kad je Veneci a definitivno i trajno početkom 15. sto¬ 
ljeća postala gospodaricom dalmatinskih gradova, središe 
se trgovačke prilike još bolje i dalmatinski gradovi uzeše 
učešća u živoj i važnoj trgovini Venecije s istokom. Oni 
postadoše eksportne luke za sirovine Balkana, a importne 
za razne talijanske rukotvorine. Cvat dalmatinsk'h gradova 
u trgovini za mletačke vladavine jest u uskoj svezi s polo¬ 
žajem, koji je Venecija kao „gospodarica mora“ zauzimala. 
Na trgovinu Balkanskoga poluotoka od bitnog su uticaja 
bila dva prometna pravca: jedan je vodio preko luka Ja¬ 
drana i Egejskoga mora u unutrašnjost, dočim drugi kop¬ 
nenim putem iz srednje Evrope niz Dunav. Zbog čestih i 
dugotrajnih ratova, te veće nesigurnosti po kopnu, težište 
se je trgovine nalazilo na jugu Evrope, u talijanskim tr¬ 
govačkim republikama, koje su u ono doba u svjetskoj tr¬ 
govini igrale važnu ulogu, kaošto kasnije Holandija i En¬ 
gleska. Jedan je dobar dio ovoga pomorskog saobraćaja 
išao preko Dalmacije, koja je stajala u uskoj gospodarskoj 
i političkoj svezi s Venecijom. 1 mala dubrovačka republika 
ima da uprav ovoj okolnosti zahvali svoju trgovačku važ¬ 
nost, a još više što se svojom mudrom i lukavom politi¬ 
kom znala održati između istoka i zapada. Dubrovačke su 

lađe, kao i one ostalih dalmatinskih gradova plovile skupa 
s mletačkim po svim obalama Sredozemnoga mora te ra¬ 
znosile nadaleko sirovine s Balkanskoga poluostrva. Od 
dalmatinskih se gradova u ovoj trgovini uz bok Dubrovniku 
ističu: Zadar, Trogir i Split. Njihova je trgovina bila jako 
živa, te su bili učesnici svjetskog saobraćaja. Na Neretvi 
se mjesto propale Narone nešto istočnije podigao novi 
centar trgovine, zvan mercatum Narenti (hrv. Driva), da¬ 
našnja Gabela, odakle je najkraći put vodio u unutrašnjost 
Bosne. Manje bi se trgovačke lađe zaustavljale u ušću Neretve, 
kod današnjega Opuzena, a veće izvan učća. U Gabeli sa 
se nalazila velika skladišta soli, jer je to bio glavni artikel, 
koji se je uvozio u unutrašnjost. Sol se je dobijala ua 
mnogim mjestima dalmatinske obale (Pag, Šibenik, Dubro¬ 
vnik, Mljet, Šipan, Zaton i Kotor), te su se njezinom pro¬ 
dajom Kotorani takmili s Dubrovčanima. Kao sol bijahu 
tako važni i predmeti uvoza iz Italije: vino i ulje, zatim 
južno voće, poslastice u kutijama, mirodije i lijekovi. Je¬ 
dnako je igrala i kovna roba veliku ulogu u uvozu, kaošto 
staklo i razne tkanine, te zlatni i srebrni nakiti. Iz Carigrada 
je dolazila svila i druga fina dragocjena roba. Na našim se 
obalama već onda vadio koralj i izvozio u unutrašnjost, 
a tako isto bijeli kamen iz Korčule, a crveni iz Kotora i 
Perasta. Mlečani su nastojali, da što više oslabe trgovinu 
Dubrovnika, te podigoše god. 1592 dozvolom sultana u 
Splitu stovarište za robu, koja je dolazila s Balkanskoga 
poluotoka, uslijed česa je trgovina u Splitu, kao u priro¬ 
dnom središtu čitave obale, lijepo procvala. Isključivu je 
korist od toga imala sama Venecija, koja gradu Splitu nije 
dozvolila ni najmanju slobodu u trgovinu, pa mu nije do¬ 
pustila, da pobira niti obične gradske daće. 

Roba, koja se preko dalmatinskih luka i Dubrovnika 
izvozila, bila je raznovrsna: u prvom redu razne kovine, 
zlato, srebro i olovo, zatim produkti stočarstva, živo blago’ 
žito, vosak, med, sočivo, koža, krzno, vuna i drvo. Jednako 
je bila i trgovina s robovima važna. Dovodili su ih iz Bo¬ 
sne na ušće Neretve, gdje su ih kupovali Mlečani, Kata- 
lalonci i Sicilijanci. U XV. st. zabraniše neki dalmatinski 



— 328 — 


gradovi tu trgovinu, pa se moglo roba kupiti samo za svoju 
vlastitu porabu. 

U unutrašnjosti je Balkanskoga poluotoka bilo oso¬ 
bito razvijeno rudarstvo, te su uz Sase i Dubrovčane i 
ostali dalmatiski gradovi (Trogir, Split i Kotor) imali tamo 
svoje kolonije. 

Između pojedinih dalmatinskih gradova vršio se po 
moru živ trgovački promet, jer su u unutrašnjosti ceste 
bile zapuštene. Za njih nije ni najmanje marila mletačka 
republika, pa ih nije popravljala ni uzdržala. Zapreka je 
za trgovinu bila i to, što su se svi predmeti, osim vina, 
koji su se iz Dalmacije izvozili, morali najprije ponijeti u 
Veneciju, a tek onda dalje. Nadalje su smetali njezinom 
razvitku razni utezi i mjere, što su pojedini gradovi imali. 
Glavni trgovački putevi, koji su spajali dalmatinske gradove 
s unutrašnjošću bijahu: iz Splita preko Klisa, Livna u Foj- 
nicu i Kreševo, zatim dalje preko Foče i Novog Pazara u 
Niš, te sve do Carigrada ; jedan je ogranak išao preko 
Travnika u Novi i Sisak. Drugi također veoma važan tr¬ 
govački put vodio je s ušća Neretve kroz Bosnu sve do 
Ugarske. Tim su se putem veoma služili Dubrovčani za 
dovoz sirovina iz unutrašnjosti. Treći je put spajao Du¬ 
brovnik preko Brgata, Trebinja, Novog Pazara s Nišom i 
potom s Carigradom; četvrti Kotor preko Podgorice sa 
Brskovom u dolini Lima, koje je mjesto bilo osobito važno 
zbog rudarstva; tu se u 13. st. nalazila prva kovnica srp¬ 
skoga novca. Od stranih je trgovaca bilo tu najviše Koto- 
rana i Dubrovčana, koji su donosili vino i sukno, a izvozili 
vosak, kože i srebro. 

Osim ovih glavnih transversalnih cesta, koje su bile 
žile kucavice čitave trgovine i prometa, bilo je uzduž Dal¬ 
macije i longitudinalnih, Jcoje su spajale gradove na obali 
i opet mjesta u unutrašnjosti, ali one nijesu imale veliku 
važnost. 

Kad se nakon otkrića Amerike uporište svjetske tr¬ 
govine prenijelo na obale Atlanskoga oceana, izgubi i Ita¬ 
lija svoju negdašnju važnost u trgovini s orijentom, jer je 
roba iz Indije dolazila sada naokolo Afrike. Venecija nije 

više bila glavno stovarište za istočne produkte, jer se po¬ 
javiše novi takmaci u portugiskim, francuskim i nizozem¬ 
skim gradovima. S istoka zaprijeti turska sila kopnenoj 
trgovini, te tako i dalmatinske luke izgubiše svjetsku važ¬ 
nost i počeše da propadaju. Dalmacija nije više bila pro¬ 
hodna zemlja za veliki svjetski promet, već je bila samo 
posrednica trgovine za opskrbu turskih zemalja u zaleđu. 
Poput dalmatinskih gradova opadala je i trgovina staroga 
Dubrovnika, koju još više uništi razorenje grada od po¬ 
tresa (1667.). S opadanjem mletačke trgovine, opadala je i 
trgovačka važnost dalmatinskih gradova, pa je u XVIII. st. 
Venecija još samo „tužna kraljica Jadrana". 

Nove ideje pomlađenoga zapada oboriše trulu mle¬ 
tačku aristokraciju, koja nije znala da udesi svoju politiku 
prema novim demokratskim načelima. Padom mletačke re¬ 
publike (1791.) dođe Dalmacija u austrijske ruke, pri čemu 
se u pogledu trgovine nije ništa promijenilo, jer je još 
uvijek Dalmacija ostala postrance od svjetskoga prometa. 
Kad Francuzi početkom 1806. preuzeše Dalmaciju pod svoju 
vlast, trgne se ona onda na nov kulturni i materijalni život. 
Iako su Francuzi u Dalmaciji razvili svoju djelatnost na 
svakom kulturnom i gospodarstvenom polju, nije trgovina 
ipak onako napredovala, kako je to mogla da bude, jer su 
se protiv njih dizale u zemlji često pobune i Dalmacija je 
za njihove vladavine bila odsječena od svoga prirodnoga 
zaleđa, a i po moru su im smetali Englezi i Rusi. Fran¬ 
cuski je providur Dandolo upućivao seljake na racijonalno 
obrađivanje polja i na rudarstvo, te upozoravao na bogat¬ 
stvo zemlje željezom, ugljenom, asfaltom i mramorom. 
Dalmatinskoj se trgovini otvore novi putevi po prostranom 
vladanju Napoleonovu, te mnoge daće bijahu ukinute, a 
obrtnici su dolazili iz raznih krajeva Italije, da budu uči¬ 
telji raznih zanata. Za unutrašnji saobraćaj zapoćne Mar- 
mont graditi puteve, te bijahu u kratko vrijeme po cijeloj 
Dalmaciji izgrađeni kolni putevi kao pomagala trgovini i 
prometu. Za pridignuće trgovine u Dalmaciji osnova Dan¬ 
dolo trgovačku komoru u Splitu i uvede redovite sajmove 
po većim gradovima, te snizi carinu na tri glavna produkta 

zemlje: ulje, vino I ribu. Uvidjevši Marmont važnost po¬ 
ložaja Splita za trgovinu, proširi splitsku luku i spoji grad 
novim kolnim putem preko Klisa sa Sinjem. Stoga dade 
općinsko vijeće splitsko iz harnosti prama Marmontu 
otkovati spomen-medalju, koju mu je u ime zahvalosti po¬ 
klonilo. I tako je Dalmacija za francuske vladavine ne samo 
u kulturi, već i u trgovini i obrtu pokročila naprijed, ali 
na žalost nije to vladanje bilo duga vijeka, jer padom 
Napoleonovim bude oborena i francuska vladevina u Dal¬ 
maciji. 

Bečkim kongresom bude opet Dalmacija dosuđena 
Austriji, te nije više ni za čitave austrijske epohe igrala 
onu posredničku ulogu, kao u doba Venecije. Na opadanje 
dalmatinske trgovine uplivalo je to, što se zaleđe Dalma¬ 
cije još uvijek nalazilo u turskim rukama, te je Dalmacija 
bila kao odsječena od ostalih zemalja Monarhije, a još je 
više trgovina Dalmacije stradala, kad je istok bio spojen 
željezničkim prugama preko Soluna i Carigrada. Naravska 
je poslijedica toga bila, da su čitavu trgovinu i promet 
privukle k sebi luke na Egejskom i Mramorskom moru, 
dočim su dalmatinske luke gubile sve više svoju trgovačku 
važnost. Očekivalo se, da će se okupacijom Bosne po Au¬ 
striji nanovo podići važnost dalmatinskih luka, ali se ta 
nada ubrzo pokazala varavom, jer su bile sagrađene nove 
pruge, koje su Bosnu tješnje privezale s Ugarskom i sje¬ 
verom, tako da je dalmatinsko zaleđe opet ostalo odsječeno 
od prometa s morem. 

Dalmacija je još uvijek u saobraćaju izolirana, jer 
osim uskotračnih bosanskih pruga nema niti jednu važniju 
prugu, koja bi iz unutrašnjosti svrnula trgovinu i promet 
u njezine luke. S druge strane Italija u svjetskoj trgovini 
ne igra više onu važnu ulogu kao nekoć, te po tom ne ide 
više ni struja svjetskog prometa Jadranom, već Dunavom 
jz srednje Evrope preko luka Egejskoga mora na istok* 
gdje se podižu nova središta produkcije i gdje nanovo 
oživljavaju luke Male Azije i Sirije. 

Iako je više puta u doba Austrije bio projektiran že¬ 
ljeznički spoj Dalmacije sa zaleđem, to se uvijek za volju 

Rijeke ili Madžara odustajalo od provedenja dotičnih pruga, 
jer bi podizanjem važnih trgovačkih centruma na dalma¬ 
tinskoj obali bila opala trgovina sjevernoga Jadrana. Sto 
dosad nije bilo izvedeno, to bi se barem sad moralo u uje¬ 
dinjenoj domovini izvesti i stvoriti preduvjete za snažan 
razvitak trgovine na našoj obali. Dalmatinske luke, iako 
još nemaju ni potrebnih zgodnih pristaništa, ni skladišta za 
robu, ni modernih sprava za ukrcavanje i iskrcavanje, imaju 
ipak tu prednost, da su od prirode zaštićene i zgodno 
smještene, te su prema važnijim lukama na sjevernom Ja¬ 
dranu (Trstu, Rijeci i Veneciji) bliže istoku — centrumu 
produkcije — za više stotina kilometara. 

Kako se iz navedenoga može razabrati, igrala je Dal¬ 
macija skoro uvijek u povijesti važnu trgovačku ulogu, što 
ima da zahvali svome posredničkome položaju između istoka 
i zapada. Da uzmogne i dalje vršiti tu ulogu, koja joj je 
po prirodi namijenjena, neophodno je potrebito da njezine 
luke čim prije budu željeznicama spojene sa svojim boga¬ 
tim zaleđem, te da se po tom trgovina, koja ide kopnenim 
putem na istok, svrne u luke Dalmacije. Tek će onda Dal¬ 
macija opet zadobiti u trgovini i prometu onu važnost, 
koju zaslužuje i koju je nekoć imala. Dogradnjom unske 
i ličke željeznice te priključkom dalmatinskih luka na srpske 
i bosanske pruge, nanovo bi oživila trgovina na dalmatin¬ 
skoj obali; tu bi se ponovno razvio živ promet, koji bi u 
velike doprinio i materijalnom blagostanju primorskog pu¬ 
čanstva. 

Položaj Dalmacije u trgovačkom pogledu naliči na 
onaj Nizozemske, jer su obe zemlje zgodno smještene za 
prelaznu trgovinu i spajaju unutrašnjost s morskom obalom. 
Veća važnost Nizozemske leži u tome, što se ona nalazi u 
središtu svjetskog prometa, te osim brojnih željezničkih 
pruga tu se smjestilo i otvoreno ušće najprometnije nje¬ 
mačke rijeke Rajne, koja kao važan vodeni put vodi du¬ 
boko u unutrašnjost, dočim teritorij Dalmacije dijele od 
unutrašnjosti paralelni gorski lanci i teško je pristupačan; 
jedino je dolina Neretve prirodni put između obale i za¬ 
leđa, ali bez osobite važnosti. 

Nakon našega ujedinjena trgovina se u Dalmaciji sve 
to više razvija, iako se jedan mali percent pučanstva s njome 
bavi. 

Prirodno bogatstvo Dalmacije, koje još niti iz daleka 
nije dosta iscrpljeno, to neke lijepo razvite industrijske grane 
daju u dosta velikoj mjeri produkte za izvoz. 

Izvoz bi se mogao još više da poveća, da se ulože 
veće glavnice u eksploataciju zemlje i u razna industrijska 
poduzeća. Među glavnini se izvoznim predmetima ističu: 
vino ulje, voće; aromatično bilje, sirove kože, likeri i so¬ 
kovi, slana i konservirana riba, perad i jaja, cement, tupina 
karbid, cijanamid, bauksit, asfalt, kamen, mramor i ugljen. 

Jedan od glavnih produkata zemlje jest vino, koje 
najviše uspijeva uz obalu i po otocima. Površina se vino¬ 
grada u Dalmaciji računa na 36.000 ha, a dobiva se go¬ 
dišnje poprečno oko 500.000 hl vina. Godine je 1921. iz¬ 
nosila produkcija 649.545 hl, a 1922. 484.500 hl. Trgovina 
je dalmatinskim vinom prije rata bila veoma živa, jer se je 
vino iz. Dalmacije mnogo izvozilo preko Trsta i Rijeke u 
unutrašnjost. Poslije rata opaža se u ovoj trgovini zastoj, 
jer su strana tržišta, kojima su prije vladala vina iz Dal¬ 
macije, poplavljena sad španjolskim, talijanskim i grčkim 
vinima. Na zastoj trgovine vinom uplivišu i slabe komuni¬ 
kacije, te pomanjkanje jedne veće izvozne luke, kaošto su 
primjerice Trst ili Rijeka, odakle bi se vina lakše prevažala 
u unutrašnjost. Trgovina je vinom ograničena na krajeve 
Dalmacije, koji ga ne produciraju, te na susjednu Bosnu, 
hrvatsko Primorje, Crnu Goru i Srbiju. Vina se iz Dalma¬ 
cije eksportira oko 170.000 hl, i to u veće trgovačke cen- 
trume u unutrašnjosti naše države, a nešto malo i u Trst. 

Produkcija maslinovoga ulja u Dalmaciji varira s go¬ 
dine u godinu, a i pripravljanje mu je posve primitivno. 
Broj se stabala računa na 3.7 mil., dočim je produkcija 
posljednje godine (1922) prema prošlim godinama bila 
veoma velika i iznosila oko 600 vagona. Godine 1922. 
izvezlo se ulja ca. 30 vagona, i to u Bosnu, Hrvatsku i 
Srbiju, dočim ga se prije najviše eksportiralo za Trst. U 
svezi s trgovinom ulja stoji i izvoz otpadaka od maslina 

(komine), koji se najviše izvažaju u Italiju, gdje se iz njih 
ekstrahira ulje. 

Iako Dalmacija ima dosta blagu klimu, nije voćarstvo 
ipak u velikoj mjeri razvijeno kao u unutrašnjosti naše 
države, te po tom i trgovina s ovim produktima nije tako 
važna. U Dalmaciji uspijevaju uz obične voćke i razne me¬ 
diteranske biljke, kao smokva, bajami, rogač i višnja, koje 
najviše dolaze u trgovinu. 

Produkcija je smokava 1922. iznašala oko 500 vagona 
svježih, od čega je došlo u trgovinu oko 50-60 vagona 
suhih, i to se najviše izvezlo u unutrašnjost. Rogača se 
godišnje izvozi oko 50 vagona, dočim je trgovina bajamima 
važnija. Središte se trgovine bajamima nalazi u sjevernoj 
Dalmaciji, u Šibeniku i Trogiru. Rod je bajama 1922. izno¬ 
sio oko 200 vagona od čega se izvezlo u unutrašnjost oko 
150 vagona. Veću važnost u trgovini negoli gore spome¬ 
nuti produkti igra višnja, koja osobito uspijeva u srednjoj 
Dalmaciji, u okolici Splita, Makarske i na Braču. Rod vi¬ 
šanja iznašao je 1921. oko 200 vagona, od čega se u svje- 
žem stanju potroši 10-15°/ 0 a ostatak se osuši i dođe u 
trgovinu. U svježem ih se stanju ne eksportira, već jedino 
u Zadar oko 10 vagona, a ako 10 vagona se svježih upo- 
trijebi u zemlji u industrijske svrhe. Eksport je 1921. izno¬ 
sio oko 60 vagona suhih u vrijednosti od cca, 15 mil. Din., 
i to u Englesku, Njemačku, Sjevernu Ameriku i Braziliju. 

Puno veću važnost od voćarstva zauzimlje u trgovini 
Dalmacije aromatično i ljekovito bilje, kojim naša Dalmacija 
obiluje, a koje raste bez ikakva kultiviranja uz dalmatinsku 
obalu. Ovome se bilju ne posvećuje osim rijetkih iznimaka 
ona pažnja i važnost, koju ono imade i od kojega bi pu¬ 
čanstvo moglo da crpi veliku korist. Medju glavnim biljkama 
ističu se u prvom redu: buhač, ružmarin, kadulja, lovor i 
smrečka, a zatim pelin, šafran i mrča (mirta). Najveću važ¬ 
nost u trgovini imade buhač, koji se najviše preko Šibenika 
i Splita izvaža u vanjski svijet. Jedan se dio cvijeta od 
buhača samelje i kod kuće, te dolazi samliven u trgovinu. 
Dalmatinski je buhač poznat radi dobre vrste, te ga se u 
vanjskom svijetu mnogo traži, a cijena mu je u velike po- 

skočila. Godišnja produkcija iznosi oko 100 vagona, a naj¬ 
više ga ima u okolici Šibenika, Trogira, na Hvaru i u južnoj 
Dalmaciji. Kotar splitski s Trogirom producira 20 vagona, 
Šibenik 21 vag., Hvar 20 vag., okolica dubrovačka 30 vag. 
Eksport buhača ide u Njemačku, Austriju, Švicarsku, Italiju, 
Englesku, Čehoslovačku, Ugarsku i Ameriku. 

Na drugom mjestu izvoza sloji ružmarin i ružmarinovo 
ulje. Ružmarin se najviše sakuplja na otoku Hvaru (oko 
120 vagona), zatim na Visu (oko 40 vagona) i Šolti (oko 
5 vagona). Veoma se male količine suhoga lišća izvoze van, 
jer se skoro sve destilira u zemlji, u koju svrhu postoje 
razne ružmarinske zadruge u Brusju, Grablju i Sv. Nedjelji 
na Hvaru. Ružmarinova se ulja godišnje poprečno dobiva 
oko 150 q (god. 1921. 110 q). Najviše ga se izvozi u Ita¬ 
liju, Austriju, Čehoslovačku i Sjevernu Ameriku, a manje 
količine u Tursku, Njemačku, Francusku i Holandiju. Od 
produkcije 1921. godine najviše je bilo izvezeno: u Trst 
oko 50 q, u Čehoslovačku oko 300 kg, u Sjevernu Ame¬ 
riku oko 800 kg, u ukupnoj vrijednosti od Din 225.000—. 

Poslije buhača i ružmarina dolazi kadulja, koja raste 
po čitavoj Dalmaciji. Godišnje se izvoze velike količine iz 
srednje Dalmacije, gdje je središte Trogir i iz južne Dalma¬ 
cije sa središtem u Slanome. Godišnje se izveze oko 100 
vagona u Njemačku, Sjevernu Ameriku i Trst. Iz Dalmacije 
se izvozi još i lovorovo lišće, koje se najviše sakuplja u 
Boci Kotorskoj u Sutorini, u Risnu i Perastu; godišnji je 
izvoz oko 25 vagona i to najviše u Austriju, Njemačku, 
Englesku, Sjevernu Ameriku, Italiju, Holandiju, Rumunjsku 
Bugarsku. 

Također se dosta izvozi i smrečaka. Njih imade naj¬ 
više u primorju i po otocima u okolici Šibenika, gdje ih 
se godišnje sakupi oko 40 vaguna. U ostaloj ih se Dalmar 
čiji sakupi oko 15 vagona. Na godinu ih se eksportira oko 
50 vagona, a od jednoga se maloga dijela pravi kod kuće 
smrekovača. Glavne su uvozne zemlje Austrija, Ugarska, 
Italija, Engleska, Holandija i Grčka. Da se posveti veća 
pažnja racijonalnom gojenju raznoga aromatičkoga i ljeko¬ 
vitog bilja, mogla bi se trgovina ovim biljem da još bolje 


— 335 — 


razvije. Na zgodno se položenim i od studeni zaštićenim 
mjestima na obali nalaze i gojilišta cvijeća; no ta kultura 
nema još zasad veće važnosti i ne radi za eksport. U go¬ 
jenju cvijeća mogla bi nam kao uzor služiti Bugarska, koja 
iako imade klimatske prilike nepovoljnije od Dalmacije, ipak 
prima godišnje ogromne svote za eksport ruža i ružinoga 
ulja. Osim ovih glavnih biljka imade još i drugih, koje se 
u manjim količinama izvoze, te ne igraju važnu ulogu pri 
izvozu. — 

U vezi je s produktima zemlje razvijena u Šibeniku i 
Splitu industrija likera i raznih sokova, koja većim dijelom 
radi za izvoz u unutrašnjost naše države. Jedan se manji 
dio potroši u zemlji, a veći izveze u Bosnu, Vojvodinu i 
Beograd. Izvoz se računa na 10 vagona godišnje. Prilično 
se velike količine rakije i špirita izvoze u pogranične kotare 
Bosne. Likera se veoma malo eksportira u inostranstvo, 
jedino se u manjim količinama šalje ekstrakt od višanja u 
Italiju, Austriju, Čehoslovačku, Njemačku, Švicarsku, Fran¬ 
cusku, Mađarsku, Rumunjsku i Južnu Ameriku. — 

Prije rata izvozile su se iz Dalmacije razne vrsti koža 
u Sloveniju, Mađarsku, Italiju, Francusku i Ameriku, a od 
volovskih bi jedan dio ostao u Dalmaciji za obuću, a drugi 
se izvozio u Zagreb, Ljubljanu i Trst. Godine 1921. izvezlo 
se je iz dalmatinskih luka u inostranstvo 657 q kozjih, ja¬ 
rećih i janjećih koža, od čega je iz Dalmacije 288 q, a 
ostalo je 369 q tranzit iz Bosne. Godine 1921. izvezeno je 
i 68 q zečjih, lisičjih i kunećih koža. 

Ne malu ulogu u izvozu igra ribarstvo. Primorsko je 
pučanstvo Dalmacije upućeno po prirodi na ribolov, koji 
mu je uz vinogradarstvo glavno vrelo privrede. Uz dalma¬ 
tinsku obalu obiluje more raznom tečnom ribom, koja se 
godišnje lovi u velikim količinama i pripravlja za eksport. 
Na dalmatinskoj obali živi do 37.000 ribara sa preko 
10.000 ribarskih lađa. Količina je ulovljene ribe iznašala 
1921. godine 24,378 q u vrijednosti preko 2.5 mil. Din. 
Veliki se dio te ribe potroši u zemlji, dok je se jedan do¬ 
bar dio soli i konservira u ulju, te priređuje tako za izvoz. 
Izvoz je soljene i konservirane ribe prije rata bio dosta 

velik (oko 5000 q), te se izvozila preko Trsta u unutraš¬ 
njost i u Ameriku. Sad se u glavnome izvozi samo u unu¬ 
trašnjost naše države, te od cjelokupnoga izvoza otpada na 
Srbiju 70%, na ostale pokrajine 25°/o, a na inozemstvo 
(južnu Ameriku) 5%. Glavno industrijsko poduzeće „Sar- 
dina“ izvezlo je godine 1921. cca. 2250 sanduka slane i 
konservirane ribe, dočim je izvoz 1922. veoma poskočio, 
te je bilo izvezeno preko 4500 sanduka, svaki po 200 ku¬ 
tija razne težine (od 1 / s do 1 kg). 

U Dalmaciji je također i produkcija peradi i jaja do¬ 
sta velika, iako to nije glavni artikel izvoza. Godine 1921. 
potrošeno je u zemlji oko 42 mil. komada jaja, a ekspor- 
tiralo se preko 5.5 mil. komada. Peradi je došlo u trgo-; 
vinu oko 250.000 pari, od kojih je potrošeno u zemlji oko 
190.000, a izvezlo se oko 60.000 pari. Vrijednost izvoza 
peradi i jaja iznosi oko 5 mil. Din. 

Izvoz tupine u trgovini Dalmacije igra vidnu ulogu. 
Tupina se izvozi iz splitske okolice, u koju svrhu postoji 
više eksportnih firma. Prije rata eksportiralo se tupine 
preko 500.000 tona, i to skoro sve u Italiju. Poslije rata 
počela je trgovina s tupinom da opet preotimlje maha, 
iako još pri izvozu nije dostignuta predratna količina. U 
okolici se Splita nalaze velike naslage tupine. koje se ra¬ 
čunaju na 1.5 miljardu tona, a tupina je dobre vrste. „Tu¬ 
pina", udruženje tupinoloma, izvezlo je godine 1921. 20.180 
tona sirove tupine u vrijednosti od preko Din. 300.000, 
Campos & Bulić izvezli su iste godine 80.000 tona u vri¬ 
jednosti od Din. 1.2 mil., a društvo „Jadran" 25.000 tona 
u vrijednosti od Din. 400.000. Izvoz je 1922. bio puno 
veći, te su se preko splitske i vranjičke luke izvezle ogromne 
količine. „Tupina" izvezla je 100.000 tona u vrijednosti od 

5 mil. Din., Campos & Bulić 122,884 tona u vrijednosti 

6 mil. Din., a drruštvo „Jadran" 30,000 tona u vrijednosti 
Din. 1.5 mil. 

Skoro se čitava količina tupine izvozi u Italiju za tvor¬ 
nice cementa, i to u talijanske luke: Ravennu, Anconu, Bari, 
Monopoli i Palermo; jedan se mali dio izvozi u Egipat u 
Aleksandriju. 

Prilično je razvijena u unutrašnjosti granica Dalmacije 
trgovina građevnim materijalom, koji produciraju glinene 
industrije u Tivtu, Krtolama, Imotskom i Kuparima, te indu¬ 
strijska zajednica u Omišu. Društvo ,,Račica“ za glinenu 
industriju u Tivtu izvezlo je godine 1921 u Albaniju cca. 
30 tona raznoga glinenog materijala, dočim je veći dio pro¬ 
dukcije izvezen u unutrašnjost naše države, i to ca. 4700 
tona u vrijednosti preko 750,000 Din. Industrijska zajednica 
u Omišu izvezla je godine 1921 u unutrašnjost 1140 tona 
opeka, 45 tona cijevi, 30 tona crepova i 25 tona površnica 
u vrijednosti oko 250,000 Din. 

Važnu ulogu u izvozu Dalmacije igra cement, koji 
producira 5 tvornica u okolici Splita. Ukupni kapacitet ovih 
tvornica iznaša oko 50,000 vagona godišnje. Ni trgovina 
cementom nije poslije rata onako živa, kao što to bijaše 
prije njega, iako svake godine izvoz sve više raste. God. 
1922 izvoz je cementa dosegao oko 25.000 vagona. Od 
ukupnoga proizvoda ide skoro 90“/ 0 u inozemstvo, a 10% 
ostaje u našoj državi. Najviše se cementa izvozi u zemlje 
na Sredozemnom moru, u prvom redu u Italiju, Egipat, 
sjevernu Afriku, Siriju i Malu Aziju, a zatim u južnu Ame- 
.riku, Indiju, istočnu Aziju i Australiju. Godine 1921 „Ja¬ 
dransko društvo Cement-Portland“ (Adria“) izvezlo je ca. 
4000 vag. i to: u Italiju 2000 vag., u Egipat 1000 vag., u 
Argentinu 200 vag., u Braziliju 240 vag., u Malu Aziju 140 
vag., u Algir 120 vag., god. 1922 opet je produciralo ca. 
4000 vag., te na prvom mjestu uvoza stoji opet Italija 
(2000 vag.), zatim Egipat (800 vag.), Brazilija (280 vag.) i 
Indija (60 vag.). Tvornica „Dalmatia“ izvezla je god. 1922 
oko 8684 vag., i to u istočnu Aziju 5035 vag., u zemlje na 
istočnom dijelu Sredozemnoga mora 2675 vag., u južnu 
Ameriku 648 vag., a u Jugoslaviju 325 vag. Tvornica ce¬ 
ment „Split" izvezla je god. 1920 preko 4000 vag. u vri¬ 
jednosti oko 5 mil. Din., dočim u unutrašnjost naše države 
samo 112 vag., god. 1921 producirala je oko 6000 vag., a 
g. 1922 — 7993 vag. u vrij. ca. 32 mil. Din. i to je sve izve- 
zla u Orijent i istočnu Aziju. 


22 

Tvornica „Gilardi & Bettiza“ izvezla je 1921 u Italiju 
preko 200 vag. u vrijednosti Lit. 400.000, a u unutrašnjost 
naše države 1373 vag. u vrij. Din. 3.5 mil., god. 1922 
izvezla je 2500 vag. u vrij. Din. 10 mil., od čega 70% u 
Jugoslaviju, a 30°/ 0 u inozemstvo. 

Tvornica u Ravnicama producira godišnje ca. 2000 
vag. od čega je 1920 izvezeno 80 vag. u Šibenik, a sve 
ostalo van. Vrijednost izvezenog cementa kroz 1922 računa 
se preko 100 mil. Din. 

Od industrijskih se produkata izvozi još karbid i cia- 
namid. Godine 1921 izvezlo se u inostranstvo oko 440 vag. 
karbida u vrijednosti od 12 mil. Din., a cianamida oko 40 
vag. u vrijednosti od preko 800,000 Din. Izvoz je ovih 
produkata u unutrašnjost naše države puno manji, i to kar¬ 
bida 25 vag. u vrijednosti Din. 1,270.000, a cianamida 4 
vag. u vrij. Din. 80.000. God. 1922 izvezeno je iz Šibenika 
u Italiju i Njemačku 784 vag. karbida u vrij. oko 25 mil. D. 

U posljednje vrijeme važnu ulogu u izvozu igra tako¬ 
đer bauxit, koji se počeo za vrijeme rata da eksploatiše. Bau- 
xita se nalazi u dosta velikim količinama u sjev. Dalmaciji 
(Obrovac, Rab, Pag) i u srednjoj Dalmaciji (Drniš, Moseć, 
Sinj). Najvažniji su ležaji oko Drniša, a ukupna se količina 
računa preko 20 mil. tona. Dalmatinski se bauxit odlikuje 
kao i tupina svojom vrsnoćom, jer ima dosta aluminija 
(50—65%), te ga se u vanjskoj trgovini mnogo traži. Za 
dalmatinski se bauxit posebno interesuju Francuzi, Englezi, 
Austrijanci, a nadasve Nijemci, otkad je zabranjen izvoz 
bauxita iz Francuske. Najprije ga se počelo eksploatisati 
god. 1915 na otoku Rabu, gdje ga se iste godine produci¬ 
ralo 1200 vag, od čega je jedan mali dio (oko 100 vag.) 
otpremljen u Ljubljanu, a ostalo u Njemačku. Za ratnih je 
godina produkcija bauxita bila dosta jaka, ponajviše kod 
Drniša, gdje ga se ukupno proizvelo oko 4500 vag., zatim 
na Rabu 4000 vag. i na Pagu 1000 vag. Produkcija je na¬ 
kon dovršetka rata i za talijanske okupacije jenjala, ali se 
god. 1921 otpočelo opet eksploatacijom, te je god. 1922 
narasla produkcija na 4000 vag. Glavna je izvozna luka 
Šibenik, te se skoro čitava produkcija oprema parobrodima 

u Njemačku, nešto u Ameriku ili preko Trsta u Ljubljanu. 
Preko Šibenika bilo je 1921 izvezeno 400 vag. za Hamburg 
u vrijednosti Din. 350.000, a za Rotterdam 340 vag. u vrij. 
Din.j.228.000. Ukupni je izvoz bauxita za Njemačku god. 
1922 preko Šibenika iznašao 3572 vag. u vrijednosti preko 
8 mil. Din. Osim preko Šibenika izvoze se još manje koli¬ 
čine iz Sjeverne Dalmacije preko Novigrada i Karina. Preko 
Novigrada izvezlo se 1920 god. 1123 vag., a 1921 god. 300 
vag., dočim preko Karina 1922 god. 450 vag. u vrijednosti 
Din. 450.000. Većem izvozu bauxita smeta u prvom redu 
loš saobraćaj izmedju obale i unutrašnjosti, te pomanjkanje 
kapitala, radi česa se svi ležaji niti ne eksploatišu. U eksplo¬ 
ataciju bauxita uložen je domaći kapital, te postoje u tu 
svrhu razna udruženja. 

Asfalta ima u Dalmaciju na više mjesta (Drniš, Sinj, 
Trogir, Brač, Pelješac), ali ga se ne kopa u velikoj mjeri. 
Glavni se rudnik nalazi kod Vrgorca, gdje se već odavna 
vadi i van eksportira. Produkcija je prije rata iznosila oko 
150—200 vag., a sad se nanovo podiže, jer je za rata bila 
zapuštena. God. 1921 produciralo ga se oko 25 vag. te je 
sve došlo u trgovinu. Skoro je čitava količina izvezena 
preko Metkovića u Alipašin-most (kod Sarajeva), samo je¬ 
dan mali dio u Zagreb. Produkcija je 1922 puno,veća, mje¬ 
sečno oko 8 vagona. 

Produkcija sadre (gips) u Sinju iznosila je 1921 god. 
450 vag. u vrij. Din. 125.000, ali taj materijal nije došao u 
vanjsku trgovinu, već je čitava produkcija konsumirana u 
unutrašnjosti za tvornice cementa. 

U izvozu se Dalmacije još ističe kamen i mramor. 
Kamen se od starine izvozio iz Dalmacije, a glavna su sre¬ 
dišta kamenarske industrije na otocima Braču, Korčuli i 
Hvaru. Čitava naša obala obiluje lijepim bijelim kamenom, 
koji je u vanjskom svijetu mnogo tražen, a geolog ga Kor¬ 
ner nazivlje zbog izvanredne vrsnoće „dalmatinskim mra¬ 
morom". Prije rata se mnogo izvozio brački i korčulanski 
kamen u unutrašnjost austro-ugarske monarhije, u Englesku, 
Njemačku i Ameriku. God. 1920 izvezeno je u London oko 
50 vag. bračkog kamena, a u samoj je Dalmaciji s njime ra- 

zvijena dosta živa trgovina, jer su sve ljepše javne i pri¬ 
vatne zgrade sagrađene od njega. Velike zasluge za trgo¬ 
vinu dalmatinskim kamenom imade klesarska zadruga u 
Pučišću, koja je god. 1921 izvezla 730 tona lijepoga bije¬ 
log kamena za London i New-York u vrijednosti Din. 1.3 
mil., od čega je otišlo 150 tona za Mađarsku. God. 1922 
ista je zadruga izvezla 650 tona u vrijednosti Din. 1.2 mil., 
od čega su 2/3 bile eksportirane za New-York, a 1/3 za 
Mađarsku. Radi visoke cijene samoga materijala i njegova 
dovoza gradi se sad mnogo cementom; no te se građevine 
ne mogu niti iz daleka takmiti s ljepotom i trajanjem ka¬ 
menih građevina. 

Kao što obiluje Dalmacija kamenom, obiluje tako i 
mramorom, a najviše ga imade u planini Moseć i oko Si¬ 
nja. Dosad se izvažao mramor u malim količinama u ino¬ 
zemstvo, ali će se, netom ga se bude kod kuće izrađivalo, 
u koju je svrhu otvorila „Dalmatinska mramorna industrija 
jednu pilanu u Solinu, trgovina i ovim materijalom zastalno 
još jače razviti, jer se dalmatinski mramor ističe raznim 
bojama i osobitom vrsnoćom. Dalmatinski mramor ima po 
mnijenju stručnjaka najbolje izglede za izvoz u inostranstvo, 
osobito u Sjevernu Ameriku, koja uvozi mnogo mramora i 
voli mramor šarenih boja. Naš je u tom pogledu bolji i od 
talijanskoga. 

U malim se količinama po par vagona godišnje izvozi 
iz kotara metkovskoga u Italiju žukve (brnistre), od koje se 
prave sprtve za tiještenje ulja i rešeta. 

Prije ra*a izvozilo se je iz Dalmacije u malim količi¬ 
nama i spužava, a središte je te trgovine bio Šibenik. God. 
1911 izvadili su Krapljani iz mora oko 100.000 komada 
spužava. Kasnije je bila ta akcija zanemarena, te se sad 
nanovo podiže, pa je nade, da će se i ta trgovina s vre¬ 
menom lijepo razviti kao i ona s morskim koralom. Zlari- 
njani bijahu god. 1911 ulovili 300 kg. korala, koji se u Ši¬ 
beniku brusio i slao u trgovinu. Ta je trgovina bila tako¬ 
đer zapela, a sad se ponovno diže. Trgovina solju nije ta¬ 
ko važna kao nekoć. Najviše se ju dobiva na Pagu, godiš¬ 

nje 30.000 q, zatim u Stonu 10.000, a izvozi se ju u po¬ 
granične kotare Bosne, Hercegovine i Crne Gore. 

U Dalmaciji je dosta razvijena uvozna i izvozna trgo¬ 
vina ugljenom. Velike se naslage smeđega ugljena nalaze 
oko brda Promine i sinjskoga polja. Dva su poglavita ru¬ 
dnika: Siverić i Velušić, od kojih producira prvi 30, a drugi 
12 vag. dnevno. Čitava se produkcija prevozi u luke Šibe¬ 
nik i Split; odatle ide 1/3 produkcije u Italiju (Goricu i 
Gradišku), a ostale 2/3 upotrebljavaju za domaće tvornice 
i za saobraćaj u zemlji. ,,Ruda“ izvezla je u inostranstvo 
1921 god. 40 vag. lignita u vrijednosti preko Din. 40,000, 
a u unutrašnjost 358 vag. u vrijednosti preko 250,000 Din.; 
„Ugljen" prodao je u unutrašnjosti 400 vag. ugljena u vri¬ 
jednosti preko 750,000 Din. Preko Šibenika bilo je izvezeno 
u Italiju god. 1922 preko 3253 vag. ugljena u vrijednosti 
ca 10 mil. Din. 

Osim izvoza igra u trgovini još veću ulogu uvoz 
ugljena iz inozemstva i unutrašnjosti. Računa se, da je god. 
1921 bilo uvezeno iz Engleske, i to samo za tvornice ce¬ 
menta oko 4000 vag., a iz naše države oko 5000 vag., i to 
to 2/3 za tvornice cementa, a 1/3 za parobrode i manje 
industrije. Vrijednost uvezenoga ugljena računa se na 15 
mil. Din. Od ugljena se uvezenoga iz unutrašnjosti ekspor- 
tiralo oko 250 vag. U Šibenik se uvezlo 1921 oko 50 vag. 
engleskoga ugljena, a 1922 g. 800 vag. iz Engleske i Italije; 
u Gruž 1921 jednako 50 vag. iz Malte i oko 5000 vag. iz Bosne 
u vrijednosti Din. 12.5 mil. Jako je razvijena trgovina bo¬ 
sanskim ugljenom, koji se najviše dovozi na Metković i 
Gruž. Industrijska zajednica u Omišu uvezla je god. 1921 
osim koksa (140 vag. iz Italije), 200 vag. bosanskoga uglje¬ 
na u vrijednosti Din. 500,000, —„Jadransko društvo cement 
Portland" — Split, 263 vag. bosanskoga ugljena u vrije¬ 
dnosti od Din. 700,000, — Jugoslavenska Industrijska banka 
Split, 315 vag. u vrijednosti preko 750,000 Din., a braća 
Damić iz Metkovića preko 3000 vag. u vrij. od Din. 3.7 
mil. God. 1922 bilo je uvezeno u Metković ca 4000 vag. 
bosanskoga ugljena u vrij. preko 12 mil. Din. Osim ovih 

većih količina uvozile su još razne firme engleskoga i bo¬ 
sanskoga ugljena u manjim količinama. 

Kao što je u dalmatinskim lukama živ prevoz bosan¬ 
skoga ugljena, isto je tako drvo, celuloza i stoka prevozna 
roba iz Bosne. Godišnje se iz dalmatinskih luka izvoze ve¬ 
like količine bosanskoga drva, koje u glavnome idu za 
zemlje na Sredozemnome moru, osobito u Italiju i Egipat. 

U ovoj trgovini vrše dalmatinske luke posredničku ulogu 
između obale i zaleđa. Glavne su izvozne luke Šibenik i 
Gruž, zatim Metković, Zelenika i Split. God. 1921 ekspor- 
tiralo se drva za Aleksandriju preko šibenske luke 65 vag. 
u vrij. od Din. 3.25 mil., a za Italiju 196 vag. u vrij. od 
Din. 9.8 mil. Spomenute je godine Šibenik još bio okupi¬ 
ran od Talijana, dok je inače izvoz drva iz šibenske luke 
puno veći, te se je 1922 izvezlo 1700 vag, od čega 600 u 
Amsterdam, a ostalo u Italiju. Iz Gruža se izvezlo 1921 za 
Italiju i Egipat oko 7000 vag. u vrij. od Din. 52 mil. Još 
se izvoze dosta velike količine preko Metkovića i Zelenike, 
a manje preko Splita. Celuloze je bilo izvezeno god. 1921 
preko Šibenika 300 vag. za Sjevernu Ameriku u vrij. preko 
11 mil. Din., 50 vag. za Italiju u vrij. Din. 640,000, 190 
vag. za Ljubljanu preko Trsta u vrij. Din. 3.5 mil. God. 
1922 bilo je izvezeno celuloze iz Šibenika ca. 200 vag. i 
to većinom za Njemačku. Prije je rata bio eksport celuloze 
preko Šibenika mnogo veći, jer je to jedina luka za izvoz 
ovoga materijala, koji se doprema željeznicom iz Drvara. 

Uz ove se bosanske produkte izvozi još preko dal¬ 
matinskih luka i stoka iz Bosne. God. 1921 izvezlo se za 
Italiju i Francusku preko 1000 glava volova, a ovaca i koza 
preko 2200 komada. Od ovoga cjelokupnog izvoza otpada 
oko 15% na Dalmaciju, a ostalo je tranzit iz Bosne i unu¬ 
trašnjosti. God. 1922 izvoz je bio puno veći, te se je preko 
same šibenske luke izvezlo u Italiju preko 52 vag. žive 
marve krupna i sitna zuba. 

Kao što je u Dalmac : ji dosta živahna i važna izvozna 
trgovina, važna je isto tako i uvozna. Dalmacija je u ovoj 
trgovini upućena na susjedne zemlje, u prvom redu na 

svoje bogato zaleđe i Italiju, a zatim na Austriju, Čehoslo- 
vačku, Njemačku, Švicarsku, Francusku, Englesku i Ameriku. 

Dalmacija kao što izvozi tako isto i uvozi skoro sve 
morskim putem, pa je zato i parobrodarski saobraćaj u 
dalmatinskim lukama dosta živ. Glavni su uvozni predmeti: 
pamučna, vunena, svilena i modna roba, razni strojevi, po¬ 
ljoprivredne mašine i alati, razne boje i laneno ulje, sapun, 
svijeće, porculan, staklo, papir, žigice, žitarice i brašno, 
grah, riža, šećer, mirodije, južno voće, modra galica, sumpor, 
kože i kožnata roba, likeri, pivo, sir, stoka za klanje, si- 
tnarije, petrolej i duhan. 

U prehrani je svoga pučanstva Dalmacija pasivna 
zemlja; zato je prisiljena da uvozi godišnje velike količine 
žitija i brašna. Import je brašna i žitarica iznašao u mirno 
doba oko 10,000 vag., dočun se sad računa na polovicu 
predratnoga (5-6000 vag.). U glavnome se uvozi brašno iz 
sjevernih krajeva naše države preko Metkovića, Gruža i 
Bakra, te preko Trsta iz Amerike. 

Dalmacija namiruje čitavu potrebu vunene, pamučne, 
lanene i svilene robe iz inozemstva i nešto iz unutrašnjosti 
te je dovoz te robe veoma velik. Najviše se uvozi iz Italije, 
Austrije i Čehoslovačke. Uvoz je razne manifakturne robe, 
odijela, rublja i čarapa u sjevernu Dalmaciju iznosio god. 
1921. vrijednost od kojih 5 mil. Din.; čarape su bile uve¬ 
zene iz Italije, a odijela i rublje iz Čehoslovačke i Austrije. 
Još su veće količine uvezene u srednju Dalmaciju preko 
Splita, a u južnu je Dalmaciju uvezeno god. 1921. oko 30 
vag. razne robe. Jedan dio uvezene robe ide u unutrašnjost 

Kao što manifakturna roba uvozi se tako i metalur- 
gijska iz inozemstva u velikim količinama. 

Zemaljsko je gospodarsko vijeće nabavilo god. 1921. 
u inostranstvu poljoprivrednih mašina i alata u vrijednosti 
od 800,000 Din., a za jednu trećinu ove vrijednosti nabavile 
su ih pak i razne firme. Taj se materijal u glavnome uve¬ 
zao iz Austrije, Čehoslovačke i Njemačke. Na prvom mjestu 
stoje strojevi za tiještenje vina i maslina, mlinovi za žito, 
vršilice, štrcaljke, sumporače i srpovi. Gvozdeni plugovi 
nabavljaju se najviše iz Graca te iz Čehoslovačke; ručne 

vršilice iz Beča i iz Čehoslovačke, štrcaljke za polijevanje 
loze dobavljale su se prije iz Pariza, a kasnije iz Austrije; 
sumporače iz Trenta; tiskovi za grožđe većinom iz Beča; 
motike se i mašklini uvoze iz Trsta, te od kranjske indu- 
strijke zajednice u Jesenicama. U Šibeniku se uvezlo g. 
1922. preko 50 vag. razne željezne robe i mašina iz Čeho¬ 
slovačke, Italije, Njemačke, Austrije i Engleske. 

Tvornice cementa uvoze u dosta velikoj vrijednosti 
razne dijelove za strojeve iz Austrije, Čehoslovačke, Nje¬ 
mačke i Italije, te je samo „Jadransko društvo cement 
Portland" 1920. nabavilo toga materijala preko 2 mii. Din. 
a tvornica Gilardi & Bettiza 1921. ocalnih oklopnjača za 
mlinove u vrij. preko 250,000 Din. Uvoz će se željezne 
robe s vremenom umanjiti, jer će novopodignuta talionica 
i tvornica željezne robe u Splitu (Braća Matijević) podmi¬ 
rivati djelomično potrebe zemlje, radi česa se već i razne 
tvornice na nju obraćaju. Iste tvornice cementa nabavljaju 
električnoga materijala i raznih eksplozija u vrijednosti od 
više stotina tisuća Din. Taj se materijal uvozi iz Njemačke 
Čehoslovačke i Mađarske, a ulje za strojeve većinom iz 
Austrije, Italije, Engleske i Amerike. Ulja se uvezlo u Ši¬ 
benik 1922. 35 tona. U velikim se količinama uvoze i vreće 
od jute iz Austrije i Italije, te kremen za mlinove iz Danske 
i Belgije. 

Godišnje se uvezu u Dalmaciju velike količine lane¬ 
noga ulja, raznih boja i konopa, i to većinom iz Italije. U 
sjevernu se Dalmaciju uvezlo 1921. boja u vrijednosti od 
Din 400,000, ulja od lana Din. 560.000, konopa Din. 320,000. 
Također se nešto konopa uvozi iz unutrašnjosti, a velike 
su se količine ovih produkata uvezle u Split, te preko 
Gruža u unutrašnjost. 

Kako domaće goveđe kože nijesu dostatne za podmiru 
potrebe, uvažuju se one iz Italije, Švicarske i Njemačke. 
God. 1921. uvezeno je goveđih i bivolskih suhih koža pre¬ 
ko 124 tone. Kožnate se robe, u prvom redu postola, do¬ 
bavlja najviše iz Italije, Čehoslovačke i Slovenije. 

I ako se podiglo u Dalmaciji nakon oslobođenja ne¬ 
koliko tvornica sapuna, ne podmiruje ipak produkcija do¬ 
maću potrebu, već je i u tome upućena Dalmacija na uvoz 
iz inostranstva. Računa se, da je god. 1921. uvoz sapuna 
u dalmatinske luke iznosio preko 150 vag. u vrijednosti 
Din. 16 mil., i to većim dijelom iz Italije i Francuske. Ma¬ 
nje su se količine uvezle iz naše države. Jedan je dobar 
dio uvezenoga materijala bio tranzit za unutrašnjost. U 
manjim se količinama uvezlo mirisavoga sapuna iz Austrije 
i Francuske. 

Uz sapun uvezlo se god. 1921. oko 25 vag. svijeća 
u vrijednosti od Din. 3'5 mil. 

Uz ostale predmete uvoze se još i razni likeri, osobito 
iz Italije te se uvoz 1921. računa na 20 vag. u vrij. od 
Din. 6 mil. Osim iz Italije uvoze se manje količine iz Grčke 
(vino Samos) i Francuske (Champagne i Cognac). 

Zbog svojih vinograda potrebuje Dalmacija velike ko¬ 
ličine sumpora i modre galice, te je prisiljena da čitavu 
potrebu podmiruju iz inozemstva, u prvom redu iz Italije. 
Sumpora je uvezeno iz Italije i rasprodano god. 1921. 
preko 60 vag. u vrij. od Din. T3 mil., a modre galice iz 
Italije i Austrije oko 50 vag. u vrij. od Din. 2 5 mil. Dal¬ 
macija uvozi još u velikim količinama kolonijalne robe i 
raznih mirodija. God. 1921. bilo je uvezeno u dalmatinske 
luke i to najviše preko Trsta, kave oko 200 vag. u vrij. 
oko 40 mil. Din.; preko 1000 vag. šećera, najviše iz Če¬ 
hoslovačke i Amerike u vrij. preko 100 mil. Din.; pirinča 
iz Italije i Amerike oko 700 vag. u vrij. oko 40 mil. Din.; 
papra i raznih droga oko 8 vag. u vrij. oko 600,000 Din. 
i oko 3-4 vag. čaja u vrij. preko 2 mil. Din. Osim spome¬ 
nutih je produkata uvezeno još 1921. preko 30 vagona ulja 
u vrij. oko 7 mil. Din., masti oko 50 vag., i to većinom 
iz unutrašnjosti u vrij. od 12 5 mil. Din., bakalara oko 22 
vag. u vrij. od 5 5 mil. Din. Dobar dio svih ovih impor- 
tiranih artikla ide preko dalmatinskih luka u unutrašnjost. 

U manjim količinama uvoze se još razne vrsti sira 
(emental, parmizan) iz Švicarske i Italije i neke vrste (tra¬ 
pist) iz Hrvatske i Vojvodine u vrijednosti od više milijona 
dinara. 

Uz ove se glavnije uvozne predmete uvozi još piva i stoke 
iz unutrašnjosti naše države, u prvom redu iz Bosne, zatim 
žigica iz unutrašnjosti i iz Čehoslovačke, papira iz Slovenije, 
Austrije i Italije, porculane i stakla iz Njemačke, Italije i 
Čehoslovačke, petroleja iz Rumunjske i Amerike, nafte iz 
Rumunjske i Italije preko Trsta. Još se uvezlo 1922. u Ši¬ 
benik iz Italije: koža 430 q. konserve 100 q, djeteline i 
sijena 308 tona, gume 140 q, kokosova ulja 75 q; melase 
127 tona iz Amerike i Italije, te benzine 120 q iz Rumunjske. 

Po svemu se navedenome razabira, da je u Dalmaciji 
živahna ne samo izvozna trgovina, koja u glavnome bazira 
na prirodnom bogatstvu zemlje, već i uvozna, kojoj su 
temeljem industrijski produkti i kolonijalna roba. Ali dok 
Dalmacija ne bude vršila posredničku ulogu i dok njezine 
luke ne postanu izvozne i uvozne točke za unutrašnjost, 
ne će se sve dotle moći da razvije trgovina u većem stilu. 
Godišnji promet u dalmatinskim lukama pokazuje, koju 
važnost za trgovinu Dalmacije imade pomorski saobraćaj. 
Taj bi se još povećao, da su dalmatinske luke spojene že¬ 
ljezničkim prugama s unutrašnjošću. Najživlji pomorski 
saobraćaj imadu Split, Šibenik, Metković i Gruž, a osim 
domaćih parobroda imadu najvećeg udjela talijanski. Od 
ukupnog saobraćaja parobroda i jedrenjača god. 1922. u 
Splitu otpada na talij. parobrode 625 (tonaža 337.925), je- 
drenjače 277 (t. 12.126), u Vranjicu na talijanske parobrode 
207 (t. 277.201), na jedrenjače 505 (t. 38.750), u Metkoviću 
na talij. parobrode 35 (t. 9517), na jedrenjače 55 (t. 3904). 
Isto je tako jako zastupana talijanska zastava u Gružu sa 
preko 60, Šibeniku 30 i Kotoru 35°/o. 


Promet je parobroda 

i jedrenjača u 

dalmatinskim lu- 

kama bio slijedeći: 





broj lađa 

tona 

Šibenik 

1922. god. 

2723 

611,808 

Split-Vranjic 

6316 

1,386.539 

Metković 


1184 

192.801 

Gruž 

1921. god. 

1276 

481.632 

Kotor 

896 

157,951 

Preko šibenske se luke izvezlo razne robe za inostran- 
stvo od juna 1921. do decembra 1922. oko 16,000 vag., a 
isto je tako jak izvoz i preko ostalih luka. 

Od domaćih društava vrše pomorski saobraćaj: „Ja¬ 
dranska plovidba", ,,Oceania“, „Dubrovačka parobrodarska 
plovidba",.,Račić" i mnoga manja društva. 

Kao što su parobrodi i jedrenjače glavna pomagala 
pomorskoj trgovini, tako su željeznice i kolni putevi poma¬ 
gala kopnenoj. Kopnenu trgovinu i promet u Dalmaciji 
pomažu uzdužne i poprečne ceste, kojih imade preko 4000 
km. Od njih otpada na općinske oko 2500 km. Unutrašnjem 
saobraćaju služi „sredozemna cesta" (sagrađena pod upra¬ 
vom Marmonta) uzduž cijele zemlje, te „primorska" od 
Zadra do Omiša itd. Uz ove uzdužne vodi više transversalnih 
od obale k unutrašnjosti, i to iz Zadra preko Velebita u 
Liku, iz Šibenika preko Knina u Hrvatsku, iz Splita preko 
Sinja u Livno, iz Metkovića u Mostar, iz Dubrovnika u 
Trebinje, a među svima se ističe lijepa cesta iz Kotora u 
Cetinje. Svi ovi kopneni putevi imaju u pomanjkanju že¬ 
ljezničkih pruga dosta veliku trgovačku važnost, jer se njima 
odvozi i dovozi roba u primorske luke. Veću važndSt imaju 
kratke željezničke pruge, koje vode od primorskih gradova 
Splita i Šibenika do Knina, gdje im se priključuje Steinbei- 
sova pruga za zapadnu Bosnu do Prijedora, kojom se naj¬ 
više dovaža bosansko drvlje u luke Šibenik i Split. Split 
je još spojen sa Sinjem (45 km) uskotračnom prugom, 
kojom se većinom vrši osobni promet, a služi i za dovoz 
ugljena u Split kao i pruga Split-Knin. Južno-dalmatinske 
luke Metković, Gruž i Zelenika spojene su bosanskim usko- 
tračnim prugama, kojima se također najviše dovoze produkti 
iz unutrašnjosti, u prvom redu drvo i ugljen. Na razvitak 
trgovine u Dalmaciji povoljno djeluju mnoge domaće banke 
koje imaju u rukama razna industrijska poduzeća i bave se 
izvozom i uvozom. Zatim igraju važnu ulogu trgovačke 
komore u Splitu i Dubrovniku. Također su i sajmovi u 
Dalmaciji za trgovinu važni, osobito marvinski, dok razni 
godišnji sve više gube svoju negdašnju važnost. Nakon 

sloma posvećena je pažnja i trgovačkoj obuci. U tu svrhu 
otvorene su dvije trgovačke akademije: u Splitu i Dubrov¬ 
niku, čije će djelovanje vremenom zastalno korisno uplivati 
na razvitak trgovine i industrije. 


Prof. ŠTUK ŠIME. 



22. Komunalna politika u Dalmaciji. 

Autonomija, koju su dalmatinske općine uživale od 
davnih vremena, omogućivala im je bez dvojbe da razviju 
što širu i što realniju komunalnu politiku na korist i na 
unapredjenje svojih općinara, a u cilju da im stvore što 
lakše uslove za život. 

Treba na žalost priznati, da dalmatinske općine pre¬ 
težno niti su shvatile veliki kulturni i socijalni zadatak koji 
im je povjeren, niti su znale izrabiti blagodati koje im je 
davala općinska autonomija, već su se ograničavale skoro 
isključivo na obavljanje svojih skroz birokratskih funkcija i 
na izvršivanje posala od države povjerenog im djelokruga. 

U Dalmaciji se realna komunalna politika u pravom 
smislu riječi nije uopće ni vodila, a na žalost, izim vrlo 
rijetkih izuzetaka, ne vodi se ni danas. Sastavljajući bilansu 
radova i plodova komunalne politike u Dalmaciji, mora se 
na žalost konstatovati, da su dalmatinske općine poduzele 
vrlo malo u cilju olakšanja uslova za život svojih općinara, 
tako da danas bilježimo žalosnu činjenicu, da preko 80% 
dalmatinskih općina nije opskrbilo svoje članove najpotre¬ 
bitijim uslovima za život: vodom, osvjetljenjem i saobra¬ 
ćajnim mogućnostima. Ima dapače još i danas 40% općina 
koje nemaju ni liječnika. 

Posljedice ove skroz negativne komunalne politike u 
Dalmaciji odrazuju se u dnevnom životu naših gradova, 
varoši i sela, u socijalnom i kulturnom zastoju njihovih 
članova i u ekonomskoj bijedi sa kojom se većina općina 
mora boriti. 

Uzroci koji su doveli do današnjih žalosnih prilika u 
pretežnom dijelu dalmatinskih općina raznovrsni su. Dva 
su ipak glavna momenta, koji su priječili razvitak i unapre¬ 
djenje njihovo i njihovih članova: financijalne poteškoće 
s jedne i prevelika upravna ukočenost s druge strane. 

Prihodi, sa kojima su naše općine po nekom starom 
sistemu raspolagale, bijahu a još su i danas nedostatni i 
neracionalni, tako da nikako nisu mogli dostajati za nami- 
renje prevelikih i svestranih potreba. I uprav ova nedostat¬ 
nost prihoda morala je općinskim upravama nametnuti 
dužnosti i brigu da razviju što jaču komunalnu financijsku 
politiku, pomoću koje bi općine bile u stanju da povećaju 
svoje prihode, da sebi osiguraju potrebita materijalna sre- 
stva i da osnivaju razna općinska preduzeća, koja bi se 
mogla ne samo izdržati svojim radom već davati općinama 
i novčane koristi. Ovoga u Dalmaciji sve do zadnjih go¬ 
dina nije bilo. Općinske uprave, oskudijevajući na inicijativi 
i preduzetnosti, te shvaćajući skroz birokratski svoj zada¬ 
tak, vodile su sasma negativnu komunalnu financijsku po¬ 
litiku. . .... 

Prihodi naših općina sastojahu, a sastoje jos i danas, 

skoro isključivo od općinskih imovinskih prihoda, koji su 
obzirom na siromaštvo naših općina vrlo neznatni; od ta¬ 
kozvanih javnih naslova, globa, pristojbina i prava, koji su 
vrlo ograničeni; napokon od prireza, koji su nestalni te 
nikako ne odgovaraju ni realnosti ni potrebama. Danas su 
se ovi prihodi povećali u toliko, što se s obzirom na sve 
veće potrebe općina proširio krug ovih javnih naslova. 

Ove iskazane potrebe, u pomanjkanju svake komu¬ 
nalne politike dalmatinskih općina, su još i danas prilično 
neznatne, te se ograničuju na najnužnije, pretežno na po¬ 
kriće beriva namještenika i kancelarijskih potrepština, a 
negdje i za namirenje plaće općinskog liječnika. Ovu ža¬ 
losnu istinu najbolje dokazuju općinski budžeti za godinu 
1922. Predračuni svih dalmatinskih općina nisu ove godine 
prekoračili ukupnu svotu od oblih din. 15,000.000, od kojih 
je ali otpalo na samu općinu Split din. 10,000.000, tako da 
je općina Split sa svojih ne punih 40.000 općinara iskazala 
predračunsku potrebu dva puta veću od svih ostalih 86 
dalmatinskih općina sa oblo 600.000 stanovnika. Intere¬ 
santno je pri tome, da su općine većih dalmatinskih gra¬ 
dova iskazale vrlo neznatne potrebe, tako na primjer Du¬ 
brovnik za din. 1,557.504, Šibenik za din. 417.010, Kotor 

za din. 321.752, dočim je općina malog Hvara iskazala 
potrebu od din. 1,328.296. 

Sasma je shvatljivo, da su zahtjevi i potrebe dalma¬ 
tinskih općina daleko veće, te da se sa ovakovim sumama 
ne može voditi ni najprimitivnija komunalna politika. Nema 
dvojbe, da su dalmatinske općine zdravom financijskom 
politikom mogle udovoljiti mnogim najprečim potrebama, 
pak ako to nisu htjele učiniti pomoću novih nameta ili 
općinskih poduzeća, mogle su svakako pomoću komunalnih 
zajmova, koje osobito u predratno doba nije bilo teško 
postići ili plasirati. Ali naše općine su i u ovome bile vrlo 
ukočene. Općine, koje bi bile sklopile kakav investicioni 
zajam, vrlo su rijetke, a zajmovi svih dalmatinskih općina, 
konsolidovani i nekonsolidovani, ne prekoračuju ukupni 
iznos od din. 12,500.000, od kojega na samu općinu Split 
otpada din. 7,500.000. 

U ovakovim prilikama sasma je prirodno, da dalma¬ 
tinske općine nisu u nijednom pravcu mogle razviti bilo 
kakovu komunalnu politiku, ako se istodobno nisu odlučile 
da pomoću osnovanja posebnih ustanova s jedne strane 
namaknu potrebita srestva i povećaju svoje prihode, a 
s druge da udare temelj raznim poduzećima koja bi obav¬ 
ljala pojedine funkcije komunalne politike. 

Same prilike sile stoga dalmatinske općine, ako žele 
da ispune svoj zadatak, da postanu i bankar i preduzimač, 
jer je ovo danas jedini način, pomoću kojega se u Dal¬ 
maciji može voditi komunalna politika u interesu i na do¬ 
brobit zajednice. Uspjeh ove politike je stoga usko vezan 
sa municipalizacijom javnih službi, životnih potreba i raznih 
rentabilnih poduzeća, koja se moraju sama uzdržavati i 
osim toga davati općini neke koristi. U ovom pravcu op¬ 
ćine su dužne da neke grane privrednog života i svakda- 
njih potreba općinara, koje su skoro monopolske naravi, 
sasvim oduzmu privatnoj inicijativi i kapitalu, jer je to u 
interesu općenitosti. Općine moraju osim toga nastojati da 
osnuju i takova poduzeća, koja, i ako direktno ne koriste 
općenitosti, ipak joj koriste indirektno, jer povećavaju op¬ 
ćinske prihode i jer joj omogućuju finansiranje i osnovanje 

drugih općekorisnih poduzeća. Općine moraju napokon 
nastojati, da bez svoje štete, a i bez oštećivanja pojedinih 
interesiranih općinara, preduzme i takove radnje, koje su 
kadre osigurati općinarima namirenje najprečih potrepština 
za život i istodobno djelovati kao regulativ na tržne cijene 
odnosnih potrepština. 

Ovim putem krenula je općina Split da pomoću što 
šire municipalizacije javnih službi i potreba pokuša razviti 
što širu i realniju komunalnu politiku. Pošto je ovo jedini 
pokušaj ovakove vrsti u Dalmaciji, premda naravno nije ni 
savršen niti potpuno organizovan, te pokazuje raznih ne¬ 
dostataka, ipak držimo da bi se na temelju postignutih 
uspjeha dao sastaviti čitav program i sistem za vodjenje 
komunalne politike u Dalmaciji. 

Treba medjutim odmah istaknutj, da općine ne smiju 
same i direktno voditi neka municipalna poduzeća, osobito 
ne ona koja se osnivaju na skroz privrednim i stručnim 
principima. Općine moraju stoga u prvom redu osnovati 
posebnu ustanovu, koja će voditi ako ne sve, a ono barem 
jedan dio općinskih preduzeća i njih finansirati, dočim je 
za druga uputno osnivati posebna tijela. 

Općina Split je do godine 1918. imala tri municipalna 
poduzeća: Općinski vodovod, gradsku plinaru, općinsku 
klaonicu i ribarnicu, koja vodjena neracionalno i bez do¬ 
statnog kredita, nisu mogla uspjevati i jedva su pokrivala 
svoje troškove. 

Ovo iskustvo je uvjerilo općinu, koja je namjeravala 
razviti što širu komunalnu politiku, da mora najprije omo¬ 
gućiti finansijsku stranu svojih poduzeća, a zatim stvoriti 
stručno privredno tijelo, kojemu će povjeriti vodjenje ba¬ 
rem onih poduzeća, koja su više trgovačke naravi. Ovo 
iskustvo dovelo je općinu do osnovanja općinske Gradske 
Štedionice u Splitu, koja se je u par godina tako razvila, 
da je postala jedan od prvih novčanih zavoda u Splitu i 
koja je u sporazumu sa općinom razvila uprav golem rad. 
Gradska Štedionica je godine 1922 imala 3 miljarde 655 
milijona 496 hiljada 279 stotina kruna prometa sa 60 mi- 
lijona uložaka. 

Sa ovako jakim finansijskim zaledjem mogla je općina 
Split da počme uspješno provadjati svoj program komu¬ 
nalne politike. 

Prva zadaća ove politike bijaše da stavi na sasma 
nove temelje već postojeća općinska poduzeća: Općinski 
vodovod, gradsku plinaru, općinsku ribarnicu i općinsku 
klaonicu. Ova su poduzeća dobrom organizacijom i struč¬ 
nom upravom znatno proširila svoj djelokrug, povećala 
svoju produkciju i poslovanje te postala ne samo aktivna, 
već i stalnim izvorom za povećanje općinskih prihoda. 

Pokazalo se medjutim, da se plinom nikako ne može 
doskočiti sve to većim potrebama i zahtjevima Splita, pak 
je bilo neophodno nužno opskrbiti grad električnom ener- 
žijom za javno i privatno osvijetlenje i za pogon male i 
srednje industrije. Pristupilo se stoga pomoću gradske 
Štedionice osnivanju društva Električna Poduzeća d. s. o. /., 
u kojemu općina sudjeluje sa 90^ kapitala. Ovo je dru¬ 
štvo već izgradilo svoju drugu centralu, a sada se bavi 
pitanjem prenosa električne eneržije od 4000 KW iz 
Dugog Rata u Split. 1 ovo poduzeće uspjeva vrlo lijepo, 
te dava i prilične koristi, koje se medjutim ulažu uvijek u 
nove investicije. 

Čim je općina osigurala grad vodom, plinom i elek¬ 
tričnom strujom prešla je na riješavanje drugih važnih pi¬ 
tanja komunalne politike. 

U doba vrlo oteščane opskrbe općinara sa živežnim 
namirnicama i drugim potrebštinama i u doba općeg po¬ 
skupljivala ovih predmeta općina je nastojala da razvije 
komunalnu politiku u cilju pojeftinjena cijena, pak je ispo¬ 
slovala da Gradska Štedionica osim svog novčanog odsjeka, 
osnuje i Robne odsjeke. Štedionica je u prvom redu osno¬ 
vala Odsjek žitarica i kolonijala, koji pomoću ušteda po¬ 
loženih kod Štedionice dolazi do jeftinijeg kredita i time 
je u stanju da općinarima dava životne namirnice uz jefti¬ 
nije cijene. Ovaj pothvat, ne težeći za velikim i pretjeranim 
dobitcima, uspio je da regulisanjem cijena na našem trži¬ 
štu ublaži sve to više rastući val skupoće, tako da ovaj 
nije bio ni tako jak ni tako nagao u svome prodiranju te 

je uspješno djelovao u pravcu suzbijanja skupoće. U istom 
cilju bio je od Štedionice osnovan i Manufakturni odsjek 
a zatim Pomorski odsjek, kojemu je glavna svrha da pre¬ 
kine sa opskrbljivanjem naših ladja po talijanskim tršćan¬ 
skim tvrtkama uz vrlo visoke lire i da im omogući direktno 
opskrbljivanje iz Splita. 

U dalnjem ispunjavanju komunalnog programa a u 
cilju opskrbljivanja pučanstva i pojeftinjenja cijena općina 
osniva sada preko Gradske Štedionice svoju Gradsku Pe- 
karnu, koja će općenitosti donijeti znatne koristi, jer će uz 
realne i faktične cijene osigurati gradjanstvu najnužniju ži¬ 
vežnu namirnicu. 

Pomoću Gradske Štedionice je općina osnovala i 
općinsko Pogrebno poduzeće, koje će skorih dana započeti 
sa svojim poslovanjem. Ono će u kratko doba sigurno 
monopolisati ovaj neophodno nužni posao u Splitu, koji 
je sada u privatnim rukama. 

U vršenju socialne komunalne politike općina osniva 
sada preko svoje Štedionice Opću zalagaonicu, koja će 
osobito manje imućnijim njenim članovima biti od velike 
koristi i pomoći, oslobadjajući ih od silne lihve koja se 
sve to više razvija. 

Kao svoje posebno poduzeće općina vodi svoje ve¬ 
liko Općinsko kupalište na Bačvicama u kojemu se za vri¬ 
jeme sezone kupa do 1500 osoba dnevno, davajući općini 
priličan prihod. 

U cilju unapredjenja Splita, pojeftinjenja živežnih na¬ 
mirnica i namaknuća novih novčanih srestava općina je 
osnovala i drugo jedno poduzeće, koje bi za Split moglo 
biti od velike koristi. Poznato je da se u Splitu na osobiti 
način može razviti kultura, trgovina i izvoz cvijeća, biljka, 
povrća i meda. Kultura cvijeća i povrća kadra je regene- 
risati splitsko polje i splitskog zemljoradnika te ovoga 
osobito ekonomski ojačati, a sa racionalnom kulturom po¬ 
vrća mogu se uz jeftine cijene namaknuti velike količine 
hrane osobito za manje imućne slojeve gradjanstva. U ovu 
svrhu općina je prekupila skoro sve udijele već postojeće 
Napredne Zemljišne Zadruge s. o. j. koja na Marjanu ima 

svoj veliki posjed te je na istome osnovala općinsko 
Uzorno povrćarstvo, koje ima ne samo da goji, producira i 
prodaje povrće, već da udari i temelje velikom rasadniku naj¬ 
boljih vrsta povrća, iz kojega bi se onda ova kultura prenijela 
na ostalo Splitsko polje. Na ovom zemljištu osniva se na 
veliko i uzorno Pčelarstvo. Usporedo s ovim općina na 
svojim zemljištima na „Lovretu", na „Trščenici" i na „So¬ 
linskoj cesti" uredjuje i veliku kulturu cvijeća sa zatvorenim 
zimskim staklenim kućama, koja će se u kratko vrijeme 
sigurno razviti do vrlo unosnog izvora novih prihoda za 
općinu i udariti temelje jednoj sasma novoj grani privrede, 
organizujući posebnu izvoznu trgovinu cvijeća iz Splita u 
našu državu i u inozemstvo. 

Uvidjajući općina, da će Split u nedaleko vrijeme 
trebati veće komplekse gradilišta koja će biti neophodno 
nužna za njegov razvitak i za potrebe koje će on gradu 
nametnuti, te računajući sa činjenicom, da je općina bila 
vlasnicom neznatnih površina zemljišta, povela je vrlo inte- 
sivnu zemljišnu komunalnu politiku. Ona je uslijed toga što 
direktno, što preko svoje gradske Štedionice došla do vla- 
snosti za Split uprav velikih kompleksa zemljišta i to u 
prvom redu onih što su ih dalekovidni Nijemci i Madjari 
bili nakupovali za svoje svrhe. Tako je općina preko 
Gradske Štedionice prekupila sve dionice „Dioničkog dru¬ 
štva za nekretnine i obrt na Rijeci', i na taj način postala 
vlasnicom površine od 160.000 m 2 najljepših gradilišta u 
Splitu i okolici. Uz pomoć nekih gradskih domaćih zavoda 
općina je prekupila ponajljepše veliko gradilište na Bačvi¬ 
cama, što ga je za vrijeme rata bila kupila grupa njema¬ 
čkog industrijalca Kruppa. Osim ovih zemljišta namakla je 
općina velikih površina i na drugim najljepšim položajima 
grada, tako da sada može mirne duše sačekati razvitak 
Splita. 

Sa osobitim obzirom na ovaj već započeti razvitak 
grada općina je osobitu pažnju posvetila gradjevinsko j ko¬ 
munalnoj politici u cilju da omogući i pospješi izgradnju 
novih predjela Splita i da započme sa naseljivanjem pu¬ 
čanstva izvan današnjeg gradskog centruma. U ovu svrhu 

je najprije poduzeta izradba novog gradskog plana, za koji 
se uprav ovih dana raspisuje natječaj, zatim su otvoreni i 
izgradjeni mnogi novi putevi i ulice, razgranjena je kana¬ 
lizacija, proširena je vodovodna, plinska i električna mreža. 
Posljedica toga jeste da se za vrijeme zadnjih četiri godina 
u Splitu razvila vrlo živa gradjevna akcija koja je poslije 
Beograda i Zagreba u Splitu najjača u cijeloj državi. 

Stanbena kriza je poslije rata i u Splitu dosegla 
uprav golemih dimensija, pak se općina našla prisiljenom 
da razvije i svoju komunalnu stanbenu politiku. Ona je 
prije svega izgradila velika skladišta i radionice da oslobodi 
tudje zgrade, zatim je sazidala četiri velike zgrade za drža¬ 
vna nadleštva koja su se iz Zadra preselila u Split i bila 
zapremila privatne stanbene zgrade. Napokon je podigla 
šest velikih stanbenih zgrada za državne namještenike. 
Općina je osim toga preuzela inicijativu da u zajednici sa 
nekim domaćim novčanim zavodima osnuje „ Splitsko gra- 
djevno poduzeće d. d.“ koje je razvilo živu akciju i do sada 
sazidalo šest stanbenih zgrada. 

U cilju da pokrene i što jaču komunalnu socijalnu 
politiku općina Split je posvetila osobitu pažnju takozvanoj 
sirotinjskoj politici. Preko općinskih ustanova „ Charitas “ i 
„Pučka kuhinja “ osigurana je s jedne strana bezplatna hrana 
mnogim stotinama gradske sirotinje, dočim je s druge omo- 
pućeno manje imućnim gradjanima da uz vrlo jeftine cijene 
dobiju vrlo dobru hranu. Za siromašne starce — samce, 
koji nemaju nikoga na svijetu, otvorena je lijepa moderna 
„Ubožnica “ u kojoj starci stanuju te dobivaju potpunu 
opskrbu i njegu. Za siromašnu djecu općina uzdržava ve¬ 
liko Dječje odgojilište za 150 djece, a sada se bavi pita¬ 
njem osnovanja „ Dječjeg igrališta “. 

Općina je napokon razvila i prilično veliku djelatnost na 
polju zdravstvene i kulturne komunalne politike. Treba osobito 
istaknuti s jedne strane akciju za kaldrmisanje ulica, odstranjenje 
prašine, proširenje kanalizacije, snabdjevanje vodom, orga¬ 
nizacije javne čistoće, pobiranje i iznošenje otpadaka i 
smeća, povećanje, proširenje i izgradnja velikog parka na 
Marjanu pod upravom zaslužnog društva „Marjan" i njego¬ 

vog predsjednika Dr. Jakše Račić, uredjenje osamnice za 
kužne bolesti i kupalište, a s druge opet strane akciju za 
osiguranje stalnog Narodnog Pozorišta u Splitu, snimanje 
filmova, izdavanje knjiga, albuma i mapa te provedenje 
propagande za Split. 

Ovo bi u velikim potezima bili plodovi komunalne 
politike općine Splita. 

Komunalna politika u ostalim dalmatinskim općinama 
kretala se većinom u vrlo uskim granicama. Predračuni 
naših općina ograničeni su još i danas pretežno na naj¬ 
nužnije upravne potrebe, tako da je vrlo rijetka ona općina 
koja bi se bila odlučila na koju veću radnju ili na koje 
komunalno poduzeće. 

U predračunima mnogih dalmatinskih općina nalazimo 
izmedju prihoda najčešće stavku „ Klaorina tako u opći¬ 
nama Benkovac, Bogomolje, Metković, Risan, Orebić, Lukšić, 
Sutivan, Cavtat, Vis, Drniš, Janjina, Tivat, Starigrad, Vrboska, 
Hvar, Komiža, Jelsa, Šibenik, Knin, Vrgorac, Ercegnovi, Kuna, 
Dubrovnik, Gradac, Radović, Rijeka, Vrlika, Nerežišće, Kotor, 
Trogir, Lastva, Pag, Bol, Slano, Imotski, K. Novi, Sučuraj, 
Velaluka, Korčula, Budva, Prčanj, Dobrota, Makarska, Zla- 
rin, Trpanj. Po ovome bi se mogto zaključiti, da sve ove 
općine imaju i vode kao općinsko poduzeće svoju općinsku 
klaonicu. Ali ovo nije tačno, jer većina sada spomenutih 
općina i nemaju svoje klaonice, već utjeravaju samo neku 
odredjenu pristojbu na svaku zaklanu glavu blaga, bez ob¬ 
zira gdje je ona zaklana. A ipak klaonica kao općinsko 
poduzeće bi kod nas u Dalmaciji morao i mogao biti po¬ 
četak svake politike municipalizacije, te ne bi smjelo biti 
veće općine, koja ne bi imala svoje klaonice i koja ju ne 
bi vodila kao posebno komunalno poduzeće. 

Neke dalmatinske općine, ali i ove su prilično rijetke, 
iskazuju u svojim prihodima i stavku „ Ribarnica “ (Šibenik, 
Omiš, Komiža, Trogir, Nerežišće, Sučuraj, Radović, Selca 
i još nekoje). Nego ni ovdje se većinom ne radi o ribar¬ 
nici kao općinskom poduzeću, već o jednostavnom utjera- 
vanju pristojbina na prodaji ribe. 

Pojedine općine su razvile osobitu djelatnost na polju 
uredjenja i poljepšavanja svojih sjedišta u cilju da stvore 
preduvjete potrebite da one postanu središtem prometa 
stranaca u Dalmaciji. Ovdje treba istaknuti osobito općine 
Dubrovnik i Hvar, koji su gradovi danas već postali glavni 
Kurorii ne samo Dalmacije, već čitave naše države. 

Malo je gradova i varoši u Dalmaciji koji su opskrb¬ 
ljeni osvjetljenjem za javnu i privatnu potrebu. Dubrovnik, 
Šibenik, Omiš i Sinj imaju električno osvjetljenje, dočim 
plinsko osvjetljenje nema nijedna varoš u Dalmaciji osim 
Splita. Ali na žalost ni u navedenim varošima nije do ovog 
osvjetljenja došlo putem municipalizacije i preko općinskih 
poduzeća, već je ono prepušteno privatnoj inicijativi i ka¬ 
pitalu uz djelomično, ali ne pretežno sudjelovanje općine, 
tako da je i ova vrlo važna potreba oduzeta djelokrugu 
komunalne politike. 

Dubrovnik je jedino mjesto u Dalmaciji koje ima 
tramway, ali ni ova vrlo važna grana saobraćajne komu¬ 
nalne politike nije municipalizovana, već je eksploatisana 
od privatnog poduzeća, u kojemu općina samo sudjeluje, 
ali ne sa pretežnim dijelom kapitala. 

U mnogim primorskim mjestima postoje kupališta, od 
kojih su nekoja vrlo lijepa (Dubrovnik, Rab, Šibenik, Kor¬ 
čula, Hvar, Makarska, Kotor, Budva, Ercegnovi, Supetar i 
još nekoja), ali ni ova kupališta nisu municipalizovana, već 
su pretežno privatna poduzeća, premda bi sve primorske 
općine morale osobito u interesu prometa stranaca nasto¬ 
jati, da u prvom redu municipal'ziraju baš kupališta i da 
ovakova osnuju uzduž čitave dalmatinske obale. 

U Dalmaciji ima žalibože vrlo malo općina koje su 
opskrbljene vodom pomoću vodovoda dok se nekoliko mjesta 
opskrbljuju vodom iz čatrnja, zdenaca i lokava. Baš ovo 
pitanje opskrbe vodom pokazuje negativnost i pasivnost 
komunalne politike u Dalmaciji. Ova negativna strana ot- 
skače još više, ako se predpostavi da su na temelju po¬ 
krajinskog zakona od 5. 8. 1892 općine bile dužne da 
svoje pučanstvo opskrbe pitkom vodom i da im je u ovu 
svrhu što od države a što od pokrajine bilo zajamčeno od 

95% svih trošaka. Usprkos svemu ovome opskrba pitkom 
vodom Dalmacije je danas vrlo mršava. U čitavoj Dalmaciji 
postoje vodovodi, osim u Splitu, još u Dubrovniku, Šibeniku, 
Pagu, Kistanjima, Makarskoj, Tivtu, Novalji, Drnišu, Her- 
cegnovi i Imotskome, ali tek u par od ovih mjesta prove¬ 
dena je vodovodna mreža i voda uvedena u privatne kuće. 
Uslijed ovoga je u Dalmaciji i opskrba vodom putem općin¬ 
skog poduzeća velika rijetkost. 

Pri koncu treba još napomenuti da općine Drniš, 
Benkovac, Biograd na moru, Kaštel Novi kod Trogira, 
Preko u Poljicima i Selca na Braču imaju svoje Općinske 
Štedionice, a Šibenik Okružnu Banku, kod koje je općina 
zainteresovana. Na žalost svi ovi zavodi nisu do danas 
razvili nikakovu veću djelatnost na korist općina kojima 
pripadaju, niti su dotične općine pokušale da preko svojih 
novčanih zavoda razviju bilo kakovu komunalnu politiku 
širih dimensija. 

Ovaj pregled općinske politike u Dalmaciji, ne isključiv 
ni onu općine Split, dokazuje da se je u ovom pravcu u 
Dalmaciji, s osobitim obzirom na velike potrebe zemlje — 
koje svakim danom rastu — vrlo malo učinilo. Dalmatinske 
općine bivaju neprestano stavljene pred nove zadatke koje 
moraju riješavati, a koje one ostavljaju neriješene, jer su u 
nemogućnosti da išta poduzmu. 

U komunalnoj politici Dalmacije može i mora doći 
do preokreta u interesu ne samo pojedinih općina, već 
Dalmacije uopće i čitave države. Za ovaj preokret nužne 
su tri predpostavke: da se urede i odrede odnošaji izme- 
dju države i općina; da se urede općinski prihodi na način, 
da općinske uprave budu mogle raspolagati sa materijalnim 
srestvima potrebitim za provadjanje zdrave i realne komu¬ 
nalne politike; da napokon bude provedena jaka organizacija 
dalmatinskih općina, koje imaju mnogo zajedničkih interesa, 
jer se organizacijom i zajedničkim silama mogu realizovati 
pojedini dijelovi komunalne politike mnogo lakše nego li 
medjusobnim trvenjima i borbama. 


Dr. IVO TARTAGLIA. 











23. Zadrugarstvo. 

Kratki historijski i statistički prikaz. 

Zađrugarski pokret u Dalmaciji je novijega datuma: 
otpočeo je tek zadnjih godina prošloga stoljeća. Ono, 
istina, još god. 1864., dakle 9 godina prije, nego je bivša 
austro-ugarska monarhija izdala svoj zakon od 9. aprila 
1873. o zadrugama, postojala je jedna zadruga pod nazi¬ 
vom Cassa di mutuo credito (blagajna uzajamne veresije) 
u Korčuli, koja se je istom god. 1897. registrirala na te¬ 
melju zakona, kao zadruga sa ograničenim jamstvom 
po Šulce-Delićevom sistemu. Ali ovo je bila i jedina za¬ 
druga, koja je za dugi niz godina postojala i koja se je 
sve do god. 1921. održala na životu. Te godine je prestala 
sa samostalnim djelovanjem, jer ju je preuzela jedna banka. 

Prve zadruge, koje su se obrazovale nakon progla¬ 
šenja zadružnog zakona od 9. aprila 1873., bile su: Uljar- 
ska zadruga makarsko-primorska u Makarskoj; Societd 
pella pesca delle spugne di bagno e del corallo (društvo 
za lov spužava za pranje i korala) u Zadru; Consorzio di 
risparmio ed anticipazioni della I.a societd degli impiegati 
della monarchia austro-ungarica (zadruga za štednju i pre¬ 
dujmove prvog činovničkog društva austro-ugarske), tako- 
gjer u Zadru. 

Sve ove tri zadruge obrazovane su god. 1874., a bile 
su sa ograničenim jamstvom. 

Susljedne god. 1875. obrazovana je zadruga Consorzio 
apistico di Šolta in Grohote (šoltanska pčelarska zadruga 
u Grohotama), i ova na ograničeno jamstvo. 

Godine 1879. obrazovana je zadruga Consorzio per 
risparmio e reciproca assistenza (zadruga za štednju i za- 
mjeničnu pomoć) u Filipjakovu, takogjer na ograničeno 
jamstvo. 

Nijedna od ovih zadruga više ne postoji. 

Ovi prvi pokušaji zadrugarske djelatnosti u Dalmaciji 
nijesu nimalo utjecali na život širih slojeva, te su za njih 
bili bez ikakove važnosti. 1 zadrugarski pokret u Dalmaciji 
bio bi ovim zamro, da se nije udarilo drugim putem. 

Trebalo je najprije šire slojeve upoznati sa načelima 
zadrugarstva i onda ih nagovoriti da prigrle zadružnu mi¬ 
sao. Na tome je u javnosti prvi počeo da radi Dr. Srećko 
Karaman, advokat u Splitu. On je bio proučio sistem Fri- 
drika Rajfajsena, te je god. 1894 , kao naputak, napisao 
knjižicu na talijanskom jeziku: „Le casse di prestito a si¬ 
stema Raiffeisen u i istu dao prevesti na naš jezik: „Zaj- 
movne blagajne po sustavu Rajfajsenovu", a god. 1895. 
opet jednu pod naslovom: ,,Le casse rurali“ (seoske bla¬ 
gajne). Sastavio je pored toga naputke i skrižaljke za 
školske štedionice, te uputio obdržavanje sastanaka, na 
kojima se je raspravljalo o ovim pitanjima. 

Uslijed ove propagande počele su se obrazovat prve 
Rajfajsenovke. Godine 1896. bivaju obrazovane: „Splitska 
težačka blagajna “ u Splitu; „Zadružna seoska blagajna “ u 
Pučišću, te ,, Seoska zajmovna blagajna “ u Vrlici, sve tri 
na neograničeno jamstvo. 

Prve dvije od ovih zadruga više ne postoje. Treća 
ona u Vrlici, postoji i danas, ali pod promijenjenim Ime¬ 
nom : „Hrvatska blagajna". 

Mnogo je propagandističkom pokretu pomogla i li¬ 
jepa radnja ondašnjeg pokrajinskog poljodjelskog nadzor¬ 
nika, Ivana pl. Zotti, izdana god. 1897. pod naslovom: 
„Nacrt osnove djelovanja za promicanje gospodarstva u 
Dalmaciji “. 

U ovoj knjizi bilo je posebno poglavlje o „poljodjel¬ 
skoj veresiji", u kojemu je poglavju pokojni Zotti zagova¬ 
rao obrazovanje veresijskih zadruga, te je dapače sastavio 
i pravilnik za „Seoske blagajne", na temelju kojega su se 
obrazovale i registrirale prve zadruge u Dalmaciji. 

Nadzornik Zotti bio je dobar poznavaoc zadrugarstva, 
jer je prije svoga dolaska u Dalmaciju služio kod Gospo¬ 
darskog vijeća u Trentu, gdje su onda već cvale privredne 

i ostale vrsti zadruga, te je sa ovim ustanovama bio u 
kontaktu. 

Za razvitak zadrugarstva interesirao se je i Zemaljski 
odbor Dalmatinski u Zadru, te je mjeseca oktobra 1897. 
poslao župnika Đon F. Ivaniševića u Trent u svrhu da se 
upozna sa tamošnjim zadružnim ustanovama, te izvijesti, 
da li bi bilo uputno takove ustanove uvagjati u Dalmaciji. 
Don Frane Ivanišević je izvijestio, da bi, i na to je, uz 
vladinu potporu, bilo poslano godine 1899. nekoliko uči¬ 
telja u Trent, da se upute u tehničko vogjenje zadružnih 
ustanova. 

Don Frane Ivanišević je god. 1899. obdržao više 
predavanja o zadrugarstvu u Splitu, Šibeniku, Murteru, 
Biogradu na moru u svrhu propagande za obrazovanje 
zadružnih ustanova. Još ranije, god. 1898., štampao je u 
Splitu broširu : „0 težačkoj veresiji 1 *, a u izdanju Matice Dal¬ 
matinske u Zadru drugu broširu: „Seoske blagajne", te je o 
istom predmetu napisao više članaka i rasprava u zadarskom 
„Narodnom Listu". Pod konac g. 1899. obrazovao je u svom 
rodnom mjestu Jesenice „Poljičku seosku blagajnu", koja je 
započela svojim poslovanjem god. 1900. 

Da bi akcija o promicanju zadrugarstva što bolje 
uspjela, obrazovao se je u Zadru naročiti „odbor za zadru- 
garstvo". Ovaj odbor je bio sastavljen od predstavnika 
Zemaljskog odbora, Namjesništva, Zemljišno-veresijskog 
zavoda, te putujućeg učitelja za zadrugarstvo. Odbor se je 
sastajao obično jedan put na mjesec. Glasilo mu je bilo 
„Gospodarski vijesnik". U njemu su se iznosili zaključci 
sjednica odbora, mjesečni računi pojedinih zadruga, obav¬ 
ljene revizije, upute u zadrugarstvo i razni članci o zadru¬ 
garstvu. 

Paralelno sa službenom akcijom o promicanju za¬ 
drugarstva, pojavili su se i pojedini narodni radenici, koji 
su i sami po sebi radili na promicanju zadrugarstva. Ovih 
narodnih radenika bio je dosta jak broj i bilo ih je širom 
cijele Dalmacije. 

Na ovaj način, uz službenu i neslužbenu akciju, već 
koncem prve godine sustavne akcije, biva god. 1900, bile 

su u Dalmaciji obrazovane 32 zadruge, od kojih je bilo 5 
na ograničeno, a 27 na neograničeno jamstvo. Ove godine 
obrazovana je i prva vinarska zadruga. 

Godina 1901. obrazovano je daljnih 15 zadruga: 13 
rajfajsenovaka, 1 gragjevna zadruga i 1 štedionica po Šulce- 
Delićevom sistemu. 

God. 1902. opet 15 novih zadruga, od kojih 10 raj¬ 
fajsenovaka, 3 štedionice i po 1 vinarska i ružmarinska. 

Od sada zadrugarski pokret zahvaća sve to veći za¬ 
mah. O njemu se već posvuda govori i piše čak i u poli¬ 
tičkim novinama. God. 1903 Dr. J. Bervaldi, izlazi pred 
javnost sa svojom knjižicom „Duh seoskih zajmovnih bla¬ 
gajna". Ova knjižica pobudila je živi interes medju prija¬ 
teljima zadrugarstva. 

God. 1903 nalazimo 13 novih zadruga, megju kojima 
je prva „Izvozna zadruga". God. 1904 opet 17, a megju 
njima prve konsumne zadruge i prvi Savez zadruga pod 
nazivom „Savez srpskih privrednih zadruga na Primorju" 
u Dubrovniku. God. 1905 novih 21, a god. 1906 još 27 
zadruga, megju kojima prve klesarske zadruge. 

Susljednih godina zadruge se još u većem broju obra¬ 
zuju, te je njihov broj svake godine znatno viši. Tako ih 
je do konca god. 1921 bilo obrazovano ukupno 588. Mnoge 
od ovih zadruga prestale su sa svojim poslovanjem, a to 
s raznih uzroka, ali najviše radi pomanjkanja valjanih vodi¬ 
telja i nesklada megju zadrugarima. Broj prestalih zadruga 
do konca 1921 po sudbenim registrima iznosio 124, te ih 
je po ovome do konca god. 1921 na bivšem teritoriju Dal¬ 
macije bilo još registriranih 464. 

Ovo po sudbenim registrima. Ali broj prestalih za¬ 
druga je uistinu kud i kamo veći, — samo što nije još po¬ 
svuda proveden njihov izbris iz sudbenih registara. Zadruga, 
koje faktično postoje, biva, koje su na koncu god. 1921 
poslovale u Dalmaciji, moglo je biti svega okruglo oko 300, 
od kojih su 252 bile u članstvu Zadružnog Saveza u Splitu, 
a ostale u članstvu Saveza srpskih privrednih zadruga u 
Dubrovniku. 

Kako je već iznešeno, god. 1904 bio je obrazovan 
„Savez srpskih privrednih zadruga na Primorju “, sa sijelom 
u Dubrovniku. Ovaj Savez bio je obrazovan specijalno za 
srpske zemljoradničke zadruge, te je bio okupio oko sebe 
razmjerno dosta mali broj dijela do tad postojećih zadruga. 
Sve ostale zadruge, ogromna većina njih, radile su svaka o 
sebi, ne imajući svoje centrale ni za vrhovno vodstvo i 
nadzor, ni za financiranje. Jedan, manji dio njih, financirala 
je ondašnja Hrvatska veresijska banka u Dubrovniku, a 
drugi, veći dio, financirala je Zadružna Zveza u Ljubljani. 
Ova je kasnije i formalno proširila svoju djelatnost i na 
Dalmaciju, te je u tu svrhu obrazovala u Splitu svoj „ Po¬ 
dodbor “. Ovaj „Pododbor" je okupio oko sebe većinu do¬ 
tad postojećih zadruga, financirao ih, revidirao i osnivao 
nove zadruge. 

Ovakim razvojem zadrugarskog pokreta nijesu bili, 
niti su mogli da budu zadovoljni prvi nosioci ovoga po¬ 
kreta. Stoga su se oni dneva 26. aprila 1905 sastali u Splitu, 
da o ovome vijećaju. Na tom sastanku bilo je zaključeno, 
neka se poradi, da se u Dalmaciji obrazuje što prije samo¬ 
stalni Zadružni Savez sa sijelom u Splitu. Bio je biran 
odbor, koji je imao da ovaj zaključak u djelo provede. 

Megjutim nije se došlo do obrazovanja samostalnog 
Zadružnog Saveza ni ove, ni naredne godine. Nije se došlo 
stoga, jer je bilo dosta onih, koji su držali, da nam samo¬ 
stalni Zadružni Savez ne treba, već da je najbolje da se 
sve naše zadruge pridruže Zadružnoj Zvezi u Ljubljani. Bilo 
je i takih, koji nijesu bili protiv samostalnog Zadružnog 
Saveza, ali su se bojali, da li ćemo ga mi moći znati da 
vodimo i uzdržimo. Razvila se o tome polemika po novinama. 

Uz polemiziranje po novinama radilo se i zasebno oko 
obrazovanja samostalnog Zadružnog Saveza. Držali su se 
razni sastanci, pregovaralo se je sa Zemaljskim odborom i 
Vladom i sastavljala su se pravila. Vlada je htjela da sijelo 
Zadružnog Saveza bude u Zadru, ali su se tome usprotivili 
svi odbornici, pa je vlada na koncu popustila i pristala da 
sijelo Zadružnog Saveza bude u Splitu. 

Kad se je ovo sve uredilo, sazvale su se na sastanak 
sve one zadruge, koje nijesu htjele da se pridruže Zadruž¬ 
noj Zvezi u Ljubljani, te su ove mjeseca jula 1907 obra¬ 
zovale samostalni Zadružni Savez i prihvatile pravila za 
isti. Ova su pravila na to bila registrirana i Zadružni Savez 
je otpočeo svojim redovitim djelovanjem sa 1. oktobra iste 
godine. 

U Zadružni Savez su se učlanile odma sve one za¬ 


druge, koje nijesu do tad bile pristupile u Zadružnu Zvezu, 
a tih je bilo ukupno 57. 


Zadružna Zveza je megjutim preko svog „Pododbora" 
u Splitu nastavila i dalje svojim djelovanjem, te se je vo¬ 
dila oštra borba izmegju pristaša Zadružne Zveze i Zadruž¬ 
nog Saveza. Ova je borba svršila uspjehom pristaša Za¬ 
družnog Saveza, te se je godine 1913. Zadružna Zveza po¬ 
vukla iz Dalmacije, a njezine bivše članice u Dalmaciji pri¬ 
stupile su u članstvo Zadružnog Saveza. 

Od osnutka Zadružnog Saveza, pa do konca godine 
1921 pristupile su bile u njegovo članstvo ukupno 343 za¬ 
druge. Od ovih ih je tekom vremena likvidiralo 91, te ih je 
na koncu ove godine bilo učlanjenih u Zadružni Savez 
ukupno 252. 


Po pojedinim godinama broj članica Zadružnog Sa¬ 
veza mijenjao se, rastao i padao je ovako: 


koncem godine 1907 


n 

n 


1908 

1909 

1910 

1911 

1912 

1913 

1914 

1915 

1916 

1917 

1918 

bilo ih je 

n n » 

99 99 99 

99 99 99 

99 99 99 

99 99 99 

99 99 99 

99 99 99 

99 99 99 

57 

116 

148 

253 

272 
275 
280 
280 
256 

254 
252 

Od 252 zadruge, što ih je Zadružni Savez imao u 
članstvu na koncu god. 1921., bilo ih je po vrstama: 162 
blagajne i 15 štedionica, ukupno dakle kreditnih 177, a 
potrošačkih 28, ribarskih 16, uljarskih 12, raznih (vinarskih, 
pčelarskih, ružmarinskih, klesarskih i t. d.) 19. 

Sve ove zadruge imale su na koncu god. 1921. ukupno 
42.122 zadrugara. 

Uplaćeni poslovni udjeli kod svih ovih zadruga na 
koncu god. 1921. iznosili su K 4,873.444 reserve, K 8,426.039, 
dakle ukupna vlastita imovina iznosila im je K 13,299483. 
Povjerena imovina, ulošci, iznosili su im K 97,526.451, a 
razdani zajmovi K 47,016.451. 

Poslovnu god. 1921. zaključilo je 225 zadruga sa do¬ 
bitkom, koji je iznosio ukupno K 1,895.125 a 27 sa gu¬ 
bitkom, koji je iznosio ukupno K 330.566. 

Vlastitih zgrada (zadružnih domova) imalo je 38 za¬ 
druga. 

Po mjestima: zadruga je bilo u 191 mjestu, a u 65 
općina, od 83, što ih ima ukupno u Dalmaciji. U 34 mjesta 
su bile po 2 zadruge, u 7 po 3, u 2 po 4, a u jednom 8. 


Iz navedenih podataka proističe, da u Dalmaciji ima 
najviše kreditnih zadruga, a od svih su opet u pretežnom 
broju Rajfajzenovke, koje se kod nas nazivlju Seoske 
blagajne. 

Naše seoske blagajne, naprotiv zadrugama po sistemu 
Rajfajzen kod drugih naroda, okupile se oko sebe ne samo 
siromašniji, već, u većini slučajeva, i boljestojeći dio seo¬ 
skog pučanstva. Ima sela, u kojima su sve poglavice obi¬ 
telji članovi seoske blagajne. 

Ovo je dobra strana naših blagajna, ali hrgjava je ta, 
što mnoge imaju širok djelokrug i prevelik broj zadrugara, 
protivno stanovištu Rajfajzena; što neke zadiru u djelokrug 
drugih blagajna, a u nekim mjestima ima ih i po dvije, a 
da im djelokrug nije teritorijalno podijeljen. To su zastra- 
njenja, koja su se počela po malo da ispravljaju, ali će 
trebat da se isprave i pocijelo. 

U hrgjave strane naših blagajna spada i to, što je 
prisilna štednja malo gdje uvedena. Ni opća dobrovoljna 
štednja nije najbolja. Opaža se, da je redovno svijet, koji 
žive u siromašnijim predjelima, viši štediša od onoga, koji 
žive u bogatijima. Sve zadruge, na primjer, na primorju i 
po otocima, gdje je zemlja većinom goli krš i gdje se i 
inače teško zaragjuje, imaju više prištednja i razdale su 
manje zajmova, nego zadruge po zagori, gdje je kultura 
zemlje bolja i unosnija i gdje je i druga zarada veća. Tre- 
baće stoga da se posvuda, a navlašte u ovim krajevima, 
pokrene življa akcija oko priučavanja svijeta na što veću 
štednju. 

Kreditne zadruge po sistemu Šulc-Delićevom, koje se 
kod nas nazivlju štedionice: pučke, hrvatske, srpske, kako 
koje, — nijesu kod nas najbolje odgovarile. Na koncu 
god. 1921. bilo ih je 15, danas ih ima skoro za polovicu 
manje, a do koju godinu valjda da ne bude ni jedne. Ovo 
je sasma shvatljivo, jer ovake zadruge mogu da dobro 
uspijevaju jedino ondje, gdje ima dosta radničkoga svijeta, 
koji dnevno zaragjuje i dnevno ili sedmično prima naplatu 
te zarade, pa ju polaže na prištednju, a toga kod nas nema 
jer mi nemamo ni manjih, a kamo li većih, radničkih i in • 
dustrijskih centruma. 

Najmanje kod nas u Dalmaciji ima onih zadruga, koje 
bi nam bile najpotrebitije, a to su produktivne zadruge. 
Od ovih ima najviše uljarskih, ali i te ne odgovaraju pot¬ 
puno. Narod je konservativan, pa rijetko gdje hoće da daje 
masline na zajedničku preradbu po vrsti i kakvoći maslina, 
već svaki hoće da svoje napose preragjuje, a nema se još 
ni zajedničkog centralnog skladišta za ulje. 

Pokušaj sa vinarskim zadrugama nije uspio, a i tome 
je Kriv konservatizam našega svijeta. Ne da on svoje 
grožgje na zajedničku preradbu, već hoće da ima svoje 
vino u svojim bačvama! 

Trebaće živo poradit, da se ove dvije vrsti zadruga: 
uljarske i vinarske, urede, jer su ulje i vino dva glavna 
vrela privrede u Dalmaciji. 

Poslije ulja i vina najizdašnije vrelo privrede u Dal¬ 
maciji je libarstvo, ali i ribarskih zadruga bilo je do sad 
razmjerno vrlo malo, a i ono malo, što ih je bilo, slabo 
je poslovalo. U posljednje vrijeme pokrenula se je življa 
akcija oko utemeljivanja i boljeg uregjenja ovih zadruga, te 
ima opravdane nade, da će ova akcija uspjeti i donijeti 
primorskom pučanstvu znatne koristi. 


Najveći dio rada na propagiranju i unapregjivanju za- 
drugarstva u Dalmaciji usredotočen je u Zadružnom Savezu 
u Splitu. U njegovom članstvu bile su na koncu 1921. g. 
252 zadruge, — dakle preko 5 /o svih postojećih zadruga u 
Dalmaciji. 

I Zadružni Savez je zadruga, te je registrovan na osnovu 
istoga zakona, na temelju kojega su registrovane i sve ostale 
zadruge. On je matica zadruga, svojih članica. 

Svrha Zadružnog Saveza odregjena je u njegovim pra¬ 
vilima, a sastoji se u ovim glavnim tačkama: 

1 . osnivanje i revidiranje učlanjenih zadruga prama 
odredbama zakona; 

2 . primanje novca na priplod i davanje zajmova svo¬ 
jim članicama; 

3. nabavljanje gospodarskih potrepština za svoje čla¬ 
nice ; 

4. gragjenje kuća, te kupovanje i prodavanje nekretnina; 

5. potpomaganje svojih članica u svakom pogledu, 
moralnom i materijalnom. 

Zadružni Savez je otpočeo svoje djelovanje u čednim 
granicama i sa još čednijim sredstvima. Sva njegova vlastita 
imovina na koncu god. 1907., prve godine njegova posto¬ 
janja, nije iznosila nego samo K 8.400’—, a povjerena imo¬ 
vina, prištednja učlanjenih zadruga, iznosila je tek okruglo 
K 818.000’—. 

Ni susljednih prvih godina nije se povjerena imovina 
znatno povećavala. Tako je na koncu god. 1908. iznosila 
okruglo samo K 1,376.000 —, na koncu god. 1909. iznosila 
je K 1,484.000’-, na koncu 1910. godine K 2,226.000’—, 
na koncu 1911. godine K 2,948.000’— i tek na koncu god. 

1914. dosegla je okruglo K 6,000.000 —, otkad je postepeno 
rasla do K 45,000.000 > — u god. 1919. a od te godine, pa 
sve do danas, postepeno pada. 

Megjutim je Zadružni Savez već u prvoj godini 1907. 
bio razdijelio u zajam svojim članicama okruglo K 825.000, 
na koncu god. 1908. imao je razdanili zajmova kod članica 
okruglo K 1,756.000.—, na koncu 1909. god. K 3,563.000, 
na koncu 1910. godine K 3,440.000 —, na koncu 1911. go¬ 
dine K 4,452.000 - —, i tako postepeno naprijed sve do god. 
1914., kad su članice dužnice počele da vraćaju zajmove, 
što je išlo do god. 1919. a onda su opet počele da ponovo 
sve više pitaju i pridižu. 

Kako se iz navedenih podataka razabire, članice su 
sve do godine 1914. svegj znatno više dugovale Zadružnom 
Savezu, nego su od njega potraživale. 

Da uzmogne udovoljiti potražbama svojih članica, 
Zadružni Savez morao je da sam najprije dogje do novaca. 
I uspjelo mu je da to postigne uz dosta povoljne uvjete, 
biva da dobije kredit od K 2 milijona kod Središnje banke 
čeških štedionica u Pragu uz plaćanje kamate od 7 2 % nad 
službenim kamatnjakom bivše austro-ugarske banke. Pošto 
je onda skoro redovno službeni kamatnjak bio 4%, to je 
Savez plaćao banci 4 1 / 2 %» — jednako koliko je plaćao i 
na pologe svojih članica, a davao je potrebnim članicama 
zajmove uz 5%. dakle uz samo */*% razlike. 

Ovu kamatu Zadružni Savez je uzdržao nepromijenjenu 
kroz sve prve tri godine svoga postojanja, a povećao ju 
je tek u 1910. god. na 572% na zajmove, kad je povećao 
i kamatu na pologe na 4 3 / 4 7o. Najviša kamata, koju je Za¬ 
družni Savez naplaćivao svojim članicama za dane im zaj¬ 
move sve do godine 1921. bila je samo za dvije godine 
67 2 %, a inače redovno samo 5 i 6%, dok je na pologe 
plaćao kamate od 47 2 % do 57 2 %, pa čak i onda kad je 
na njima, držeći ih kod drugih novčanih zavoda, morao da 
gubi, jer su oni njemu plaćali manju kamatu. 

Pored ovih pogodnosti, koje je Zadružni Savez pružao 
svojim članicama, lišio ih je i dužnosti plaćanja doprinosa, 
koji su predvidjeni u pravilima, a koje doprinose svi ostali 

Zadružni Savezi od svojih članica pobiru. I Zadružni Savez 
je, istina, god. 1910. bio uveo jednu vrstu malih doprinosa, 
ali i te je već u god. 1913. dokinuo. 

Zadružni Savez obavlja i reviziju nad svim svojim 
članicama. Ova je revizija odregjena i normirana posebnim 
zakonom. Pravo na vršenje ove revizije dobio je Zadružni 
Savez odmah na početku god. 1908. U ovu svrhu drži 
Savez danas pet revizora, od kojih su dva pravnika. 

Uz vršenje revizije Zadružni Savez obdržava i tečajeve, 
na kojima se upućuju tajnici-blagajnici u vogjenje zadružnih 
knjiga i poznavanje potrebnih zakonskih propisa. 

Od godine 1908. pa sve do danas, Zadružni Savez 
izdaje svoje glasilo „Zadrugar", list za zadrugarstvo i na¬ 
rodno gospodarstvo. Pored ovoga izdaje i svoju zadružnu 
biblioteku, od koje je izašlo do danas 26 svezaka. 

Godine 1912.-13. Zadružni Savez izgradio je na Li¬ 
vanjskoj cesti svoj zadružni Dom, koji je jedna od najvećih 
i ljepših gragjevina u Splitu. 

Da osigura svoje prištednje, Zadružni Savez je još u 
godinama 1916. i 1917. te prištednje uložio u realitete i 
tako je predusreo gubitak na padu tečaja našega novca. 

Zadružni Savez se je kroz razmjerno kratko vrijeme 
razvio do jake kulturne i privredne ustanove. To mu omo¬ 
gućuje, da sada, u ujedinjenoj domovini, bude vrlo važan 
faktor u zadružnom i uopće u našem narodnom životu, pa 
nema sumnje da će to u dogledno vrijeme i biti. 



IVO ANTIČEVIČ. 











24. Novčarstvo. 

Da prikaz novčarstva u Dalmaciji bude što pregledniji 
i potpuniji, uputno je podijeliti novčane zavode u one, koji 
imaju svoje sjedište u Dalmaciji, te u one, koji u Dalmaciji 
podržavaju tek samo podružnice. 

U prvu skupinu spada jedanaest zavoda, koji se po 
jakosti dioničke glavnice i pričuva nižu, kako je u tablici br. 1 
prikazano. 

Ovima treba dodati sedam općiskih štedionica (Ben¬ 
kovac, Biograd na moru, Drniš, K. Novi k. Trogira, Priko k. 
Omiša, Selca na Braču i Split) osnovanih po austrijskom 
regulativu iz godine 1844. Općinske štedionice nijesu nika¬ 
kva dionička društva, nemaju osnovne dioničke glavnice, 
već općine — utemeljiteljice — jamče za njihove obveze 
svim svojim imetkom, dapače svom svojom poreznom sna¬ 
gom. Prema tome ti zavodi spadaju u red zavoda sa pu- 
pilarnom sigurnošću. 

Od tih štedionica najvažnija je Gradska Štedionica u 
Splitu osnovana koncem godine 1919., u svojoj važnosti 
treća po redu u državi nakon Ljubljanske Mestne Hranilnice, 
te Gradske Štedionice u Zagrebu. Njezine su rezerve, iska¬ 
zane u razmjerama, dosegle koncem godine 1922. svotu 
od Din 703,594.30. 

Uz općinske štedionice u Dalmaciji red je spomenuti 
i Zemljišno-Veresijski Zavod Kraljevine Dalmacije, koji je 
nedavno prenio svoje sjedište iz Zadra u Split nalazeći u 
geografskom zavidnom položaju ovoga grada mogućnost 
svojega djelovanja. Budući da je plasiranje založnica ovog 
jedinog hipotekarnog zavoda u Dalmaciji u današnje doba 
nemoguće, odlučeno je da ga preuzme Državna Hipotekama 
Banka u Beogradu (predjašnja Uprava Fondova), koja će 
mjesto njega otvoriti svoju prvu podružnicu u prečanskim 
krajevima u Dalmaciji i baš u Splitu. 

Svi ti zavodi po visini uložaka idu ovim redom: 


Naslov 

Ulošci u 
dinarima 

Gradska štedionica — Split 

14,884.456.88 

Prva Pučka Dalmatinska Banka — Split 

7,384.159.90 

Dubrovačka Trgovačka Banka — Dubrovnik 

6,028.841.50 

Pučka Trgovinska Banka — Split 

5,373.430.— 

Zadružna Banka — Split 

5,044.194.89 

Hercegnovska Banka — Hercegnovi 

4,710.075.25 

Jugoslavenska Industrijska Banka — Split 

3,815.093.21 

Općinska štedionica — Drniš 

1,038.132.26 

Splitska Trgovačka Banka — Split 

896.267.05 

Općinska štedionica — Biograd 

543.783.90 


Od dalmatinskih zavoda van svojeg sjedišta imaju po¬ 
družnice : 


Naslov 

Sjedište 

Podiužnica 

Bračko-Amerikanska Banka 

Supetar 

Split 

Prva Pučka Dalmatinska Banka 

Split 

Knin 

Pučka Trgovinska Banka 

>y 

Makarska i Sinj 

Zadružna Banka 

jy 

Zagreb 

Medju zavode, koji u Dalmaciji imaju samo podružnice, 
a sjedište im je van Dalmacije, ubrajaju se: 


Naslov 

Sjedište 

Podružnice 

Banca Dalmata di Sconto 

Zadar 

Šibenik 

Beogradska Ujedinjena Banka 

Beograd 

Gruž 

Bosanska Industrijalna i Trgo¬ 
vačka Banka 

Sarajevo 

Split 

Banca Commerciale Triestina 

Trst 

n 

Hrvatska Eskomptna Banka 

Zagreb 

Dubrovnik 



Cavtat, Dubrovnik, Herceg- 

Jadranska Banka 

Beograd 

novi, Jelsa, Korčula Kotor, 
Metković, Split i Šibenik 

Ljubljanska Kreditna Banka 

Ljubljana 

Metković i Split 

Prva Hrvatska Štedionica 

Zagreb 

Dubrovnik i Split 
(u osnutku) 

Slavenska Banka 

V 

Dubrovnik i Šibenik 

Srpska Banka 

n 

Dubrovnik, Gruž, Knin, 

Split i Šibenik 

Zadružna Gospodarska Banka 

Ljubljana 

Split i Šibenik 


Prema tome otpada najviše podružnica na zavode sa 
sjedištem u Beogradu (10) i u Zagrebu (10), a na ljubljan¬ 
ske 4. 

Ali tu treba istaknuti, da za otvaranje podružnica u 
Dalmaciji daleko više interesa pokazuju zagrebački zavodi 
od beogradskih, jer pravih beogradskih zavoda, koji su 
otvorili 'podružnice u Dalmaciji, nema osim Beogradske 
Ujedinjene Banke sa podružnicom u Gružu. Sve ostale po¬ 
družnice — devet njih na broju — koje otpadaju na Beo¬ 
grad, isključivo su podružnice Jadranske Banke, koja samo 
formalno ima upravu u Beogradu, a u stvari je više dal¬ 
matinski nego beogradski zavod, te je više pod uplivom 
Dalmacije nego ijedne druge pokrajine ne samo po udjelu 
dalmatinskog kapitala u dioničkom bančinom kapitalu, ali i 
po svojim ljudima — Dalmatincima — koli na upravi za¬ 
voda toli medju zavodskim činovnicima. Pak ako se oba- 
zremo na genezu zavoda, nije tomu čudo, ako se uvaži, 
da se u sadašnjoj Jadranskoj Banci nalazi pretopljena 

Hrvatska Vjeresijska Banka sa sjedištem u Dubrovniku, a 
sa svojim podružnicama u Splitu, Šibeniku i Zadru, te 
ispostavom u Metkoviću. 

Izuzev Jadransku i Ljubljansku Kreditnu Banku, koje 
su još prije svjetskog rata igrale vidnu ulogu u privrednom 
životu Dalmacije, svi su drugi zavodi otvorili svoje podru¬ 
žnice po Dalmaciji tek po slomu i to tako da je od 27 
podružnica zavoda sa sjedištem u Dalmaciji 20 njih otvo¬ 
reno od sloma do danas. I dok Zagreb — kako smo to 
već istakli — igra prvu i vidnu ulogu medju novčanim za¬ 
vodima Dalmacije, Bosna, premda u dalmatinskom zaledju 
i u izravnom dodiru sa Dalmacijom, tek je ove godine u 
Splitu putem Bosanske Industrijalne i Trgovačke Banke iz 
Sarajeva, otvorila svoju prvu podružnicu u Dalmaciji. 

1 prije što predjemo na prikaz jakosti tih zavoda sa 
sjedištem van Dalmacije, treba zabilježiti za Srpsku Banku, 
koja ima lijepi broj podružnica po Dalmaciji (4), da je 
to uporište u Dalmaciji stekla fuzijom sa Srpskom Central¬ 
nom Bankom za Primorje u Dubrovniku, koje je time ne¬ 
stalo kao samostalnog dalmatinskog zavoda. 

Jakost i dosadašnji uspjeh tih zavoda prema rezultatu, 
što su ga polučili u prošloj poslovnoj godini, prikazani su 
u tablici br. 2. 

Prikaz bio bi svakako uspjeliji, da je bilo moguće 
doći barem do ukupne svote uložaka položenih kod podruž¬ 
nica tih zavoda u Dalmaciji, jer bi se time bilo došlo do 
ukupne cifre uložaka položenih kod svih novčanih institucija 
u pokrajini, a po tome moglo bi se suditi, kakav je smisao 
za štednju kod dalmatinskog pučanstva, a ujedno koju vri¬ 
jednost predstavlja ta štednja u narodnoj ekonomiji ne samo 
naše pokrajine, već čitave države. 

Po podacima do kojih sam ipak mogao doći, najviše 
je uložaka položeno kod podružnica Jadranske Banke u 
ukupnoj svoti od skoro 80 milijuna dinara. 

Iz dosadašnjeg prikaza može se zaključiti na ukupni 
broj novčanih institucija u Dalmaciji i to 11 samostalnih dalma¬ 
tinskih novčanih zavoda u formi dioničkih društava sa 5 podruž- 

nica u mjestima van svojega sjedišta, 7 općinskih štedio¬ 
nica, te 27 podružnica bankovnih zavoda sa sjedištem van 
Dalmacije. Ukupno dakle imade 50 novčanih institucija u 
raznim mjestima Dalmacije. 


Medju dalmatinskim gradovima po jakosti i broju nov¬ 
čanih zavoda na prvom je mjestu Split. Split je već od 
davnine središte trgovine i industrije, a od sloma unapred 
dobija u svojoj privrednoj ulozi sve više na važnosti. Od 
18 dalmatinskih zavoda njih šest otpada na sam Split 
(dakle trećina), koji u Splitu imaju svoje sjedište i svoju 
upravu, a od podružnica zavoda sa sjedištem van Dalma¬ 
cije 7 njih nalaze se u Splitu (dakle nešto više od četvr¬ 
tine). Prema tome u Splitu ukupno imade 15 zavoda bro¬ 
jeći amo i podružnicu Narodne Banke Kraljevine SHS za 
čitavu Dalmaciju i Zemljišno-Veresijski Zavod Kraljevine 
Dalmacije. 

Isto tako Split stoji prvi medju dalmatinskim grado¬ 
vima obzirom i na visinu uložaka položenih kod zavoda, a 
svakako obzirom i na broj ulagača. Kod samostalnih split¬ 
skih zavoda bilo je 

koncem prošle godine položeno: Dn. 37,397.601.93 

kod tri podružnice vanjskih zavoda Din. 48,804.772.67 

ukupno Din. 86,202.374.60 

(za ostale nije bilo moguće doći do podataka). 

Budući da u ovoj svoti nijesu zadržani ulošci kod 
šest ostalih zavoda, cijenim, da ne ću pogriješiti, ako ustvr¬ 
dim, da je kod zavoda u Splitu položeno od prilike 100 
milijuna dinara. 

Za Splitom dolazi na red Dubrovnik, predvodjen po 
Dubrovačkoj Trgovačkoj Banci — jedini samostalni dalma¬ 
tinski zavod u Dubrovniku! — te po podružnici Jadranske 
Banke i od 5 podružnica vanjskih zavoda, a tek za Dubro¬ 
vnikom Šibenik sa svojom Šibenskom Okružnom Bankom 
kao samostalnim zavodom te sa 3 podružnice vanjskih 
zavoda. 

Od spomenutih zavoda svi su osnovani domaćim ka¬ 
pitalom osim Splitske Trgovačke Banke (tal. Banca Com- 
merciale Spalatina), novčanog zavoda dalmatinskih Talijana, 
te podružnica zadarske Banca Dalmata di Sconto u Šibe¬ 
niku i tršćanske Banca Commerciale Triestina u Splitu, od 
kojih ova posljednja koncem juna tekuće godine prestaje 
svojom djelatnošću u našim krajevima. 


Od zavoda koji su jaču djelatnost razvili u Dalmaciji 
na industrijskom i trgovačkom polju, treba spomenuti: 

Dubrovačku i Trgovačku Banku u Dubrovniku, koja 
je jače angažirana u našem brodarskom društvu Dubro¬ 
vačkoj Parobrodarskoj Plovidbi, po broju brodova i tonaži 
najjačem brodarskom poduzeću na Jadranu. 

Gradsku Štedionicu u Splitu, koja u dogovoru sa 
splitskom općinom osniva niz gradskih industrija, a od 
kojih će Električna Poduzeća d. s. o. j. u Splitu po do¬ 
bavi električne eneržije sa Dugograta igrati vidnu ulogu u 
industrijskom razvitku grada Splita; 

Jugoslavensku Industrijsku Banku u Splitu, koja je 
skupa sa Zadružnom Bankom u Splitu i sa Industrijskom 
Zajednicom u Omišu osnovala dioničko društvo „Sardina" 
u Splitu nakon prekupa četiri tvornice sardina bečke tt. M. 
Warhane(ć; 

Ljubljansku Kreditnu Banku, koja je u zajednici sa 
zagrebačkom Hrvatskom Eskomptnom Bankom preuzela 
veći kvantum dionica pri zadnjim emisijama ,,Split“ — a. 
d. d. za cement Portland u Splitu, te je time došla do 
nekog uticaja u jednom od brojnih cementnih poduzeća u 
okolici Splita, koja su sva redom u tudjinskim rukama. 

Obzirom na to što su Dalmatinci i brojem i kapitalom 
najbrojnije zastupani u našoj emigraciji u svijetu, osobito 
u Australiji, obim Amerikama, te u Africi, treba istaknuti, 
da po svojim vezama medju njima igraju vidnu ulogu: 

Slavenska Banka u Zagrebu, koja je razvila osobitu 
uticajnu djelatnost medju našim življem u Južnoj Americi, 
gdje je provela organizaciju bankovnih veza i to u Peru, 

Chile, Boliviji, Uruguayu i Braziliji, a u glavnom gradu 
Argentinije, u Buenos-Airesu, otvorila je i svoju samostalnu 
agenciju pod protektoratom naših zemljaka braće Mihano- 
vića, te svoju podagenciju u Rosario de Sta Fe; 

Jadranska Banka u Beogradu, koja je u tu svrhu u 
Sjevernoj Americi skupa sa bankirom F. Sakserom u New- 
Yorku osnovala F. Sakser State Bank, a u Južnoj Americi 
angažirala se dijelom kapitala u Banco Yugoslavo de Chile, 
osnovanom po našim zemljacima za vrijeme rata; 

Gradska Štedionica u Splitu, na koju izravno vuku 
čekove veliki novčani zavodi Sjeverne i Južne Amerike za 
račun Jugoslavenske Banke u Zagrebu; 

Prva Hrvatska Štedionica u Zagrebu, koja stoji u iz¬ 
ravnoj vezi sa mnogo uglednih novčanih institucija osobito 
u Sjedinjenim Državama Sjeverne Amerike. 

Specijalnih iseljeničkih banaka nema još u našim kra¬ 
jevima. Da posluži interesima naših iseljenika, b la je os¬ 
novana u nas Bračko-Amerikanska Banka u Supetru na 
Braču, ali pokušaj nije doveo do cilja, već su naprotiv u 
njoj prevladali trgovački poslovi nad bankovnima. A ipak 
otok Brač, na kojemu je ta banka osnovana, dao je toliko 
iseljenika, medju njima veliki broj dobrostojećih, da nije 
smje'o biti teško provesti zamisao osnutka jedne iseljeničke 
banke makar sa primjesom našega kapitala u domovini. 


Po gdjekoji naš veliki zavod, mjesto da sam otvori 
vlastitu podružnicu, radje se je angažirao u već postoje¬ 
ćemu lokalnom bankovnom poduzeću. Time je sebi pri¬ 
svojio već izgradjenu mrežu veza, te je bez osobite muke 
na odnosnom tržištu došao do jačeg uticaja nego li bi mu 
bilo uspjelo da je otvorio svoju vlastitu podružnicu. 

Dva takova slučaja imademo u Splitu kod Prve Pučke 
Dalmatinske Banke, kod koje je angažirana Hrvatska Es- 
komptna Banka iz'Zagreba, te kod Jugoslavenske Indu¬ 
strijske Banke, od koje je jedan dio kapitala već kod os¬ 
nutka zavoda preuzela Slavenska Banka iz Zagreba. Prema 
tome ne bismo smjeli ubrojiti medju čisto samostalne dal- 

matinske zavode ni Prvu Pučku Dalmatinsku Banku, naš 
najstariji i splitski i dalmatinski zavod, ni Jugoslavensku 
Industrijsku Banku, već bi ih trebalo smatrati, kako to 
doista i jesu, samo afilijacijama zagrebačkih velebanaka. 

Pa ni sama Splitska Trgovinska Banka nije čista toga 
uticaja, jer je i ona ustupom većega dijela dionica po¬ 
sljednje emisije Prvoj Pučkoj Dalmatinskoj Banci došla pod 
uticajnu sferu Hrvatske Eskomptne Banke u Zagrebu. 


Ovo moje razmatranje završit ću činjenicom, koja ne 
može da bude povoljna za poduzetnost dalmatinskog kapi¬ 
tala, a ta je što se do sada u Dalmaciji nije razvio ni je¬ 
dan novčani zavod većeg zamašaja i obima, koji bi mogao 
imati prvu i glavnu riječ, kad jednom dodje do istinske 
nacijonalizacije industrije specifično dalmatinskog karaktera. 
Mjesto toga imademo nekoliko, recimo, dobro fundiranih 
i solidnih zavoda, ali samo lokalne važnosti, od kojih se 
neki u svojoj osamljenosti teško drže, te traže oslona na 
zagrebačke ili beogradske velebanke, gubeći time svoju 

slobodu i akcije i odlučivanja. 

• / 

Dr. JOSIP BEROŠ. 



5 redak 26 mjesto obično : pučanstva 
25 „ 27 čitaj: također glasovitom klimatskom lječilištu 

27 „ 9 mjesto cm : mm 

28 „ 2 mjesto cm : mm 

34 18 I. Tip mjenjivog vlažnog vremena — 

ima biti tiskano kao naslov u sredini. 

35 „ 6 mjesto ovak : ovaj 

36 „ 14 mjesto opreči : opreci 

42 „ 14 mjesto stanarine : starine 

45 „ 17 mjesto zapadu : jugozapadu 

52 „ 26 mjesto Ugri su : Ugarski su kraljevi 

63 „ 31 mjesto prilici da : prilici i da 

79 „ 19 mjesto prozvanom : prozvano 

97 „ 10 mjesto ove : one 

101 „ 21 mjesto Brunelleschi-la : Brunelleschi-a 

102 „ 23 mjesto skulptam : sculptam 

104 „ 3/4 mjesto kapitol : kapitel 

104 „ 5 mjesto Cš d oro : Ca d’ oro 

110 „ 22 mjesto učenika : učenica 

111 „ 15 mjesto 453 osnovne škole : 448 osnovnih škola 

119 „ 3 mjesto slučaja : slučajeva 

121 „ 29 mjesto okrpo : okrpio 

122 „ 10 mjesto i gub- : izgub- 

131 „ 24 mjesto si- : sil- 

134 „ 25 mjesto poje : goje 

138 „ 20 mjesto 113 : 1130 

142 „ 31 mjesto prgoj : prigoj 

146 „ 5 mjesto 1370 : 1870 

159 „ 22 mjesto Drvenik : Seget kod Trogira 

169 „ 31 mjesto suptenta : suplenta 

174 „ 3 mjesto reanbulacije : reambulacije 

196 „ 3 tablice br. 13 mjesto Ubao gornji Sišićim : Ubao 

gornji u Šišićim 

197 „ 4 tablice br. 18 mjesto koja 1913 : koja je 1913 

— zdenca : zdenaca 

198 „ 3/4 tablice br. 24 mjesto u čatrnju. Sadržajem od 1000m 3 

a naplov : u čatrnju, sadržajem od 
1000 m 3 a naplovom 

Str. 207 redak 2 tablice br. 115 mjesto 131 : 1.315 


ii 

213 

» 

5 mjesto povodju : povodnju 

ii 

218 

a 

22 mjesto 93 51 : 93 do 51 

ii 

223 

a 

2 mjesto m s /sek : m 8 /sek 

a 

224 

a 

3 mjesto kota 14.80 : kota - 14.80 

a 

224 

a 

7 mjesto 2 3 /sek : 2 m 3 /sek 

a 

224 

a 

25 mjesto 4-1.15 : + 1.15 

„ 

232 

a 

13 odozdo mjesto slojeni : slojevi 


237 

a 

12 „ mjesto 30 : 40 

» 

238 

a 

2 „ mjesto koje : koju 

a 

243 

a 

2 treba da izostanu riječi : od nas 

a 

246 

a 

2 mjesto gotovi : gatovi 

a 

246 

ii 

4 mjesto vlakpve : vlakove 

a 

246 

a 

8 mjesto lude : luke 

a 

248 

a 

21 mjesto stijedeći : slijedeći 

n 

251 


zadnja rubrika tablice mjesto dužbine : dažbine 

a 

255 

a 

6 mjesto skloga : sklopa 

a 

256 

a 

12 mjesto Plumbuš : Plumbum 

a 

256 

ii 

27 mjesto oteščavanju : oteščavaju — s Ino : silno 

» 

256 

a 

33 mjesto Martiušćicom : Martinšćicom 

» 

257 

» 

23 mjesto drvljom : drvljem 

a 

257 

ii 

29 mjesto drvljom : drvljem 

a 

259 

a 

5 mjesto izvanšibenskog : izvan šibenskog 

a 

260 

ii 

28 mjesto zativa : zaliva 

n 

264 

ii 

12 mjesto Zelenika-Tivat-Risan : Zelenika, Tivat, Risan 

a 

266 

• 

a 

10 mjesto platonu : platou 

a 

266 

a 

16 mjesto postavljeti : postavljati 

a 

266 

ti 

17 mjesto (Vidi nacrt luke u Boci Kotorskoj) : (Vidi 

a 

267 

a 

4 mjesto države : državne . [nacrt Boke Kotorske) 

n 

295 

a 

1 mjesto 1871 : 1781 

a 

321 

ii 

7 mjesto goudrou : goudron 

a 

330 

ii 

9 mjesto vladevine : vladavina 

ii 

334 

ii 

7 mjesto sloji : stoji 

a 

344 

ii 

18 mjesto eksplozija : eksploziva 

a 

356 

a 

3 odozdo mjesno organizacije : organizaciju 

ii 

356 

a 

2 „ mjesto izgradnja : izgradnju 

a 

358 

a 

1 „ mjesto zajamčeno od : zajamčeno do 

ii 

362 

a 

16 mjesto školske : seoske 

a 

368 

» 

4 mjesto viši : veći 

a 

368 

a 

15 mjesto odgovarile : odgovorile 


— 
































